
PRAEFATIO. 


QUUM  in  oranibus  legibus,  tum  praecipue  in  doctrinalibus  Eccle- 
siae  legibus  interpretandis  permultum  nos  iuvari  liquet  documen- 
tis,  quibus  earum  origo  illustratur.  Neque  profecto  de  aliquibus 
Conciliorum,  v.  g.  Lateranensis  lY. ,  Yiennensis,  Tridentini,  decretis 
tot  inter  theologos  exstitissent  disputationes ,  si  praesto  essent  docu- 
menta,  ex  quibus  illa  decreta  hausta,  descriptiones,  quibus  primo 
delineata,  emendationes ,  quae  propositae,  disputationes ,  quae  de  iis 
habitae  sunt  etc. 

lam  nullius  Concilii  acta  atque  documenta  tanta  copia  in  manibus 
versantur,  quanta  Concilii  Yaticani.  Ea  edidimus  in  YII.  tomo  Col- 
lectionis  Lacensis  (Y.  infra  Proleg.  II.  p.  8.),  ut  iam  Constitutionum 
historiam  a  prima  earum  origine  usque  ad  conciliarem  earum  appro- 
bationem  persequi  possimus.  Ex  his  igitur  documentis  Constitutiones 
Concilii  Yaticani  ita  explicamus,  ut  generatim  nihil  afferamus,  quod 
non  ex  ipsis  documentis  Concilii  haustum  sit.  Documentorum  autem, 
quantum  fieri  potuit,  ipsa  retinuimus  verba,  licet  aliqua,  praesertim  ea, 
quae  in  Congregationibus  generalibus  ore  prolata  a  stenographis  excepta 
sunt,  fusius  sint  dicta  atque  quoad  stilum  emendatione  egeant. 

Quum  Concilii  Yaticani  Constitutiones  exstent  duae,  duabus  liber 
constabit  partibus.  Utraque  tribus  continebitur  capitibus.  Horum  primo 
narrabitur,  quomodo  orta,  examinata,  conciliariter  probata  sit  Consti- 
tutio.  Porro,  quum  ea,  quae  ad  aliquas  Constitutionum  sententias 
explicandas  afferri  debent,  nimis  multa  sint,  quam  ut  adnotationibus 
textui  subiectis  comprehendi  possint,  eas  capite  secundo  specialibus 
quibusdam  commentationibus  explicamus;  tertio  tandem  capite  ipsa 
Constitutio  habetur  adnotationibus  subiectis  explicata.  Prolegomeno- 
rum  duabus  paragraphis  exponimus  primo,  quem  ordinem  Concilium 
in  condendis  Constitutionibus  servaverit,  secundo,  qualia  sint  docu- 
menta,  e  quibus  earum  explicationes  petimus. 


Exaeten  prope  Roermond,  mense  lulio  1892. 


Auctor 

PROLEGOMENA. 


I. 

Quem  ordinem  Concilium  Vaticanum  in  condendis  dectetis 

servaverit. 

TN  Concilio  Vaticano  ad  res,  quae  proponebantur,  examinandas  pro- 
batasque  sanciendas  duplicis  generis  omnium  Patrum  habebantur 
consessus :  Congregationes  generales  et  Sessiones  publicae  vel  so- 
lemnes.  In  illis,  quae  quinque  Cardinalibus  praesidibus  singulis  hebdo- 
madis  compluries  haberi  solebant,  Patres  res  propositas  discutiebant  atque 
latis  suffragiis  vel  approbabant  vel  reiciebant.  Quaecunque  reiiciebant, 
ea  relinquebantur;  decreta  approbata  in  Sessione  publica,  cui  praeerat 
ipse  Summus  Pontifex,  solemnius  suffragiis  subiiciebantur,  ut  suffragiis 
ultimo  a  Patribus  approbata  a  Summo  Pontifice  confirmarentur  atque 
Constitutionis  conciliaris  vim  obtinerent. 

Theologorum  minorum  consessus,  quales  fuerant  in  Concilio  Tri- 
dentino^  in  Vaticano  non  habebantur^;  sed  ante  inceptum  Concilium 
Vaticanum  schemata  earum  rerum,  quas  Summus  Pontifex  Concilio  pro- 
poni  volebat,  a  specialibus  theologorum  et  canonistarum  commissionibus 
parabantur,  atque  ut  ea,  circa  quae  Patres  in  Congregationibus  gene- 
ralibus  inter  se  non  conveniebant,  secundum  Patrum  vota  emendarentur 
et  emendata  denuo  proponerentur,  quatuor  initio  Concilii  instituebantur 
deputationes :  pro  rebus  ad  fidem  pertinentibus,  pro  rebus  disciplinae 
ecclesiasticae ,  pro  rebus  Ordinum  regularium,  pro  rebus  ritus  Orien- 
talis  et  Apostolicarum  Missionum.  Hae  singulae  ex  quatuor  et  viginti 
Patribus  constabant,  qui  in  Congregatione  generali  schedulis  secretis 
eligebantur,  eisque  a  Summo  Pontifice  praeses  praeficiebatur  unus  e 
Cardinalibus ,  qui  ipse  ex  conciliaribus  theologis  vel  cauonistis  unum 
seu  complures  consultores  et  ex  his  unum  eligebat  deputationis  secre- 
tarium^.     Membra  deputationis  pro  rebus  ad  fidem  pertinentibus,    de 


1  C.   V.    col.    1095  c.      (C.   V.    literis    significatur    CoUectionis    Lacensis 
tom.   VII.  vel  Acta  et  decreta  Concilii  Vaticani.     Cf.  infra  p.  10.) 

2  Ibid.  1077  b.  1102a.        ^  „Multiplices  inter"  §VII;  v.  C.  V.  22dsq. 

2  Prolegomena. 

qua  saepe  occiirret  sernio,  quamque  brevitatis  gratia  deputationem  de  fide 
dicemus,  in  Congregatione  generali  tertia  eligebantur  Emmanuei  Garcia 
Gil,  Archiep.  Caesaraugustanus,  Ludovicus  Franciscus  Pie,  Episc.  Picta- 
viensis ,  Patricius  Leahy,  Archiep.  Casseliensis ,  Renatus  Franciscus 
Regnier ,  Archiep.  Cameracensis ,  loannes  Simor ,  Archiep.  Strigo- 
niensis,  Andreas  Ignatius  Schaepman,  Archiep.  Ultraiectensis ,  Anto- 
nius  Hassun,  Patriarcha  Ciliciae  Armenorum,  Bartholomaeus  d'  Avanzo, 
Episc.  Calvensis  et  Theanensis ,  Miecislaus  Ledochowski ,  Archiep. 
Gnesnensis  et  Posnaniensis,  Franciscus  Aemilius  Cugini,  Archiep.  Mu- 
tinensis,  Sebastianus  Dias  Larangeira,  Episc.  S.  Petri  Fluminis  Gran- 
densis  Australis,  Ignatius  Senestrey,  Episc.  Ratisbonensis,  Yictor  Au- 
gustus  Dechamps,  Archiep.  Mechliniensis,  loannes  Martinus  Spalding, 
Archiep.  Baltimorensis,  Antonius  Monescillo,  Episc.  Giennensis,  Petrus 
losephus  de  Preux,  Episc.  Sedunensis,  Yincentius  Gasser,  Episc.  Brixi- 
nensis,  Raphael  Valentinus  Yaldivieso,  Archiep.  S  lacobi  de  Chile, 
Henricus  Eduardus  Manning,  Archiep.  Westmonasteriensis,  Fridericus 
Maria  Zinelli,  Episc.  Tarvisinus,  losephus  Cardoni,  Archiep.  Edessenus, 
Walterus  Steins,  Archiep.  Bostrensis,  Conradus  Martin,  Episc.  Pader- 
bornensis,  losephus  Sadoc  Alemany,  Archiep.  S.  Francisci  ^.  Huius 
deputationis  praeses  designatus  est  Cardinalis  Aloysius  Bilio  ^,  qui 
secretarium  elegit  loannem  Schwetz,  professorem  theologiae  in  Uni- 
versitate  Yiennensi. 

Quem  ordinem  Concilium  servaret ,  ab  initio  Literis  Apostolicis 
„Multiplices  inter"  •"'  statutum  erat.  Sed  novo  decreto  d.  20.  Fe- 
bruafii  1870''^,  quod  promulgatum  est  22.  eiusd. ,  Summus  Pontifex 
„propositum  sibi  finem  facilius  assequi  cupiens  nec  non  rationem  habens 
expostulationum ,  quae  a  plerisque  Concilii  Patribus  haud  semel  ex- 
hibitae  sunt  ex  eo,  quod  disceptationum  conciliarium  series  in  longum 
plus  aequo  protrahatur  ^,  ex  apostolica  sua  sollicitudine  quasdam  pecu- 
liares  pro  Congregationum  generalium  discussionibus  tradere  normas 
constituit,  quae  praestitutura  generalem  ordinem  evolvendo  atque  inte- 
gram  servando  eam  discussionum  libertatem,  quae  catholicae  Ecclesiae 
Episcopos  deceat,  pleniori  expeditiorique  ratione  ad  rerum  tractanda- 
rum  examen,  disceptationem  et  deliberationem  conferrent".  Utrumque 
documentum,  et  Literas  Apostolicas,  et  decretum  d,  20.  Februarii  edi- 
tum  consulamus  oportet,  ut,  quem  ordinem  Concilium  ante  editum 
decretum  et  quem  eo  edito  servarit,  cognoscamus. 

Proponebantur  res,  quae  a  Concilio  tractandae  essent,  a  Summo 
Pontifice.  Ipse  tamen  in  Literis  Apostolicis  „Multiplices  inter"  ^  se 
non    solum  optare  dicit,   sed  etiam  hortari,    „ut,    si  qui  inter  Concilii 


'  C.   Y.   712d  sq.  2  jbid.  715d.  ^  Ibid.   17a  sqq. 

""  Ibid.  67  a  sqq.  ^  Cf.  ibid.  957  b  sq. 

«  §  11.  Y.  C.  Y.  18  d  sq.', 


I.    Ordo  in  decretis  condendis  servatus.     Lit.  Apost.  „Multipllces  inter".  3 

Patres  aliquid  proponendum  habuerint ,  quod  ad  publicam  utilitatem 
conferre  posse  existiment,  id  libere  exequi  velint".  Debebant  autem, 
quae  Concilio  proponi  volebant,  peculiari  Patrum  congregationi,  quam 
ipse  ex  Cardinalibus  aliisque  Concilii  Patribus  constitutam  ad  exami- 
nandas  Patrum  propositiones  deputavit^,  scripto  exhibere,  ut  ea  pro- 
positiones  exhibitas  expenderet  suumque  circa  earum  admissionem  vel 
exclusionem  consilium  ipsius  Papae  iudicio  submitteret  ipseque  deci- 
deret,  utrura  res  Concilio  proponenda  esset  necne  ^. 

Quae  proponebantur,  vi  Literarum  Apostolicarum  „Multiplices  in- 
ter"  3  aliquot  diebus  ante  Congregationem  generalem,  in  qua  eorum  dis- 
ceptatio  incipiebat,  typis  irapressa  inter  Patres  distribuenda  erant,  ut, 
quid  de  iis  sentiendum  esset,  considerarent.  li,  qui  de  schemate  pro- 
posito  in  Congregatione  generali  dicere  volebant,  id  saltem  pridie  Prae- 
sidibus  significare  debebant.  Ordo  oratorum  determinabatur  eorum 
dignitatis  gradu.  Si  qui  auditis  sermonibus  aliorum  post  eos  disserere 
voluerint,  obtenta  prius  a  Praesidibus  dicendi  venia,  ordine  dignitatis 
ad  dicendum  vocabantur. 

Quodsi  in  Congregatione  generali  schema  propositum  vel  nullas 
vel  leves  tantum  et  in  ipso  congressu  facile  expediendas  difficultates 
offerebat,  statim  decreti  vel  canonis  formula  rogatis  Patrum  suffragiis 
statuenda  erat.  Si  autem  circa  schema  tales  oriebantur  difficultates, 
ut  via  non  suppeteret,  qua  in  ipso  conventu  componerentur,  schema 
cum  obiectis  difficultatibus  examini  illius  deputationis  subiiciendum 
erat,  ad  quam  pro  rerum,  de  quibus  agebatur,  genere  pertinebat.  De- 
putatio  re  deliberata  eorum,  quae  videbantur,  relationem  typis  impres- 
aam  inter  Patres  distribuere  debebat,  ut  in  proxima  Congregatione 
generali  res  denuo  tractaretur  et,  si  nihil  iam  obstiterit,  rogatis  Patrum 
suffragiis,  decreti  vei  canonis  formula  conderetur. 

Suffragia  a  Patribus  oretenus  edebantur,  ita  tamen,  ut  liceret 
etiam  ea  scripta  tradere. 

Haec,  quae  ex  Literis  Apostolicis  „Multiplices  inter"  de  rerum 
propositione  atque  earum  in  Congregationibus  generalibus  disceptatione 
et  modo  ferendi  suffragia  desumpsimus,  decreto  20.  Februarii  accu- 
ratius  determinantur  atque  supplentur. 

Constituebatur  eo  decreto,  ut  Patres  de  schematis  propositis  prius, 
quam  de  iis  in  Congregatione  generali  ageretur,  scripto  ea  traderent, 
quae  animadvertenda  viderentur.  Quod  ut  recte  fieri  posset,  Cardi- 
nales  Praesides  distributo  aliquo  schemate  congruum  tempus  assignare 

*  Nomina  Cardinalium  et  Patrum  ,  ex  quibus  Congregatio  constabat, 
V.  C.  Y.  710  c  sqq. 

^  Quid  de  iure  et  modo  res  proponendi  disserant  Sebast.  Sanguineti  S.  I. 
et  los.  de  Hefele,  professor  TiibingeHsis,  consultores  commissionis  directricis, 
V.  C.  V.  1077  c  sqq.  1089  a  sqq. 

3  §  VII.  V.  C.  Y.  22  b  sqq. 

4  Prolegomena. 

iubebantur,  intra  quod  animadversiones  scriberentur  ac  traderentur. 
Ordo  animadversionum  is  servandus  erat,  ut  prius  illa  afferrentur, 
quae  totum  schema  seu  totam  scliematis  partem  propositam  respice- 
rent,  deinde  ordine  schematis  servato  ea,  quae  ad  singulas  sententias 
spectarent.  Quicunque  verba  vel  paragraphos  schematis  propositi  mu- 
tari  volebat,  novam  verborum  vel  paragraphorum  formulam  in  locum 
prioris  substituendam  ipse  debebat  afferre.  Animadversiones  hac  ratione 
exaratae  et  ab  iis,  qui  eas  proponebant,  subscriptae  secretario  Con- 
cilii  tradendae  erant,  qui  eas  ad  illam  deputationem  transmitteret, 
ad  quam  pro  rerum,  de  quibus  agebatur,  genere  spectabant.  Depu- 
tatio  deliberatione  de  animadversionibus  habita  schema  secundum  eas 
reformatum  cum  relatione  de  propositis  animadversionibus  inter  Patres 
distribuere  iubebatur,  ut  statuto  a  Praesidibus  die  in  Congregatione 
generali  discussio  schematis  iam  inciperet.  Ea  habenda  erat  primum 
generatim  de  schemate  integro  vel  diviso ,  prout  Cardinalibus  Prae- 
sidibus  visum  fuerit,  generalique  absoluta,  de  unaquaque  schematis 
parte,  ita  quidem,  ut  oratores,  qui  schematis  periodum  vel  paragraphum 
mutari  vellent,  ipsi  formulam  a  se  probatam  in  locum  prioris  sub- 
stituerent;  quae  formula  post  habitam  orationem  scripto  Praesidibus 
tradenda  erat.  Qui  de  reformato  schemate  loqui  volebant,  hi,  quum  id 
Praesidibus  significabant,  indicare  simul  debebant,  utrum  de  toto  sche- 
mate  generatim,  an  de  eius  partibus  in  specie  acturi  essent,  et,  si  de 
partibus,  de  quibus  essent  acturi.  Singulis  Patribus  deputationis,  a 
qua  schema  reformatum  erat,  impetrata  a  Praesidibus  venia,  oratorum 
difficultatibus  et  aniraadversionibus  respondere  licebat,  ita  ut  ipsis 
liberum  esset,  vel  statim  post  oratorem,  cui  respondere  volebant,  dicere, 
vel  pluribus  simul  oratoribus  de  eadem  re  disceptantibus  respondere, 
idque  vel  eodem  vel  alio  die.  Si  quis  ex  oratoribus  a  re  proposita  eva- 
gabatur,  Praesidum  erat,  eum  ad  quaestionem,  de  qua  agebatur,  revo- 
care.  8i  discussionum  series,  re  proposita  iam  satis  excussa,  plus 
aequo  protrahebatur,  Cardinales  Praesides,  postulatione  a  decem  mini- 
mum  Patribus  scripto  exhibita,  Congregationem  generalem  percontari 
poterant,  num  vellet  disceptationem  diutius  continuari,  et  exquisitis 
per  actum  assurgendi  vel  sedendi  suffragiis,  finis  discussioni  imponendus 
erat,  si  id  maiori  Patrum  praesentium  numero  videbatur. 

Conclusa  igitur  de  aliqua  schematis  parte  disceptatione,  antequam 
ad  aliam  fieret  transitus,  Patrum  suffragia  exquirenda  erant,  primum  de 
singulis  emendationibus  propositis  ^,    deinde   de  integro  partis  exami- 


'  Illae  typis  impressae  cum  omnibus  Patribus  communicabantur.  De- 
putatio,  ad  quam  schema  spectabat  (Lit.  Apost.  „Multiplices  inter"  §  VII. 
Cf.  supra  p,  3),  iis  examinatis  unum  e  deputatis  elegit,  qui  in  Congrega- 
tione  generali  de  singulis  emendationibus  referret  atque  exponeret,  quid 
deputatio  de  iis  sentiret. 

natae  textu.  Ferenda  aiitem  erant  haec  suffragia  ita,  ut  Praesides, 
propositis  singulis  emendationibus  vel  textu,  ad  surgendum  invitarent 
primum  eos ,  qui  emendationi  vel  textui  assentirentur ,  deinde  eos, 
qui  contradicerent^;  recensitis  deinde  suffragiis  id  decernendum  erat, 


^  Quum  exstent  adliuc  reprehensores  Concilii  Vaticani,  qui  quod  solo 
actu  surgendi  et  sedendi  suffragia  de  eraendationibus  lata  sint,  Concilio  in 
crimen  vertunt,  sequatur  hoc  loco  exemplum  suffragationis,  quod  accuratius 
in  actis  relatum  est. 

Agitur  de  primis  verbis  primi  capitis  Constitutionis  de  fide.  Yerba  in 
schemate  Patribus  proposito  erant  haec :  „Sancta  Romana  catholica  Ec- 
clesia  credit  etc."  (C.  V.  71  c).  Duae  emendationes  proponebantur.  Unus 
ex  Patribus  voluit,  vocem  „Romana"  omitti.  Alter,  poni  „Catholica  atque 
Romana  Ecclesia",  seu,  si  id  non  placeret,  saltem  comma  interponi  inter 
verba  „Romana"  et  „catholica"  (C.  Y.  99  a).  lam  relatione  de  emenda- 
tionibus,  quae  in  primam  capitis  paragraphum  propositae  erant,  habita, 
acceditur  ad  suffragia  hoc  modo :  lussu  Praesidis  Subsecretarius  ambonem 
ascendit  et  primam  emendationem,  quam  Patres  scriptam  in  manibus  habe- 
bant,  legit: 

„Proponitur  ut  initio  capitis  primi  simpliciter  dicatur:  Sancta  catholica 
Ecclesia  credit  et  confitetur  unum  esse  etc." 

Tum  Enius  primus  Praeses  Patres  in  hunc  modum  interrogavit : 

„Rmi  Patres  qui  huic  emendationi  modo  lectae  assentiuntur ,  nunc 
surgere  et  tamdiu  stare  debent,  donec  satis  constet  de  maiori  vel  minori 
suffragiorum  numero  pro  hac  eraendatione." 

Et  paucissimis  surgentibus,  primus  Praeses  ait: 

„Evidens  est,  quod  longe  maior  Patrum  pars  huic  emendationi  con- 
tradicat." 

Dein  his  verbis  Patres  interrogavit  de  suffragiis    secunda  vice  dandis: 

„Iam  vero  iuxta  normam  praescriptam  necessarium  est,  ut  de  eadem 
emendatione  exquiratur,  qui  Patres  eamdem  reprobandam  censeant.  Itaque 
nunc  ii  Rmi  Patres ,  qui  huic  eidem  emendationi  contradicunt ,  surgere 
debeat,  ac  tamdiu  stare,  donec  satis  constet  de  maiori  vel  minori  suffra- 
giorum  numero  contra  hanc  emendationem." 

Et  surgentibus  Patribus  pene  omnibus,  Rmus  primus  Praeses  addidit: 

„Iterum  evidens  est,  longe  maiorem  Patrum  partem  huic  emendationi 
contradicere.  Et  idcirco  ex  utroque  experimento  constat,  primam  hanc 
emendationem  a  Concilio  fuisse  reiectam." 

De  emendatione  secunda  suffragia  deinceps  rogata  sunt.  Et  quoniam 
duplici  constat  parte,  prima  pars  ,  qua  nimirum  proponitur ,  ut  in  capite 
primo  legatur:  Catholica  atque  Romana  Ecclesia,  eadem  ratione  ac  prima 
emendatio  reiecta  est  a  Patribus  eadem  omnino  forma  bis  interrogatis.  Se- 
cunda  vero  pars,  ubi  legitur:  Sin  autem  non  placuerit  Patrihus ,  ut  saltem 
comma  interponatur  inter  verha  „Romana"  et  „catholica",  cum  suffragiis  Patrum 
subiecta  est,  non  eumdem  consensum  invenit:  sed  cum  plures  et  stantes  et 
sedentes  essent,  scrutatores  suffragiorum  vocati  sunt,  ut  et  stantes  et  se- 
dentes  numerarent.  Quod  dum  fieret,  plures  ex  Rmis  Patribus  Praesides 
rogarunt,  ut  quoad  propositionem  hanc  suspenderentur  suffragia,  ut  interim 

qiiod  maiori  Patrum  numero  placuisset.  Quum  de  omnibus  alicuius 
schematis  partibus  ea  ratione  suffragia  lata  essent,  iam  de  toto  sche- 
mate  examinato  sententiae  erant  dicendae ;  tum  vero  non  surgendo  et 
sedendo,  sed  oretenus  verbis  „Placet"  vel  „Non  placet",  ita  tamen  ut 
etiam  iiceret  respondere  „Placet  iuxta  modum",  seu  suffragio  „Placet" 
addere  conditionem ;  quicunque  autem  conditionem  adiiciendam  ex- 
istimabant,  eam  scriptam  Praesidibus  tradere  debebant  ^ 

Quae  quidem  normae  inde  a  d.  22.  Februarii  1870,  quo  decretum 
promulgabatur ,  servatae  sunt.  Constituebant  autem  Episcopi  deputa- 
tationis  de  fide,  Patribus  non  solum  cum  scheraate  reformato  relationem 
scriptam  tradere,  sed  etiam  in  ipsa  Congregatione  generali,  in  qua 
discussio  incipiebat,  ipsum  schema  viva  voce  proponere  atque  com- 
mendare  ^,  quod  exemplum  deputatio  pro  rebus  disciplinae  ecclesia- 
sticae  secuta  est  '^. 

Quid  agendum  sit,  si  quis  suffragio  „Placet"  conditionem  ad- 
iiciat,  non  determinatur  in  decreto  pontificio ,  ita  ut,  quum  id  primo 
accideret,  Patres  deputati  incerti  essent,  quid  facerent.  Quod  unus  ex 
iis  proponebat,  rem  Summo  Pontifici  relinquendam  esse,  non  placebaf^. 
Itaque  deputati  constituerunt  singulas  conditiones  propositas  exami- 
nare  atque  in  Congregatione  generali  referre,  quid  deputatio  de  iis 
sentiret,  illasque  emendationes ,  quas  approbandas  censeret,  Patribus 
commendare,  ut  hae  suffragiis  Patrum  subiectae  vel  reciperentur  vel 
reiicerentur  ^.  Atque  id  quidem  rectissime.  Neque  enim  quidquam 
in  Constitutione  mutare  poterant  deputati,  nisi  probante  Congregatione 
generali.  Eas  igitur  emendationes,  quas  recipiendas  esse  censebant, 
suffragiis  Congregationis  subiicere  debebant.  Quas  vero  emendationes 
recipiendas  esse  negabant,  de  his  suffragia  exquirenda  non  erant,  quum 
de  textu,  ut  fuerat,  suffragia  lata  iam  essent,  illique,  qui  conditionem 
adiecerat,  liberum  relinqueretur,  utrum  in  Sessione  publica  propter 
emendationis  a  se  propositae  reiectionem  suffragium  „Non  placet"  ederet 


collatis  consiliis  obtineri  consensus  facilius  posset.  Postulationi  huic  Prae- 
sides  annuerunt,  et  per  Subseeretarium  indixerunt  suspensionem  sulfragio- 
rum  circa  huiusmodi  propositionem,  et  declararunt  actum  ferendi  suffragia 
in  sequenti  die  habendum  esse. 

Hucusque  acta.  Huic  modo  suffragia  ferendi  nihil  sane  deerat,  quod, 
ut  recte  et  cum  circumspectione  ferrentur,  requirebatur.  Neque  pro- 
fecto,  si  de  singuHs  illis  sexcentis  emendationibus  ea  solemnitate  sententiae 
rogandae  fuissent,  qua  de  integris  Constitutionibus  rogabantur,  Concilium 
quidquam  perfecisset.  Imo  fieri  non  potuit,  ut  in  singuhs  suffragationibus 
tantum  temporis  consumeretur,  quantum  in  hac,  quam  attulimus  exem- 
plum,  consumebatur,  ^  Cf.  C.  Y.  67  a  sqq. 

2  Ibid.     1651  a.     Cf.  80  d  sqq.  730  d.  290  d  sqq.  743  b. 

'  Cf.  ibid.  764  a.  740  c.  743  a.  *  Ibid.  1675  d. 

^  Ibid.  1675  c.  1702  c.    Cf.  ibid.  232  c  sqq.  739  d.  460  a  sqq. 

an  suffragio  „Placet"  significaret,  se  sententiam  mutasse,  vel  Constitu- 
tionem  non  mutatam  mallet  definiri  quam  omnino  reiici. 

Deliberatione  de  conditionibus  adiectis  finita,  Congregationi  gene- 
rali  nihil  iam  agendum  supererat,  sed  levibus  quibusdam  rebus  ad  solum 
stilum  spectantibus  a  deputatione  mutatis  ^  Constitutio  singulis  Patribus 
mittebatur  atque,  ultimo  eorum  suffragiis  subiiciebatur  in  Sessione  publica. 

Postquam  in  ea  Constitutio ,  in  Congregatione  generali  condita, 
lecta  erat,  rogabantur  Patres,  num  placerent  canones  et  decreta,  quae 
lecta  essent.  Deinde,  ut  praescribitur  in  Literis  Apostolicis  „MuItiplices 
inter",  procedebant  octo  scrutatores  suffragiorum,  in  quatuor  distincta 
paria  distributi,  cum  quatuor  notariis  ad  suffragia  singillatim  et  ex 
ordine  excipienda  eaque  describebant.  Suffragia  autem  pronuntiabantur 
in  verba  ^Placet"  vel  „Non  placet",  excluso  suffragio  „Placet  iuxta 
modum".  Absentibus  ius  non  erat  suffragium  scriptum  ad  Concilium 
mittendi.  Suffragia  collecta  apud  cathedram  pontificalem  a  Concilii 
Secretario  et  scrutatoribus  numerabantur  ^.  Suffragia  igitur,  ut  clarius 
ex  Sessionum  historia  patet,  a  Patribus  pronuntiabantur  voce.  Post- 
quam  Patres  rogati  erant,  num  placerent  canones  et  decreta,  quae 
lecta  sunt,  Subsecretarius  Concilii  ex  ambone  nomina  singulorum  Pa- 
trum  iuxta  ordinem  dignitatis  et  promotionis  magna  voce  appellabat, 
et,  quum  singuli  respondebant  „Placet"  vel  „Non  placet",  scrutatores 
et  notarii  eorum  responsa  scripto  excipiebant  ^.  Simulatque  enim  Pa- 
tres,  ut  diximus,  rogati  erant,  num  placerent  canones  et  decreta,  „pro- 
cedunt  scrutatores  suffragiorum  bini  ac  bini,  quibuscum  notarii  Con- 
cilii  ita  iunguntur,  ut  duo  scrutatores  unum  ex  Concilii  notariis  ad- 
iunctum  habeant.  Hi  vero  munus  colligendi  Patrum  suffragia  ita 
obeunt,  ut  per  quatuor  principales  aulae  Concilii  partes  distributi  terni 
simul  (duo  nempe  scrutatores  et  unus  Concilii  notarius)  accedant  par- 
tem  aulae  sibi  pro  hac  re  assignatam,  ibique  singillatim"  Cardinalium, 
Patriarcharum  reliquorumque  Patrum  suffragia  exquirunt  iuxta  ordinem 
sedendi ,  singulorumque  suffragia  describunt  ^.  Suffragiis  a  Concilii 
Secretario  et  scrutatoribus  numeratis  et  relatione  Summo  Pontifici  de 
iis  facta,  is  Constitutionem  approbabat  atque  confirmabat  eamque  pro- 
mulgari  iubebat  ^  Neque  tamen  alia  promulgatione ,  praeter  eam, 
quae  in  ipsa  Sessione  publica  locum  habebat,  opus  erat,  ut  Constitu- 
tiones  vim  legis  obtinerent ''. 


1  Ibid.  1676  d  sqq.  1695  d.  1702  d. 

2  „Multiplices  inter"  §  YI.  C.  Y.  21  b.   §  YIII.  C.  Y.  23c.d. 

3  C.  Y.  257  a.   487  c. 

*  Ordo  agendorum  Officialibus  Concilii  Yaticani.   C.  Y.  1070  a.  1071  c.d. 

5  „Multiplices  inter"  §  YIII.  C.  Y.  24  a. 

^  Literae  Cardin.  Antonelli  ad  Nuntios.    C.  Y.  1715  d. 

II. 


E  quibus  documentis  Constitutionum  explicationes  hoc 

libro  petantur. 

Omnia  documenta,  quibus  in  explicandis  Constitutionibus  dogma- 
ticis  Concilii  Yaticani  utemur,  insunt  septimo  tomo  Collectionis  Lacensis 
et  libro,  quem  inscripsimus  „Acta  et  decreta  sacrosancti  oecumenici  Co7i- 
cilii  Vaticani",  qui  quidem  liber  est  ipse  septimus  tomus  CoUectionis 
Lacensis  a  nobis  separatim  editus. 

Inter  illa  documenta  primo  loco  commemoranda  sunt  duo  Constitu- 
tionum  schemata  a  commissione  dogmatica  tbeologorum  ante  inceptum 
Concilium  parata,  e  quibus  Constitutiones  dogmaticae,  quae  conciliariter 
sancitae  sunt,  prodierunt:  Schema  Constitutionis  dogmaticae  de  doctrina  ca- 
tholica  contra  multiplices  errores  ex  rationalismo  derivatos  ^  et  Schema  Con- 
stitutio7iis  dogmaticae  de  Ecclesia  Christi  ^.  His  multisque  annotationibus, 
quas  theologi  iis  adiecerunt^,  non  solum  Constitutionibus,  quae  paene 
totae  ex  iis  derivantur,  affunditur  lux,  qua  sensus  rerum  iis  proposita- 
rum  illustratur,  sed  etiam  uberrima  offeruntur  subsidia  et  dogmatica  et 
historica  ad  errores  et  doctrinas,  de  quibus  in  Constitutionibus  agitur, 
cognoscendas  easque  vel  probandas  vel  refutandas.  Quum  nostrum  non 
tam  sit,  res  Constitutionibus  propositas  probare  quam  illustrare,  in  reci- 
piendis  iis,  quibus  doctrinae  iis  propositae  probantur  vel  errores  iis 
reiecti  refutantur,  modum  adhibere  debuimus.  Facere  tamen  non  po- 
tuimus,  quin  aliquoties  etiam  ea  argumenta  tanta  eruditione  tam  acriter 
atque  ad  rem  accommodate  congesta  reciperemus,  quibus  magis  doc- 
trina  Constitutionuin  probari  quam  earum  sententiae  illustrari  videbantur. 

Alterum  documentum ,  quo  usi  sumus ,  est  Protocollum  sessionum 
deputationis  de  fide.  Quod  protocollum  ipsum  in  archivo  Concilii  Yaticani 
consuluimus.  lam  etsi  non  licuerit  nec  convenire  visum  sit,  ipsum  seu 
ipsa  acta  sessionum  cum  omnibus,  quae  continent,  nominibus  in  Col- 
lectione  Lacensi  edere ,  liberalissime  tamen  nobis  permissum  est ,  ut 
omnia,  quae  ad  Constitutiones  explicandas  usui  esse  possent,  recipere- 
mus.  Qua  potestate  ita  usi  sumus,  ut  nihil  plane  ex  iis  omitteremus, 
quae  aliquid  lucis  Constitutionibus  affunderent.  Quum  autem  de  eius- 
dem  deputationis  sessionibus  praeter  ipsa  earum  acta  a  deputationis 
secretario  scripta  etiam  diarium  unius  e  deputatis  nacti  simus ,  illa 
hoc  supplevimus,  ita  ut  documentum  totum  inscriberemus :  Quomodo 
electa  sit  deputatio  pro  rebus  ad  fidem  pertinentibus ,  quaeque  in  eius  ses- 
sionibus  acta  sint :  narratio  ex  ipsarum  sessionum  actis  et  ex  unius  Patrum 
deputatorum  diurnis  commentariis  desumpta'^.   Quae  inscriptio,  quum  ad 


^  C.  V.  507  d  sqq.  '  Ibid.  567b  sqq. 

^  Ibid.  518  d  sqq.  578  b  sqq.  *  Ibid.  1646  a  sqq. 

citandum  minus  apta  sit,  hoc  libro  a  nobis  relicta  est,  atque  eius  loco 
usurpata  haec:  Ex  adis  sessionum  deputalionis  de  fide.  Cuius  momenti  ad 
Constitutiones  dogmaticas  explicandas  sint  acta  harum  sessionum,  non  est, 
cur  exponamus,  quum  supra  *  narraverimus,  quae  tanta  fuerit  deputationis 
dogmaticae  pars  laboris  in  Constitutionibus  formandis  aConcilio  collocati. 

Cum  his  actis  intimo  nexu  coniuncta  sunt  Schemata  Co7istitutionum  ^, 
quae  primo  deputationis  de  fide,  deinde  ab  hac  multum  reformata 
Congregationis  generalis  examini  subiiciebantur,  ut  diligenter  retrac- 
tata  atque  emendata  ea  tandem  forma,  qua  nunc  exstant,  conciliari  de- 
finitione  sancirentur.  Ad  ea  explicanda  multum  conferunt  Relationes 
scriptae  Congregationi  generali  ctcm  schematis  traditae^,  quibus  deputati 
sive  rationem  exponunt,  quam  in  schemate  formando  secuti  sint,  sive 
de  animadversionibus  agunt,  quibus  Patres,  quid  de  schemate  sibi 
antea  iam  tradito  sentirent,  scripto  significaverant. 

Seriem  eorum,  quae  in  Congregatione  generali  de  schematis  acta 
sunt,  exhibent  Acta  Congregationum  generalium  sacrosancti  Concilii  Va- 
ticani'^  ex  ipsis  Concilii  actis  collecta.  Quaesiverit  quispiam  in  iis 
orationes  Patrum  in  Congregationibus  generalibus  habitas.  Eas  pu- 
blici  iuris  facere,  ut  facile  patet,  non  iam  licuit,  Neque  tamen  ad 
Constitutiones  recte  explicandas  multum  deesse  censendum  est.  Ora- 
tiones  enim  illae,  quum  multum  ad  historiam  Concilii  illustrandam 
conferant  atque  abundanter  argumenta  offerant,  quibus  res  propositae 
et  eas  definiendi  necessitas  vel  comprobentur  vel  oppugnentur,  ad 
ipsum  sensum  Constitutionum  explicandum  vix  quidquam  continent, 
quod  non  iis  etiam  documentis  offertur ,  quae  in  Collectione  exstant. 
Neque  enim  orationes  sensum  Constitutionis  per  se  explicant  iis  locis, 
quibus  de  necessitate  alicuius  definitionis  sive  de  doctrinae  alicuius 
veritate  vel  falsitate  agitur,  sed  iis,  quibus  ipsa  schematis  propositi 
verha  et  sententiae  vel  veri  vel  falsi  vel  ambigui  aliquid  continere  di- 
cuntur  seu  rationibus  allatis  nova  aliqua  formula  iis  substituenda  offer- 
tur.  lam,  quae  singuli  Patres  in  Congregatione  generali  in  schematis 
mutari  et  quae  substitui  volebant,  continentur  in  nostris  documentis. 
Yidimus  enim  supra  ■'',  Patres,  qui  aliquid  omittendum  vel  emendandum 
esse  in  Congregatione  generali  contendebant,  id  scripto  consignatum 
Praesidibus  tradere  debuisse,  nec  quidquam  sane,  quum  reformarentur 
schemata,  respiciebatur,  nisi  quod  scriptum  erat  traditum.  Omnia  autem 
Patrum  proposita  scripto  tradita  continentur  documentis ,  quae  in- 
scripta  sunt  Emendationes  sive  Exceptiones  a  Patribus  in  Congregatione 
generali  factae  *>. 

^  P.    1.   3.  4.  6.  -  C.   Y.    1628  a   sqq.   69  a   sqq.    215  a   sqq.   — 

1640 b  sqq.  269 a  sqq.  426b  sqq, 

'  Ibid.  78  a  sqq.  —     274asqq.         *  Ibid.  709  b  sqq.  ^  P.  4. 

«  C.  Y.  88b  sqq.  98a  sqq.  120b  sqq.  155b  sqq.  195c  sqq.  219b  sqq. 
—  301b  sqq.  312b  sqq.  332  d  sqq.  372c  sqq.  345a  sqq.  432a  sqq. 

De  liis  Patrum  propositis  primo  a  Patribus  deputatis  deliberationes 
liabendas  esse  vidimus  supra^;  quae  deliberationes  referuntur  in  actis 
sessionum  deputationis  de  fide.  Horum  narrationes  nimis  sane  breves 
uberrime  supplentur  relationibus,  quas  unus  ex  Patribus  deputatis  de 
emendationibus  propositis  et  deputationis  de  iis  sententia  in  Congre- 
gatione  generali  habere  debebat  ^.  Quae  quidem  Relationes  ^  praecla- 
rissima  sunt  ad  explicandas  Constitutiones  subsidia.  Agunt  enim  de 
omnibus,  quae  a  Patribus  propositae  sunt,  emendationibus  ac  singulas 
fere  schematum  sententias  ponderant,  dum  rationes  proponunt,  utrum 
retinendae  an  aliae  a  Patribus  exhibitae  sententiae  iis  substituendae 
sint,  Habentur  auteni  relationes  immediate  antequam  Patres  primo 
de  singulis  sententiis,  deinde  de  singulis  capitibus,  et  antequam  de 
integris  Constitutionibus  sententiam  ferant,  ut  hi,  quidquid  approba- 
verint,  eo  sensu  approbasse  dicendi  sint,  quo  a  deputationis  relatore 
explicabatur. 

Ad  haec,  de  quibus  egimus,  documenta,  quibus  in  omnibus  utriusque 
Constitutionis  partibus  explicandis  continenter  utemur,  accedunt  alia, 
quae  ad  singulares  quasdam  partes  explicandas  usui  erunt,  ut  diarium, 
quod  unus  ex  Patribus  pro  rebus  fidei  deputatis  de  historia  quarti 
capitis  Constitutionis  de  Ecclesia  scripsit  *,  multaque  schemata  partium 
Constitutionum,  quae  vel  in  Congregationibus  generalibus  vel  in  ses- 
sionibus  deputationis  vel  in  privatis  Patrum  conventibus  proposita  et 
discussa  sunt.     Haec  suis  locis  citabimus. 

Ita  autem  documenta  citabimus,  ut  allatis  primis  verbis  inscriptio- 
num  indicemus  saltem,  cuius  generis  sit  documentum,  de  quoagatur; 
deinde  accurate  locum  septimi  to?m  Colledionis  Lacensis^  vel  Adorum 
et  decretorum  ConciUi  Vaticani  ^  addemus,  ubi  pars  documenti ,  de  qua 
sermo  est,  exstet.  Septimum  autem  tomum  Collectionis  Lacensis  vel 
Acta  Concilii  Yaticani  solis  literis  C.  V.  designabimus.  Numeri  additi 
libri  indicant  columnas. 


^  P.  3.  4.  Nota  1.  p.  6.  ^  jbjj^ 

3  C.  Y.  91  b  sqq.  lOldsqq.  127  a  sqq.  165  c  sqq.  200  c  sqq.  232  c  sqq. 
—  304b  sqq.  315c  sqq.  346 c  sqq.  388b  sqq.  364b  sqq.  460a  sqq. 

*  C.  Y.  1695  d  sqq. 

^  Integer  libri  titulus  est:  Acta  et  decreta  sacrorum  Conciliorum  re- 
centiorum.  Colleetio  Lacensis.  Auctoribus  Presbyteris  S.  I.  e  domo  B.  Y.  M. 
sine  labe  conceptae  ad  locum.     Friburgi  Brisgoviae.     1869 — 1890. 

^  Acta  et  decreta  sacrosancti  oecumenici  Concilii  Yaticani.  Cum  per- 
multis  aliis  documentis  ad  Concilium  eiusque  historiam  spectantibus.  Auc- 
toribus  Presbyteris  S.  I.  e  domo  B.  Y.  M.  sine  labe  conceptae  ad  lacum. 
Friburgi  Brisgoviae.     1892. 


PARS  PRIOR. 

CONSTITUTIONIS  DOOMATICAE  DE  FIDE 
EXPLICATIO. 


CAPUT  PIM3IUM. 

Historia  originis  Coustitntioiiis  de  flde  et  conciliaris  eius 
comprobationis. 

QUAE  Constitutioue  dogmatica  de  fide  coutineutur,  fere  omnia 
proxime  desumpta  sunt  ex  schemate,  quod  ante  Concilium  a  dog- 
matica  theologorum  commissione  paratum  inscribebatur  „Schema 
Constitutionis  dogmaticae  de  doctrina  catholica  contra  multiplices  errores 
ex  rationalismo  derivatos"  ^  Id  quum  ad  Constitutionera  de  fide  recte 
explicandam  summi  momenti  sit,  saepe  commemorabimus  et  breviter 
dicemus  Schema  de  dodrina  catholica. 

Quod  schema  complectitur,  ut  animadvertunt  ^  theologi,  a  quibus 
scriptum  est,  „tres  partes  praecipuas.  In  prima  parte  (cap.  1.  2)  est 
per  modum  detestationis  condemnatio  rationalismi  ahsoluti  sub  triplici 
eius  forma  matericdismi ,  pantheismi  et  rationalismi  pressius  dicti,  seu, 
ut  aiunt,  rationalismi  vidgaris.  In  secunda  et  tertia  parte  agitur  de 
semirationalismo  seu  de  rationalismo  temperatiori,  qui  derivatione  qua- 
dam  a  primo  illo  pleno  naturalismo  propagatus,  ad  homines  etiam, 
qui  christiano  nomine  gloriantur,  pervasit  et  ad  varia  systemata  red- 
actus  hinc  inde  in  scholas  quasdam  coaluit". 

„In  secunda  parte  itaque  (cap.  3 — 11)  exponitur  doctrina  catho- 
lica  contra  temperatum  rationalismum  spectando  illum  secundum  sua 
principia  formalia;  agitur  nimirum  de  cognitione  christiana  per  fidem 
divinam  in  comparatione   cum  scientia  rationali  et  naturali  atque  inde 


^  Y.  ipsum  schema  C.  Y.  507  a  sqq. ,  adnotationes  a  theologis  ei  ad- 
iectas  ibid.  518  c  sqq,  —  Singulis  Constitutionis  de  fide  partibus  adnotabi- 
mus,    ex  quibus  schematis  de  doctrina  catholica  capitibus    desumptae  sint. 

^  Schema  de  doctrina  catholica.     C.  Y.  518  d  sqq. 

de  relatioue  inter  revelationem  diviuam  et  ratiouem  humanam,  iuter 
fidem  et  scieutiam."  ^  „Potest  vero  liaec  pars  secunda  distiugui  iterum 
iu  tria  membra.  lu  primo  memhro  agitur  tribus  articulis  de  revelatione 
supernaturali ;  doctriua  nimirum  catholica  de  revelatiouis  fontihus, 
eiusdem  necessitate  et  ohiecto  superrationali  expouitur  non  uuiversim  qui- 
dem,  sed  quatenus  errores  nostrae  aetatis  id  postulare  videbantur.  In 
secimdo  memhro  quatuor  articulis  tractatur  de  fide  divina ,  quae  revela- 
tioni  respondet;  post  doctriuam  scilicet  de  fide,  quae  creditur,  sequitur 
declaratio  haec  altera  de  fide,  qua  creditur.  Errores  uostris  temporibus 
circumferuntur  potissimum  in  doctrina  de  distinctione  divinae  fidei  a 
scientia  humana;  de  necessitate  motivorum  credihilitatis ;  de  viriute  fidei  in  se 
spectatae,  quateuus  superuaturalis  est;  postremo  de  necessitate  ac  superna- 
turali  firmitate  fidei  et  de  ohligatione  in  ea  suscepta.  De  his  igitur  hic 
•tractaudum  est.  Memhruni  tertium  pariter  iu  oppositioue  adversus  re- 
centes  errores  habet  duos  articulos :  de  relatione  inter  fidem  divinam  et 
scientiam  humanam;  twn  de  incommutahili  veritate  definitiomim  doctrinae 
catholicae  prae  quovis  scientiarum  profectu."'  ^ 

„Iu  tertia  parte  (cap.  12 — 18)  coutiuetur  doctriua  contra  errores 
speciales ,  qui  ad  perversiouem  quorundam  dogmatum  christiauorum 
per  methodum  semirationalismi  et  ex  ipsis  eius  principiis  formalibus 
deducti  suut,  tum  circa  seusum  geuuiuum  aliarum  veritatum  fidei, 
tum  maxime  circa  uaturam  et  gratiam,  seu  circa  ordinem  uaturalem 
et  superuaturalem."  ^  „Huiusmodi  errores  disseminati  sunt  iu  doc- 
triua  1.  de  Deo ;  2.  de  Yerbo  incarnato ;  3.  de  homine  secundum 
naturam  spectato;  4.  de  supernaturali  elevatioue  hominis." ''^ 

Quae  schemate  de  doctrina  catholica  contiueantur,  clarius  fortasse 
exhibemus,  si  singulorum  octodecim  capitum,  ex  quibus  coustat,  iu  scrip- 
tiones  referimus.  Hae  sunt:  1.  Coudemnatio  materialismi  et  pantheismi. 
2.  Condemnatio  rationalismi.  3.  De  diviuae  revelatiouis  fontibus  in 
S.  Scriptura  et  Traditione.  4.  De  supernaturalis  revelationis  necessitate. 
5.  De  mysteriis  fidei  in  divina  revelatione  propositis.  6.  De  fidei  diviuae 
distinctione  a  scientia  humaua.  7.  De  uecessitate  motivorum  credi- 
bilitatis.  8.  De  supernaturali  virtute  fidei  et  de  libertate  voluntatis 
iu  fidei  assensu.  9.  De  necessitate  et  supernaturali  firmitate  fidei. 
10.  De  recto  ordine  inter  scientiam  humauam  et  fidem  divinam,  11.  De 
incommutabili  veritate  illius  dogmatum  sensus,  quem  tenuit  et  teuet 
Ecclesia.  12.  De  unitate  divinae  naturae  seu  essentiae  in  tribus  di- 
stinctis  personis.  13.  De  divina  operatione  tribus  personis  communi 
et  Dei  libertate  iu  creaudo.  14.  De  lesu  Christi  uua  diviua  persoua 
iu  duabus  naturis;  atque  de  redemptione  et  vicaria  pro  nobis  satis- 
factione    per    eundeni    lesum    Christum  Domiuum   Nostrum.      15.    De 


^  Schema  de  doctrina  catholica.     C.  V.  519  a.  "  Ibid.  C.  V.  521  d. 

3  Ibid.  C.  V.  519  b.  *  Ibid.  C.  V.  538  d. 

communi  totius  humani  generis  origine  ab  uno  Adam;  et  de  uatura 
humana  una  composita  ex  anima  rationali  et  ex  corpore.  16.  De  ordine 
supernaturali  et  de  supernaturali  statu  originalis  iustitiae.  17,  De  pec- 
cato  originali ;  et  de  poena  aeterna  destinata  cuilibet  mortali  peccato. 
18.  De  supernaturali  ordine  gratiae,  quae  nobis  per  Christum  Re- 
demptorem  donatur. 

Hoc  schema  cum  theologorum  adnotationibus  inter  Patres  d.  10.  De- 
cembris  in  prima  Congregatione  generali  distributum  est  *,  atque  in 
quarta  Congregatione  d.  28.  Decembris  incepit  eius  discussio  ^.  Post- 
quam  in  hac  et  sequentibus  quinque  Congregationibus  de  eo  discepta- 
tum  est  —  orationes  de  eo  habebant  Patres  triginta  quinque  — , 
d.  10.  lanuarii  1870  schema  cum  obiectis  difficultatibus  deputationi 
de  fide  examinandum  atque  reformandum  traditum  est  ^.  Yix  non  omnes 
Patres  Congregationis  generalis  in  eo  convenerant,  schema  quoad  sub- 
stantiam,  i.  e.  quoad  doctrinam  in  eo  contentam  et  quoad  errores, 
qui  in  eo  condemnabantur,  retinendum  esse*.  Formam  multi  mutan- 
dam  esse  censebant. 

Antequam  Congregationis  generalis  de  schemate  disceptationes 
finitae  erant,  deputatio  de  fide  d.  7.  lanuarii  in  prima,  quam  habuit, 
sessione,  quum  iam  pateret,  quod  Patrum  futurum  esset  de  schemate 
iudicium,  de  eo  deliberationem  habuit.  Deputati  uno  consensu  cense- 
bant,  schematis  substantiam  retinendam  esse,  quum  in  eo  doctrina 
catholica  vere  ac  genuine  esset  exposita,  et  errores,  qui  in  eo  damnaren- 
tur,  non  solum  per  Germaniam,  sed  etiam  per  alias  regiones  grassarentur. 
Quae  contra  illud  allata  essent,  non  ita  magni  esse  momenti.  In  eo 
etiam  omnes  consentiebant,  quaedam  adiicienda,  quaedam  omittenda 
esse.  Ea  putabant  omitti  debere,  quibus  liberae  scholarum  opiniones 
laederentur.  Unus  vel  duo  censebant,  etiam  ea  esse  omittenda,  quae 
a  prioribus  Conciliis  iam  deftnita  et  reiecta  essent,  contra  quos  anim- 
advertebatur,  errores  iterum  excitatos  iterum  damnandos  esse  ita,  ut 
prioris  condemnationis  fieret  mentio.  Censebat  unus,  a  condemnandis 
erroribus  abstinendum  et  solum  doctrinam  christianam  exponendam 
esse,  quum  id  pro  christianis  sufficeret,  ab  iis  autem,  qui  christiani 
esse  nollent,  anathemata  non  curarentur.  Ne  antiquam  quidem  Ec- 
clesiam  exterorum  errores  condemnasse.  Yerum  id  nonplacuit:  esse, 
quibus  multum  prosint  anathemata.  Inter  hos  referri  praesertim  ma- 
gistros,  qui  errorum  condemnatione  eos  clarius  cognoscant  atque  mo- 
veantur,  ut  et  ipsi  eos  fugiant  et  ab  iis  tradendis  abstineant.  Errores 
latius  esse  diffusos,  quam  ut  eorum  damnatio  omitti  possit.  Etiam 
Apostolos  et  postea  Patres  errores  etiam  gentilium,  iudaeorum,  moha- 

^  Acta  Congregationum  gener.  C.  Y.  711  a.  ^  Ibid.  C.  Y.  714b. 

'  Ibid.  C.  Y.  717  d. 

*  Cf.  relationem  Rfiii  Simor,  Archiepiscopi  Strigoniensis.  C.  Y.  82  a. 


14  Pars  I.     Const.  de  fide.     Cap.  I.    Eius  historia. 

medanorum  impugnasse  atque  Ecclesiam  eos,  imprimis,  quando  com- 
miscebantur  cum  doctrina  christiana,  in  Conciliis  saltem  particularibus 
condemnasse  *. 


^  Ex  actis  sessionum  deputationis.  C.  V.  1647  a.  b.  —  Novo  schemati 
deputatio  canones  adiecit.  Quura  in  eius  discussione  unus  ex  Patribus 
in  Congregatione  generali  postulasset,  ut  quatuor  eanones  capitis  primi 
(Emendationes  primi  capitis.  Emend.  28.  C.  V.  100  c)  tollerentur,  Patres 
deputationis,  duobus  quidem  contradicentibus,  canones  retinere  constituerunt 
(Ex  actis  etc.  C.  V.  1671  d);  rationes  Eraus  Grasser  in  relatione  de  eraen- 
dationibus  habita  ita  exponit:  „Deputatio  de  fide  non  negat,  quod  hodie- 
dura  raulti  ofFendantur  eiusmodi  anathematismis;  sed  si  inquiratur  causa, 
cur  offendantur ,  ea  non  quidem  seraper,  sed  vel  maxime  haec  est,  quod 
scilicet  pervulgata  est  ista  opinio  inter  horaines,  qui  censentur  cultura  pol- 
lentes:  in  rebus  reh*gionis  nihil  certo  teneri,  sed  solummodo  existere  opi- 
niones  plus  rainusve  probabiles;  hinc  vel  raaxime  offenduntur  in  eo ,  quod 
Ecclesia  quasdam  veritates  proponit  et  quidem  sub  anatheraate  proponit 
contra  eos  scilicet,  qui  contrarium  tenent  errorem,  dicens:  apud  Ecclesiam 
esse  depositum  divinum  veritatura  divinarura,  et  ab  Ecclesia  eas  veritates 
proponi  auctoritate  divina  seu  infallibili:  inde  vel  raaxirae  offenduntur,  Et 
certe,  Rffii  Patres,  huic  perniciosissimo  iudicio  nullo  modo  nos  possumus 
aUquid  deferre  (Patres  aliquot  consensum  monifestant) ,  sed  potius  totis  viri- 
bus  obluctari.  Haec  est  ergo  ratio  cur  generatim  deputatio  de  fide  cen- 
suerit,  canones  esse  apponendos. 

„Sed  dicunt  aliqui,  et  obiiciunt :  Eiusmodi  anathematismis  feriuntur 
etiara  homines  de  Ecclesia  bene,  irao  optirae  raeriti,  et  etiara  qui  se  humi- 
liter  decretis  sanctae  Sedis  subiecerunt ;  et  proinde  inuritur  eiusmodi  ho- 
rainibus  quaedam  nota  iniuriae,  quae  iusta  non  est.  Sed,  Rmi  Patres,  nego, 
et  pernego  quod  contra  tales  homines  et  viros  anathematisrai  ferantur. 
Omnes  enim  anathematismi  feruntur  solumraodo  contra  eos,  qui  conturaa- 
citer  Ecclesiae  contradicunt  et  conturaaciter  errorem  ab  Ecclesia  reiectum 
defendunt. 

„Quod  vero  hoc  caput  priraura  attinet,  certe  non  parvi  raoraenti  ra- 
tiones  militant  pro  omittendis  canonibus.  Sed  nihilorainus  deputatio  de 
fide  saltem  pro  maiori  sua  parte  credidit,  etiam  in  hoc  capite  non  esse 
recedendum,  sed  canones  esse  apponendos.  Et  qnidem  inducta  fuit  maior 
illa  pars  deputationis  de  fide  praecipue  ea  ex  causa,  quia  eiusmodi  errores 
aluntur  et  defenduntur  non  solumraodo  a  baptizatis,  qui  proinde  vi  baptis- 
raatis  sunt  merabra  Ecclesiae;  sed  etiam  non  raro  eiusraodi  errores  tenentur 
et  defenduntur  ab  eiusmodi  hominibus  etiam  sub  specie  veritatis:  nara  non 
pauci  sunt  et  praecipue  erant  penes  nos  in  Germania,  qui  crediderunt  sy- 
stemata  philosophorura  quamvis  pantheisticorum  posse  omnino  componi  cum 
veritate  catholica.  Ergo  ut  Ecclesia  tanto  malo  obviam  veniat,  deputatio 
de  fide  credidit ,  canones  etiam  in  hoc  capite  esse  eondendos."  (Eelatio 
Yincentii  Gasser  etc.  C.  V.  112  d  sq.)  Aliqui  tamen,  quum  de  toto  sche- 
mate  ferrentur  suffragia,  canones  tolli  vel  eorum  nnmerum  minui  volebant. 
(Emendationes  ad  Constit.  de  fide  catholica.  Emend.  74  sqq.  Cf.  etiam 
infra  ultiraam  adnotationem  ad  prooeraium.) 

Quemadmodum  deputati  in  eo  consentiebant,  quod  schema  secun- 
dum  substantiam  retinendum  esset,  ita-  etiam  uno  consensu  formam 
schematis  mutandam  esse  dicebant.  Volebant  omnes,  expositionem 
catholicae  doctrinae  in  singulis  capitibus  damnationi  errorum  praemitti. 
Perspicuitati  et  brevitati,  quantum  fieri  possit,  consulendum  esse  cen- 
sent  atque  curandum,  ut  dicendi  ratio  tranquilla  sit,  ut,  quod  scholam 
sapiat,  eliminetur,  ut  verba  aspera  vitentur  atque  argumenta  brevius 
proponantur  ^ 

Voluerunt,  theologum,  qui  ultimam  manum  schemati  admovit, 
P.  Pranzelin  S.  L,  de  eo  proxima  sessione  disserere,  atque  tres  de- 
putationis  Patres  a  Cardinali  Praeside  eligi,  quibus  opus  reformandi 
schematis  mandaretur  ^. 

Altera  deputationis  sessione,  quum  ei  schema  iam  esset  traditum, 
decretum  est,  ut  synopsis  orationum,  quae  de  eo  in  Congregationibus 
generalibus  habitae  essent,  a  theologis  conficeretur.  Deinde  loannes 
Pranzelin  8.  I.  coram  Patribus  de  schemate  disseruit  atque  exposuit, 
quis  eius  esset  finis,  rerum  ordo,  stilus  ^.  Ad  reformandum  schema 
a  Praeside  electi  sunt  Victor  Dechamps,  Archiep.  Mechliniensis,  Lud. 
Pie,  Episc.  Pictaviensis,  Conradus  Martin,  Bpisc.  Paderbornensis.  Huic 
ab  illis  duobus  opus  perficiendum  committitur^ 

Rmus  Martin,  ab  uno  ex  theologis  adiutus,  duos  fere  menses  in 
schema  reformandum  atque  ad  Patrum  vota  accommodandum  impendit. 
Reformati  tandem  schematis,  quod  novem  capitibus  ac  respondentibus 
canonibus  totam  materiam  prioris  schematis  complectebatur,  priorem 
partem  in  sessione  tertia  deputationis  d.  1.  Martii  Patribus  exhibuit^ 

Haec  schematis  pars,  quae  exordio  et  quatuor  capitibus  cum  unde- 
triginta  canonibus  constat,  eam  materiam  complectitur,  quae  undecim 
primis  capitibus  prioris  schematis  de  doctrina  catholica  continebatur. 
Ea  agitur  L  de  Deo  et  mundi  creatione,  2.  de  revelatione,  3.  de 
fide,  4.  de  fide  et  scientia  ^.  Alterius  partis  schematis  reformati,  quae 
non  iam  deputationi  proponebatur,  quinque  capitibus  et  duodetriginta 
canonibus  de  singulis  illis  mysteriis  agebatur,  quae  septem  ultimis  ca- 
pitibus  prioris  schematis  de  doctrina  catholica  continebantur  ^. 

In  tertia  sessione  Episcopus  Paderbornensis,  quum  deputatis  priorem 
partem  exhibuisset,  explicavit,  quae  principia  in  schemate  reformando 
secutus  esset.  Dixit,  se  id  semper  spectasse,  ut  votis  in  Congregatione 
generali    propositis   satisfaceret.      Substantiam    schematis   servatam   et 

1  Ex  actis  etc,     C.  V.  1647  c.  ^  ibj^, 

^  Eius  disquisitionem  v.  C.  V.  1611  a  sqq, 

*  Ex  actis  sessionum  deputationis.  C.  V.  1647  d.  —  Errat  D.  Zobl, 
quum  dicit  (Vincenz  Gasser,  Fiirstbischof  von  Brixen,  p.  458  sqq.),  Epi- 
scopum  Brixinensem  inter  tres  Patres  fuisse ,  qui  ad  schema  reformandum 
fuerint  electi.  ^  Ibid.  ^  V,  hanc  partem  C.  V.  1628  a  sqq. 

'  V.  hanc  partem  C.  V.  1632  d  sqq. 

quantum  fieri  potuisset,  ipsa  verba  retenta  esse;  hinc  inde,  quod  in 
priori  schemate  in  notis  adiectum  seu  implicite  dictum  esset,  in  textum 
receptum  et  explicite  enuntiatum  esse.  Formam  schematis  esse  mu- 
tatam.  Quae  aliquos  offendissent,  omissa,  capita  doctrinae  numero 
pauciora,  in  singulis  rebus  initium  semper  factum  esse  ab  expositione 
doctrinae ;  condemnationem  errorum  in  canones  translatam,  brevitati  con- 
sultum,  stilum  simpllciorem,  clariorem,  puriorem  adhibitum  esse  *. 

Deinde  discussione  incepta  in  eadem  sessione  de  prooemio  deli- 
beratum  est  atque  in  singulas  fere  lineas  sive  voce  sive  scripto  pro- 
positae  sunt  emendationes  ^,  De  his  sequenti  die  in  quarta  sessione 
Episcopus  Paderbornensis  relationem  habuit,  earumque  pars  recepta 
est.  Constituerunt  Patres,  ut  in  futuris  sessionibus  omnes  emendationes 
verbis  succinctis  conceptae  scripto  exhiberentur  ^. 

Caput  primum  cum  canonibus  a  Patribus  deputatis  examinatum 
est  in  quinta  sessione''^,  et  quum  in  sessione  sexta  Paderbornensis 
caput  et  canones  secundum  Patrum  vota  emendata  proponeret,  prior 
capitis  pars  omnium,  altera  omnium,  duobus  exceptis,  suffragiis  pro- 
bata  est.  Canones  omnibus  placuerunt;  constitutum  tamen  est,  ne 
canones  quartus,  quintus,  sextus  proponerentur,  nisi  id  a  Congregatione 
generali  postularetur  ^. 

In  priore  iam  sessione  de  capite  secundo  actum  erat;  in  sessione 
sexta  agebatur  de  eius  canonibus  ^.  Quod  caput  cum  canonibus  re- 
formatum,  in  sessione  septima  a  Paderbornensi  propositum,  paucis  locis 
mutatum  fere  omnibus  placuit.  Alteram  paragraphum  (de  credendi 
officio)  omnes  unanimi  consensu  in  caput  tertium  (de  fide)  transferendam 
esse  censuerunt^. 

De  capite  tertio  et  canonibus  eo  spectantibus  disceptatio  habe- 
batur  in  sessione  sexta  et  septima,  cumque  emendatum  in  sessione 
octava  proponeretur,  in  paucis  mutatum  receptum  est.  Postea  tamen 
in  sessione  nona  proponebatur  et  recipiebatur  emendatio  de  officio  etiam 
ea  credendi ,  quae  ab  ordinario  magisterio  et  universali  praedicatione 
Ecclesiae  tamquam  revelata  proponuntur ;  novus  autem  canon,  qui  pro- 
ponebatur,  hoc  loco  non  videbatur  recipiendus^. 

Discutiebantur  caput  quartum  in  sessione  octava  et  eius  canones 
in  nona.    Quum  reformata  in  decima  sessione  proponerentur,  pleraque 


^  Ex  actis  deputationis  etc,     C.  V.  1648  a. 

^  Ibid.  C.  Y.  164Sb  sqq,,  ubi  propositae  emendationes  referuntur. 

^  Ex  actis  deputationis  etc,     C.  V.  1649  d  sqq. 

*  Ibid.  C.  V.  1651  a  sqq.         ">  Ibid.  C.  V.  1653  d.  Relatio  etc.  C.  V.  86  c. 

«  Ex  actis  etc.     C.  V.   1652  c  sqq.  1653  d  sqq. 

■^  Ibid.  C.  V.  1655  b.  De  paragrapho  translata  cf.  schema  deputationi 
propositum  (C.  V.  1629  c)  cum  schemate  Congregatioui  generali  proposito 
(ibid.  72  d). 

8  Ex  actis  etc.    C.  V.  1658  a.    Cf,  Schema  etc.    C.  V,  73  c. 

paucis  in  locis  mutata  omnium  suffragia  tulerunt.  Cetera  probabantur 
omnibus,  duobus  vel  tribus  exceptis  ^    - 

In  eadem  sessione  decreverunt  Patres,  ut  prooemium  et  quatuor 
capita,  quae  examinata  iam  erant  et  approbata,  propria  fierent  Con- 
stitutio,  quae  typis  descripta  Congregationi  proponeretur^.  Cui  Con- 
stitutioni  deputatio  addidit  conclusionem,  quam  prius  Episcopus  Pader- 
bornensis  toti  reformato  schemati  (novem  capitibus  constanti)  adiecerat  ^. 

Altera  prioris  schematis  de  doctrina  catholica  pars  etiam  tam- 
quam  propriae  Constifcutionis  schema  a  Rmo  Episcopo  Martin  deputa- 
tioni  proponitur  atque  eius  examini  subiicitur.  Qumque  eius  capiti- 
bus  et  canonibus  respondentibus  agitur  de  nonnullis  mysteriis  fidei : 
1.  de  SS.  Trinitate,  2.  de  hominis  creatione  et  natura,  3.  de  ho- 
minis  elevatione  et  lapsu ,  4.  de  mysterio  Yerbi  incarnati ,  5.  de 
gratia  Redemptoris '^.  Nomen  obtinuit  Constitutionis  dogmaticae  de 
praecipuis  mysteriis  fidei.  Quae  Constitutio  conciliariter  non  est  san- 
cita,  imo  ne  proposita  quidem  Congregationi  generali,  quare  eius  histo- 
riam  non  persequimur  ^. 

Itaque  prior  schematis  de  doctrina  catholica  pars ,  seu  schema 
Constitutionis  dogmaticae  de  fide  catholica,  quale  ex  deputationis  dis- 
ceptationibus  prodiit,  inter  omnes  Patres  distribuebatur  d.  14.  Martii, 
eique  addebatur  etiam  typis  impressa  „Ratio  in  priori  schemate  dog- 
matico  emendando  a  Patribus  deputatis  servata" ''.  Quum  disceptatio 
de  schemate  in  Congregatione  generali  inciperet,  Rmus  Simor  no- 
mine  deputationis  de  eo  relationem  habuit  ^.  Quae  illa  ratione  Patri- 
bus  tradita  et  relatione  ab  Archiepiscopo  Strigoniensi  habita  de  sin- 
gulis  schematis  partibus  continentur ,  ea  infra  referemus ,  ubi  ipsas 
singulas  Constitutionis  partes  explicamus;  quae  de  schemate  universo 
illis  continentur,    ad  schema  illustrandum  hoc   loco  breviter  addimus. 

Id  imprimis  deputatio  spectasse  dicitur,  ut  postulatis  atque  votis, 
quae  Patres  sive  voce  in  Congregationibus  sive  scripto  proposuerant, 
quantum  fieri  posset,  omnino  religiose  morem  gereret.  Propterea  de- 
putationem  res,    de   quibus  prius  schema  egisset,   retinuisse,    formam 

^  Ex  actis  etc.     C.  V.  1658  d.        ^  jbid. 

^  Schematis  pars  altera.  C.  V.  1638  b.  Cf.  Schema  Constitutionis  dog- 
maticae  de  fide  C.  V.  77  d.  Episcopi  Gasser  de  emendationibus  secundi 
capitis  relatio  C.  V.  131  b.  c. 

^  Cf.  Eelatio  etc.     C.  V.  209  d  sq. 

^  Quae  in  sessionibus  deputationis  de  hac  altera  parte  seu  constitutione 
disputata  sunt,  v.  Ex  actis  etc.  C.  Y.  1658  d  sqq.  Schema  a  Paderbor- 
nensi  propositum  v.  C.  Y.  1632  d  sqq.  Schema  iam  aliquibus  in  locis  emen- 
datum  cum  notis  theologorum  v.  C.  Y.  553  a  sqq. 

^  Acta  Congregationum  generalium.  C.  Y.  729  d.  Schema  traditum 
V.  C.  Y.  69  a  sqq.     Eatio  etc.     C.  Y.  78  a  sqq. 

'  Acta  etc.     C.  Y.  730  d.     Eelatio  habetur  C.  Y.  80  d  sqq. 

mutasse  *.  Tractari  igitur,  quemadmodum  a  Patribus  postulatum  esset, 
primo  loco  doctrinam ,  deinde  reiici  errores ,  qui  doctrinae  adver- 
sarentur^.  Hac  de  causa  in  ipsa  Constitutionis  inscriptione  Yocabula 
„contra  multiplices  errores  ex  rationalismo  derivatos"  ^  suppressa  esse. 
Porro  ut  eius  capita  interno  aliquo  nexu  coniungi  facilius  possent, 
pro  „doctrina  catliolica"  scriptum  esse  „fide  catholica".  „Quae  enim 
in  primis  capitibus  de  Deo  rerum  omnium  creatore  et  de  revelatione 
proponuntur,  pertinent  ad  ea,  quorum  cognitio  fidem  antecedit,  sive 
ad  praeambula  fidei;  deinde  agitur  de  fide  ipsa  eiusque  ad  ratio- 
nem  respectu ;  postremo  de  praecipuis  quibusdam  fidei  dogmatibus 
et  maxime  de  mysteriis ,  sc.  de  SS.  Trinitate ,  de  hominis  origine  et 
natura,  elevatione  et  lapsu,  de  Yerbo  incarnato  et  de  gratia  Redemp- 
toris."  ^  Visum  autem  esse  „materiam  hanc  amplam  in  duas  Con- 
stitutiones  dividere ,  quarum  prior ,  quae  nunc  proponitur ,  de  fide 
catholica  generatim,  altera  de  nonnullis  fidei  catholicae  obiectis  sin- 
gillatim  ageret"  ^. 

Deputatos,  aliorum  Conciliorum  exemplum  ob  oculos  habentes, 
capitibus  addidisse  canones,  ut  tanto  facilius,  quid  doctrinae  catholicae 
adversaretur,  coguosceretur,  atque  errores  studiosius  et  sanctius  a  fide- 
libus  evitarentur  ^.  Tandem  eos  stilum  emendare  studuisse'.  „Postu- 
latum  fuit,"  ait  Archiepiscopus  Strigoniensis  in  f  elatione  ^,  „ut  modus 
dicendi  in  primo  schemate  quem  habuimus  immutetur,  ut  stilus  aliter 
reformetur,  nerape  repurgetur  a  pulveribus  scholasticis,  ut  Ecclesia  in 
hocce  Yaticano  Concilio  non  loquatur  in  tono  disceptantis  cum  suis 
discipulis  magistri ,  sed  loquatur  cum  maiestate  et  loquatur  in  tono 
miserentis  super  erroribus  filiorum  suorum  matris.  Essentialis  forma 
omnis  conciliaris  Constitutionis  in  primis  est,  ut  doctriua  catholica  sub 
sua  etiam  speciali  catholica  ratione  vere,  genuine  et  sincere  proponatur: 
atque  deputatio  eam  habet  firraissiraam  convictionem,  quod  hac  parte 
vestro  desiderio  vestroque  postulato  satisfecit.  Quod  attinet  autem  ad 
stilum  ipsum,  nec  deputatio  credit  stilum  hunc  mutari  non  posse,  nec 


1  Ratio  etc.    C.  Y.  78  b.     Relatio  etc.    C.  Y.  81  d  sq. 

^  Ibid.  C.  Y.  78  c.  82  c  sqq.  Cur  theologi  in  schemate  de  doctrina 
catholica  alium  ordinem  servarint,  exponit  Franzelin,  Disquisitio  etc.  C.  Y. 
1616  c  sqq.  ^  Cf.  supra  p.  11.  *  Ratio  etc.     C.  Y.  78  c  sq. 

^  Ibid.  —  Inscriptio  optime  ex  ratione  antea  allata  quadrat  in  priorem 
Constitutionem ;  non  item  in  alteram,  qua  non  de  ipso  actu  vel  virtute  fidei, 
sed  de  aliquibus  eius  obiectis  tractatur;  de  obiectis  enim  fidei  iu  omnibus 
conciliaribus  definitionibus  agi  solet.  Postea ,  ut  iam  notavimus ,  alia  in- 
scriptio  alteri  Constitutioni  praefixa  est. 

^  Ratio  etc.  C.  Y.  78  d  sq.   Relatio  etc.  C.  Y.  84  d  sqq.  Cf.  supra  p.  13  sq. 

'  Ratio  etc.     C.  Y.  79  a. 

^  C.  Y.  85  b.  c.  Quid  Franzelin  de  stilo  prioris  schematis  de  doctrina 
catholica  disserat,  v.  in  eius  Disquisitione.     C.  Y.  1626  b  sqq. 

deputatio  illius  est  mentis,  quod  stilus  hic  repurgari  adhuc  et  longe 
melior  reddi  non  possit,  quam  vere  hicee  occurrit.  Praecipua  res  est, 
Rfni  Patres,  ut  inquirere,  ut  diligenter  discutere  velitis,  an  doctrina, 
quae  in  hisce  quatuor  capitibus  continetur,  sit  vera,  genuina,  sincera 
Ecclesiae  catholicae  doctrina.  Posteaquam  in  hanc  veritatem  inquisi- 
vistis,  caetera  omnia  sunt  accidentalia ,  caetera  omnia  sunt  exigui  ne- 
gotii.  Erit  facile,  ea,  quae  vobis  visa  fuerint,  in  hocce  schemate  adhuc 
modificare  atque  reformare.  Super  hac  re  contendite ,  ut  conveniatis, 
utrum  doctrina,  quam  hic  in  isto  schemate  deputatio  proponit,  utrum 
illa  doctrina  sit  vere  catholica." 

Relatione  habita,  quum  iam  discussio  generalis  de  toto  schemate 
inchoanda  esset,  primus  Praeses  Patres,  qui  de  eo  dicturi  essent, 
monuit,  ut  „se  cohibeant  intra  eos  limites,  qui  per  discussionem  gene- 
ralem  ex  rei  natura  oratoribus  praefiguntur,  ne  evagentur  ad  parti- 
cularia  sive  in  prooemio  sive  in  singulis  capitibus  aut  canonibus  con- 
tenta,  de  quibus  postea  locus  erit  disserendi,  quuni  successive  de  prooemio 
seorsim  ac  pariter  seorsim  de  capite  primo,  seorsim  de  capite  secuudo 
et  sic  deinceps  tractabitur"  ^.  Deinde  discussio  generalis  incepta  et 
sequenti  Congregatione  d.  22.  Martii  finita  est. 

In  eadem  tricesima  prima  Congregatione  incepta  est  discussio  pro- 
oemii,  quae  in  antecedenti  Congregatione  indicta  erat.  Quatuor  Patres 
de  prooemio  disseruerunt  ^.  Sequenti  die,  antequam  discussio  inchoata 
est,  primus  Praeses  in  memoriam  revocat,  quod  paragrapho  YII.  de- 
creti  20.  Februarii  praescriptum  est,  „ut  in  singularum  partium  dis- 
cussione  semper  ab  oratoribus  proponatur  formula  expensi  schematis 
periodo  vel  paragrapho  substituenda  ac  Praesidibus  post  habitum  ser- 
monem  exhibenda".  Id,  addit  Praeses,  non  ab  omnibus  die  ante- 
cedenti  servatum ,  sed  omnino  servandum  esse.  Postquam  septem 
oratores  de  prooemio  disseruerunt,  discussio  specialis  finita  est.  Emen- 
dationes  propositae  typis  impressae  inter  Patres  d.  24.  Martii  distri- 
buebantur  ^. 

Die  sequenti  in  decinia  sexta  sessione  deputationis  de  fide  agebatur 
de  Patrum  emendationibus  ^,  et  in  Congregatione  generali  d.  26,  Martii 
nomine  deputationis  de  iisdem  relationem  habuit  Archiepiscopus  Si- 
mor^.  „Ipsae  enuntiationes",  inquit,  „ostendunt,  plurimas  illarum, 
maiorem  nempe  partem,    ad   stilum  referri,   minorem   ad  accidentalia 


^  Acta  Congreg.  gener.     C.  V.  730  d  sq. 

^  Episc.  Strossmayer  unus  est  ex  quatuor  illis  Patribus;  partem  ora- 
tionis  eius  affert  Acton  (Zur  Geschichte  des  Vaticanischen  Conciles,  Miinchen 
1871,  p.  87  sqq.). 

^  Acta  etc.   C.  Y.  732  c  sq.  733 b.   Emendationes  habes  C.  Y.  88 b  sqq. 

*  Ex  actis  etc.    C.  Y.  1670  a. 

^  Acta  etc.    C.  Y.  734  a.     Relationem  habes  C.  Y.  91  b  sqq. 

quaedam,  et  aliquas  tautum  minimas  observationes  tales  esse,  quae 
ipsum  prooemium  in  sua  substantia,  ut  ita  dicam,  afficiunt.  .  .  Illa- 
rum  omnium  enuntiationum,  quae  Mc  factae  fuerunt,  is  qui  fieri  tan- 
tum  poterit  usus,  certe  fiet  per  deputationem  in  revisione  huius  pro- 
oemii.  Quod  cum,  E.mi  Patres,  super  prooemio  hic  proloquentes  sciant, 
atque  pro  certo  teneant,  octo  illorum  declarare  non  dubitaverunt,  se 
priores  acquiescere,  atque  nolle,  ut  super  suis  hic  factis  enuntiationi- 
bus,  quarum  maxima  pars,  prouti  dixi,  stilum,  locutionis  modum  con- 
cernunt,  vestra  suffragia  requirantur.  Si  de  capitibus  fidei ,  vel  vero 
etiam  de  obiecto  ipsius  disciplinae  ageretur,  certissime  haec  ipsorum 
declaratio  ex  parte  deputationis  vix  acceptata  fuisset:  super  capiti- 
bus  enim  fidei,  quemadmodum  etiam  super  capitibus  disciplinae,  quoad 
singulas  observationes ,  quoad  singulas  animadversiones  semper  vestra 
suffragia  hac  in  aula  rogabuntur."  *  Deinde  Rmus  Archiepiscopus  ex- 
posuit,  cur  deputatio  alias  emendationes,  quae  retractatae  non  essent, 
recipiendas  non  esse  censeret  ^. 

Relatione  facta  de  singulis  emendationibus  suffragia  ferenda  erant. 
Lecta  ea  decreti  pontificii  paragrapho ,  qua  modus  ferendi  suffragia 
praescribitur ,  eam  explicaturus  Subsecretarius  addidit :  „Meminerint 
itaque  Rmi  Patres,  quod  de  quavis  emendatione  actus  suffragia  ferendi 
fiet  distinctis  seu  duabus  vicibus,  ita,  ut  actus  surgendi  exprimat  tam 
assensum  quam  dissensum ;  nempe  qui  prima  vice  surgunt,  approbant 
emendationem  propositam ,  de  qua  tunc  agitur,  sedentes  vero  ean- 
dem  reiiciunt ;  dum  autem  secunda  vice  de  eadem  propositione  Patres 
interrogantur,  tunc  ii,  qui  surgunt,  emendationem  propositam  reiiciunt, 
sedentes  autem  eam  approbant."  Cum  autem  haec  legerentur,  Rmus 
Whelan,  Ep.  AVheelingensis,  cuius  erant  emendationes ,  de  quibus 
suffragia  fierent,  proposita  retractavit  ac  Praesides  rogavit,  ut  suffragia 
non  exquirerentur  ^. 

Itaque  deputatio  prooemium  Patrum  emendationum  ratione  habita 
reformavit^,  reformatumque  inter  Patres  distribuendum  Praesidibus 
exhibuit.  Distribuitur  in  tricesima  quinta  Congregatione  generali 
d.  28.  Martii^  atque  in  sequenti  Congregatione  Patrum  suffragiis  sub- 
iectum  ab  omnibus  approbatur  *.  Quoad  stikim  denuo  emendatum  prae- 
legitur  in  vigesiraa  secunda  sessione  deputationis ',  atque  cum  capiti- 
bus  proponitur  in  quadragesima  quinta  Congregatione  generali  die 
12.  Aprilis  ^,  quum  speciali  de  singulis  Constitutionis  partibus  discus- 
sione  finita  suffragia  iam  de  tota  Constitutione  ferenda  essent. 


^  Eelatio  etc.     C.  V.  93  a  sqq.  -  Ibid.     C.  V.  93  c  sqq. 

3  Ibid.  C.  V.  95  b  sqq.  Acta  etc.  C.  V.  734  a.      *  Ex  actis  etc.  C.  V.  1671  b. 

^  Acta  etc.    C.  Y.  734d.    Textum  prooemii  distributi  habes  ibid.  96a  sqq. 

«  Acta  etc.   C.  V.  735  b.  '  Ex  actis  ete.     C.  V.  1674  a. 

8  Acta  etc.    C.  Y.  739  a. 

Discussio  specialis  primi  capitis  eiusque  canonum  in  Congrega- 
tionibus  tricesima  altera  et  tertia  diebus  23.  et  24.  Martii  locum  ha- 
buit  ^  Emendationes  propositae  ^,  die  26.  Martii  inter  Patres  distri- 
butae  ^,  in  deputationis  sessione  27.  Martii  examinabantur  '^  et  in 
Congregatione  generali  tricesima  sexta ,  referente  de  iis  Vincentio 
Oasser,  Brixinensi  Episcopo  ^,  suffragiis  Patrum  subiiciebantur  ^. 

De  primis  capitis  verbis  „Sancta  Romana  catholica  Ecclesia"  dis- 
sensus  Patrum  exstitit,  ita  ut  suffragia  ad  sequentem  diem  differenda 
essent^,  quo  die  Brixinensis  speciali  de  iis  relatione  habita  ^  Patribus 
persuasit,  ut  verba  retinerent  ^.  Quod  quidem  consilium  postea  mu- 
tatum  est,  ut  infra  in  speciali  commentatione  ^°  accuratius  referemus. 

Capiti  adiecta  est,  ut  unus  exPatribus  proposuit,  paragraphus  tertia 
de  Dei  providentia  et  omniscientia  ^^  Canon,  quo  de  diversis  pantheismi 
speciebus  agitur ,  qui  a  deputatione  in  annotatione  schemati  adiecta 
Patribus  proponebatur  ^^,  tamquam  quartus  schemati  insertus  est  ^^. 

Itaque  caput  primum  cum  canonibus  secundum  Patrum  poposita 
reformatum  1*  distribuebatur  d.  Sl.Martii^^  et  in  Congregatione  gene- 
rali  tricesima  nona  omnium  fere  Patrum  suffragia  tulit.  Octo  tantum 
Patres  dissentiebant^^.  Quoad  stilum  a  deputatione  reformatum  ^^  pro- 
ponendum  iam  erat  cum  ceteris  Constitutionis  partibus  in  quadragesima 
quinta  Congregatione  generali  ^^. 

Alterius  capitis  et  canonum  ei  additorum  discussio  specialis  in 
Congregatione  generali  tricesima  tertia  d.  24.  Martii  incepit.  Pergitur 
in  sequenti  et  finitur  discussio  in  Congregatione  tricesima  quinta  ^^. 
Quae  in  ea  propositae  sunt  emendationes  ^*',  in  Congregatione  duode- 
quadragesima  inter  Patres  distribuuntur  ^^.  De  iis  agitur  in  tribus 
sessionibus  deputationis  ^^.  Quid  deputationi  de  singulis  visura  sit, 
in  Congregatione   generali    quadragesima   et   quadragesima  prima  ex- 


*  Acta  etc.    C.  V.  733  a  sq.  ^  Emendationes  etc,    C.  Y.  98  a  sqq. 

^  Acta  etc.     C.  Y.  734  c.  *  Ex  actis  etc.     C.  Y.  1671  c.  d.      . 

^  Relatio  etc.     C.  Y.  101  d  sqq. 

«  Ibid.     C.  Y.  108a  sqq.  112b.  c.  117b.  c.     Acta  etc.     C.  Y.  735 c. 
'  Relatio  etc.     C.  Y.  108  d.  ^  i^i^^     q^  y.  117  d  sqq. 

^  Ibid.     C.  Y,  118  d.  ^"  Cap.  II.  Commentatio  prima. 

i^  Emend.  etc.   C.  Y.  98  d  sq.    Ex  actis  etc.   C.  Y.  1671  c.   Relatio  etc. 
0.  Y.  105  a,  b.  109  a.     Y.  infra  annotationem  ad  locum, 

12  Scheraa  etc,     C,  Y,  76  d,     Cf.  Ex  actis  ete.     C,  Y,  1653  d. 

13  Emend.  etc.     C,  Y.  lOla,     Relatio  etc,     C.  Y.  115a  sqq.  117 e. 
1*  C.  Y.  119  a  sqq.     Cf.  Ex  actis  etc.     C.  Y.  1672  a. 

i^  Acta  etc,     C.  Y.  736  b.  "  Ibid.  736  c, 

1'  C.  Y.  216  d  sqq.     Cf.  Ex  actis  etc,     C,  Y,  1675b. 

18  Aeta  ete,     C.  Y.  739  a.  i»  Acta  ete.     C.  Y.  733  c  sqq. 

20  Emendationes  etc.     C,  Y.  120b  sqq.  ^i  ^cta  ete.     C,   Y,  736 b, 

22  Ex  actis  ete,     C,  Y,  1672  a  sqq. 

ponit  Vincentius  Gasser,  Episcopus  Brixinensis,  deputationis  relator, 
ac  de  singulis  feruntur  suffragia  ^  Caput  cum  canonibus  secundum 
suffragia  Patrum  emendatum  ^  in  tricesima  tertia  sessione  deputationis 
praelectuni"  in  quadragesima  altera  Congregatione  generali  interPatres 
distribuitur  ^  et  in  quadragesima  quarta  suffragiis  subiectum  ab  omni- 
bus  Patribus  approbatur  ^.  Quoad  stilum  a  deputatione  ^  reformatum ' 
cum  ceteris  Constitutionis  partibus  in  quadragesima  quinta  Congre- 
gatione  generali  suffragiis  subiicitur  ^. 

Discussio  specialis  capitis  tertii  eiusque  canonum  habita  est  in 
Congregatione  generali  tricesima  septima  et  octava  ^.  Emendationes  a 
Patribus  propositae  ^°  inter  Patres  d.  2,  Aprilis  distribuebantur  ^^.  Post- 
quam  de  iis  in  quinque  sessionibus  deputationis  actum  est^^,  Conradus 
Martin,  Episcopus  Paderbornensis,  nomine  deputationis  de  iis  in  Con- 
gregatione  generali  quadragesima  secunda,  tertia,  quarta  relationem 
habuit,  ac  de  singulis  in  iisdem  Congregationibus  ferebantur  suffragia  ^^. 

Supra  ^*  retulimus,  schemati  reformato  a  deputatione  paragraphum 
adiectam  esse,  qua  ageretur  de  officio  etiam  ea  credendi,  „quae  ab 
Ecclesia  sive  iudiciis  dogmaticis,  sive  ordinaria  et  universali  doctrina 
et  praedicatione  tamquam  in  verbo  Dei  scripto  vel  tradito  contenta  pro- 
ponuntur"  ^^  Inserebatur  haec  paragraphus  inter  paragraphum  tertiam 
et  quartam,  eratque  in  schemate  Patribus  proposito  haec:  „Porro  fide 
divina  et  catholica  ea  omnia  credenda  sunt,  quae  in  verbo  Dei  scripto 
vel  tradito  continentur  et  ab  Ecclesia  sive  solemni  iudicio  sive  ordi- 
nario  ministerio  credenda  proponuntur."  *^  Animadversum  autem  est 
in  Congregatione  generali,  non  bene  necti  inter  se  sententias.  Sequi 
statim  :  „Haec  illa  est  fides,  sine  qua  impossibile  est  placere  Deo  etc", 
ita  ut  tollatur  iam  discrimen  inter  ea,  quae  necessitate  medii,  et  ea,  quae 
necessitate  praecepti  credenda  sint  ^^.  Id  quidem  recte.  Ante  addi- 
tam  novam  paragraphum  quartam  sententia  illa  antecedenti  para- 
grapho  tertiae  bene  subiungebatur ;  post  novam  additam  mutanda 
erat  et  Episcopo  Martin  proponente  ^®  in  quadragesima  tertia  Con- 
gregatione  generali  mutatur*^. 


1  Eelatio  etc.     C.  V.  127  a  sqq.     Acta  etc.     C.  V.  737  a.b. 

2  C.  V.  153  d  sqq.  ^  Ex  actis  etc.     C.  V.  1674  b. 
*  Acta  etc.     C.  Y.  738  b.  ^  Ibid.  C.  V.  738  c. 

«  Ex  aetis  etc.     C.  V.  1674  d.  ''  C.  V.  217  b. 

8  Acta  etc.     C.  Y.  739  a.  ^  Acta  etc.     C.  Y.  735  d  sqq. 

^"  C.  Y.  155  b  sqq.  11  Acta  etc.     C.  Y.  736  d. 

12  Ex  actis  etc.     C.  Y.  1672  d  sqq. 

13  Acta  etc.     C.  Y.  738  b  sqq.     Relatio  etc.     C.  Y.  165  c  sqq. 

i^  P.  16.         15  Ex  actis  etc.   C.  Y.  1658  a.         i«  Sehema  etc.   C.  Y.  73  c. 
i"'  Emendationes  etc.    C.  Y.  160b.  i^  Relatio  etc.    C.  Y.  177  d  sq. 

19  Ibid.     C.  Y.  180  d. 

Quum  quidam  timerent,  ne  voce  ordinarii  magisterii  Summus  Pon- 
tifex  intelligendus  esset,  atque  eius  infallibilitas  indicaretur,  substituta 
est  phrasis  „ordinario  et  universali  magisterio"  ^ 

Maior  quaedam  difficultas  orta  est  circa  canonis  quinti  partem 
priorem.  Erat  in  schemate  proposito  haec:  „S.  q.  d.,  fidem,  qua 
Christiani  evangelicae  praedicationi  consentiunt,  non  esse  nisi  per- 
suasionem  necessariis  scientiae  humanae  argumentis  inductam  .  .  ., 
a.  s."2  Ea  condemnabatur  sententia  Hermesii^.  Offendebantur  aliqui 
yerbo  „necessariis",  non  solum  ii,  qui  scriptas  emendationes  ^  tradide- 
runt,  sed  etiam  alii^.  Quare  ante  ipsam  Congregationem  generalem 
quadragesimam  tertiam,  in  qua  de  illis  emendationibus  agendum  erat, 
deputatio  de  fide  formulam  canonis  mutatam  Patribus  miserat,  qua  vox 
^necessariis"  explicaretur,  sc.  hanc:  „S.  q.  d.,  assensum  fidei  chri- 
stianae  non  esse  liberum,  sed  necessariis  humanae  rationis  argumentis 
produci  .  .  .,  a.  s."*"  In  nota  formulae  adiecta  Patres  deputati:  „E  con- 
textu  verborum  iam  etiam  apparet,"  inquiunt,  „necessaria  dici  argu- 
menta,  quae  vim  intellectui  inferunt  et  ad  assensum  cogunt."  Addit^ 
Episcopus  Paderbornensis,  deputationis  in  Congregatione  generali  rela- 
tor:  „Nunc  credo,  Pmi  Patres,  nullum  posse  offendi;  nam  nunc  sensus 
est  clarissimus ,  siquidem  necessarius  est  vox ,  qua  Hermesius  ipse 
utitur.  Nos  in  lingua  latina  non  habemus  vocem,  quae  stricte  ex- 
primat  germanicam  vocem  ndthigenden  Griinden:  vox  necessitans  est 
accommodata  (sed  male  latina) ;  potius  dicerem  cogens,  argumenta  co- 
gentia,  quae  necessitatem  imponant  intellectui,  cui  non  possit  resistere. 
Hoc  voluit  exprimere  Hermesius  .  .  .  Credo,  Rmi  Patres,  si  digne- 
mini  acceptare  hanc  novam  formulara,  omnium  emendationum  pro- 
positarum  votis  esse  satisfactum." 

At  canon  hac  formula  exhibitus,  quum  sufFragiis  subiiceretur, 
„non  placuit  Patribus ;  siquidem  perlecto  a  Rmo  Subsecretario  nemo 
eidem  assentiri  visus  est.  Quin  imo  plures  Rmi  Patres  ad  Prae- 
sides  accesserunt,  alias  omnino  formulas  proponentes  et  suadentes. 
Alii  enim  dici  voluissent:  necessitantibus  humanae  rationis  argumentis ; 
alii :  humanae  rationis  argumentis  ad  assensum  cogentihus :  alii  demum : 
humanae  rationis  argumentis  necessario  produci.  Quapropter  Emis  Prae- 
sidibus  quoad  huiusmodi  canonem  et  relativas  emendationes  suffragia 
suspendere  visum  est,  et  Rmo  Episcopo  Paderbornensi  mandarunt, 
ut  Patres  hoc  sensu  alloqueretur  nomine  deputationis"  ^.  Is,  quum 
etiam   se    dubitare    dixisset,    essetne    praeferenda    vox   necessitantihus : 


*  V.  infra  in  cap.  III.  annotationem  loco  ipsi  adiectam.       ^  C.  Y.  77  b. 

*  Eam  expositam  v.  infra  in  cap.  III.  in  annotat.  Constitutioni  adiectis. 
^  Emendationes  etc.  C.  Y.  164  b  sq.  ^  Kelatio  etc.  C.  Y.  188  b. 
«  C.  Y.  165  b.     Cf.  Kelatio  etc.     C.  Y.  188  b. 

^  Kelatio  etc.     C.  Y.  188 e.  d.  «  j^j^^  q_  y^  igi^. 

„Permittatis,"  inquit,  „ut  deputatio  magis  deliberet  et  maturius  deli- 
beret  de  eligenda  quadam  voce  prorsus  accommodata,  et  benigne  suspen- 
datis  liodie  votationem  super  hoc  assensu  usque  ad  crastinum  diem."  ^ 

Eo  die  (8.  Aprilis)  Episcopus  Paderbornensis  exposuit,  deputatio- 
nem  formulas  propositas  examini  subiecisse.  Vocem  cogendi,  licet  de 
re  exprimenda  nullum  dubium  relinqueret,  non  placuisse,  quum  vim  in- 
dicaret,  quae  extrinsecus  afferretur.  Vocem  necessitandi  non  esse  lati- 
nam.  Omnibus  iterum  ac  tertio  expensis  deputationem  commendare 
formulam  hanc :  „S.  q.  d.,  assensum  fidei  christianae  non  esse  liberum, 
sed  argumentis  rationis  humanae  necessario  produci,  a.  s."  ^  Formula 
iterum  lecta  et  explicata  suifragia  exquisita  sunt,  eaque  consensu  pene 
unanimi  recipiebatur  ^. 

Itaque  caput  tertium  cum  canonibus  revisum*  distribuitur  inter 
Patres  eodem  die  ^  atque  approbatur  in  quadragesima  quinta  Con- 
gregatione  generali  ^.  Cum  ceteris  Constitutionis  partibus  suffragiis 
Patrura  subiicitur  in  eadem  Congregatione,  ut  infra  narrabitur. 

Capitis  quarti  eiusque  canonum  et  monitorum,  quae  toti  Consti- 
tutioni  addita  sunt,  discussio  specialis  habebatur  in  Congregatione  gene- 
rali  undequadragesima  d.  1.  Aprilis  ^.  Patrum  emendationes  ^  examina- 
bantur  in  duabus  sessionibus  deputationis  de  fide,  ac  Rfiius  Ludovicus 
Pie,  Episcopus  Pictaviensis,  de  iis  in  quadragesima  quarta  Congrega- 
tione  generali  (d.  8.  Aprilis)  relationem  habuit^.  Postquam  Patres  in 
eadem  Congregatione  de  singulis  emendationibus  suffragia  tulerunt, 
caput  cum  canonibus  a  deputatione  denuo  revisum  ^^  inter  Patres 
distribuebatur  ^^  et  ab  iis  in  sequenti  Congregatione  (d.  12.  Aprilis), 
postquam  nova  de  conclusione  deliberatio  habita  est,  approbabatur. 

De  conclusione  Constitutionis,  quae  duobus  monitis  continetur, 
aliqua  addenda  sunt. 

Priori  monito  omnes  Christi  fideles,  maxime  vero  ii,  qui  praesunt 
vel  docendi  munere  funguntur,  studium  et  operam  conferre  iubentur, 
ut  errores  Constitutione  proscripti  ab  Ecclesia  Christi  arceantur  et 
purissimae  fidei  lux  pandatur.  Altero  omnes  officii  monentur,  ut 
etiam  eas  Constitutiones  eaque  Decreta  servent,  quibus  opiniones, 
quae,  licet  haereticae  illae  quidem  non  sint,  ad  haereticam  tamen 
pravitatem  plus  minusve  accedant,  a  S.  Sede  proscriptae  et  prohibitae 


1  Eelatio  etc.   C.  V.  191  d.          ^  jbid.   C.  V.  192  a  sqq.   Cf.  Ex  actis  etc. 
V.  1675  b.  3  Relatio  etc.     C.  V.  193  a.     Cf.  Acta  etc.     C.  V.  738 c. 

*  Habes  illud  C.  V.  193  b  sqq.   Seorsim  canonem  quintum  C,  V.  214  d. 

^  Acta  etc.     C.  V.  738  d.  ^  n^i^     q^  y.  739  a. 

'  Ibid.    C.  V.  736  c.  ^  C.  Y.  195  c  sqq. 

^  Relatio  etc.     C.  V.  200  sqq.     Acta  etc.     C.  V.  738  d. 
^"  C.  V.  212  c  sqq.     Cf.  Ex  actis  etc.     C.  V.  1675  c. 
"  Acta  etc.     C.  Y.  738  d. 

sunt.  Intelliguntur  primo  loco  illae ,  quae  erroribus  Constitutione 
damnatis  aftines  sunt  ^ 

Quum  schema  reformatum  non  iani  in  duas  partes,  quarum  utra- 
que  nova  futura  esset  Constitutio,  divisum  esset,  monita  locum  ob- 
tinuerant  in  fine  totius  schematis^.  Quum  autem  prior  pars  tamquam 
specialis  Constitutio  Patribus  (d.  14.  Martii)  proponeretur,  a  deputa- 
tione  huic  Constitutioni  adiecta  erant^.  Neque  tamen  Patres  depu- 
tati  plane  iam  quaestionem  absolvisse  videntur,  utrum  hoc  loco,  an  in 
fine  alterius  Constitutionis,  an  utroque  loco  ea  ponerent.  Quum  enim 
d.  20.  Martii  de  altera  iam  Constitutione  agerent,  ut  monita  eam  con- 
cludentia  retinerentur,  decernebant  *. 

Inter  emendationes,  quae  in  speciali  discussione  capitis  quarti  et 
finis  totius  Constitutionis  a  Patribus  erant  propositae  (d.  1.  Aprilis), 
tres  ultimae  spectabant  duo  monita^.  lam  Patres  deputati,  quum  emen- 
dationes  propositas  examinarent  (d.  6.  Aprilis),  monita  ad  fiaem  alte- 
rius  Constitutionis  transferre  statuerunt  ^*,  id  quod  Episcopus  Picta- 
viensis,  quum  de  emendationibus  in  Congregatione  geuerali  (d.  8.  Aprilis) 
relationem  haberet,  cum  Patribus  communicavit  ^,  qui  interrogati  de 
tribus  illis  emendationibus  tum  suffragia  ferre  constituerunt,  quum  de 
sequenti  Constitutione  acturi  essent  ^. 

Sed  consilium  mutatum  est.  Quum  schema  Constitutionis,  de  quo 
Patres  deliberabant,  fraude  obtentum  ab  ephemeride  Augustana  „A11- 
gemeine  Zeitung"  vulgatum  esset,  deputatio  de  fide  in  sessione  d.  9.  Apri- 
lis  unanimiter  decrevit,  ut  in  Congregatione  generali  proxima  conclu- 
sionem  Patribus  iterum  proponeret  iisque  suaderet,  ut  conclusionem 
in  primam  iam  Constitutionem  reciperent,  quum  omissio  conclusionis 
facile  tamquam  reiectio  doctrinae,  quam  continet,  explicari  posset  ^. 
Eodem  die  Patribus  monito  ^^  a  Concilii  Secretario  misso  indicatum 
est,  in  proxima  Congregatione  (d.  12.  Aprilis)  conclusionem  eorum  suffra- 
giis  subiectum  iri. 

Itaque  in  Congregatione  generali  quadragesima  quinta  Episcopus 
Pictaviensis  de  conclusione  atque  emendationibus  in  eam  propositis 
nomine  deputationis  relationem  habuit,  „Pluribus",  inquit,  „hac  de  re 
libratis  consiliis,  satius  visum  est,  ipsam  conclusionem  statim  adaptari, 
quae  novem  nostris  capitibus  postponenda  destinabatur ,  reservata  fa- 
cultate  hanc   eandem   conclusionem   iterandi  sive   transferendi  in  edi- 


^  Cf.  infra  in  cap.  III.  notas  conclusioni  adiectas. 
^  Eiusdem  schematis  pars  altera  C.  Y.  1638  b. 

^  Schema  Constitutionis  etc.    C.  Y.  77  d.     Relatio  etc.    C.  Y.  131  b. 
^"  Ex  actis  etc.     C.  Y.  1669  a.  ^  Emendationes    etc.     C.  Y.  199  d. 

«  Ex  actis  etc.   C.  Y.  1675  a.  '  Relatio  etc.     C.  Y.  208  c. 

8  Ibid.     C.  Y.  209  b.  »  Ex  actis  etc.     C.  Y.  1675  b.  c. 

1»  C.  Y.  209 b.c. 

tione  seu  publicatione  finali  post  alteram  Constitutionem  dogmaticam. 
Ad  hoc  nos  movit  non  solum ,  quod  iam  ex  hoc  arabone  diximus, 
iuxta  mentem  perplurimorum  Patrum,  quod  nempe  secunda  pars  huius 
conclusionis  necessario  retinenda  est ;  sed  alia  etiam  accessit  ratio  non 
parvi  ponderis.  Scitis  enim,  Yenerabiles  Patres,  quod  schemata  nostra, 
tum  primigenia,  tum  renascentia,  pluribus  in  locis  infeliciter  divulgata 
typisque  impressa  liuc  illuc  pervolitant:  expedit  igitur,  ut  iis,  qui  nos 
oculo  attentiori  et  forsan  minus  aequo  observant,  nullam  praebeamus 
ansam  falso  sibi  persuadendi  ac  statim  in  vulgus  spargendi,  nos  a  tali 
vel  tali  proposita  doctrina  recessisse."  *  Antequam  emendatio  qua- 
dragesima  octava,  qua  unus  ex  Patribus,  ut  conclusio  omitteretur, 
suasit,  suffragiis  subiiciebatur ,  relator  addidit^:  „Per  decursum  revi- 
sionis  ac  secundae  discussionis  huiusce  nostri  schematis ,  non  dicam 
aliqui,  non  dicam  plurimi,  sed  perplurimi  Patres  doluerunt  apud  nos, 
quod  relate  ad  hanc  vel  illam  opinionem,  tum  primum  ab  Episcopis 
ordinariis,  tum  postea  a  sancta  Sede  interdictam  et  prohibitam,  Con- 
cilium  Yaticanum  se  quasi  abstinere  videretur,  sicque  redivivis  contro- 
versiis  dari  locum  posse.  Et  quid  ad  haec  responderunt  Patres  de- 
putati?  Responderunt  ante  omnia,  se  semper  paratos  esse  ad  exse- 
quenda  mandata  sacrae  huius  oecumenicae  Synodi,  cuius  humiles  servos 
et  interpretes,  et  dociles  operarios  se  agnoscunt.  Interea  tamen  ad- 
iecerunt,  ad  Concilium  generale  non  pertinere  in  suis  capitibus  et 
canonibus  nisi  ea  tradere,  quae  fide  certa  declaranda  sunt,  ea  autem 
reprobare,  quae  fidei  contraria  demonstrantur.  Ne  autem  ex  hoc  si- 
lentio  Concilii  detrimenti  aliquid  afferatur  saluberrimae  auctoritati, 
qua  Sedes  Apostolica,  tamquam  mater  ac  magistra  vigilantissima,  errores 
hic  aut  illic  insurgentes,  ab  Episcopis  ordinariis  ut  plurimum  denun- 
ciatos,  amovit  et  reiecit,  oecumenica  Synodus,  gravi  monitione  capiti- 
bus  et  canonibus  postmissa ,  neminem  ignorare  posse  declarat ,  ea 
omnia,  quae  circa  huiusmodi  controversias  doctrinales  et  pravas  opi- 
niones  a  sancta  Sede  fuerunt  decreta  et  sancita,  sollicite  ac  religiose 
servanda  esse;  et  hac  de  causa  textui  schematis  standum  censuerunt 
esse  Patres  deputati,  iudicio  tamen  Emorum  et  Rmorum  Patrum  omnia 
submittentes."  Emendatio  igitur,  quum  suffragiis  proponeretur,  a  Patri- 
bus  reiecta  et  conclusio  approbata  est  ^.  Deinde  totum  caput  quartum 
cum  canonibus  et  conclusione  a  deputatione  secundum  Patrum  pro- 
positiones  emendatum  *  eorum  suffragiis  recipitur  ^. 

Itaque  de  tota  Constitutione  habita  erat  discussio  generalis,  deinde 
specialis  de  singulis  partibus,  Singulae  in  has  a  Patribus  propositae 
emendationes  a  deputatione  de  fide  examinatae  atque  in  Congrega- 
tionibus   generalibus   Patribus   explanatae    eorumque    erant  subiectae 


1  Ibid.     C.  V.  210  b  sqq.  ^  ibjj^     q    y.  211  a  sqq. 

suffragiis.  Secundum  emendationes  ab  iis  approbatas  reformatae  sin- 
gulae  partes  Congregationum  generalium  suffragiis  iterum  subiectae 
erant.  Restabat,  ut  Constitutio,  quae  per  partes  approbata  erat,  iam  tota 
Congregationi  generali  proponeretur,  id  quod,  ut  supra  i  vidimus,  so- 
lemniori  modo  ita  fieri  debebat,  ut  singuli  Patres  voce  sive  ^Placet", 
sive  „Non  placet",  sive  „Placet  iuxta  modum",  quid  sentirent,  enun- 
tiarent.  Itaque  in  eadera  illa  Congregatione  generali  quadragesima 
quinta,  qua  tertium  et  quartum  caput  cum  canonibus  et  conclusione 
totius  Constitutionis  per  partes  approbatum  esse  vidimus,  sententiae 
Patrum  de  tota  Constitutione  solemniori  illo  modo  rogatae  sunt.  „Iussu 
Praesidis,  Emi  Cardinalis  de  Angelis,  Concilii  Subsecretarius  ambonem 
conscendens  super  integra  Constitutione  de  fide  catholica  nominatim 
singulos  Patres  iuxta  dignitatis  et  promotionis  ordinem  rogavit,  quo- 
rum  515  absolute  ,Placet'  responderunt,  83  ,Placet  iuxta  modum', 
i.  e.  conditione  aliqua  adiecta,  quam  scripto  illico  tradiderunt;  nemo 
vero  ,Non  placet'  dixit."^ 

Conditiones  ab  iis  propositae  ^,  qui  „Placet  iuxta  modum"  re- 
sponderunt,  a  deputatione  in  vigesima  septima  sessione  (d.  16.  Aprilis) 
examinabantur ,  atque  in  Congregatione  generali  quadragesima  sexta 
(d.  19.  Aprilis)  relationem  de  iis  habuit  Episcopus  Brixinensis  *.  Paucis 
agit  de  iis,  quae  ad  stilum  referuntur^  et  de  iis,  de  quibus  suffragia 
Patrum  iam  lata  erant*.  De  aliis  accuratius  disserit.  Duas  recipiendas 
Patribus  commendat,  emendationem  vigesimam  tertiam  '^,  qua  postula- 
batur,  ut  in  initio  capitis  primi  pro  „Sancta  Romana  catholica  Eccle- 
sia"  poneretur  „Sancta  catholica  ApostolicaRomanaEcclesia"  ^,  et  nona- 
gesimam  nonam  cum  dimidio  ^,  qua  suadebatur,  ut  canoni  tertio  capitis 
secundi  adderetur  „et  perfectionem"  ^^,  Quae  quidem  duae  exceptiones 
a  Patribus  recipiebantur  ^^. 

Fere  quadraginta  exceptiones  referebantur  ad  conclusionem  totius 
Constitutionis,  quarum  aliis  suadebatur,  ut  conclusio  omitteretur,  aliis, 
ut  mutaretur,  aliis,  ut  ad  jfinem  alterius  Constitutionis  transferretur, 
quod  eo  magis  mirum  videri  debet,  quod  in  discussione  speciali  tres 
solum  emendationes  de  ea  propositae  erant  et  earum  sola  una  pete- 
batur,  ut  conclusio  eo  loco  omitteretur.  Deputatio  conclusionem  reti- 
nendam  esse  censebat  nec  conditiones  proponendas,  quoniam  ad  rem 

*  Prolegomena  I.   p.  6.  ^  Acta   etc.     C.   V.  739  a.    Ex   actis   etc. 

iam  iudicatam  referrentur  ^  Bpiscopus  Brixinensis,  quum  ad  condi- 
tiones  de  conclusione  agentes  pervenisset:  „Deputatio  vestra",  in- 
quit,  „non  una  vice,  sed  repetitis  vicibus  in  sinu  consessus  sui  liac 
de  re  egit,  et  semper  censuit  eadem  prorsus  constantia,  hanc  con- 
clusionem  sive  tale  monitum  omnino  necessarium  esse.  Nam  non 
potuit  non  praevidere,  quanta  mala  exoritura  sint,  si  opinio  illa  in- 
valesceret,  quod  de  omnibus,  quae  neque  in  capitibus  neque  in  ca- 
nonibus  huius  Constitutionis  de  fide  continentur ,  in  scbolis  libere, 
imo  liberrime  posset  disputari.  Huic  tanto  malo,  quod  eo  maius  esset, 
quum  post  tot  saecula  demum  Concilium  Yaticanum  secutum  fuerit 
ultimam  Synodum  Tridentinam ,  liuic  tanto  malo  alia  ratione  obviam 
ire  Concilium  Yaticanum  non  potest  iuxta  sententiam  deputationis  de 
fide,  quam  addendo  Constitutioni  dogmaticae  de  fide  talem  clausulam, 
seu  talem  conclusionem ,  qua  monentur  fideles  officii  sui  in  erroribus 
arcendis  et  in  erroribus  eliminandis,  et  qua  admonentur  magistri,  quod 
non  sufficit  probato  catholico  solummodo  ea  vitare,  quae  de  fide  vi- 
tanda  sunt,  sed  etiam  ea,  quae  per  decreta  Sedis  Apostolicae  sunt 
definita.  —  Ergo  de  necessitate  huius  conclusionis  ne  momento  qui- 
dem  temporis  in  consessu  deputationis  vestrae  de  fide  disputatum  fuit ; 
de  loco  et  de  tempore  utique  aliquantulum  haesit ,  sed  solummodo 
unica  vice ;  et  Rmus  relator ,  qui  ultima  vice  officio  relatoris  ex  hoc 
ambone  functus  est,  rationes  vobis,  Rmi  Patres,  ingenue  exposuit,  cur 
deputatio  de  fide  censeat,  istam.  conclusionem  hoc  loco  esse  publican- 
dam.  Caeteroquin  per  se  patet,  quod  quoad  valorem  dogmaticum,  id 
est  quoad  censuram  adiectam,  nihil  immutatur  in  decretis  Sedis  Apo- 
stolicae,  etiamsi  conclusio  ista  per  Concilium  Yaticanum  probetur  et 
pubhcetur.  Yalor  dogmaticus  seu  censura  adiecta  prorsus  eadem  et 
immutata  manet,  qualis  fuit  ante  publicationem  et  decretum  Concilii 
Yaticani.  Proinde,  Rmi  Patres,  obsecro  et  obtestor  omnes,  ut  huic 
etiam  conclusioni  calculum  suum,  utique  album,  adiiciant."  ^ 

Deputatio  de  fide  sequenti  die  Constitutioni  ultimam  manum  ad- 
movit,  ita,  ut  ratione  ultimae  emendationis  habita^  etiam  conclusionem 
mutaret.  Qua  mutatione  Christi  fidelium  in  erroribus  eliminandis  offi- 
cium  ab  eorum,  qui  docendi  munere  funguntur,  officio  magis  distinxit. 
Quum  antea  scriptum  esset:  „.  .  .  omnes  Christi  fideles,  maxime  vero 
eos,  qui  praesunt  vel  docendi  munere  funguntur,  per  viscera  lesu 
Christi  obtestamur,  necnon  eiusdem  Dei  et  Salvatoris  nostri  auctori- 
tate  iubemus,  ut  ad  hos  errores  a  S,  Ecclesia  eliminandos  .  .  .  ope- 
ram  conferant",  iam  scribebatur:  „.  .  .  omnes  Christi  fideles  per  vis- 
cera  lesu  Christi  obtestamur,  eis  vero,  qui  praesunt  vel  docendi  munere 
funguntur,   eiusdem  Dei  et  Salvatoris  nostri   auctoritate   iubemus,    ut 

ad  hos  errores  a  S.  Ecclesia  arcendos  et  eliminandos  .  .  .  operam  con- 
ferant."  ^  Sed  die  sequenti  (21.  Aprilis)  in  sessione  vicesima  nona 
deputatio  a  priori  illa  mutatione,  qua  verborum  quorundam  transposi- 
tione  Christi  fidehum  officium  ab  aliorum,  qui  docendi  munere  fun- 
guntur,  distinguitur,  recedendum  esse  putavit  ac  priorem  textum  rece- 
pit,  retenta  tamen  voce  „arcendos  et" '^.  Quas  quidem  res  per  se 
minimas  tam  accurate  persecuti  sumus,  quia  quidam  studio,  quidquid 
ConciKum  egit,  ei  in  crimen  vertendi  ex  ipso  hoc  modo,  quo  conclusio 
Constitutioni  addita  est,  materiam  calumniandi  petierunt ,  quod  quam 
iniustum  sit,  simplici  rei  expositione  patet. 

Itaque  Constitutio  de  fide  perfecta  erat.  Unum  supererat,  ut  in 
Sessione  solemni  a  Patribus  approbaretur  et  a  Summo  Pontifice  con- 
firmaretur. 

Sessio  solemnis  tertia  habita  est  d.  24.  Aprilis,  Dominica  in  Albis. 
Singuli  Patres  rogabantur,  num  placeret  Constitutio,  quam  a  Summo 
Pontifice  acceptam  magna  voce  antea  recitaverat  Episcopus  Fabria- 
nensis  et  Matilicensis ;  responsa  Patrum  a  scrutatoribus  excipiebantur 
et  a  protonotariis  describebantur.  „Recensione  suffragiorum  habita, 
compertum  est,  unanimem  fuisse  oranium  Patrum  assensum,  per  ver- 
bum  ,Placet'  declaratum."  Quod  cum  Summo  Pontifici,  qui  Sessioni 
praesidebat,  renunciatum  essert,  is  Constitutiouem  a  Patribus  appro- 
batam  Apostolica  auctoritate  confirmavit^. 


CAPUT  ALTERUM. 

Aliquornm  locorum  Constitutiouis  de  iide  uberior  explicatio. 

COMMENTATIO  I. 

De  initio  capitis  primi  Oonstitutionis  de  fide:  „Sancta  catholica  Apostolica 
Romana  Ecclesia'^ 

Nullus  extat  in  capite  primo  Constitutionis  de  fide  locus ,  de 
quo  tantopere  disputatum  est,  quam  de  primis  eius  verbis,  quibus  de- 
signatur  Ecclesia.  Quae  disceptatio,  licet  ad  caput  recte  intelligendum 
.vix  quidquam  conferat,  tamen,  quum  et  historiam  capitis  et  summam 
illam  diligentiam,  quam  Patres  vel  in  verbis  eligendis  adhibuerint, 
mirum  in  modum  illustret,  accuratius  enarranda  est. 

In  schemate,  quod  deputationi\  et  in  eo,  quod  Congregationi 
generali  ^  proponebatur ,   caput  primum  incipiebat  verbis  „Sancta  Ro- 


*  Ex  actis  etc.     C.  Y.  1677  b.  ^  Hjir|.     C.  V.  1678 b. 

3  Sessio  sol.     C.  V.  247  sqq.  ^  C.  V.  1629  a.  ^  C.  V.  71  c. 


30         Pars  I.    Const.  de  fide.     Cap.  II.    Commentationes  de  aliquibus  locis. 

mana  catholica  Ecclesia".  Quum  autem  discussio  specialis  primi  capitis 
haberetur,  unus  e  Patribus  vocem  „Komana"  omitti,  alter  vel  „catho- 
lica  atque  Romana  Ecclesia"  poni  voluit,  vel  voces  „Romana  catho- 
lica"  virgula  separari  ^.  Deputatio  tamen  censuit ,  nihil  mutandum 
esse^.  Itaque  in  tricesima  sexta  Congregatione  generali,  quum  de 
emendationibus  propositis  sufFragia  ferenda  essent ,  Episcopus  Brixi- 
nensis,  deputationis  relator,  Patribus  suasit,  ut  priorem  emendationem 
negligerent,  quum  nequaquam  timendum  esset,  quod  emendationis 
auctor  timeret,  ne  „Ecclesia  Romana  cathohca"  intelligeretur  ea,  quae 
esset  in  alma  Urbe.  Etiam  rationem  deesse,  cur  verba  ab  aitero 
commendata  reciperentur,  quum  verba  „Romana  catholica  Ecclesia" 
non  innuerent  speciem  quandam  catholicae  Ecclesiae,  quae  opponi 
posset  „Anglo-catholicae"  vel  alii.  Addidit  tamen  relator,  nihil  ob- 
stare ,  quominus  ad  omnem  sinistram  interpretationem  amovendam 
inter  vocem  „Romana"  et  „catholica"  poneretur  virgula  ^.  Censue- 
runt  Patres  fere  omnes,  verba  capitis  retinenda  esse.  Quura  autem 
suffragia  rogarentur,  utrum  virgula  poneretur  necne,  magna  inter  eos 
exstitit  dissensio,  atque  petentibus  id  Patribus  Praesides  suffragia  ad 
aliam  Congregationem  distulerunt,  ut  collatis  consiliis  consensus  fa- 
cilius  obtineri  posset*. 

Sequenti  igitur  die  in  Congregatione  tricesima  septima  Episcopus 
Brixinensis  specialem  de  ea  re  relationem  ^  habuit  atque  „re  mature 
coram  Deo  perpensa  et  consiliis  habitis  et  initis  cum  plurimis  Rmis 
Patribus,  etiam  cum  pluribus  ex  delegatione  de  fide"  suadet,  ut  tol- 
latur  virgula.  Quaerit,  quae  sit  significatio  verborum  „Romana  catho- 
lica  Ecclesia".  „Significat  idem",  inquit,  „ac  Ecclesia  Romana,  id 
est  mater  et  magistra  omnium  ecclesiarum,  coniuncta  cum  Ecclesia 
catholica,  id  est,  cum  ea  Ecclesia,  quae  est  in  toto  orbe  terrarum,  et 
quidem  ita  coniuncta,  ut  Ecclesia  Romana  sit  catholica  et  catholica 
sit  Romana."  Yerba  illa  quasi  nomen  proprium  Ecclesiae  exhibere. 
Neminem  autem  inter  nomen  proprium  et  gentilitium  virgulam  in- 
serere  ^.  Quod  aliqui,  praesertim  Angli,  timeant,  ne  illis  verbis  errori 
faveatur,  quo  asserunt,  plures  quasi  species  unius  verae  Ecclesiae  esse, 
id  non  plane  inane  esse  fatetur.  Huic  autem  errori  occurri  posse  in 
Constitutione  dogmatica  de  Ecclesia  ^. 

Quod  de  verborum  significatione  Rinus  Episcopus  disseruit,  non- 
nemini  fortasse  displiceat.  Maior  tamen  Patrum  pars  virgulam  omit- 
tendam  censuit.  Quum  autem  in  Congregatione  generali  quadra- 
gesima   quinta,    d.  12.  Aprilis,    suffragia   de   tota  Constitutione   roga- 

rentur,  quadraginta  quinque  Patres  suo  ^Placet"  conditionem  adiecerunt, 
ut  capitis  primi  initium  mutaretur;  alii  alias  emendationes  proposue- 
runt  *.  Complures,  cur  locus  mutandus  esset,  allatae  sunt  rationes, 
quas  unus  hisce  compreliendit:  „Miuus  placet  vox  ,Romana'.  Quia  1. 
Non  est  necessaria  ab  initio,  cum  de  Ecclesia  postea  expresse  tracta- 
bitur,  ubi  poterit  inseri.  —  2.  Quia  vox  apud  omnes,  qui  lingua  An- 
glica  utuntur,  ansam  forsan  praeberet  errorem  illorum  propagandi,  qui 
triplicem  distinguunt  Ecclesiam ,  catholicam  Romanam  unara ,  alteram 
Graecam,  tertiam  demum  Anglicanam  ^.  —  3.  In  professione  fidei  Pii  IV. 


1  Emendationes  9—44.     C.  V.  221  b  sqq. 

^  Fuit  haec  primaria  ratio.  Constat  enim,  fuisse  et  esse  in  Anglia, 
qui  contendant;,  unitatem  Ecclesiae  universalis  conflari  pluribus  ecclesiis 
particularibus ,  fide  et  communione  inter  se  diversis  et  separatis ,  de  quo 
errore  haec  ad  schema  de  Ecclesia  a  theologis,  qui  id  scripserunt ,  adno- 
tantur:  ^Vetustiorem  Anglicanorum  sententiam  exponit  Rex  M.  Britanniae  in 
sua  ,Reponse  au  Cardinal  du  Perron'  apud  ipsum  Cardinalem  in  sua  ,Re- 
pHque  du  Cardin.  du  Perron'  c.  60:  ,L'Eglise  Romaine,  la  Grecque,  TAr- 
nienienne,  1'Egyptienne ,  1'Abyssine,  la  Moscovite,  et  plusieurs  autres  sont 
membres  plus  excellents,  a  la  verite,  en  doctrine  les  uns  que  les  autres, 
mais  toutefois  membres  de  l'Eglise  catholique,  de  laquelle  la  masse  et  la 
contexture,  quant  a  la  forme  externe,  est,  il  y  a  longtemps,  dissoute  et 
desassemblee';  recentioris  autem  cuiusdam  Anglicanorum  factionis  sententia 
est,  catholicae  Ecclesiae  unitatem  tribus  constare  ecclesiis  sive  communioni- 
bus  partialibus,  apud  quas  dicitur  perseverare  forma  hierarchiae  ecclesia- 
sticae,  quae  originalis  vel  apostolica  sit:  constare  nimirum  Romana,  Angli- 
cana  et  Orientali  sive  Graeco-schismatica,  quarum  unio  licet  desiderabilis, 
non  sit  tamen  necessaria:  ,L'union  exterieure  des  eglises,'  scribit  in  ,Eire- 
nicon'  D.  Pusey,  ,si  normale  et  si  desirable  qu'elle  soit,  si  conforme  qu'elle 
nous  paraisse  a  la  volonte  de  Dieu ,  n'est  pas  apres  tout  une  condition 
essentiellement  et  absolument  necessaire  a  1'existence  de  l'Eglise  universelle. 
L'histoire  est  la  qui  nous  en  fournit  les  preuves  les  plus  peremptoires.  En 
effet,  les  annales  ecclesiastiques  nous  montrent,  meme  dans  la  periode  (de 
1'Eglise)  indivise,  la  communion  frequemment  interrompue  et  les  eglises 
particulieres  a  diverses  reprises  separees  les  unes  des  autres  et  speciale- 
ment  separees  de  Rome.  Est-ce  a  dire  pour  cela  qu'il  y  eut  lesion  essen- 
tielle  dans  les  membres  momentanement  disloques  ?  Les  ames  sorties  du 
centre  de  l'union  visible  se  trouvaient-elles  par  le  fait  meme  hors  de 
rEglise  et  de  la  voie  du  salut?  Non  assurement,  puisque  dans  les  rangs 
de  ces  schismatiques  et  de  ces  excommunies  pretendus,  nous  voyons  figurer 
des  personnages  d'une  vertu  sans  reproche  et  des  saints  universellement 
reeonnus  pour  tels  par  TEglise  romaine  elle-meme.  En  voila  plus  qu'il  ne 
faut  pour  nous  rassurer  contre  toutes  les  eventualites  de  Tavenir.  Que 
nos  avances  de  rapprochement  soient  acceptees  ou  non ,  ce  n'est  pas  tout 
a  fait  une  question  de  vie  ou  de  mort ;  Dieu  merci ,  FEglise  anglicane 
pourra  toujours  garantir  a  ses  enfants  des  moyens  certains  pour  se  sancti- 
fier  et   se   sauver.'     Verum   scribit  Fr.  Suares    in    sua  ,Defens.   fid.   cathol. 

eadem  loquendi  ratio  designat  particularem  Romanam  Ecclesiam  ,Ma- 
trem  et  Magistram  omnium  Ecclesiarum',  ideoque  ambigua  videtur.  — 
4.  Demum,  quia  non  est  vox  usitata  nec  in  Symbolis  nec  in  Conciliis 
generalibus,  per  quantum  sciam."^ 

Hia  rationibus  cessit  deputatio  atque  eam  emendationem,  qua  unus 
ex  Patribus  in  Congregatione  generali  proposuerat  verba  „Sancta  ca- 
tholica  Apostolica  Romana  Ecclesia",  commendare  constituit^.  Brixi- 
nensis,  quum  in  Congregatione  generali  quadragesima  sexta  de  con- 
ditionibus  a  Patribus  adiectis  nomine  deputationis  referret:  „Unus  alterve 
Patrum  deputationis  de  fide  credidit",  inquit,  „.  .  .  hanc  rem  (quae- 
stionem  de  initio  capitis)  iam  esse  iudicatam,  ita  ut  ab  illa  non  amplius 
sit  recedendum;  sed  reapse  hac  de  re  non  est  iudicatum.  Quod  vir- 
gula  non  debeat  interponi  inter  verba  ,E,omana  catholica',  haec  res 
est  iudicata;  sed  quaenam  denominatio  sit  adhibenda  ad  unicam  et 
veram  Ecciesiam  Christi  in  terris  indicandam,  hac  de  re  non  est  dispu- 
tatum  nec  etiam  iudicatum ;  proinde  longe  maior  pars ,  imo  in  fine 
tota  deputatio  de  fide  credidit,  huius  difficultatis  rationem  habendam 
esse."  ^  Verba  a  deputatione  electa  comraendavit  atque  omnium  fere 
Patrum  tulit  suffragia  *. 

COMMENTATIO  II. 

De  possibilitate  certae  natnralis  cognitionis  Dei  a  Concilio  definita. 

In  capite  altero  Constitutionis  dogmaticae  de  fide  docetur,  „Deum, 
rerum  omnium  principium  et  finem,  naturali  humanae  rationis  lumine  e 
rebus   creatis  certo   cognosci  posse",   et   canone  respondente   proscribitur 


adv.  auglic.  sect.  errores  1.  III.  c.  8.  n.  4,  de  Summi  Pontificis  supra  tem- 
porales  reges  excellentia  et  potestate' :  ,Ex  illa  sententia  sequitur  aperte, 
plures  ecclesias ,  quae  sunt  in  mundo  ,  non  magis  constituere  universalem 
Ecclesiam ,  quae  sit  proprie  ^ma,  quam  plura  temporalia  regna  sunt  una 
respublica  temporalis ,  vel  unum  imperium  aut  regnum.'  At  vero,  uti  su- 
periori  capite  declaratum  est,  et  a  Fr.  Suares  exponitur  ibidem  1.  I.  c.  7, 
accepit  Ecelesia  a  Christo  Domino  constituentem  formam  definitam  ac  de- 
terminatam  eamque  visibilem  ac  conspicuam ,  qua  esset  una  tantum;  hinc 
ait  idem  Suares  ibidem  c.  8.  n.  3  :  Cum  ,in  symbolo  Apostolorum  profite- 
mur,  nos  credere  sanctam  Ecclesiam  catliolicam  .  .  .,  hoc  intelligendum  est 
de  certa  et  singulari  Ecclesia.  Cum  enim  vera  Ecclesia  catholica  tantum 
sit  una,  individua  et  particularis  .  .  .  ex  vi  illius  fidei  tenemur  credere, 
illam  esse  veram  Ecclesiam ,  in  qua  sumus ,  et  cuius  fidem  profitemur,  et 
consequenter  tenemur  credere,  conventicula  haereticorum  non  esse  veram 
Ecclesiam,  sed  synagogam  satanae  (Apoc.  2)  vel,  ut  Eufinus  ait,  Ecclesiam 
malignantium ;  ergo  ut  per  illam  fidem  possimus  discernere  veram  Ecclesiam 
a  falsa,  necesse  est,  ut  sit  de  tali  congregatione  in  particulari.'"  (Schema  de 
Ecclesia.  C.  V.  587a  sqq.)  ^G.V.  222b.  c.  ^  ^x  actis  etc.  C.V.  1676a. 
2  Eelatio  etc.     C.  V.  235  a.  b.  *  Ibid.    C.  V.  246  a. 

error,  „Deum  unum  et  veriim,  Creatorem  et  Dominum  nostrum,  per  ea, 
quae  facta  sunt,  naturali  rationis  humanae  lumine  certo  cognosci  non 
posse".  In  his  duo  ex  documentis  Concilii  accuratius  explicanda  sunt: 
qua  ratione  liomini  naturalis  attribuatur  facultas  Deum  cognoscendi, 
et  quid  liomo  de  Deo  naturaliter  cognoscere  posse  dicatur. 

I.  Homo  dicitur  naturali  rationis  lumine  Deum  e  rebus  creatis 
certo  cognoscere  posse. 

Voluit  unus  ex  Patribus,  in  capite  et  canone  ad  rationis  vocem 
addi  „uti  nunc  est",  ut  homo  explicite  in  statu  naturae  lapsae  Deum 
naturaliter  cognoscere  posse  diceretur*.  Respondit  in  relatione  nomine 
deputationis  habita  Riuus  Gasser,  Episc.  Brixinensis,  illa  verba,  quae 
antea  iam  adfuissent,  deleta  esse,  „cum  ea,  quae  in  ista  doctrina 
docentur,  generatim  vera  habenda  sint,  sive  sumatur  homo  in  statu 
naturae  purae  sive  in  statu  naturae  lapsae"  ^.  „Agitur  in  genere  de 
conditione  naturae  humanae,"  ^ 

Quis  sit  sensus  definitionis,  praeclare  illustratur  illis,  quae  re- 
spondenti  schematis  de  doctrina  catholica  loco  adnotant  theologi. 
„Tria",  inquiunt,  „hic  notanda  sunt.  1.  Supponitur  sane  usus  ra- 
tionis.  2.  Non  est  quaestio  de  facto,  utrum  singuli  homines  primam 
suam  cognitionem  Dei  hauriant  ex  illa  naturali  manifestatione,  et  non 
potius  per  revelationem  iis  propositam  excitentur  ad  quaerendum 
Deum,  et  Deum  exsistere  discant  ex  ipsa  sibi  proposita  doctrina  reve- 
lata;  sed  id,  de  quo  agitur,  et  quod  Scripturae  immediate  affirmant, 
est  potentia  rationis;  quod  nimirum  obiectiva  Dei  per  creaturas  ma- 
nifestatio  ordinatur  ad  humanam  rationem  et  huic  insunt  vires,  ut 
possit  ex  illa  mauifestatione  Deum  cognoscere.  Ex  quo  utique  con- 
sequitur  naturalis  obligatio  pro  homine  per  hanc  manifestationem ,  si 
alia  praesidia  desint,  perveniendi  ad  cognitionem  Dei,  quod  quidem 
a  S.  Paulo  et  in  libro  Sapientiae  11.  cc.  [Rom.  1,  21.  Sap.  13,  1  sqq.] 
docetur  diserte.  3.  Non  tractatur  hic  quaestio  generatim  de  conditioni- 
bus  necessariis,  ut  homo  perveniat  ad  usum  rationis."  * 

Itaque  docetur  a  Concilio,  Deum  ratione  humana  recte  evoluta, 
etiam  in  statu  naturae  lapsae  e  rebus  creatis  cognosci  posse ,  atque  id 
quidem  cum  certitudine.  Quibus  subsidiis  ratio  indigeat,  ut  recte  evol- 
vatur ,  non  dicitur.  Negatur  tamen ,  ei  opus  esse  revelationem  seu 
aliud  aliquod  adiumentum  supernaturale.  Cuius  doctrinae  definitio, 
ut  aiunt  ^  Patres  deputati  in  folio  schemati  adiecto,  necessaria  visa 
est  „non  solum  propter  traditionalismum ,  sed  etiam  propter  errorem 
late  serpentem,  Dei  exsistentiam  nullis  firmis  arguraentis  probari  nec 
proinde  ratione  certo  cognosci.  —  Quod  vero  ad  traditionalismum  per- 


*  Emendationes  etc.     Em.  5.     C.  Y.  21  a.     Em.  51.     C.  V.  125d. 
2  Relatio  etc.     C.  V.  131  d.  ^  Ibid.     C.  V.  150  a. 

*  Annotationes  etc.     C.  V.  520  c.  d.  ^  Ratio  etc.     C.  Y.  79  c.  d. 

tinet,  satis  visum  est,  principium  ponere,  quo  efficaciter  excluderetur. 
Principium  autem,  quod  statuitur,  hoc  est:  in  hominis  natura  rationali 
potentiam  esse  Deum  per  res  creatas  certo  cognoscendi.  lam  vero 
qui  diceret,  fieri  prorsus  non  posse,  ut  homo,  etsi  expeditam  habeat 
facultatem  ratiocinandi,  sine  positiva  de  Deo  tradita  doctrina ,  ad  Dei 
certam  notitiam  perveniat,  is  illud  principium  negaret.  Quaestio  autem, 
utrura  aliqua  institutio  necessaria  sit  ad  hoc,  ut  homo  ad  rationis  usum 
perveniat,  non  attingitur". 

lam  his  suppositis  accuratius  inquirendum  est,  quae  species  tra- 
ditionalismi ,  utrum  solus  crudior  reiiciatur ,  an  etiam  is ,  qui  dici- 
tur  mitior. 

Illum  in  relatione  nomine  deputationis  habita  exponit  ^  Brixi- 
nensis  ita:  „Ut  a  principio  primo  ordiar,  verba  illa  notissima  TertuUiani 
in  medium  proferam,  quae  habentur  in  libro  ipsius  contra  Marcionem, 
ubi  dicit:  ,Nos  (scilicet  contra  Marcionem)  definimus  Deum  primo  natura 
cognoscendum ,  dehinc  doctrina  recognoscendum ,  natura  ex  operibus, 
doctrina  ex  praedicationibus.'  luxta  hanc  Tertulliani  sententiam  res 
ergo  ita  se  habet:  Deus  potest  quidem  cognosci  natura  duce  ex  operi- 
bus;  sed  ut  haec  cognitio  Dei  sit  salutaris,  Deus  non  solummodo  debet 
naturaliter  cognosci,  sed  debet  per  doctrinam  et  praedicationem  reco- 
gnosci.  Primum  quidem  est  iuxta  Tertullianum  cognitio  naturalis  non 
quidem  ratione  temporis,  sed  ratione  ordinis,  et  deinde  cognitio  super- 
naturalis;  nam  dicit:  primo  cognoscendus  natura,  et  dehinc  recogno- 
scendus  doctrina  et  praedicatione.  In  hac  re  Tertullianus  certe  sacram 
Scripturam  ipsam  consentientem  habet,  ut  unicuique  patet  inspicienti 
caput  13.  libri  Sapientiae,  caput  1.  Epist.  ad  Romanos,  caput  14.  et  17. 
ex  Actis  Apostolorum;  et  quantum  ego  video,  Tertullianus  in  hac  re 
etiam  Patres  Ecclesiae  consentientes  habet. 

„Iam  ii,  qui  nominantur  generatim  traditionalistae  (nomen  hoc 
nunquam  protulissem,  Rmi  Patres,  nisi  iam  in  ipsa  hac  aula  toties 
nomen  istud  insonuerit),  iam,  dico,  asseclae  huius  systematis  sententiam 
Tertulliani  invertunt  et  dicunt :  Nos  definimus  Deum  primum  doctrina 
cognoscendum,  et  dehinc  natura  recognoscendum,  doctrina  ex  prae- 
dicationibus,  natura  ex  operibus;  id  est,  primam  de  Deo  ideam  debere 
homini  communicari  per  doctrinam  sive  praedicationem  in  genere 
sumptam,  et  deinde,  hac  idea  semel  homini  communicata  et  ab  ho- 
mine  recepta,  possibile  omnino  esse,  exsistentiam  Dei  probare  etiam 
per  argumenta  ex  ratione  desumpta.  Quoad  vero  communicationem 
ipsam  huius  ideae  traditionahstae  inter  se  plurimura  differunt.  Sunt 
enim  aliqui,  qui  dicunt,  hanc  communicationem  revera  debere  fieri  per 
doctrinam  evangelicam  seu  revelatam,  et  proinde  hominera  debere  in 
se  suscipere  ideam  Dei  et  exsistentiae  ipsius  fide  divina,  et  non  esse 

certitudinem  de  exsistentia  Dei,  nisi  primum  habeatur  illa  fide  divina. 
Traditionalistae  huius  generis  nominantur  proprio  nomine  fideistae, 
seu  systema  illorum  dicitur  etiam  traditionalismus  crudior.  .  .  . 

„Haec  doctrina  traditionalismi  crudioris  certe  omnino  est  damnanda, 
sicut  iam  damnata  est:  nam  per  talem  doctrinam  evellitur  ipsum  fun- 
damentum  fidei  nostrae ,  certitudo  de  exsistentia  Dei;  et  pro  nostris 
imprimis  temporibus  res  ista  summi  momenti  est. 

„Nosti8  enim,  Rmi  Patres,  quaenam  opinio  invaluerit  in  animis 
multorum  hominum  inde  a  sic  dictis  encyclopaedistis  Galliae,  et  inde 
ab  initio  philosophiae  criticae  in  Germania:  opinio  scilicet  in  multo- 
rum  animis  invaluit,  exsistentiam  Dei  omnino  certo  non  posse  probari 
certis  argumentis,  et  argumenta  illa,  quae  tanto  in  honore  omni  tem- 
pore  habita  sunt,  non  esse  talia,  quae  rem  evincere  possint.  Inde  utique 
factum  est,  quod  religio  ipsa  utpote  fundamento  carens  despectui  ha- 
beretur;  imo  res  nostris  temporibus  novissime  eo  devenit,  ut  passim 
homines  in  eo  sint,  avellendi  doctrinam  moralem  ab  omni  doctrina 
religionis,  dicendo,  hoc  omnino  necessarium  esse,  ne  homo,  cum  post- 
modum,  aetate  proficiente,  videat  in  religione  nihil  certi  haberi  posse, 
neque  ipsam  exsistentiam  Dei ,  ne  homo,  dico,  in  pravitatem  morum 
collabatur.  Sed  nostis,  Rmi  Patres,  quantum  valeat  huiusmodi  insti- 
tutio  moralis,  cuius  principium  non  est  illud  Psalmistae  * :  Initium  sa- 
pientiae  timor  Domini."' 

Itaque  haec  crudior  traditionalismi  species  conciliari  definitione 
et  canone  reprobatur ,  id  quod  etiam  lecta  sola  definitione  intel- 
ligitur.  Neque  enim  solum  naturale  rationis  lumen  homini  sufficere 
dicitur,  ut  Deum  certo  cognoscat,  sed  huic  naturali  Deum  cogno- 
scendi  viae  opponitur  etiam  tanquam  supernaturalis  via  revelatio.  Haec 
igitur  diserte  homini  ad  Deum  certo  cognoscendum  non  necessaria 
esse  dicitur. 

His  patet  etiam,  reiici  sententiam,  ad  rationem  recte  evolvendam, 
ut  Deum  certo  cognoscere  possit,  requiri  institutionem,  quae  revelatio- 
nem  stipponat.  De  conditionibus  quidem,  quae  alicui  n^cessariae  videri 
possint,  ut  ratio  recte  .evolvatur,  nihil  habet  Concilii  decretum.  „Atta- 
men",  ut  aiunt  theologi  in  adnotationibus  schemati  de  doctrina  catho- 
lica  adiectis,  „qui  affirmaret,  sufficientem  usum  rationis,  ut  homo  valeat 
Deum  per  creaturas  cognoscere,  nunquam  posse  obtineri  nisi  per  im- 
mediatam  vel  traditam  revelationem  de  Deo ,  h.  e.,  qui  affirmaret,  ne- 
cessariam  conditionem  ad  usum  rationis  sufficienter  evolvendum  non 
qualemcunque  esse  traditionem  et  institutionem ,  sed  nominatim  tra- 
ditam  revelationem  de  exsistentia  Dei:  is  profecto  etiam  affirmaret, 
rationem  humanam  esse  ita  comparatam,  ut  non  possit  ijervenire  ad 
cognitionem  Dei   per   ea,    quae   facta    sunt,    quamvis   eandem   cogni- 

1  Ps.  110,  9. 

tionem ,  quando  iara  ex  revelatione  facta  ad  eam  perventum  est, 
possit  deinde  ratio  confirmare  et  Deum  recognoscere  etiam  per  ea, 
quae  facta  sunt."  ^ 

Inde  facile  intelligemus,  qua  ratione  etiam  mitior  traditionalismi 
species  conciliari  decreto  tangatur.  Qui  eam  profitentur,  communi- 
catione  ideae  Dei  opus  esse  dicunt,  ut  liomo  Deum  certo  cognoscere 
possit,  sed  communicationem  hanc,  ut  exponit  Brixinensis  ^,  non  „deri- 
vant  ex  ipsa  doctrina  evangelica  seu  revelata,  saltem  non  proxime, 
sed  generatim  ex  idea  Dei  in  societate  liumana  iam  iam  exsistente ; 
et  proinde  sufficere,  quod  homo  fide  humana  ideam  Dei  in  se  suscipiat, 
et  dein  efformet  argumenta  ex  ratione  pro  exsistentia  Dei".  Sed  quam- 
vis  „hi  mitiores  traditionalistae ,  sicut  nominantur,  proxime  quidem 
derivent  ideam  Dei  solummodo  ex  communicatione  per  societatem  hu- 
manam,  tamen  vix  non  fieri  potest,  quod  illam  ultimo  in  primo  suo  fonte 
derivent  ex  institutione  Dei  primaeva    communicata  generi  humano". 

Itaque  „etiam  traditionalismus  mitior  certe  periculis  obsitus  est". 
Propterea  „proposita  est  emendatio  octava,  qua  ista  doctrina  imme- 
diate  in  suo  principio  formali  impetitur.    Contra  alii  Rmi  Patres  non 


^  Schema  etc.  C.  V.  522 d.  —  Ibi  additur."  „.  .  .  Haec  species  tra- 
ditionalismi  nostris  temporibus  a  quibusdam  asserta  est,  idque  saltem  quan- 
doque  ita,  ut  primam  Dei  et  rerum  supersensibihum  notitiam  non  nisi  ex 
fide  supernaturali  derivari  posse  docerent.  In  expositione  et  defensione  sui 
systematis  Bautainius  (ep.  ad  Episc.  Argentorat.  21.  Nov.  1837)  aiebat: 
,Quid  assertio,  hominem  etiam  solis  argumentis  rationis  posse  demonstrare 
exsistentiam  Dei  eiusque  infinitas  perfectiones,  aliud  sibi  vult,  nisi  hominem 
posse  ex  propriis  viribus  ad  Deum  ascendere  et  posse  Deum  sine  Deo  co- 
gnoscere?  ISTonne  hoe  ipso  contra  definitiones  ConciHi  Arausicani  humanae 
rationi  initivm  fidei  adscriberetur?  Quid  hoc  aliud  esset  quam  asserere,  ho- 
minem  ad  fidem  in  Deum  non  indigere  gratia,  nosque  ipsos  auctores  esse 
nostrae  fidei?''  —  Porro  huiusmodi  doctrina  claris  sententiis  Seripturae  et 
SS.  Patrum  atque  communi  veterum  theologorum  consensui  repugnat;  con- 
sequenter  exculta  ipsa  fidei  fundamenta  subverteret  ,credere  enim  non  pos- 
semus,  nisi  rationales  animas  haberemus'  (Aug.  ep.  120.  n.  3);  atque  ita 
ad  scepticismum  viam  steimeret;  perveniretur  enim  ad  id,  quod  aiebat  La- 
mennaeus:  ,Quand  la  verite  se  donne,  1'horame  la  recoit;  voila  tout  ce  qu'il 
peut;  encore  faut-il  qu'il  la  recoive  de  confiance,  et  sans  exiger  qii'eUe 
montre  ses  titres;  car  il  n'est  pas  meme  en  etat  de  les  verifier^  (Pensees  di- 
verses  p.  488).  Praeterea  in  hac  doctrina  evidenter  censeri  deberet  positiva 
revelatio  de  Deo  essentiale  complementum  humanae  rationis ;  atque  inde 
pervenerunt  aliqui  ad  confusionem  ordinis  naturalis  ac  supernaturalis.  Prop- 
terea  saltem  crudior  haec  forma  traditionalismi  iam  saepius  authentice  re- 
probata  est,  ut  in  propositionibus  a  Bautainio  aliisque  subscriptis,  quarum 
una  erat:  ,Rationis  usus  fidem  praecedit,  et  ad  eam  hominem  ope  revela- 
tionis  et  gratiae  conducit'." 

tam  nialigno  oculo  istam  doctrinam  considerantes ,  emendationes  pro- 
posuerunt,  sc.  tertiam  et  quartam,  quae  tueri  videntur  causam  tradi- 
tionalismi  mitioris"  ^. 

lam  nomine  deputationis  Brixinensis  suadet,  ut  tribus  illis  emenda- 
tionibus  sepositis  textus  scliematis  retineatur,  quo  deputatio  doctri- 
nam  suam  tanquam  certum  principium  proponat,  „quod  directe  impwjnat 
iraditionalismiim  crudiorem,  quod  sane,  ciim  aliter  fieri  non  possit,  etiam 
tangit  traditionalism.um  mitiorem"  ^. 

Patet  igitur,  qua  ratione  decreto  conciliari  traditionalismus  mitior 
tangatur.  Cum  haec  doctrina  eo  contineatur,  ut  homo  dicatur  non  posse 
naturali  rationis  lumine  ad  certam  Dei  cognitionem  pervenire,  nisi  iuvetur 
idea  Dei  in  societate  humana  exsistente  et  fide  saltem  humana  recepta, 
60  usque  conciliari  decreto  non  petitur ,  quousque  non  contendit  nec 
supponit,  ideam  illam  societati  humanae  revelatione  supernaturali  tra- 
ditam,  sed  docet,  illam  ab  ea  naturali  quadam  via  acceptam  esse.  Si 
vero  eius  asseclae  docent,  ideam  illam  revelatione  comparatam  esse  nec 
aliter  comparari  potuisse,  principio  a  Concilio  statuto  contradicunt: 
principio ,  quo  homo  solo  naturali  rationis  lumine  ac  sine  revelationis 
adiumento  ad  certam  Dei  cognitionem  pervenire  posse  dicitur^. 


*  In  emendatione  oc^aw  loco  proposita  (C.  V.  121  a)  petebatur,  ut  ad- 
deretur  post  „e  rebus  creatis":  „citra  quamlibet  de  Deo  traditam  doctri- 
nam".  Quod  si  receptum  esset,  ipse  traditionalismus  mitior  directe  esset 
exclusus.  —  Tertia  emendatio  haec  erat:  „Eadem  S.  Mater  Ecclesia  Catho- 
liea  tenet  ac  docet ,  Deum  rerum  omnium  principium  et  finem  naturaU 
rationis  lumine  ah  homine  in  societate  aduUo  e  rebus  creatis  cognosci  posse  etc." 
—  Quarta  proponebatur  haec  formula:  „.  .  .  docet,  hominem  rationis  exer- 
citio  fruentem  posse  Deum  .  .  .  naturali  ipsius  rationis  lumine  .  .  .  cogno- 
scere."  (C.  V.  120  d.)  Ipsis  his  verbis ,  nisi  accedat  ahunde  proponentis 
explicatio,  non  patet,  emendatorem  favisse  traditionaUsmo  moderato.  Ho- 
minem,  qui  rationis  exercitio  non  fruatur,  Deum  certo  cognoscere  posse, 
profecto  non  definitur  a  Conciho.  Eatenus  tamen  emendatio  signum  favoris 
traditionahsmi  mitioris  continere  videri  potest ,  quatenus ,  quod  exphcite 
addi  vult,  necessario  a  semitraditionahstis  vi  systematis  premendum  est. 

2  Relatio  etc.     C.  V.  130  d  sq. 

^  Cf.  Ratio  etc.  C.  V.  79  c.  d.  Cf.  supra  p.  33.  —  Quaeri  posset, 
num  semitraditionalistae  vi  suae  doctrinae  ad  supernaturalem  Dei  revela- 
tionem  confugere  cogantur,  ut  possibihtatem  certaeDei  cognitionis  admittant. 
Id  mihi  non  videtur.  Singulas  generationes  dicunt  propterea  Deum  exsi- 
stere  certo  cognoscere ,  quia  ab  antecedentibus  generationibus  educatae 
traditione  humana  ideam  Dei  acceperunt.  Itaque  quaeritur,  quomodo  primi 
homiues  eam  acceperint.  Hi  cum  corporibus  plene  evolutis  a  Deo  creati,  quod 
posteri,  dum  adolescunt,  educatione  accipiunt,  a  Deo,  cum  crearentur,  acci- 
pere  debebant.  Scientia  igitur  iis  infundenda  erat.  Haec  autem  scientiae  in- 
fusio  non  erat  supeimaturalis  revelatio,  sed  primis  hominibus  propter  natu- 
ralem  eorum  exigentiam  debita  nec  magis  supernaturahs  quam  ipsa  creatio, 

Atque  haec  de  traditionalismo.  Yidendum  iam  est,  num  ontolo- 
gisfmis  eo  Constitutionis  capite,  quod  explicamus,  condemnetur.  Ipsis 
definitionis  verbis  constat,  eum  saltem  directe  non  condemnari.  luvat 
tamen  hoc  loco  notare,  quid  de  illo  systemate  actum  sit. 

Yoluit  unus  e  Patribus  deputationis  de  fide,  in  capite  dici,  Deum 
rationis  naturali  lumine,  „non  tamen  directa  visione",  e  rebus  creatis 
certo  cognosci  posse^.  Id  receptum  non  est.  In  Congregatione  gene- 
rali  proposita  est  haec  formula:  Ecclesia  docet,  Deura,  „licet  lucem 
inhabitet  inaccessibilem,  eumque  nullus  hominum  unquam  viderit,  sed 
nec  videre  possit,  non  solum  facie  ad  faciem,  quod  solis  in  coelo  beatis 
concessum  est,  sed  nec  simplici  mentis  nostrae  intuitu,  dum  peregri- 
namur  in  corpore,  naturaliter  videri  et  contemplari  liceat :  tamen  per 
speculum  et  in  aenigmate,  naturali  sc.  lumine  rationis  per  res  creatas 
veluti  per  gradus  ad  illum  aseendendo,  eius  exsistentiam  praecipuasque 
illius  perfectiones  certo  cognosci  posse  etc."  ^  Quum  emendationes  in 
Congregatione  generali  propositae  a  deputatis  Patribus  examinarentur, 
unus  eorum  desideravit,  ut  doctrina  ontologismo  opposita,  saltem  in- 
directe,  commemoraretur  ^.  Id  reiectum  est,  et  Brixinensis,  quum  in 
Congregatione  de  emendationibus  Patrum  nomine  deputationis  rela- 
tionem  haberet,  et  ad  illam,  quam  attulimus,  emendationem  pervenisset, 
„Haec  emendatio",  inquit,  „non  potest  admitti  ex  opinione  deputationis 
fidei ,  et  quidem  iam  ex  ea  formali  ratione ,  quia  gravissimum  hoc 
systema  ontologismi  non  potest  quasi  accidentaliter  et  incidenter  per- 
tractari;  sed  pro  gravitate  materiae  debet  Concilio  proponi  et  debet 
deinde  conciliariter  tractari.  Inde  deputatio  fidei  exoptat,  quod  haec 
emendatio  hic  loci  non  approbetur;  sed  simul  etiam  dicit,  quod  ex- 
inde  nullum  praeiudicium  debeat  enasci  quoad  ipsum  systema  ontolo- 
gismi,  sed  quod  res  maneat  in  pristino  suo  statu."  '''  Fere  idem  respon- 


cuius  erat  quoddam  quasi  complementum.  Itaque  puto,  semirationalistas 
suum  systema  ita  evolvere  posse ,  ut  a  Yaticano  Conciho  condemnati  esse 
dici  nequeant. 

^  Ex  actis  etc.    C.  Y.  1652  c.  ^  Emendationes  etc.    C.  Y.  120  c.  d. 

^  Ex  actis  etc.     C.  Y.  1672  a.b. 

"^  Relatio  etc.  C.  Y.  128  d.  —  Post  Sessionem,  in  qua  habita  est  haec 
relatio,  duo  Patres,  Xystus  CardinaHs  Riario  Sforza,  Archiep.  NeapoHt.,  et 
loachim  CardinaHs  Pecci,  Episcopus  Perusinus  (postea  Leo  Papa  XIII.), 
postulatum  Conciho  tradiderunt,  quo,  ut  certa  quaedam  ontologismi  species 
condemnaretur,  petebant-  Eius  exordium  hoc  est:  „In  ea  Sessione,  in  qua 
sermo  habitus  est  de  ontologismo,  Excellentissimus  et  Reverendissimus  Gasser, 
Episcopus  Brixinensis,  nomine  Congregationis  rebus  fidei  praepositae  affirma- 
bat,  quaestionem  illam  non  esse  eo  loco  leviter  et  perfunctorie  attingendam, 
sed  alibi  opportunius  de  ea  agendum,  ut  tota  res  mehus  et  plenius  definiretur. 

„Huic  declarationi  inhaerentes  infrascripti  Cardinales  Episcopi,  ne  con- 
troversia  nimis  late  pateat ,    damnandam  proponunt   illam    dumtaxat   onto- 

debat,  quum  ageret  de  hoc,  qui  propositus  erat,  canone:  „Si  quis 
dixerit,  Deum  per  immediatam  visionem  seu  intuitum  in  hac  vita 
naturalibus  viribus  percipi  posse,  aut  in  illo  omnia  directe  videri  et 
contemplari,  a.  s."  ^ 

Itaque  Concilium  ontologismum  recipere  noluit  inter  eas  doctri- 
nas,  quas  directe  hoc  decreto  proscriberet.  Nihilominus  doctrinam 
definivit,  cui  ontologismus  talis,  qualis  saltem  in  Belgio  propositus 
est,  immediate  opponitur.  Secundum  hunc  sola  immediata  Dei  intui- 
tione  ratio  humana  Deum  certo  cognoscere  potest,  seu  eum  ex  rebus 
creatis  cognoscere  non  potest,  nisi  supposita  hac  intuitione  ^.  Con- 
cilium  Yaticanum  autem  definivit,  Deum  naturali  humanae  rationis 
lumine  certo  cognosci  posse.  Dicunt  quidem  ontologistae,  ipsam  Dei 
intuitionem  homini  naturalem  esse;  sed  id  falsum  esse,  theologice  fa- 
cile  probatur  ^. 

Alia  se  offert  hoc  loco  quaestio,  quomodo  ad  decretum  conciliare 
se  habeat  opinio,  quae  a  doctis  quibusdam  viris  in  Germania  proposita 
est,   illa ,    qua   ratio    humana   non  quidem   immediato  Dei  intuitu  vel 


logismi  formarn,  quae  aperte  catholicae  doctrinae  opponitur  et  fundamentum 
est  multorum  errorum,  qui  nunc  late  pervagati  sunt,  et  continetur  in  illa 
propositione :  ,Naturalis  est  homini  cognitio  Dei  directa  et  immediata.' 

„Ex  aha  parte  non  videtur  expedire,  ut  Concilium  Vaticanum  penitus 
de  ontologisrao  sileat.  Ex  hoc  enim  silentio  ontologistae  statim  vires  re- 
sumerent,  suas  controversias  restaurarent ,  ipsa  Romanae  Congregationis 
responsa  (18.  Septembris  1861)  infirmarent,  et  huie  Sedi  turbas  et  molestias 
crearent.  Cum  vero  S.  R.  U.  Inquisitionis  Congregatio  (18.  Septembris 
1861)  allatam  propositionem  tuto  tradi  non  posse  decreverit,  et  multi  Epi- 
scopi  (praesertim  Neapolitani  in  sua  epistola  collectiva  ad  clerum  saecula- 
rem  et  regularem  28.  lunii  1862)  ontologismum  graviter  reprehenderint, 
Christi  fideles  huius  damnationis  confirmationem  exspectare  videntur:  qui 
insuper  mirarentur,  ex  totius  orbis  partibus  Episcopos  in  Yaticanum  Con- 
cilium  coactos  fuisse,  ut  pantheismura  et  rationalisraum  aliosque  errores, 
quos  per  se  ipsi  cavere  poterant,  damnarent;  errores  vero  illos,  qui  ad 
haec  monstra  viam  sternunt,  intactos  reliquisse.  Quapropter  proponitur 
damnanda  a  ConciHo  Yaticano  sequens  propositio:  ,Naturalis  est  homini 
cognitio  Dei  immediata  et  directa'."     Sequuntur  rationes.    C.  Y.  849  b  sqq. 

1  Eraendationes  etc.     C.  Y.  127 a.     Cf.  Relatio  etc.     C.  Y.  153  a. 

^  Cf.  Gr.  C.  Ubaghs,  Theodiceae  s.  Theologiae  naturalis  elementa.  Lo- 
vanii  1852.  p.  66  sqq. 

^  Post  Concilium  d.  14.  Dec.  1887  complures  propositiones  ontolo- 
gisticae  ex  scriptis  quibusdam  ,  quae  post  obitum  Antonii  Rosraini  Serbati 
eius  nomine  edita  sunt,  decreto  s.  Inquisitionis  daranatae  sunt,  quod  decre- 
tum  a  Summo  Pontifice  Leone  XIII.  confirmatura  est.  Cf.  Acta  s.  Sedis  XX. 
p.  397  sqq.  —  D.  18.  Sept.  1861  s.  Inquisitio  iam  declaraverat,  aliquas  pro- 
positiones  ontologisticas  tuto  tradi  nou  posse.  Cf.  Denzinger,  Enchiridion 
n.  1516  sqq. 

revelatione ,  sed  aliquo  tamen  adiiimento  indigeat,  ut  ex  creaturarum 
consideratione  ad  certam  Dei  cognitionem  pervenire  possit,  idea  qua- 
dam,  qua  mens,  antequam  ex  creaturis  Deum  cognoverit,  eius  quandam 
quasi  iam  adumbrationem  videat  rationis  opera  perficiendam,  seu  qua 
quodammodo  verbi  Dei  vocales  iam  pronuntiet,  quibus,  quum  Deum 
ex  creaturarum  consideratione  cognoscat,  addit  consonantes.  Negare 
solent  hi  viri  docti,  suppeditare  argumenta,  quibus  ipsis  vis  plena  insit 
Dei  exsistentiae  demonstrandae.  Solam  rationem,  aiunt,  per  se  spectatam, 
seu  rationem,  nisi  adiumento  illo  augeatur,  argumentis  convinci  non 
posse,  Deum  esse,  adiutam  vero  ex  creaturis  Deum  certo  cognoscere. 
Primo  milii  respondendum  videtur,  non  sibi  proposuisse  Patres, 
eam  opinionem  proscribere.  Nec  desunt  signa,  quibus  id  pateat.  In 
schemate,  quod  Patribus  deputatis  primo  proponebatur,  primus  canon 
liic  erat:  „Si  quis  negaverit,  Deum  .  .  .  per  ea,  quae  facta  sunt,  na- 
turali  ratione  ab  homine  lapso  certo  cognosci  et  demonstrari  posse, 
a.  s."  *  Quanquam  complures  exhibebantur  emendationes,  in  quibus 
vox  demonstrandi  vel  probandi  retinebatur  ^,  tamen  canon  mutabatur, 
et  in  schemate  Cougregationi  generali  exhibito  vox  demonstrandi  omissa 
est^.  Neque  id  casu  accidit.  Nam  quum  unus  ex  Patribus  in  discus- 
sione  speciali  capitis  secundi  proposuisset,  ut  diceretur  „cognosci  et 
demo7istrari"'  ^,  Brixinensis  respondit,  emendationem  eatenus  plus  con- 
tinere  quam  textum,  quatenus  „non  solummodo  edicit,  Deum  natu- 
rali  lumine  certo  cognosci  posse,  sed  etiam  hanc  Dei  exsistentiam  certo 
prohari  seu  demonstrari  posse.  Quamvis  aliquatenus  certo  cognoscere 
et  demonstrare  sit  unum  idemque,  tamen  phrasim  mitiorem  deputatio 
de  fide  sibi  eligendam  censuit,  et  non  istam  duriorem"  ■'.  Quum  certe 
non  fuerit  inter  deputatos,  qui  nescio  qua  opinione  imbutus,  Dei  exsi- 
stentiam  firmis  argumentis  prohari  posse  negaverit,  alia  ratio,  cur  mitio- 
rem  phrasim  elegerit  et  Patribus  coramendarit,  esse  vix  potest,  nisi 
haec,  quod  ab  opinione  illa  perstringenda  abstinere  voluerit. 


1  Scheraa  etc.     C.  V.  1631  d.  ^  jjx  actis  etc.    C.  Y.  1653d  sqq. 

3  Schema  etc.     C.  V.  76 b.  *  Emendationes  etc.    C.  V.  121  a. 

^  Relatio  etc.  C.  V.  132  b.  c.  —  Itaque  recte  animadvertit  Paulus 
Schanz  (Apologie  des  Christenthums  I.  p.  89) ,  Concilium  Yaticanum  miti- 
gasse  verba ,  quae  occurrant  in  propositionibus  a  Bautainio  anno  1840  et 
a  Bonnettio  anno  1855  subscriptis ,  cum  loco  „probare"  ponat  „cognosci 
posse".  Quod  autem  dicit,  ConciHum  mitigasse  verba  etiam  eo,  quod  loco 
„cum  certitudine"  posuerit  „certo",  id  admitti  nequit;  „cum  certitudine 
cognoscere"  et  „certo  cognoscere"  est  plane  idem,  neque  Patres  illa  distin- 
guunt,  neque  illi,  qui  vocem  „certo"  tolli,  neque  alii,  qui  eam  retineri  vo- 
lunt  (cf.  Emend.  etc.  C.  V.  224  d  sq.  228  d.  Relatio  etc.  C.  V.  236  c  sq.).  — 
Propositio,  quam  subscribere  iussus  est  Bonnettius,  haec  erat:  „Ratiocinatio 
Dei  exsistentiam  .  .  .  cum  certitudine  probare  potest."  Similem  propositio- 
nem  a  se  subscriptam  Bautainius  Superioribus  ecclesiasticis  obtulit. 

Alia  tamen  quaestio  haec  est,  num  sententia  illa  cum  doctrina  verbis 
decreti  expressa   satis   conveniat;    de   qua  quaestione  pauca  addemus. 

Quodsi  id,  quo  mens  ab  illis  viris  doctis  in  quaerendo  Deo  adiu- 
vari  dicitur,  niiiil  aliud  intelligitur  nisi  naturalis  mentis  in  Deum  in- 
clinatio  seu  eius  ad  Deum  facile  inveniendum  aptitudo ,  nihil  in  illa 
sententia  est,  quod  cum  decreti  verbis  non  conveniat. 

Porro  si  quis  cognitionem  humanam  putet  explicari  non  posse, 
nisi  admissis  ideis  innatis,  ne  is  quidem,  licet  falsum  profiteatur,  cum 
decreto  confligere  dicendus  est.  Neque  enim  Concilium  quidquam  de 
origine  idearum  docet.  Ita  tamen,  qui  eas  nobis  indi  docet,  seutentiam 
suam,  ut  eam  cum  decreto  plane  conciliet,  explicare  debet,  ut  non 
neget,  a  nobis  ex  rehus  creatis  Deum  certo  cognosci. 

Quid  vero ,  si  quis  dicat ,  in  aliis  quidem  veritatibus  indagandis, 
veluti  in  studio  scientiae  naturalis,  mathesis,  logicae,  solam  rationem 
per  se  sufficere,  neque  eam  ad  illas  inveniendas  indigere  ideis  inditis 
vel  aliis  adiumentis ,  Deum  autera  eam  cognoscere  non  posse ,  nisi 
speciali  divinitus  concesso  subsidio  adiuvetur  ?  Quid  enim  ?  Nonne 
Concilium  Yaticanum,  quum  dicat,  Deum  lumine  naturali  rationis  hu- 
manae  e  rebus  creatis  certo  cognosci  posse,  lumen  naturale  rationis 
eam  ipsam  facultatem  humanam  intelligit,  qua  in  mathesis,  scientiae 
naturalis  etc.  veritates  inquirimus?  Secundum  doctrinam  autem,  de 
qua  agimus,  haec  ipsa  facultas  Deum  cognoscere  nequit,  nisi  super- 
addatur  ei  vis,  quae  ei  ipsi  per  se  non  insit.  A.liquo  sane  incommodo 
ea  doctrina  laborat.  Quum  tamen  vis  illa,  licet  non  in  caeteris  veri- 
tatibus  indagandis ,  sed  in  solo  quaerendo  Deo  necessaria  esse  di- 
catur,  inter  naturalia  auxilia  referri  debeat,  illa  doctrina  cum  decreto 
componi  potest. 

Id  autem  difficilius  fuerit,  si  haec  doctrina  ita  explicetur,  ut  au- 
xilium  illud  non  intelligatur  suhiectivi  aliquid,  sed  aliquid  ohiectivi,  quod 
per  modum  ohiecti  rationi  proponatur.  Nam  qui  id  rationi  necessarium 
esse  docet,  ut  Deum  certo  cognoscere  possit,  is  negat,  rationem  plene 
evolutam  atque  omnibus  sibi  propriis  viribus  auctam  e  rebus  creatis 
Deum  certo  cognoscere  posse.  Ut  Deum  certo  cognoscat,  secundum 
illam  opinionem  adumbrationem  Dei  aliunde  oblatam  viderit  necesse 
est;  quae  si  deest  —  atque  deesse  potest  —  Deum  cognoscere  nequit; 
si  adest,  e  rehus  creatis  non  tam  Deum  certo  cognoscit,  quam  adum- 
brationem  Dei  ei  aliunde  oblatam  perficit. 

A  Concilio  tamen  directe  petitur  traditionalismus ,  ut  supra  ex- 
posuimus.  Porro  omnia  condemnantur  systemata,  quibus  ratione  natu- 
rali  certa  Dei  cognitio  comparari  posse  negatur,  id  quod  et  ex  ipsius 
decreti  verbis  et  ex  declaratione  Patrum  ^  liquet.  Itaque  condem- 
natur  ea  doctrina,  quae  in  Anglia  agnosticismi  nomen  invenit,  et  vul- 

*  Cf.  supra  p.  35. 

gatissima  illa  inter  Germaniae  protestantes  opinio ,  Deum,  quum  ob- 
iectum  cognitionis  sit,  quod  humanam  cognitionem  plane  transcendat, 
a  ratione  humana  certo  cognosci  non  posse,  sed  ab  animo  humano 
non  tam  cognosci  quam  obscure  quasi  sentiri.  Quod  quidem  non  do- 
cent  solum,  qui  supernaturalem  revelationem  negant,  sed  etiam,  qui 
eam  profitentur.  Multi  tamen  ex  his  eam  voce  sola  profitentur,  re 
negant,  quum  ipsam  illam  Dei  ad  horainem  relationem,  qua  se  eius 
animo  sentiendum  praebeat,  Dei  revelationem  dicant. 

ir.  Altera  erat  quaestio,  quid  de  Deo  naturaliter  cognosci  posse 
diceretur. 

In  capite  docetur,  „Deum,  rerum  omnium,  principium  et  finem,"' , 
in  canone,  „Deum  unum  et  verum,  Creatorem  et  Dominum  nostrum"' 
naturali  rationis  lumine  certo  cognosci  posse. 

Haec  eadem  verba  iam  inerant  in  schemate,  quod  deputationis 
cura  reformatum  primo  eius  examini  subiiciebatur  *.  In  eo  autem  ipso 
exaraine  deputationis,  ut  verba  capitis  mutarentur,  postulatum  est. 
Proposuit  unus  in  primo  examine,  ut  verba  „principium  et  finem" 
mutarentur  in  „Conditorera  et  Dominum"  ^,  et  quum  caput  reforma- 
tum  iterum  examini  subiiceretur,  duo  volebant,  verba  „rerum  omnium 
principium  et  finem"  omitti ,  „quum  Deus  ut  rerum  omnium  prin- 
cipium  et  finis  naturali  lumine  rationis  cognosci  nequeat"  ^.  Omni- 
bus  aliis  tamen  placuit  tota  prima  paragraphus,  atque  tam  capitis  quam 
canonis  verba  in  schemate ,  quod  Patribus  Congregationis  generalis 
proponebatur,  retenta  sunt  '^.  Yerum  in  expositione  rationis  a  Patri- 
bus  deputationis  in  schematis  reformatione  servatae  de  canone  adno- 
tatur :  „Etsi  in  canone  legatur  vocabulum  ,Creator',  non  ideo  definitur, 
creationem  proprie  dictam  ratione  demonstrari  posse;  sed  retinetur 
vocabulum,  quo  Scriptura  (Sap.  13,  5)  hanc  veritatem  revelans  utitur, 
nihil  ad  eius  sensum  determinandum  adiecto."  ^ 

In  Congregationis  generalis  discussione  speciali  capitis  secundi 
eiusque  canonura  nuUa  videtur  orta  esse  difficultas.  Quum  autem  in 
Congregatione  generali  quadragesima  quinta  de  tota  Constitutione  suf- 
ragia  ferrentur  •*,  ab  aliquibus  Patribus  emendationes  vel  conditiones 
sufl^ragio  „Placet"  adiectae  sunt,  quae  superiora  et  capitis  et  canonis 
verba  respiciunt. 

Inter  has  emendationes  in  caput  propositas  prima  (emendatio  51) 
haec  est :  „Non  placet  initium  capitis  secundi  et  ideo  canon  ipsi 
respondens.  Aliud  est  enim  dicere:  rationera  posse  cognoscere  ex 
creaturis  exsistentiara ,  attributa  Dei,  ut  docuit  Apostolus  illis  verbis : 
,Invisibilia  Dei  per  ea,  quae  facta  sunt,  intellecta  conspiciuntur',  et  in 

multis  locis  suae  Summae  demonstrare  videtur  Angelicus;  et  aliud 
est  dicere :  rationem  certo  cognoscere  posse  Deum,  rerum  omnium 
principium  et  finem. 

„Haec  propositio  est  in  suo  conceptu  satis  complexa,  et  enun- 
ciationera  eius  non  rectam,  non  veram  esse  opinor.  Nullus  etenira 
philosophorura,  neque  Aristoteles,  neque  Plato,  neque  Tullius,  qui  fere 
omnera  rationis  potentiara  praeraonstrarunt,  adeo  ut  eorura  vestigia 
hodierni  philosophi  sequantur,  potuerunt  cum  certitudine  cognoscere 
Deum  principium  et  finem  oranium  rerum.  Si  nullus  igitur  philo- 
sophorum  hoc  cognoscere  potuit  absque  commixtione  raultorum  erro- 
rum ,  ut  ex  eorum  theologia  speculativa  evidenter  patet ,  unicuique 
fulget  veritas  non  raoralis,  sed  necessaria  de  irapotentia  huraanae 
rationis  perveniendi  cura  certitudine  ad  cognoscendum  Deura,  prin- 
cipiura  et  finera  omniura  rerura;  verissiraum  enim  est  et  apud  oranes 
acceptum  Tullii  effatura:  ,Id,  in  quo  omnis  natura  consentit,  necesse  est 
verum  esse.'  Revera,  ipso  promulgato  christianismo ,  pagani  minime 
cognoscunt  cum  certitudine  Deum,  principiura  et  finera  omniura  rerum, 
et  fortasse  ipsi  catholici  philosophia  ac  christiana  doctrina  nondum 
bene  exculti. 

„Quapropter  ego  arbitror,  expungendum  esse  adverbium  certo;  res 
enim,  quae  cognoscuntur,  certo  cognoscuntur;  adverbium  ideo,  quod 
superfluura  est  nobis,  sed  rationalistis  perutile.  Et  sic,  dura  removetur 
apparens  contradictio  inter  primam  et  secundam  paragraphura,  semper 
daranaraus  traditionalisraum,  et  non  videmur  absolvere  rationalismum, 
errorera  illo  peiorem."  * 

Alia  emendatio  haecerat:  „Placet  (Constitutio),  supprimendo  vo- 
culara  certo,  quia  quod  sic  dicitur,  licet  philosophice  verum  esse  credam, 
non  tamen  raihi  videtur  ita  clare  certeque  revelatura,  ut  dogmatice 
possit  definiri."  ^ 

Etiara  tertia  emendatione  proponebatur,  ut  vox  „certo"  omitteretur  ^. 

Similiter  quoad  canonem  ab  uno  animadvertebatur :  „Quatenus 
non  supprimeretur  vocula  certo,  supprimantur  omnia,  quae  sequuntur 
vocem  Deum ,  usque  ad  facta  sunt ;  ne  videamur  dogmatice  et  sub 
anatheraate  definire :  rationem  naturalera  sufficere  posse  ad  cognoscen- 
dum  cum  ahsoluta  certitudine  (id  est  vel  evidenter,  vel  per  certara  de- 
monstrationem,  ctim  aliter  haberi  nequeat  certitudo  rationalis):  1.  uni- 
tatem  Dei;  2.  veram  Dei  naturam ;  3.  mysterium  creationis  proprie 
dictae,  seu  ex  nihilo;  —  eaque  omnia  sic  certo  posse  cognosci  per 
solum  etiam  arguraentura  ex  spectaculo  huius  raundi  deductum."* 

Alius  animadvertit:  „Delenda  videntur  verba  Creatorem  et  Dominum 
nostrum:   qui  etsi  [ita]  nominetur  in  Scripturis,  praecise  quando  con- 

sideratur  in  relatione  ad  creaturas,  ideoque  verba  illa,  uti  casus  ap- 
positionis,  possent  retineri,  attamen  apposita  in  canone  inducunt  illam 
quaestionem,  quae  in  adnotatione  vitanda  dicitur,  utrum  scilicet  rerum 
creatio  sola  ratione  certo  cognosci  possit.  At  in  canonibus,  in  quibus 
per  damnationem  erroris  contrarium  dogma  catholicum  definitur,  nullus 
dandus  est  locus  ambagibus,  ne  errantibus  relinquatur  effugium,  ac, 
dogmate  ipso  in  ambiguitate  versante,  suprema  sinceris  fidelibus  in- 
generetur  anxietas,  an  scilicet  in  hoc  vel  illo  sensu  illud  retinendo, 
idipsumne  sentiant  ac  sancta  mater  Ecclesia ,  an  ab  illius  doctrina 
longe  aberrent."  ^ 

lam  videamus ,  quid  nomine  deputationis  respondeat  Brixinensis. 

Quoad  ea,  quae  in  caput  proposita  erant,  „auctores  huius  excep- 
tionis",  inquit,  „multum  anguntur  animo,  quod  enuntietur  in  capite 
secundo,  Deum,  principium  et  finem  omnium  rerum,  lumine  naturali 
ab  homine  certo  cognosci  posse ;  et  non  acquiescunt  hi  K.mi  Patres, 
quamvis  ipsis  dicatur ,  agi  in  hoc  capite  solummodo  de  homine  in 
genere,  quidquid  sit  de  singulis;  non  acquiescunt,  quum  ipsis  dicitur, 
agi  solummodo  de  potentia,  utique  non  mere  passiva  sed  activa,  Deum 
lumine  naturali  certo  cognoscendi:  sed  instant,  potentia,  quae  nun- 
quam  deducitur  ad  actum,  potius  dicenda  impotentia,  et  quidem  non 
solummodo  moralis  sed  physica.  lam  potentia  ista  Deum  lumine  na- 
turali  cognoscendi  est  talis  potentia,  quae  nunquam  ad  actum  deducta 
est,  nam  sub  n.  51  [in  prima  illa  emendatione]  dicitur :  ,Nullus  ete- 
nim  philosophorum,  neque  Aristoteles,  neque  Plato,  neque  Tullius, 
qui  fere  omnem  rationis  potentiam  praemonstrarunt,  adeo  ut  eorum 
vestigia  hodierni  philosophi  sequantur,  potuerunt  cum  certitudine  cogno- 
scere  Deum  principium  et  finem  omnium  rerum.'  Hinc  concludunt, 
doctrina  ista  non  potest  admitti,  quod  homo  lumine  naturali  possit 
certo  cognoscere  Deum  omnium  rerum  principium  et  finem. 

„Quid  dicam  de  hoc  syllogismo?  Quoad  maiorem  dico  transeat, 
quamvis,  si  responsio  integra  danda  esset,  certe  etiam  haec  maior  bene 
esset  distinguenda.  Sed  mitto  maiorem  et  nego  minorem,  scilicet  quod 
nullus  unquam  philosophorum  Deum  omnium  rerum  principium  et 
finem  certo  cognoverit.  In  parvula  bibliotheca,  quam  hic  Romae 
paravi,  habeo  etiam  scholia  graeca  in  Aristotelem,  in  lucem  edita  cu- 
rante  Brandisio  ex  academia  Borussica;  in  eadem  bibliotheca  possideo 
Ethica  Eudemia  Aristotelis  in  editione  pulcherrima  Fritzschii,  quae 
Ethica,  quamvis  fuerint  opus  discipuli  Aristotelis,  scilicet  Eudemi  Rho- 
dii,  tamen  iuxta  consensum  omnium  doctorum  ex  mente  Aristotelis 
expressa  sunt.  lam  quid  videtur  in  his  scholiis  et  in  hisEthicis? 
Scholiastes  graecus  ad  finem  Physicorum  Aristotelis  haec  verba  adiicit, 
et  peto,  Riiii  Patres,  ut  ea  bene  notetis.    Dicit,  omnia  quae  Aristoteles 

in  libris  Physicoriirn  habet,  eo  tendere,  ut  doceat,  Deum  esse  mundi 
et  etiam  coeli  causam  non  solummodo  finalem,  sed  etiam  efficientem. 
Yerba  scholiastae  haec  sunt:  ,Aristotelem  omnem  de  principiis  phy- 
sicis  institutionem  in  emineutem  theologiam  tanquam  in  apicem  re- 
duxisse,  demonstrando,  omnem  physicam  et  corporalem  constitutionera 
dependere  ab  incorporali  et  intellectuali  bonitate ,  quae  supra  natu- 
ram  posita  est ,  et  Deum  esse  non  solummodo  causam  finalem ,  sed 
efficientem  totius  mundi  et  etiam  coeli.'   Haec  habentur  in  istis  scholiis. 

„Quis,  Riui  Patres,  negare  poterit,  Aristotelem  reapse  cognovisse 
Deum  omnium  principium  et  finem?  In  Ethicis  Eudemi ,  et  quidem 
libro  VIII,,  sequentia  habentur;  dicit  ibidem  discipulus  Aristotelis  ex 
mente  magistri  sui,  Deum  esse  principium  in  animo  hominis  cogitantis, 
sicuti  est  in  mundo  universo :  ideo  illos  homines  prudentes  et  sapientes 
videri ,  qui,  quod  agendum  sit,  celeriter  quasi  vaticinio  quodam  per- 
spiciunt:  ,Nam  (sunt  verba  ipsissima)  Deus  et  futura  cernit,  et  rerum 
naturam  veram  intuetur,  et  ea,  quae  se  huic  nostrae  humanae  rationi 
subducunt,  eique  recondita  sunt,  perspecta  habet.'  Demum  in  fine  Ethi- 
corum  virtutis  humanae  finis  seu  virtus  humana  subsequenti  ratione  de- 
scribitur  :  ,Omnibus  numeris  absolutam  honestatem  hominis  seu  virtutem 
in  eol  consistere  ,  ut  omni  respectu  naturae  suae  rationalis  mandatis 
Dei  gubernatoris  et  principis  pareat;  bona  vero  externa,  opes,  amicos, 
bona  corporis  et  reliqua  id  genus,  ita  expetat  hisque  ita  utatur,  ut  his 
iuvet  et  augeat  contemplationem  Dei.'  Et  in  fine  addidit:  ,Qui  vero 
aut  parum  aut  immodice  quaerit  bona  externa ,  eoque  efficit ,  ut  in 
Dei  cultu  atque  in  Dei  contemplatione  impediatur,  huius  pravum  est 
studium.'  Ergo  iuxta  Aristotelem  omnes  virtutes  hominis  tum  intel- 
lectuales  tum  morales  referuntur  ad  Deum ;  et  quidem  intellectuales 
referuntur  ad  contemplationem  Dei,  morales  vero  ad  cultum  Dei.  Quis 
haec  intuendo  negare  poterit,  Aristotelem  cognovisse  certo  Deum  om- 
nium  principium  et  finem? 

„Quoad  Platonem  utique  notissimum  est,  quod  ipse  finem  hominis 
posuerit  in  imitatione  Dei,  quantum  fieri  potest.  Yerum  utique  est, 
quod  eae  meliores  et  puriores  de  Deo  et  rebus  divinis  cognitiones 
parum  vel  nihil  attulerint  ad  commune  commodum;  uam  eae  cogni- 
tiones  tanquam  placita  philosophorum  clausae  manserunt  inter  portas 
Acaderaiae  et  Lycei,  et  ibidem  magis  inserviebant  disputationi  philo- 
sophicae  quara  eraendationi  morum.  Sed  hac  re  solummodo  confir- 
matur  verissimum  illud  verbum  Apostoli  ad  Romanos,  ubi  de  sapienti- 
bus  ethnicis  dicit :  ,Qui  cum  cognovissent  Deum ,  non  sicuti  Deiim 
glorificaverunt  aut  gratias  egerunt,  sed  evanuerunt  in  cogitationibus  suisJ 
Et  bene  notate,  Rmi  Patres,  Apostolus,  cum  hoc  in  loco  dicit,  quod 
cognoverint  Deum,  hanc  cognitionem  derivat  ex  speculo  creaturarura, 
nara  in  praecedentibus  de  sola  hac  cognitionis  raethodo  sermo  est. 
Et   non   potest   dici ,   quod  habuerint   ethnici  philosophi  etiara  semina 

traditionis,  quidquid  sit  hac  de  re,  de  qua  multum  disputatum  est  et 
disputari  potest;  sed  apostolus  Paulus,  cum  haec  scribit,  nonnisi  ad 
cognitionem  Dei  naturalem  per  speculum  creaturarum  respicit.  Ergo, 
Rmi  Patres,  certe  causa  iusta  nulla  adest,  cur  animo  angantur  Patres 
enunciando  verba  illa  ,liominem  lumine  naturali  posse  certo  cognoscere 
Deum,  rerum  omnium  principium  et  finem'."  ^ 

Quum  de  emendationibus  in  canotiem  propositis  ageret,  Brixinensis 
aiebat,  quod  de  capitis  emendationibus  dixisset,  id  etiam  in  priorem 
illam  canonis  emendationem  valere  ^.  De  altera  canonis  emendatione 
haec  auimadvertit:  „Rmus  auctor  huius  exceptionis  vult  deleri  ,Crea- 
torem  et  Dominum  nostrum'  in  canone  primo ,  et  quidem  ea  ex  ra- 
tione,  ne  videamur  directe  dicere,  creationem  omnium  rerum  proprie 
sic  dictam  sola  ratione  certo  cognosci  posse,  ita  quidem,  ut  anathe- 
mate  damnandus  sit  ille,  qui  contrarium  teneat;  et  infert,  quod  creatio 
proprie  sic  dicta  lumine  naturali  cognosci  non  possit ,  sicut  historia 
philosophica  testatur.  Rmi  Patres,  verum  est,  quod  tempore  S.  Bona- 
venturae  multum  disputatum  fuerit  et  disceptatum  in  scholis  catho- 
licis,  utrum  philosophi  antiqui  gentiles  creationem  mundi  ex  nihilo 
cognoverint  necne :  sed  hac  de  re  omnes  conveniunt ,  quod  saltem 
potuerint  cognoscere  Deum  creatorem.  Et  reapse  ni  fallor,  si  Verum 
sensum  saltem  Aristotelis  assecutus  fuerim,  Aristoteles  multo  magis 
in  eo  erravit,  quod  crediderit,  mundum  esse  aeternum,  quam  quod  cre- 
diderit,  mundum  non  fuisse  creatum  a  Deo.  Utique  uterque  error 
aliquo  interiori  nexu  inter  se  connectitur.  Deputatio  de  fide  vero 
putavit,  non  sibi  licere  resecare  in  canone  vocem  ,Creatorem',  quia  in 
libro  Sapientiae  vox  ista  omnino  adhibetur;  et  vocem  Sacrae  Scrip- 
fcurae  resecare,  cum  agatur  de  re  prorsus  eadem,  deputatio  de  fide 
licitum  non  putavit."  ^ 

Itaque  ostendit  Brixinensis,  verba  illa  recte  retineri,  eiusque  ex- 
positionem  comprobarunt  Patres. 

Definitum  igitur  est,  Deum  unum  et  verum,  Creatorem  et  Do- 
minum  nostrum,  rerum  omnium  principium  et  finem,  naturali  nostrae 
rationis  lumine  certo  cognosci  posse  ;  non  autem  definitum  est,  naturaliter 
certo  cognosci  posse,  eum  res  creatione  proprie  dicta,  i.  e.  ex  nihilo 
seu  non  proiacente  materia  produxisse.  Id  in  canone  non  definiri, 
licet  ibi  occurrat  vox  Creatoris,  aperta  deputationis  declaratione  con- 
stare  supra'^  vidimus.  Patet  autem,  id  ad  caput,  in  quo  Deus  prin- 
cipium  rerum-omnium  naturaliter  certo  cognosci  posse  dicitur,  trans- 
ferri  debere. 

COMMENTATIO  ITI. 

Quid  Concilium  Vaticanum  de  S.  Scriptura  definierit. 

Concilium  Vaticanura,  postquam  duabus  primis  paragraphis  capitis 
secundi  de  revelationis  veritate  et  de  commodis  ea  oblatis  eiusque  neces- 
sitate  egit,  duabus  ultimis  agit  de  fontibus,  quibus  veritates  revelatae 
continentur,  de  Traditione  et  S.  Scriptura. 

Doctrina,  quam  de  S.  Scriptura  proponit,  continentur  tria,  quo- 
rum  primum  ad  eius  ambitum,  alterum  ad  inspirationem,  tertium  ad 
interpretationem  eius  refertur,  Ad  haec  tria  illustranda  aliqua  ex 
actis  Concilii  afferemus,  quibus  alia  quaedam,  quae  doctrinam  Concilii 
explicare  videantur,  addere  liceat. 

I.  Ac  de  amhitu  quidem  Concilium  iterum  proponit,  quod  Tri- 
dentinum  Concilium  proposuerat;  „Veteris  et  novi  Testamenti  libri  integri 
cum  omnihus  suis  partibus,  prout  in  eiusdem  (Tridentini)  Concilii  decreto 
recensentur  et  iti  veteri  vulgata  latina  editione  hahentur ,  pro  sacris  et  ca- 
nonicis  recipiendi  swit." 

In  hac  definitione  explicanda  unum  monendum  est,  veterem  vul- 
gatam  latinam  editionem  non  esse  exclusis  aliis  editionibus  seu  exem- 
plaribus  intelligendam  Clementis  VIII.  editionem ,  sed  eam  ipsam 
versionem,  quam  commemorat  Concilium  Tridentinum,  quum  non  iam 
exstaret  editio  auctoritate  pontificia  facta.  Quod  quidem ,  quum  ex 
ipso  decreto  colligi  possit,  constat  etiam  ex  documentis.  Quum  enim 
unus  ex  Patribus  proposuisset ,  ut  reciperetur  „prout  .  .  .  in  vulgata 
latina  editione  Clementis  VIII.  auctoritate  promulgata  habentur"  ^, 
Brixinensis,  deputationis  relator,  id  recipi  posse  negavit.  Addit:  „Vul- 
gata  latina  ab  ipso  Concilio  (Tridentino)  declarata  tanquam  autheu- 
tica  et  emendationes  factae  per  Pontifices  subsequentes,  cum  res  sint 
omnino  differentes,  non  debent  confundi;  eo  minus  debent,  quia,  ut 
nostis,  in  ipsa  praefatione  huius  editionis  anni  1592  dicitur ,  quod 
emendatio  hucusque  non  omnibus  numeris  absoluta  dici  possit,  et  quod 
quaedam  studio  sint  relicta,  quae  emendanda  fuissent  ex  causis,  quae 
ibidem  afferuntur."  ^ 

II.  Inspirationis  haec  est  Concilii  definitio :  „Eos  (libros)  Ecclesia 
pro  sacris  et  canonicis  habet,  non  ideo,  quod  sola  humana  industria 
concinnati,  sua  deinde  auctoritate  sint  approbati;  nec  ideo  dumtaxat, 
quod  revelationem  sine  errore  contineant,  sed  propterea  quod  Spiritu 
Sancto  inspirante  conscripti  Deum  habent  auctorem  atque  ut  tales  ipsi 
Ecclesiae  traditi  sunt." 

Declaratur  igitur  imprimis,  ut  theologi  adnotant  ad  schema  de 
doctrina  catholica^,  ^jms  sensus  non  sit  genuinus  dogmatis,  secundum 

quod  omnes  libri  Scripturae  credendi  sunt  sacri  et  canonici.  Duplex 
nimirum  error  expresse  designatur,  primum  eorum,  qui  vel  universim, 
vel  de  aliquibus  libris  inter  illos,  quos  omnes  ciim  omnihus  suis  partibiis 
Concilium  Tridentinum  sacros  et  canonicos  esse  definivit,  affirmant, 
eos  primitus  scriptos  esse  tantummodo  ingenio  et  industria  humana, 
sed  propter  res,  quas  continent,  ab  Ecclesia  sive  iam  mosaica  sive 
christiana  iuter  libros  canonicos  recensitos  esse ,  et  eatenus  habendos 
esse  ut  sacros;  tum  excluditur  error  alter,  quo  libri  Scripturae  non 
ratione  originis  ipsorum  librorum  seu  ratione  scriptionis ,  sed  solum 
ratione  materiae,  quod  sine  errore  continent  veritates  revelatas,  sacri 
et  divini  esse  dicuntur. 

„Sequitur  deinde  positiva  declaratio  doctrinae  catholicae ,  quo 
sensu  omnes  libri  Scripturae  et  ob  quam  rationem  eis  intrinsecam 
fuerint  ab  Ecclesia  sacri  declarati,  et  iam  hoc  ipso  in  canonem  relati. 
Ratio  nimirum  est  ex  divina  origine  seu  scriptione  ipsorum  librorum. 
Haec  vero  scriptio  divina  declaratur,  quod  1.  libri  conscripti  sunt  in- 
spirante  Spiritu  Sancto.  Erat  igitur  supernaturalis  operatio  Spiritus 
Sancti  in  homines  ad  ipsos  libros  scribendos.  2.  Ex  hoc  ipso  quod 
actio  Spiritus  Sancti  referebatur  ad  scribendos  libros  per  homines  ad 
hoc  opus  inspiratos,  ipsi  libri  sunt  et  ab  Apostolo  dicuntur  Scriptura  di- 
vinitus  inspirata.  3.  Denique  actio  illa  inspirationis  erat  huiusmodi,  ut  Deus 
sit  librorum  auctor  seu  auctor  scriptionis,  ita  ut  ipsa  rerum  consignatio 
seu  scriptio  tribuenda  sit  principaliter  operationi  divinae  in  homine  et 
per  hominem  agenti,  et  proinde  libri  contineant  scriptum  verhum  Dei. 

„Hoc  modo  inspirationem  Scripturae  in  Ecclesia  Dei  semper  in- 
tellectani  et  intelligendam  esse,  demonstrat  1.  SS.  Patrum  consensus. 
Dicunt  enim ,  Scripturas  esse  conscriptas  per  Spiritum  Sanctum  vel  per 
operationem  Spiritus  Sancti  *,  esse  litteras  Dei  ad  Jiomities  missas  ^,  Scrip- 
turas  esse  a  Deo  dictas  ^,  esse  a  Deo  vel  operatione  Dei  datas  vel  conditas  ^, 


*  Origen.  de  Princip.  praefat.  n.  8.  coll.  4;  eontra  Cels.  1.  V.  n,  60 
(Migne  P.  Gr.  XI,  119,  118;  1275);  Theophil.  Antioch.  ad  Autolyc.  11. 
a.  9;  III.  n.  12  (ibid.  YI,  1063;  1138);  Athanas.  praef.  in  Ps.  n.  2.  9.  10 
(ibid.  XXVII,  11,  18,  19);  August.  Civ.  Dei  XVIII.  c.  41.  n.  1  (Migne  P.  L. 
XLI,  600);  Chrysostom.  in  Gen.  hom.  21.  n.  1  (Migne  P.  Gr.  LIII,  175); 
Theodoret.  in  Ps.  praefat.  (ibid.  LXXX,  862);  PP.  Concilii  V.  (Collect. 
Mansi  t.  IX.  p.  223). 

2  Chrysost.  in  Gen.  hom.  2.  n.  2  (Migne  P.  Gr.  LIII,  28) ;  Aug.  serm.  2. 
in  Ps.  90.  n.  1;  enarrat.  in  Ps.  149.  n.  5;  Gregor.  M.  1.  IV.  ep.  31.  ad 
Theodor.  (Migne  P.  L.  XXXVII,  1159;  1952;  LXXVII,  706). 

3  Clem.  Rom.  ep.  1.  ad  Cor.  c.  45  ;  Iren.  1.  IL  c.  28.  n.  2;  Hippolyt. 
contr.  Noet.  n.  9  et  apud  Euseb.  H.  E.  1.  V.  c.  58  (Migne  P.  Gr.  I,  299; 
VII,  805;  X,  818;  XX,  518). 

+  Clem.  Alex.  Strom.  II.  p.  362  (ed.  1641.  Migne  VIII,  942);  Gelasius 
Pontifex  in  Conc.  Rom.  (Mansi  Supplement.  t.  I.  p.  357). 

homines  in  iis  scribendis  fuisse  instrumenta  suh  operatione  divini  Spiritus  ^. 
—  2.  In  specialibus  documentis  authenticis  fidei  Ecclesiae  explicite 
dicitur  Deus  profitendus  auctor  librorum  utriusque  Testaraenti.  In 
professione  fidei  Bpiscopis  ordinandis  praescripta  in  Concilio  Car- 
thag.  IV.  ^,  quae  ab  iis  adhuc  nunc  editur  (Hard.  Collect.  t.  I.  c.  978), 
in  professione  fidei  a  Leone  IX.  missa  ad  Petrura  Antiochen.  (ibid. 
t.  VI.  P.  I.  c.  954) ,  in  symbolo  Graecis  proposito  in  Concilio  Lug- 
dun.  II.  (ibid.  t.  VII.  c.  665)  haec  fides  enuntiatur:  ,Credo  (credimus) 
etiara  novi  et  veteris  Testamenti,  Legis  et  Prophetartim  et  Apostolorum 
unum  esse  audorem  Deum  et  Dominum  omnipotentem^  Adhuc  expressius 
in  Concilii  Florentini  decreto  pro  lacobitis  idem  declaratur:  Sacro- 
sancta  Roraana  Bcclesia  ,unum  atque  eundem.  Deum  veteris  et  novi 
Testamenti,  h.  e.,  Legis  et  Prophetarum  atque  Evangelii  profitetur  aucto- 
rem,,  quoniam  eodem  Spiritu  Sancto  inspirante,  utriusque  Testamenti  Sancti 
locuti  sunt,  quorum  libros  suscipit  et  veneratur ,  qui  titulis  sequentibus 
continentur'  (sequitur  recensio  oranium  librorura ,  ut  in  canone  Tri- 
dentino).  Hic  igitur  dicitur  Deus  auctor  Legis,  Prophetarum  et  Bvan- 
gelii,  quatenus  conscriptores  oraniura  librorura  S.  Scripturae  locuti 
sunt  (scribendo  nempe  ipsos  libros)  Spiritu  Sancto  inspirante:  proinde 
talis  est  inspiratio  ad  scribendum,  ut  Deus  sit  auctor  librorum.  Porro 
ipsura  Conciliura  Tridentinura  in  Sess.  IV.  hoc  decretura  Synodi  Flo- 
rentinae  prae  oculis  habuit  (Pallavicin.  1.  VI.  c.  XI.  n.  11).  Eodera 
igitur  sensu  intelligi  debent  verba  Tridentini:  ,Oranes  libros  tara  ve- 
teris  quam  novi  Testamenti,  cum  utriusque  unus  Deus  sit  auctor  .  .  . 
suscipit  et  veneratur.'" 

Quura  igitur  Concilii  Tridentini  definitio  per  se ,  nisi  cum  Flo- 
rentini  decreto  coraparetur,  videri  possit  Deum  auctorera  dicere  utrius- 
que  Testaraenti,  sc.  foederis  vel  oeconomiae,  Concilii  Vaticani  defini- 
tione  orane  excluditur  falsae  explicationis  periculum,  quum  hac  Deus 
aperte  dicatur  librorum  utriusque  Testamenti  auctor. 

Orta  est  in  discussionibus  Concilii  etiam  quaestio  de  celeberrima 
sententia  Lessii  et  aliquorum  eius  aequalium,  praesertim  Lovaniensium-'*. 


^  lustin.  Cohort.  ad  Graec.  n.  8;  Athenagor.  Legat.  n.  9;  Origen.  de 
Princip.  1.  IV.  n.  6  (Migne  P.  Gr.  VI,  255.  907;  XI,  354);  Ambros.  ep.  8. 
n.  1.  ad  lust. ;  Cassiodor.  Institut.  div.  litt.  c.  13.  14  (al.  16);  Gregor.  M. 
in  lob  praef.  n.  2.  3  (Migne  P.  L.  XVI,  912;  LXX,  1131;  LXXV,  517). 

^  Haec  professio  fidei,  quae  inter  acta  Concilii  IV.  Carthag.  a.  398 
continetur,  non  videtur  praescripta  esse  a  Concilio  quodam  Carthag.  a.  398, 
quod  num  omnino  habitum  sit,  dubitatur;  est  tamen  antiquissima,  sc.  sae- 
culi  V.  vel  certe  VI.  Cf.   Hefele,  ConciUengeschichte  (2.  Aufl.)  II,  p.  68. 

^  De  hac  sententia  cf.  I.  Kleutgen  S.  I. ,  R.  P.  Leonardi  Lessii  S.  I. 
de  divina  inspiratione  doctrina  e  documentis  magnam  partem  ineditis  illu- 
strata  et  ponderata.   (Habetur  libellus  etiam  tanquam  appendix  in  G.  Schnee- 

Granderath,  Constit.  clogmat.  4 

Quum  enim  aliqui  putarent,  primo  definitionis  membro  illorum  de  in- 
spiratione  doctrinam  condemnari,  Brixinensis  id  falsum  esse  ostendit. 
„Doctrina,"  inquit,  „quae  primo  in  nostro  capite  notatur ,  nullatenus 
debet  confundi  cum  doctrina  Lessii  et  Lovaniensium ;  cum  doctrina 
ipsa,  utut  sit  erronea,  tamen  non  sit  eadem,  quam  nos  in  schemate 
nostro  proscribimus.  Lessius  enim  inductus  fuit  ad  hanc  sibi  effor- 
mandam,  de  qua  quaestio  est,  ideam  de  libro  inspirato  per  illam  agendi 
rationem  protestantium ,  qui  inspirationem ,  ut  iam  dixi,  extenderunt 
non  solummodo  ad  singulas  sententias,  sed  etiam  ad  singulas  voces, 
et  proinde  librum  ex.  gr.  secundum  Machabaeorum  ideo  reiecerunt, 
quia  auctor  huius  libri  dicit,  se  compendium  quoddam  perfecisse  ex 
libro  historico  maiore  lasonis,  et  ex  ipsis  verbis  auctoris  apparet,  quod 
utique  humana  industria  adhibita  hoc  confecerit.  lam  Lessius  oppo- 
suit,  forsitan  fieri  posse  (dico  fieri  posse,  quia  solummodo  de  possibili- 
tate  agitur),  quod  liber  humana  industria  exaretur;  sed  semper  haec 
duo  adiunxit,  scilicet  quod  auctor  instinctu  divino  incitatus  accesserit 
ad  opus  hoc  conficiendum ,  et  secundo  quod  a  Deo,  ad  finem  saltem 
opere  perfecto,  pronuncietur,  in  libro  isto  nil  erronei  contineri.  Ergo 
non  de  approbatione  Ecclesiae  egit  Lessius,  sed  de  approbatione  seu 
revelatione  ipsius  Dei  ^. 

„Deus  utique,  quamvis  sententia  Lessii  sit  erronea,  potest  auctori- 
tate  sua  librum  confectum  ita  confirmare,  ut  liber  iste  divinus  sit,  ut 
ipse  tanquam  auctor  huius  operis  appareat^;  sed  Ecclesia  hoc  nulla- 
tenus  agere  potest.  Verba  Lessii,  ut  ea  solummodo  proferam,  sunt 
clarissima :  ,Nos  docemus,'  ait,  ,ut  aliquid  sit  Scriptura  Sacra,  non  esse 
necessarium,  ut  omnia  verba,  aut  omnes  omnino  sententiae  sint  auctori 
positive  et  immediate  inspirata  a  Spiritu  Sancto ,  proponente  et  for- 
mante  in  ipsius  intellectu  singula  verba  ac  singulas  sententias  scri- 
bendas;  sed  sufficere,  ut  auctor  hagiographus  divinitus  instructus  ad 
scribendum  ea,  quae  vidit,  audivit  vel  aliter  novit,  habeat  infallibilem 
assistentiam  Spiritus  Sancti,  quae  non  permittat  eum  falli  etiam  in  iis, 
quae  cognoscit  relatione,  experientia  aut  ratione  naturali :  ab  hac  enim 
assistentia  Spiritus  Sancti  habet  Scriptura,   ut  sit   infallibilis  veritatis. 


mann  S.  I.,  Controversiarum  de  divinae  gratiae  liberique  arbitrii  concordia 
initia  et  progressus.) 

^  Subtiliter  animadvertit  Kleutgen  (1.  c.  n.  29) :  „Synodus  decernit, 
qua  de  causa  Ecclesia  veteris  novique  foederis  libros,  quos  veneratur,  pro 
sacris  et  canonicis  habeat ,  quae  est  quaestio  facti;  cum  Lessius  examinet, 
qua  de  causa  liber  quispiam  pro  sacro  et  canonico  haberi  possit,  quae  est 
quaestio  iuris.  Itaque  vel  propter  hanc  ratiouem  Concilium  non  Lessii  asser- 
tionem  reprobavit." 

^  Potest  Deus  subsequente  approbatione  suam  auctoritatem  libro  tri- 
buere.  Auctor  tamen  eius  ita  fieri  uon  potest  eo  sensu,  quo  scriptor  libri 
dicitur  eius  auctor. 

Denique  si  aliquod  opus  pium  et  salutare,  humana  industria  ex  divino 
instinctu  compositum,  publico  testimonio  Spiritus  Sancti  approbaretur 
tanquam  in  omnibus  suis  partibus  verissimum ,  tale  opus  habituruni 
auctoritatem  aeque  infallibilem  atque  Scripturam  Sacram.'  Sed  expresse 
iterum  adnotavit,  se  hocce  solummodo  dixisse,  quod  possibile,  non 
autem  quod  reapse  in  corpore  et  canone  Scripturae  Sacrae  talis  liber 
inveniatur.  Cum  enim  ex  quadam  negligentia  ipse  mentionem  fecisset 
de  libro  secundo  Machabaeorum,  quasi  liber  iste  tali  ratione  fuerit  con- 
fectus,  postmodum  hoc  omnino  retractavit,  equidem  dicens,  se  non 
dixisse  ex  seipso,  sed  ratione  habita  adversariorum,  qui  impugnabant 
hunc  librum,  quasi  humana  industria  fuerit  exaratus:  ergo  sententia 
illa,  quae  hic  damnatur,  nullo  modo  debet  confundi  cum  sententia 
Lessii  et  Lovaniensium."  ^ 

Alia  quaestio  oriri  potest  et  orta  est  in  Concilio  Vaticano,  num 
vel  quomodo  liber  canonicus  ab  iuspirato  differat.  Indicari  videtur 
discrimen  in  ipso  decreto,  quum  Ecclesia  illos  libros  „pro  sacris  et 
canonicis^''  habere  dicatur,  „q[iod  SjJintu  Sancto  inspirante  conscripti  Deum 
hdbent  auctorem,  atque  ttt  tales  ipsi  Ecclesiae  traditi  sunt".  Prius  enim 
illud  profecto  sufficit,  ut  libri  habeantur  pro  inspiratis ;  alterum  prae- 
terea  requiri  videtur,  ut  sint  etiam  canonici. 

Sed  in  relatione  nomine  deputationis  habita  Brixinensis,  quum  ad 
tertiam  paragraphum  pervenisset,  animadvertit  ^ :  „Hac  occasione  non 
possum  non  advertere,  quod  in  schemate  nostro  liber  canonicus  idem 
sit  ac  liber  sacer  seu  inspiratus:  quum  tamen  videatur  unus  alterve 
Rmorum  Patrum  aliquam  adraittere  distinctionem  inter  librum  ca- 
nonicum  et  inspiratum,  paucissima  hac  de  re  dicam."  Affert  deinde 
aliqua  documenta  antiquitatis  christianae,  quibus  libri  inspirati  dicun- 
tur  iidem  canonici  et  contra  canonici  inspirati, 

Quum  autem  de  integro  schemate  suffragia  rogarentur,  unus  ex 
Patribus  suo  „Placet"  conditionem  adiecit,  ut  locus  supra  commemo- 
ratus  mutaretur  et  clarius  enuntiaretur,  quod  discrimen  inter  librum  ca- 
nonicum  et  inspiratum  exstaret.  ,,Rsit[o  canonici  derivaturex  eo,"  inquit, 
„quod  Ecclesia,  librorum  divinitate  (ex  Traditioue)  recognita,  illos  in 
canonem  recenset  et  uti  sacros  recipiendos  esse  declarat."  „Ad  rem: 
Conciliura  Tridentinum  libros  illos  ut  sacros  se  suscipere  ac  venerari 
dicit,  et  posteaquam  illorum  indicem  recensuit,  anatheraate  percellit 
eos,  qui  pro  sacris  et  canonicis  eosdem  non  receperint."  Propterea 
emendator  conclusionem  definitionis  proponit  hanc :  „.  .  .  atque  ut  tales 
ab  ipsa  Ecclesia  accepti,  in  canonem  sunt  relati  ac  fidelibus  propositi"  ^. 

Locum  emendandum  esse  nomine  deputationis  negat  Brixinensis. 
Quoad   discrimen   autem   inter    libros   canonicos   et   inspiratos    aliquid 


1  Relatio  etc.     C.  V.  140  a  sqq.  ^  i^-^^      q_  y.  138  d  sqq. 

^  Emendationes  etc.     C.  Y.  225  d  sq. 

concedit.  „Reapse",  inquit,  „quoad  etymologiam  est  discrimen  inter 
has  voces;  imo  etiara  in  hypothesi  potest  distingui  inter  librum  canoni- 
cum  et  inspiratum  seu  potius  vice  versa:  sed  in  concreto,  sicut  nos 
loquimur  de  libris  sacris  veteris  et  novi  Testamenti,  nullum  datur  dis- 
crimen  inter  libros   canonicos   et  inter   libros   inspiratos  seu  sacros."  ^ 

Itaque  licet  voces  inter  se  converti  possint,  quum  omnes  libri  in- 
spirati  iidem  sint  canonici  et  vice  versa,  tamen  conceptus  formales  sunt 
diversi  atque  hypothesis  fingi  potest,  qua  liber  inspiratus  non  sit  ca- 
nonicus.  Si  vero  quaerimus,  quale  inter  eos  sit  discrimen,  id,  ut  supra 
innuimus,  satis  in  ipsa  definitione  indicatum  est.  Neque  enim  id  plane 
repugnare  patet,  Deum  hominem  ad  librum  scribendum  ita  inspirare, 
ut  ipse  Deus  sit  libri  auctor,  licet  eum  Ecclesiae  tanquam  publicum 
eius  librum  tradere  noluerit.  Ea  in  hypothesi  liber  inspiratus  qui- 
dem  et  sacer  est,  sed  canonicus  non  est.  Kavwv  est  regula,  amussis. 
Patres  a  primis  christianae  religionis  saeculis  haereticorum  placitis 
opposuerunt  doctrinam  apostolica  aetate  Ecclesiae  traditam  tanquam 
canonem  seu  regulam  fidei  vel  canonem  ecclesiasticum,  unde  iam  Ire- 
naeus  Evangelium  S.  loannis  regulam  veritatis  appellavit^.  Solebat 
mox  scriptura  vocari  canonica,  Inter  Latinos  autem  tempore  SS.  Hie- 
ronymi  et  Augustini  vox  canonis  ita  usurpari  coepta  est,  „ut  sacro- 
rum  librorum  collectionem,  vel  potius  omnes  eos  libros  designaret,  qui 
publice  in  coetibus  religiosis  ceu  sacri  et  divinitus  inspirati  praelege- 
bantur"  ^.   Postea  etiam  catalogus  horum  librorum  canon  appellabatur. 

Liber  canonicus  igitur  est  liber,  qui  non  solum  inspiratus,  sed 
etiam  Ecclesiae  tanquam  inspiratus  ac  publicus  eius  liber  traditus  est. 
Neque  quidquam  prohibet,  quominus  in  conceptum  libri  inspirati  etiam 
illud  recipiamus,  quod  emendator  eo  contentum  esse  voluit,  sc.  librum 
ab  Ecclesia  etiam  fidelibus  propositum  esse,  quod  vix  quidquam  ad- 
dit.  Nam  tum  solum  Ecclesiae  plene  traditus  est,  quando  ab  aucto- 
ritate  ecclesiastica  omnibus  fidelibus  tanquam  regula  fidei  proponitur. 
Cum  hoc  plane  congruit,  quod,  ut  supra  notavimus,  theologi  schemati 
de  doctrina  catholica  addunt:  „Sequitur  (in  definitione)  .  .  .,  quo  sensu 
omnes  libri  Scripturae  et  ob  quam  rationem  eis  intrinsecam  fuerint 
ab  Ecclesia  sacri  declarati,  et  iam  hoc  ipso  in  canonem  relati."  Ete- 
nim  collectio  librorum  eorumque  catalogus  usu  iam  antiquo  vocatur 
canon,  quanquam  canonicitas  iam  antea  singulis  tribuebatur  libris, 
Si  quis  igitur  propterea  libros  vult  appellare  canonicos,  quia  ab  Ec- 
clesia  in  collectionem  referuntur  vel  in  canone  enumerantur,  non  errat, 
quum  Ecclesia  eos  tanquam  inspiratos  proponit  eo  praecise,  quod  eos 


1  Relatio   etc.     C.   V.    239  d   sq.  "  C.   haer,   IIL  e.  11    (Migne  P. 

Gr.  VII,  880). 

^  R.  Cornely,  Historica  et  critica  introductio  in  U.  T.  libros  sacros  I, 
p.  24  sqq.     Y.  Patres  ibi  citatos. 

in  canonem  refert,  scu  in  catalogo  enumerat.  Si  vero  diserte  ipsum 
essentiale  indicandum  est,  quod  libri  alicuius  proprium  esse  debet,  ut 
non  solum  sit  sacer  et  inspiratus,  sed  etiam  canonicus,  recte  dicetur 
requiri,  ut  non  solum  Spiritu  Sancto  inspirante  conscriptus  Deum 
habeat  auctorem,  sed  etiam,  ut  talis  ipsi  Ecclesiae  tanquam  catholicae 
fidei  regula  sit  traditus. 

III.  Concilium  Tridentinum  decreverat ,  „ut  nemo  .  .  .  in  rebus 
iidei  et  morum  ad  aedificationem  doctrinae  christianae  pertinentium 
Sacrara  Scripturam  .  .  .  contra  eum  sensum,  quem  tenuit  et  tenet 
aancta  Mater  Ecclesia  .  .  .  aut  etiam  contra  unanimem  consensum  Pa- 
trum  .  .  .  interpretari  audeat".  Concilium  Yaticanum,  quum  hoc  de- 
■cretum  renovat,  eius  sensum  ita  explicat,  ut,  quod  Tridentinum  negative 
«nuntiavit,  positive  dicat:  „IIanc  illius  mentem  esse  declaramus,  ut  iu 
rebus  fidei  et  morum  ad  aedificationem  doctrinae  christianae  pertinen- 
tium  is  pro  vero  sensu  Sacrae  Scripturae  habendus  sit,  quem  tenuit  et 
tenet  sancta  mater  Ecclesia."  Tridentini  enim  decretum  aliqui  falso 
«xplicarunt,  sc.  „id,  quod  Concilium  vetat  Scripturam  interpretari 
contra  sensum,  quem  tenuit  et  tenet  Ecclesia,  ita  intelligendum  esse 
aiunt,  ut  solummodo  fas  non  sit  interpretando  Scripturas  dogma  ali- 
quod  fidei  ab  Ecclesia  definitum  excludere  et  negare.  Quamvis  e.  g. 
•constet,  textum  lac.  5,  14  ab  Ecclesia  intelligi  de  Sacramento  ex- 
tremae  unctionis,  iuxta  haec  principia  sensus  iste  Ecclesiae  non  neces- 
«ario  esset  norma  interpretationis ,  sed  posset  aliquis  libere  negare, 
hunc  sensum  textui  inesse,  dummodo  non  neget  ipsum  dogma,  ex- 
tremam  nempe  unctionem  esse  Sacramentum  novae  Legis.  Quare 
necesse  est  ad  huiusmodi  petulantia  ingenia  coercenda,  supremam  illam 
interpretationis  catholicae  normam,  quae  est  iudicium  et  consensus 
Ecclesiae  de  vero  sensu  Scripturarum ,  ita  proponere,  ut  manifestum 
sit,  1.  non  de  re  mutabilis  disciplinae,  sed  incommutabilis  dogmatis 
hic  agi  ^ ;  2.  non  solum  excludi  interpretationem,  quae  contradictorie 
opponatur  sensui,  quem  Ecclesia  alicui  Scripturae  loco  subesse  doceat, 
sed  etiam  necesse  esse ,  ipsum  illum  sensum  ab  Ecclesia  retentum 
habere  ut  verum  sensum  Scripturae"  ^. 

Hunc  etiam  Tridentini  decreti  sensum  esse  patet.  Etenim  „dum 
Concihum  Tridentinum  statuit ,  non  licere  Scripturam  interpretari 
,contra  eum  sensum ,  quem  tenuit  et  tenet  sancta  Mater  Ecclesia', 
satis  indicat,  illum  sensum  esse  verum  et  pro  vero  habendum;  addit 
•enim  continuo:  ,Cuius  (Ecclesiae)  est  iudicare  de  vero  sensu  et  inter- 
pretatione  Scripturarum.'  Unde  etiam  in  professione  fidei  a  Pio  lY. 
•edita   forma   positiva    dicitur :    ,Sacram  Scripturam   iuxta  eum  sensum, 


*  Id   aliqui    contenderant.     Y.   Annotationes    ad    schema   de    doctrina 
«athohca.     C.  Y.  523  b  sqq. 

^  Ita  in  iisdem  annotationibus   ibid.     Cf.  Relatio  etc.     C.  Y.  143  d  sq. 

quem   tenuit    efc  tenet   sancta   Mater  Ecclesia,    cuius   est  iudicare  de 
vero  sensu  et  interpretatione  sacrarum  Scripturarum,  admitto.'"  * 

Quae  in  negativa  enuntiatione  Tridentini  de  unanimi  consensu 
Patrum  dicuntur,  in  positiva  Concilii  Yaticani  omissa  sunt;  ea  „plu- 
rium,  non  omnium  Patrum  deputatorum  sententia  hic  praeteriri  pote- 
rant,  quia  unanimis  consensus  Patrum  et  Ecclesiae  sensus  eatenus  in 
ide-m  recidunt,  quod  cognito  unanimi  Patrum  consensu  etiam  Ecclesiae 
sensus  cognoscitur.  Etenim  unanimis  ille  consensus  Patrum  Ecclesiae 
sensum  et  fidem  testatur,  et  Ecclesia  semper  professa  est,  se  Patrum 
vestigiis  insistere  et  doctrinae  unanimi  inhaerere"  ^.  In  fine  capitis^ 
ubi  ipsa  Tridentini  negativa  sententia  retinetur,  etiam,  quae  in  ea  de 
unanimi  consensu  Patrum  dicuntur,  recepta  sunt. 

Sensus  S.  Scripturae,  quem  tenet  Ecclesia,  pro  vero  habendus 
est  „in  rebus  fidei  et  morum  ad  aedificationem  doctrinae  christianae  per~ 
tinentium",  quae  verba  accuratius  explicanda  sunt. 

Unus  ex  Patribus  ea  omnino  tolli  volebat: 

„1.  Qiiia  Ecclesia,  sine  ulla  exceptione,  est  infallibilis  interpres 
totius  divinae  revelationis,  quae  in  Scripturis  ac  Traditione  continetur. 
Declarando  autem,  in  rebus  fidei  et  morum  tenendum  esse  sensum,  quem 
tenuit  ac  tenet  Ecclesia,  divina  illa  interpretandi  praerogativa  ad  huius- 
modi  materias  tantum  coarctari  videtur,  quasi  in  caeteris  minime  valeat» 

„Nec  obstat,  quod  verba  illa  non  sint  exclusiva;  etsi  enim  speci- 
ficativa  tantum  essent,  aliarum  rerum  exclusionem  nisi  aperte  indi- 
carent,  in  dubium  saltem  revocant. 

„Quod  si  urgeatur,  omnia,  quae  in  Scripturis  continentur,  ad  fidem 
vel  mores  referri,  iam  et  hoc  ipsum  omnem  specificationem  rerum 
fidei  et  morum  superfluam  ac  vanam  omnino  esse  confirmabit. 

„2.  Quia  si  in  rebus  fidei  et  morum  tantum  Scriptura  accipi  de- 
beret  iuxta  eum  sensum,  quem  tenuit  ac  tenet  Ecclesia,  iu  reliquis,. 
puta  historicis  aliisque,  libera  cuique  daretur  ansa  sanctissimum  Dei 
verbum  pro  effreni  lubitu  explicandi;  hac  praesertim  tempestate,  in 
qua  mythici,  rationalistae ,  sexcentique  errones  totam  ferme  Scriptu- 
ram  ad  fabulas  amandant. 

„Portasse  quis  instabit,  Ecclesiae  infallibilitatem  ad  res  fidei  et 
morum  restringi;  in  his  ergo  tantum  [nos]  eiusdem  interpretationem 
sequi  debere,  in  caeteris  vero  liberos  esse.  At  contra :  revelatio  omnis. 
obiectum  fidei  est,  quippe  quae  continet  verbum  Dei,  cui  assentiri  debe- 
mus ;  ac  proinde  tota,  quanta  est,  Ecclesiae  subest  iudicio :  eo  vel  magis,. 
quod  ait  Apostolus :  Omnis  Scriptura  divinitus  inspirata  utilis  est  ad  docen- 
dum,  ad  arguendum,  ad  corripiendum,  ad  erudiendum  in  iustitia  ete. 

„3.  Quia  verba  illa  aequivoce  rautuata  fuere  a  Tridentino.  Hoo 
enim  Concilium   non   adhibuit   ea,    quando   locutum   est   de  potestate 


»  Ratio  etc.     C.  V.  80  a.  b.  ^  Ibid. 

Ecclesiae  in  interpretatione  Scripturae,  quasi  cancellos  poneret,  intra 
quos  valebat  illam  infallibiliter  exercere ,  sed  quando  indigitavit  ma- 
teriam,  in  qua  petulantia  ingenia  detorquentia  verbum  Dei  ad  pravos 
sensus,  gravissime  illud  offendebant."  ^ 

Respondet  Brixinensis :  „Rmus  auctor  huius  exceptionis  vult, 
quod,  ubi  agitur  de  vero  sensu  Sacrae  Scripturae  a  quovis  catholico 
tenendo,  deleantur  verba  ista  ,in  rebus  fidei  et  morum  ad  aedificatio- 
nem  doctrinae  christianae  pertinentium'.  Verba  ista  omnino  deleri 
utique  non  possunt;  nam  habentur  in  Tridentino,  et  proinde  etiam  in 
nostra  constitutione  dogmatica  desiderari  nequeunt. 

„Sed  audiamus  rationes  seu  argumenta,  quae  a  E,mo  auctore 
huius  exceptionis  afferuntur.  Argumentum  primum  hoc  est ;  dicit : 
Ecclesia  est  infallibilis  interpres  revelationis  totius,  quae  tum  in  sacris 
Scripturis  tum  in  Traditione  continetur;  et  proinde  ius  habet  iudicandi 
de  vero  sensu  Sacrae  Scripturae  non  solummodo  in  rebus  ad  fidem  et 
mores  spectantibus,  sed  etiam  in  aliis,  ex.  gr.  historicis;  et  quidem 
hoc  multo  magis,  quia  nostris  temporibus  petulantia  ingenia  interpre- 
tum  quorundam  vel  maxime  veritatem  historicam  Sacrae  Scripturae 
impugnant;  et  proinde  dicit  nimium  coarctari  ius  Ecclesiae  iudicandi 
de  vero  sensu  Sacrae  Scripturae. 

„Quid  dicam?  Concedo  antecedens,  sed  nego  consequens.  Con- 
cedo,  quod  Ecclesia  ius  habet  non  solummodo  iudicandi  de  vero  sensu 
in  rebus  fidei,  id  est  in  dogmatibus,  ut  ita  dicam,  speculativis ,  et 
in  rebus,  quae  ad  mores  spectant;  sed  etiam  in  rebus,  quae  ad  histori- 
cam  veritatem  etc.  pertinent.  Inde  vero  non  sequitur,  quod  iuxta 
auctorem  Rmum  huius  exceptionis  sequi  deberet ;  nam  quod  attinet 
istas  interpretationes  circa  veritates  historicas,  dico,  huiusmodi  inter- 
pretationes  aut  non  sunt  contra  dogma  inspirationis  Sacrae  Scripturae 
et  singularum  partium ,  aut  sunt  contra  hoc  dogma.  In  casu  priori 
utique  libere  de  iis  interpretationibus  potest  disputari;  in  casu  poste- 
riori,  si  talis  interpretatio  veritatis  historicae  offenderet  dogma  inspi- 
rationis,  iam  utique  spectat  ad  res  fidei,  et  proinde  certe  Ecclesia  hac 
de  re  iudicandi  ius  habet. 

„Sed  instat  Rmus  auctor  huius  exceptionis,  quod  verba  ista  ,in 
rebus  fidei  et  morum  ad  aedificationem  doctrinae  pertinentium'  aequi- 
voce  et  non  in  sensu  Concilii  Tridentini  in  nostra  Constitutione  dog- 
matica  sonant.  Nam  dicit,  in  Concilio  Tridentino  hac  additione  coarc- 
tari  solummodo  petulantia  ingenia :  in  nostra  vero  constitutione  coarc- 
tari  ius  Ecclesiae.  Rmi  Patres,  etiam  haec  obiectio  mihi  et  deputationi 
de  fide  satis  fundata  non  videtur.  Quis  est  enim  textus  Concilii  Tri- 
dentini?  Textus  Concilii  Tridentini  seu  potius  ipsissima  eius  verba 
haec  sunt:  ,Praeterea  ad  coercenda  petulantia  ingenia  (ergo  praecedit 

lioc  motivum  decreti,  et  post  lioc  motivum  venit  ipsum  decretum,  et 
quid  continetur  ?)  decernit ,  ut  nemo  suae  prudentiae  innixus  in  re- 
bus  fidei  et  morum  ad  aedificationem  doctrinae  christianae  pertinen- 
tium,  Sacrani  Scripturam  ad  suos  sensus  contorquens,  contra  eum  sen- 
sum,  quem  tenuit  et  tenet  sancta  mater  Ecclesia,  cuius  est  iudicare 
de  vero  sensu  et  interpretatione  Scripturarum  sanctarum,  aut  etiam 
contra  unanimem  consensum  Patrum,  ipsam  Scripturam  Sacram  inter- 
pretari  audeat.' 

„Ergo  decretum  Concilii  Tridentini  duabus  partibus  constat,  sci- 
licet  quod  nemo  audeat  Sacram  Scripturam  contorquere  in  sensum 
suum  privatum,  et  quod  unusquisque  teneatur  Sacram  Scripturam  non 
aliter  interpretari  quam  iuxta  sensum  Ecclesiae,  et  non  contra  con- 
sensum  Patrum ;  sed  adiuncta  est  conditio :  in  rebus  fidei  et  mo- 
rum  ad  aedificationem  doctrinae  christianae  pertinentium.  Ergo  re- 
strictio  illa  utique  ad  priorem  partem  aeque  pertinet  ac  ad  poste- 
riorem :  et  reapse  nullum  verum  discrimen  est  iuter  Constitutionem 
dogmaticam  nostram  et  inter  decretum  Tridentinum.  Discrimen  lioc 
tunc  solummodo  admitti  posset  saltem  quadam  veri  specie,  si  Triden- 
tina  verba  ipsissima  sic  sonarent :  praeterea  ad  coercenda  in  rebus 
fidei  et  morum  ad  aedificationem  doctrinae  christianae  pertinentium 
petulantia  ingenia  decernit,  ut  nemo  audeat  Sacram  Scripturam  ad 
sensum  suum  contorquens  contra  eum  sensum  .  .  .  interpretari.  Ergo 
si  restrictio  illa  revera  in  Tridentino  transumpta  fuisset  ad  coercenda 
petulantia  ingenia,  tunc  utique  aliqua  saltem  veri  species  adesset.  Sed 
quum  reapse  haec  restrictio  referatur  ad  illam  partem  decreti,  quod 
nemo  ingenio  suo  privato  indulgeat  in  interpretanda  Scriptura ,  sed 
quod  interpretetur  Sacra[m]  Scriptura[ni]  iuxta  sensum  Ecclesiae,  et  non 
contra  consensum  Patrum,  reapse  discrimen  nullum  intercedit."  ^ 

Dubitari  certe  nequit,  quin  verba  illa  „in  rebus  fidei  et  morum 
ad  aedificationem  doctrinae  christianae  pertinentium"  eodem  sensu  a 
Yaticano,  quo  a  Tridentino,  sint  usurpata,  atque  ab  utroque  Concilio 
non  solum  recte ,  sed  etiam  sapienter  addita  sint.  Quis  negaverit, 
speciali  Dei  providentia  factum  esse,  ut  Patres  Tridentini  Concilii  verba 
illa  adderent,  quum  hi  suspicari  non  possent,  quam  vehemeuter  scientia, 
praesertim  scientia  naturalis ,  Sacram  Scripturam,  cuius  loci  aliqui 
propter  res  naturales  a  veteribus  non  satis  cognitas  non  bene  ex- 
plicati  erant ,  esset  aggressura  ?  —  Ad  ea  verba  explicanda  pauca 
addemus. 

Inprimis  patet ,  rebus  fidei  et  morum  non  opponi  res  historicas 
ut  tales.  Etenim  multa  maximi  momenti  dogmata  sunt  facta  histo- 
rica,  ut  ipsa  Christi  in  cruce  mors;  imo  fere  integri  S.  Scripturae 
libri  rebus  historicis  continentur:   libri  historici  Y,  et  N.  Testamenti. 


^  Relatio  etc.     C.  V.  240  a  sqq. 

Rebus  fidei  et  morum  opponuntur  res,  quae  non  sunt  religiosae,  i.  e. 
quae  non  versantur  circa  Deum  nostramque  ad  Deum  relationem ;  liae 
enira  non  pertinent  ad  materiam ,  ex  qua  aedificium  christianae  doc- 
trinae  exstruitur.  Constat  autem,  etiam  tales  res  in  S.  Scriptura  contineri. 

Huc  retulerit  forsitan  quispiam  locos  illos,  qui  non  propter  res  iis 
ipsis  enuntiatas  inspirati  sunt,  sed  propter  alios  locos,  cum  quibus  uatu- 
rali  quodam  nexu  coniunguntur.  Si  v.  g.  S.  Paulus  in  fine  secundae 
epistolae  ad  Timotheum  scribit,  se  Troade  penulam  reliquisse,  Erastum 
remansisse  Corinthi,  Trophimum  infirmum  Mileti:  ad  haec  quidem  scri- 
benda  inspiratus  est,  non  tamen  propter  harum  rerum  vim,  sed,  cum 
inspiratus  ad  Timotheum  epistolam  scriberet,  praeter  res  religiosas  ea 
etiam  affert,  quae  in  epistola  afferri  solent,  et  quae  ut  cognoscat  Ti- 
mothei  aliquantum  interest.  De  horum  autem  locorum,  quibus  nihil 
plane  religiosi  continetur,  in  decreto  Concilii  de  interpretatione  Scrip- 
turae  sermo  esse  vix  potest ,  non  solum ,  quia  omnino  perspicui  sunt, 
sed  etiam  propterea,  quia  de  eorum  sensu  nulla  Ecclesiae  se  offert  lo- 
quendi  occasio.  Excitari  quidem  circa  hos  locos  potest  quaestio,  num 
vere  inspirati  sint.  Haec  quaestio  evidenter  ad  res  fidei  spectat,  quuni 
sit  quaestio  de  extensione  inspirationis,  neque  certe  in  hac  quaestione 
theologo  licet  negligere,  quid  tenuerit  et  teneat  s.  Mater  Ecclesia. 
Sed  ea  in  quaestione  non  agitur  de  interpretatione  S.  Scripturae. 

Sunt  alii  S.  Scripturae  loci,  quibus  continentur  quidem  res  reli- 
giosae,  ita  tamen,  ut  iis  insit  etiam  ahquid  non  religiosum.  Christi  verba, 
quae  a  Matthaeo  5,  45  referuntur:  „(Deus)  solem  suum  oriri  facit 
super  bonos  et  malos",  veritatem  religiosam  enuntiant;  sed  „solem 
oriri",  religiosa  veritas  non  est;  si  igitur  in  loco  illo  explicando  veteres 
vocem  „oriri"  sensu  proprio  usurpant,  eorum  interpretationem  sequi 
nemo  vi  decreti,  de  quo  agimus,  tenetur.  Veritas  religiosa  loco  illo 
enuntiata  eadem  est,  sive  sol  vere  oritur,  sive  terra  rotatur.  Ad  res 
religiosas,  ut  aliud  exemplum  afferamus,  spectat,  Deum  parasse  lonae 
prophetae  certam  quandam  plantam  (hebr.  kikaion),  ut  ascenderet 
super  caput  eius  eumque  umbra  protegeret*.  Blam  autem  plantam 
fuisse  hederam,  vel  cucurbitam,  vel  ricinum,  vel  aliam  plantam  —  est 
enim  de  significatione  vocis  Hebraicae  dissensio  opinionum  — ,  ad 
res  religiosas  seu  ad  res  fidei  et  morum  ad  aedificationem  doctrinae 
christianae  pertinentium  non  spectat.  Eas  igitur  res  Concilium  Tri- 
dentinum  et  Yaticanum  decreto  comprehendere  non  vult,  quo  statuit, 
in   explicanda  S.  Scriptura  Ecclesiae   explicationem   sequendam   esse. 

Animadvertendum  autem  est ,  haec  Concilia  ita  statuere ,  Scrip- 
turae  interpretem  in  rebus  religiosis  Ecclesiae  interpretationem  sequi 
debere,  ut  non  dicant,  eum  in  rebus,  quae  religiosae  non  sint,  liberum 
esse.     Hoc   alterum   neque   illis  Couciliorum   decretis   formaliter   con- 

1  lon.  4,  6. 

tinetur  neque  ex  iis  immediate  effici  potest.  Solent  tamen  theologi, 
quum  illa  decreta  exponant,  interpretibus  in  rebus,  quae  ad  fidem  et 
mores  non  spectant,  libertatem  attribuere.  „Nihil  obstat,"  inquit  R.  Cor- 
nely  S  „quominus  in  rebus  historicis,  physicis  aliisque  similibus,  quae 
nec  fidem  nec  morum  regulam  attingunt,  Patrum  opiniones  relinquan- 
tur",  atque  Brixinensem  Episcopum  vidimus  ^  in  ipsa  Congregatione 
generali,  cum  nomine  deputationis  coram  omnibus  Patribus  congre- 
gatis  decretum  explicaret,  significasse,  interpretes  S.  Scripturae  in  re- 
bus,  quae  nec  ad  religionem  spectarent  nec  inspirationis  doctrinam  tan- 
gerent,  liberos  esse. 

Theologi  autem,  quum  docent,  in  rebus  ad  religionem  non  spec- 
tantibus  eum  sensum,  „quem  tenuit  ac  tenet  s.  Mater  Ecclesia",  re- 
linqui  posse,  de  explicatione  S.  Scripturae  loqui  solent,  quae  Patrum 
consensione  vel  ordinario  Ecclesiae  magisterio,  non  de  ea,  quae  solemni 
Ecclesiae  iudicio  proponitur.  Fieri  profecto  potest,  ut  Ecclesia,  quum 
de  sensu  alicuius  loci  Scripturae  controversia  orta  sit,  etiam  in  re  ad 
religionem  non  spectante  iudicjo  definitivo  decidat,  quis  sit  illius  loci 
sensus,  ita  ut  quaestioni  finem  imponat,  nec  iam  aliter  eum  explicare 
liceat.  Contenderat  scriptor  quidam  Germaniae ,  veritates  Scripturae, 
quae  non  propter  se,  sed  propter  alias  inspiratae  essent,  ad  Ecclesiae 
tribunal  non  pertinere.  Ei  respondit  Franzelin,  id  „ita  absolute  ac 
simpliciter"  dici  non  posse,  quum  veritates  illae  per  ipsam  inspira- 
tionem  elevarentur  ad  ordinem  religionis  ac  fidei:  „Potest  sane  Ec- 
clesia  de  his  iudicare  infallibiliter ,  maxirae  si  opus  sit  propter  alia, 
ad  custodiam  nempe  depositi  per  se  revelati."  ^  Id  profecto  rectis- 
sime.  Si  quis  v.  g.  in  historica  inquisitione  de  censibus  a  Romanis 
habitis  doctrinam  proposuisset,  quae  initio  secundi  capitis  Evangelii 
Lucae,  ubi  census  cuiusdam  commemoratione  tempus,  quo  Christus 
natus  est,  indicatur,  contradiceret ,  atque,  ne  narrationem  Evangelii 
e  medio  tollere  videretur,  ad  innaturalem  et  intolerabilem  eius  ex- 
plicationem  confugeret,  Ecclesia  sine  dubio  eam  explicationem  infalli- 
bili  auctoritate  reiicere  posset,  quum  doctrina  per  se  revelata  de  tem- 
pore  nativitatis  Christi  periclitaretur.  Imo  ea  explicatione  generatim 
doctrina  de  inspiratione  in  periculum  vocaretur;  quum  enim  artificiosa 
talis  explicatio  ferri  non  posset,  periculum  esset,  ne  tandem  ipsa  ve- 
ritas  narrationis  illius  atque  divina  eius  inspiratio  negaretur.  Ad 
depositum  igitur  veritatum  in  S.  Scriptura  per  se  revelatarum  custodien- 
dum  et  ad  extensionem  inspirationis  declarandam  —  id  quod  vel 
maxime   spectat   ad   authenticum   Ecclesiae   magisterium  —  definitivo 


^  Historicae  et  criticae  introductionis  in  U.  T.  libros  sacros  com- 
pendium  p.  146.  ^  Cfr.  supra   p.  55. 

^  loannes  B.  Franzelin,  Tractatus  de  Traditione  et  Scriptura,  editio 
altera,  p.  736. 

et  infallibili  iudicio  illam  explicationem  reiicere  posset.  Quum  Con- 
gregatio  S.  Officii  Galileii  doctrinam  de  motu  terrae  tanquam  S.  Scrip- 
turae  contrariam  reiiceret ,  erravit.  Sed  non  putamus,  eam  in  hoc 
errasse,  quod  Ecclesiae  ius  tribuebat  locos  Scripturae,  qui  in  quae- 
stionem  veniebant,  etiam  eatenus  authentice  interpretandi,  quatenus 
res  per  se  non  religiosas  respiciunt.  Erravit  in  explicatione  locorum. 
Doctrinam  novam  et  inauditam  de  motu  terrae ,  quae  eo  tempore 
neque  satis  probari  neque  contra  obiectiones  defendi  poterat,  conciliari 
posse  negabat  cum  locis  S.  Scripturae,  quibus  terra  immota  stare  et 
sol  oriri  et  occidere  dicitur,  quique  ad  illud  usque  tempus  semper 
sensu  primo  se  oflFerente  explicati  erant,  quum  nemini  in  mentera 
venisset,  non  solis  sed  terrae  motu  diei  atque  noctis  vicissitudinem 
locum  habere.  Supremum  Ecclesiae  tribunal ,  si  sententiam  de  inter- 
pretatione  nova  tulisset,  ab  illo  errore  servatum  esset  immune. 

Itaque  contendimus ,  fieri  posse ,  ut  Ecclesia  iudicio  definitivo, 
quis  sit  sensus  alicuius  loci  S.  Scripturae,  etiam  in  re  per  se  non  reli- 
giosa,  declaret,  ita  ut  aliam  explicationem  sequi  non  iam  liceat.  Quae 
quidem  quaestio  practice  magni  momenti  non  est.  Si  enim  accidat, 
ut  Ecclesia  sententiam  definitivam  de  sensu  alicuius  loci  per  se  non 
religiosi  ferat,  etiam  is,  qui  contenderit,  in  rebus  non  religiosis  iudi- 
cium  de  sensu  S.  Scripturae  ad  Ecclesiam  non  spectare,  Ecclesiae 
sententiae  se  subiicere  debet,  quum  quaestio  de  ambitu  potestatis  Ec- 
clesiae  profecto  ad  eius  ipsius  tribunal  spectet. 

Sed  haec  de  ea  sola  Scripturae  explicatione  valent,  quam  Ecclesia 
solemni  iudicio  proponit.  Theologi  autem,  quum  dicunt,  in  rebus,  quae 
ad  fidem  et  mores  non  spectant,  recedi  posse  a  sensu,  „quem  tenuit 
ac  tenet  s.  mater  Ecclesia",  de  ea  explicatione  loquuntur,  quae  ah 
ordinario  Ecclesiae  magisterio  vel  consensu  Patrum  proponitur ,  eamque 
certe  etiam  ipsa  Concilia  ob  oculos  habuerunt  ^  Ac  profecto  vix  un- 
quam  vel  nunquam  potest  exstare  obligatio  hac  in  re,  quae  religiosa 
non  est,  sequendi.  Licet  enim  ambitus  obiecti,  circa  quod  ordinarium 
Ecclesiae  magisterium  versatur,  idem  sit  atque  illud,  circa  quod  ver- 
satur  extraordinarium ,  Ecclesia  tamen ,  quum  ordinario  magisterio 
Scripturam  explicat,  seu  Patres,  quum  eam  explicant,  res,  quae  reli- 
giosae  non  sunt,  secundum  obvium  et  primo  se  offerentem  locorum 
sensum  ohiter  referunt  neque  in  iis  docendis  vel  tradendis  versantur. 
Si  quis  igitur  in  rebus  historicis,  physicis,  aliisque  similibus  opinionem 
sibi  sequendam  putat,  quae  cum  S.  Scriptura  sine  vi  verbis  illata  con- 
ciliari  potest,  libertate  illam  opinionem  sequendi  non  privatur  propte- 
rea,  quia  in  Ecclesia  exstat  alicuius  loci  S.  Scripturae  explicatio,  quae 
cum  illa  opinione  conciliari  nequit.  Quod  quo  iure  dicatur,  exemplo 
illustratur  historiae  systematis  Kopernicani. 


*  Cf.  Ratio  etc.     C.  V.  80  b.     Cf.  supra  p.  54. 


60     Pars  I.    Const.  de  fide.    Cap.  II.    Comment.  —  Comment.  III.   De  S.  Scriptura. 

In  ea  autem  re  valde  cavendum  est,  ne  res  dicatur  non  religiosa, 
quae  vere  religiosa  est,  quod  quanti  momenti  sit,  consideratis  quibus- 
dam  exemplis  controversiarum  patet,  quae  hodie  agitantur. 

Sunt,  qui  doceant,  corpus  hominis  non  immediate  a  Deo  e  limo 
terrae  formatum ,  sed  lege  a  Deo  statuta  ex  inferiorum  animalium 
corpore  paullatim  evolutum  esse,  cui  evoluto  Deus  animum  humanum 
inspiraverit.  Eam  doctrinam  cum  S.  Scripturae  narratione  de  ho- 
minis  creatione  conciliare  volunt.  Id  nos  quidem  impossibile  esse 
censemus.  Quaeritur  autem,  utrum  in  explicanda  illa  narratione  liberi 
sint,  an  exstantem  Ecclesiae  explicationem  sequi  debeant.  Quaestio 
haec  pendet  ab  alia  illa  quaestione,  utrum  doctrina  de  hominis  im- 
mediata  creatione  sit  religionis  doctriua  necne.  Id  ipsi  negant.  Con- 
tendunt,  ad  religionem  spectare  solam  veritatem  hanc,  hominem  etiam 
secundum  corpus  a  Deo  creatum  esse,  non  autem,  corpus  immediate 
a  Deo  creatum  esse.  Nobis  quidem  etiam  haec  quaestio  videtur  esse 
quaestio  de  veritate  religiosa.  Insignis  enim  quaedam  excellentia  ho- 
minis  magnumque,  quod  grato  animo  ad  Deum  referre  debet,  bonum 
eo  continetur,  quod  secundum  corpus  ipsis  quasi  Dei  manibus  forma- 
tus  sit  nec  bestias  habeat  patrem  et  matrem.  Neque  Patres,  cum 
S.  Scripturam  explicantes  hominem  immediate  a  Deo  creatum  esse  di- 
cunt,  id  quasi  obiter  referunt,  sed  narratione  Scripturae  summam  quan- 
dam  hominis  laudem  contineri  putant.  Oratoria  quadam  exaggeratione 
Tertullianus :  „Totiens  honoratur  (caro)",  inquit,  „quotiens  manus  Dei 
patitur,  dum  tangitur,  dum  decerpitur,  dum  deducitur,  dum  effingitur. 
Recogita  totum  illi  Deum  occupatum  ac  deditum,  manu,  sensu,  opere, 
consilio,  sapientia ,  providentia  et  ipsa  inprimis  affectione ,  qua  linea- 
menta  ducebat.  Quodcunque  enim  limus  exprimebatur ,  Christus  co- 
gitabatur  homo  futurus  etc."  * 

Porro  orta  est  quaestio ,  utrum  diluvium  ad  totam  plane  terram 
omniaque  auimalia  terrestria,  quae  extra  arcam  fuerint,  extendendum 
sit,  an  ad  eam  solam  terrae  partem ,  in  qua  degerint  homines;  imo, 
utrum  totum  humanum  genus,  excepta  Noe  familia,  exstinctum  sit,  an 
una  sola  gens,  cuius  historiam  sacer  scriptor  exclusis  aliis  persequa- 
tur.  Quae  quaestio  ut  decidatur,  consulenda  est  Scripturae  narratio. 
TJtrum  autem  in  eius  sensu  determinando  singuli  sint  liberi,  an  ad- 
mittere  debeant  sensum,  qui  fortasse  antiquitatis  christianae  consensu 
iam  determinatus  est,  id  pendet  ab  altera  quaestione,  utrum  de  re 
religiosa  agatur  necne.  In  ea  autem  quaestione  duae  partes  doctrinae, 
quam  commemoravimus,  inter  se  recte  distinguuntur,  Multo  enim  magis 
altera  pars,  qua  quaeritur,  utrum  totum  genus  humanum,  an  una  gens 
exstincta  sit,  religiosa  quaestio  haberi  debet  quam  prior,  quae  est  de 
tota  terra  vel  eius  parte.     Etenim   diluvio   generi  humano   manifesta- 


*  De  resurrectione  carnis  c.  6  (Migne  P.  L,  11,  802). 

tur  a  Deo ,  quanta  sit  divinae  iustitiae  severitas,  quantumque  Deum 
offendendi  crimen,  quod  utrumque  certe  ad  ambitum  veritatum  reli- 
giosarum  spectat.  Multo  praeclarius  autem  divinac  iustitiae  maiestas 
Deique  peccati  odium  diluvio  manifestatum  est,  si  Deus,  ut  crimina 
vindicaret,  ne  a  toto  quidem  genere  humano  delendo  abstinuerit  ac 
novum  quasi  ab  alio  parente  prodire  voluerit,  quam  si  unam  gentem 
exstinxerit.  Alia  tantum  propter  homines ,  in  quibus  solis  culpa  est, 
delet,  ut  non  ita  pateat ,  quomodo  magis  iustitiam  manifestasse  dica- 
tur,  si  universam  plane  terram  undis  involvit  omniaque  eius  animalia 
exstinxit,  quam  si  eam  solam  terrae  partem  poenis  petiit,  quam  ho- 
mines  incolebant.  Caeterum  etiam  hanc  quaestionem,  quae  est  de  tota 
terra  vel  sola  eius  parte ,  religiosam  non  esse  equidem  contendere 
noluerim. 

COMMENTATIO  IV. 

Sitne  a  Concilio   definitum,   eos,  qui  fidem   sub   Ecclesiae  magisterio  susceperint, 
sine  peccato  formali  eandem  fidem  mutare  vel  in  dubium  vocare  non  posse. 

In  capite  tertio  Constitutionis  de  fide,  postquam  expositum  est, 
quae  tanta  sint  revelationis  christianae  in  Ecclesia  catholica  signa  veri- 
tatis ,  atque  quae  sit  gratiae  divinae  vis ,  qua  homines  ad  veritatem 
agnoscendam  ducautur  et,  ut  in  agnita  perseverent,  confirmentur,  per- 
gitur :  „Quocirca  niinime  par  est  conditio  eorum,  qui  per  coeleste 
fidei  donum  catholicae  veritati  adhaeserunt ,  atque  eorum ,  qui  ducti 
opinionibus  humanis  falsam  religionem  sectantur;  illi  enim,  q^ii  fidem 
sub  Ecdesiae  magisterio  s^isceperunt,  nullam  unquam  hahere  possunt  iiistam 
causam  mutandi,  aut  in  dubium  fidem  eandem  revocandi.""  Canon  re- 
spondens  hic  est:  „S.  q.  d.,  parem  esse  conditionem  fidelium  atque 
eorum,  qui  ad  fidem  unice  veram  nondum  pervenerunt,  ita  ut  ca- 
tholici  iustam  causam  habere  possint,  fidem ,  quam  sub  Ecclesiae  ma- 
gisterio  iam.  susceperunt,  assensu  siispenso  in  dubium  vocandi,  donec 
demonstrationem  scientificam  credibilitatis  et  veritatis  fidei  suae  absol- 
verint,  a.  s," 

Quam  quidem  definitionem  aliqui  theologi  ita  explicaverunt ,  ut 
dicerent,  ea  definitum  esse,  fieri  non  posse,  ut  homo  catholicus  errore 
invincibili  et  sine  peccato  formaliter  commisso  fidem  in  dubium  vocet 
vel  deserat.  Putant  igitur,  defiuiri,  non  solum  obiective  uon  adesse 
veram  et  iustam  causam,  sed  ne  talem  quidem  rationis  speciem  menti 
hominis  catholici  se  oiferre  posse ,  qua  deceptus  errore  invincibili 
putet,  iam  recte  se  de  fide  dubitare  vel  eam  deserere^ 


*  Id  nuperrime  contendit  Aloysius  Schmid ,  Erkenntnisslehre.  Fri- 
burgi  Brisg. ,  Herder,  1890.  T.  I,  p.  99.  —  los.  Kleutgen  S.  I.,  licet  cen- 
seat,  hominem  catholicum  sine  culpa  a  veritate  deficere  non  posse,  Con- 
cihum  Vaticanum    citat   ille    quidem ,    non  tamen  dicit,    ab    eo  sententiam, 

Nec  desunt  rationes,  cur  eo  sensu  definitio  conciliaris  explicanda 
esse  credatur.  Etenim  1°,  si  non  agitur  de  causa  siibiective  iusta,  nulla 
videtur  definitionis  esse  ratio  ,  quum  per  se  pateat,  ohiective  nullam 
iustam  causam  exstare ,  cur  fides  deseratur  vel  in  dubium  vocetur. 
2°  Antea  de  multis  illis  atque  praeclaris  motivis  credibilitatis  et  de 
gratiae  auxilio,  quo  homines  ad  veritatem  ducuntur  in  eaque  confir- 
mantur,  sermo  erat;  si  igitur  propter  haec  nulla  unquam  iusta  causa 
adesse  posse  dicitur  fidem  deserendi,  videtur  negari,  catholicos,  qui 
eam  deserant,  posse  unquam  dici  invincibiliter  errasse.  3°  Dicitur  Deus 
eos  confirmare  „non  deserens,  nisi  deseratur".  Si  igitur  homo  catho- 
licus  Deum  non  deserit,  secundum  Concilium  ne  ipse  quidem  a  Deo 
deseritur  ita,  ut  invincibiliter  a  veritate  aberret. 

Quae  tamen  explicatio  probanda  esse  non  videtur.  Nunquam  ho- 
minem  catholicum  ob  errorem  invincibilem  veritatem  ab  Ecclesia  pro- 
positam  in  dubium  vocare  seu  ab  ea  deficere  posse,  nec  verbis  defini- 
tionis  enuntiatur,  et  historia  textus  efficitur,  Patres  id  dicere  noluisse. 
Quod  cum  exponam,  nequaquam  contendere  vel  probare  volo,  posse 
aliquem  propter  errorem  invincibilem  sine  culpa  ab  Ecclesia  deficere, 
sed  id  solum  ostendere,  Concilium  de  hac  re  iudicium  non  tulisse. 

Qui  contendunt,  Concilium  definivisse,  neminem  sine  peccato  for- 
mali  ab  Ecclesia  deficere,  id  aut  ita  intelligunt,  ut  dicant,  neminem 
sine  peccato  formali  contra  Jidem  deficere  posse,  i.  e.  ipsam  defectio- 
nem  necessario  semper  esse  peccatum  formale,  aut  ita,  ut  censeant, 
neminem  ab  Ecclesia  deficere ,  quin  antecedentibus  saltem  peccatis 
veritatis  luce  se  privarit.  IS^os  hoc  loco  praesertim  ostendere  volumus, 
prius  illud  a  Conciho  definitum  non  esse.  Quod  cum  efPecerimus, 
etiam  alterum  definitum  non  esse  breviter  ostendemus. 

Definitione  supra  commemorata,  praesertim  canone,  doctrinam 
Hermesii  condemnari  constat.  Desumpta  est  definitio  ex  capite  nono 
schematis  de  doctrina  catholica  ^  cui  de  Hermesiana  doctrina  haec  ad- 
dunt^  theologi:  „Commendat  G.  Hermes  catholicis  suis  lectoribus  et 
auditoribus ,  ut ,  ,dum  in  inquisitione  versantur',  erga  quamvis  doctri- 
nam  religionis  ,e.  g.  catholicae  aut  christianae',  omnino  indifferenter 
se  habeant  sibique  persuadeant,  ,sancte  se  agere  sequendo  rationem, 
quocumque  demum  ea  deduxerit'.  (Introduct.  positiv.  ad  theol.  p.  30.) 
Porro  ipse  et  de  se  testatur  et  aliis  commendat  hanc  methodum  in- 
quisitionis  fidei:  ,Omnibus  hisce  meis  studiis  propositum  meum  sancte 
servavi  ubique  duhitandi,  quamdiu  possem,  et  tum  demum  definitive 
pro  alterutra  parte  decernendi,  quando  absolutam  neiessitatem  rationis 
pro  una  sententia  exhibere  possem.     Erat    mihi    propterea  per  varios 


quam  defendit,  definitam  esse.     Theologie  der  Vorzeit.     Ed.  altera.     Moua- 
sterii  Westph.,  Theissing,  1874.    Tom.  V,  p.  464  sqq. 
1  C.  V.  511  b  sqq.  2  Q_  Y^  5301 

anfractus  dubiorum  eluctandum,  in  quos  ingredi  inutilis  labor  videbi- 
tur  ei,  qui  nunquam  ad  serium  dubiwn  progressus  est,  ,  .  Neque  un- 
quam  timui  aliquam  liac  viaiacturam;  intellexeram  enira,  quovis  alio 
modo  minus  severo  omnia,  quae  inquirebam,  aequo  iure  reiici  et  ad- 
mitti  posse.  Insuper  perspexeram,  pro  liominibus  nullum  aliud  tutum 
criterium  veritatis  dari  praeter  necessitatem  rationis.  .  .  Non  auctori- 
tate  quantumvis  multorum  et  gravium  doctorum,  sed  unice  intelli- 
gentia  propria  potest  dubium  superare ,  qui  revera  dubitat.  .  .  Fuerit 
optabilius,  si  placet,  huiusmodi  dubiis  carere  quam  iis  satisfacere  posse; 
pro  futuris  doctoribus  religionis  hoc  non  valet.  li  debent  scire ,  se 
nescire,  ut  scientiam  magno  studio  quaerant ;  debent  labyrinthum  du- 
biorum  per  omnes  circuitus  peragrare,  ut  deinde  ipsi  dubitantibus  per 
omnes  anfractus  comites  se  dare  possint.'  (Introd.  phil.  ad  theolog, 
Praef.  p.  10  sq.)"  * 

Neque  tamen  contra  solius  Hermesii  doctrinam  veritas  definitur, 
sed  etiam  contra  aliorum  multorum  errorem ,  qui  ab  iisdem  theologis 
dicitur  „in  nonnullis  regionibus  late  diffusus  et  fere  popularis  eoque 
perniciosior,  quo  universim  dicitur,  transitum  ab  Ecclesia  catholica  ad 
alias  communiones  fieri  posse  ex  dictamine  conscientiae,  atque  ideo 
generatim  huiusmodi  homines  non  esse  censendos  criminis  reos,  cum 
ipsi  fere  semper  affirment,  se  sequi  dictamen  suae  conscientiae;  quod 
nisi  concedatur,  inquiunt,  damnandas  etiam  fore  conversiones  ab  aliis 
communionibus  ad  Ecclesiam  catholicam ;  sicque,  ,qui  hoc  ius  negaret 
orthodoxis  ad  eos  confirmandos  in  veritate,  eodem  principio  hetero- 
doxos  confirmaret  in  errore'.  Neque  ita  loquuntur  solum  horaiues 
impii,  qui  inter  diversas  religiones  nihil  discernunt  et  eo  ipso  nullam 
agnoscunt,  .  .  .  sed  alii  etiam,  qui  religionem  veram  non  negant,  affir- 
mant  tamen ,  concedi  debere  ius  omnibus  commuue  per  institutam  in- 


*  „Hac  doctrina",  ut  aiunt  theologi  (C.  V.  531  a),  „explicite  vel  saltem 
aequipollenter  negatur  divinum  praeceptum  fidei,  quo  tum  per  necessa- 
riam  consequentiam  ex  ipso  facto  divinae  revelationis  tum  diserta  promul- 
gatione  divinae  legis  praescribitur  tam  iis ,  qui  ad  veram  fidem  nondum 
pervenerunt,  prudens  ac  sedula  inquisitio  et  ad  sufficientem  propositionem 
susceptio  fidei ,  quam  fidelibus  constantia  in  fide ;  hocque  ipso  vetatur 
sub  reatu  damnationis  aeternae,  sicut  negatio,  ita  dubium  deliberatum  circa 
veritatem  quamcunque  revelatam  sufficienter  propositam.  Neque  vero ,  ut 
aliqui  nunc  falsissime  et  periculosissime  dicunt,  peccatum  contra  fidem  in 
eo  solummodo  est,  quod  admisso  facto  revelationis  Deo  non  credatur  et 
ipse  mendacii  accusetur ,  cuiusmodi  monstrum  inter  liomines  vix  occurrit; 
sed  infidelitas,  quae  damnatur,  etiam  illa  est,  quod,  dum  veritas  tanquam 
revelata  sufficienter  proposita  est,  illa  revelata  esse  negatur  et  ita  fides  in 
hac  hypothesi  propositionis  sufficientis  debita  non  praestatur ;  hanc  enim 
subiectionem  rationalis  creaturae  et  captivitatem  omnis  iutellectus  infinita 
maiestas,  veritas  et  sapientia,  h.  e.  auctoritas  Dei  loqueutis  postulat." 

quisitionem  mutandi  religionem ,  in  qua  unusquisque  educatus  est; 
atque  propterea  idem  ius  non  minus  valere  pro  catholicis  quam  pro 
heterodoxis.  Leges  ipsae  in  multis  regnis  catholicis  latae  pro  ,libertate 
conscientiae',  ut  falso  nomine  appellant,  proxime  innituntur  aut  sal- 
tem  palam  dicuntur  inniti  huic  principio.  At  profecto  in  toto  huius 
doctrinae  complexu  iura  et  officia  hominis  ad  amplectendam  verita- 
tem  a  Deo  revelatam  et  ad  vitandum  errorem  in  fide  transmutantur 
in  iura  ad  sequendum  errorem;  argumentis  ac  notis,  quibus  Deus 
suam  revelationem  in  sua  Ecclesia  omnibus  hominibus  cognoscibilem 
reddidit,  aequiparantur  umbrae,  quibus  error  speciem  induit  veritatis; 
denique  nulla  omnino  ratio  habetur  gratiae  ac  luminis  supernaturalis, 
quo  Deus  illuminans  omnem  hominem  venientem  in  hunc  mundum 
deducit  ab  errore  et  inducit  ad  veritatem  fidei  unice  verae,  in  eaque 
confirmat,  nisi  diligant  homines  ipsi  magis  tenebras  quam  lucem,  propter 
quod  iudicantur  et  damnantur  a  luce  aeterna  lesu  Christo  (loan.  3, 
18 — 21).  Hinc  Vicarius  lesu  Christi  errorem  hunc  proscripsit,  si  no- 
minatim  pro  iis ,  qui  ad  fidem  supernaturalem  in  Ecclesia  catholica 
iam  pervenerunt,  asseratur,  ,liberum  cuique  homini  esse,  eam  am- 
plecti  ac  profiteri  religionem,  quam  rationis  lumine  quis  ductus  veram 
putaverit'  (Prop.  XV.  Syllabi)"^ 

lam  in  priori  illo  schemate  de  doctrina  catholica  hi  errores  reiici- 
untur  hisce  verbis:  „Haereticam  esse  declaramus  et  damnamus  sen- 
tentiam,  si  quis  dixerit,  parem  esse  conditionem  fidelium  ac  eorum, 
qui  ad  fidem  unice  veram  nondum  pervenerunt,  ita  ut  fideles  catholici 
licite  possint  fidem,  quam  sub  Ecclesiae  magisterio  iam  susceperunt 
et  crediderunt,  in  reale  dubium  vocare  et  assensum  suspendere,  do- 
nec  demonstrationem  credibilitatis  et  veritatis  secundum  regulas  hu- 
manae  scientiae  ipsi  absolverint."  ^  Secundum  hanc  sententiam  canon 
sextus  capitis  tertii  schematis  de  fide,  quod  deputationi  proponeba- 
tur,  formatus  est  ^,  qui  idem  in  schemate  Patribus  proposito  recurrit: 
„S.  q.  d.,  parem  esse  conditionem  fidelium  atque  eorum ,  qui  ad 
fidem  unice  veram  nondum  pervenerunt,  ita  ut  fideles  catholici  licite 
possint  fidem,  quam  sub  Ecclesiae  magisterio  iam  susceperunt,  as- 
sensu  suspenso  in  dubium  vocare,  donec  demonstrationem  scientifi- 
cam  credibilitatis  et  veritatis  fidei  suae  absolverint,  a.  s.""^  Hisce 
directe  Hermesii  doctrinam  reiici  patet,  qua  omnibus  commendatur, 
ut,  etiamsi  nulla  se  offerat  duhitandi  ratio,  fidei  assensum  suspendant. 
Id  licitum  profecto  non  est.  At  dicunt  fortasse,  Concilium  hoc  ca- 
none  docere  etiam,  nunquam  plane  hominem  catholicum  in  iis  con- 
ditionibus   versari   posse,    quibus   licite   fidem  in   dubium  vocet.     Non 


^  Schema  de  doctrina  catholica.     C.  V.  531  b  sqq. 

putamus,  id  —  si  solum  canonem,  non  vero  caput  respicimus  —  verum 
esse,  quum  error,  qui  reiicitur,  verbis  ipsis,-quibus  exprimitur,  notissimus 
Hermesii  error,  offeratur  ^  Sed  etiamsi  supponamus,  canone  id  do- 
ceri,  negamus  tamen,  eo  damnari  doctrinam:  hominem  catholicum  aH- 
quando  ita  in  aliquo  errore  invincibili  versari  posse,  ut,  si  de  veritate 
suae  religionis  verum  dubium  admittat ,  solum  materialiter  peccet. 
Nam  hac  doctrina  non  asseritur,  hominem  in  illis  circumstantiis  oh- 
iective  licite  admittere  dubium,  sed  eum  propter  errorem  excusari  a 
culpa,  dum  faciat,  quod  facere  non  licet. 

Sed  multo  minus  haec  sententia  ea  forma  canonis  condemnatur, 
qua  tandem  a  Concilio  approbatus  et  sancitus  est.  Proposuit  enim 
unus  ex  Patribus  in  Congregatione  generali,  ut  in  canone  loco  „ut 
fideles  catholici  licite  possint  fidem  .  .  .  in  dubium  vocare"  ponatur 
„ut  fideles  catholici  veram  et  iustam  causam  habere  possint  etc.''^.  Ca- 
none  hac  forma  enuntiato  certe  non  excluditur  sententia,  fieri  posse, 
ut  fideles  catliolici,  licet  veram  et  iustam  causam  non  habeant,  tamen 
sine  peccato  formali  fidem  in  dubium  vocent,  sc.  ob  errorem  aliquem, 
quo  laborant.  lam  illa  emendatio  secundum  sensum  a  Concilio  re- 
cepta  est.  Animadvertit  enim  Paderbornensis  nomine  deputationis  in 
relatione^:  „Quod  ad  hanc  emendationem  pertinet,  censuit  deputatio, 
huic  satisfaciendum  esse  cum  hac  parva  modificatione,  ut  vox  veram, 
quam  proponit  Illraus  auctor,  omittatur,  cum  sensus  huius  vocis  in 
voce  iustani  iam  contineatur.  Placeat  igitur  vobis ,  Rmi  Patres ,  ut 
pro  veram  et  iustam  ponatur  simpliciter  iustam  causam  habere.^''  lam 
id  Patrum  suffragiis  probatum  est  ■^. 

Quod  autem  de  canone,  id  etiam  de  capite  valet,  quum  in  eo 
eadem  verba  usurpentur:  fideles  catholici  „nullam  unquam  habere 
possunt  iustam  causam  mutandi  aut  in  dubium  fidem  eandem  revocandi". 


*  Clarius  id  patet  ex  adnotatione  scheraati  de  doctrina  catholica  ad- 
iecta:  „Haereseos  damnatur  error ,  quatenus  quoad  firmitatem  et  constan- 
tiam  assensus  et  quoad  independentiam  examinis  par  esse  dicitur  conditio 
fidelium  et  eoriini,  qui  ad  fidem  unice  veram  nondum  perve^ierunt;  et  quatenus 
propterea  dicitur,  universim  fideles  catholicos  licite  posse  in  dubium  vocare 
aut  suspeudere  suam  fidem,  quam  ante  scientificum  examen  sub  magisterio 
Ecclesiae  susceperunt,  ita  ut  ab  hoc  subsequente  examine  pendere  debeat, 
utrum  fides  catholica  eis  retinenda  an  reiicienda  sit;  quemadmodum  Gr.  Her- 
mes  hortatur  candidatos  theologiae  et  consequenter  omnes  saltem  eos,  qui 
scientifico  examini  sunt  idonei ,  ut ,  dum  in  inquisitione  versantur ,  erga 
quamvis  religionem,  ,e.  g.  catholicam  aut  christianam',  omnino  indifferenter 
se  habeant,  sibique  persuadeant,  sancte  se  agere  ,sequendo  rationem,  quo- 
cunque  demum  ea  deduxerit'.  Quo  etiara  sensu  daranata  est  in  Syllaho 
propositio  XY. :  ,Liberum  cuique  homini  est  eam  amplecti  ac  profiteri  reli- 
gionera,  quara  rationis  luraine  quis  ductus  verara  putaverit.'"   (C.  V.  534  b.  c.) 

2  Eraendationes  etc.    C.  V.  164 a.         ^  q_  y^  |S9d  sq.         *  Ibid.  191  d. 

G-randeratli.   Constit.  clos;mat.  5 


66         Pars  I.     Const.  de  fide.     Cap.  11.    Commentationes  de  aliquibus  locis. 

Neque  historica  hac  inquisitione  opus  fuit,  ut  caput  ita  explican- 
dum  esse  comprobaremus.  Yerbis  enim  eius  ipsis  id  patet.  Quum 
enim  catholicis  nulla  unquam  iusta  causa  esse  dicatur,  cur  de  veritate 
suae  religionis  dubitent,  seu  ab  ea  deficiant,  per  se  patet,  sermonem 
esse  de  causa  obiective  iusta.  Neque  enim,  ut  rem  exemplo  illustremus, 
is,  qui,  cum  errore  se  ab  amico  offensum  esse  putet,  amicum  deserit, 
iiistam  eiim  deserendi  causam  habere  dicitur,  sed  is  solum,  qui  vere 
offensus  est. 

Afferuntur  autem,  ut  initio  *  vidimus,  rationes  quaedam,  cur  etiam 
possibilitas  erroris  invincibilis  excludi  dicenda  sit.  Eae  tamen  vi  ca- 
rent.  Ad  primam  enini  respondemus ,  rationem  vere  adfuisse  defi- 
niendi,  nullam  causam  ohiective  iustam  exstare  fidem  in  dubium  vo- 
candi.  Illa  enim  capitis  paragrapho  primo  loco  respicitur  doctrina 
Hermesii,  qui  causam  ohiective  iustam  dubitandi  adesse  docuit,  imo 
commendavit  dubium,  et  praesertim  eos,  qui  religionis  doctores  futuri 
essent,  labyrinthum  dubiorum  per  omnes  circuitus  peragrare  iussit, 
omnesque  voluit  sibi  persuadere,  sancte  se  agere  sequendo  rationem 
quocunque  demum  ea  duxerit  ^.  Hermes  catholicam  religionem  aequi- 
parat  sectis.  Etiam  alii,  quorum  doctrina  in  Concilii  Yaticani  definitione 
respicitur,  causam  ohiective  iustam  adesse  posse  docent,  cur  Ecclesiae 
catholicae  fides  deseratur,  quam  sectis  nequaquam  pi-aeferunt.  Eorum 
doctrina  continetur  quinta  decima  propositione  in  syllabo  condemnata, 
ut  supra  ^  vidimus.  lam  propositio  haec,  quae  ad  verbum  ex  Literis 
Apostolicis  „Multiplices  inter"  d.  10.  lunii  1851  desumpta  est,  attri- 
buitur  in  his  Literis  Francisco  de  Paula  G.  Vigil,  qui,  ut  ibidem  di- 
citur,  „ut  indifferentismum  ac  rationalismum ,  quo  se  infectum  prodit, 
securius  ac  impune  sequatur ,  denegat,  Ecclesiae  inesse  potestatem 
dogmatice  definiendi,  religionem  Ecclesiae  catholicae  esse  unice  veram 
religionem ,  docetque,  cuique  liberum  esse  eam  amplecti  ac  profiteri 
religionem,  quam  rationis  lumine  quis  ductus  veram  putaverit."  Itaque 
non  docet,  aliquem,  qui  ab  Ecclesia  deficiat,  errore  invincibili  excu- 
sari  posse,  sed  ohiective  exstare  eam  deserendi  ius,  nec  unice  veram 
esse  Ecclesiam  catholicam. 

Ut,  quod  altera  ratione  obiicitur,  refutemus,  animadvertimus,  uon 
immediate  propterea  catholicos  dici  nullam  unquam  iustam  causam 
fidem  mutandi  vel  in  dubium  vocandi  habere  posse,  quia  Ecclesia 
abundet  divinae  institutionis  signis,  et  catholici,  ut  in  ea  perseverent, 
gratia  divina  adiuventur;  sed  illa  sententia  est  explicatio  et  con- 
tinuatio  antecedentis  sententiae,  qua  conditio  catholicorum  alia  esse 
dicitur  atque  eorum,  qui  falsae  religioni  adhaerent.  Deest  ei  mem- 
brum,  quod  si  supplemus,  sententia  erit  haec:  „Hi  enim,  qui  falsam 
religionem  sectantur,  quum  et  argumentis  careant,  quibus  veritas  huius 

religionis  probetur,  nec  gratia  Dei  in  ea  confirmentur,  sed  contra  argu- 
mentis  et  Dei  gratia,  ut  religionis  suae  falsitatem  agnoscant,  et  ut  ad 
agnitionem  veritatis  veniant,  excitentur,  hi,  inquam,  iustam  causam  ha- 
bent,  quin  immo  officio  tenentur  mutandi  religionem;  illi  autem,  qui 
fidem  sub  Ecclesiae  magisterio  susceperunt,  nullam  unquam  habere  pos- 
sunt  iustam  causam  mutandi  aut  in  dubium  vocandi  fidem."  Si  cau- 
sam  quaeris,  cur  Concilium  prius  illud  membrum  omiserit,  respondeo, 
quia  de  officio  eorum,  qui  ad  Ecclesiam  non  spectant,  loqui  noluit. 
Cuius  rei  argumentum  continetur  in  eius  actis.  Propositum  enim  erat 
revera  ab  uno  ex  Patribus,  ut  membrum,  quod  omissum  esse  dixi- 
mus,  suppleretur.  „Ista  propositio",  inquit,  „evidentem  inter  duas  per- 
sonarum  species  distinctionem  statuit,  sed  de  ista  distinctione  nihil 
omnino  agitur  in  secunda  phrasis  parte,  quae  sic  se  habet:  Nam  nul- 
lam  unquam  iustam  hahere  loossunt  causam  mutandi  aut  in  duhium  re- 
vocandi  fidem,  qui  eam  sub  Ecclesiae  magisterio  susceperunt.  Ad  prose- 
quendum  igitur  parallelismum  melius  videretur:  Isti  enim,  veriiate  de- 
tecta,  errorem  tenentur  abiicere;  illi  autem  (catholici)  nullam  unquam 
habere  possmit  legitimam  causam  etc."'  ^  Quam  emendationem  deputatio 
recipere  noluit,  „quia  hoc  loco",  ut  ait  Paderbornensis  ^,  „minime  sernio 
est  de  officio  acatholicorum,  sed  tantummodo  de  officio  catholicorum" . 

Itaque  sensus  loci  videtur  esse  hic :  ut  causa  (obiective)  iiista  semper 
exstat,  cur ,  qui  falsam  religionem  sectantur ,  de  ea  dubitent  eamque 
deserant,  ita  causa  (obiective)  iusta  nunquara  adesse  potest,  cur  catholici 
de  veritate  Ecclesiae  dubitent  vel  eam  relinquant.  Quibus  verbis  Her- 
mesii  et  Yigilii  sententia  reiicitur,  qua  vidimus  vel  expresse  vel  aequi- 
valenter  doceri,  parem  esse  catholicorum  et  haereticorum  conditionem, 
atque  idem  utrorumque  ius  vel  officium  dubia  de  sua  religione  ex- 
citandi  vel  eam  deserendi.  Discriraen  conditionis  catholicorum  et  alio- 
rum  eo  continetur ,  quod  illorum  religio  vera  est  ac  Deus  omnes 
eam  sequi  vult,  horum  autem  religio  falsa,  quara  Deus  deseri  vult; 
porro,  quod,  qui  ad  Ecclesiam  catholicara  spectant,  et  praeclarissimis 
divinae  eius  institutionis  signis  et  gratia  Dei,  ut  perseverent,  adiuvan- 
tur,  contra,  qui  falsae  religioni  adhaerent,  neque  arguraentis  rationi 
propositis,  neque  gratia  divina  in  ea  retinentur,  imo  hisce  ab  ea  ab- 
ducuntur.  Signorum  autem  veritatis  Ecclesiae  non  dicitur  esse  tanta 
vis,  nec  gratiarum,  quae  concedantur,  tanta  abundantia,  ut  homo  ca- 
tholicus  nunquam  ita  in  errorem  aliquem  duci  possit,  ut  inculpabiliter 
aliquando  dubitationi  de  veritate  suae  fidei  se  tradat. 

Maiorem  vim  tertia  ratio  habere  videri  possit:  dicitur  Deus  eos, 
qui  ad  veram  religionem  pervenerint,  gratia  in  ea  confirraare  „non 
deserens ,  nisi  deseratur".  Haec  autera  verba,  sive  confirraatio  praece- 
dentis  incisi  sunt  sive  eius  explicatio,  non  indicant,   ita  Deum  homi- 

nem  catholicum  sua  gratia  in  vera  religione  confirmare,  ut  is,  nisi 
gratia  fidei  culpabiliter  abiecta ,  ab  ea  recedere  nequeat ,  seu  ut ,  si 
ab  ea  recedat,  necessario  dicendus  sit  peccatum  formale  contra  fidem 
commisisse.  Id  vel  inde  patet,  quod  ea  verba  iam  in  schemate  de 
doctrina  catholica  occurrebant  ^,  quum  tamen  eius  scriptores,  ut  statim 
videbimus,  adnotatione  addita  clare  animadvertant,  schemate  non  ex- 
cludi  sententiam,  posse  aliquando  per  accidens  fieri,  ut  homo  catholi- 
cus  sine  peccato  formali  contra  fidem  sectam  aliquam  amplectatur. 
Yerba  autem  ipsa,  sive  in  se  sive  historice  considerata,  sensum  offe- 
runt  universalem,  atque  enuntiant,  Deum  iustis  ad  recte  vivendum  se 
gratiamque  suam  nunquam  subtrahere.  In  schemate  de  doctrina  catho- 
lica,  e  quo  hoc,  in  quo  versamur,  caput  receptum  est,  locus  correspon- 
dens  fuit  hic:  „Sicut  gratia  Dei  .  .  .  ad  hoc  datur  errantibus,  ut  .  .  . 
convertantur  ad  veritatem:  ita  per  supernaturalem  gratiam  internam 
.  .  .  fortitudo  credentiura  Dominus  est,  qui  non  deserit,  nisi  deseratur, 
utpiesemper  iusteque  vivatur.^''  ^  Desumpta  sunt  verba,  ut  auctores  sche- 
matis  adnotant,  ex  capite  undecimo  Sessionis  sextae  Concilii  Tridentini ; 
in  eo,  postquam  declaratum  est,  iustos  praecepta  divina  servare  et  „so- 
brie,  iuste  et  pie  viventes  proficere"  posse,  additur:  „Deus  namque 
sua  gratia  semel  iustificatos  non  deserit,  nisi  ab  iis  prius  deseratur." 
Eodera  sensu  occurrunt  verba  apud  S.  Augustinum  ^,  a  quo  tandem  deri- 
vantur.  Nec  profecto  Yaticanum  novo  sensu  ea  usurpavit.  Subest  igitur 
loco  sensus:  Sicut  Deus  generatim  iustos  non  deserit,  sed  gratia  ad- 
iuvat,  ut  praecepta  servare  ac  recte  vivere  possint,  ita  etiam  eos,  qui 
in  vera  religione  sunt,  gratia  sua  adiuvat,  ut  in  ea  permanere  pos- 
sint.  Quemadraodum  autem  priori  parte  huius  sententiae  non  enun- 
tiatur,  Deum  ita  gratia  iustos  adiuvare,  ut  ne  materiali  quidem  pec- 
cato  praecepta  divina  transgredi  possint,  ita  etiam  altera  non  enuntiatur, 
Deum  ita  gratia  sua  homines  catholicos  in  recta  fide  confirmare,  ut 
ne  materiali  quidem  peccato  ab  ea  recedere  possint.  Patet  autem  illis 
verbis,  Deum  ne  eum  quidem  deserere,  qui,  si  id  fieri  possit,  sine  sua 
culpa  ab  Ecclesia  separetur.  Quare  is  non  privabitur  mediis  ad  salutem 
consequendara  necessariis.  lam  quum  inter  haec  referenda  sit  etiam 
fides,  fidem  non  araittet  omnera,  licet  mw  amiserit,  quae  versatur  circa 
omnes  veritates  particulares  ab  Ecclesia  catholica  propositas. 

Diximus,  scriptores  schematis  de  doctrina  catholica  huic  adnotasse, 
schemate  non  excludi  sententiam,  posse  aliquando  per  accidens  fieri, 
ut  horao  catholicus  sine  peccato  forraali  contra  fidera  sectara  aliquam 
amplectatur.  Quae  quidem  adnotatio  pro  tota  nostra  controversia  magni 
momenti  est.  Neque  enim ,  qui  schema  illud  reforraarunt,  plus  de 
nostra   re    dicere    voluisse    credendi   sunt,    quara   qui    pristinum   illud 

schema  scripserunt.  Adnotatio  autem  est  haec:  „.  .  .  neque  etiam  in 
proposita  declaratione  doctrinae  et  condemnatione  erroris  illud  attingi- 
tur,  quod  aliqui  veteres  theologi  concedere  non  dubitant,  posse  per  acci- 
dens  et  in  certis  quibusdam  adiunctis  conscientiam  rudis  cuiusdam  ho- 
minis  catholici  ita  induci  in  errorem  invincibilem,  ut  sectam  aliquam 
heterodoxam  amplectatur  sine  peccato  formali  contra  fidem,  qua  in 
hypothesi  fidem  non  amitteret,  nec  formalis  sed  materialis  haereticus 
foret  (Tanner  de  fide  q.  2.  dub.  5.  n.  139;  Platelius  de  fide  n.  61). 
Haec  quidem  nisi  cautissime  explicentur,  periculose  disputantur;  sed 
ab  haeresi,  quae  sacro  Concilio  examinanda  proponitur,  sunt  alie- 
nissima."  * 

Itaque  concludimus,  a  Concilio  definitum  non  esse,  nunquam  fieri 
posse,  ut  homo  catholicus  sine  peccato  formali  contra  fidem  divinitatem 
institutionis  Ecclesiae  in  dubium  vocet  vel  ab  ea  deficiat. 

Restat  quaestio,  num  Concilium  definierit,  hominem  catholicum 
ad  dubia  libera  seu  ad  defectionem  transire  non  posse,  quin  antea  iam 
graviter  peccaverit.  Facilis  est  responsio.  Concilium  enim  de  aliis 
peccatis  omnino  non  loquitur ;  negat  solum,  nunquam  hominem  catho- 
licum  in  ea  conditione  esse  posse,  ut  recte  agat,  si  fidem  in  dubium 
vocet  vel  eam  deserat ,  seu  ut  ad  id  obiective  legitima  adsit  ratio. 
Eum,  si  a  peccatis  abstinet,  gratia  divina  a  calamitate  servatum  iri 
fidem  ex  invincibili  errore  deserendi,  id  aliunde  ostendant  theologi;  a 
Concilio  non  definitur.  Theologi  enim  illi,  qui  putant,  per  accidens 
fieri  posse,  ut  homo  catholicus  rudis  sine  peccato  formali  ad  sectam 
transeat  —  quam  opinionem  Concilium  reiicere  non  velle  vidimus  — , 
non  distinguunt  inter  peccatum  contra  fidem  et  alia  peccata. 

Quod  hac  commentatione  ostendimus,  etiam  alio  argumento  nos 
confirmare  posse  putamus.  li,  qui  contendunt,  Deum  permittere  non 
posse,  ut  homo  catholicus,  qui  a  peccatis  abstinet,  conscientia  invinci- 
biliter  erronea  ab  Ecclesia  plane  deficiat,  certe  non  iidem  contendunt, 
Deum  permittere  non  posse,  ut  homo  catholicus,  qui  Dei  legem  servat, 
in  errorem  invincibilem  inductus,  serium  de  fide  dubium  aliquando  ad- 
mittat.  Neque  enim,  si  mox  ad  veritatem  redit,  in  illa  dubii  admis- 
sione  maior  videtur  esse  calamitas,  quam  in  alio  graviori  peccato  ob 
errorem  commisso.  Inde  novo  argumento  probamus,  Concilium  Yatica- 
num  non  definivisse,  hominem  catholicum  sine  peccato  formali  fidem 
catholicam  deserere  non  posse.  Etenim  certe  non  definivit,  Deum 
nunquam  permittere,  ut  homo  catholicus  aliquando  ex  errore  quodam 
invincibili  sine  peccato  formali  dubium  contra  fidem  sustineat.  Si 
autem  id  non  definivit,  ne  alterum  quidem  definivit,  sc.  fieri  plane 
non  posse,  ut  homo  catholicus  sine  peccato  formali  ab  Ecclesia  plane 

deficiat.  De  utraque  enim  re  eodera  prorsus  modo  loquitur.  „11^," 
inquit,  „qui  fidem  sub  Ecclesiae  magisterio  susceperunt,  nullam  un- 
quam  habere  possunt  iustam  causam  mutandi  aut  in  dubium  fidem 
eandem  revocandi.^'' 


CAPUT  TERTIUM. 

Ipsa  Coustitutio  doginatica  de  flde  catliolica  aduotatioiiibus 
subiectls  explicata. 


Pius  Episcopus,  Servus  Servorum  Dei,  sacro  approbante  Concilio, 
ad  perpetuam  rei  memoriam  ^ 

Dei  Filius  et  generis  humani  Redemptor  Dominus  Noster  lesus 
Christus,  ad  Patrem  coelestera  rediturus,  cura  Ecclesia  sua  in  terris 
militante,  omnibus  diebus  usque  ad  consummationera  saeculi  futurum 
se  esse  promisit.  Quare  dilectae  sponsae  praesto  esse,  adsistere  do- 
centi,  operanti  benedicere,  periclitanti  opem  ferre  nullo  unquam  tem- 
pore  destitit.  Haec  vero  salutaris  eius  providentia,  cum  ex  aliis  bene- 
ficiis  innumeris  continenter  apparuit,  tura  iis  manifestissime  comperta 
est  fructibus,  qui  orbi  christiano  e  Conciliis  oecumenicis  ac  nominatim 
e  Tridentino,  iniquis  licet  temporibus  celebrato,  amplissimiprovenerunt^. 


*  Vi  Literarum  Apostolicarum  „Multiplices  inter"  §  VII.  in  Sessioni- 
bus  publicis  formulae  decretorum  et  canonum  recitandae  erant,  ut  ait  Sum- 
mus  Pontifex,  „ea  adhibita  solemni  tituli  praefatione,  qua  Praedecessores 
Nostri  in  eiusmodi  conciliari  actione  uti  consueverunt,  nempe :  Pius  Episco- 
pus,  Servus  Servorum  Dei,  sacro  approbante  Concilio  ,  ad  perpetuam  rei 
memoriam".  (C.  V.  23  d.)  Adnotatione  prima  schemati  de  doctrina  catho- 
liea  adiecta  animadvertunt  theologi:  „Inscriptio  Fius  Episcopus  .  .  .  sacro 
approhante  Concilio  eadem  est  ac  in  ceteris  oecumenicis  Conciliis ,  quibus 
ipse  Eomanus  Pontifex  persona  sua  praesidebat."  (Vide  Lateran.  IV.  Har- 
duin.  Collect.  t.  VIL  col.  18;  Lugdun.  I.  ibid.  col.  381.  401;  Florentin.  t.  IX. 
col.  420;  Lateran.  V.  ibid.  col.  1719.  Cf.  PP.  Chalcedonenses,  ep.  ad  Leo- 
nem  Pontif.  t.  IL  col.  655.     V.  C.  V.  518  d.) 

^  Ex  complurium  Patrum  Congregationis  generalis  voluntate  deputatio 
de  fide  prooemio  schematis  de  doctrina  catholica,  quod  valde  breve  erat  (v.  C.  V. 
507  a.b),  substituit  prooeraium  paullo  amplius,  „quo  post  commemoratos 
Concilii  Tridentini ,  ultimi  oecumenici ,  laetos  fructus ,  errores ,  qui  postea 
lapsu  temporis  nati  et  sparsi  sunt ,  ob  oculos  ponerentur ,  atque  ita  tum 
finis  Concilii  Vaticani  in  universum,  tum  proprius  Constitutionum  dogmati- 
carum  scopus  indicaretur.  Qui  scopus  esse  non  potest,  ut  fidei  dogmata, 
de  quibus  agitur,  plene  declarentur,  sed  quatenus  necessarium  est  ad  fideles 

Hinc  enim  sanctissima  religionis  dogmata  pressius  definita  uberiusque 
exposita,  errores  damnati  atque  cohibiti;  hinc  ecclesiastica  disciplina 
restituta  firmiusque  sancita,  promotum  in  Clero  scientiae  et  pietatis 
studium,  parata  adolescentibus  ad  sacram  militiam  educandis  collegia, 
christiani  denique  populi  mores  et  accuratiorc  fidelium  eruditione  et 
frequentiore  sacramentorum  usu  instaurati.  Hinc  praeterea  arctior  mem- 
brorum  cum  visibili  Capite  communio,  universoque  corpori  Christi  my- 
stico  additus  vigor;  hinc  religiosae  multiplicatae  familiae  aliaque  chri- 
stianae  pietatis  instituta ;  hinc  ille  etiam  assiduus  et  usque  ad  sanguiuis 
effusionem  constans  ardor  in  Christi  regno  late  per  orbem  propagando. 

Yerumtamen  haec  aliaque  insignia  emolumenta,  quae  per  ultimam 
maxime  oecumenicam  Synodum  divina  clementia  Ecclesiae  largita  est, 
dum  grato,  quo  par  est,  animo  recolimus;  acerbum  compescere  haud 
possumus  dolorem  ob  mala  gravissima,  inde  potissimum  orta,  quod  eius- 
dem  sacrosanctae  Synodi  apud  permultos  vel  auctoritas  contempta,  vel 
sapientissima  neglecta  fuere  decreta. 

Nemo  enim  ignorat,  haereses,  quas  Tridentini  Patres  proscripse- 
runt,  dum,  reiecto  divino  Ecclesiae  magisterio,  res  ad  religionem  spec- 
tantes  privati  cuiusvis  iudicio  permitterentur,  in  sectas  paullatim  dis- 
solutas  esse  multiplices,  quibus  inter  se  dissentientibus  et  concertantibus, 
omnis  tandem  in  Christum  fides  apud  non  paucos  labefactata  est.  Itaque 
ipsa  sacra  Biblia,  quae  antea  christianae  doctrinae  unicus  fons  et  iudex 
asserebantur,  iam  non  pro  divinis  haberi,  imo  mythicis  commentis 
accenseri  coeperunt. 

Tum  *  nata  est  et  late  nimis  per  orbem  vagata  illa  rationalismi 
seu  naturalismi  doctrina,  quae  religioni  christianae  utpote  supernatu- 


praemmiiendos  contra  errores,  qui  hac  aetate  nostra  maxime  grassantur". 
(C.  Y.  79a.  Cf.  relationem  Arcliiep.  Simor  de  schemate  ibid.  81  b  et  eiusdem 
relationem  de  emendationibus  prooemii  ibid.  91  d  sq.) 

^  Inter  conditiones,  quas  Patres  aliqui  voto  „Placet"  adiecerunt,  animad- 
vertitur  etiam,  rationalismum  non  ex  contemptu  sacrorum  librorum,  sed 
hunc  ex  illo  natum  esse.  (Y.  Emendationes  etc.  Emend.  7.  C.  Y.  220  d.) 
Id  recte  quidem.  Sed  illud  „tum"  universe  ad  totum  illud  tempus  refertur, 
de  quo  sermo  est  in  antecedenti  paragrapho.  Id  ex  historia  prooemii 
apparet.  Haec  enim  particula  iam  aderat  in  schemate ,  quod  deputationi 
de  fide  proponebatur ,  in  quo  sententia  de  sacris  libris  deerat.  (C.  Y. 
1628  c.)  Quum  in  schema  Congregationi  generah  propositum  haec  sen- 
tentia  reciperetur,  sequens  sententia,  particula  illa  omissa,  ita  formabatur, 
ut  necessario  ad  totam  superiorem  sententiam  referri  deberet.  (Cf.  C.  Y.  70  c.) 
Restituebatur  autem  postea  illud  „tum".     (Cf.  ibid.  215  d.) 

Yolebant  praeterea  duo  Patres,  loco  „tum  nata  est  et  late  nimis  per 
orbem  vagata"  poni  „tum  late  nirais  per  orbem  vagata  est",  „quia",  ut 
alter  dicit,  „doctrina  rationalismi  seu  naturalismi  revera  nata  est  longe 
antea,  ni  fallor,  non  solum,  quia  implicite  continetur  in  omni  haeresi,  quae 


72         Pars  I.     Const.  de  fide.     Cap.  III.    Ipsa  Constit.  cum  adnotationibus. 

rali  instituto  per  omnia  adversans,  summo  studio  molitur,  ut  Christo, 
qui  solus  Dominus  et  Salvator  noster  est,  a  mentibus  humanis,  a  vita 
et  moribus  populorum  excluso,  merae  quod  vocant  rationis  vel  na- 
turae  regnum  stabiliatur.  Relicta  autem  proiectaque  christiana  reli- 
gione,  negato  vero  Deo  et  Christo  eius,  prolapsa  tandem  est  multorum 
mens  in  pantheismi,  materialismi ,  atheismi  barathrum,  ut  iam  ipsam 
rationalem  naturam,  omnemque  iusti  rectique  normam  negantes,  ima 
humauae  societatis  fundamenta  diruere  connitantur. 

Hac  porro  impietate  circumquaque  *  grassante,  infeliciter  contigit, 
ut  plures  etiam  e  catholicae  Ecclesiae  filiis  a  via  verae  pietatis  aberra- 
rent,  in  iisque,  diminutis  paullatim  veritatibus,  sensus  catholicus  atte- 
nuaretur.  Yariis  enim  ac  peregrinis  doctrinis  abducti ,  naturam  et 
gratiam,  scientiam  humanam  et  fidem  divinam  perperam  commiscentes, 
genuinum  sensum  dogmatum,  quem  tenet  ac  docet  Sancta  Mater  Ec- 
clesia,  depravare,  integritatemque  et  sinceritatem  fidei  in  periculum 
adducere  comperiuntur. 

praeponit  rationem  individuam  auctoritati  Ecclesiae,  sed  quia  in  aliquibus 
doctrinis  falsis  etiam  antiquis  explicite  docebatur  excellentia  rationis  natu- 
ralis".  Alter  Berengarii,  Abelardi,  Amalrici  de  Bena,  Davidis  de  Dinanto 
exempla  affert,  ut  ostendat,  naturalismum  et  rationalismum  exstitisse  ante 
Tridentinum.  (Emendationes  etc.  Emend.  6.  7.  C.  V.  220  c.  d.)  Respon- 
det  priori  Episcopus  Brixinensis,  deputationis  relator,  omni  tempore  hi- 
storiae  ecclesiasticae ,  etiam  ante  protestantismum  in  complures  sectas  di- 
visum,  exstitisse  rationah'smum  quendam,  si  vox  accipiatur  sensu  latiori. 
„Omnes",  inquit,  „haeresiarchae  imprimis  ab  Ario  erant  quodammodo  ratio- 
nalistae,  nam  fidebant  plus  arti  suae  dialecticae,  quam  simplici  praedicationi 
evangelicae.  .  .  Sed  rationalismus  in  sensu  moderno,  qui  omnem  ordinem 
supernaturalem  aut  indirecte  aut  directe  negat,  certe  enatus  est  ex  pro- 
testantismo  in  plurimas  sectas  diviso,  et  ex  agitatione  animorum  inde  enata." 
(Relatio  de  exceptionibus.     C.  V.  233  c.  d.) 

^  Inde  errores  illi  dicuntur  non  fuisse  inclusi  inter  terminos  protestan- 
tismi,  sed  invenisse  etiam  multos  asseclas  inter  cathoficos;  qui  tamen  in 
sequentibus  dicuntur  filii  Ecclesiae,  ii  non  sunt  asseclae  rationafismi,  pan- 
theismi  etc. ,  sed  viri,  qui  causam  Ecclesiae  agere  volebant,  sed  erroribus 
rationafismi  afiquatenus  inficiebantur.  Etenim  unus  ex  Patribus  loco  „plures 
etiam  e  cathoficae  Ecclesiae  fifiis"  poni  voluit  „phires  etiam  scriptores  ca- 
tholicam  fidem  asserturi''^  vel  „dum  cathoUcam  fidem  asserere  nitantur",  ne 
initio  sententiae  sofi  protestantes  inter  asseclas  pantheismi,  rationafismi  etc. 
recenseri  viderentur.  (Emendationes.  Emend.  7.  C.  Y.  220  d.)  Cui  Episco- 
pus  Brixinensis  respondit:  «Dicimus  expresse:  hinc  longe  lateque  vagata 
est  pestis  iUa ;  sed  exinde  inferimus,  hanc  pestem  non  fuisse  inclusam  inter 
terminos  protestantismi,  sed  invasisse  etiam  multos  ex  cathoficis:  et  ii,  qui 
dicuntur  fifii  Ecclesiae  in  errorem  inducti,  non  sunt  asseclae  pantheismi  et 
materiafismi  etc,  sed  potius  viri,  qui  sibi  blandiebantur  causam  Ecclesiae 
agere ;  quia  vero  cum  Eeclesia  non  sentiebant ,  etiam  a  vera  pietate  aber- 
rarunt."     (Relatio  etc.    C.  \^  233  d  sq.) 

Quibus  omnibus  perspectis,  fieri  qui  potest,  ut  non  commovean- 
tur  intima  Ecclesiae  viscera?  Quemadmddum  enim  Deus  vult  omnes 
homines  salvos  fieri,  et  ad  agnitionem  veritatis  venire ;  quemadmodum 
Cliristus  venit,  ut  salvum  faceret,  quod  perierat,  et  filios  Dei,  qui 
erant  dispersi,  congregaret  in  unum :  ita  Ecclesia,  a  Deo  populorum 
mater  et  magistra  constituta,  omnibus  debitricem  se  novit,  ac  lapsos 
erigere,  labantes  sustinere,  revertentes  amplecti,  confirmare  bonos  et 
ad  meliora  provehere  parata  semper  et  intenta  est.  Quapropter  nullo 
tempore  a  Dei  veritate,  quae  sanat  omnia,  testanda  et  praedicanda 
quiescere  potest,  sibi  dictum  esse  non  ignorans:  Spiritus  meus,  qui 
est  in  te,  et  verba  mea,  quae  posui  in  ore  tuo,  non  recedent  de  ore 
tuo  amodo  et  usque  in  sempiternum  a), 

Nos  itaque,  inhaerentes  Praedecessorum  Nostrorum  vestigiis,  pro 
supremo  Nostro  Apostolico  munere  veritatem  catholicam  docere  ac 
tueri,  perversasque  doctrinas  reprobare  nunquam  intermisimus.  Nunc 
autem  sedentibus  Nobiscum  et  iudicantibus  *  universi  orbis  Episcopis, 


a)  Is.  59,  21. 


*  In  discussione  speciali  prooemii  unus  desiderabat,  ut  verbis  „sedenti- 
bus  etiudicantibus"  adderetur  „et  definientibus".  (V.  Emend.  etc.  C.  V.  90d.) 
Exponit  Archiep.  Simor,  deputationis  relator,  cur  deputatio  hanc  additionem 
commendare  nequeat.  „Iudicare",  inquit,  „certe  latius  patet  quam  definire; 
hic  nos  non  tantum  definimus,  sed  iudieamus,  Quomodo  iudicamus?  Quid 
hoc  significat  jNobiscum  sedentibus  et  iudicantibus'  ?  Ad  quid  hic  depu- 
tatio  respexit?  Ad  verba  ipsius  Christi  Domini  dicentis  (Matth.  19,  28): 
Cum  sederit  Filius  hominis  in  sede  maiestatis  suae,  sedehitis  et  vos  siiper  sedes 
duodecim,  iudicantes  duodecim  tribus  Israel.  Huc  respexit  deputatio,  cum  scripsit 
jNobiscum  sedentibus,  ISTobiscum  iudicantibus'.  Sicut  cum  Fiho  Dei  sede- 
bunt  Apostoli  et  iudicabunt,  ita  hic  nos  sedemus  et  iudicamus  cum  Eccle- 
siae  capite,  cum  Romano  Pontifice,  cui  hoc  loco  aliud  ius  non  attribuitur, 
nisi  ius  sessionis  nobiscum,  ius  iudicii  nobiscum. 

„Ipse  Smus  Dominus  Noster ,  recorderaini,  Rmi  Patres,  in  sua  prima 
allocutione,  quam  ad  nos  habuit,  hoc  dicit:  haec  sunt  ipsius  verba:  ,Yos 
autem  nunc,  Venerabiles  Fratres,  in  nomine  Christi  congregati  adestis,  ut 
Nobiscum  testimonium  perhibeatis  Verbo  Dei  et  testimonium  lesu  Christi, 
viamque  Dei  in  veritate  omnes  homines  Nobiscum  doceatis,  et  de  oppo- 
sitionibus  falsi  nominis  scientiae  Nobiscum  Spiritu  Sancto  duce  iudicetis.' 
Et  provocat  ad  Actus  apostolorum  cap.  15,  et  quidem  provocat  ad  verba 
s.  lacobi  Apostoli,  qui  in  ConciKo  Hierosolymitano  dixit :  Ego  autem  iudico 
non  inquietari  eos,  qui  ex  gentibus  co?ivertuntur  ad  Deum:  ergo  verbum  iudico 
sumitur  hic  in  vero  iudicii  sensu.  Hic  nos  non  consiliarii  tantum  sumus, 
et  quidem  etiam  ex  voluntate  Summi  Pontificis,  sed  veri  iudiees :  hic  verum 
actum  iudicii  exercemus,  Haec  verba  deinde  adhibuit  deputatio  etiam 
propterea  quod  respexit  ad  Cardinalis  Bellarmini  de  hac  re  de  Conciliis 
opus,  qui  expresse  dicit,  Concilium  oecumenicum  Episeoporum  non  esse 
consensum  \l.  consessum]  tantum  consiliariorum,  sed  esse  consensum  [l.  con- 

in  hanc  oecumenicam  Synodum  auctoritate  Nostra  in  Spiritu  Sancto 
congregatis,  innixi  Dei  verbo  scripto  et  tradito,  prout  ab  Ecclesia 
catholica  sancte  custoditum  et  genuine  expositum  accepimus,  ex  hac 
Petri  Cathedra  in  conspectu  omnium  salutarem  Christi  doctrinam  pro- 
fiteri  et  declarare  constituimus ,  adversis  erroribus  potestate  nobis  a 
Deo  tradita  proscriptis  atque  damnatis  *. 

CAPUT  I. 

De  Deo  rerum  omnium  Creatore  ^. 

[1.]  Sancta  Catholica  Apostolica  Romana  Ecclesia  ^  credit  et  con- 
fitetur,   unum  esse  Deum  verum  et  vivum,    Creatorem''^  ac  Dominum 


sessum]  verorum  iudicum.  Ergo  ex  liis  causis,  sed  etiam  propterea,  Rmi 
Patres,  quod  illi,  qui  ad  finem  Concilii  supervicturi  ex  nobis  sunt,  sub- 
scribent  actis  Concilii:  Ego  definiem  suhscrlpsi;  propterea  deputatio  existi- 
mavit,  ut  propositio  maneat  sieuti  est,  tanquam  Episcoporum  iuri  absolute 
nihil  detrahens."     (V.  Relatio  etc.    C.  V.  94  a  sqq.) 

^  Inter  emendationes  in  discussione  speciali  prooemii  propositas  con- 
tinebatur  etiam  talis ,  qua  vox  proscribendi  et  damnandi  vitabatur.  Pro- 
ponebat  unus ,  ut  post  verba  „declarare  constituimus"  solum  adderetur 
.,erroresque  adversos  omnibus,  qui  salvandos  se  sperent,  indigitare,  ut  illos 
agnoscant  agnitosque  evitent".  (Emendationes  etc.  C.  Y.  90  d.)  Respondet 
Archiep.  Simor,  deputationis  relator :  „Haeccine  est  destinatio  Conciliorum 
oecuraenicorum,  ut  errores  tantum  indigitent  et  indigitent  illis  tantum,  qui 
volunt  salvari?  Omnia  Concilia  errores  condemnaverunt;  errores,  non  autem 
errantes;  omnia  Concilia  prae  oculis  habuerunt  illud  S.  Augustini:  ,Inter- 
ficite  errores,  sed  diligite  errantes.'  Ergo  deputatio  existimat,  etiam  hancce 
mutationem  acceptandam  non  esse  salvo  meliori  vestro  iudicio."  (Relatio  etc. 
C.  V.  94  d  sq.) 

Quum  in  Congregatione  generah  quadragesima  quinta  de  toto  sche- 
mate  ageretur,  unus  ex  Patribus  voluit,  in  fine  prooemii  addi,  „nemini 
hcere  absque  salutis  dispendio  sentire,  docere  aut  praedicare  secus,  ac  in 
hac  Constitutione  declaratur  et  definitur",  „ut  expressius  refellatur  error 
eorum  (et  nominatim  Denzingeri),  qui  contendant ,  ea  tantum  ex  capitibus 
tenenda  esse  ut  definita,  quae  subiectis  canonibus  respondent".  (Emenda- 
tiones  etc.  C.  Y.  221a.)  Opponit  relator,  idem  non  quidem  expressis  verbis, 
sed  vere  tamen  enuntiari  in  fine  prooemii  verbis  ^Nunc  autem  sedentibus 
Nobiscum  etc."  „In  his  verbis  utique  dicitur,"  inquit,  „inter  doctrinam,  quae 
habetur  in  capitibus  Constitutionis  de  fide,  et  inter  doctrinam,  quae  habetur 
in  canonibus,  non  aliam  esse  diff^erentiam,  quam  quae  est  inter  positivam  doctri- 
nam  de  fide  et  negativam.  Prima  edicit,  quid  sit  de  fide  tenendum;  altera 
vero,  quid  sit  de  fide  vitandum  et  damnandum."   (Relatio  etc.    C.  Y.  234  b.  c.) 

^  Primum  hoc  caput  desuraptum  est  ex  capite  primo  schematis  de 
doctrina  catholica,  excepta  ultima  paragrapho.    (C.  Y.  507  b.  c.) 

^  Quae  controversia  exstiterit  de  his  verbis,  v.  supra  c.  I.  comm.  I.  p.  29  sqq. 

*  Uni  ex  Patribus  vox  Creatoris  hoc  loco  omittenda  videbatur,    quum 


Eius  cap.  I.     De  Dco  creatore.  75 

coeli  et  terrae,  omnipotentem,  aeternum ,  immensum,  incomprehensi- 
bilem,  intellectu  ac  voluntate  omnique  perfectione  infinitum;  qui  cum 
sit  una  singularis,  simplex  omnino  et  incommutabilis  substantia  spiri- 
tualis,  praedicandus  est  re  et  essentia  a  mundo  distinctus*,  in  se  et 
ex  se  beatissimus,  et  super  omnia,  quae  praeter  ipsum  sunt  et  con- 
cipi  possunt,  ineffabiliter  excelsus. 

[2.]  Hic  solus  verus  Deus^  bonitate  sua  et  omnipotenti  virtutc 
non  ad  augendam  suam  beatitudinem,  nec  ad  acquirendam,  sed  ad 
manifestandam  perfectionem  suam  per  bona,  quae  creaturis  impertitur, 
liberrimo  consilio  simul  ^    ab  initio  temporis  utramque   de  nihilo  con- 


altera  demum  paragrapho  de  creatione  ageretur.  (Emendationes  etc.  C.  Y.  98  d.) 
Sed  respondet  Brixinensis,  deputationis  relator,  Creatoris  nomen,  quum  ad 
frequentissima  nomina  Dei  pertineat,  in  solemni  hac  professione  fidei  in 
Deum  non  posse  omitti;  praeterea  eo  nomine  Deum  maxime  distingui  a 
creaturis.    (Relatio  etc.     C.  V.  104  d.) 

*  Archiep.  Simor  animadvertit  (Relatio  etc.  C.  V.  85  d  sq.  Cf.  86  b), 
his  verbis  etiam  ontologistas  feriri,  „qui  nempe  docent ,  quod  universa 
per  se  considerata  non  differant  ab  ipso  Deo,  et  quos  sacrae  Inquisi- 
tionis  Officium  die  4.  Septembi-is  a.  1861  condemnavit".  Videntur  tamen 
verba  Constitutionis  non  enuntiare  veritatem  forraaliter,  sed  solum  virtua- 
liter  oppositam  ontologismo,  quum  Dei  a  mundo  distinctio  non  formaliter 
negetur  ab  ontologistis,  sed  eatenus  solum,  quatenus  ex  eorum  de  rerum 
cognitione  doctrina  fluit  error,  mundum  et  Deum  idem  esse. 

^  Seriem  sententiarum  huius  paragraphi  ita  exponit  Brixinensis ,  de- 
putationis  de  fiderelator:  „Primo  agit  (paragraphus)  de  actu  creationis,  et 
postmodum  de  effectu."  Prior  pars  „iterum  constat  ex  duabus  partibus  sub- 
ordinatis,  scilicet  primo  affertur  doctrina  catholica  de  actu  creationis,  quahs 
est  in  se,  deinde  in  oppositione  ad  errores  nostri  temporis.  Ad  priorem 
partem  pertinent  verba :  ,Solus  verus  Deus  bonitate  sua  et  omnipotenti  vir- 
tute  non  ad  augendam  suam  beatitudinem,  nec  ad  acquirendam,  sed  ad  mani- 
festandam  perfectionem  suam  per  bona,  quae  creaturis  impertitur' ;  ad  poste- 
riorem  partem ,  scilicet  oppositam  erroribus  nostri  temporis ,  qui  ferme 
omnes  aut  ex  pantheismo  aut  saltem  ex.affini  ipsius  systemate  derivantur, 
apponuntur  verba  ultima  huius  primae  partis ,  scilicet  ,liberrimo  consilio' 
et  ,ex  nihilo  simul  ab  initio  temporis'.  Quoad  iterum  priorem  partem  attinet, 
scilicet  doctrinam  ipsam,  qualis  est  in  se,  exponitur  primo  motivum  crea- 
tionis ,  scilicet  ,bonitate',  deinde  causa  efficiens  creationis  ,omnipotenti  vir- 
tute',  et  demum  finis  creationis  ,non  ad  augendam  suam  beatitudinem,  nec 
ad  acquirendam,  sed  ad  manifestandam  perfectionem  suam  per  bona,  quae 
creaturis  impertitur'."  (Relatio  etc.  C.  V.  109  d  sq.  V.  ibid.  110  d  sqq., 
quid  Brixinensis  de  creationis  causa  exemplari,  movente,  efficiente  disserat.) 

^  Quae  sequuntur,  iam  in  schema  de  doctrina  catholica  ex  Concilio 
Lateranensi  lY.  recepta  erant.  (Schema  etc.  C.  Y.  507  c.)  Theologi  ad- 
notant,  iis  adiectum  esse  illud  „liberrimo  consilio",  „ut,  quemadmodum  creaiio 
de  nihilo,  eaque  ab  initio  teynporis  facta  directe  opponitur  evolutioni  aut 
emanationi  aeternae   a  pantheistis    assertae,   ita  libertas   creationis  directe 

didit  creaturam,  spiritualem  et  corporalem,  angelicam  videlicet  et  mun- 
danam,  ac  deinde  humanam  quasi  communem  ex  spiritu  et  corpore 
constitutam  a). 

[3.]  Universa  vero,  quae  condidit,  Deus  providentia  sua  tuetur 
atque  gubernat,  attingens  a  fine  usque  ad  finem  fortiter,  et  disponens 
omnia  suaviter  b).  Omnia  enim  nuda  et  aperta  sunt  oculis  eius  c), 
ea  etiam,  quae  libera  creaturarum  actione  futura  sunt ''. 

a)  Conc.  Later.  IV.  c.  1.   Firmiter.   (Hard.  Coll.  Conc.  VII,  15.) 

b)  Sap.  7,  1.  c)  Cf.  Hebr.  4,  13. 

opponatur  necessitati  ab  iisdem  propugnatae".  (Ibid.  C.  V.  520  b.)  In  dis- 
cussione  schematis  de  doctrina  catholica  vituperatum  est  illud  „simul  ab 
initio  temporis".  Quaerebatur:  „Quo  iure  asseritur,  Angelos  et  homines 
simul  esse  creatos?"  Consultor  Franzelin,  quum  schema  in  sessione  se- 
cunda  deputationis  explicaret  (cf.  Ex  actis  etc.  C.  V.  1647  d.  V.  supra 
cap.  I.  p.  15):  „Id  verbis  (Lateranensis  IV.),  quae  transcripta  sunt  in 
schemate,"  inquit,  „non  solum  non  asseritur,  sed  clare  indicatur  contra- 
rium,  dum  dicitur,  ,simul  ab  initio  temporis  conditam  esse  creaturam  spi- 
ritualem  et  corporalem,  angelicam  videlicet  et  mundanam  (angelos  et  ma- 
teriam,  seu  quod  dicitur  terra  inanis  et  vacua  Gren.  1,  2;  materia  invisa, 
ajxopcpos  uXy)  Sap.  11,  18),  ac  deinde  humanam!  —  Ceterum  1.  non  est  apud 
omnes  adeo  certum,  in  Lateranensi  particulam  simul  exprimere  simultaneum 
temporis;  potest  enim  significare  paritatem  creationis,  ut  Eccles.  18,  1  di- 
citur:  ,Deus  creavit  omnia  simul,  xoivr/  (S.  Thom.  in  I.  Decretalem;  Vas- 
quez  1.  P.  disp.  224.  c.  4).  Praeterea  2.  etiamsi  accipiatur  pro  particula 
temporis,  certum  tamen  est,  in  tali  particula  incidente  non  contineri  defini- 
tionem  quaestionis  de  tempore,  quo  fuerint  Angeli  creati  (S.  Thom.  1.  q.  61. 
a.  3.;  de  potent.  q.  3.  a.  18.;  Valentia  1.  P.  disp.  IV.  q.  12.  punct.  2.)." 
(Disquisitio  etc.     C.  V.  1625  d.) 

Illud  „simul"  certe  hoc  loco  explicandum  est,  ut  in  Concilio  Latera- 
nensi  IV.  Ibi  theologi  illud  intelligere  solent  tanquam  particulam  tem- 
poris,  ita  tamen,  ut  negent,  definiri,  Angelos  et  mundum  corporeum  eodem 
tempore  creatos  esse.  Illnd  „simul"  obiter  vel  incidenter  addi.  Cf.  Caiet. 
in  S.  Thomae  P.  I.  q.  61.  a.  3.  M.  Canits,  De  locis  1.  4.  cap.  5.  Greg.  de 
Val.  P.  I.  Disp.  12.  p.  2.     Suar.,  De  Angelis  1.  II.  cap.  3.  n.  6  sqq. 

^  Ultima  paragraphus  non  iam  erat  in  schemate  Patribus  proposito. 
(Cf.  C.  V.  72  a.)  In  prima  autem  schematis  paragrapho ,  ubi  de  attributis 
divinis  sermo  erat,  Deus  etiam  „providissimus"  praedicabatur  (C.  V.  71  d), 
quo  verbo  Archiep.  Simor  deistas  feriri  dicit.  (Relatio  etc.  C.  V.  85  d.)  Ad 
eam  vocem  unus  ex  Patribus  proposuit,  ut  ea  omissa  tertia  pai'agraphus 
de  providentia  et  praescientia  Dei  adderetur.  (Emendationes  etc.  C.  V. 
99  d  sq.)  Ei  assentiebatur  deputatio  (C.  V.  1671  c);  primo  quidem,  ut  Bri- 
xinensis  relator  exponit,  quia  vox  „providissimum"  postea  demura  fuit  in- 
troducta  et  turbat  aliquantulum  seriem  sententiarum ;  deinde  emendationem, 
qua  offertur  sententia  de  providentia  et  praescientia  Dei,  deputatio  „ea 
etiam  ex  causa  admittendam  esse  censuit,  quia  reapse  multis  iu  locis  vide- 
tur  dubitari  etiam  a  theologis,  utrum  Deus  reapse  praesciat  futura  contin- 

CAPUT  II. 

De  revelatione '. 

[1.]  Eadem  Sancta  Mater  Ecclesia  tenet  et  docet,  Deum,  rerum 
omnium  principium  et  finem  ^,  naturali  ^  humanae  rationis  ^  lumine  e 
rebus  creatis  certo  cognosci  posse^;  invisibilia  enim  ipsius,  a  creatura 
mundi,  per  ea  quae  facta  sunt,  intellecta,  conspiciuntur  a)  ^^  attamen 
placuisse  eius  sapientiae  et  bonitati  ^,  alia,  eaque  supernaturali  via  se 


a)  Rom.  1,  20. 


gentia,  i.  e.  futura  libera:  propterea  certe  non  abs  re  erit,  doctrinam  cer- 
tissimam,  imo  doctrinam,  quae  certe  est  de  fide,  proponere,  quod  Deus  est 
providissimus  et  praesciens  futura  etiam  contingentia  et  libera".  (Relatio  etc. 
C.Y,  105a.  b.)  EmendationemfereomnesPatresapprobarunt.  (Ibid.  C.Y.  109a.) 

1  Prima  capitis  paragraphus,  qua  de  possibilitate  Deura  naturaliter 
cognoscendi  ae  de  facto  revelationis  supernaturalis  agitur,  et  tres  priores 
canones  ex  altero  capite  schematis  de  doctrina  catholica  (C.  Y.  507  b)  de- 
sumpti  sunt.  Altera  paragraphus  (de  necessitate  revehitionis)  ex  capite 
quarto  ilHus  schematis.  (C.  Y.  509  a.)  Duae  ultimae  paragraphi  cum  quarto 
canone  (de  revelationis  fontibus  et  interpretatione  Scripturarum)  tertio  ca- 
piti  schematis  de  doctrina  cathoHca  (C.  Y.  508  c  sqq.)  respondent.  Quod  in 
capite  altero  huius  schematis  continetur  de  hominum  revelationis  recipiendae 
officio  (C.  Y.  507  d  sq.),  transiit  in  caput  tertium  Constitutionis  de  fide. 

^  Nura  Deus  tanqiiam  principium  et  finis  omnium  reruin  sola  ratione 
certo  cognosci  possit,  et  quatenus  id  hoc  loco  definiatur,  v.  supra  cap.  II. 
comment.  II.  p.  42  sqq. 

^  Yolebat  unus  ex  Patribus  deleri  vocem  „naturali".  „IIomo  enim", 
inquit,  „nunquam  in  statu  mere  naturali  fuit,  nec  proinde  esset  rationis 
lumen."  (Emendationes  etc.  C.  Y.  225 a.)  Respondet  Brixinensis:  „Mihi 
videtur  Rmus  auctor  huius  exceptionis  confundere  duo,  quae  non  sunt  con- 
fundenda,  scilicet  principiis  rationis  et  exercitium  i-ationis.  Nos  solummodo 
loquimur  de  principiis  rationis,  quodDeus  exprincipiis  rationis  certo  cognosci 
possit;  quidquid  sit  de  exercitio  rationis.  Si  in  hoc  sensu  non  possit  dici  lu- 
men  naturale  hominis,  deinde,  Rmi  Patres,  omnes  omnino  libri  tam  theologo- 
rum  scholasticorum  tam  reliquorum  essent  delendi."   (Relatio  etc.  C.  Y.  238  b.) 

''■  Ratio  hominis  sive  in  statu  naturae  purae  sive  in  statu  naturae  lapsae 
exsistentis  ad  Deum  certo  cognoscendum  sufficere  dicitur.  Y.  supra  cap.  II. 
corament.  II.  p.  33. 

^  De  vi  totius  huius  definitionis  v.  supra  cap.  II.  comment.  II.  p.  32  sqq. 

^  Etiam  ad  hunc  versiculum  spectat,  quod  Brixinensis  de  sequenti 
animadvertit  (Relatio  etc.  C.  Y.  238  a):  „Apostolus,  cum  hoc  in  loco  dicit, 
quod  [ethnici  philosophi]  cognoverint  Deum,  hanc  cognitionem  derivat  ex 
speculo  creaturarum;  .  .  .  non  potest  dici  quod  habuerint  ethnici  philo- 
sophi  etiam  semina  traditionis ,  quidquid  sit  hac  de  re ,  de  qua  multum 
disputatum  est  et  disputari  potest;  sed  apostolus  Paulus,  cum  haec  scribit, 
nonnisi  ad  cognitionem  Dei  naturalem  per  speculum  creaturarum  respicit." 

■^  Unus  voluit   deleri  „et  bonitati",    ne  tangeretur  quaestio  scholarum, 

ipsum  ac  aeterna  voluntatis  suae  decreta  humano  generi  revelare,  di- 
cente  Apostolo:  Multifariam,  multisque  modis  olim  Deus  loquens  patri- 
bus  in  Prophetis:  novissime,  diebus  istis  locutus  est  nobis  in  Filio  a). 
[2.]  Huic  divinae  revelationi  tribuendum  quidem  est,  ut  ea,  quae 
in  rebus  divinis  humanae  rationi  per  se  impervia  non  sunt  *,  in  prae- 
senti  quoque  generis  humani  conditione  ab  omnibus^  expedite,  firma 
certitudine  et  nullo  admixto  errore  cognosci  possint  ^.   K^on  hac  tamen 


a)  Hebr.  1,  1 


utrum  supernaturalis  elevatio  esset  merus  effectus  bonitatis,  an  requisitum 
sapientiae  Dei.  (Emendationes  etc.  C.  V.  121  c.)  Respondet  Brixinensis, 
quum  agatur  de  facto  revelationis  Y.  et  N.  Testamenti,  quae  certo  et  boni- 
tati  et  sapientiae  divinae  attribuenda  sit,  propositum  in  loeum  non  qua- 
drare.     (Relatio  etc.     C.  V.  133  c.     Cf.  ibid.  225  a.  235  d.) 

*  Ea  latius  patent,  quam  quae  in  antecedenti  paragrapbo  naturali  rationis 
humanae  lumine  cognosci  posse  dicuntur.  Voluit  unus  ex  Patribus  in  dis- 
cussione  generali  (Emendationes  etc.  C.  V.  122  c),  loco  „quae  in  rebus  di- 
vinis"  ex  pristino  schemate  de  doctrina  cathoHca  recipi  „quae  de  Deo  et  de 
lege  naturali".  (Schema  etc.  C.  V.  509  b.)  Id  recusat  deputatio,  „quia 
studio  expressio  ista  ,in  rebus  divinis'  fuit  assurapta,  ut  notio  paullukim 
latior  habeatur".  (Relatio  etc.  C.  V.  136 b.)  —  Intelliguntur  veritates  re- 
ligiosae  et  morales  naturales.  Omnes  tamen  veritates  naturales  (religiosas) 
humanae  rationi  per  se  pervias  esse  non  affirmari,  dicit  Brixinensis.  (Ibid, 
C.  V.  239  b.) 

^  Ne  nunc  quidem,  facta  revelatione,  illa  omnia  ab  omnibus ,  imo  ab 
ullo  homine  „expedite,  firma  certitudine  et  nullo  admixto  errore"  cognosci 
possunt.  Beneficio  revelationis  tribuendum  est ,  ut  illa ,  id  quod  per  se 
subintelligitur ,  convenienti  quadam  mensura  ab  omnibus  cognosci  possint. 
Id  expressum  erat  in  primo  schemate  de  doctrina  catholica  verbis  „suffi- 
cienti  amplitudine".     (Schema  etc.     C.  V.  509 b.) 

^  Brixinensis  in  relatione  ait:  „.  .  .  docetur  necessitas  moralis  reve- 
lationis  divinae,  i.  e.  necessitas,  quae  non  se  habet  ex  parte  obiecti,  nam 
ex  parte  obiecti  agitur  de  iis,  quae  in  rebus  divinis  humanae  rationi  im- 
pervia  non  sunt;  sed  agitur  de  necessitate ,  quae  se  habet  ex  parte  sub- 
iecti,  i.  e.  hominis  in  praesenti  quoque  generis  humani  conditione.  .  .  Si 
agatur  ei'go  de  cognitione  naturali  actuali  in  istis  cireumstantiis ,  tot  ae 
tantae  difficultates  homini,  prout  nunc  est,  obiiciuntur ,  ut  revelatio  super- 
naturalis  dici  possit  moraliter  necessaria."  (Relatio  etc.  C.  V.  135  a.)  De 
eadem  re  explicatu  non  tam  facili  haec  habent  theologi  in  adnotationibus  ad 
schema  de  doctrina  catholica  (C.  Y.  524  d):  „Praeter  dogmata  supernaturalia, 
de  quibus  hactenus  dictum  est,  in  revelatione  supernaturali  continentur  etiam 
veritates  ad  Deum  et  ad  legem  naturalem  spectantes,  quae  ])er  se  possunt  ex 
naturali  quoque  Dei  manifestatione  cognosei.  Non  potest  ergo  ad  cognitionem 
huiusmodi  veritatum  affirmari  necessitas  absoluta  manifestationis  supernatu- 
ralis  aut  revelationis ;  si  nimirum  non  de  modo  cognitionis,  sed  solum  de  ipsa 
cognitione  in  se  agitur.  Attamen  pro  genere  humano  in  praeseuti  eonditione 
ad  has  veritates  debito  tempore,  suffieienti  claritate  et  plena  certitudine,  sine 

de  causa  revelatio  absolute  necessaria  dicenda  est,  sed  quia  Deus  ex 
infinita  bonitate  sua  ordinavit  hominem  ad  finem  supernaturalem ,  ad 
participanda  scilicet  bona  divina,  quae  liumanae  mentis  intelligentiam 
omnino  superant;  siquidem  oculus  non  vidit,  nec  auris  audivit,  nec  in 
cor  hominis  ascendit,  quae  praeparavit  Deus  iis,  qui  diligunt  illum  a)  i. 

a)  I.  Cor.  2,  9. 


admixtione  errorum  assequendas  eae  sunt  difficultates,  ut  potentia  physica 
generatira  non  perducatur  ad  actum  sine  speciali  adiutorio.  Difficultates 
ita  comparatae  constituunt  impotentimn  moralem ,  cui  respondet  moralis  ne- 
cessitas  adiutorii.  Hoc  autem  adiutorium  speciale  in  comrauni  providentia 
praesentis  ordinis  naturae  elevatae  consistit  in  ipsa  supernaturali  revela- 
tione.  Ergo  haec  revelatio  quoad  illas  quoque  veritates  per  se  rationales 
in  praesenti  ordine  censeri  debet  humano  generi  moraliter  necessaria  (cf. 
S.  Thom.  1.  q.  1.  a.  1.;  2.  2.  q.  2.  a.  4.;  contr.  gent.  I.  4;  de  verit.  q.  14. 
a.  10.).  —  Haec  moralis  necessitas  exprimitur,  dum  declaratur  supernatu- 
rahs  revelationis  maximum  heiieficium,  quia  ei  debetur  in  ordine  praesenti 
hariim  quoque  veritatum  propositio  omnihns  accommodata,  ut  ad  earum  cogni- 
tionem  dehito  tempore,  sufjicienti  amplitudine,  firma  certitudine  et  ahsque  erro- 
rum  permixtione  perveuiri  possit.  Videlicet  per  ipsara  revelationem  tollitur 
moralis  impotentia,  atque  adeo  redditur  humano  generi  cognitio  moraliter 
possibilis^  —  Ad  quaestionem  ipsam  de  morali  revelationis  necessitate  in- 
telbgendam  bene  notandum  est,  quod  theologi  dicunt,  illud  „speciale  adiu- 
torium",  quo  indigemus,  „in  communi  providentia  praesentis  ordinis  naturae 
elevatae^  consistere  „in  ipsa  supernaturali  revelatione".  Itaque  non  sequitur, 
in  statu  naturae  pitrae  futurum  fuisse,  ut  homines  revelatione  indiguissent, 
etiamsi  eorum  vires  naturales  non  superassent  nostras.  Alia  enim  fuisset 
providentia  ordinis  naturae  purae,  qua  non  quidem  revelatio  exstitisset,  sed 
aHa  tamen  subsidia  oblata  essent,  quibus  cognitio  rerum  divinarum  etiam 
moraliter  facta  esset  possibiUs. 

^  Sententia  explicatur  a  Brixinensi  (Eelatio  etc.  C.  Y.  134  b.c)  et 
aceuratius  ita  a  theologis  in  adnotatione  ad  schema  de  doctrina  catholica 
(C.  V.  524  a  sqq.):  „Per  naturale  luraen  rationis  cognosci  quidem  possent 
finis  naturahs,  ad  quem  nimirum  natura  humana  ex  intrinsecis  suis  prin- 
cipiis  ordinata  esset,  et  media  ad  hunc  finem  assequendum  necessaria.  At 
finis  supernaturalis  et  huic  fini  proportionata  proindeque  supernaturalia 
media,  sicut  sunt  supra  vires  totius  naturae  creatae,  supra  eius  exigentiam, 
et  supra  totam  perfectibiHtatem  intra  Hmites  naturae;  ita  ordiuatio  ad  ta- 
lem  finem  per  taHa  media  (supposita  etiam  quacunque  perfectione  naturaH) 
non  potest  esse  nisi  ex  Hbero  infinitae  bonitatis  consiHo.  Unde  hoc  con- 
siHum,  et  proinde  ordinatio  ad  talem  finem  et  media  ei  proportionata  non 
possunt  cognosci  per  ea  quae  facta  sunt,  seu  ex  naturaH  manifestatione 
Dei ;  sed  necessaria  est  aHa  Dei  manifestatio ,  quae  sicut  ipsa  res  mani- 
festanda  est  supra  exigentiam  naturae  humanae.  Haec  supernaturaHs  re- 
velatio  pro  vita  praesenti  in  hoc  caHginoso  loco,  donec  lucifer  oriatur  in 
cordibus  nostris,  nobis  fit  per  verbum  Dei. 

„Hypothesis  ergo,  sub  qua  affirmari  debet  omnimoda  necessitas  revela- 

(3.)  Haec  porro  supernaturalis  revelatio,  secundum  universalis 
Ecclesiae  fidem,  a  sancta  Tridentina  Synodo  declaratam,  continetur 
in  libris  scriptis  et  sine  scripto  traditionibus ,  quae  ipsius  Christi  ore 
ab  Apostolis  acceptae,  aut  ab  ipsis  Apostolis  Spiritu  Sancto  dictante 
quasi  per  manus  traditae,  ad  nos  usque  pervenerunt  a).  Qui  quidem 
veteris  et  novi  Testamenti  libri  integri  cum  omnibus  suis  partibus, 
prout  in  eiusdem  Concilii  decreto  recensentur,  et  in  veteri  vulgata 
latina  editione  ^  habentur,  pro  sacris  et  canonicis  ^  suscipiendi  sunt. 
Eos  vero  Ecclesia  pro  sacris  et  canonicis  habet,    non   ideo  quod  sola 


a)  Conc.  Trid.  sess.  IV.  Decr.  de  Can.  Script. 


tionis  supernaturalis,  est  elevatio  humanae  naturae  ad  ordinem  supernatu- 
ralem,  in  quo  sicut  dona  supernaturalia  impertiuntur ,  ita  veritates  super- 
naturales  supernaturali  modo  cognoscendae  sunt.  Quaecunque  proinde 
supponatur  natiiralis  perfectio  hominis,  manet  eadem  necessitas  huius  super- 
naturalis  revelationis  quoad  ea  dogmata ,  ,quae  (ut  S.  D.  N.  Pius  IX. 
loquitur  in  litteris  Gravissimas  inter  11.  Dec.  1862)  supernaturalem  hominis 
elevationem  ac  supernaturale  eius  cum  Deo  commercium  respiciunt,  atque 
ad  hunc  finem  revelata  noscuntur'.  Ergo  hypothesis,  sub  qua  necessaria 
dici  deheat  revelatio ,  non  est  abusus  tantummodo  virium  naturalium  ex 
parte  hominis  et  corruptio  humanae  rationis ;  simili  fere  modo ,  quo  gratia 
interna  non  solum  propter  corruptionem  naturae,  sed  propter  ipsam  eleva- 
tionem  ad  ordinem  supernaturalem  (quavis  supposita  perfectione  naturali) 
necessaria  credi  debet.  Expositio  huius  doctrinae  masime  ideo  gravis  mo- 
menti  est  pro  nostris  temporibus,  quia  in  errore  opposito  continetur  unum 
ex  principiis,  quibus  doctrina  cathohca  de  ordine  supernaturali  subvertitur 
vel  in  periculum  vocatur. 

„Propterea  in  schemate  decreti  excluditur  hic  error,  quo  dicitur  neces- 
saria  revelatio  tantummodo  velut  subsidium  acl  facilius  et  universalius  asse- 
quenda  ea,  quae  in  manifestatione  naturali  iam  continerentiir  et  ex  ea  intelligi 
possent.  Affirmatur  autem  necessitas  omnimoda  propter  ipsam  elevationem 
ad  supernaturalem  ordinem,  et  in  hoc  ordine  ad  supernaturalium  rerum  co- 
gnitionem  per  fidem.  Sicut  deinde  summa  erroris  posita  est  in  confusione 
veritatum,  quae  ex  supernaturali  revelatione  tantummodo  cognosci  possunt, 
cum  veritatibus ,  quae  in  naturali  etiam  manifestatione  continentur:  ita 
errori  opponitur  veritas  cathoHca,  quod  supernaturalia  dantur  dogmata,  quae 
in  naturcdi  Dei  manifestatione  non  continentur. 

„Tota  haec  catholicae  doctrinae  expositio  est  contra  ipsam  radicem  er- 
roris  in  Sijllaho  notati  sub  n.  VIII :  ,Quum  ratio  humana  ipsi  religioni 
aequiparetur ,  idcirco  theologicae  disciplinae  perinde  ac  philosophicae  trac- 
tandae  sunt.'" 

^  Non  intelligenda  est  sola  Clementis  VIII.  editio,  sed  intelligitur  vul- 
gata,  ut  in  Tridentino  ante  vulgatam  a  Clemente  Papa  editam  intellige- 
batur.     V.  supra  cap.  11.  comment.  III.  p.  47. 

^  Quale  intercedat  discrimen  inter  librum  inspiratum  et  canonicum,  v. 
supra  cap.  II.  comment.  III.  p.  51  sqq. 

humana  industria  concinnati ,  sua  deinde  auctoritate  siut  approbati  * ; 
nec  ideo  dumtaxat,  quod  revelationem  'sine  errore  contineant^;  sed 
propterea  quod  Spiritu  Sancto  inspirante  conscripti  ^  Deum  habent 
auctorem,  atque  ut  tales  ipsi  Ecclesiae  traditi  sunt*. 

[4.]  Quoniam  vero,  quae  sancta  Tridentina  Synodus  de  inter- 
pretatione  divinae  Scripturae  ad  coercenda  petulantia  ingenia  salu- 
briter  decrevit,  a  quibusdam  hominibus  prave  exponuntur,  Nos,  idem 
decretum  renovantes  ^,  hanc  illius  mentem  esse  declaramus,  ut  in  rebus 
fidei  et  morum,  ad  aedificationem  doctrinae  Christianae  pertinentium^, 
is  pro  vero  sensu  sacrae  Scripturae  habendus  sit,  quem  tenuit  ac  tenet 
Sancta  Mater  Ecclesia,  cuius  est  iudicare  de  vero  sensu  et  interpreta- 
tione  Scripturarum  sanctarum;  atque  ideo  nemini  licere  contra  hunc 
sensum,  aut  etiam  contra  unanimem  consensum  Patrum  ipsam  Scrip- 
turam  sacram  interpretari '^. 

CAPUT  III. 

De  fide  s. 

[1.]  Quum  homo  a  Deo  tanquam  Creatore  et  Domino  suo  totus 
dependeat,  et  ratio  creata  increatae  Yeritati  penitus  subiecta  sit,  ple- 
num  revelanti  Deo  intellectus  et  voluntatis  obsequium  fide  praestare 
tenemur^.     Hanc  vero  fidem,   quae  humanae  salutis  initium  est,  Ec- 


^  Num  hac  sententia  doctrina  Lessii  et  Lovaniensium  notetur,  v. 
ibid.  p.  49  sqq. 

^  fllSTam  si  huiusmodi  libri  essent  inspirati,  omnes  canones  Conciliorum 
libris  sacris  essent  adnumerandi."     (Relatio  etc.     C.  Y.  141  a.) 

^  Offendebatur  unus  ex  Patribus,  quod  hoc  loco  verba  ex  II.  Petr.  1,  21, 
quibus  tantum  de  prophetiis  serrao  esset,  generatim  ad  libros  inspiratos  re- 
ferrentur.  Yoluit  scribi  ex  II.  Tim.  3,  16:  „divinitus  inspirati".  (Emenda- 
tiones  etc.  C.  Y.  125  d.)  Respondit  Brixinensis,  verba,  quum  ex  Florentino 
decreto  assumpta  essent,  retinenda  esse.     (Relatio  etc.     C.  Y.  239  b.) 

*  De  tota  hac  definitione  v.  supra  cap.  II.  comment.  III.  P.  II.  p.  47  sqq. 

^  Cur  Tridentini  decretum  renovari  debeat,  v.  supra  cap.  II.  com- 
ment.  III.  p.  53. 

^  Explicationem  horum  verborum  v.  ibid.  p.  54  sqq. 

■^  Totius  huius  paragraphi  explicationem  v.  ibid.  P.  III.  p.  53  sqq. 

^  Rmus  Conradus  Martin ,  Episcopus  Paderbornensis,  qui  de  emenda- 
tionibus  in  caput  tertium  eiusque  canones  propositis  nomine  deputationis 
relationem  habuit:  „Depritatio  .  .  .  sibi  proponit,"  inquit,  „in  hoc  capite  tertio 
exponere  doctrinam  de  fide;  sed,  quod  bene  notandum  est,  non  eam  com- 
pletam  et  absolutam,  sicuti  in  theologico  aliquo  tractatu  exhibenda  foret, 
sed  potius  contraetam  ad  illa  puncta,  quae  hodiernis  circa  fidem  erroribus 
opponuntur."     (Relatio  etc.     C.  Y.  165  d  sq.) 

^  Haec  sententia,  ex  capite  altero  schematis  de  doctrina  cathoHca  re- 
cepta  (C.  Y.  507  d  sq.),  in  schemate  primo  reformato  continebatur  in  altero 

clesia  catholica  profitetur,  virtutem  esse  supernaturalem ,  qua,  Dei 
aspirante  et  adiuvante  gratia,  ab  eo  revelata  vera  esse  credimus,  non 
propter  intrinsecam  rerum  veritatem  naturali  rationis  lumine  perspec- 
tam,  sed  propter  auctoritatem  ipsius  Dei  revelantis,  qui  nec  falli  nec 
fallere  potest.  Est  enim  fides ,  testante  Apostolo ,  sperandarum  sub- 
stantia  rerum,  argumentum  non  apparentium  a)  i. 


a)  Hebr.  11,  1. 


eius  capite  de  revelatione  (C.  V.  1629  b.c),  et  a  deputatione  in  caput 
tertium  de  fide  translata  est.  (Ex  actis  etc.  C.  V.  1665  b.)  Atque  Ms 
quidem  verbis  expressa  certe  magis  ad  doctrinam  de  fide,  quam  ad  doc- 
trinam  de  revelatione  spectat.  Adversariorum  autem  doctrina,  cui  haec 
sententia  primo  opponitur,  magis  directe  doctrinam  de  revelatione  aggredi- 
tur,  quam  doctrinam  de  fide.  Etenim  „dicunt,  huraanam  rationem  esse  pe- 
nitus  independentem  atque  in  se  ipsa  esse  omnis  veri  omnisque  boni  fon- 
tem  et  unicam  normam  ac  legem,  ita  ut  supra  naturales  rationis  cognitiones 
veritas  credenda  ne  divina  quidem  opera  et  auctoritate  revelari  ac  fides 
imperari  queat".  (Schema  de  doctrina  catholica.  C.  Y.  508  a.)  Cf.  quae 
infra  ad  canonem  primum  huius  capitis  adnotavimus. 

1  Haec  altera  paragraphi  pars  ex  cap.  sexto  schematis  de  doctrina 
catholica  recepta  est.  (C.  Y.  510  a.b.)  In  nota  ibi  addita  explicatur  ita: 
„Imprimis  datur  descriptio  ipsius  fidei  secundum  definitionem  ConciUi  Tri- 
dentini  (Sess.  YI.  cap.  6.),  eo  solum  discrimine,  quod  ibi  fides  speetatur 
praecise,  ut  est  initium  iustificationis  impii ,  hic  autem  consideratur  fides 
eadem  per  se,  et  directe  quidem  ac  proxime,  quatenus  a  scientia  mere  ra- 
tionali  distinguitur.  Dicitur  igitur  virtus  supernaturalis,  quae  deinde  ex  pro- 
prio  suo  actu  declaratur.  Actus  vero  ipse ,  qui  est  assensus  in  veritatem 
adeoque  formaliter  pertinet  ad  intellectum,  definitur  secundum  suum  ohiec- 
tum  formale  et  materiale  et  secundum  principium  eliciens ,  quod  est  homo 
quidem,  sed  instructus  supernaturalibus  viribus  gratiae."  (C.  Y.  528  a.)  De 
adversariis,  quorum  erroribus  haec  definita  doctrina  opponitur,  haec  ibi 
(C.  Y.  527a)  animadvertuntur :  „Rationalistae  loquuutur  et  ipsi  Aq  fide  reli- 
giosa;  sed  fidem,  cuius  motivum  sit  auctoritas  Dei  loquentis,  nullam  possunt 
admittere,  cum  ipsam  locutionem  Dei  seu  revelationem  negent.  Unde  no- 
mine  fidei  generatim  non  aliud  intelligunt,  quam  rationalem  scientiam  rerum 
ad  Deum  et  ad  religionem  pertinentium.  Pro  diverso  autem  modo,  quo 
scientiam  constituunt,  etiam  fidem  religiosam  solo  nomine  retento  alii  aliter 
concipiunt.  Yerum  hac  quoque  in  fundamentaU  notione  fidei  derivatio 
aliqua  doctrinae  a  rationalismo  ad  semirationalismum  locum  habuit.  Semi- 
rationahstae  negant,  auctoritatem  Dei  loquentis  esse  motivum  formale  fidei, 
qua  fideles  nominamur  et  sumus;  h.  e.  negant,  propriam  rationem  huius 
fidei  in  eo  positam  esse ,  ut  assensus  praestetur  ^^'''opter  auctoritatem  Dei 
loquentis.  Docent  enim,  omnem  firmam  persuasionem  de  Deo  et  de  rebus 
divinis  esse  fidem  illara  proprie  dictam ,  a  qua  fideles  denominantur, 
etiamsi  motivum  amplectendi  et  tenendi  veritatem  non  sit  auctoritas  Dei, 
sed  veritas  teneatur  solummodo  propter  perspectum  intrinsecum  nexum 
idearum.     Imo  dicunt ,    sensu    sublimissimo  ficlem  esse  ac  dici  debere  e.  g. 

[2.]  Ut  nihilominus  fidei  nostrae  obsequium  rationi  consentaneum 
esset,  voluit  Deus  cum  internis  Spiritus  Sancti  auxiliis  externa  iungi 
revelationis  suae  argumenta,  facta  scilicet  divina,  atque  imprimis  mi- 
racula  et  prophetias,  quae  cum  Dei  omnipotentiam  et  infinitam  scien- 
tiam  luculenter  commonstrent,  divinae  revelationis  signa  sunt  certissima 
et   omnium  intelligentiae  accommodata  ^     Quare  tum  Moyses  et  Pro- 


cognitionem   exsistentiae  Dei ,   ad   quam    ex   consideratione  huius   universi 
perveniatur." 

Semirationalistarum  doctrina  his  eorum  locis  illustratur  ibid.  (C.  Y. 
527  d):  „Si  exclusa  falsa  credulitate,  etiam  illa  quae  per  accidens  verum 
credit,  sed  ideo  secundum  dictamina  rationis  non  minus  reprehensibilis  est, 
velimus  fidem  definire,  dicendura  est,  fidem  esse  in  nobis  statwn  certitudinis 
seu  persuasionis  de  veritate  rei  cognitae,  in  quem  statum  inducimur  per  neces- 
sarium  assensim  rationis  tlieoreticae  vel  per  necessarium  consensum  rationis  prac- 
ticae.  Haec  fides  rationalis  est  finis  supremus  totius  philosophiae,  unica  vera 
norma  hominis  in  hac  vita ,  et  necessaria  conditio  ad  eius  elevationem. 
Quare  dicit  Apostolus  gentium:  Est  autera  fides  sperandarura  substantia 
rerum,  argumentum  non  apparentium."  (Gr.  Hermes,  Introd,  philos.  ad  theo- 
log.  p.  259.)  —  ,,Si  auctoritas  designatur  ut  unicum  motivum  fidei  atque 
adeo  ut  eius  fundamentum,  hoc  ipso  intrinseca  firmitas  fidei  subvertitur." 
(Ibid.  p.  265.)  —  „Quid  est  fides  sublimissimo  sensu?  Apprehensio  eorum, 
quae  per  sua  phaenomena  se  raanifestant,  vel  tanquara  fundamentura  sub- 
stant  cognitioni  erapiricae.  Christianus  cognoscit  et  credit  Dei  exsisten- 
tiara,  dura  in  universo  eius  maiestatem  et  divinitatem  intellectu  conspicit." 
(G.  C.  Mayer,  Lexic.  Ecclesiast.  t.  IV.  p.  522.) 

*  Paragraphus  recepta  est  ex  cap.  septimo  scheraatis  de  doctrina  catho- 
liea.  (C.  V.  510  b  sqq.)  —  Quae  sit  doctrina  opposita,  quara  respiciat,  v.  in 
relatione  Archiep.  Strigoniensis  (C.  V.  87  b),  in  relatione  Episc.  Paderbor- 
nensis  (C.  Y.  166  d),  idque  accurate  exponunt  theologi  in  adnotatione  16. 
ad  schema  de  doctrina  catholica  (C.  Y.  528  b  sqq.):  „Hic  articulus  opponi- 
tur  errori,  qui  speciem  pietatis  quandoque  assuraens  eo  plus  habet  peri- 
culi.  Inter  protestantes  illos,  qui  revelationera  christianara  se  adraittere 
profitentur,  raulti  sunt,  qui  reiectis  criteriis  ad  cognoscendura  et  proban- 
dum  factum  revelationis  idoneis,  unice  provocant  ad  internam  experientiam, 
ad  sensum  religiosum ,  ad  testimonium  spiritus ,  ad  immediatam  certitudinem 
fldei.  Yalorem  itaque  aut  necessitatem  motivorum  credibilitatis ,  quae  indu- 
cantur  ex  miraculis,  prophetiis  adirapletis  etc,  vel  omnino  negant,  vel  ea 
solum  admittunt  tanquam  subsidia  quaedam,  si  fides  iam  supponitur;  quia 
(ut  aiunt)  ipsa  huiusraodi  facta  nisi  per  fidem  iam  suppositam  cognosci  non 
possunt.  lam  pseudo-reformatores  verbum  Dei  genuinum  ex  ,sapore'  et 
gustu'  discernere  consuerunt,  ad  quera  finem  in  unoquoque  homine  fideli 
ponebant  iraraediatura  testiraoniura  Spiritus  Sancti.  Recentiores  vero  eadem 
methodo  retenta  huic  testiraonio  Spiritus  Sancti  plerumque  substituunt  na- 
turalem  sensum  religiosum  vel  indigentiam  animi  religiosi,  per  quem  sensum 
immediate,  et  quin  veritas  revelata  ex  criteriis  extrinsecis  nobis  fiat  credi- 
hilis,  religionem  christianara  araplectaraur  tanquam  veram  et  divinam.  Neque 

phetae,  tum  ipse  maxime  Christus  Dominus  multa  et  manifestissima 
miracula  et  prophetias  ediderunt;  et  de  Apostolis  legimus:  Illi  autem 
profecti  praedicaverunt  ubique,  Domino  cooperante,  et  sermonem  con- 
firmante ,  sequentibus  signis  a).  Et  rursum  scriptum  est :  Habemus 
firmiorera  propheticum  sermonem ,  cui  bene  facitis  attendentes  quasi 
lucernae  lucenti  in  caliginoso  locob). 

[3.]  Licet  autem  fidei  assensus  nequaquam  sit  motus  animi  caecus : 
nemo  tamen  evangelicae  praedicationi  consentire  potest,  sicut  oportet 
ad  salutem  consequendam,  absque  illuminatione  et  inspiratione  Spiri- 
tus  Sancti,    qui  dat  omnibus  suavitatem   in  consentiendo    et  credendo 


a)  Marc.  XVI,  20.  b)  II.  Petr.  1,  19. 


desunt  alii,  qui  doceant,  facta  illa  supernaturalia  non  posse  intelligi  tan- 
quam  motiva  credibilitatis,  nisi  fides  iam  praesupponatur,  et  propterea  ipsum 
factum  revelationis  homini ,  qui  fidem  nondum  suscepit,  demonstrari  non 
posse,  ac  proinde  certam  persuasionem  de  veritate  facti  revelationis  seu 
de  revelationis  exsistentia  non  posse  praecedere  ad  susceptionem  fidei  chri- 
stianae;  sed  absque  huiusmodi  persuasione  per  divinam  gratiam  produei 
fidem  ita,  ut  haec  sit  spontaneus  et  immediatus  actus  rationis. 

^Ceterum  S.  Sedes  iam  saepius  necesse  habuit  huiusmodi  errores  pro- 
scribere.  Ab  Innocentio  XI.  2.  Martii  1679  daranata  est  haec  propo- 
sitio  (XXI.):  ,A.ssensus  fidei  supernaturalis  et  utihs  ad  salutem  stat  cum 
notitia  solum  probabili  revelationis,  imo  cum  formidine,  qua  quis  formidet, 
ne  non  sit  locutus  Deus.'  Approbante  S.  Sede  subscribendae  theses  pro- 
positae  sunt  8,  Sept.  1840:  ,Revelationis  christianae  probatio  ex  miraculis 
Christi  desumpta,  quae  testium  ocularium  sensus  mentesque  percellebant, 
vim  suam  atque  fulgorem  quoad  subsequentes  generationes  non  amisit. 
Hanc  eandem  probationem  in  traditione  omnium  Christianorum  orali  et 
scripta  reperire  est;  qua  duplici  traditione  illis  demonstranda  est,  qui  vel 
eam  reiiciunt  vel,  quin  admittant,  requirunt.'  ,Ilatio  cum  certitudine  au- 
thenticitatem  revelationis  ludaeis  per  Moysem  et  Christianis  per  lesum 
Christum  factae  probare  valet.'  In  Literis  Apostolicis  Smi  D.  N.  9.  Xov. 
1846  inter  alia  docetur:  ,Humana  ratio  ne  in  tanti  momenti  negotio  deci- 
piatur  et  erret,  divinae  revelationis  factum  diligenter  inquirat  oportet,  ut 
certo  sibi  constet,  Deum  esse  loquutum.' 

„Errorem  vero  ipsum,  contra  quem  hic  articulus  in  schemate  proponi- 
tur,  periculis  plenum  esse,  per  se  manifestum  est.  Si  enim  reiectis  vel  suo 
valore  exutis  criteriis  extrinsecis ,  quibus  Deus  suam  revelationem  velut 
sigillis  divinis  cognoscibilem  reddidit,  totum  revocatur  ad  ,internam  ex- 
perientiam'  et  ad  ,sensum  internum',  nullus  amplius  remanet  modus  certus 
discernendi  revelationem  veram  a  fictitia.  Ille  enim  sensus  secundum  pro- 
videntiam  ordinariam  non  subest  experientiae  sub  formali  ratione,  quatenus 
sit  supernaturalis,  et  si  seiungatur  a  criteriis  extrinsecis ,  patet  illusionibus 
gravissimis.  Unde  etiam  videmus,  homines  pro  religione  falsa  et  erroribus 
manifestis  appellare  ,ad  experientiam  et  ad  sensum  internum',  quem  ipsi 
tribuunt  Spiritui  Sancto." 

veritati  a).  Quare  fides  ipsa  in  -se,  etiamsi  per  charitatem  non  opere- 
tur,  donum  Dei  est,  et  actus  eius  est  opus  ad  salutem  pertinens,  quo 
homo  liberam  praestat  ipsi  Deo  obedientiam,  gratiae  eius,  cui  re- 
sistere  posset,  consentiendo  et  cooperando  ^. 


a)  Syn.  Araus.  II.  can.  7.     [Hard.  CoU.  Conc.  II,  1099.] 

*  Paragraphus  contra  Horraesianos  recepta  est.  (Relatio  etc.  C.  V. 
87  c.  166  d.)  Error  eorum  accurate  expositus  est  in  theologorum  adno- 
tationibus  ad  cap.  octavum  scheraatis  de  doctrina  catholica  (C,  L.  529  c  sqq.): 
„In  doctrina  Hermesiana  distinguitur  imprimis  ,fides  cognitionis'  (ut  ipsi 
appellant) ,  h.  e.  fides ,  qua  assensus  praestatur  veritati ,  et  deinde  ,fides 
cordis',  h.  e.  fides ,  quae  per  charitatem  operatur,  Illa  prior  dicitur 
etiam  fides  ,passiva',  et  ,consistit  in  consensu  necessario,  qui  inducitur  per 
argumenta  pro  veritatibus  religionis  christianae,  et  in  necessaria  (coacta) 
persiiasione  de  veritate  demonstrata'.  Fides  autem  ,cordis'  est  liberae  vo- 
luntatis:  ,continetur  enim  in  ea  libera  et  absoluta  subiectio  sub  iis,  quae 
revelata  sunt,  scilicet  omnimoda  resignatio  in  Deum  ac  res  divinas.  Est 
nempe  haec  fides  avulsio  ab  omnibus  rebus  terrenis,  et  ideo  eam  sequi- 
tur  libera  perfecta  [de]liberatio  ac  voluntas  amandi  et  quaerendi  Deum'. 
(Gr.  Hermes,  Dogmatic.  P,  III.  §  282  sqq.)  Assensus  igitur  fidei  non  est 
liberae  voluntatis,  sed  est  persuasio  necessaria  inducta  rationibus  ,cogenti- 
bus',  quae  necessitas  assensus  si  desit,  putant  non  aliud  remanere  quam 
vanam  credulitatem  ,  ,etiamsi  forte  per  accidens  verum  sit,  quod  creditur'. 
(Idem,  Introd.  philos.  ad  theol.  p.  259,) 

„Hinc  consequitur,  ad  assensum  fidei  nullo  modo  necessariam  esse  gra- 
tiam,  Namque,  aiunt,  ,fide8  illa  passiva  oritur  necessario  secundum  mere 
naturalem  constitutionem  humani  intellectus  et  humanae  rationis ,  et  ideo 
ad  hanc  fidem  eliciendam  neque  potest  esse  sermo  de  necessitate  gratiae  actu- 
alis^  Unde  ulterius  fides  ne  mediate  quidem  salutaris  est;  attamen  prae- 
parat  hominem  ad  fidem  operantem ,  quae  ,soIa  est  actus  mediate  salu- 
taris',  sicut  ,spes  operans  et  charitas  operans  sunt  immediate  salutares'. 
(Idem,  Dogmatic.  P,  III,  §  285.)  Unde  etiam  pervertendo  sensum  definitio- 
num,  quibus  a  Conciliis  [et]  a  PP.  declaratur  gratia  necessaria  ad  creden- 
dum,  sicut  oportet,  aiunt,  has  definitiones  solummodo  de  necessitate  gratiae 
ad  fidem  iam  vivam,  quae  per  charitatem  operatur,  intelligi  oportere;  et 
hoc  ipso  significari,  ad  fidem  cognitionis ,  quae  nondum  viva  sit,  gratiam 
non  requiri,  Non  intelligunt  nimirum ,  illas  particulas  sicut  oportet,  sicut 
expedit,  a  Conciliis  additas  esse,  ut  indicetur  necessitas  gratiae  ad  creden- 
dum  actii  supernaturali."' 

(„In  opusculo  apologetico  ,MeIetemata  theologica',  quod  patroni  Her- 
mesianae  doctrinae  Summo  Pontifici  ofi"erre  tentarunt ,  hic  error  claris- 
sime  defenditur,  ,Quid  iudicabimus  secundum  Ecclesiam  catholicam  de 
fide  mortua  et  otiosa?  Etiam  hanc  esse  donum  gratiae  illius  supernatu- 
ralis ,  id  neque  diserte  expressum  inest  in  Conc,  Trid,  Sess.  VI.  can,  28,, 
neque  concludendo  effici  potest;  nam  isto  canone  de  gratiae  necessitate 
nullus  omnino  sermo  fit,  quamvis  dicatur,  posse  in  eo  ,  qui  per  peccatum 
gratiam  amiserit,  veram  fidem  remanere  licet  mortuam  et  sine  caritate.  .  . 

[4.]  Porro  fide  divina  et  catholiea  ea  omma  credenda  sunt,  quae 
in  verbo  Dei  scripto  vel  tradito  continentur,  et  ab  Ecclesia  sive  so- 
lemni  iudicio  sive  ordinario  et  universali  magisterio  tamquam  divini- 
tus  revelata  ^  credenda  proponuntur. 


Non  est  fidei  dogma,  eiusdem  gratiae  supernaturalis  necessitatem  pertinere 
etiam  ad  fidem  mortuara  ,  quae  salutem  non  praestat.  Addimus,  hanc  po- 
stremam  sententiam  ne  habere  quidem,  quo  fulciatur;  imo  videri  pugnan- 
tem  esse  cum  mente  Patrum,  qui  in  illis  Conciliis  Ecclesiae  doctrinam  ex- 
plicuere  (Arausic.  II.  can.  7.  8.;  Trid.  Sess.  VI.  can.  3.).  ISTam  si  PP.  de- 
clarant:  Homini,  ut  possit  cogitare  de  rebus  ad  salutem  vitae  aeternae  per- 
tinentibus,  siciit  expedit,  ut  possit  credere,  sicut  oportet,  necessaria  est  gratia 
divina  supernaturalis;  nonne  colligi  licet  a  contrario,  fuisse  tacitam  men- 
tem  illorum  Patrum ,  posse  hominem  sine  gratiae  supernaturalis  adiutorio 
credere,  sicut  non  oportet,  id  est,  habere  fidem  mortuam  et  otiosam?'  [Ibi 
§  33.  p.  82  sq.]") 

„At  errorem  hunc  plane  esse  haereticum,  nemo  dubitare  potest.  lam 
Semipelagiani  distinguebant  inter  fidem  seu  fidei  initium  et  inter  opera 
bona  seu  vitae  sanctitatem;  et  quod  ad  initium  fidei  gratiam  supernatu- 
ralem  necessariam  esse  negarent,  ideo  haereseos  damnati  sunt  ab  universa 
Ecclesia,  nominatimque  definita  est  necessitas  gratiae  ad  fidem  christianam, 
qua  consentitur  evangelicae  praedicationi,  seu  ad  fidem  illam,  quam  recen- 
tiores  isti  appellant  ,fidera  cognitionis'.  Sic  e.  g.  definitur  in  Conc.  Arau- 
sic.  II.  can.  7.:  ,Si  quis  per  naturae  vigorem  bonum  aliquod,  quod  ad  sa- 
lutem  pertinet  vitae  aeternae,  cogitare,  ut  expedit,  aut  eligere,  sive  salutari 
id  est  evangelicae  praedicationi  consentire  posse  confirmat ,  absque  illumina- 
tione  et  inspiratione  Spiritus  Sancti,  qui  dat  onmibus  suavitatem  in  consen- 
tiendo  et  credendo  veritati,  haeretico  fallitur  spiritu'  etc.  Pariter  Concilium 
Tridentinum  Sess.  VI.  cap.  8.  declarat,  ,fidem  esse  humanae  salutis  initium, 
fundamentum  et  radicem  omnis  iustificationis'.  Ubi  vero  describit  ordinem 
et  progressum  iustificationis ,  tanquam  primum  gradum  dispositionis  ad  iu- 
stitiam  ponit  ipsam  fidem  dogmatum ,  eamque  docet  esse  ex  gratia  ibid. 
cap.  6.:  ,Disponuntur  autem  ad  ipsam  iustitiam,  dum  excitati  divina  gratia 
et  adiuti  fdem  ex  auditu  concipientes  libere  moventur  in  Deum ,  credentes 
vera  esse,  quae  divinitus  revelata  et  promissa  suntJ'  Quae  quidem  Concilii 
doctrina  directe  opponitur  sententiae,  qua  ,fides  cognitionis',  h.  e.  fides 
dogmatum  nec  ex  gratia  supernaturali,  nec  salutaris,  nec  libera  esse  dicitur." 

^  De  hac  paragrapho  a  deputatione  de  fide  schemati  reformato  addita 
V.  supra  cap.  I.  Historia  originis  etc.  p.  16.  22  sq.  In  schemate  Patribus  a 
deputatione  proposito  sententia  erat  haec :  „quae  ,  .  .  continentur  et  ab  Ec- 
clesia  sive  solemni  iudicio  sive  ordinario  magisterio  credenda  proponuntur". 
(Schema  etc.  C.V.  73c.)  Quaedam  emendationes  proponebantur,  quibuspatet, 
aliquos  ordinarium  illudmagisteriumSummumPontificemintellexisse.  (Emen- 
dationes  etc.  C.  V.  159  b  sqq.)  Secundum  has  emendationes  Paderbornensis 
nomine  deputationis  de  fide  proposuit,  ut  diceretur  „ordinario  et  universali 
magisterio",  idque,  ut  ait,  propterea,  „ne  quis  putet,  nos  loqui  hoc  loco  de 
magisterio  infallibili  S.  Sedis  Apostolicae,  hoc  magisterium  opponendo  nempe 
Conciliis  generalibus.    Nam  nuper  honorem  habui ,  vobis    ex  hoc  loco  de- 

[5.]  Quoniam  vero  sine  fide  impossibile  est  placere  Deo,  et  ad 
filiorum  eius  consortium  pervenire ;  ideo  nemini  unquara  sine  illa  * 
contigit  iustificatio,  nec  ullus,  nisi  in  ea  perseveraverit  usque  in  finem, 
vitam  aeternam  assequetur.  Ut  autem  officio  veram  fidem  amplec- 
tendi,  in  eaque  constanter  perseverandi  satisfacere  possemus,  Deus  per 
Filium  suum  unigenitum  Ecclesiam  instituit^,  suaeque  institutionis 
manifestis  notis  instruxit,  ut  ea  tamquam  custos  et  magistra  verbi 
revelati  ab  omnibus  posset  agnosci.  Ad  solam  enim  catholicam  Eccle- 
siam  ea  pertinent  omnia,  quae  ad  evidentem  fidei  christianae  credi- 
bilitatem  tam  multa  et  tam  mira  divinitus  sunt  disposita.  Quin  etiam 
Ecclesia  per  se  ipsa,  ob  suam  nempe  admirabilem  propagationem, 
eximiara  sanctitatem  et  inexhaustam  in  omnibus  bonis  foecunditatem, 
ob  catholicam  unitatem,  invictamque  stabilitatem ,  magnum  quoddam 
et  perpetuum  est  motivum  credibilitatis  et  divinae  suae  legationis 
testimonium  irrefragabile. 

[6.]  Quo  fit,  ut  ipsa  veluti  signum  levatura  in  nationes  a),  et  ad 
se  invitet,  qui  nondum  crediderunt,  et  filios  suos  certiores  faciat,  fir- 
missimo  niti  fundaraento  fidem,  quam  profitentur^.    Cui  quidem  testi- 


a)  Is.  11,  12. 


clarare,  quod  nullatenus  ea  fuit  intentio  deputationis,  hanc  quaestionem  de 
infallibiHtate  Summi  Pontificis  sive  directe  sive  indirecte  tangere ;  et  hoc 
igitur  verbum  universale  idem  fere  significat,  quod  illud  verbum,  quod 
Smus  Pater  in  suis  Literis  Apostolicis  adhibuit,  nempe  magisterium  totius  Ec- 
clesiae  per  orbem  dispersae".  —  Porro  eodem  Rmo  Episcopo  proponente 
additur  „tanquam  divinitus  revelata'^,  quibus  duabus  additionibus  id  spec- 
tari  dicit,  „ne  sc.  scholarum  opiniones,  quae  per  scholas  cathohcas  tradun- 
tur,  etiamsi  certae ,  inserantur  doctrinae  fidei".  „Secundo",  inquit ,  „hac 
modificatione  totum  obiectum  materiale  fidei  divinae  pressius  determinatur 
atque  erroribus  temporis  obviam  itur."     (Relatio  etc.    C.  V.  176  b  sqq.) 

*  Agitur  de  fide,  ut  est  virtus,  quae  in  baptismo  etiam  infantibus  in- 
funditur;  quod  declarat  Paderbornensis ,  ut  pateat,  cur  ad  verba  „nemini 
unquam"  non  addendum  sit  „eorum,  qui  ad  usum  rationis  pervenerunt". 
(Relatio  etc.     C.  V.  178  c.) 

^  JSTon  excluduntur  alii  Ecclesiae  fines.  (Ibid.  179  a.  Cf.  Emenda- 
tiones  etc.     C.  V.  160  d.) 

^  Ecclesia,  ut  adnotant  theologi  ad  schema  de  doctrina  cathohca  (C.  V. 
533  a.  b),  „fidehbus  etiam  citra  arduas  et  scientificas  inquisitiones  est  muni- 
mentum  firmissimum,  ut  maneant  in  eo,  quod  audierunt  ab  initio  (I.  loan.  2). 
Quamvis  enim  fideles  rudiores  motiva  omnia  credibilitatis  distincte  non 
noverint  nec  ipsi  ea  valeant  exphcare;  noverunt  tamen  modo  ipsis  accom- 
modato  unam ,  sanctam ,  cathohcam  et  apostolicam  Ecclesiam ,  et  in  hac 
semper  eis  ob  oculos  versatur  incommutabile,  plene  sufficiens  et  certum 
credibihtatis  motivum,  seu  potius  motivorum  complexus,  ut  non  iam,  quasi 
,cito  credant,  leves  sint  corde'  (Eccles.  19,  4),  sed  ftDidamentis  innitantur 
Hrmissimis  ad  flenam   credibilitatis  certitudinem ,  parati  semper,  quanium  ad 

monio  efficax  subsidium  accedit  ex  superna  virtute.  Etenim  benignis- 
simus  Dominus  et  errantes  gratia  sua  excitat  atque  adiuvat,  ut  ad 
agnitionem  veritatis  venire  possint;  et  eos,  quos  de  tenebris  transtulit 
in  admirabile  lumen  suum,  in  hoc  eodem  lumine  ut  perseverent,  gratia 
sua  confirmat,  non  deserens,  nisi  deseratur  ^.  Quocirca  minime  par 
est  conditio  eorum,  qui  per  coeleste  fidei  donum  catholicae  veritati 
adhaeserunt,  atque  eorum,  qui  ducti  opinionibus  humanis,  falsam  reli- 
gionem  sectantur^;  illi  enim,  qui  fidem  sub  Ecclesiae  magisterio  susce- 
perunt,  nullam  unquam  habere  possunt  iustam  causam  mutandi,  aut 
in    dubium   fidem    eandem   revocandi  ^.      Quae   cum   ita   sint,   gratias 


singulos  pro  eorum  conditione  spectat,  ad  satisfactionem,  per  Ecclesiam  nempe 
et  in  Ecclesia,  omni  poscenti  rationem  de  ea,  quae  in  ipsis  est,  spe.  Sicut 
namque  in  veritatibus  quibusdam  naturalibus  disponente  providentia  Dei 
naturali  totum  genus  humanum  citra  demonstrationem  scieutificam  habet 
plenam  certitudinem ,  quae  inquisitione  philosophica  potest  quidera  in  suis 
fundamentis  amphus  et  distinctius  explicari,  sed  nullis  apparentibus  ratio- 
nibus  labefactari:  ita  divina  bonitas  et  sapientia  in  ordine  providentiae 
supernaturalis  disposuit  Ecclesiam  catholicam  iis  insignem  characteribus,  ut 
in  ea.  citra  scientificas  inquisitiones,  quibus  longe  maxima  pars  hominum 
idonea  non  est,  etiam  rudes  habeant  facile  cognoscibile  compendium  moti- 
vorum  credibihtatis  ad  plenam  certitudinem,  quae  poterunt  per  disciplinas 
apologeticas  distinctiori  et  arapliori  explicatione  confirmari;  sed  non  potest 
rationibus  oppositis  induci  prudens  dubium  ad  illam  certitudinem  labefac- 
tandam.  Profecto  Deus  et  Christus  eius  non  doctis  tantum  hominibus 
fidem  destinavit  et  suam  revelationem  certo  cognoscibilem  reddidit;  sed 
pauperes  evangelizantur ,  et  ut  Apostolus  ait,  non  multi  sapientes  secun- 
dum  carnem ,  non  multi  potentes ,  non  multi  nobiles,  sed  quae  stulta  sunt 
mundi,  elegit  Deus,  ut  confundat  sapientes." 

*  De  his  verbis  v.  supra  cap.  II.  comment.  IV.  p.  67  sq. 

^  Duabus  rationibus:  1.  Quia  Ecclesia  cathohca  signis  veritatis  lucet, 
quibus  caret  rehgio  falsa;  2.  „quum  prae  lumine  gratiae",  ut  aiunt  theo- 
logi  in  adnotatione  ad  schema  de  doctrina  cathohca  (C.  V.  533  c.  d.),  „non 
par,  sed  omnino  opposita  sit  ratio  veritatis  et  erroris.  Qui  enim  rehgione 
falsa  tenentur,  per  lumen  gratiae  inducuntur  ad  examen  apparentium  ra- 
tionum  sui  erroris  et  rationum  veritatis,  atque  in  hoc  examine  quo  dili- 
gentius  divina  illustratione  implorata  consultaverint,  eo  magis  Deus,  qui 
omnes  homines  vult  salvos  fieri  et  ad  agnitionem  veritatis  venire,  suam 
dahit  gratiam  errantibus,  ut,  dummodo  ipsi  cooperentur,  ab  errore  reducan- 
tur  et  convertantur  ad  veritatem.  Ex  adverso  autem  Deus  veritatis  per 
suam  gratiam  fideles  in  semel  agnita  fidei  veritate  confirmat,  atque  ita  in 
auxilio  opportuno  credentium  fortitudo  Dominus  est,  qui  non  deserit,  nisi  de- 
seratur.  Sicut  ergo  sequendo  gratiam  eique  cooperando  homines  trahuntur 
a  Patre  luminum  ad  fidem,  ita  gratiam  negligendo  eique  resistendo  a  fide 
deficiunt,  ut  ait  Apostolus:  Bonam  conscientiam  .  .  .  quidam  repellentes 
circa  fidem  naufragaverunt." 

*  De  quaestione,  num  definiatur  hoc  loco,  eos,  qui  fidem  sub  Ecclesiae 

agentes  Deo  Patri,  qui  dignos  nos  fecit  in  partcm  sortis  sanctorum 
in  lumine ,  tantam  ne  negligamus  salutem ,  sed  aspicientes  in  auc- 
torem  fidei  et  consummatorem  lesum ,  teneamus  spei  nostrae  confes- 
sionem  indeclinabilem. 

CAPUT  IV. 

De  fide  et  ratione  ^ 

[1.]  Hoc  quoque  perpetuus  Ecclesiae  catholicae  consensus  tenuit 
et  tenet,  duplicem  esse  ordinem  cognitionis,  non  solum  principio,  sed 
obiecto  etiam  distinctum:  principio  quidem,  quia  in  altero  naturali 
ratione,  in  altero  fide  divina  cognoscimus  ^ ;  obiecto  autera,  quia  praeter 
ea,  ad  quae  naturalis  ratio  pertingere  potest,  credenda  nobis  propo- 
nuntur»  mysteria  in  Deo  abscondita,  quae,  nisi  revelata  divinitus ,  in- 
notescere  non  possunt  ^.  Quocirca  Apostolus,  qui  a  gentibus  Deum  per 
ea,  quae  facta  sunt,  cognitum  esse  testatur,  disserens  tamen  de  gratia 
et  veritate,  quae  per  lesum  Christum  facta  esta),  pronuntiat:  Loqui- 
mur  Dei  sapientiam  in  mysterio,  quae  abscondita  est,  quam  praedesti- 
navit  Deus  ante  saecula  in  gloriam  nostram ,  quam  nemo  principum 
huius  saeculi  cognovit:  —  nobis  autem  revelavit  Deus  per  Spiritum 
suum  :  Spiritus  enim  omnia  scrutatur,  etiam  profunda  Deit).     Et  ipse 

a)  loan.  1,  17.  b)  I.  Cor.  2,  7—9. 


magisterio  susceperint,  sine  peccato  formali  eandem  fidem  mutare  vel  in  du- 
bium  vocare  non  posse,  v.  supra  cap.  II.  comment.  IV.  p.  61  sqq.  Ibidem  v.  Her- 
mesii   aliorumque  doctrinam,    quae  doctrinae  hoc  loco    definitae  opponitur. 

^  Prima  et  altera  capitis  paragraphus  desumpta  est  ex  capite  quinto 
schematis  de  doctrina  catholica  (C.  V.  509  c.  d),  tertia  ex  eiusdem  capite  de- 
cimo  (C.  V.  512  c  sqq.),  quarta  primo  addita  in  schemate  Patribus  propo- 
sito  (C.  V.  75  b.  c),  eique  inserta  in  Congregatione  generali  sententia  „Non 
enim  .  .  .  perducere".  (C.  V.  205  c.)  Ultima  paragraphus  est  ex  capite  un- 
decimo  schematis  de  doctrina  cathoHca  (C.  V.  513  b  sqq.),  eique  adiecta 
ultima  sententia  ex  Vincentio  Lirinensi  in  8.  sess.  deputationis  de  fide. 
(C.  V.  1656  b.) 

^  „Quum  in  prima  paragrapho  capitis  quarti  duplex  cognoscendi  ordo 
etiam  ex  eo  distinguitur,  quod  in  ,altero  per  rationem  naturalem',  in  altero 
per  ,fidem  divinam'  cognoscatur,  non  asseritur,  a  fide  rationem  sic  ex- 
cludi,  ut  credendi  actus  non  sit  actus  ipsius  intellectus.  Sed  id  asseritur, 
in  altero  ordine  intervenire  tantum  principia  bomini  seu  rationi  propria,  in 
altero  etiam  principium  infusum,  quo  intellectus  ad  exercendum  fidei  actum 
elevatur  seu  idoneus  redditur."     (Ratio  etc.     C.  V.  80c.) 

*  In  scheraate,  quod  primo  reformatum  Patribus  deputationis  propone- 
batur,  erat:  „quae,  nisi  revelata  divinitus,  nec  Jiomiiii  nec  angelo  mnotesceTe 
possunt".  (C.  V.  1630c.)  Licet  id  mutatum  (C.  V.  1656  c)  nec  iam  ex- 
presse  definitum  sit,  res  tamen  ipsa  patet  et  locis  scripturae  citatis  et  Li- 
teris  Apostolicis,  quas  in  nota  ad  canonem  primum  attulimus,  facile  probatur. 

Unigenitus  confitetur  Patri,  quia  abscondit  haec  a  sapientibus,  et  pru- 
dentibus,  et  revelavit  ea  parvulis  a). 

[2.]  Ac  ratio  quidem,  fide  illustrata,  cum  sedulo,  pie  et  sobrie 
quaerit,  aliquam,  Deo  dante,  mysteriorum  intelligentiam  eamque  fruc- 
tuosissimam  assequitur ,  tum  ex  eorum ,  quae  naturaliter  cognoscit, 
analogia,  tum  e  mysteriorum  ipsorum  nexu  inter  se  et  cum  fine  ho- 
minis  ultimo;  nunquam  tamen  idonea  redditur  ad  ea  perspicienda  in- 
star  veritatum ,  quae  proprium  ipsius  obiectum  constituunt  *.  Divina 
enim  mysteria  suapte  natura  intellectum  creatum  sic  escedunt,  ut  etiam 
revelatione  tradita  et  fide  suscepta,  ipsius  tamen  fidei  velamine  con- 
tecta  et  quadam  quasi  caligine  obvoluta  maneant,  quamdiu  in  hac 
mortali  vita  peregrinamur  a  Domino:  per  fidem  enim  ambulamus,  et 
non  per  speciemb)2. 
• « 

a)  Matth.  11,  25.  b)  II.  Cor.  5,  7. 

*  Respondenti  loco  schematis  de  doctrina  catholica  tbeologi  haec  ad- 
notant:  „Dupliciter  nimirum  de  scientia  mysteriorum  sermo  haberi  potest: 
1.  ita  ut  ex  principiis  solo  lumine  rationis  perspectis  ad  eorum  exsisten- 
tiam  demonstrandam,  et  intrinsecam  essentiam  intelligendam  perveniri  posse 
dicatur,  atque  hoc  sensu  existimentur  veritates  non  superrationales  sed  ra- 
tionales.  .  .  2.  Est  alia  mysteriorum  scientia,  quae  progreditur  ex  prin- 
cipiis  revelatis  et  fide  creditis ,  atque  his  principiis  innititur.  Haec  intelli- 
gentia  absit,  ut  excludatur;  ea  enim  constituitur  magna  pars  sacrae  theo- 
logiae.  Fide  nimirum  supposita  inquiritur,  quomodo  veritates  in  revela- 
tione  sint  propositae,  quae  est  theologia  positiva  (ut  dici  solet) ;  atque  inde 
assumptis  etiam  veritatibus  et  principiis  rationalibus  aliqua  analogica  in- 
telhgentia  rerum  per  revelationem  cognitarum  deducitur,  quid  sint  in  se 
ipsis:  ,fides  quaerit  intellectum' ;  haecque  est  theologia  speculativa.  Ubi 
sensus  dogmatum ,  ut  in  revelatione  continetur  et  ab  Ecclesia  declaratur, 
praestituitur  tanquam  norma,  secundum  quam  notiones  philosophicae  expo- 
liendae  sunt  in  sua  applicatione  ad  analogicam  aliquam  intelligentiam  my- 
steriorum,  ut  a  Summis  Pontificibus  et  theologis  catholicis  semper  factum  est; 
non  vero  ordine  inverso  notiones  mere  rationales  ex  philosophia  praestruere 
fas  est,  quibus  sensus  dogmatum  accommodetur  diversus  ab  eo,  qui  in  re- 
velatione  secundum  doctrinam  ac  professionem  Ecclesiae  continetur.  Hoc 
autem  ipsum  est,  quod  ,humana  ratio  et  philosophia  in  religionis  rebus 
non  dominari  sed  ancillari  omnino  debent'.  Propterea  ad  praecavendam 
falsam  interpretationem  decreti  dicitur  (in  schemate  de  doctrina  catholiea) : 
fide  praelucente  ad  aliquam  im/steriorum  inteiligentiam  pefvetiiri,  quae  tamen 
ipsa  principiis  revelatis  inniiitur.  Hunc  quippe  intellectum  Smus  D.  ]S". 
in  literis  citatis  11.  Dec.  1862  et  21.  Dec.  1863  indicat,  eundemque  SS.  Pa- 
tres  et  Doctores  tum  verbis  tum  multo  magis  suo  exemplo  commendarunt. 
Cf.  S.  Aug.  ep.  120.  n.  2—4;  Yinc.  Lirin.  c.  22;  S.  Anselm.  Proslog.  c.  1. 
(Migne  PP.  LL.  XXXIII,  453  sq.;  L,  667;  CLYIII,  224);  S.  Thom.  Prooem. 
ad  11.  sent.  etc."     (C.  Y.  526  b.  c.) 

^  Ad  respondentem   locum    sehematis    de    doctrina    catholica  adnotant 
theologi:    „Error  oppositus,  quo  negatur,  contineri  in  revelatione  mysteria 

[3.]  Verura  etsi  fides  sit  supra  rationem ,  nulla  taraen  unquara 
inter  fidera  et  rationera  vera  dissensio  esse  potest:  cum  idera  Deus, 
qui  mysteria  revelat  et  fidem  infundit,  anirao  huraano  rationis  luraen 
indiderit;  Deus  auteni  negare  seipsum  non  possit,  nec  verura  vero 
unquara  contradicere.  Inanis  autera  huius  contradictionis  species  inde 
potissiraum  oritur,  quod  vel  fidei  dogmata  ad  raentem  Ecclesiae  in- 
tellecta  et  exposita  non  fuerint,  vel  opinionum  commenta  pro  rationis 
effatis  habeantur.  Omnera  igitur  assertionem  veritati  illuminatae  fidei 
contrariam  omnino  falsam  esse  definimus  a).  Porro  Ecclesia,  quae 
una  cum  apostolico  raunere  docendi,  mandatum  accepit,  fidei  deposi- 
tum  custodiendi,  ius  etiam  et  officium  divinitus  habet  falsi  nominis 
scientiam  proscribendi  ^,  ne  quis  decipiatur  per  philosophiam,  et  inanem 


a)  Conc.  Lat.  V.  Bulla  ApostoUci  reghmms.  [Hard.  Coll.  Conc.  IX,  1719.] 

supra  captum  rationis ,  nunc  universaliori  nunc  temperatiori  forraa  enun- 
tiatus,  constituit  ipsum  logicum  principium  semirationalismi.  Aiunt  scilicet, 
veritates  proponi  historice  in  revelatione,  sed  eas  omnes,  saltem  postquam 
ita  historice  innotuerunt,  posse  etiam  ex  intrinsecis  necessariis  principiis 
lumine  rationis  perspeetis  intelhgi  et  demonstrari,  imo  hoc  ipsum  esse 
proprium  munus  philosophiae.  Qui  creationem  et  operationes  Dei  ad  extra 
affirmant  necessarias  esse  ex  ipsa  Dei  natura  et  amore ,  quo  se  ipsum  non 
potest  non  amare,  illi  absque  distinctione  universim  loquuntur  de  demon- 
stratione  philosophica  omnium  veritaium  revelatarum ,  quamvis  directe  prae 
oculis  habere  soleant  mysteria  praecipua  SS.  Trinitatis  et  Incarnationis ; 
alii  vero  distinguunt  veritates  revelatas  in  duplieem  classera,  quarum  aliae 
fundamentum  habeant  in  Hberis  Dei  consihis  ,  aliae  sint  in  se  necessariae 
ex  ipsis  rerum  essentiis  ,  atque  de  his  posterioribus  nominatimque  de  my- 
sterio  SS.  Trinitatis  affirmant  illam  philosophicam  demonstrationem  ex 
principiis  lumine  rationis  perspectis,  ac  proinde  negant,  ea  mysteria  esse 
supra  captum  rationis."     (C.  Y.  525  b.  c.) 

^  Quaeritur,  num  Ecclesia  hoc  loco  etiam  eam  doctrinam  proscribere 
posse  dicatur ,  quae,  cum  non  immediate  ei  formaliter  doetrinae  revelatae 
opponatur,  haeresis  non  est,  sed  propterea  solum  vitari  debet,  ne  doctrina 
revelata  et  depositum  fidei  in  periculum  vocetur.  Id  putat  I.  B.  Andries 
(Cathedra  Komana  oder  der  apostolische  Lehrprimat  p.  205).  In  eo  tamen 
errat.  In  pristino  quidem  schemate  de  doctr.  cath.  sermo  erat  de  erroribus 
„fidei  et  dodrinae  catholicae"'  contrariis  (C.  V.  513  a.  b),  et  secundum  adnota- 
tionem  theologorum  (C.  Y.  537  b)  his  vocibus  comprehendebantur  praeter  hae- 
reses  etiam  alii  errores  revelationi  adversantes,  Eae  autem  voces  a  depu- 
tatione  mutatae  sunt ,  ut  non  iam  de  illis  erroribus  sermo  sit.  ConciHum 
de  iis  agere  noluisse,  plane  evidens  est  ex  historia  huius  capitis.  In  sche- 
mate  enim  Congregationi  generali  proposito  canon  correspondens  antea 
exstitit:  „Si  quis  dixerit,  licitum  esse,  tenere  vel  tradere  opiniones  ab  Ec- 
clesia  daranatas,  dummodo  ne  sint  damnatae  tanquam  haeretieae,  anathema 
sit."  (C.  Y.  77  c.)  lam  aliqui  Patres  alii  aliis  ducti  rationibus  hunc  ca- 
nonem  omitti  vel  mutari  voluerunt.     (C.  Y.  199  b.  c.)     Decretum  igitur  est 

fallaciam  a)  i.  Quapropter  omnes  christiani  fideles  huiusmodi  opiniones, 
quae  fidei  doctrinae  contrariae  esse  cognoscuntur,  maxime  si  ab  Ec- 
clesia  reprobatae  fuerint,  non  solum  prohibentur  tanquam  legitimas 
scientiae  conclusiones  defendere,  sed  pro  erroribus  potius,  qui  falla- 
cem  veritatis  speciem  prae  se  ferant,  habere  tenentur  omnino  ^. 


a)  Col.  2,  8. 


in  sess.  24.  deputationis  de  fide,  ut  canon  ille  ad  Constitutionem  dogmati- 
cam  de  Ecclesia  remittatur.  (Ex:  actis  etc.  C.  Y.  1675  a.)  De  ea  re  Rmus 
Ludov.  Pie ,  Episc.  Pictaviensis ,  qui  nomine  deputationis  relationem  de 
quarto  capite  in  Congregatione  generali  habuit:  „Sane",  inquit,  „principium 
in  hoc  canone  assertum  deputationi  vestrae  in  se  utiHssimum  ac  perneces- 
sarium  visum  est.  Hoc  enim  principio  seeluso,  sc.  admisso,  quod  iudicia 
doctrinalia  conscientias  non  ligent,  si  error  aliqua  nota  citra  notam  haeresis 
ab  ipsamet  Ecclesiae  configitur,  tunc  paene  tota  ruit  auctoritas  doctrinalis 
Ecclesiae  et  exercitium  hierarchicae  gubernationis  fit  impossibile.  Certe, 
ubi  Dominus  noster  lesus  Christus  dixit  (Matth.  18,  17):  Si  quis  Ecclesiam 
non  audierit,  sit  tihi  sicut  ethnicus  et  iniblicanus;  tunc  non  agebatur  do  Ec- 
clesia  tantum  haeresim  condemnante.  —  Attamen,  Rmi  Patres,  et  praecise 
etiam  propter  gravitatem  rei ,  cum  doctrina  huic  canoni  correspondens 
reapse,  sicut  merito  observatum  est  a  nonnulHs  Patribus,  non  fuerit  in 
ipso  capite  sufficienter  exposita,  sed  tantummodo  insinuata ,  censuerunt 
Patres  deputati,  satius  esse,  re  serius  perpensa,  si  assertio  tanti  momenti, 
tantae  necessitatis  et  expressius  et  clarius  exprimeretur  in  altera  constitu- 
tione,  ubi  de  potestate  doctrinali  iudiciaria  Ecclesiae  directe  et  ex  professo 
agatur."  (Relatio  etc.  C.  Y.  208a.  b.)  Itaque  illo  loco  definitum  non 
est ,  Ecclesiam  posse  proscribere  errores  haeresi  inferiores ,  Hcet  res ,  ut 
ostendit  etiam  Pictaviensis,  certissima  sit.  Imo  haec  veritas  ex  principio 
a  ConciHo  statuto  de  offieio  Ecclesiae  fidei  depositum  custodiendi  imme- 
diate  fluit.  Quomodo  enim  Ecclesia  fidei  depositum  custodire  potest ,  si 
nequit  prohibere  doctrinam,  quae,  Hcet  formaHter  veritatem  revelatam  non 
neget,  tamen  virtualiter  ei  opponitur,  quatenus  sc.  ex  ea  aHa  doctrina  recte 
et  necessario  deducitur,  quae  veritatem  revelatam  negat? 

*  Yoluit  unus  ex  Patribus,  adnotari,  Ecclesiam  agnoscere,  „inter  hu- 
manas  scientias  plures  esse  ,  quae  nil  cum  deposito  fidei  concredito  com- 
mune  habeant,  ideoque  eas  plane  a  revelatione  supernaturaH  independenter 
tractari  posse".  (Emendationes  etc.  C.  Y.  197  c.)  Respondit  Episcopus 
Pie:  „Certissime  Eeclesia  agnoscit,  nonnullas  seientias  proprio  suo*  obiecto 
aut  nihil  aut  vix  aliquid  commune  habere  cum  directo  obiecto  fidei.  .  . 
Attamen  deputationis  Patres  non  censuerunt,  per  solemnem  declarationem 
et  quasi  definitionem  alicuius  Concilii  oecumenici  absolutam  quarundam 
scientiarum  independentiam  seu  immunitatem  relate  ad  fidem  ,  ideoque  ad 
Ecclesiam,  proclamari  posse  ac  debere  .  .  .;  et  hanc  insuper  [Ecclesiae]  affir- 
mare  non  posset,  quin  determinaret  simul,  quaenam  et  quales  scientiae  hac 
immunitate  fruerentur."     (Relatio  etc.     C.  Y.  205  a.  b.) 

^  Respondenti  loco  schematis  de  doctrina  catholica  adnotant  theo- 
logi:    „Acres    de    hac   re   nostris   temporibus   excitatas   esse    controversias. 

[4.]  Neque  Bolum  fides  et  ratio  inter  se  dissidere  nunquam  pos- 
sunt,  sed  opem  quoque  aibi  mutuam  ferunt,  cum  recta  ratio  fidei  fun- 
damenta  demonstret,  eiusque  lumine  illustrata  rerum  divinarum  scien- 
tiam  excolat;  fides  vero  rationem  ab  erroribus  liberet  ac  tueatur, 
eamque  multiplici  cognitione  instruat.  Quapropter  tantum  abest,  ut 
Ecclesia  humanarum  artium  et  disciplinarum  culturae  obsistat,  ut  hanc 
multis  modis  iuvet  atque  promoveat.  Non  enim  commoda  ab  iis  ad 
hominum  vitam  dimanantia  aut  ignorat  aut  despicit;  fatetur  imo,  eas, 
quemadmodum  a  Deo,  scientiarum  Domino,  profectae  sunt,  ita  si  rite 
pertractentur,  ad  Deum ,  iuvante  eius  gratia,  perducere.  Nec  sane 
ipsa  vetat,  ne  huiusmodi  disciplinae  in  suo  quaeque  ambitu  propriis 
utantur  principiis  et  propria  methodo;  sed  iustam  hanc  libertatem 
agnoscens,  id  sedulo  cavet,  ne  divinae  doctrinae  repugnando  errores 
in  se  suscipiant,  aut  fines  proprios  transgressae ,  ea,  quae  sunt  fidei, 
occupent  et  perturbent  *. 

nemo  est,  qui  ignoret;  nec  minus  constat,  ab  aliquibus  assertam  esse  et 
raagna  contentione  defensam  plenam  autonomiam  et  independentiam  rationis 
a  fide  in  excolendis  scientiis  ita,  ut  ipsa  infallibilis  certitudo  fidei  et  munus 
Ecclesiae  divinitus  iniunctum  ad  custodiara  depositi  cum  illis  sententiis 
consistere  non  posset.  Haec  assertae  ilfius  independentioe  indoles  sese  prodit 
in  ea  forma  erroria,  sub  qua  is  a  S.  Sede  iam  proscriptus  est.  Dicitur 
nempe:  ,Cum  aHud  sit  philosophus,  afiud  philosophia,  ille  ius  et  officium 
habet  se  submittendi  auctoritati,  quam  veram  ipse  probaverit;  at  philoso- 
pJiia  neque  potest  neque  debet  idli  sese  submittere  auctoritati'' ;  ,Ecclesia  non 
solum  non  debet  in  philosophiam  unquam  animadvertere,  verum  etiam  debet 
ipsius  philosophiae  tolerare  errores,  eique  relinquere ,  ut  ipsa  se  corrigat^ ; 
fPhilosophia  fractanda  est ,  nidla  supernaturalis  revelationis  hahita  ratione^ 
(Syllab.  complect.  praecipuos  nostrae  aetatis  errores  etc.  Propos.  X.  XI. 
Xiy.)."     (C.  Y.  535  a.) 

*  Theologi  ad  respondentem  locum  schematis  de  doctrina  cathofica: 
„Sane",  inquiunt,  „1.  Ecclesia  de  iis,  quae  in  huraanis  discipfinis  tradun- 
tur,  non  iudicat  nisi  ex  principiis  revelatis,  et  sub  formafi  ratione ,  qua- 
tenus  illa  cum  doctrina  fidei  ac  morum  discipfina  congruunt  aut  eidem  ad- 
versantur;  scientia  vero  mere  rationafis  sive  philosophia  non  progreditur 
ex  principfis,  quatenus  fide  creduntur,  sed  unice  ex  principiis  rationafibus, 
quatenus  lumine  rationis  intefiiguntur,  nec  potest  quidquam  admittere  velut 
obiectum  sibi  proprium,  ,quod  non  fuerit  ab  ipsa  suis  conditionibus  acqui- 
situm'.  Adeoque  revelatio  et  revelationem  proponens  Ecclesia  theologiae 
quidem,  non  autem  philosophiae  suppeditat  principia,  ut  his  fide  creditis  in- 
nitatur.  Obiectum  emm  for^nale  fidei  et  scientiae  diversum  est;  illic  aucto- 
ritas  Dei  revelantis,  hic  intrinsecus  perspecta   veritas.  .  . 

„Verura  2.  fides  et  scientia  rationafis  non  quidera  adaequate,  sed  qua- 
daratenus  eomraune  habent  obiectura  materiale;  multae  enim  veritates,  quae 
ratione  ex  fontibus  naturafibus  cognosci  possunt,  atque  ideo  sunt  obiectum 
scientiae  in  humanis  discipfinis,  simul  continentur  expficite  vel  impficite  in 
divina  revelatione.    Propterea  in  excolendis  paene  omnibus  seientiis  ex  in- 

[5.]  Neque  enim  fidei  doctrina,  quam  Deus  revelavit,  velut  phi- 
losophicum  inventum  proposita  est  humanis  ingeniis  perficienda,  sed 
tanquam  divinum  depositum  Christi  Sponsae  tradita,  fideliter  custo- 
dienda  et  infallibiliter  declaranda.  Hinc  sacrorum  quoque  dogmatum 
is  sensus  perpetuo  est  retinendus,  quem  semel  declaravit  Sancta  Mater 
Ecclesia,  nec  unquam  ab  eo  sensu,  altioris  intelligentiae  specie  et  no- 
mine ,    recedendum  ^.     Crescat  igitur  et  multum  vehementerque  profi- 


firmitate  et  per  abusum  rationis  potest  deveniri  ad  sententias  ipsi  revelatae 
veritati  oppositas.  lam  vero  sunt  inter  semirationalistas  ,  qui  in  his  ipsis 
obiectis  fidei  et  scientiae  communibus  postulent  rationis  ac  scientiae  inde- 
pendentiam  a  fide  ita,  ut  fides  non  possit  praemonstrare  veritatem,  a  qua 
dissentire  nefas ,  et  quacum  consentire  necesse  sit.  Aiunt  enim ,  subverti 
legitimam  libertatem  ipsamque  naturam  scientiae,  si  huic  per  fidem  et  per 
magisterium  Ecciesiae  praestituantur  principia,  a  quibus  progredi  necesse 
sit,  et  conclusiones,  ad  quas  pervenire  debeat,  ita  ut  iam  in  antecessum 
praescriptus  sit  consensus  cum  doctrina  fidei,  vel  saltem  negative  postule- 
tur,  ut  non  sit  dissensus  ab  eadem  fidei  doctrina;  hoc  modo  tolli  facultatem 
examinandi  ipsum  factum  revelationis,  atque  hanc  non  seriam  sed  ludicram 
fore  scientiae  traetationem  (Frohschammer ,  De  libertate  scientiae  p.  82; 
Introd.  in  philos.  p.  307,  314). 

„At  quod  fide  catholica  proponitur,  est  utique  infallibiliter  verum  tum 
ratione  Dei  revelantis  tum  ratione  Ecclesiae  proponentis,  atque  ideo  super- 
naturali  et  incommutabili  fide  credendum.  Cum  autem  verum  vero  non 
possit  contradicere,  nec  possit  esse  verum  in  philosophia,  quod  falsum  esse 
infalhbili  fide  constat;  assertio  talis  ,libertatis  scientiae',  ut  fides  non  sit 
respicienda  tanquam  norma  dirigens  ad  cavendos  errores ,  sed  philosophia 
dicatur  tractanda  ,nulla  habita  ratione  revelationis  supernaturalis',  haec, 
inquam,  assertio  includit  negationem  absolutae  certitudinis  et  infallibilitatis 
in  ipsa  veritate  fidei  et  in  propositione  Ecclesiae.  Profecto  enim  suppo- 
sita  infallibilitate  Ecclesiae  et  absoluta  certitudine  fidei  catholicae,  iam 
eadem  certitudine  omnis  propositio  contraria  in  antecessum  habetur  ut  falsa, 
ac  proinde  non  secundum  leges  genuinae  scientiae,  sed  vel  ex  falsis  prin- 
cipiis  vel  per  consequentiam  non  legitimam  d-educta,  licet  forte  nondum 
scientifice  constet,  ubi  et  quomodo  sit  erratum.  Hoc  autem  ipsum  et  hoc 
unum  postulatur,  quando  dicitur,  fidem  doetrinamque  Eeelesiae  in  diseiplinis 
etiam  philosophicis  et  naturalibus  prae  oculis  habendam  esse  ,velut  stel- 
lam  reetricem,  qua  praelucente  catholici  scientiarum  cultores  sibi  a  syrti- 
bus  et  erroribus  caveant'."     (C.  V.  535  d  sqq.) 

^  Quomodo  aliqui  „aItioris  intelligentiae  specie  et  nomine"  dogmatibus 
sibi  novum  sensum  tribuendum  esse  putent ,  exponunt  theologi  in  adnota- 
tione  respondenti  loeo  schematis  de  doetrina  catholica  adieta:  Putant  illi, 
profeetum  in  intelligentia  veritatis  revelatae  „potissimum  pendere  a  seientia 
philosophica,  et  theologicas  disciplinas  perinde  ac  philosophicas  traetandas 
esse  (Syllab.  Prop.  YIII.).  Hi  dicunt,  intelligentiam  dogmatum  esse  va- 
riam  diversis  aetatibus  pro  diverso  statu  scientiarum  philosophiearum:  in 
Apostolis    intelligentiam   fuisse   non    quidem   falsam    sed    imperfeetam ;    in 


Eiu3  cap.  IV.    De  fide  et  ratione.  95 

ciat,  tam  singulorum,  quam  omnium,  tam  unius  liominis,  quam  totius 
Ecclesiae,  aetatum  ac  saeculorum  gradibus,  intelligentia,  scientia,  sa- 
pientia:  sed  in  suo  dumtaxat  genere ,  in  eodem  scilicet  dogmate, 
eodem  sensu,  eademque  sententia  »)  ^ 


a)  Yinc.  Lir.  Common.  n.  28.   [l  23.]  [Migne  PP.  LL.  L,  668.] 

SS.  Patribus  fuisse  perfectiorem  quam  in  Apostolis  ,  sed  tamen  longe  re- 
motam  a  sua  ultima  perfectione ;  nunc  vero  per  veram  philosophiam  et 
in  hac  luce  scientiarum  recentioris  aetatis  ad  plenum  intellectum  veri- 
tatum  revelatarum  perveniendum  esse.  Huiusmodi  autem  profectum  non 
solum  haeretici  adstruunt ,  qui  infallibilitatem  Ecclesiae  negant;  verum 
etiam  admittendo  infallibilitatem ,  sed  eam  non  recte  interpretando  error 
inducitur.  Affirmatur  enim,  munus  Ecclesiae  infallibilis  sub  assistentia  Spi- 
ritus  Sancti  eo  tandem  spectare,  ut  inter  varias  sententias  de  sensu  dogmatis 
illa  praevaleat,  quae  pro  tali  tempore  sit  aptissima;  in  qua  sententia  ita 
per  Ecclesiae  definitionem  praevalente  concedunt  semper  esse  aliquam  veri- 
tatem,  sed  non  ideo  veritatem  simpliciter  et  totam  veritatem;  atque  ideo 
progressu  temporis  pro  alio  ulteriori  stadio  scientiarum  necessariam  reddi 
definitionem  perfectiorem,  quia  illa  prior  huic  posteriori  stadio  scientiae  iam 
apta  non  est.  Sic ,  aiunt ,  saeculo  V.  excludenda  erat  separatio  duarum 
personarum  hominis  lesu  et  Filii  Dei;  damnatio  vero  huius  separationis 
,iuxta  psychologiam  illius  aetatis'  includebat  unitatem  personae  Christi ,  et 
ita  definita  est  una  hypostasis  seu  persona  in  duabus  naturis.  At  iuxta 
veram  philosophiam  nostrae  aetatis,  inquiunt,  iam  intelligi  debent  duae 
personae,  divina  et  humana,  permanentes  in  ipsa  unione ;  et  ideo  intelligen- 
dam  esse  non  unitatem  realem  personae  Christi,  qualis  hactenus  intellige- 
batur,  sed  unam  personam  compositam  ex  duabus  personis,  Si  autem  quae- 
ritur,  cur  Spiritus  Sanctus  non  docuerit  Ecclesiam,  quod  illius  temporis 
philosophia  non  docuit,  respondent,  Spiritum  Sanctum  paulatim  inducere 
in  omnem  veritateni ,  sicut  Trinitas  personarum  non  iam  per  Moysen  sed 
in  N.  T.  demum  revelata  est ,  et  sicut  Christus  ipse  dixit :  Multa  habeo 
vobis  dicere,  sed  non  potestis  portare  modo."     (C.  V.  537  d  sqq.) 

*  Adnotant  iidem  theologi:  Yi  decreti  non  „sane  profectus  ille  verus 
et  genuinus  excluditur,  quem  SS.  Patres  commendant,  et  qui  sub  assistentia 
Spiritus  Sancti  per  ipsius  Ecclesiae  explicationes  et  definitiones  doctrinae 
revelatae  locum  habet  amplissimum.  ,Christi  vero  Ecclesia,  sedula  et  cauta 
depositorum  apud  se  dogmatum  custos,  nihil  in  his  unquam  permutat,  nihil 
minuit ,  nihil  addit  .  .  .  sed  omni  industria  hoc  unum  studet ,  ut  vetera 
fideliter  sapienterque  tractando,  si  qua  sunt  illa  antiquitus  informata  et  in- 
choata,  accuret  et  poliat,  si  qua  iam  confirmata  et  definita,  custodiat.  De- 
nique  quid  unquam  aliud  Conciliorum  decretis  enisa  est,  nisi  ut  quod  antea 
simpliciter  credebatur,  hoc  idem  postea  diligentius  crederetur;  quod  antea 
lentius  praedicabatur,  hoc  idem  postea  instantius  praedicaretur;  quod  antea 
securius  colebatur,  hoc  idem  postea  sollicitius  excoleretur?'  (S.  Yinc.  Lir. 
Common.  n.  23).  In  ipsa  nimirum  Ecclesia  et  per  Eeclesiam  non  permu- 
tatio  dogmatis,  sed  profectus  in  intelligentia  ipsius  dogmatis  revelati  locum 
habet,  ut  quod  minus  diserte  vel  obscurius  propositum  erat,  vel  implicitum 


96  Pars  I.    Const.  de  fide.     Cap.  III.    Ipsa  Constit.  cum  adnotationibus. 

CANONESi. 
I. 

De  Deo  rerum  omniuiii  Creatore. 

1.  Si  quis  unum  verum  Deum  visibilium  et  invisibilium  Crea- 
torem  et  Dominum  negaverit;  anathema  sit. 

2.  Si  quis  praeter  materiam  nihil  esse  affirmare  non  erubuerit; 
anathema  sit. 

3.  Si  quis  dixerit,  unam  eandemque  esse  Dei  et  rerum  omnium 
substantiam  vel  essentiam  ^ ;  anathema  sit. 

4.  8i  quis  dixerit,  res  finitas,  tum  corporeas  tum  spirituales,  aut 
saltem  spirituales,  e  divina  substantia  emanasse; 

aut  divinam  essentiam  sui  manifestatione  vel  evolutione  fieri  omnia; 

continebatur  in  aliis  dogmatibus ,  disertius ,  clarius  et  explieite  in  se  ipso 
proponatur ,  et  intelligatur  distinctius.  Qua  in  re  lieet  humanae  etiam 
scientiae  subsidium  ferre  possint ,  istae  tamen  non  dominari,  sed  omnino 
subservire  debent  (Smus  D.  N.  lit.  15.  lunii  1857),  et  verae  explicationis 
plena  securitas  tandem  non  ab  humanis  ingeniis  est,  sed  ab  assistentia 
Spiritus  Sancti."     (C.  Y.  537  c.  d.) 

^  Quid  generatim  de  canonibus  adiiciendis  decretum  sit,  v.  supra  cap.  I. 
Historia  originis  etc.  p.  13  sq.  Speciales  a  Patribus  allatae  sunt  rationes,  cur 
capiti  primo  canones  non  adderentur.  Praesertim  secundus  canon  contra 
materialistas  nonnemini  videbatur  omittendus ,  quum  materialistae  ipsi  iam 
a  Deo  se  plane  separarint,  ita  ut  poena,  quam  canon  iis  minitetur,  nihil  mo- 
veantur.  (Emendationes  etc.  C.  V.  100  c.  d.)  Concedit  Brixinensis  relator, 
non  parvas  rationes  militare  pro  canonibus  primi  capitis  omittendis.  Depu- 
tationem  tamen  pluribus  medietate  suffragiis  decrevisse,  ut  canones  adde- 
rentur;  id  decrevit,  inquit,  „quia  eiusmodi  errores  aluntur  et  defenduntur 
non  solummodo  a  baptizatis,  qui  proinde  vi  baptismatis  sunt  membra  Ec- 
clesiae,  sed  etiam  non  raro  eiusmodi  errores  tenentur  et  defenduntur  ab 
eiusmodi  horainibus  etiam  sub  specie  veritatis:  nam  non  pauci  sunt  et  prae- 
cipue  erant  penes  nos  in  Grermania,  qui  crediderunt,  systemata  philosopho- 
rum  quamvis  pantheisticorum  posse  omnino  componi  cum  veritate  catho- 
lica".  Itaque  duabus  rationibus  Patres  deputati  movebantur,  1.  quia  ma- 
terialistae,  licet  ab  Ecclesia  defecerint,  vi  baptismi  ei  tamen  subecti  sunt; 
2.  ut  minuatur  periculum,  fidelibus  inde  timendum,  quod  errores  ita  pro- 
ponantur,  ut  cum  veritate  catholica  componi  posse  videantur.  (Eelatio  etc. 
C.  Y.  113 b.  c.  Cf.  ibid.  114b.  Cf.  Emendationes  in  caput  quartum.  C.  Y. 
163  a  sq.     Eelatio  etc.  ibid.  185  a.) 

^  Propositum  erat,  ut  vox  ^essentiae"  deleretur,  quum  in  Deo  sub- 
stantia  et  essentia  esset  idem.  (Emendationes  etc.  C.  Y.  100  d.)  Eespondet 
Brixinensis,  usum  loquendi  pantheistarum  respiciendum  esse,  et  cum  triplex 
exstet  pantheismus,  substantialis,  essentialis  et  pantheismus  entis  universalis, 
.et  quum  pantheismus  essentialis  sc.  Schellingii  multos  habuerit  asseclas, 
praeter  vocem  substantiae  etiam  essentiae  retinendam  esse.  (Eelatio  etc. 
C.  Y.  114  d  sq.) 

aut  denique  Deum  esse  ens  universale  seu  indefinitum,  quod  sese 
determinando  constituat  rerum  universitatem  in  genera,  species  et  in- 
dividua  distinctam ;  anathema  sit  ^ 

5.  Si  quis  non  confiteatur,  mundum,  resque  omnes,  quae  in  eo 
continentur,  et  spirituales  et  materiales,  secundum  totam  suam  sub- 
stantiam  a  Deo  ex  nihilo  esse  productas; 

aut  Deum  dixerit  non  voluntate  ab  omni  necessitate  libera,  sed 
tam  necessario  creasse,  quam  necessario  amat  seipsum; 

aut  mundum  adDei  gloriam  conditum  esse  negaverit;  anathema  sit^. 

II. 

De  revelatione. 

1.  Si  quis  dixerit,  Deum  unum  et  verum ,  Creatorem  ^  et  Domi- 
num  nostrum ,  per  ea ,  quae  facta  sunt ,  naturali  rationis  humanae 
lumine  certo  cognosci  non  posse'^;  anathema  sit. 

2.  Si  quis  dixerit,  fieri  non  posse,  aut  non  expedire,  ut  per  reve- 
lationem  divinam  homo  de  Deo,  cultuque  ei  exhibendo  edoceatur; 
anathema  sit. 

3.  Si  quis  dixerit,  hominem  ad  cognitionem  et  perfectionem,  quae 
naturalem  superet,  divinitus  evehi  non  posse,  sed  ex  seipso  ad  omnis 
tandem  veri  et  boni  possessionem  iugi  profectu  pertingere  posse  et 
debere;  anathema  sit. 


^  De  hoc  eanone  postea  addito  v.  supra  cap.  I.  Historia  originis  etc.  p,  21. 
—  De  tribus,  quae  hodie  vigent,  pantheismi  speciebus  seu  modis  haec  in 
adnotationibus  schemati  de  doctrina  catholica  adiectis  habentur :  „ Vel  .  .  . 
omnia  singularia  dicuntur  tantummodo  phaenomena  et  manifesiationes  illius 
essentiae  universalis ,  vel  Esse  purum ,  quod  etiam  dicunt  Esse  ahsolu- 
tum,  h.  e.  cuius  nulla  alia  est  determinatio  aut  notio,  quam  abstractum 
Esse,  dicitur  sese  evolvere  et  fieri  determinatum  in  hoc  universo,  quod  uni- 
versum  proinde  sit  necessaria  et  perpetua  evolutio  seu  explicatio  illius 
nnicae  essentiae;  vel  denique  ponitur  crassiori  modo  unica  substantia ,  ex 
qua  per  emanationem  progreditur  vel  dimittitur  (ut  etiam  aliqui  aiunt)  hoc 
universum,  quod  proinde  non  diversae  sed  eiusdem  essentiae  est,  ac  pri- 
mitiva  illa  substantia,  ex  qua  emanat,  et  revera  unam  cum  illa  essentiam 
constituit."     (Schema  etc.     C.  V.  519  c.  d.) 

-  Alteram  partem  canonis  contra  errores  Giintherianos,  tertiam  contra 
Hermesianos  et  Giintherianos  dirigi ,  notat  Strigoniensis  Archiepiscopus. 
(Relatio  etc.     C.  V.  86  b.) 

*  Nihil  decidi  de  quaestione,  num  creatio  proprie  dicta  solo  rationis 
lumine  cognosci  possit,  et  Creatoris  nomen  simpliciter  receptum  esse  ex 
libri  Sap.  cap.  13.  eodemque  sensu  intelhgendum  esse,  quo  hic  occurrat,  v. 
supra  cap.  II.  comment.  II.  P.  II,  p.  42  sqq. 

"^  De  sensu  canonis  v.  ibid.  P.  I.  p.  33  sqq. 

Granderatli,  Constit.  dogmat.  7 

4.  Si  qiiis  sacrae  Scripturae  libros  integros  cum  omnibus  suis 
partibus,  prout  illos  sancta  Tridentina  Synodus  recensuit,  pro  sacris 
et  canonicis  non  susceperit,  aut  eos  divinitus  inspiratos  esse  negaverit^; 
anathema  sit. 

III. 

De  fide. 

1.  Si  quis  dixerit,  rationem  liumanam  ita  independentem  esse, 
ut  fides  ei,  a  Deo  imperari  non  possit  ^ ;  anatliema  sit. 

2.  Si  quis  dixerit,  fidem  divinam  a  naturali  de  Deo  et  rebus 
moralibus  scientia  non  distingui,  ac  propterea  ad  fidem  divinam  non 
requiri,  ut  revelata  veritas  propter  auctoritatem  Dei  revelantis  creda- 
tur;  anathema  sit. 

3.  Si  quis  dixerit,  revelationem  divinam  externis  signis  credibilem 
fieri  non  posse,  ideoque  sola  interna  cuiusque  experientia  aut  inspira- 
tione  privata  homines  ad  fidem  moveri  debere^;  anathema  sit. 

'  Y.  cap.  II.  comment.  III.  P.  I.  II.  p.  41  sqq. 

^  Canon,  ex  capite  secundo  schematis  de  doctrina  catholica  receptus, 
in  schemate  reformato  inter  canones  secundi  capitis  de  revelatione  erat 
(C.  Y.  1631  d):  huc  transmissus  est  cum  prima  sententia  capitis  (cf.  supra 
p.  81.  n.  9.).  — •  Is  non  recte  canonem  interpretaretur,  qui  eo  primo  ac 
directe  reiici  diceret  errorem ,  rationem  fidem  Deo  iure  detrectare  posse. 
Quum  enim  Patres  aliqui,  qui  eum  ita  interpretabantur,  emendationibus  pro- 
positis  id  clarius  eflFerrent  (Emendationes  etc.  Em.  95.  96.  97.  C.  Y.  163  c), 
Paderbornensis :  „Animadverto,"  inquit,  „errorem  damnandum  non  eum  esse, 
ut,  si  Deus  revelat,  ratio  humana  ei  obsequium  detrectare  iure  possit ;  sed 
id  non  obiiciunt,  id  non  impugnant  illi,  qui  possibihtatem  revelationis  sive 
factum  revelationis  non  concedunt.  .  .  Error,  qui  hic  erat  excludendus, 
hic  est,  rationem  humanam  ita  in  se  perfectam  esse,  ut  ex  se  ipsa  omnem 
veritatem  haurire  possit;  ideoque  Deum  nullam  iustam  revelandi  nec  fidem 
a  ratioue  exigendi  causam  habere."  (Relatio  etc.  C.  Y.  185  b.  c.)  Itaque 
canon  magis  directe  errorem  doctrinae  de  revelatione  oppositum  reprobat, 
quam  errorem  doctrinae  de  fide  oppositum ,  magisque  ad  secundum  caput 
de  revelatione,  quam  ad  tertium  de  fide  spectat. 

^  Yox  „debere"  in  schemate  Patribus  proposito  deerat.  (Cf.  C.  Y.  77  a.) 
Ne  excludi  videretur  doctrina,  posse  ahquem  etiam  interna  experientia  ad 
fidem  moveri ,  cui  non  sufficienter  constet  de  externis  divinae  revelationis 
argumentis,  in  Congregatione  generali  propositum  est,  ut  illa  vox  adderetur 
(Emendationes  etc.  Em.  105.  C.  Y.  164  a),  id  quod  in  deputatione  et  in  Con- 
gregatione  generali  approbatum  est.  (Ex  actis  etc.  C.  Y.  1673  d.  Re- 
latio  etc.     C.  Y.  187  b;  191  a.) 

Errores  reiectos  v.  exphcatos  supra  p.  83.  n.  1,  Eorum  exempla 
afi^erunt  theologi  in  adnotation^bus  ad  schema  de  doctrina  catholica  haec: 
„Non  obscuriorem  veritatis  suae  sensum  ultro  Scriptura  prae  se  fert,  quam 
coloris  sui  res  albae  ac  nigrae,  saporis  suaves  et  amarae.  .  .  Maneat  ergo 
fixum,  quos  Spiritus  Sanctus  intus  docuit,  sofide  acquiescere  in  Scriptura, 

4.  Si  quis  dixerit,  miracula  nulla  fieri  posse,  proindeque  omnes  de 
iis  narrationes,  etiam  in  sacra  Scriptura  contentas ,  inter  fabulas  vel 
mytlios  ablegandas  esse ;  aut  miracula  certo  cognosci  nunquam  posse,  nec 
iis  divinam  religionis  christianae  originem  rite  probari ;  anathema  sit. 

5.  Si  quis  dixerit,  assensum  fidei  christianae  non  esse  liberum, 
sed  argumentis  humanae  rationis  necessario  produci*;  aut  ad  solam 
fidem  vivam,  quae  per  charitatem  operaturf  gratiam  Dei  necessariam 
esse  ^ ;  anathema  sit. 

6.  Si  quis  dixerit,  parem  esse  conditionem  fidelium  atque  eorum, 
qui  ad  fidem  unice  veram  nondum  pervenerunt,  ita  ut  catholici  iustam 
causam  habere  possint,  fidem,  quara  sub  Ecclesiae  magisterio  iam 
susceperunt,  assensu  suspenso  in  dubium  vocandi,  donec  demonstra- 
tionem  scientificam  credibilitatis  et  veritatis  fidei  suae  absolverint  ^ ; 
anathema  sit. 

IV. 

De  fide  et  ratione. 

1.  Si  quis  dixerit,  in  revelatione  divina  nulla  vera  et  proprie  dicta 
mysteria  contineri,  sed  universa  fidei  dogmata  posse  per  rationem  rite 
excultam  e  naturalibus  principiis  intelligi  et  demonstrari  * ;  anathema  sit. 

et  hanc  esse  autopiston.  .  .  Ifon  argumenta,  non  verisimilitudines  quaeri- 
mus,  quibua  iudicium  nostrum  incumbat,  sed  ut  rei  extra  aestimandi  aleam 
positae  iudicium  ingeniumque  nostrum  subiicimus."  (Calvin.  Instit.  I.  c.  7. 
n.  1.  5.)  —  „Cuivis  probationi  pro  veritate  et  necessitate  religionis  chri- 
stianae  omnino  renuntiamus;  sed  potius  supponimus,  unicuique  christiano 
ante  huiusmodi  inquisitiones  iam  esse  certum,  suae  pietati  non  aliam  for- 
mam  praeter  hanc  (christianara)  congruere."  (Schleiermacher ,  Doctr.  fidei 
§  11.)  —  Pro  illis  [dicunt],  qui  nondum  incfinantur  ad  religionem  cbristia- 
nam,  miracula  sunt  incomprehensibilia  quaedam  facta,  sed  non  signa  altioris 
virtutis.  Unde  praetensio  Ecclesiae  Eomanae  suam  veritatem  demonstrandi 
ex  miraculis  reiicienda  est.  „Illud,  cui  fides  in  doctrinam  Scripturae  ulti- 
matim  innititur,  est  ipsa  vita  christiana  a  Deo  per  verbum  suum  excitata 
et  secum  ferens  immediatam  certitudinem."  (Twesten,  Praelect.  dogm.  I. 
p.  346  sqq.  393  sqq.)  Multorum  aliorum  sententiae  geminae  citantur  a  cl. 
Denzinger,  De  cognit.  relig.  II.  p.  305  sqq.     (C.  V.  528  d.) 

^  Quae  de  hoc  loco  disputata  sunt,  v.  supra  cap.  I.  Historia  ori- 
ginis  etc.  p.  23  sq.    De  errore  cf.  supra  p.  14.  n.  6. 

^  Errores  reiectos  v.  supra  p.  85.  n.  1. 

*  De  Hermesii  doctrina  hoc  canone  reprobata  ac  sensu  canonis  v. 
supra  cap.  II.  comment.  IV.  p.  61  sqq. 

*  Canone  peti  imprimis  novatores,  de  quorum  erroribus  agat  Pius  IX. 
literis  ad  Archiep.  Monachiensem  (11.  Dec.  1862)  datis,  animadvertit  Episc. 
Pie,  deputationis  relator.  (Relatio  etc.  C.  V.  207  a.)  —  Aliqua,  quibus 
Summi  Pontifices  iam  de  errore  proscripto  antea  egerint,  theologi  ex  actis 
S.  Sedis  ad  locum  respondentem  schematis  de  doctrina  catholica  referunt. 
(C.  V.  525  sqq.) 

7* 

2.  Si  quis  dixerit,  disciplinas  humanas  ea  cum  libertate  tractandas 
esse,  ut  earum  assertiones,  etsi  doctrinae  revelatae  adversentur,  tan- 
quam  verae  retineri,  neque  ab  Ecclesia  proscribi  possint  * ;  anathema  sit. 

3.  Si  quis  dixerit,  fieri  posse,  ut  dogmatibus  ab  Ecclesia  propo- 
sitis,  aliquando  secundum  progressum  scientiae  sensus  tribuendus  sit 
alius  ab  eo,  quem  intellexit  et  intelligit  Ecclesia  ^ ;  anathema  sit. 

^  Etiam  huc  spectant,  quae  supra  (p.  91.  nota  1.)  ad  caput  quartum 
adnotavimus.  —  Theologi  ad  locum  respondentem  schematis  de  doctrina 
catholica  afferunt  locum  ex  literis  Pii  IX.  ad  Archiep.  Monach.  (11.  Dec. 
1862),  quo  doctrina  catholica  errori  opposita  explicatur.  (C  Y.  535  b  sqq.) 
Addunt  in  fine:  „Ceterum  quoad  rem  ipsam  hic  error  recentis  aetatis  non 
differt  ab  eo,  qui  saeculo  XY.  et  XYI.  induetus  a  quibusdam  philosophis  in 
Concilio  Lateranensi  Y.  damnatus  est.  Asserebant  enim  et  illi  philosophiam 
autonomam  et  omnino  independentem  a  quibusvis  normis  ac  legibus  sibi 
extrinsecis ,  quemadmodum  nostra  aetate  dicitur ,  ,libertatem  scientiae  con- 
sistere  in  iure  sequendi  sine  ullo  impedimento  solas  leges  scientiae,  quin 
aliunde  quovis  modo  limitetur  vel  circumscribatur'.  (Frohschammer ,  De 
libert.  scient.  p.  30.)  Hinc  etiam  antiquiores  illi  postulabant ,  ut  quae  in 
philosophia  secundum  propriam  eius  methodum  statuuntur,  habeantur  phi- 
losopMce  vera,  licet  ea  legibus  alterius  ordinis,  quibus  theologia  regitur, 
forte  repugnent ,  et  ideo  theologice  vera  non  sint.  Atque  huiusmodi  fidei 
repugnantes  conclusiones  docebant  ipsi,  et  impune  doceri  posse  asserebant, 
non  quidem  velut  veras  etiam  secundum  theologiam,  sed  velut  legitime 
consequentes  ex  principiis  philosophicis.  Quae  quidem  quoad  rem  ipsam 
nihil  aliud  significant,  nisi  quod  fides  catholica  pro  scientiis  naturalibus 
non  debeat  nec  possit  haberi  velut  norraa  negativa  hoc  sensu,  ut  sententias 
secundum  fidem  falsas  etiam  in  scientiis  habere  non  liceat  tanquam  legitime 
deductas  ex  veris  principiis,  adeoque  ut  veras  secundum  normas  genuinae 
scientiae.  Hoc  autem  ipsum  est,  quod  in  schemate  praesentis  Constitutionis 
proscribitur,  et  quod  Constitutione  ,ApostoIici  regimis'  in  Lateranensi  Con- 
cilio  edita  iam  praedamnatum  reperitur.  ,Cum  verum  vero  minime  con- 
tradicat,  omnem  assertionem  veritati  illuminatae  fidei  contrariam  omnino 
falsam  esse  definimus ;  et  ut  aliter  dogmatizare  non  liceat ,  districtius  in- 
hibemus ;  omnesque  huiusmodi  erroris  assertionibus  inhaerentes  velut  dam- 
natissimas  haereses  seminantes  per  omnia  ut  detestabiles  et  abominabiles 
haereticos  et  infideles  catholicam  fidem  labefactantes  vitandos  et  puniendos 
fore  decernimus.'     (Conc.  Coll.  Hard.  t.  IX.  p.  1719.)"    (C.  Y.  536  d  sq.) 

^  lidem  theologi  ad  locum  respondentem  sehematis  de  doctrina  cath. 
adnotant:  „Huc  pertinent,  quae  Smus  D.  N.  iam  (in  lit.  15.  lunii  1857)  edixit: 
,maxime  improbandum  ac  damnandum  esse,  quod  humanae  rationi  et  philo- 
sophiae,  quae  in  religionis  rebus  non  dominari  sed  ancillari  omnino  debent, 
magisterii  ius  temere  attribuatur,  ac  propterea  omnia  perturbeutur ,  quae 
firmissima  manere  debent  tum  de  distinctione  inter  scientiam  et  Edem,  tum 
de  perenni  fidei  immutahilitate,  quae  una  semper  atque  eadem  est,  dum  philo- 
sophia  humanaeque  discipUnae  neque  semper  sihi  constant,  neque  simt  a  midti- 
plici  errorum  varietate  immunes^.  Sub  alia  adhuc  crudiore  forma  invectum 
errorera    designavit    et    condemnavit   ipse  Summus  Pontifex   in    allocutione 


Canones  capitis  IV.    Conclusio.  101 

Itaque  supremi  pastoralis  Nostri  officii  debitum  exequentes,  omues 
Cliristi  fideles,  maxime  vero  eos,  qui  praesunt  vel  docendi  munere 
funguntur,  per  viscera  lesu  Christi  obtestamur,  nec  non  eiusdem  Dei 
et  Salvatoris  nostri  auctoritate  iubemus,  ut  ad  hos  errores  a  Sancta 
Ecclesia  arcendos  et  eliminandos,  atque  purissimae  fidei  lucem  pan- 
dendam  studium  et  operam  conferant. 

Quoniam  vero  satis  non  est,  haereticam  pravitatem  devitare,  nisi 
ii  quoque  errores  diligenter  fugiantur,  qui  ad  illam  plus  minusve  ac- 
cedunt;  omnes  officii  monemus,  servandi  etiam  Constitutiones  et  De- 
creta,  quibus  pravae  eiusmodi  opiniones,  quae  isthic  diserte  non  enu- 
merantur  ^,  ab  hac  Sancta  Sede  proscriptae  et  prohibitae  sunt^. 


S.  lunii  1862  coram  praesentibus  ex  toto  fere  orbe  cathonco  Episcopis: 
,Summa  praeterea  impudentia  asserere  non  dubitant',  ait  Sanctus  Pater,  .  .  . 
,ipsam  divinam  revelationem  esse  imperfectam,  et  idcirco  subiectam  continuo 
et  indefinito  progressui,  qui  bumanae  rationis  progressioni  respondeat.'" 
(C.  V,  538  c.  d.)  —  Antea  notaverant:  „Possunt  utique  et  solent  aliquando 
necessariae  fieri  definitiones  sub  nova  forma  in  directa  oppositione  contra 
novos  errores ,  bisque  ipsis  definitionibus  promovetur  etiam  intelHgentia 
dograatum,  quae  ipsa  dogmatum  explicatio  pertinet  ad  illum  genuinum  pro- 
fectum  a  Patribus  descriptum.  Potest  etiam  scientia  et  intelligentia  theologica 
innixa  doctrinae  Ecclesiae  a  privatis  theologis  suo  modo  promoveri.  Sed 
nunquam  potest  non  esse  simpliciter  verus  intellectus  et  sensus  dogmatum, 
"quem  Ecclesia  quavis  aetate  sive  definiendo  sive  praedicando  proposuit  vel 
proponit:  et  ideo  quoad  eadem  dogmata  intellectus  et  sensus  cUversus  a 
sensu  et  intellectu  Ecclesiae,  ita  ut  hic  iam  simpliciter  et  absolute  verus 
esse  negetur,  nunquam  potest  esse  nisi  corruptio  sensus  veri.  Hoc  autem 
ipsum  est,  quod  in  schemate  declaratur." 

^  Imprimis  intelhguntur  eae  pravae  opiniones,  quae  erroribus  in  Con- 
stitutione  damnatis  affines  sunt,  nec  tamen  bene  a  Concilio  sine  novis 
disceptationibus  tractari  poterant.  Yidebatur  v.  g.  traditionahsmus  mitior, 
qui  non  directe  damnabatur  (cf.  supra  cap.  II.  comment.  II.  p.  36  sq.),  ab 
Ecclesia  arcendus  esse.  lam  id  praesertim  hoc  monito,  quod  Constitutioni  ad- 
debatur,  obtineri,  animadvertit  Episc.  Brixinensis  in  relatione  de  capite  altero 
habita.  (Cf.  C.  V.  131  b.)  Porro,  ut  Episc.  Pictaviensis  in  relatione  de 
«onclusione  (C.  V.  211  a  sqq.)  monet,  inter  disceptationes  de  Constitutione 
habitas  aliae,  quae  non  receptae  erant,  opiniones  Patribus  sese  obtulerunt, 
ab  Episcopis  et  S.  Sede  damnatae,  quae  a  ConciHo  plane  exstirpandae.  esse 
videbantur,  ne  controversiae  reviviscerent.  Cui  periculo  ut  occurreretur, 
„oecumenica  Synodus,  gravi  (hac)  monitione  capitibus  et  canonibus  post- 
missa,  neminem  ignorare  posse  declarat,  ea  omnia,  quae  circa  huiusmodi 
controversias  doctrinales  et  pravas  opiniones  a  Sancta  Sede  fuerunt  de- 
creta  et  sancita,  solhcite  et  religiose  servanda  esse".  (Ibid.  Cf,  supra  cap.  I. 
Historia  originis  etc.  p.  27  sq.) 

-  Est  tantum  monitum,  gravissimum  illud  quidem,  quo  omnes  etiam 
€a  decreta  servare  iubentur,  quibus  opiniones  censura  notantur  haeresi 
inferiori ;  eas  prohibendi  potestatem  esse  penes  S.  Sedem ,  supponitur,  non 

Datum  Romae  in  publica  Sessione  in  Vaticana  Basilica  solemniter 
celebrata  anno  Incarnationis  Dominicae  millesimo  octingentesimo  sep- 
tuagesimo,  die  vigesima  quarta  Aprilis. 

Pontificatus  Nostri  anno  vigesimo  quarto. 

Ita  est. 

losephus 

Episcopus  S.  Hippolyti, 
Secretarius  Concilii  Vaticani. 


definitur;  neque  enim  Concilium,  ut  adnotatione  (p.  91  S)  ad  caput  quartum 
vidimus,  id  definire  voluit.  —  Alia,  quae  ad  conclusionem  spectant,  v.  supra 
cap.  I.  Historia  originis  etc.  p.  24  sqq.  27  sqq. 


PARS  ALTERA. 

CONSTITUTIONIS  DOGMATICAE  PEIMAE 
m  ECCLESIA  CHRISTI  EXPLICATIO. 


CAPUT  PRIMUM. 

Historia  originis  Coiistitutioiiis  primae  de  Ecclesia  et  coiiciliaris 
eius  comprobationis. 

CONSTITUTIONIS  primae  de  Ecclesia  tria  priora  capita  (de  apo- 
stolici   Primatus    in    beato    Petro    institutione ,    de    perpetuitate 
Primatus  beati  Petri  in  Romanis  Pontificibus ,    de  vi  ac  ratione 
Primatus  Romani  Pontificis)  capite  undecimo  *  et  canonibus  14.  15.  16. ^ 
schematis  Constitutionis  de  Ecclesia  Christi^  continebantur. 

Hoc  schema  a  dogmatica  theologorum  commissione  ante  inchp- 
atum  Concilium  elaboratum  quindecim  capitibus  atque  uno  et  viginti 
canonibus  constabat  *.  Tradebatur  Patribus  in  decima  tertia  Congre- 
gatione  generali   die   21.  lanuarii  1870   habita^,   et   in  Congregatione 


1  Schema  etc.     C.  V.  57  la  sqq.  ^  Ibid.     C.  Y.  577  d. 

'  C.  V.  567b  sqq. 

*  Quae  80  schemate  contineantur ,  hisce  capitum  inscriptionibus  indi- 
catur:  1.  Ecelesiam  esse  corpus  Christi  mysticum.  —  2.  Christianam  reli- 
gionem  nonnisi  in  Ecclesia  et  per  Ecclesiam  a  Christo  fundatam  excoli 
posse.  —  3.  Ecclesiam  esse  societatem  veram ,  perfectam ,  spiritualem  et 
supernaturalem.  —  4.  Ecclesiam  esse  societatem  visibilem.  —  5.  De  visibili 
Eeclesiae  unitate.  —  6.  Ecclesiam  esse  societatem  ad  salutem  consequen- 
dam  omnino  necessariam.  —  7.  Extra  Eeclesiam  salvari  neminem  posse.  — 
8.  De  Ecclesiae  indefectibilitate.  —  9.  De  Ecclesiae  infallibilitate.  —  10.  De 
Ecelesiae  potestate.  —  11.  De  Romani  Pontifieis  Primatu.  —  12.  De  tem- 
porali  Sanctae  Sedis  dominio.  —  13.  De  concordia  inter  Ecclesiam  et  socie- 
tatem  civilem.  —  14.  De  iure  et  usu  potestatis  civilis  secundum  Ecclesiae 
catholicae  doctrinam.  —  15.  De  specialibus  quibusdam  Ecclesiae  iuribus  in 
relatione  ad  soeietatem  civilem. 

^  Acta  etc.     C.  V.  720  c. 

undetricesima  (d.  22.  Februarii)  Patres  monebantur,  ut,  quae  de  pri- 
mis  decem  capitibus  et  tredecim  respondentibus  canonibus  animadver- 
tenda  censerent,  intra  decem  dies  Secretario  Concilii  scripto  exliibe- 
rent  ^.  Ad  hanc  autem  schematis  partem  tractandam  Patres  propter 
suspensum  Concilium  non  pervenerunt,  quare  ea  relicta  tota  nostra 
enarratio  versabitur  in  persequenda  historia  capitis  undecimi,  quod 
erat  de  Romani  Pontificis  Primatu,  et  capitis  novi  de  Romani  Ponti- 
ficis  infallibilitate ,  quod  d.  9.  Martii,  post  caput  undecimum  inseren- 
dum,  schemati  additum  est  ^.  Ex  his  enim  duobus  Constitutio  dogma- 
tica  prima  de  Ecclesia  proxime  exstitit. 

Atque  primum  quidem  enarrandum  est,  quae  additi  capitis  de  in- 
fallibilitate  pontificia  fuerit  origo. 

Concilii  Vaticani  adversarii  dicere  solent,  Summum  Pontificem  in 
Concilio  convocando  nihil  magis  spectasse,  quam  ut  pontificiam  infalli- 
bilitatem  definiendam  curaret,  imo,  eum  ad  hoc  ipsum  Synodum  con- 
vocasse.  Cuius  quidem  rei  nullum  afferunt  argumentum.  Contra  ex 
actis  plane  evidens  est,  doctrinam  de  infallibilitate  pontificia  inter 
res  a  Concilio  tractandas  propterea  receptam  esse,  quia  id  a  parte 
Patrum  longe  maiori  liberrime  et  instanter  postulatum  est. 

Quum  Summus  Pontifex  anno  1865,  Concilio  primum  annuntiato, 
a  Cardinalibus  in  Curia  residentibus  quaesivisset,  quae  in  Concilio 
tractanda  essent ,  inter  unius  et  viginti  Cardinalium  vota  ei  tradita 
duo  sola  exstiterunt,  in  quibus  pontificiae  infalHbilitatis  fiebat  mentio  ^. 
Quum  eodem  anno  Episcopos  ritus  latini  a  se  destinatos  de  eadem  re 
consuli  iussisset,  aliqui  ex  illis  doctrinam  de  pontificia  infallibilitate 
Concilio  proponendam  esse  censuerunt^  De  ea  re  postea  anno  1869 
in  tribus  sessionibus  (d.  11.  18.  25.  Februarii)  deliberatio  a  commis- 
sione  dogmatica  theologorum  habita  est.  Duo  quaerebantur :  „1.  Utrum 
illa  [doctrina]  tanquam  fidei  articulus  definiri  possit.  2.  Utrum  illa 
tanquam  articulus  fidei  sit  definienda."  Prius  illud  affirmabant  omnes. 
Alterum  unus  plane  negabat,  qui  quidem  eius  doctrinae  definitionem 
simpliciter  inopportunam  esse  censuit.  Alii  omnes  „nonnisi  ad  postu- 
lationem  Episcoporum  rei  huius  propositionem  ab  Apostolica  Sede 
faciendam  esse"  iudicarunt.     Atque  id  decretum  est^. 

Commissio  igitur,  cum  postea  (d.  22.  Aprilis)  schema,  quo  de 
Romano  Pontifice  ageretur,  pararet  Concilio  proponendum,  non  re- 
cepit  doctrinam  de  pontificia  infallibilitate  „ob  prudentem  illam  oecono- 
miam,  de  qua  alibi",  ut  est  in  actis  sessionum  ^.   Sine  dubio  illud  „alibi" 


'  Acta  etc.     C.  V.  729  a.b.  ^  i^id.    C.  V.  729  b.  c.  —  Ipsum  ca- 

put  v.  C.  V.  641  a.  b. 

^  C.   V.    1014  c.d.  *  Responsa   Episcoporum.     C.   V.    1018  c.     Cf. 

ibid.  1022  b. 

^  C.  V.  1106b  sq.  6  ibijj. 

referendum  est  ad  sedsiones  mense  Pebruario  habitas.  Nec  profecto 
cognitu  difficile  est,  propter  quas  rationes  commissio  in  liis  sessionibus 
„prudentem  illam  oeconomiam"  servare  statuerit.  Quum  eo  tempore 
maximae  tempestates  contra  Concilium  et  praesertim  contra  doctrinam 
infallibilitatis ,  quam  alii  definiendam  censebant  alii  negabant ,  ortae 
essent,  timebant  consultores,  ne,  si  Summus  Pontifex  eara  doctrinam 
Concilio  proponeret,  animi  perturbati  ab  ipso  et  a  Concilio  abaliena- 
rentur.  Quodsi  Episcopi  postulaturi  essent,  ut  doctrina  illa  proponere- 
tur,  consultores  recte  censebant,  tum  nec  tantum  fore  abalienandi 
animos  periculum,  nec  fas  esse  Episcopis  denegandi,  quod  iure  pe- 
terent.  Mirum  plane  est,  quod  Concilii  reprehensores  contra  illud 
commissionis  decretum  suspiciones  excitare  audeant,  atque  ei  pruden- 
tiam  in  crimen  vertant,  quura  taraen  prudentia  virtus  sit  atque  ea 
quidem  virtus  cardinalis  et  omniura  aliarura  virtutum  moderatrix. 

Commissio  postea  (mense  lunio)  schema  de  infallibilitate  ponti- 
ficia  paravit,  ut  praesto  esset,  si  huiusraodi  doctrinae  propositio  ab 
Episcopis  peteretur.  Sed  aliis  gravioris  raomenti  rebus  impedita  exa- 
men  schematis  non  absolvit  *. 

Ante  Concilium  inchoatum  et  eo  vix  congregato  Episcopi  petie- 
runt  alii,  ut  doctrina  de  infallibilitate  pontificia  a  Concilio  tractaretur, 
alii,  ut  oraitteretur.  Cardinalis  Schwarzenberg,  Archiep.  Pragensis,  quum 
futuro  Concilio  quaedam  desideria  proponeret,  „a  doctissimis  et  pru- 
dentissimis  fidelibus,  Sanctae  Sedi  intime  addictis,  vehementer"  optari 
ait,  „ne  Concilium  declaret,  vel  definiat  infallibilitatera  Summi  Ponti- 
ficis"  2.  Maior  etiam  pars  Episcoporum  Germaniae  mense  Augusto 
a.  1869  Fuldae  congregatorum  in  literis  ad  Summum  Pontificera  datis 
significat,  sese,  „in  quantura  res  ad  Grermaniam  spectat,  praesens 
tempus  minus  opportunum  existiraare  ad  definiendara  Surami  Ponti- 
ficis  infallibilitatem"  ^.  Itera  undecira  Galliae  Episcopi  in  postulatis 
quibusdara  Concilio  propositis:  „Attento",  inquiunt,  „praesenti  statu 
Ecclesiae  humanaeque  societatis,  prudens  opportunumque  videretur, 
ut  novae  definitiones  fidei  non  ederentur,  nisi  ob  maximara  et  evi- 
dentissiraara  necessitatera  etc."  *  Contra  Episcopi  Quitenses  in  Con- 
cilio  provinciali  congregati  (a.  1869)  in  literis  ad  Piura  IX.  datis 
petierunt,  ut  „Romani  Pontificis  in  iis,  quae  ad  fidem  et  mores  per- 
tinent,  infallibilis  auctoritas  tanquam  dogma  certissimura  a  Deoque  re- 
velatura  definiretur"  '".  Sirailiter  Episcopi  Neapolitani  inter  doctrinas, 
quas  a  Concilio  tractari  volunt,  etiam  eam  offerunt,  qua  fidelibus  officium 
inculcatur  Summi  Pontificis  obteraperandi  raandatis,  „seu  quoad  veri- 
tates  tenendas,  seu  quoad  errores  aversandos"  ^.     Tandem  Rmus  De- 


1  C.  V.  1106c.  2  Q    Y.  914a.  ^  C.  V.  914b.    1196d. 

champs ,  Archiep.  Mechliniensis ,  petit ,  ut  infallibilitas  Summi  Ponti- 
ficis  definiatur;  etiam  formulam  definitionis  exhibet  ^ 

Quemadmodum  notavimus  supra,  ante  ipsum  Concilium  congre- 
gatum  magna  animorum  commotio  praesertim  de  quaestione  infalli- 
bilitatis  excitata  est,  neque  viri  privati  solum,  sed  etiam  rerum  publi- 
carum  moderatores  atque  populorum  senatus  ea  quaestione  commoti 
sunt.  Ipso  iam  a.  1868  de  futura  definitione  multum  disputabant,  quam 
vel  timebant  vel  exoptabant  ^.  Commotio  crevit  in  dies ,  ita  quidem, 
ut  aliis  Episcopis  videretur  esse  ratio,  cur  Concilio  de  ea  re  tractanda 
supersedendum,  aliis,  cur  de  ea  agendum  esset;  timebant  illi,  ne  de- 
finitio  infallibilitatis  schismatum  et  persecutionum  Ecclesiae  futura  esset 
vel  causa  vel  occasio ;  hi,  ne  doctrina  revelata,  si  tantopere  impetita  et 
aperte  negata  inopportuno  silentio  tegeretur ,  in  periculum  vocaretur. 

Itaque  ab  ipso  Concilii  initio  Patres  de  pontificia  infallibilitate 
definienda  in  varias  sententias  abierunt.  „Alii,  quum  in  privatis  con- 
ventibus  et  familiaribus  colloquiis,  tum  in  orationibus  coram  Concilio 
habitis,  talem  se  definitionem  omnino  impedire  velle  significabant ,  et 
quum,  si  proponeretur,  eam  plurimis  probatum  iri  scirent,  ipsam  causae 
propositionem  arcere  nitebantur.  Aliis  contra,  huius  definitionis  stu- 
diosissimis,  omnia,  quae  obiicerentur ,  impedimenta  pro  viribus  remo- 
vere  fixum  deliberatumque  erat,  quod  eam  definitionem,  propter  in- 
finitas  auctoritatis  supremi  doctoris  aggressiones,  iam  plane  necessa- 
riam  evasisse  persuasissimum  haberent.  Multi  autem  primo  veluti  in 
medio  dubii  haerebant.  Quamvis  enim  doctrinam  ipsam  decerni  vehe- 
menter  cuperent,  prae  timore  tamen  vix  eam  quaestionem  attingere 
audebant.  Alii  mala,  quae  definitionem,  ut  adversarii  aiebant,  secu- 
tura  essent,  alii  gubernia  sua  catholicae  religioni  infensa  metuebant; 
alii  aliis  de  causis  a  rei  tractatione  abstinendum  putabant. 

„Quum  vero  definitionis  adversarii  in  dies  magis  populum,  opti- 
mates,  clericos,  Episcopos  in  suas  partes  trahere  viderentur,  illi,  qui 
definitionem  necessasiam  iudicabant,  ne  res  cum  magno  Ecclesiae 
damno  impediretur,  eo  magis  sibi  strenue  agendum  esse  duxerunt."  ^ 

Nonnulli  igitur  libellum,  quo  definitio  infallibilitatis  a  Concilio 
peteretur ,  scripserunt  atque  adiectis  literis  cum  aliis  Patribus,  ut  ei 
subscriberent  et  subscribentes  colligerent,  communicaverunt.  Postu- 
lationi  fere  quadringenti  Patres  subscripserunt '^,  eamque  Rmus  Anto- 
nius  Petrus  Hassun ,  Patriarcha  Armenus,  et  Rmus  Miecislaus  Ledo- 
chowski,  Archiep.  Gnesnensis  et  Posnaniensis,  Emo  Cardinali  Patrizi, 


^  Postulata  etc.  C.  V.  923  a.  ^  Cf.  varia  documenta  in  C.  Y.  1259  asqq. 

Praesidi  Congregationis  postulationibus  expendendis,  d.  28.  lanuarii 
tradiderunt  ^  Aliae  postulationes  accesserunt,  quibus  iisdem,  ut  doc- 
trina  de  infallibilitate  Summi  Pontificis  Concilio  proponeretur ,  pete- 
batur,  ita  ut  fere  quingenti  Patres,  longe  maior  Concilii  pars,  in  ea  re 
consentirent  ^.  Schema  aliquod ,  ab  Archiep.  Baltimorensi  conscrip- 
tum',  „pro  infallibilitate  Romani  Pontificis  ex  principiis  iam  ab  Ec- 
clesia  universali  receptis  logice  clareque  definienda"  a  nonnullis  Epi- 
scopis  Americae  septentrionalis  proponebatur  *. 

Eo  ipso  tempore,  quo,  qui  infallibilitatem  pontificiam  definiri  vole- 
bant,  postulata  illa  alii  cum  aliis  communicabant,  ii,  qui  a  doctrina 
illa  definienda  abstinendum  esse  putabant,  petita  Patribus  obtulerunt, 
quibus  Summus  Pontifex  obsecraretur,  ne  infallibilitatis  doctrinam  pro- 
poni  sineret.  Eis  centum  triginta  sex  Patres  subscripserunt ,  eaque 
Emus  Cardinalis  Schvrarzenberg  d.  29.  lanuarii  S.  Patri  obtulit''. 

Praesides  Congregationum  generalium,  etsi  forte  omnes  infalli- 
bilitatis  doctrinam  proponendam  esse  censebant,  non  omnes  tamen 
pari  animo  rei  difficultatibus  obviam  ibant.  Ipse  primus  Praeses, 
Cardinalis  de  Angelis ,  rem  differendam  esse  putavit.  Sed  Congre- 
gatio  expendendis  Patrum  propositionibus  in  sessione  d.  9.  Februarii 
habita  sibi  petitionem  infallibilitatis  propositioni  adversam  negligen- 
dam,  alteram,  qua  petebatur  eius  propositio,  Summo  Pontifici  vel 
maxime  commendandam  esse  censuit.  Unus  dissensit  Cardinalis  Rau- 
scher,  qui  se  difficultates  contra  infallibilitatis  doctrinam  eiusque  de- 
finitionem  explicare  posse  negavit  ^.  Summus  Pontifex  Congregationis 
consilium  secutus  est,  atque  d.  6.  Martii  schema  capitis,  quo  defi- 
niretur,  a  Cardinali  Bilio  exaratum  et  a  Summo  Pontifice  approba- 
tum  '^,  inter  Patres  distribuebatur ,  quod  caput  schemati  Constitu- 
tionis  de  Ecclesia  post  caput  undecimum  esset  addendum  ^.  Simul 
Patres  monebantur,  ut,  quae  de  capite  undecimo  atque  canonibus  ad 
id  spectantibus  et  de  capite  addito  animadvertenda  esse  censerent, 
„intra  decem  dies,  nempe  a  die  octavo  usque  ad  diem  decimum  sep- 
timum  Martii  inclusive"  Secretario  Concilii  scripto  traderent^.  Illi 
autem  Patres ,  qui  definitioni  infallibilitatis  pontificiae  adversaban- 
tur,  a  Cardinali  Bilio  impetrarunt,  ut  tempus  illud  ad  d.  25.  Martii 
prorogaretur  ^^. 

Quum  autem  animorum  commotiones  ubique,  maxime  in  Gallia 
et  Germania,   contra   doctrinam    de  infallibilitate   et  de  ipso  Primatu 

*  Postulata  etc.  C.  V.  923  b  sqq.  Cf.  Ex  diurnis  comment.  etc. 
C.  V.  1697  b.  2  Postulata  etc.    C.  V.  934  b  sqq.  ^  C.  V.  1366  b. 

*  C.  V.  938 b  sqq.     Cf.  C.  V.  1362 b  sqq. 

excitatae  iu  dies  cum  Ecclesiae  periculo  crescerent,  quumque  dis- 
cordia,  quae  inter  ipsos  Patres  orta  erat,  rebus  Concilii  feliciter  ge- 
rendis  obstaret,  permulti  Patres  ipsam  quaestionem  infallibilitatis  quam 
primum  aggrediendam  esse  censebant,  ut  ea  soluta  tempestates  seda- 
rentur  et  Patres  unanimi  labore  ceteris  negotiis  operam  darent.  Itaque 
initio  mensis  Martii  permulti  Patres  complures  epistolas  ad  Summum 
Pontificem  vel  ad  Cardinales  Praesides  vel  ad  Congregationem  ex- 
pendendis  Patrum  postulationibus  dederunt,  quibus  petebant,  ut  quae- 
stio  infallibilitatis  statim  atque  ante  omnes  alias  proponeretur  ^  Con- 
tra  hos  sex  Patres  Hungarici,  qui  ei  quaestioni  multas  difficultates 
inesse  putabant,  epistola  ad  primum  Praesidem  data  petierunt,  „ut  .  .  . 
discussio  quaestionis  talis  in  illud  tempus  differatur,  quo  post  prae- 
missum  accuratissimum  et  operosum  examen  Patres  sicut  omnes ,  ita 
singuli  ad  partes  conciliaris  suae  vocationis  implendas  debite  praepa- 
rati  fuerint"  ^. 

Ut  supra^  narravimus,  d.  14.  Martii  schema  Constitutionis  de  fide, 
a  Patribus  deputatis  reformatum,  omnibus  Patribus  traditum  eiusque 
discussio  d.  18.  Martii  incepta  est,  quum  Congregationes  generales, 
quae  inde  a  d.  22.  Februarii  omissae  erant,  resumerentur.  Eo  tem- 
pore  iis,  qui  petierant,  ut  statim  quaestio  infallibilitatis  proponeretur, 
Cardinales  Praesides  privatim  promiserunt,  eam  post  absolutam  pri- 
mam  Constitutionem  de  fide  introductum  iri  *. 

„Episcopi  [autem],  qui  ex  adverso  stabant,"  ut  narrat  unus  ex 
iis,  qui  doctrinam  infallibilitatis  mox  definiri  volebant^,  „nullum  non- 
movebant  lapidem,  ut  impedirent  praeposteram,  ut  aiebant,  tractatio- 
nem,  instabantque,  ut  totum  schema  de  Ecclesia  Christi  secundum  or- 
dinem  propositum  tractaretur,  incipiendo  a  capite  primo :  ,Ecclesiam 
esse  corpus  Christi  mysticum'.  Quod  si  factum  esset,  periculum  erat,  ne 
caput  undecimum  ,de  Romano  Pontifice'  omnino  examinandum  non  pro- 
poneretur.  Nam  Cardinalem  Bilio  adversarii  definitionis  fere  quotidie 
adibant,  ut,  quod  volebant,  obtinerent.  Hunc  denique  unus  ex  iis, 
qui  definitionem  cupiebant,  convenit  petiitque,  ut,  infallibilitatis  quae- 
stione  in  Concilium  introducta,  tandem  bono  Ecclesiae  et  saluti  ani- 
marum  vellet  consulere  Patresque  tam  gravi  sollicitudine  liberare. 
Illius  quaestionis  tractationem  sine  magno  periculo  diutius  differri  non 
posse ,  sed  saltem  post  primam  partem  Constitutionis  de  fide  catho- 
lica,  cuius  disquisitio  in  Congregatione  generali  ante  Pascha  termi- 
nanda  esset,  proponi  debere.  Respondit  Emus,  a  Cardinalibus  Prae- 
sidibus  decretum  esse,  ut  statim  proponeretur  schema  ,capitis  addendi', 
neque  prius  de  Primatu  (cap.  XI.)  discussio  haberetur.   Itaque  ab  ipso 

provisum  esse,  ut  observationes  sive  haruru  summaria,  tum  ,de  l'ri- 
matu'  tum  ,de  infallibilitate  Romani  Pontificis',  separatim  in  duobus 
fasciculis  imprimerentur.  lussit  etiam  relationes  de  observationibus  tem- 
pestive  scribi  ita,  ut  in  prima  sessione  congregationis  particularis  [de- 
putationis  de  fide]  omnia  parata  essent,  et  discussio  brevi  absolvi  posset. 

„Per  hebdomadam  sanctam  (d.  10. — 16.  Aprilis)  complures  pri- 
vati  congressus  a  Patribus  deputationis  de  fide  habebantur  in  domo 
Westmonasteriensis ,  ut  de  schemate  componendo  deliberarent.  Con- 
venerunt  sub  vesperum ,  praeter  Westmonasteriensem ,  Ratisbonensis, 
Gnesnensis,  Calvensis,  Paderbornensis,  Tarvisinus,  Sedunensis,  Bo- 
strensis,  Casseliensis.  Placuit,  quod  a  duobus  theologis  proponebatur, 
ut  tota  Constitutio  de  Romano  Pontifice  (i.  e.  cap.  undecimum  primi 
schematis  cum  capite  addendo)  in  quatuor  capita  divideretur,  et,  quoad 
formulam  definitionis  infallibilitatis,  ut  in  sessione  deputationis  textus 
schematis  [capitis  additi,  quod  erit  quartum  caput  Constitutionis  de 
Romano  Pontifice]  ab  omnibus  retineretur  et  approbaretur,  prout  in 
,capite  addendo'  reperitur. 

„Putabant  Patres,  qui  infallibilitatis  quaestionem  mox  in  Con- 
cilium  introduci  volebant,  discussionem  schematis  in  congregatione 
particulari  incipi  posse  feria  II.  vel  III.  Paschatis.  Sed  qui  opposi- 
tam  sententiam  sequebantur,  discussionem  schematis  impedire  omni 
ope  studebant.  Praeter  alia ,  se  quoque  propositioni  quaestionis  in- 
fallibilitatis  consensuros  esse  dixerant,  si  schema  de  Ecclesia  iuxta 
ordinem  capitum  proponeretur.  Quod  aliquos  ex  Patribus,  qui  defini- 
tioni  favebant,  adduxit,  ut  quaestionem  differri  vellent.  Cardinalis 
Morichini  *  petitionem  subscripsit  aliisque  subscribendam  transmisit, 
qua  postulabatur  capituni,  uti  disposita  erant ,  tractatio.  Accessere 
alia,  quibus  Cardinalis  Bilio  timore  afficiebatur,  ita  ut  rem  proponere 
dubitaret.  Maximum  igitur  periculum  erat,  ne  de  aliis  capitibus  age- 
retur  et,  protracta  nimis  eorum  discussione,  crescentibus  aestivo  tem- 
pore  caloribus ,  denique ,  antequam  ad  caput  de  infallibilitate  veutum 
esset,  Concilium  prorogaretur.  Neque  solum  urgebant  adversarii  de- 
finitionis,  ut,  antequam  ad  doctrinam  de  Summo  Pontifice  veniretur, 
discuterentur  decem  priora  capita  schematis  de  Ecclesia,  sed  volebant 
etiam,  absoluta  prima  Constitutione  de  fide,  ad  alteram  item  de  fide 
Constitutionem  gradum  fieri,  ac  postea  demum  incipi  tractationem  sche- 
matis  de  Ecclesia  Christi,  eamque  secundum  ordinem  in  ipso  schemate 
propositum.-  Cardinalis  Bilio,  Praeses  deputationis  de  rebus  fidei,  iis 
obsequi  velle  videbatur ,  nec  iam  in  sessione  deputationis  schema  de 
Romano  Pontifice,  sed  secundam  Constitutionem  de  fide  catholica  pro- 
ponere  statuit^. 

„Patres  igitur  definiendae  infallibilitatis  studiosi,  quum  non  sine 
gravi  sanctissimae  causae  periculo  rem  diutius  differri  posse  cerne- 
rent ,  habita  deliberatione ,  nonnullos  ad  Cardinalem  de  Angelis  mit- 
tendos  decreverunt,  qui  ei  damnum,  quod  iramineret  Ecclesiae,  ex- 
ponerent.  Qui  ex  coUoquio  cum  illo  liabito  (18.  Aprilis)  cognoverunt, 
Praesides  iis  magis  favere,  qui  discussionem  infallibilitatis  differri  vel- 
lent.  Quare  nihil  iam  reliquum  erat,  nisi  ut  se  ad  Summum  Ponti- 
ficem  converterent  atque,  facta  sincera  relatione  de  statu  rerum,  enixe 
flagitarent,  ne  Cardinales  Praesides  in  hac  re  gravissima  diutius  con- 
niverent.  Sequente  igitur  die  (19.  Aprilis)  mane  ante  Congregationem 
generalem  eorum  aliqui  S.  Patrem  adierunt,  qui  iis  benigne  exceptis 
promisit,  id  se  facturum,  quod  congruum  videretur.  Sed  .  .  .  in  con- 
gregatione  particulari  [i.  e.  in  deputatione  de  fide]  etiam  sequentibus 
diebus  nulla  facta  est  raentio  schematis  de  Romano  Pontifice.  Quare 
aliqui  ex  Patribus  d.  22.  Aprilis  vespere  conventu  privato  in  domo 
Episcopi  Carcassonensis  habito,  S.  Patri  petitionem  exhibere  statue- 
runt,  ut  discussionera  illius  scheraatis  incipi  iuberet.  Quam  petitio- 
nem  ^,  cui  centum  et  quinquaginta  statira  subscripserant,  d.  23.  Aprilis 
per  tres  Episcopos  Summo  Pontifici  obtulerunt.  Eorum  votis  respondit 
eventus.  Nam  d.  27.  Aprilis  feria  IV.  post  Dominicara  in  Albis  in 
sessione  deputationis  de  rebus  fidei  proponebatur  Constitutio  de  Ro- 
mano  Pontifice,  quae  sessio  huius  deputationis  erat  tricesima  quarta." 

In  ea  sessione  unus  e  theologis  de  animadversionibus  referre  in- 
cepit,  quas  Patres  in  caput  undecimura  de  Ecclesia  (de  Summo  Ponti- 
fice)  et  in  canones  respondentes  scriptas  Secretario  Concilii  tradide- 
rant^,  et  duas  quaestiones  proposuit:  1.  Num  singularis  Constitutio  de 
Romano  Pontifice  conficienda  esset,  quae  ex  capite  undecirao  et  ca- 
pite  de  infallibilitate  ei  addito  constaret;  2.  nura,  si  id  placeret,  haec 
Constitutio  in  quatuor  capita  esset  dividenda:  de  institutione,  de  per- 
petuitate,  de  natura  seu  potestate  Primatus,  de  infallibilitate  Romani 
Pontificis.  Responsura  est  a  Praeside,  de  priori  quaestione  suffragia 
iam  ferri  non  posse,  quum  a  Praesidibus  Congregationura  generaliuni 
decisura  iara  sit,  ut  singularis  Constitutio  haec  proponatur.  Ad  alte- 
ram  quaestionem  longe  maior  pars  respondit  affirmative ,  omnesque 
uni  e  deputatis  assentiebantur,  proponenti,  ut  haec  Constitutio  inscri- 
beretur  „prima  de  Ecclesia"  ^.  Reversi  igitur  sunt  Patres  ad  illud, 
quod  commissio  dograatica  ante  scheraa  Constitutionis  de  Ecclesia  con- 
scriptura  inierat,  consilium.  Caput  enim  de  Romano  Pontifice,  quod 
huic  schemati  tanquara  undeciraura  insertura  est,  prius  propositum  erat 
tanquam  schema  singularis  Constitutionis  de  Romano  Pontifice  ^.  In 
eo  tamen  doctrina  de  Summi  Pontificis  infallibilitate  non  continebatur. 


1  Postulata  etc.     C.  V.  977  b  sqq.  ^  Cf.  supra  p.  107. 

In  eadem  illa  sessione  deputationis  alius  theologus  de  animad- 
versionibus  referre  incepit ,  quas  Patres  in  caput  addendum  de  Ro- 
raani  Pontificis  infallibilitate  scripserant,  quae  relatio  typis  impressa 
inter  deputatos  distribuebatur.  Unauimi  consensu  iudicabant  Patres, 
schema  quoad  substantiam  retinendum  esse.  Aliqua  secundum  animad- 
versiones  Patrum  mutabant.  In  duabus  sequentibus  sessionibus  idem 
theologus  in  eadem  relatione  pergebat,  eaque  finita  deputati  decerne- 
bant,  ut  haec  ipsa  relatio  paucis  mutatis  in  eam  relationem  recipere- 
tur,  quae  typis  impressa  simul  cum  toto  schemate  novae  Constitutionis 
tradenda  esset^  Legebatur  deinde  ab  eodem  theologo  relatio  de 
animadversionibus  Patrum  in  caput  undecimum  schematis  de  Ecclesia 
seu  in  prooemium  et  tria  capita  priora  schematis  de  Summo  Ponti- 
fice  factis ;  relatio  finiebatur  in  sessione  tricesima  septima ;  pauca  quae- 
dam  in  schemate  mutabantur^. 

Relationibus  his  finitis  in  tricesima  septima  sessione  deputationis 
(d.  2.  Maii)  propria  iam  incepit  discussio  novi  schematis,  quod  ex  duo- 
bus  capitibus,  de  quibus  antea  actum  erat ,  conflatum  inscribebatur 
Constitutio  prima  de  Ecdesia  Christi^.  Agebatur  de  exordio  in  illa 
ipsa  sessione  et  in  sessione  quadragesima  prima^  de  capite  primo  in 
sessione  tricesima  septima^,  de  capite  altero  et  tertio  in  sequenti,  in 
qua  etiam  discussio  quarti  capitis  incepit,  de  quo  deputati  in  quatuor 
sequentibus  fere  integris  agere  pergebant  ^.  Praesertim  disputatum 
est  de  verbis,  quibus  exprimeretur  obiectum  infallibilitatis  pontificiae, 
de  qua  disputatione  infra  specialem  afferemus  commentationem  ^.  Ca- 
nones  tres  in  sessione  quadragesima  prima  recepti  sunt  tales ,  quales 
proponebantur  ^. 

Totum  schema  emendatum  in  sessione  quadragesima  secunda  lege- 
batur  et  in  aliquibus  locis  emendatum  prelo  subiiciebatur.  Sed  typis 
impressum  in  sequenti  sessione  (d.  8.  Maii)  denuo  examinabatur  et  paulo 
mutatum^  iterum  subiectum  est  prelo  Patribus  Congregationis  gene- 
ralis  iam  tradendum  ^°.  In  eadem  sessione  etiam  relatio  de  animad- 
versionibus  Patrum,  quae  his  simul  cum  schemate  tradenda  erat,  exa- 
mini  subiiciebatur  ^^   Interea  in  Congregatione  generali  quadragesima 


I  Ex  actis  etc.  C.  V.  1678 c  sqq.  ^  Ibid.  V.  C.  1679  d  sq.  —  Es 
diurnis  etc.     C.  V.  1699 a.           '  Habes  hoc  schema  C.  V.  1640b  sqq. 

*  Ex  actis  etc.     C.  V.  1680a  sqq.  —  Ex  diurnis  etc.     C.  Y.  1700  b. 

^  Ex    actis   etc.     C.  V.    1680  c.  «  Ibid.     C.  V.  1680  c  sqq.  —  Ex 

diurnis  etc.     C.  V.  1699  b,  '  V.  cap.  II.  comment.  IX. 

8  Ex  actis  etc.    C.  V.  1680  a  sqq.  —  Ex  diurnis  etc.   C.  V.  1699  b  sqq. 

3  Ex  actis  etc.     C.  V.  1685  c.  nota  2*. 

10  Ex  actis  etc.  C.  V.  1685  a.  b.  —  Ex  diurnis  etc.  C.  V.  1700  c.  Ipsum- 
schema  v.  C.  V.  269 a  sqq. 

II  Ex  actis  etc.  C.  V.  1685  b.  Haec  relatio  conflata  est  ex  duabus 
illis  relationibus ,    quas   in   sessionibus    deputationis   de   animadversionibus 

septima  (d.  29.  Aprilis),  quae  prima  habita  est,  postquam  Summus 
Pontifex,  ut  iam  de  Primatu  ageretur,  decrevit,  id  a  primo  Praeside 
Patribus  annuntiatum  erat  *.  Plurimos  Patres,  ait,  iterum  atque  iterum 
enixe  postulasse,  „ut  ante  reliqua  schemata,  fidem  aut  disciplinam  re- 
spicientia,  de  infallibilitate  E,omani  Pontificis  tractaretur,  ea  praeser- 
tim  de  causa,  quod  recenti  tempore  circa  hoc  gravissimum  doctrinae 
caput  non  leves  anxietates  in  fidelium  animis  ubique  excitatae  sint, 
unde  eorum  conscientiae  anguntur  et  religiosae  societatis  pax  ac  tran- 
quillitas  perturbatur.  Quapropter  necessarium  visum  est,  Patrum  exa- 
mini  quamprimum  subiicere  schema  de  Romano  Pontifice  continens 
doctrinam  de  eius  Primatu  et  infallibilitate". 

Eodem  et  sequenti  die  distribuebantur  Patrura  animadversiones 
in  caput  undecimum  et  caput  addendum  ^.  Quinquaginta  tres  Patres 
statim  binas  literas  ad  Sumraum  Pontificem  dederunt,  quibus  gratias 
agebant,  quod  schema  iam  proponi  iussisset^.  Quura  autera  postea 
scheraa  traderetur,  unus  et  septuaginta  Patres  literis  ad  Concilii  Prae- 
sides  datis  conquerebantur,  quod  rautato  ordine,  antequara  alia  ca- 
pita  doctrinae  de  Ecclesia  tractata  essent,  iara  de  Priraatu  et  infalli- 
bilitate  esset  agendura'''. 

Scheraa  Constitutionis  priraae  de  Ecclesia  et  deputationis  relatio 
de  Patrura  aniraadversionibus  tradebatur  d.  9.  Maii^.  Relationis  prae- 
sertira  ea  pars,  qua  de  aniraadversionibus  in  caput  quartura  exhi- 
bitis  agitur '',  raagna  diligentia  et  acerrirao  ingenio  scripta  est.  Anira- 
adversiones,  quae  in  caput  quartum  exhibitae  sunt,  in  ea  ad  tres 
classes  revocantur:  1.  eorum  Patrum,  qui  schema  capitis  sive  in- 
tegrum  sive  quoad  substantiara  retinendum,  2.  eorum,  qui  illud  ex 
integro  rautandum,  3.  eorum,  qui  schema  omnino  omittendura  cen- 
sebant.  Postquam  actum  est  de  duabus  prioribus  classibus,  ea,  quae 
in  aniraadversionibus  classis  tertiae  contra  schema  obiiciuntur ,  ad 
tria  iterura  revocantur.  Ea  enira  respiciunt  vel  priorera  schematis 
partem,  qua  Conciliorum  testimonia  tanquara  rei  definiendae  funda- 
raenta,  vel  alterara  partera,  qua  ipsa  definitio  continetur,  vel  ipsam  doc- 
trinam  definiendam.     De  singulis  hisce  in  relatione  agitur. 

Die  13.  Maii  in  quinquagesiraa  Congregatione  generali  nomine 
deputationis  de  toto  schemate  relationera  habuit  Episcopus  Pictavieusis  '^. 
Cur  de  Primatu   agatur ,    antequam    de    ceteris    capitibus   de  Ecclesia 


Patrum  in  caput  undecimum  et  in  caput  addendum  habitas  esse  supra  dixi- 
mus.     De  iis  v.  C.  Y.  1678  d.  nota  8*. 

'  Acfca  etc.     C.  V.  740c.  d.  ^  ibid.     C.  V.  740d.  741  a. 

^  Literae  etc.    C.  Y.  979  a  sqq. 

+  Protestatio  etc.    C.  Y.  980d  sqq.  ^  Acta  etc.     C.  Y.  742  b. 

«  C.  Y.  277  d  sqq. 

'  Acta  etc.    C.  Y.  743  b.   Y.  relationem  C.  Y.  290  d  sqq. 

actum  sit,  explicat  iisdem  verbis,  qiiibus  primum  Praesidem  id  expli- 
casse  vidimus;  deinde  pergens:  „Liceat  ergo  dicere  sine  ulla  ullius 
ofFensione",  inquit,  „sine  ulla  ad  hos  vel  illos  criminis  insimulatione, 
nihil  cunctis  iam  nunc  optabilius  esse,  nisi  ut  quam  primum  et  doctri- 
nam  scrutari  et  dubia  solvere  et  malis  mederi,  id  est,  ea  palam  pro- 
ducta  luce  divina ,  quae  ex  promissione  Christi  nobis  semper  intus 
affulget ,  nubes  discutere ,  tempestates  sedare ,  et  in  veritatis  unitate 
pacem  facere  communi  consilio,  aequo  tranquilloque  animo  cuncti  si- 
mul  connitamur"  '. 

Discussio  generalis,  quae  in  Congregatione  quinquagesima  prima 
(d.  14.  Maii)  incepit^,  in  quatuordecim  Congregationibus  habita  est. 
Tandem  plus  centum  quinquaginta  Patres  „persuasum  habentes,  dis- 
cussionem  super  schemate  .  .  .,  de  quo  Rffii  Patres  ex  omnibus  regio- 
nibus  iam  locuti  sunt,  esse  omni  ex  parte  exhaustam,  ac  protrahi  iam 
non  posse,  quin  inutilibus  aeque  ac  fastidiosis  repetitionibus  tempus 
teratur",  ut  ei  finis  imponeretur,  petierunt  ^.  Itaque  Praesides  in  Con- 
gregatione  generali  sexagesima  quarta  (d.  3.  lunii)  secundum  undeci- 
mam  paragraphum  *  decreti  d.  20.  Februarii  Patres  interrogarunt, 
utrum  discussionem  generalem  continuari  vellent,  necne.  Quum  longe 
maior  Patrum  pars  surgeret,  primus  Praeses  declaravit,  se  potestate  a 
Summo  Pontifice  per  decretum  d.  20.  Februarii  facta  utentem  discus- 
sioni  generali  finem  imponere.  „Haec  verba  generali  plausu  excepta 
sunt ,  licet  non  defuerint  nonnulli ,  qui  tum  postulatum  tum  conclu- 
sionem  aegre  se  ferre  ostenderint."  ^  Sequenti  die  unus  et  octoginta 
Patres  protestationem  contra  indictum  finem  discussionis  generali& 
Praesidibus  obtulerunt^,  qui  responderunt,  se,  quum  in  concludenda 
discussione  generali  cmnia  servassent,  quae  in  decreto  d.  20.  Februarii 
auctoritate  Summi  Pontificis  essent  constituta,  protestationem  admittere 
non  posse '. 

Qui  in  discussione  generali  contra  schema  iam  tractandum  locuti 
sunt,  praesertim  conquerebantur,  quod  de  Primatu  ageretur,  antequam 
actum  esset  de  Ecclesia.  Quae  querela  etiam  postea  in  discussione 
speciali  occurrit.  Quod  Rmus  d'Avanzo,  deputationis  relator,  in  dis- 
cussione  capitis  primi  respondit  iis,  qui  schema  improbabant  „propter 
ordinem  logicum  violatum,  propter  exemplum  Christi  non  secutum,  deni- 
que  propter  ordinariam  methodum  prorsus  immutatam",  hoc  loco  aptius 
referemus,  quam  postea,  quanto  agemus  de  discussione  capifcis  primi: 
„Igitur  quoad  ordinem  logicum  violatum"  ,   inquit,   „verum  est,  quod 


1  Relatio  etc.     C.  V.  291  b.  c.  ^  Acta  etc.    C.  Y.  743  c. 

3  Postulatum  etc.  C.  V.  984  c  sqq.         ^  C.  V.  69  a.  Cf.  supra  Proleg.  I.  p.  4. 
^Acta  etc.    C.  V.  748  c.  «  Protestatio  etc.    C.  Y.  986 d  sqq. 

"^  Y.  C.  Y.  988  b.  —  De  conclusione  discussionis  cf.  epistolam  Rmi  Ra- 
vinet,  Episcopi  Trecensis.     C.  Y.  1432  b  sqq. 

Granderatli,  Constjt.  dogmat.  8 

ab  initio  observavit  Illmus  Moguntinus,  quod  scilicet  omnem  construc- 
tionem  semper  aliqua  delineatio  praecedat  oportet.  —  At  verum  etiam 
est  illud  scitum  philosophorum,  scilicet,  quod  prius  est  in  intentione, 
posterius  est  in  exsecutione. 

„Iam  .  .  .  Christus  Dominus  noster  venit  in  hunc  mundum,  ut 
aedificaret  sibi  Ecclesiam  sponsam  non  habentem  maculam  aut  rugam ; 
ac  proinde  illius  perfectam  delineationem  debuit  habere.  —  At  quaeso 
undenam  nobis  huiusmodi  delineatio  potuit  apparere  ?  Utique  lesus 
Christus  nullam  constitutionem  de  Ecclesia  nobis  scripto  reliquit;  ipse 
enim ,  ut  ait  evangelium ,  coepit  facere  et  docere  ^.  Itaque  ex  factis  et 
dictis  Christi  tantummodo  constitutio  Ecclesiae  debet  argui.  lara  vero 
quodnam  est  factum  primum  vel  dictum  Domini  nostri  in  ordine  ad 
Ecclesiam?  Certe  est  illud,  quod  secunda  die  a  vita  sua  publica,  ut 
aiunt,  cum  nonnisi  duos  discipulos  haberet,  duodecim  mensibus  ante- 
quam  eiigeret  Apostolos,  cum  tertius  discipulus  Simon  sese  illi  offerret, 
lesus  Christus  dixit:  Tii  es  Simon  locmnis,  tu  vocaheris  Cephas,  quod  est 
interpretatum  Petrus  ^.  Utique  neque  Simon  neque  alii  intelligebant 
tunc  temporis  mysterium  illius  mutationis  et  illius  cognominis;  at  certe 
Christus  sciebat ,  quid  facturus ,  quid  dicturus  esset ;  post  sexdecim 
menses,  in  Capharnaum  scilicet,  dicturus  erat:  Tti  es  Petrus^;  nimi- 
rum  de  aeternali  aedificio,  quod  est  Ecclesia,  extollendo  lesus  cogi- 
tans,  primum  de  fundamento  sollicitus  fuit,  atque  sicut  olim  Abra- 
hamo  dixerat :  Tu  vocaheris  Ahraham '',  ut  in  mutatione  nominis  iu- 
giter  admoneretur  novi  sui  officii ;  ita  et  Petro,  quem  designabat  fun- 
damentum  et  petram  fundameutalem  suae  Ecclesiae,  Petro  dixit :  Tu 
vocaheris  Ceplias.  Igitur  in  analysi  factorum  et  dictorum  Christi  quoad 
Ecclesiam  primo  loco  venit  Petrus,  h.  e.  Primatus.  Quis  ergo  iure  et 
iuste  posset  indignari  nostro  schemati,  quod  incipiat  a  Primatu? 

„Sed  neque  aliud  peccatum  de  methodo  tractationis  ex  arbitrio 
innovata  accusari  potest  iuste.  Equidem,  ut  omnes  melius  nostis,  me- 
thodus  vel  analytica  est  vel  synthetica.  Verum  est,  quod  tractatores 
sive  theologiae  sive  iuris  ecclesiastici  ut  plurimum  utuntur  synthetica 
methodo;  sed  certe  methodus  analytica  praesertim  modernis  ignota 
nou  est.  Bonum  est,  quod  nobis  res  est  cum  doctis  viris  ex  Germania, 
in  quorum  manus  certe  venerunt  celeberrima  instituta  iuris  ecclesia- 
stici  Yindobonensis  Prof.  Georgii  Phillips,  quique  haec  instituta  evol- 
verunt,  sciunt  quod  iste  professor,  iste  doctissimus  auctor,  incipiat  a 
titulis  Christi  integram  tractationem ;  quare  primum  caput  operis  est: 
Christus  est  rex,  et  Ecclesia  eius  regnum.  Quare  breviter  delineata 
idea  regni  Christi,  quoniam  Christus,  ut  observat,  est  rex  et  pastor, 
statim  addit:  Idcirco  dicit:  pasce  agnos  meos,  pasce  oves  meas.  Non  ab- 
simili  modo  nostrum  schema   in  exordio ,    cum  metaphoram  ducat  ab 


1  Act.  Apost.  1,  1.         2  io_  i^  42.         3  Matth.  16,  18.        '^  Gen.  17,  5. 

architecto,  statim  subiungit:  Tii  es  2)etra.  Et  post  generalem  delinea- 
tionem  in  secundo  capite  doctissimus  aubtor  statim  addit  tractationem 
de  vicario  regni  eius  et  de  Petro  eius  locum  tenente,  ubi  fuse  et 
fusius  loquitur  de  Primatu  tum  honoris  tum  iurisdictionis  tum  in  do- 
cendo  tum  in  regendo.  In  tertio  capite  agit  de  Apostolis  et  nihil  de 
Ecclesia ;  in  quarto  capite  agit  de  notis  Ecclesiae ;  in  quinto  capite 
tandem  agit  de  proprietatibus  Ecclesiae.  Ergo  videtis,  Rrai  Patres, 
quod  omuis  tractatio  de  Ecclesia  non  debet  necessario  incipi  a  notis 
et  proprietatibus  Ecclesiae,  sed  potius  analytice  debet  et  potest  in- 
cipi  a  Primatu:  primus  enim  in  ordine  in  Ecclesia  est  Petrus;  et 
proinde  Primatus.  Igitur  neque  ex  hoc  capite  nostrum  schema  iuste 
potest  accusari;  ac  proinde  quum  emendator  primus  ordine  dicit,  quod 
adsit  aliqua  contradictio  in  ipso  titulo  nostri  schematis,  sc.  titulus  sit 
,Constitutio  de  Ecclesia',  et  tamen  incipiat  tantummodo  de  Primatu, 
nos  observamus,  quod  titulus  non  est  absolute  ,ConstituUo  de  Ecdesia', 
in  quo  sensu  possemus  etiam  de  Primatu  agere;  sed  dicit  titulus 
,Constitutio  prima  de  Ecclesia'.  Ergo  prima  de  Ecclesia  agit  de  Pri- 
matu;  secunda  erit  de  Apostolis,  de  notis  Ecclesiae  et  sic  deinceps."  * 

Itaque  generali  discussione  finita  specialis  singularum  Constitu- 
tionis  partium  discussio  in  sexagesima  quinta  Congregatione  generali 
d.  6.  lunii  incepit ,  quo  die  agebatur  de  prooemio  ^.  Emeudationes  in 
discussione  a  Patribus  propositae  ^,  typis  impressae,  sequenti  die  inter 
omnes  Patres  distribuebantur  *  et  in  duabus  sessionibus  deputationis 
de  fide  (d.  9.  et  12.  lunii)  examinabantur  ^.  Deinde  in  septuagesima 
Congregatione  generali  (d.  13.  lunii)  singulae  emendationes,  relatione 
de  iis  a  Rmo  Leahy,  Archiep.  Casseliensi,  nomine  deputationis  ha- 
bita  ^,  Patrum  suff^ragiis  subiectae  sunt  '^.  Prooemium  secundum  emen- 
dationes  ab  iis  receptas  reformatum  ^,  in  quadragesima  octava  sessione 
deputationis  lectum  ^  atque  inter  Patres  distributum  ^°,  suffragiis  Pa- 
trum  in  octogesima  prima  Congregatione  (d.  2.  lulii)  comprobabatur  ^^ 
atque,  quoad  stilum  paulum  a  deputatione  emendatum  ^^,  cum  ceteris 
Constitutionis  partibus  in  Congregatione  generali  octogesima  quinta 
suffragiis  Patrum  subiiciebatur. 

Caput  primum  et  alterum  simul  discutiebantur  d.  7.  lunii  in  sexa- 
gesima  sexta  Congregatione  generali  ^'^.     Emendationes,  quae  a  Patri- 


1  Relatio  etc.     C.  Y.  316  a  sqq.  ^  ^ct^  etc.     C.  V.  749  b. 

2  C.  V.  301  b  sqq.  ^  Acta  etc.     C.  V.  750  c. 

5  Ex  actis  etc.     C.  V.  1688  d   sq.  —  Ex  diurnis  etc.   C.  Y.  1701  b. 

«  C.  Y.  304  b  sqq. 

'  Acta  etc.     C.  Y.  751  b.  —  Relatio  etc.     C.  Y.  311  c  sq. 

8  C.  Y.  330  d  sqq.         ^  Ex  actis  etc.   C.  Y.  1689  c  sqq.   Cf.  ibid.  1690  c. 
^»  Acta  etc.     C.  Y.  755  a.  ^^  Ibid.  756  a. 

bus  proponebantur  ^,  cl.  10.  lunii  omnibus  traditae  ^,  examini  depu- 
tationis  d.  12.  eiusdem  subiectae  sunt  ^.  Relator  deputationis  in  Con- 
gregatione  generali  fuit  E,mus  Bartholomaeus  d'  Avanzo ,  Episcopus 
Calvensis  et  Theanensis ''.  Relatione  habita  singulae  emendationes 
Patrum  suffragiis  subiectae  sunt^.  Capita  secundum  emendationes  a 
Patribus  receptas  a  deputatione  reformata^,  d.  28.  lunii  inter  Patres 
distributa^,  in  octogesima  prima  Congregatione  generali  (d.  2.  lulii) 
Patrum  suffragiis  probata  sunt  ^,  atque  stilistice  emendata  ^  cum  ceteris 
partibus  Constitutionis  in  octogesima  quinta  Congregatione  generali 
Patrum  suffragiis  subiiciebantur. 

Quae  a  Patribus  disputata  sunt,  infra  capite  tertio  in  adnotationi- 
bus  Constitutioni  adiectis,  et  aliqua,  quae  maioris  momenti  sunt,  ca- 
pite  secundo  duabus  commentationibus  ^^  afferemus. 

Discussio  specialis  capitis  tertii  ac  trium  canonum  ad  tria  priora  ca- 
pita  spectantium  in  sex  Congregationibus  gener9,libus  a  d.  9.  ad  14.  lunii 
habita  est  ^^  Emendationes,  quae  a  Patribus  propositae  sunt,  d.  30.  lunii 
inter  Patres  distribuebantur  ^^.  De  iis  deputatio  egit  in  quinque  ses- 
sionibus^^,  atque  relatione  de  iis  nomine  deputationis  habita  a  Rmo 
Friderico  Zinelli,  Episc.  Tarvisino,  singulae  Patrum  suffragiis  subiectae 
sunt  in  Congregatione  generali  octogesima  tertia,  d.  5.  lunii  ^*.  De 
una  tamen,  secundum  quam  canoni  tertio  a  Patribus  deputatis  inserta 
erant  verba  „aut  eum  (Papam)  habere  tantum  potiores  partes,  non  vero 
totam  plenitudinem  huius  supremae  potestatis",  Patres  Congregationis 
suffragia  statim  ferre  noluerunt ,  quare  in  sequenti  Congregatione  ab 
Episc.  Tarvisino  specialis  de  hoc  additamento  habita  est  relatio ,  qua 
finita  incisum  additum  a  Patribus  approbatum  est  ^^.  Deinde  caput  cum 
tribus  canonibus  secundum  emendationes  a  Patribus  approbatas  refor- 
matum  ^^  in  sessione  quinquagesima  sexta  deputationis  legitur  ^'^,  inter 


1  C.  V.  312  b  sqq.  ^  x6U  etc.     C.  V.  750  d. 

^  Ex   actis  etc.     C.  V.  1689  b-  *  Acta  etc.     C.  V.    752  b.     Relatio 

habetur  C.  V.  315  c  sqq. 

5  Eelatio  etc.     C.  V.  830  b.  c.  —  Acta  etc.     C.  V.  752  b. 
«  C.  V.  311  b  sqq.     Cf.  Ex  actis.     C.  V.  1689  d.  1690  c. 

'  Acta  ete.     C.  V.  755  a.  «  Ibid.     C.  Y.  756  a. 

9  C.  Y.  427  a  sqq.     Cf.  Ex  actis.     C.  Y.  1695  a. 

^"  Commentatio  II.  De  Primatu  soli  Petro  collato  ac  de  Petri  ad  ce- 
teros  Apostolos  ratione.  —  Commentatio  III.  De  iure,  quo  Primatus  cum 
sede  Romana  coniunctus  sit.  ^^  Acta  etc.     C.  Y.  750  a  sqq. 

"  Ibid.     C.  Y.  755  c.     Emendationes  habes  C.  Y.  332  d  sqq. 

^^  Ex  actis  etc.     1689  c  sqq. 

1*  Acta  etc.     C.  Y.  757  d.  —  Relatio  etc.    C.  Y.  346  c  sqq. 

"  De  toto  hoc  negotio  v.  infra  cap.  II.  comment.  lY.:  De  inciso  ca- 
Tionis  capitis  tertii  etc.  ^^  C.  Y.  422  c  sqq. 

i^  Ex  actis  etc.     C.  Y.  1695  a.  —  Ex  diurnis  etc.     C.  Y.  1702  b. 

Patres  d.  12.  lulii  distribuitur  ^  atque  sequenti  die  eorum  sufFragiis 
approbatur^,  cum  ceteris  Constitutionis  partibus  postea  suffragiis  denuo 
subiiciendum. 

Ex  iis,  quae  de  hoc  capite  disputata  sunt,  aliqua  postea  accu- 
ratius  referemus.     Pauca  quaedam  hoc  loco  addimus. 

Prima  capitis  paragrapho  Concilii  Florentini  de  Primatu  definitio 
innovatur.  Quae  de  hoc  Florentini  decreto,  praesertim  de  eius  con- 
clusione,  a  Patribus  disputata  sunt,  speciali  commentatione  referemus^- 
Altera  paragrapho  accuratior  continetur  definitionis  Florentinae  ex- 
plicatio.  Eam  aliqui  omitti  volebant,  quippe  quae  quoad  substantiam 
in  definitione  Florentina  iam  contineretur  *.  Bene  respondet  Episc. 
Tarvisinus  relator^:  „Quamvis  laudabile  sit  desiderium  resecandi  quod 
superabundat,  attamen  providendum  etiam  est,  ne,  dum  superflua  re- 
spuimus,  in  necessariis  deficiamus.  Yerum  est,  in  verbis  Concilii  Flo- 
rentini  contineri,  quantum  ex  se  sufficeret  ad  vim  Primatus  cognoscen- 
dam;  at  nihilominus,  non  obstante  definitione  Florentina,  errores  orti 
sunt  ^,  qui  respiciunt  naturam  Primatus ,  et  in  dies  crescunt,  adeo  ut 
necessarium  sit,  ut  in  Concilio  Yaticano  genuinus  sensus  definitionis 
Florentinae  Synodi  explicetur  auctoritative ,  et  auctoritative  etiam, 
quae  non  satis  explicite  in  verbis  ab  illa  Synodo  adhibitis  continen- 
tur,  eruantur.  Repetitio  est  apparens;  realiter  per  duas  paragraphos 
lux  affertur  doctrinae ;  ac  proinde  elucidatio ,  non  repetitio  est.  At 
emendationum  auctores  nihil  amplius  in  paragrapho  vident,  quam  ea, 
quae  sunt  in  verbis  Florentinae  Synodi.  Hoc  quam  maxime  arridet; 
nam  auctoritate  horum  Rmorum  Patrum  tali  modo  respondetur  illis, 
qui  doctrinas  in  secunda  paragrapho  contentas  impugnant."  His  dis- 
plicebat  doctrina  de  Summi  Pontificis  suprema  ordinaria  et  immediata 
in  omnes  et  singulos  fideles  potestate  episcopali ,  id  quod  illis  iam 
animadversionibus,  quas  de  schemate  pristino  scriptas  tradiderant,  patet. 
Aliqui  enim  timendum  esse  animadverterant,  ne  enuntiata  illa  doctrina 
excluderetur  vel  detrimentum  pateretur  Episcoporum  potestas  ^.    Eam 


1  Acta  etc.     C.  V.  758  c.  ^  jbid.     C.  Y.  759  c. 

'  Infra  cap.  II.  comment.  IV.  Concilii  Florentini  de  vi  ac  ratione  Pri- 
matus  definitio  etc.  *  Emendationes  etc.     C.  Y.  336  c  sqq. 

^  Relatio  etc.   C.  Y.  350 a.  b.         ^  Cf.  infra  cap.  III.  adnot.  ad  locum. 

■^  Quo  iure  Summi  Pontificis  potestas  dicatur  episcopalis  v.  infra  in  speciali 
commentatione  cap.  II.  comment.  Y.  —  In  relatione  cum  schemate  Patribus 
tradita  de  illis  Patrum  animadversionibus  sermo  est,  atque  respondetur  (C.  Y. 
277  a  sqq.):  „Yerum  a)  ne  (potestas  episcopalis)  pati  quidpiam  detrimenti 
possit  videri,  diserta  fiet  ordinariae  ac  immediatae  potestatis  Episcoporum  in 
suas  particulares  dioeceses  declaratio ;  tum  vero  considerandum  proponitur : 

b)  Phrasis,  qua  de  agitur ,  est  positiva  et  affirmans ,  uon  exclusiva  et 
negans;  quare  per  illam  alii  pastores,  iique  ordinarii  ac  immediati  nullate- 
nus  excluduntur;  immo  vero 

ob  causam  Patres  deputati  huic  secundae  paragrapho  tertiam  addide- 
runt,  qua  Episcoporum  potestati  quidquam  timendum  esse  negatur, 
atque  etiani  his  in  suum  cuique  gregem  immediata  atque  ordinaria 
potestas  ascribitur  *. 

Itaque  potestate  episcopali  Summi  Pontificis,  qualis  in  paragrapho 
secunda  descripta  est,  non  offici  potestati  Episcoporum,  tertia  para- 
grapho  expresse  enuntiatur.     Quarta  declaratur,  Summo  Pontifici  ius 


c)  eo  ipso  quod  Romanus  Pontifex  constanter  dicitur  pastor  supremus^ 
alii  pastores  inferiores  et  obnoxii  significantur;  et  cum  idem  Eomanus  Pon- 
tifex  dicitur  constanter  pastor  universalis,  significantur  pastores  particu- 
lares.     Sane 

d)  in  capite  decimo  (schematis  pristini)  de  Ecclesia  Christi  non  alia  Epi- 
scopis  asseritur  potestas,  quam  ipsa,  quae  ordinaria  ac  immediata  est;  et, 

e)  quod  in  adnotatione  64.  p.  199.  in  schemate  de  Ecclesia  exponitur, 
secundum  S.  Thomam  illa  duo:  Pastor  supremus  itemque  univei'salis ,  et 
pastores  inferiores  itemque  particulares ,  nullatenus  semet  excludunt;  con- 
tra ,  tantum  abest,  ut  per  priorem  illam  summi  pastoris  potestatem  haec 
altera  obnoxiorum  pastorum  impediatur,  ut  per  eam  stabiliatur,  firmetur, 
vindicetur;  uti  vice  versa  per  hanc  alteram  inferiorum  pastorum  potesta- 
tem  supremi  pastoris  potestas  non  impedienda,  sed  iuvanda,  asserendaque 
est.    Unde 

f)  cum  excipitur ,  nullam  Pontifici  asserendam  potestatem  esse ,  nisi 
quae  sit  possibilis  ,  id  est,  exerceri  ab  ipso  possit;  talem  autem  non  esse 
potestatem  immediatam,  quae  illi  asseritur:  respondetur  primo,  potestatem 
omnem,  quam  Christus  Dominus  reapse  instituit,  possibilem  esse;  instituit 
autem  in  beato  Petro  potestatem  illam,  qua  de  agitur.  Respondetur  deinde, 
exceptionem  a  falsa  proficisci  hypothesi  vel  praepostera  explicatione  po- 
testatis  immediatae,  quae  Romano  Pontifici  asseritur:  quasi  significaretur, 
aut  Episcopos,  qui  sunt  pastores  particulares,  non  esse  in  Ecclesia  iure 
divino  semper  debere;  aut  Romanum  Pontificem  regere  unquam  posse  Ec- 
clesiam  absque  Episcopis  seu  pastoribus  particularibus.  Yerum  namque 
est,  Romanum  Pontificem  ita  habere  potestatem  ordinariam  et  immediatam 
in  universam  Ecclesiam,  ut  ex  statuto  divinitus  ordine  in  partem  sollicitu- 
dinis  vocet  Episcopos  particulares ,  qui  potestate  ordinaria  et  immediata 
particulares  sibi  commissos  greges  pascant  et  regant." 

^  Ex  actis  etc.  C.  V.  1681  b.c.  —  Quum  postea  suffragia  de  tota 
Constitutione  ferrentur,  unus  ex  Patribus  suffragio  «Placef^  hanc  condi- 
tionem  adiecit,  ut  tertia  paragraphus  omitteretur.  (Exceptiones  etc.  C.  Y. 
439  a.  b.)  Respondet  Rmus  Zinelli  in  relatione  de  exceptionibus  aPatribus  in 
cap.  tertium  factis  (C.  Y.  469  c.) :  „ Yult  Rmus  Pater ,  totam  paragraphum 
eliminari,  quia:  1.  iuutilis,  2.  reverentiae  Summi  Pontificis  parum  accom- 
modata,  3.  in  argumentatione  non  satis  accurata.  At  primo,  tantum  abest, 
ut  sit  inutilis,  quod  necessaria  omnino  fuit  iudicata  ad  satisfaciendum  centies 
repetitis  obiectionibus  illorum,  qui  timebant,  ne  per  assertam  Romano  Ponti- 
fici  auctoritatem  vere  episcopalem ,  ordinariam  et  immediatam  in  singulis 
dioecesibus,   ad  nihilum  redigeretur  et  negaretur  potestas  singulorum  Epi- 

esse  cum  pastoribus  et  gregibus  totius  Ecclesiae  in  muneris  exercitio 
libere  communicandi ;  quinta  tandem  paragrapho,  eius  tribunal  supre- 
mum  esse,  ad  quod  in  omnibus  causis  ecclesiasticis  recurri,  a  quo  ad 
aliud  tribunal  appellari  non  possit. 

Discussio  specialis  capitis  quarti  d.  15.  lunii  incepit  atque  Patres 
per  undecim  Congregationes  (a  72. — 82.)  occupavit  ^  Ingens  erat  nu- 
merus  oratorum  in  utramque  partem  disputantium.  Tandem  „non- 
nulli  Patres  videntes,  ob  calores  aestivos  nimis  durum  ac  molestum 
esse  diutius  in  Urbe  manere  et  singulis  diebus  per  quatuor  horas  au- 
dire  longas  illas  dissertationes ;  eo  vel  magis  quod,  exhausta  iam  dis- 
ceptationis  materia,  disserentibus  nihil  prorsus  novi  superesset  et  e 
contra  non  paucis  diebus  opus  esset  ad  oratores  omnes,  qui  inscripti 
fuerunt  et  quotidie  inscribebantur,  audiendos,  consilium  inierunt,  cuius- 
cunque  demum  opinionis  essent,  rogandi,  ut  obtentam  loquendi  facul- 
tatem  remitterent,  et  clausa  hoc  modo  discussione,  suffragiis  exqui- 
rendis  locus  fieret.  Multum  in  hac  re  adlaboraverunt  Rmi  DD.  Episc. 
Aquilanus,  Episc.  Yeronensis,  Archiep.  Colocensis  et  Archiep.  West- 
monasteriensis,  qui  a  pluribus  diebus  oratorum  subscriptiones  colligen- 
das  curarunt.  Ab  initio  quidem  non  pauci  resistere  visi  sunt;  post- 
modum  vero,  cum  nossent,  universorum  Patrum  desiderium  hoc  esse, 
et  facto  probassent,  longas  illas  dissertationes  ferri  amplius  non  posse, 
communi  voto  fere  omnes  obsecundarunt"  ^.  Itaque  d.  4.  lulii  in 
Congregatione  generali  octogesima  altera  primo  praelecta  sunt  nomina 
eorum ,  qui  obtentae  veniae  loquendi  renuntiarunt ;  deinde  alii ,  qui 
veniam  loquendi  petierant,  ad  ambonem  vocati  sunt.  Sed  etiam  hi 
fere  omnes  renuntiarunt,  ut  eo  die  discussio  specialis  finiretur  ^. 

Emendatioues  a  Patribus  propositae ''^,  typis  impressae,  d.  7.  lulii 
inter  Patres  distribuebantur  ^  atque  a  deputatione  de  fide  in  tribus 
sessionibus  examinabantur ''.  Inde  a  die,  quo  schema  novae  Constitu- 
tionis  Congregationi  generali  propositum  erat,  et  deputati  et  alii  Pa- 


scoporum.  Asserendum  igitur  erat  a  Concilio  Vaticano  clare  contrarium, 
ut  omnis  falsa  interpretatio  tolleretur.  Secundo,  ait,  est  parum  accommo- 
data  reverentiae  debitae  Summo  Pontifici.  At  Summus  Pontifex  eerte  de- 
siderat,  proclamari  sine  ulla  ambiguitate  iura  Episcoporum,  nec  reverentiae 
sibi  debitae  propter  lioc  incusat  deesse  Episcopos.  Tertio  est  parum,  dici- 
tur,  accurata  in  argumentatione.  At  nullam  hic  volebant  capitis  auctores 
adhibere  argumentationem,  sed  veritatem  dumtaxat  euuntiare,  et  asserere, 
Pontifices  Summos  huic  veritati  libenter  adstipulari;  quod  comprobatum  est 
pulcherrimis  verbis  S.  Gregorii". 

*  Acta  etc.     C.  V.  752  b  sqq.  ^  i^id.     C.  V.  756  d. 

5  Ibid.     C.  V.  757  a  sqq.  *  C.  V.  372  c  sqq. 

5  Acta  etc.     C.  V.  758  b. 

6  Ex  actis  etc.     C.  V.  1692  b  sqq.  —  Ex  diurnis  etc.   C.  V.  1702  a. 

tres  miiltum  de  modo,  quo  obiectum  infallibilitatis  in  schemate  exhi- 
beretur,  disputarunt,  de  qua  re  infra  speciali  commentatione  agetur  ^ 

Emendationes  a  Patribus  propositae  omnium  suffragiis  subiicie- 
bantur  in  Congregatione  generali  octogesima  quarta  d.  11.  lulii -. 

In  schemate ,  quod  a  deputatione  Patribus  erat  traditum ,  caput 
quartum  duabus  constabat  paragraphis,  quarum  priore  testimonia  Con- 
ciliorum,  altera  ipsa  definitio  continebatur  ^.  Secundum  emendationes 
a  Patribus  propositas  a  deputatione  tres  paragraphi  insertae  sunt''^, 
quae  quoad  substantiam^  in  Constitutione  a  Concilio  approbata  per- 
manserunt^.  Cur  additae  sint  et  quid  contineant,  Eijisc.  Brixinensis 
in  relatione  nomine  deputationis  habita  ita  explicat :  „In  ista  emen- 
datione  .  .  .,  quae  incipit:  ,Huic  pastorali  muneri  .  .  .'  et  quae  de- 
sinit  in  verba  ,solemniter  asserere',  .  .  .  continentur  sequentia.  Primo 
describitur  cura,  quam  Romani  Pontifices  tum  ipsi  in  se  suscipiebant 
pro  veritate  catholica  conservanda  et  dilatanda ,  tum  quae  ipsis  im- 
posita  fuit  per  controversias  fidei  iu  variis  locis  et  temporibus  exortas. 
Deinde  a  verbis  ,Romani  autem  Pontifices,  prout  temporum  et  rerum 
conditio  suadebat  .  .  .'  describitur  agendi  ratio,  qua  Romani  Ponti- 
fices  in  definitionibus  dogmaticis  semper  usi  sunt  et  utuntur  et  in 
posterum  etiam  utentur.  Inde  a  verbis  ,quae  sacris  Scripturis  et  apo- 
stolicis  traditionibus  consentanea  .  .  .'  describitur,  quod  Romani  Pon- 
tifices  definiunt  innixi  Sacra  Scriptura  et  traditione,  sub  tutela  Christi 
et  assistentia  Spiritus  Sancti ,  quae  non  est  confundenda  cum  revela- 
tione.  Inde  a  verbis  ,Quorum  quidem  apostolicam  doctrinam  .  .  .' 
describitur  modus,  quo  definitiones  Romani  Pontificis  ex  promissione 
Christi  tanquam  veritati  consentaneae  et  irrefragabiles  fuerunt  sus- 
ceptae ,  et  quomodo  hac  ipsa  re  consensio  ecclesiarum  per  orbem 
dispersarum  cum  Ecclesia  Romana,  et  vice  versa  Romanae  Ecclesiae 
cum  reliquis  maxime  enitet.  Inde  a  verbis  ,Hoc  igitur  veritatis  et 
fidei  .  .  .'  describitur  finis,  ob  quem  Christus  Dominus  praerogativam 
inerrantiae  Sedi  Apostolicae  seu  Pontifici  Romano  concessit.  Finis  enim 
huius  doni  est  bonum  Ecclesiae  in  omnium  sakitem  ,  ut  munere  suo 
fungeretur,  et  quidem  tum  consecutio  sanae  doctrinae,  tum  unitas  fidei 
et  charitatis,   tum  nexus   indivulsus   inter   fundamentum  et  Ecclesiae 


1  Cap.  II.  comment.  IX.       ^  ^^4^  etc.   C.  V.  758  b.       ^  C.  Y.  272 b  sqq. 

*  Emendationes  etc.     C.  Y.  387  b  sqq.  —  Ex  actis.    C.  Y.  1694  a  sqq. 

^  Loci  ex  SS.  Irenaeo  et  Augustino,  qui  schemati  a  deputatione  propo- 
sito  (cf.  C.  Y.  387  d)  inerant,  post  discussionem  in  Congregatione  generali 
habitam  (cf.  Exceptiones  etc.  C.  Y.  442  d.  446  d  sqq.)  a  deputatione  omit- 
tebantur  (Ex  actis  etc.  C.  Y.  1695  b.  —  Ex  diurnis  etc.  C.  Y.  1702  c).  Yide, 
quae  de  hac  re  Brixinensis  in  ultima  relatione  (d.  16.  lulii)  disputat 
C.  Y.  473  c  sqq. 

6  C.  Y.  436  b  sqq. 

aedificium.  Demum  in  ultimo  inciso  ,At  vero  cum  liac  ip.sa  aetate  .  .  .' 
primum  innuitur  causa  huius  solemnis  definitionis  infallibilitatis  ponti- 
ficiae,  et  deinde  natura  huius  praerogativae  innuitur,  scilicet,  quod 
Papae  non  conveniat  tanquam  personae  privatae,  sed  quod  conveniat 
ipsi  fungenti  munere  suo  summo  pastorali."  ^ 

Relationem  de  emendationibus  RiTius  Yincentius  Gasser,  Episc.  Bri- 
xinensis  2,  hisce  exorditur:  „Magno  cum  moerore  et  maiori  cum  timore 
hodie  ambonem  ascendo.  Magno  cum  moerore,  nam  tractatus  de  centro 
unitatis  Ecclesiae  factus  est  occasio  dissidii  inter  Riuos  Patres,  et  qui- 
dem  dissidii,  de  quo  cum  Propheta  dicere  possumus:  ,Yidentes  cla- 
mabunt  foris,  et  angeli  pacis  amare  flebunt.'  ^  Maiori  adhuc  cum  timore 
ambonem  ascendo,  timens,  ne  optima  causa  culpa  causidici  pessumde- 
tur."  Divisit  relationem  in  duas  partes,  generalem  et  specialem.  Illa 
primo  infallibilitatem  Summi  Pontificis  argumentis  probavit*,  deinde 
definitionis  formulam  ipsamque  doctrinam  accuratius  explicavit  ^.  Al- 
tera  relationis  parte  de  singulis  emendationibus  propositis  egit  ^.  Per 
quatuor  horas  dixit.  Orania ,  quae  nomine  deputationis  proposuit, 
suffragia  Patrum  tulerunt ''. 

Caput  secundum  emendationes  a  Patribus  receptas  a  deputatione 
reformatum®  d.  12.  lulii  inter  Patres  distribuebatur  ^  atque  d.  13.  lulii 
in  Congregatione  generali  octogesima  quinta  suffragiis  subiiciebatur  et 
a  longe  niaiori  Patrura  parte  comprobatum  est  ^*^. 

Discussionem  specialem  trium  canonum  ad  tria  priraa  capita  spec- 
tantium  siraul  cum  discussione  tertii  capitis  habitam  esse,  supra  ^^ 
diximus. 

In  schemate  Constitutionis  Patribus  a  deputatione  de  fide  exhi- 
bito  canon,  qui  quarto  capiti  responderet  ^^,  non  erat,  quanquam  aliqui 
Patres  in  observationibus  de  capite  addendo  traditis  petierunt ,  ut 
etiam  huic  capiti  adderetur  canon  ^^.  Etiara  in  discussione  speciali 
de  quarto  capite  multi  Patres  canonem  addi  voluerunt  ^K  Disputatum 
de  ea  re  est  in  sessionibus  deputationis  ''^;  nullus  tamen  e  canonibus 
a  Patribus  propositis  placuit.  In  canone  enim ,  ut  ait  Brixinensis, 
1.   doctrina   capitis    quoad   substantiam    et    quoad    substantialia   repe- 


1  Relatio  ete.    C.  Y.  407  d  sqq.         ^  Ibid.  —  Relatio  etc.  C.  Y.  388  b  sqq. 

3  Is.  33,  7.  *  Relatio  etc.     C.  Y.  389  a  sqq. 

5  Ibid.  C.  Y.  398  c  sqq.     Cf.  infra  cap.  II.  commeut.  YIII. 

«  Relatio  etc.     C.  Y.  406  a  sqq. 

'  Ibid.     C.  Y.  421  a.  —  Acta  etc.     C.  Y.  758b.  c. 

8  C.  Y.  424  a  sqq.  —  Ex  actis  etc.     C.   Y.  1695 a.  —  Ex  diurnis   etc. 
C.  Y.  1702  b.  9  Acta  etc.     C.  Y.  758  c. 

10  Ibid.     C.  Y.  759  d.  ''  P.  116.  "  Schema  etc.     C.  Y.  274  a. 

i^  Relatio  de  observationibus  etc.     C.  Y.  279  b.  —  Schema  etc.    C.  Y. 
1642  d  sq.  —  Ex  actis  etc.     C.  Y.  1679  b. 

1*  Emendationes  etc.   C.  Y.  385b  sqq.         '^  Ex  actis  etc.   C.  Y.  1693 d. 

tencla  est,  et  2.  canon  directe  erroribus  contra  hanc  doctrinam  gras- 
santibus  opponi  debet :  haec  duo  autem  in  canonum  schematis  a 
Patribus  propositis  locam  non  habebant  ^.  Neque  erat  facile ,  cano- 
nem  quarto  capiti  respondentem  formare,  qui  doctrinam  capitis  accu- 
rate  exhibitam  brevi  formula  comprehenderet.  Quare  de  deputationis 
sententia  ^  Brixinensis  proposuit ,  ut  capitis  conclusio  ad  instar  ca- 
nonis  formaretur.  Erat  antea  haec :  „Si  quis  autem  huic  Nostrae 
definitioni  contradicere  (quod  Deus  avertat)  praesumpserit ,  sciat ,  se 
a  veritate  fidei  catholicae  et  ab  unitate  Ecclesiae  defecisse."  ^  Loco 
„sciat  etc."  ponendum  esse  „anathema  sit"  *.  Statuebant  praeterea 
deputati ,  etiam  prioribus  tribus  capitibus  singulis  canones  respon- 
dentes  immediate  addere ,  ut  inter  caput  quartum  et  tria  priora  con- 
formitas  adesset '".     Ea  a  Congregatione  generali  approbabantur  ^. 

Quum  igitur  post  generalem  de  toto  schemate  discussionem  sin- 
gulae  eius  partes  in  discussionibus  specialibus  examinatae  essent, 
quumque  emendationes  a  Patribus  propositae  omnium  sufPragiis  es- 
sent  subiectae,  atque  singulae  schematis  partes,  secundum  emenda- 
tiones  a  Patribus  probatas  reformatae,  suffragiis  eorum  receptae  essent, 
restabat,  ut  de  tota"Constitutione  ^  suffragia  ferrentur.  E,ogabantur 
suffragia  d.  13.  lulii  in  Congregatione  generali  octogesima  quinta. 
Suffragia  ferebant  601  Patres:  451  „Placet",  62  ,,Placet  iuxta  mo- 
dum",  88  „Non  placet"  «. 

Exceptiones  Patrum,  qui  suffragium  „Placet  iuxta  modum"  tule- 
runt^,  d.  14.  lulii  omnibus  tradebantur  ^**  et  a  deputatione  in  duabus 
sessionibus  examinabantur  ^^  Quae  maioris  momenti  in  iis  occur- 
runt,  infra  sive  in  commentationibus  sive  in  adnotationibus  ipsi  Con- 
stitutioni  adiectis  commemorabimus.  In  duobus  tantum  locis  depu- 
tatio,  ut  schema  mutarent ,  Patribus  suadere  statuit,  sc.  ut  in  ca- 
pite  quarto  omitterent  locos  ex  SS.  Irenaeo  et  Augustino  citatos  *^, 
et  ut  in  fine  capitis  quarti  ad  verba  „Romani  Pontificis  definitiones 
ex  sese"  adderent  verba  „non  autem  ex  consensu  Ecclesiae".  Haec 
vel  similia  verba,  quae  doctrinam  olim  in  Gallia  vigentem,  Papae  de- 
finitiones  accedente  tantum  consensu  Ecclesiae  vel  Episcoporum  infalli- 
biles  esse,  directe  excludunt,  dudum  iam  a  Patribus  proposita  erant  ^^. 
Etiam  in  exceptionibus  iterum  proponebantur  ^*.    Ea  verba ,  ut  Brixi- 


1  Relatio  etc.     C.  Y.  419  c  sqq.  ^  ^x  actis  etc.    C.  V.  1694  d.  — 

Ex  diurnis  etc.     C.  Y.  1702  b. 

'  Schema  etc.     C.  Y.  273  c.  *  Relatio  etc.     C.  Y.  420b. 

5  Ex  actis  etc.     C.  Y.  1694  d.  ^  Relatio  etc.     C.  Y.  421  d. 

'  Y.  eam  C.  Y.  426 b  sqq.  ^  Acta  etc.     C.  Y.  759  d  sq. 

9  Exceptiones  etc.     C.  Y.  432  a  sqq.  ^"  Acta  etc.     C.  Y.  760  b. 

1'  Ex  actis  etc.     C.  Y.  1685  a  sqq.  ^-  Cf.  supra  p.  120  \ 

"  Cf.  Schema  etc.     C.  Y.  1643  a.  '"^  Exceptiones  etc.   C.  Y.  458  c. 

nensis  ait  in  relatione  nomine  deputationis  habita  ^,  ,,nihil  aliud  sunt 
quam  solummodo  quaedam  explicatio;  nam  reapse,  cum  dicimus,  defi- 
nitiones  Romani  Pontificis  ex  cathedra  loquentis  esse  irreformabiles 
ex  sese,  eo  ipso  enuntiamus,  causam  irreformabilitatis  sitam  esse  in 
ipsis  decretis  Romani  Pontificis  et  nou  esse  ponendam  aliunde  ex  con- 
ditione  quadam  externa,  ut  est  assensus  Episcoporum,  assensus  Eccle- 
siae."  Ipsa  deputatio  aliqua,  quae  ad  stilum  spectantia  proposita 
erant,  mutavit^. 

Itaque  in  Congregatione  generali  octogesima  sexta  d.  16.  lulii  de 
exceptionibus  agebatur^.  Relationes  nomine  deputationis  habuerunt 
de  exceptionibus  in  prooemium  et  duo  prima  capita  propositis  Rmus 
Episc.  d'  Avanzo,  de  capite  tertio  Rmus  Zinelli,  de  capite  quarto  RiTius 
Gasser*.  Duo  illa,  quae  a  deputatione  commendabantur,  a  Patribus 
recepta  sunt  ^  Quibusdam,  quae  stilum  respiciunt,  a  deputatione  mu- 
tatis  ^  Constitutioni  sola  deerat  Patrum  in  Sessione  solemni  appro- 
batio  et  Summi  Pontificis  confirmatio. 

Aliqui  ex  Patribus ,  qui  definitioni  infallibilitatis  pontificiae  ad- 
versabantur ,  illis  diebus  et  ante  ipsam  solemnem  Sessionem  per 
Summum  Pontificem  se  obtenturos  sperabant,  ut,  quod  Ecclesiae  peri- 
culo  fore  putabant,  averterent.  Eorum  deputati  d.  15.  lulii  vespere 
Summum  Pontificem  adierunt  petituri,  ut  incisum  canoni  capitis  tertii 
additum:  „aut  eum  habere  tantum  potiores  partes,  non  vero  totam 
plenitudinem  huius  supremae  potestatis"  deleri  et  in  definitione  in- 
fallibilitatis  addi  iuberet  „innixus  testimonio  ecclesiaruni"  ^.  Idem 
sequenti  die  Rmus  Darboy,  Archiep.  Parisiensis,  epistola®  ad  Sum- 
mum  Pontificem  data  petiit ,  in  qua  praeterea  proposuit ,  ut  in  ca- 
pite  tertio  verba  „quae  vere  episcopalis  est"  delerentur.  Quae  si 
fierent,  promisit  fore ,  ut  fere  omnes  Patres ,  qui  in  Congregatione 
generali  suffragium  „Non  placet"  dederunt,  in  Sessione  solemni  suf- 
fragium  „Placet"  ferrent.  Rmus  Dupanloup ,  Episc.  Aurelianensis, 
Summo  Pontifici  epistola  ad  eum  d.  17,  lulii  data  suasit,  ut  in 
Sessione  publica  a  confirmatione  Constitutiouis  abstineret  eamque  in 
aliud  tempus,  quo  tanta  eius  pericula  timenda  noa  essent,  differ- 
ret  ^.  Rmo  Archiep.  Parisiensi  Summus  Pontifex  respondit,  se  omnia 
Congregationi  generali  relicturum  esse  sibique  sententiam  definitivam 
reservare  ^^. 


^  C.  Y.  476  a.  -  Ex  actis  etc.     C.  V.  1685a  sqq. 

3  Acta  etc.     C.  V.  760  c. 

^*  Relationes  etc.     C.  Y.  460  a  sqq.  468  a  sqq.  473  b  sqq. 
^  C.  Y.  476  d  sqq.  —  Acta  etc.     C.  Y.  760  e. 
«  Ex  actis  etc.     C.  Y.  1695  d.  —  Ex  diurnis  etc.     C.  Y.  1702  d. 
■^  Ex  diurnis  etc.     C.  Y.  1702  d.     Cf.   epistolam  comitis  Arnim   ad  re- 
gem  Borussiae.     C.  Y.  1609 d.  «  C.  Y.  992b.  c. 

^  C.  Y.  992  d  sqq.  ^o  Ex  diurnis  etc.     C.  Y.  1702  d. 

Decreto  in  Congregatione  generali  octogesima  sexta  d.  16.  lulii 
promulgato  Summus  Pontifex  omnibus  Patribus,  „qui  vel  ratione  vale- 
tudinis  vel  ratione  negotiorum  in  sua  dioecesi  peragendorum  ad  tem- 
pus  .  .  .  discedere  volunt ,  veniam  abeundi  generaliter  concedit,  ita 
tamen,  ut  discessum  suum  significent  in  scripto  ad  Secretarium  Con- 
cilii  misso ,  nec  absentia  haec  protrahatur  ultra  festum  S.  Martini  d. 
11.  Novembris"  ^  Die  sequenti  quinquaginta  quinque  Patres,  qui  se 
inSessione  solemni  sufPragium  „Placet"  ferre  posse  negabant,  epistola  ad 
Summum  Pontificem  data  se  sine  mora  ad  greges  suos  redituros  scribe- 
bant.  A  Sessione  publica  se  constituisse  abesse.  „Pietas  enim  et  reveren- 
tia",  inquiunt,  „. . .  non  patiuntur,  nos  in  causa  personam  Sanctitatis  Ye- 
strae  adeo  proxime  concernente  palam  et  in  facie  dicere  ,Non  placet'."^ 
Animadvertunt  etiam,  se  gregibus  post  tam  longam  absentiam  ob  belli 
timores  atque  praesentissimas  eorum  spirituales  indigentias  summopere 
necessarios  esse,  atque  Summo  Pontifici  intemeratam  fidem  et  obedien- 
tiam  profitentur.  Etiam  Rmus  Melchers,  Archiep.  Coloniensis,  et  Rmus 
de  Ketteler,  Episc.  Moguntinus,  ille  epistola  ad  Praesides  Concilii,  hic  ad 
Summum  Pontificem  data,  scripserunt,  se,  quum  sufFragium  „Placet"  ferre 
non  possent,  Sessioni  publicae  interesse  nolle  et  venia  discedendi  sibi 
concessa  utentes  citissime  ad  greges  ob  bellum  inter  Galliam  et  Borus- 
siam  in  maximo  periculo  versantes  redituros  esse.  „Ceterum  declaro," 
inquit  Rmus  Archiep.  Coloniensis,  „me  decretis  a  Concilio  ferendis  et 
a  Smo  Patre  confirmandis  humillime  me  esse  subiecturum."  Similiter 
Episc.  Moguntinus:  „Sed  non  possum  Roma  discedere,"  inquit,  „prius- 
quam  Tibi,  Beatissime  Pater,  declaraverim,  fore  ut  definitionibus  Con- 
cilii  me  plenissime  subiiciam,  perinde  ac  si  praesens  voto  ,Placet' 
consensissem."  ^ 

Sessio  solemnis  habebatur  d.  18.  lulii.  Lecta  Constitutione  prima 
de  Ecclesia  suffragia  ferebantur:  533  „Placet",  2  „]Sfon  placet".  De- 
inde  Summus  Pontifex  Constitutionem  confirraavit  *. 


^  Sessio  quarta.     C.  Y.  479  b.  c.  —  Acta  etc.     C.  Y.  761  d. 

2  Literae  etc.    C.  Y.  994  b  sqq.  ^  Ibid.     C.  Y.  993  d  sq. 

*  Sessio  solemnis.  C.  Y.  487  c  sqq.  —  Adhaesiones  omnium  Patrum, 
qui  sive  in  Congregatione  generali  octogesima  quinta  sive  in  Sessioue  sol- 
lemni  quarta  non  interfuerunt  vel  in  priori  votum  ^Non  placet"  vel  „PIacet 
iuxta  modum"  dederunt,  v.  C.  Y.  995  d  sqq.  1752  b. 

CAPUT  ALTERUM. 

Aliquorum  locorum  Constitutionis  primae  de  Ecclesia  uberior 

explicatio. 

COMMENTATIO  I. 

Num  Cbristus  recte  dicatur  in  Petro  instituisse  unitatis  principium  ac  visibile 

fundamentum. 

Nihil  est  usitatius,  quam  ut  Petrum  Ecclesiae  unitatis  principium  et 
visibile  fundamentum  dicamus.  Ea  tamen  verba  in  prooemio  Constitu- 
tionis  usurpata  aliquibus  Patribus  non  placuerunt,  nec  solum  in  anim- 
adversionibus ,  quas  ante  discussionem  generalem  schematis  de  unde- 
cimo  capite  pristini  schematis  scriptas  tradiderant,  illa  verba  mutari 
voluerunt,  sed  etiam  postea  deputatorum  Patrum  responsis  non  con- 
tenti  iterum  atque  tertio  idem  postularunt.  Quae  de  ea  disputatione 
in  actis  habentur,  quum  licet  non  ita  multa,  tamen  plura  sint,  quam 
ut  in  adnotatione  textui  subiecta  referri  potuerint,  hac  commentatione 
collecta  sequantur. 

1.  Atque  Petrum  recte  dici  principium  utriusque  (fidei  et  chari- 
tatis)  unitatis,  Patres  deputationis  de  fide  ostendunt  in  ea  relatione, 
quam  scriptam  simul  cum  schemate  Congregationi  generali  obtule- 
runt^.  „Dici  id  posse  ac  debere",  inquiunt,  „Ecclesiae  Patres  et  Doc- 
tores  tradunt,  quatenus  nimirum  constitutum  fuit  in  Petro  totius  Eccle- 
siae  caput,  quo  corpus  in  unitate  continetur;  quatenus  in  illo  institu- 
tus  fuit  universalis  omnium  fidelium  doctor  et  confirmator  fratrum,  per 
quem  unitas  fidei  conservatur;  et  quatenus  in  eodem  institutus  fuit 
supremus  universi  gregis  pastor,  a  quo  unitas  ovilis  custoditur:  de 
quibus  inter  alios  probatos  auctores  disserunt  Petr.  Ballerini,  De  vi  ac 
rat.  Primat.  c.  10.,  Card.  Grerdil,  Opusc.  4  ad  hierarch.  Eccles.  con- 
stitut.  pertinent.  opp.  t.  XI.  p.  103  sqq. 

„Sed  ad  rem  sunt  haec  ex  Catechismo  ad  Parochos  in  art.  Symb. 
,Credo  sanctam  Ecclesiam' :  ,Unus  est  etiam  eius  rector  ac  gubernator, 
invisibilis  quidem  Christus,  quem  aeternus  Pater  dedit  caput  super 
omnem  Ecclesiam ,  quae  est  corpus  eius ;  visibilis  autem  is,  qui  Ro- 
manam  Cathedram ,  Petri  Apostolorum  principis  legitimus  successor, 
tenet:  de  quo  fuit  illa  omnium  Patrum  ratio  et  sententia  consentiens, 
hoc  visibile  caput  ad  unitatem  Ecclesiae  constituendam  et  conservan- 
dam  necessarium  fuisse,  quod  praeclare  et  vidit  et  scripsit  sanctus 
Hieronymus,  et  contra  lovinianum  his  verbis :  Unus  eligitur,  ut,  capite 
constituto,  schismatis  tollatur  ogcasio;  et  ad  Damasum:  Facessat  in- 
vidia;  Romani  culminis  recedat  ambitio:  cum  successore  piscatoris,  et 


Cf.  supra  cap.  I.  p.  112. 

discipiilo  crucis  loquor.  Ego  nullum  primum,  nisi  Cliristum,  sequens, 
Beatitudini  tuae,  id  est  Cathedrae  Petri,  communione  consocior ;  super 
illam  petram  aedificatam  Ecclesiam  scio.  Quicunque  extra  hanc  do- 
mum  agnum  comederit,  profanus  est;  si  quis  in  arca  Noe  non  fuerit, 
peribit  regnante  diluvio'.  Idemque  illico  adductis  testiraoniis  S.  Cj- 
priani,  Optati,  Basilii,  Ambrosii  et  Augustini  coufirmatur."  ^ 

De  eadem  re  Rmus  Pie  in  ea  relatione,  quam  ante  inceptam  dis- 
cussionem  generalem  in  Cougregatione  quinquagesima  habuit,  haec 
disserit:  „Animadversum  est  a  uonnullis  Patribus ,  quod  Petrus  di- 
catur  fuisse  institutus  non  solummodo  tanquam  fundameutum  visi- 
bile  unitatis  Ecclesiae,  sed  etiara  tanquara  perpetuura  eiusdem  uni- 
tatis  principium. 

„Salvo  autera  raeliori  iudicio,  deputationi  vestrae  visum  fuit,  uec 
auctoritates  nec  rationes  deficere,  ut  vox  illa  servetur.  Non  auctori- 
tates,  nam  praeter  plurimos  Patres  tum  Grraecos  tum  Latinos ,  a  qui- 
bus  Cathedra  E.omana  dicitur  unitatis  matrix  et  radix  et  nutrix,  et 
asseritur  in  Petro  esse  unitatis  principiura,  neminem  nostratum  fugit, 
clarissimum  Episcopum  Meldensem  in  sua  celeberriraa  oratioue  de 
unitate  Ecclesiae  dixisse:  Auctoritatem  ecclesiasticam  primum  in  unius 
persona  constitutam  in  alias  propagatara  non  fuisse  nisi  ea  lege ,  ut 
semper  acl  ^^rincijnum  siiae  unitatis  reducatur,  eosque ,  qui  illam  exer- 
cendam  susceperint,  debere  inseparabiliter  adhaerere  eidem  cathedrae. 

„Ratio  autem  huiusce  vocabuli  est,  quia  Petri  auctoritas  non  est 
tantummodo  Ecclesiae  fimdamentum  j^cf-ssivum,  sed  fundamentum  vivum, 
activum  et,  ut  aiunt,  dynamicura,  cuius  vi  et  energia  oranes  partes 
stant  et  coalescunt,  uti  patebit  ex  infra  dicendis."  ^ 

In  discussione  speciali  prooemii  novi  schematis  unus  iterura  loco 
verborura  „utriusque  unitatis  principium  ac  visibile  fundamentum"  poni 
voluit  „permanens  (vel  firmum),  utriusque  unitatis  centrum  ac  funda- 
raentum"  (Emendatio  7.)  ^.  Alius  item  loco  vocis  princiinum  vocem  cen- 
trum  proposuit  (Emendatio  8.),  qui  quidem  vocera  visibilis  fundamenti 
reliquit.  „Ex  variis  Sacrae  Scripturae  textibus",  inquit,  „cla.re  apparet, 
Christura  ipsum,  qui  fidei  et  charitatis  auctor  et  est  et  dicitur,  esse 
etiam  earum,  proprie  loquendo,  principium:  ideoque  hoc  verbum,  pri7i- 
cipium  nempe ,  in  suo  genuino  sensu  applicari  non  posse  mihi  vide- 
tur  Apostolo  Petro ,  .  .  .  sed  potius  dicendum ,  saltem  meo  iudicio, 
fentrum^.  Christus  enira  in  Beato  Petro  ,instituit  perpetuum  utriusque 
unitatis  centrum  ac  visibile  fundamentum' ;  non  vero  principium ;  nec 
enim  aliter  constare  videtur  ex  synodalibus  definitionibus."  *  Etiam 
tertius  vocem  centri  praefert  °. 
• 

1  Relatio  etc.     C.  V.  274  d  sq.  ^  Relatio  etc.     C.  Y.  291  d  sq. 

3  Emendationes  etc.     C.  Y.  303  b.  *  Ibid.  ^  Ibid. 

His  respondet  1  llmus  Leahy,  deputationis  relator:  „Patres  depu- 
tationis  putarunt,  verba  scliematis  esse  omnino  retinenda  et  nullam  ex 
liis  tribus  emendationibus  posse  admitti.  Quoad  vocem  ,principium' 
auctores  emendationis,  saltem  unus  ex  iis  dicit,  quod  principium  recte 
dici  non  possit  [fundamentum  unitatis  fidei  recte  dici  nou  possit]  ^  de 
B.  Apostolo  Petro,  et  quod  hoc  rite  praedicari  possit  de  solo  Christo 
Domiuo.  Certe  Christus  Dominus  est  principium  primarium  non  so- 
lum  unitatis,  sed  etiam  omnium  spiritualium  donorum,  quae  opitulante 
Spiritu  Sancto,  operante  Spiritu  Sancto  in  sinum  dilectae  suae  sponsae 
Ecclesiae  efFundit  et  semper  est  effusurus.  Sed  Christus  praeterea 
posuit  in  ipsa  Ecclesia,  praeterea  voluit  in  ipsa  constitutione  Ecclesiae, 
principium  unitatis  secundarium,  vicarium.  Quamvis  enim  lesus  Chri- 
stus  Dominus  noster  sit  semper  invisibiliter  cum  Ecclesia,  eam  per 
gratiam  Spiritus  Sancti  docens,  regens,  vivificans;  ea  tamen  omnia 
facit  modo  accommodato  societati  externae  et  visibili,  qualis  est  Eccle- 
sia,  per  media  accommodata  huic  externae  et  visibili  Ecclesiae,  sci- 
licet  per  ordinem  hominum  externum  et  visibilem ,  per  media  visi- 
bilia,  per  sacramenta  visibilia,  per  praedicationem  verbi  externam, 
audibilem,  sensibilem :  quamvis,  inquam,  Christus  Dominus  ita  agat 
quoad  oeconomiam  totius  Ecclesiae,  similiter,  simili  modo  quamvis 
ipse  sit  auctor  et  effector  unitatis  Ecclesiae ,  primarium  principium 
unitatis  Ecclesiae ;  tamen  posuit  in  ipsa  constitutione  Ecclesiae  illud, 
quod  dicimus  principium  unitatis;  illud,  quod  de  se  aptum  et  efficax 
est  ad  conservandam  fidei  et  communionis  unitatem  heri,  hodie  et  in 
saecula;  illud,  quod  de  se  aptum  et  efficax  est  ad  conservandos  omnes 
fideles  ab  haeresi  et  schismate ;  illud,  quod  de  se  aptum  et  efficax  est 
ad  conservandos  in  professione  eiusdem  fidei  et  sinu  eiusdem  commu- 
nionis  omnes  sparsos  per  universam  terram  et  in  omnibus  aliis  inter 
se  diversos :  Christus ,  inquam ,  posuit  illud  in  ipsa  constitutione  Ec- 
clesiae,  et  illud ,  quod  ita  posuit ,  illud  est  auctoritas ,  auctoritas ,  in- 
quam,  non  solum  invisibilis ,  non  sokim  ipsius  Christi,  sed  auctoritas 
visibilis,  palpabilis,  residens  in  ipsa  persona  Petri  et  successorum  Petri. 

„Et  quod  haec  auctoritas  Summi  Pontificis  vere  dici  possit  et  sit 
principium  unitatis,  patet  a  priori  ex  eo,  quod  omnes  huic  auctoritati 
se  submittentes  in  eadem  fide  et  in  eadem  communione  necessario 
coniunguntur.  Patet  etiam  a  posteriori,  quia  de  facto  populi  omnium 
tribuum  et  linguarum  in  unum  ovile  Christi  congregati  suut,  propterea 
quod  Primatum  Summi  Pontificis  agnoverint;  dum  e  converso  ab  ipsis 
incunabulis  Ecclesiae  usque  ad  praesentem  diem  sectarii  reiicientes 
semel,  et  quia  reiecerunt  auctoritatem  Summi  Pontificis,  ideo  inter 
se  in   raultiplices  haereses   et  schismata  scissi  sunt    et  adhuc  scindun- 


^  Relatio  etc.    C.  V.  306  c  sqq.  ^  Quae  uncis  inchisimus,  habentur 

tur.  Yere  igitur  dici  potest,  quod  Primatus  Summi  Pontificis  revera 
sit  et  dici  possit  et  debeat  principium  unitatis  fidei  et  communionis. 
Et  est  specialis  ratio,  quare  vox  centrum  unitatis  non  debeat  substitui 
voci  principium  unitatis;  est  specialis  ratio. 

„Quarenam  substituitur  vox  ,centrum  unitatis'?  quarenam?  Nempe 
quia  haec  vox  centrum  est  magis  elucidata,  quia  praeterea  unum  signi- 
ficant  bae  voces  ,principium  unitatis  et  centrum  unitatis'. 

„Sed  loquendo  de  unitate  Ecclesiae,  vox  usitata  semper  vel  fere 
semper  in  tractatibus  theologicis  et  in  controversiis  cum  protestanti- 
bus ,  vox  semper  vel  fere  semper  usitata  de  unitate  Ecclesiae ,  est 
principium  unitatis. 

„Sed  principium  et  centrum  unitatis  non  sunt  quid  unum  et  idem? 
In  se  certe  sunt.  Christus  Dominus  non  solum  est  principium  uni- 
tatis,  sed  etiam  est  centrum  unitatis;  sunt  in  se  quid  unum  et  idem. 
Sed  vox  ,principium'  non  eandem  notionem  exhibet  atque  eundem 
respectum  ac  vox  ,centrum  unitatis',  nani  principium  proprie  significat 
principium  unitatis,  significat  id,  quod  positum  est  in  ipsa  constitutione 
Ecclesiae,  significat  relationem  Summi  Pontificis  ad  membra  Ecclesiae ; 
dum  centrum  unitatis  siguificat  relationem  membrorum  Ecclesiae  ad 
Pontificem.  Principium  est  quid  intrinsecum  Primatui  Ecclesiae;  prae- 
supposita  hac  constitutione,  praesupposito  hoc  principio,  tunc  sequitur 
tanquam  consectarium  naturale,  quod  cum  hoc  principio  convenire  de- 
beant  omnes  Episcopi ,  omnes  ecclesiae ,  omnes  fideles.  Igitur  vox 
,principium  unitatis'  non  est  quid  unum  et  idem  ac  vox  ,centrura  uni- 
tatis' :  propterea  vox  principium  unitatis  est  fere  semper  usitata.  Igitur 
Patres  deputationis  censuerunt,  vocem  principium  unitatis  esse  omnino 
retinendam  et  non  mutandam  in  vocem  centrum  unitatis." 

Itaque  cum  suffragia  ferrentur,  verba  schematis  retenta  et,  quae 
proposita  erant,  paucis  contradicentibus  exclusa  sunt  ^. 

Quum  tamen  in  Congregatione  octogesima  quinta  tota  Constitutio 
suffragiis  subiiceretur ,  duo  Patres  iterum  vocem  centri  recipi  volue- 
runt^.  Responsum  autem  est  in  sequenti  Congregatione  a  relatore 
deputationis ,  de  re  a  Congregatione  generali  iam  iudicatum  nec  ite- 
rum  de  ea  agendum  esse  ^. 

2.  Etiam  voce  visibile  fundamentum  unum  vel  alterum  offensum  esse 
vidimus.  De  qua  re  haec  habentur  in  relatione,  quae  cum  ipso  sche- 
mate  inter  Patres  distributa"^  est:  „Animadvertitur,  loco  ,visibile  fun- 
damentum'  dicendum  esse  ,praecipuum  fundamentum'.  Sed  iuxta  verba 
Christi  Domini  Matth.  16.  ex  maiorum  interpretatione  et  Ecclesiae 
sensu  constanter  dictum  illud  est,  hoc  inauditum.  Quod  vero  attinet 
ad  sententiam  sive  Scripturae  sive  Patrum,  aedificatos  nos  esse  super 

3  Relatio  etc.     C.  Y.  462  a.  *  C.  Y.  275  a. 


Comm.  I.    De  Petro,  unitatis  principio.     Comm.  II.     Dc  Petri  Primatu  etc.      129 

fundamentum  Apostolorum,  eius  declaratio  habctur  iu  altera  relationis 
huius  parte ,  quae  versatur  circa  cap.  quartum  de  Romani  Pontificis 
infallibilitate."  ^ 

Quum  tamen  idem  propositum  esset  in  discussione  speciali  pro- 
oemii^,  respondit^  Rfnus  Leahy  in  relatione  de  emendationibus  nomine 
deputationis  habita:  ^Non  solum  necesse  est,  ut  sit  in  Ecclesia  prin- 
cipium  de  se  aptum  et  efficax  ad  procreandam  unitatem,  sed  etiam 
ad  sustentandam ,  ad  eam  conservandam  et  perpetuandam  usque  ad 
finem  saeculi.  Et  quid  magis  inservit,  quid  magis  necessarium,  ut  in 
unum  coagmententur  omnes  partes  aedificii,  quid  magis  inservit  vel 
magis  necessarium  est  quam  fundamentum?  Hoc  fundamentum  omnino 
debet  esse  et  vocari  visihile,  quia  est  fundamentum  societatis  visibilis ; 
quia  praeterea  situm  est  in  ipsa  visibili  persona  successoris  Petri: 
proinde  hae  voces  ,principium  ac  visibile  fundamentum'  sunt  retinendae, 
ut  censuerunt  Patres  deputationis." 

COMMENTATIO  II. 
De  Primatu  soli  Petro  coUato  ac  de  Petri  ad  ceteros  Apostolos  ratione. 

Contra  eam  capitis  undecimi  (pristini  schematis  de  Ecclesia)  sen- 
tentiam,  qua  uni  Petro  summi  pastoris  et  rectoris  iurisdictio  a  Christo 
Domino  tradita  esse  dicitur,  iu  animadversionibus  Patrum  de  illo  ca- 
pite  scriptura  traditis  aliqua  obiecta  erant,  quae  in  relatione  a  Patribus 
deputatis  simul  cum  schemate  distributa  breviter  refutantur  ''•.  Re- 
currit  autem  eadem  res  inter  emendationes  a  Patribus  in  discussione 
speciali  primi  capitis  novi  schematis  scripto  traditas,  atque  unus  ex 
Patribus  ostendere  studet ,  ubi  agatur  de  Primatus  institutione ,  ibi 
prius  de  apostolici  muneris  institutione  agendum  esse.  „Probatio  Pri- 
matus  Petri",  inquit  ille,  „ex  textu  apud  Matth.  26,  18.  19  tunc  de- 
mum  solide  et  contra  obiectiones  tute  conficitur ,  si  simul  exponitur, 
in  qua  relatione  fundamentum  Petri  ad  fundamenta  omnium  versetur 
Apostolorum,  super  quod,  testante  S.  Paulo  (Ephes.  2),  aedificati  sunt 
fideles,  et  quomodo  Petri  potestas  solvendi  et  ligandi  ad  similem  om- 
nium  Apostolorum  potestatem  (Matth.  18)  se  habeat.  Quum  eadem 
verba  ad  omnes  Apostolos  quoque  dicta  sint,  vere  asseri  nequit,  ad 
unum  Petrum  fuisse  prolata:  et  quoad  rem  similis  obiectio  de  funda- 
mentis  Ecclesiae  exspectanda  est. 

„Quandoquidem  decreti  dogmatici  forma  ea  esse  debet,  ut  quasvis 
obiectiones  et  dubitationes,  quantum  fieri  poterit,  olaritate  et  plenitu- 
dine  sua  excludat:  conveniens,  imo  necessarium  videtur,  Apostolorum 


*  Cf.  quae  habentur  in  sequenti  commentatione. 

quoque  fundamenta  et  potestatem  solvendi  commemorare  et  cum 
summa  Petri  potestate  conferre.  Optimum  utique  erat,  doctrinam  de 
apostolico  munere,  utpote  generalem,  illi  de  Primatu  praeponere,  quo 
facto  Primatus  natura  et  vis  in  plena  luce  apparuisset.  Quod  quia 
non  placuit,  inserenda  liic  saltem  commemoratio  videtur  in  hunc  vel 
similem  modum :  ,Quamvis  sancta  Dei  Ecclesia  super  fundamenta 
omnium  Apostolorum  a  Christo  Domino  exstructa  sit,  omnesque  a 
divino  Redemptore  alligandi  et  solvendi  supra  terram  potestatem  ac- 
ceperint:  tamen  peculiari  et  eminenti  modo  super  Petrum  aedificata 
fuit.     Ad  eum  solum  enim'  etc."  ^ 

Eam  rem  Rmus  Bartholomaeus  d'Avanzo,  Episcopus  Calvensis 
et  Theanensis ,  qui  nomine  deputationis  de  fide  relationem  de  emen- 
dationibus  in  caput  primum  et  secundum  propositis  habuit,  accuratis- 
sime  expendit,  praeclaramque  eius  expositionem  integram  ^  afferemus. 

„Emendatio",  inquit ,  „primo  aspectu  gravior  apparet  et  certe 
digna,  quae  diligenter  expendatur;  cumque  agatur  de  interpretatione 
textus  Scripturae,  permittatis,  rogo,  ut  potius  legam. 

„Itaque  rmus  emendator  ex  eadem  praeconcepta  idea,  quod  non 
possit  tractari  de  Primatu  nisi  prius  agatur  de  Ecclesia  et  praesertim 
de  apostolico  munere ,  admittit  quidem  perceleberrima  illa  loca  Mat- 
thaei:  Tu  es  Petrus  etc,  et  loannis:  Pasce  oi^es  etc^  ideoque  evidenter 
Petri  Primatum  admittit;  sed  addit,  quod  id  verum  sit  literaliter,  at 
quoad  rem  ipsam  pluribus  difficultatibus  et  dubiis  locum  dent,  prout 
exprimuntur  in  capite  primo  schematis  nostri,  et  sic  ratiocinatur  illmus 
et  rmus  emendator.  In  schemate  dicitur:  Uni  Petro  dictum  est :  Quod- 
cumque  solveris  etc,  atqui  etiam  Apostolis  Matth.  18  dictum  est :  Quae- 
cumque  solveritis  .  .  ■ ;  uni  Petro  dictum  est:  Tu  es  Petrus  etc;  atqui 
etiam  Apostolis  dictum  est,  quod  sint  fundamentum :  Aedificati  super 
fundamentum  Apostolorum  .  .  .;  uni  Petro  dicitur  dictum:  Pasce  oves 
etc,  atqui  caeteris  etiam  Apostolis  dictum  est :  Sicut  misit  me  Pater  et 
ego  mitto  vos;  euntes  docete.  .  .  Igitur  concludit  emendator :  ut  bene 
omnia  cohaereant,  et  difficultas  omnis  evanescat,  necessarium  est,  ut 
exponatur  clare,  in  qua  relatione  (notate,  haec  est  difficultas)  sint  ad 
invicem  hae  Christi  promissiones  ad  Petrum  et  ad  Apostolos;  id  quod 
consequi  nequit,  nisi  de  Apostolatu  simul  et  de  Primatu  etiam  per- 
tractetur.  En  tota  emendatoris  et  oratoris  ratiocinatio ,  cuius  robur 
fuisse  a  me  imminutum  nullus  certe  audebit  asserere.  Idcirco  ipse 
proponit  formulam,  quae  incipit:  Quamvis  etc,  in  qua  scilicet  fit  mentio 
tum  de  textu  fundamentum  Apostolorum,  tum  de  aliis. 

„Yerum,  Emi  et  Rnii  Patres,  ista  nonnisi  speciem  habent  diffi- 
cultatis,  quam  inde  a  suo  tempore  in  nihilum  redegit  Innocentius  III. 
epistola,  quae  incipit  Apostolicae  Sedis,  ad  Patriarcham  Constantiuopo- 

litanum,  ubi  expendens  illa  verba:  Tu  es  Petrus  etc,  inquit:  ,Petro  dic- 
tum  est  sine  aliis  et  non  aliis  sine  Petro,  ut  intelligatur  sic  ei  attributa 
potestas  huiusmodi,  ut  aliis  sine  ipso  esse  non  possit,  ipsi  sine  aliis 
esse  possit  ex  privilegio  sibi  collato  et  ex  concessa  sibi  plenitudine 
potestatis.'  ^  Itaque  ex  laudatis  verbis  quaedam  dicta  sunt  Petro  sine 
aliis  Apostolis ,  quaedam  dicta  sunt  Apostolis,  sed  non  sine  Petro. 
Quaenam  sunt  haec?  Tria  celeberrima  illa  testimonia :  Tu  es  Petrus 
.  .  .  Confirma  fratres  .  .  .  Pasce  oves  et  agnos  .  .  .  praecipua  illa  con- 
tinent,  quae  dicta  suut  Petro  sine  Apostolis,  sed  in  praesentia  Apo- 
stolorura.  Quae  vero  emendator  proponit,  scilicet:  QuaecAimque  alliga- 
veritis  .  .  .  Eimtes  docete  etc,  respiciunt  ea,  quae  dicta  sunt  Apostolis, 
at  non  sine  Petro.  In  quanam  ergo  relatione  sunt  inter  se?  Hoc 
est,  quod  quaerit  emendator :  relatio  patet  ex  contextu. 

„Siquidera  quod  in  primo  textu:  Tu  es  Petrus  etc,  lesus  Christus 
Dominus  noster  respiciat  unum  Petrum,  et  ex  textu  est  evidens,  et 
orator  ad  literam  concedit;  Apostolos  enim  omnes  praesentes  Christus 
adloquitur  dicens:  Quem  me  dicunt  homines?  et  omnes  respondent : 
AUi  Eliam,  alii  loannem  Baptistam,  alii  Hieremiam.  Tunc  Christus 
iterat :  Vos  autem  quem,  me  esse  dicitis  ?  Ceteris  Apostolis  silentibus 
Petrus  respondet:  Tu  es  CJiristus,  Filius  Dei  vivi.  Tunc  Christus  sta- 
tim:  Beatus  es,  Simon  Bar-Iona,  quia  non  caro  et  sanguis  revelavit  tihi, 
sed  Pater  7neus,  qui  in  coelis  est.  Sed  tunc  pergit:  Et  ego  dico  tibi,  quia 
tu  es  Petrus  (Cephas  scilicet,  qui  hanc  coufessionera  fecisti),  et  super 
lianc  petram  aedificabo  Ecclesiam  meam,  et  portae  inferi  non  praevalebunt 
adversus  eam.  Et  tibi  dabo  claves  regni  coelorum.  Quaeso,  quibusnara 
clarioribus  verbis  poterat  Christus  deterrainare  personara  Petri  ?  Illum 
appellat  nomine  nativitatis  Simon,  noraine  paternitatis  Bar-Iona,  filius 
loannis,  subiungit  cognoraen,  quo  ipse  eura  cognorainaverat  —  tu  es  Pe- 
trus,  et  assignat  rationera  eius,  quod  dicturus  est  —  Pater  revelavit  tibi, 
et  pollicetur,  se  daturura  ipsi  Petro  —  ego  dabo  tibi.  Quaenam  ergo  est 
relatio  in  hoc  casu  inter  Christum  [et]  inter  Petrum  et  Apostolos 
praesentes?  Nulla  alia  literaliter  potest  esse  priraa  fronte  nisi  illa, 
quae  intercedit  inter  Christum  donantem ,  Petrum  donatariura  et 
Apostolos  testes  donationis.  Dixi  priraa  fronte  ad  literara,  sed  quoad 
rera,  ut  ipse  eraendatoris  distinctione  utar,  quoad  rera  ipsara  illa  re- 
latio  est  inter  tres,  quae  naturalis  est,  inter  supremum  Christum  et 
subordinatum  Petrura ,  et  inter  superiorera  Petrura  et  subordinatos 
Apostolos. 


1  Cf.  Migne  P.  L.  CCXIV ,  760.  Textus  liic  est:  „Quod  si  omni- 
bus  etiam  Apostolis  simul  dicturo  esse  reperias ,  non  taraen  aliis  sine 
ipso,  sed  ipsi  sine  aliis  attributam  esse  cognosces  ligandi  et  solvendi  a 
Domino  facultatem ;  ut  quod  non  alii  sine  ipso  ,  ipse  sine  aliis  posset  ex 
privilegio  sibi  collato  a  Domino  et  concessa  plenitudine  potestatis." 

„Equidem  in  verbis  donationis  Christi  Apostoli  non  nominantur 
nisi  in  obliquo  et  implicite;  nomine  Ecclesiae  aedificandae  et  regni 
coelorum  adunandi,  praecipue  veniunt  Apostoli.  Cum  ergo  Ecclesia 
aedificanda  sit  super  petram  fundamentalem  Petrum ;  sequitur ,  quod 
relatio  inter  Petrum  et  Apostolos  in  hoc  textu  sit  relatio  inter  funda- 
mentum  et  aedificium.  Fundamentum  sustinet  aedificium,  non  susti- 
netur,  regit  et  non  regitur;  uno  verbo,  a  fundamento  aedificium  abso- 
lute  pendet,  non  viceversa.  Ergo  relatio  Apostolorum  ad  Petrum 
quantum  ad  rem  ipsam  est  relatio  absolutae  dependentiae. 

„Idem  dicendum  de  secundo  testimonio  Luc.  22:  Ecce  satanas  ex- 
petivit  vos  .  .  .  confirma  fratres  tuos.  Apostolis  praesentibus  Christus 
praedicit  maximam  tentationem  satanae  contra  ipsos,  tum  subdit :  Ego 
autem  rogavi  pro  te,  ut  non  deficiat  fides  tua;  en  charisma  personale 
Petro.  Et  quaenam  relatio  ad  Apostolos?  Subiungit:  Tu  conversus 
confirma  fratres  tuos.  Ergo  relatio  Petri  ad  Apostolos  est  relatio  su- 
perioris  ad  subordinatos ,  quippe  absque  contradictione  quod  minus  a 
maiori  confirmatur.  Et  in  casu  nostro  est  relatio  magistri  ad  disci- 
pulos,  est  iterum  dependentiae  absolutae. 

„Nec  alium  sensum  praebent  verba  tertii  testimonii  loan.  21 : 
Pasce  oves.  Praesentes  erant  omnes  Apostoli  ad  litus  maris.  Christus 
expostulat  a  Petro  triplex  pignus  amoris  prae  omnibus  Apostolis  prae- 
sentibus,  nemine  excepto ;  et  postea  confert  illi  supremam  potestatem 
promissam  super  omnes :  Pasce  oves,  pasce  agnos.  Ergo  relatio  inter 
Petrum  et  Apostolos  ex  hoc  tertio  testimonio  est  relatio  inter  pasto- 
rem  et  oves,  hoc  est  omnimoda  subordinatio.  Quid  clarius?  Quid 
quaerit  amplius  emendator? 

„Ergone,  dicet  aliquis,  et  dictum  est,  omnimoda  et  plena  potestas 
erit  absque  ulla  limitatione  in  Petro  ?  Utique  duplicem  habet  limi- 
tationem,  activam  unam,  ut  ita  dicam,  et  alteram  passivam. 

„Habet  activam  ex  parte  Christi  donantis,  qui  ait :  Bgo  Christus 
Deus  dabo  tibi;  ego  rogavi  pro  te;  pasce  oves  meas.  Itaque  tantam 
potestatem  habet  Petrus,  quantam  illi  dedit  Christus  Dominus,  non  in 
destructionem ,  sed  in  aedificationem  corporis  Christi,  quod  est  Ec- 
clesia.  Sed  est  alia  limitatio  passiva,  si  ita  loqui  fas  est,  ab  ipso 
Christo  posita  ex  parte  Apostolorum.  Christus  enim  ut  sapiens  archi- 
tectus  posuit  Petrum  fundamentalem  petram,  supra  quam  aedificaret 
Ecclesiam.  Sed  ipse  idem  Christus  designavit  aedificatores ,  quibus 
Petrus  ad  aedificandam  Ecclesiam  uteretur ,  hoc  est ,  Apostolos  ibi 
praesentes.  Petrus  constitutus  est  magister  in  secundo  textu  ad  con- 
firmandum  alios;  sed  isti  alii  non  debent  esse  nisi  illi,  quos  ipse  Chri- 
stus  dedit  Petro  fratres  in  Apostolatu:  Confirma  fratres ;  atque  adeo 
sibimet   in  fratres   elegerat :    Vade   ad  fratres  meos  ^.     In  tertio  textu 

'  loan.  20,  17. 

Petrus  debet  pascere  agnos ;  sed  isti  .agni  non  debent  generari  nisi 
per  illas  oves,  quas  Christus  ipse  Petro  pascendas  adsignabat,  quas 
acquisiverat  sibi;  unde  illas  vocat  oves  meas:  Pasce  oves  meas.  Ergo 
suprema  et  plena  potestas  est  in  Petro,  qui  tamen  non  potest,  non 
debet  exercere  eara  per  alios  coadiutores  suos  nisi  per  Apostolos  eo- 
rumque  successores. 

„Atque  inde  intelligitur,  Emi  ac  Rmi  Patres,  sapientissimam  esse 
oeconomiam  lesu  Christi  Domini  nostri,  qua,  cum  tradidisset  plenam 
et  supremam  potestatem  Petro  sine  aliis,  ut  loquitur  Innocentius  III.  \ 
postea  eandem  confirmat  aliis,  sed  non  sine  Petro.  Apostolatus  ergo, 
et  in  ipso  Episcopatus,  immediate  et  iure  divino  est  ex  Christi  insti- 
tutione,  non  ad  imponendum  limitem,  sed  ad  cooperandum  supremae 
ac  plenae  potestati  Petri  in  aedificationem  Ecclesiae,  quam  Christus 
acquisivit  sanguine  suo.  Atque  id  expresse  confirmatur  a  testimoniis 
illis,  quae  emendator  opponit. 

,,Christus  equidem  ad  omnes  Apostolos  dicit:  Euntes  clocete  etc; 
dicit:  Qui  non  crediderit,  condemnahitiir ;  quibus  verbis  et  Petrum  et 
ceteros  Apostolos  instituit  pastores  et  doctores  super  omnes  gentes. 
Sed  haec  dicta  narrantur  Matthaei  capite  ultimo,  versiculo  ultimo ,  et 
ut  subiungit  S.  Marcus,  post  haec  dicta  illis  videntibus  elevatus  est  in 
coelum.  Ergo  antequam  contitueret  pastores  et  doctores  Apostolos  non 
sine  Petro,  iam  dixerat:  Pasce  oves,  pasce  agnos;  adeoque  antequam 
designaret  pastores  et  doctores,  iam  constituerat  Petrum  pastorem 
pastorum,  doctorem  doctorum,  ut^scilicet  capite  constituto  non  solum 
schismatis,  sed  et  erroris  tolleretur  occasio. 

„Eandem  argumentationem  suppeditat  aliud  Matthaei:  Quaecum- 
que  solveritis ,  erunt  soluta.  lam  antea  dixerat  Petro :  Quodcumqus 
solveris  etc. ,  ad  quae  necessario  verba  illa  sunt  referenda,  ut  possint 
intelligi.  Atque  hic  rogo  vos,  Emi  ac  Rmi  Patres,  ut  magis  magisque 
benevolentiam  vestram  indulgeatis,  si  in  re  tanti  momenti,  in  qua 
cardo  praecipue  vertitur  difficultatis,  diutius  aliquantulum  attentionem 
vestram  distineo. 

„Iesus  Christus  Dominus  noster  in  celebri  illo  testimonio  Mat- 
thaei  16  duplici  methaphora  utitur ,  petrae  scilicet  fundamentalis  et 
clavium:  Tu  es  Petrus,  et:  tihi  daho  claves.  Utrique  metaphorae  occa- 
sionem  dabat  ipse  Simon  loannis;  primae  metaphorae  de  petra  propter 
cognomen  suum  Petrus,  secundae  vero  metaphorae  clavium  propter 
suam  confessionem,  dicens:  Tu  es  Christus.  Attendite  Patres.  Equi- 
dem  quaenam  est  etymologia  nominis  Christi?  Audiatur  Lactantius: 
,Christus  non  proprium  nomen  est,  sed  nuncupatio  potestatis  et  regni: 
sic  enim  ludaei  reges  suos  appellabant.  Siquidem  sicut  nunc',  inquit 
Lactantius,  ,Ilomanis  indumentum  purpurae  insigne  est  regiae  digni- 

tatis  adsumptae ,  sic  ludaeis  unctio  sacra  nomen  ac  potestatem  habet 
regiam.  Verum  quoniam  Graeci',  prosequitur  Lactantius,  ^-/pfea&ai  di- 
cebant  ungi,  ob  hanc  rationem  nos  eum  Christum  nuncupamus.'  *  Id- 
ipsum  dixerat  iam  multo  ante  S.  lustinus. 

„Christus  igitur  idem  est  ac  rex;  et  reapse  si  qui  conceptus  ex- 
hibetur  frequentius  in  utriusque  foederis  Scriptura,  est  certe  titulus 
regis,  a  propheta  Balaam  usque  ad  Danielem ,  et  etiam  in  Novo  Te- 
stamento,  in  quo  angelus  ad  Mariam  a  regia  potestate  exorditur :  Et 
regnahit  in  domo  David  in  aeternum  ^.  Et  loannes  in  Apocalypsi :  Rex 
regum  et  Dominus  dominantium  ^.  Petrus  ergo  dicens :  Tu  es  Christus, 
Filius  Dei  vivi^  professus  est  divinitatem  non  modo,  sed  regiam  Christi 
potestatem;  quare  Christus  respondet:  Si  ergo  ego,  Christus  scilicet, 
rex  sum,  ego  dabo  tibi  claves  regni  mei,  et  tu  eris  regni  mei  cla- 
viger,  ianitor.  Claves  autem  regiae  potestatis  erant  insignia  apud  He- 
braeos,  quorum  reges  ferebant  clavim  super  humerum,  unde  celebre 
illud  Isaiae:  Parvulus  natus  est  tiobis ,  et  puer  datus  est  nobis,  et  factus 
est  principatus  super  humerum  eius  *,  hoc  est :  sunt  claves  in  signum 
regiae  potestatis. 

„Atque  in  eadem  metaphora  perseverans  Christus  subiungit :  Quod- 
cumque  solveris,  erit  solutum.  ISTon  enim  haec  est  tertia  metaphora,  ut 
vulgo  dicitur  etiam  apud  graves  commentatores ,  non  est  haec  tertia 
metaphora,  qua  usus  est,  quia  locum  non  habuisset;  est  eadem  meta- 
phora,  quae  prosequitur.  Nam  apud  Hebraeos,  ut  bene  norunt  anti- 
quitatis  hebraicae  periti,  claves  non  claudebant  vel  aperiebant  seras 
portarum  immittendo  vel  emittendo  transversam  ferri  laminam ,  ut 
apud  nos,  sed  vel  in  nodum  volvebant  vel  enodabant  aliquem  funi- 
culum,  qui  in  parte  interiori  portarum  in  hunc  finem  et  modum  erat 
concinnatus.  Unde  solvere  funiculum  idem  erat  ac  aperire,  innodare 
funiculum  idem  erat  ac  claudere.  Yerba  Christi  ergo  idem  sonant  ac 
illa  Isaiae :  Dabo  tibi  claves  David;  aperies  et  nemo  claudet,  claudes  et 
nemo  aperiet  ^. 

„Age  vero,  et  a  verbis  Christi  apud  Matth.  cap.  16  transeamus 
ad  verba  Christi  apud  Matth.  cap.  18 ,  in  quibus  adloquitur  Petrum 
cum  ceteris  Apostolis.  Christus  ad  omnes  dicit :  Quaecumque  solveritis, 
erunt  soluta.  lam  vero  haec  metaphora  solutionis  et  ligaminis  inusi- 
tata  erat  Christo,  qui  alias  semper  dicit:  Remittuntur  tibi  peccata  .  .  . 
Remitto  tibi  peccata  .  .  .  Quorum  remiseritis  peccata.  Nullibi  nisi  in 
hisce  duobus  testimoniis  adhibet  metaphoram  solvendi  et  ligandi.  Non 
potuisset  itaque  haec  metaphora  ab  Apostolis  intelligi,  nisi  praecessis- 
set  illa  promissio:    Tibi  dabo  claves ,   ad  Petrum.     Sine   illa   enim  po- 


^  Divin.  Institut.   lib.  IV.   n.  7.  —   S.  lustin.  Apolog.  II.   p.  92.   edit. 
maurin.     [Migne  P.  L.  VI,  464  sq.] 

tuissent  Petrus  et  Apostoli  respondere  Christo :  Quomodo  solvemus 
sine  clavibus?  da  prius  claves  ad  solvendum.  Attamen  neque  Petrus 
neque  Apostoli,  alias  semper  difficiles  ad  intelligendum ,  aliquam  dif- 
ficultatem  hic  proponunt.  Imo  Petrus  tanquam  ad  se  dicta  illa  verba 
accipiens,  statim  requirit,  quoties  hac  potestate  solvendi  posset  uti 
erga  fratrem  suum,  usque  septies?  Et  Christus:  septuagies  septies.  Ni- 
mirum  intellexit  Petrus,  se  quidem  habere  claves  ad  solvendum  in 
bonuni  Ecclesiae  ex  promissione  Christi,  sed  quum  impossibile  sit,  ut 
ipse  personaliter  per  se  et  immediate  in  toto  orbe  potestatem  clavium 
adhiberet,  ex  institutione  Christi  intellexit  [se]  nonnisi  per  confratres 
suos  Apostolos  tanquam  per  ianitores  sibi  subordinatos  illa  potestate  uti 
debere.  Apostoli  ergo  solvunt,  sed  ope  clavium,  quae  datae  sunt  Petro. 
Ergo  haec  duo  testimonia  opposita  sensum  literalem  non  infirmant, 
sed  magis  magisque  coufirmant  omnimodam  et  absolutam  dependen- 
tiam  Apostolorum  a  Petro. 

„Restat  et  tertium  testimonium,  super  quo  emendatio  etiam  in- 
nititur ,  et  de  quo  tantopere  gloriari  audivimus  heri  ex  hoc  am- 
bone  illmum  et  rmum  unum  oratorem :  Aedijicati  super  fundamentum 
Apostolo)-um.  Et  imprimis,  quoniam  rmus  orator  heri  tantam  nubem 
testium  ex  Patribus  citavit,  ut  hoc  probaret  de  Apostolis  dictum,  im- 
primis  licitum  sit  quaerere,  cur  omiserit  explicationem  S.  Anselmi. 
S.  Anselmus  enim  post  alios  ita  ratiocinatur :  ,Ex  Apostolo  funda- 
mentum  aliud  nemo  potest  ponere,  nisi  quod  positum  est,  quod  est 
Christus  lesus.  Quoniam  haec  propositio  est  negativa,  dicendum  est, 
quod  nunquam  aliud  fundamentum  licitum  est  ponere,  ac  proinde  etiam 
fundamentum  Apostolorum  est  Christus  lesus.  Ipse  enim  est  lapis 
angularis  in  fundamento  fundatus,  unde  subiungit  Apostolus  ovtoc  etc, 
cum  ipse  Christus  sit  lapis  angularis.'  Hac  posita  explicatione  S.  An- 
selmi  et  aliorum,  iam  videtis,  quod  ipsi  Apostoli  indigent,  et  quod 
Christus  solummodo  sit  fundamentum  etiam  Apostolorum ;  ac  proinde 
ad  rem  non  facit. 

„Sed  quoniam  communior  interpretatio  illa  est,  ut  fundamentum 
afficiat  ipsos  Apostolos ,  prosequor,  et  quidem  licitum  sit  scholastice 
distinguere.  Igitur  quod  Apostoli  sint  fundamentum,  respondeo  cum 
distinctione :  sunt  fundamentum  in  fide  et  praedicatione  —  concedo; 
sunt  fundamentum  in  regimine  Ecclesiae  —  nego. 

„Certe  Apostolus  nomen  fundamentum  hic  accipit  pro  doctrina  et 
praedicatione :  semper  Apostolus  cum  agit  de  fundamento  in  sensu 
metaphorico,  intelligit  praedicationem  et  doctrinam.  Quare  ad  Roma- 
nos  dicit,  se  non  praedicasse  in  locis,  in  quibus  lesus  Christus  praedi- 
catus  fuerat,  ne  super  alienum  fundamentum,  h.  e.  super  alienam  prae- 
dicationem,  aedificaret.  Ad  Ephesios  vero  multo  magis.  Quinam  enim 
sensus  est  sensus  Apostoli?  Dixerat  Apostolus,  quod  Ephesii  erant 
hospites  testamentorum,  h.  e.  externi  a  pactis  Dei  cum  ludaeis ;  nunc 

autem  dicit :  Estis  cives  sanctoriim  et  domestici,  h.  e.  in  domo  Dei,  ubi 
sunt  Patriarchae  et  Prophetae,  omnes  fideles  et  Angeli :  superaedificati 
super  fundamentum  Apostolorim  et  Proplietarum ,  h.  e. ,  ut  explicat 
S.  Ambrosius,  super  Novum  et  Yetus  Testamentum:  quod  enim  Apo- 
stoli  praedicant,  Prophetae  futurum  praedixerunt.  Loquitur  ergo 
Apostolus  de  Ecclesia  quoad  substantiam  fidei,  in  qua  omnes  fideles 
tum  in  statu ,  ut  aiunt ,  naturae ,  tum  in  statu  legis  scriptae ,  tum  in 
statu  legis  evangelicae  sunt;  et  idcirco  dicit  superaedificati :  sicut  He- 
braei  fuerunt  superaedificati  in  prima  domo ,  quae  fuit  Ecclesia  sub 
forma  patriarchali,-  ita  et  nos  aedificamur  super  domum  Ecclesiae  sub 
forma  iudaici  regiminis.  Unde  idem  Apostolus  ad  Hebraeos  inquit: 
Accessistis  ad  Sion  montem  et  civitatem.  Dei  viventis,  ad  Ecclesiam  primi- 
tivorum  et  multorum  A^igelorum  freqimitiam  ^. 

„Igitur  et  Apostoli  sicut  et  Prophetae  sunt  fundamentum  quoad 
praedicationem  fidei. 

„Atque  hoc  ipsum  confirmat,  non  infirmat  testimonium  Apoca- 
lypseos;  nam  in  Apocalypsi  dicitur  quidem,  quod  murus  habet  duo- 
decim  fundamenta:  sed,  Erni  ac  E,mi  Patres,  rogo,  ut  consulamus  ipsum 
textum.  Ita  incipit  caput  21 :  Vidi  coelum  novum  et  terram  tiovam. 
Primum  enim  coelum,  et  prima  terra  ahiit,  et  mare  iam  non  est.  lam 
videtur,  quod  hic  loannes  loquitur  de  tempore  post  diem  iudicii,  ac 
proinde  subiungit:  Et  ostendit  mihi  civitatem  sanctam  lerusalem  descen- 
dentem  de  coelo  a  Deo,  scilicet  est  Ecclesia  triumphans  in  coelis,  unde 
subiungit:  Et  templum  non  vidi  in  ea ,  Dominus  enim  o^nnipotens  tem- 
plum  illius  est,  et  Agnus.  Et  civitas  sole  non  eget,  neque  hma,  ut  luceant 
in  ea :  nam  claritas  Dei  illuminavit  eam. ,  et  lucerna  eius  est  Agnus.  .  . 
Et  portae  eius  non  claudentur.  Igitur  ex  contextu  evidens  est ,  quod 
Apostolus  loquatur  de  Ecclesia  triumphanti  in  coelis,  hoc  est  de  coe- 
lesti  lerusalem,  et  ita  eam  describit:  Et  hahebat  murum  magnum  et 
altum ,  hahentem  portas  duodecim ;  et  in  ^Jortis  Angelos  duodecim ,  et  no- 
mina  inscripta ,  quae  sunt  nomina  duodecim  trihuum  filiorum  Israel.  Et 
murus  civitatis  hahens  fiundamenta  duodecim,  et  in  ipsis  duodecim  nomina 
duodecim  Apostolorum  Agni. 

„Igitur  Apostoli  sunt  fundamentum  muri  civitatis  lerusalem,  sicut 
Patriarchae  sunt  portae  civitatis  lerusalem,  et  Angeli  sunt  custodes 
civitatis  lerusalem.  Ista  civitas  ex  Apostolo  loanne  constat  tum  ex 
fidelibus  Veteris  Testamenti,  qui  crediderunt  in  Christum  venturum, 
tum  ex  fidelibus  Novi  Testamenti ,  qui  crediderunt  in  Christum  ,  qui 
iam  venit ,  tum  etiam  ex  Angelis ,  qui  sunt  admmistrato7'ii  spiritus, 
omnes  in  ministerium  missi  propter  eos,  qui  haereditatem.  capient  salutis^. 
Unde  S.  Thomas  dicit:  Mysterium  Incarnationis  est  generale  quod- 
dam  principium,  ad  quod  respiciunt  omnes  et  Angelorum  et  hominum 

actus.  Quare  Ecclesia  ista  coelestis  constat  ex  Angelis  et  fidelibus, 
ut  (verba  sunt  S.  Augustini)  fiat  una  virtus  sub  uno  rege.  Igitur 
videtis,  quod  heic  fundamentum  Apostolorum  significat  praedicationem 
et  fidera.  Et  certe  si  duodecim  sunt  fundamenta,  et  Petrus  est  etiam 
fundamentum,  ecquis  est  ianitor?  et  si  sunt  duodecim  portae  et  sunt 
duodecim  Angeli,  ergo  Petrus  amisit  claves  in  hac  civitate  lerusa- 
lem,  de  qua  loquitur  loannes.  Absolute  illa  interpretatio  vera  est, 
quae  concludit,  civitatem ,  de  qua  loquitur  loannes,  esse  Ecclesiam 
triumphantem  in  coelis.  lam  vero ,  limi  Patres,  numquid  Apostoli 
habent  iurisdictionem  in  coelis ,  ubi  ipse  Christus  subiecit  se  Patri, 
ut  sit  Dominus  unus  in  omnibus?  Igitur,  Rmi  Patres,  concludamus, 
quod  To  fundamentum  heic  respicit  tantum  fidem  et  praedicationem ; 
et  proinde  sive  hoc  sive  alio  testimonio  nihil  potest  probari,  nisi  quod 
fides  ad  nos  venit  per  medium  Apostolorum:  unde  quod  dictum  est 
Petro  sine  illis,  dictum  est  illis  cum  Petro,  ut  scilicet  omnes  sciant, 
Ecclesiam  esse  apostolicam. 

„Et  haec  est  ultima  observatio  ad  riSum  emendatorem,  qui  di- 
cit:  videtis,  quomodo  Ecclesia  sit  apostolica;  quia  nonnisi  per  Apo- 
stolos  potestatem  clavium  exercet  Petrus;  et  institutio  Apostolatus,  qua- 
tenus  est  ordinarius,  non  dependet  a  voluntate  Petri  nec  a  voluntate 
Papae,  sed  est  divinae  institutionis.  Cum  igitur  transacta  fuerit  etiam 
haec  tertia  forma  externi  regiminis  Ecclesiae,  tunc  demum  ex  tribus 
Ecclesiae  militantis  formis  surget  una  Ecclesia,  quae  cum  Angelis  erit 
Ecclesia  triumphans  in  coelis,  ubi  non  adest  teraplum,  ubi  lucerna 
eius  est  tantummodo  Agnus,  ubi  et  Prophetae  et  Apostoli  et  Patri- 
archae  laudant  Dominum.  Concludamus  ergo,  quod  nulla  ratio  sit, 
quare  possit  retineri  eiusmodi  emendatio.  Siquidem  haec  testimonia 
opposita  non  sunt  limitationes  verborum  Christi,  quae  scilicet  Chri- 
stus  dixit  absolute  ad  Petrura." 

Post  finitam  totam  relationem  suffragia  lata  sunt,  atque  proposita 
emendatio,  quam  rmus  relator  recipi  posse  negavit,  fere  ab  oranibus 
reiecta  est  *. 

COMMENTATIO  III. 

Num  vi  Constitutionis  primae  de  Bcclesia  tenendum  sit,   Primatum  in  totam  Ecclesiam 
cum  sede  Eomana  iure  divino  atque  immutabiliter  connexum  esse. 

Capite  prirao  et  altero  Constitutionis  priraae  de  Ecclesia  defini- 
tur,  ipsum  Christum  in  Petro  Primatum  instituisse  atque  id  quidem 
ita,  ut  perpetuo  maneret.  Docetur  autem  praeterea  in  capite  se- 
cundo,  eum,  qui  succedat  Petro  in  sede  Romana,  secundura  Christi 
ipsius  institutionem  Petri  in  Primatu  esse  successorem.   Itaque  viden- 

dum  est,  num  quid  hoc  capite  contineatur  de  quaestione,  utrum  con- 
nexio  inter  Primatum  et  sedem  Romanam  iuris  divini  sit  an  liumani, 
cum  qua  cohaeret  altera  quaestio ,  utrum  Primatus  a  sede  Romana 
ad  aliam  transferri  possit  necne. 

In  ea  re  theologi  inter  se  non  consentiunt.  Dominicus  Soto 
(lY.  Dist.  24.  q.  2.  a.  5.)  separationem  Ecclesiae  auctoritate  fieri 
posse  defendit;  eius  opinionem  Grregorius  de  Valentia  (Analysis  fidei 
1.  YII.  c.  12.)  putat  singularem  esse  nec  satis  tutam;  Suaresius  (Con- 
tra  regem  Angl.  1.  III.  c.  19.)  rem  decidere  dubitat^.  Inter  theologos, 
qui  de  ea  re  post  habitum  Concilium  Yaticanum  egerunt ,  Palmieri  ^ 
connexionem  Primatus  cum  Romana  sede  solyi  non  posse  et  iuris  di- 
vini  esse  censet.  Franzelin^  eam  iuris  humani  quidem  sed  insepara- 
bilem  esse  docet.  Petrum  ipsum  ait  Primatum  Romanae  sedi  adne- 
xuisse,  sed  tali  supernaturali  assistentia  et  directione  ductum,  ut  eum 
ne  ipse  quidem  a  sede  Romana  solvere  potuerit ,  ^non  quideni  ex  de- 
fectu  potestatis  per  se  et  absolute  spectatae,  sed  ex  privilegio  indefectibili- 
tatis  apostolicae  in  sequenda  divina  directione,  praesertim  quoad  huius- 
modi  magnas  totam  Ecclesiam  eiusque  ipsum  visibile  fundamentum 
concernentes  institutiones ,  quantumvis  supponantur  non  immediate 
divini  sed  apostolici  dumtaxat  iuris.  Pro  successoribus  autem  Petri, 
quidquid  sit  de  potestate  per  se  et  abstracte  considerata,  rem  spectando 
in  concreto  cum  omnibus  suis  adiunctis,  unio  .  .  .  multo  magis  incom- 
mutabilis  iuris  censeri  debet"  *.  Quae  quidem  doctrina  nobis  non 
placet.  Si  enim  in  Ecclesia  potestas  exstat  unionem  illam  solvendi, 
haec  unio  incommutabilis  iuris  censeri  non  potest ;  nec  solum  valide, 
sed  etiam  licite  solvitur ,  si  quando  temporum  circumstantiae ,  ut  sol- 
vatur,  suadeant,  quae  quidem  circumstantiae  nunquam  fortasse  erunt; 
esse  tamen  absolute  impossibile,  ut  unquam  sint,  non  video,  quomodo 
probetur.  Sed  hoc  loco  non  tam  quaerimus,  utrum  unio  illa  solvi 
possit  necne,  quam  utrum  haec  unio  a  Deo  facta  et  propterea  iuris 
divini,  an  a  Petro  facta  et  propterea  iuris  humani  dicenda  sit.  Quae 
quidem  quaestio  cum  altera  quaestione,  utrum  pro  suprema  Ecclesiae 
potestate  insolubilis  sit,  necne,  plane  converti  videtur.  Etenira  haec 
unio,  si  a  Deo  facta  est,  divini  iuris  est  nec  humanae  potestati  sub- 
iecta;  sin  a  Petro,  humani  iuris  est  et  a  Petro  eiusque  successoribus, 
qui  totam  Petri  potestatera  haereditate  acceperunt,  tolli  potest.  Porro 
nobis  in  animo  non  est,  in  omnia ,  quae  in  utramque  partem  ajfferri  pos- 
sunt,  argumenta  inquirere;  ad  nostrum  institutum  sola  spectat  quaestio, 
num  quid   de   illa   re  in  Constitutione  prima   de  Ecclesia  contineatur. 


^  Y.  horum  aliorumque  de   hac  re   opiaiones   apud  Franzelln,   Theses 
de  Ecclesia  Christi  p.  202  sqq. 

^  Tractatus  de  Romano  Pontifice  p.  343  sqq. 
3  Theses  etc.  p.  210  sqq.  ''  L.  c.  p.  212. 

lam  Cardinalem  Franzelin  vidimus  negare,  unionem  illam  iuris 
divini  esse.  Is  igitur,  qui  unus  e  praecipuis  Vaticani  Concilii  tlieologis 
in  eius  Constitutionibus  dogmaticis  elaborandis  multum  occupabatur, 
non  censuit,  Constitutionem  primam  de  Ecclesia  quidquam  continere, 
quo  doceatur  vel  unde  concludi  possit,  unionem  illam  esse  iuris  divini. 

Aliter  iudicavit  Palmieri.  Ne  is  quidem  unionem  iuris  divini 
esse,  in  Constitutione  prima  de  Ecclesia  /orma^/^er  enuntiari  dicit ; 
sed  putat,  hanc  doctrinam,  ut  ex  Concilii  Florentini,  ita  etiam  ex  Ya- 
ticani  definitione  deduci  posse.  Dicit  enim ,  ab  his  Conciliis  definiri, 
Romanum  Poutificem  esse  Petri  successorem  et  Primatem  Ecclesiae. 
Quod  autem  a  Concilio  oecumenico  definiatur,  id  semper  et  in  omni- 
bus  circumstantiis  verum  esse.  Usque  ad  consummationem  saeculo- 
rum  igitur  verum  fore,  Romanum  Pontificem  Primatum  Ecclesiae  ob- 
tinere.  lam  rationem  aliam  huius  incommutabilis  unionis  Primatus 
cum  Romana  sede  esse  non  posse,  nisi  quod  divini  iuris  sit  et  hu- 
manae  potestati  subtracta.  Concludit  igitur,  saltem  eatenus  unionem 
illam  divini  iuris  esse ,  quatenus  Christus ,  etiamsi  Petro  electionem 
sedis,  cum  qua  coniungendus  sit  Primatus,  permiserit,  electionem  sedis 
Romanae  speciali  modo  ratam  habuerit.  Imo  probabile  esse  dicit, 
ipsum  Christum  Romanam  sedem  elegisse  Petrumque  illuc  direxisse  *. 

Quod  argumentum  nobis  probari  non  posse  videtur.  Potest  enim 
aliquid  a  Concilio  definiri ,  quod ,  quum  pendeat  ab  institutione  seu 
facto  mutabili,  non  necessario  semper  verum  manet.  Neque  enim  v.  g. 
video,  cur  definiri  non  possit,  Leonem  XIII.  esse  Summum  Pontificem 
et  Petri  successorem;  revera  inter  articulos,  de  quibus  Wicleff  et 
Huss  interrogandi  erant ,  continebatur  (art.  XXIY.)  quaestio :  „Item, 
utrum  credat,  quod  Papa  canonice  electus,  qui  pro  tempore  fuerit,  eius 
nomine  proprio  expresso,  sit  successor  B.  Petri,  habens  supremam  po- 
testatem  in  Ecclesia  Dei."  Exemplum  conciliaris  definitionis,  qua  de- 
finitur ,  quod  mutari  potest,  est  canon  9.  Sessionis  13.  Concilii  Tri- 
dentini:  „Si  quis  negaverit,  omnes  et  singulos  Christi  fideles  utrius- 
que  sexus,  cum  ad  annos  discretionis  pervenerint,  teneri  singulis  annis 
saltem  in  Paschate  ad  communicandum ,  iuxta  praeceptum  s.  matris 
Ecclesiae,  anathema  sit."  Id  negari  potuit  ante  latam  de  paschali 
communione  legem  et  negari  poterit,  si  abrogatur  vel  mutatur  lex 
sive  pro  tota  Ecclesia  sive  pro  aliqua  eius  parte.  Itaque  definitione, 
qua  is,  qui  in  Cathedra  Romana  Petro  succedat,  Primatum  eius  in 
universam  Ecclesiam  obtinere  dicitur,  uihil  continetur  neque  de  in- 
commutabilitate  connexionis  Primatus  cum  Romana  sede,  neque  de 
auctore  eius,  utrum  is  sc.  sit  ipse  Christus  an  primus  eius  vicarius. 
Examinanda  igitur  definitio  est,  et  videndum,  num  quid  aliis  eius 
verbis  de  ea  re  doceatur. 


*  Palmieri,  Tractatus  de  Eomano  Pontifice  p.  336  sqq. 

Canone  nihil  de  liac  re  continetur.  Si  ea  forma  retenta  esset, 
qua  primo  propositus  est,  periculum  fuisset ,  ne  diceretur  asserere  di- 
vinum  eonnexionis  Primatus  cum  Romana  sede  ius.  Sed  quum,  ut 
Tidebimus,  forma  eius  propter  id  ipsum  mutata  sit,  ne  hanc  doctri- 
nam  continere  videretur ,  ipsa  canonis  historia  argumento  est,  Con- 
"cilium  eam  doctrinam  definire  noluisse. 

Capitis  verba,  quae  huc  spectant,  haec  sunt:  „•  .  .  saeculis  omni- 
bus  notum  est ,  quod  sanctus  beatissimusque  Petrus  .  .  .  a  Domino 
nostro  lesu  Christo  .  .  .  claves  regni  accepit:  qui  ad  hoc  usque  tem- 
pus  et  semper  in  suis  successoribus,  Episcopis  sanctae  Romanae  sedis 
ab  ipso  fundatae  eiusque  consecratae  sanguine ,  vivit  et  praesidet  et 
iudicium  exercet.  Unde,  quicunque  in  hac  Cathedra  Petro  succedit, 
is  secundum  Christi  ipsius  institutionem  Primatum  Petri  in  universam 
Ecclesiam  obtinet." 

Hoc  loco ,  praesertim  ultimis  verbis,  videri  possit  doctrina  enun- 
tiari,  Primatum  cum  Romana  sede  Christi  ipsius  institutione  conne- 
xum  esse.  Dicitur  enim  is,  qui  episcopalem  Petri  sedem  Romae  ob- 
tinet,  „secundum  Christi  ipsius  institutionem"  Primatum  Petri  obtinere. 
Quare  ad  respondentem  locum  schematis  pristini  de  Ecclesia,  ex  quo 
nostra  Constitutio  desumpta  est,  animadvertunt  Patres  in  observationibus 
de  eo  factis,  „distinguendum  esse  inter  ius,  quo  Petrus  generatim  habet 
successores,  quodque  est  ex  institutione  divina ;  et  inter  ius,  quo  Pe- 
trus  habet  successores  nominatim  in  sede  Romana,  quodque  ex  facto 
Petri  repetitur".  Yolunt  igitur  mutari  locum.  Sed  Patres  deputa- 
tionis,  licet  concedant,  recte  discrimen  illud  statui,  tamen  pristini 
schematis  verba  retinent.  Discrimen  illud  dicunt  indicari  „1.  tum 
verbis  ,Romanae  sedis  ab  ipso  (sc.  Petro ,  non  a  Christo)  fundatae' ; 
2.  tum  verbis  ,quicunque  in  hac  Cathedra  succedit,  is  .  .  .',  quibus 
successio  ,in  hac  cathedra'  distinguitur  a  iure ,  quo  Primatus  in  uni- 
versam  Ecclesiam  obtinetur"  ^ 

Quae  de  hoc  loco  et  canone  respondente  a  Patribus  disputata 
sunt,  accuratius  infra  referemus.  Ad  ipsa  huius  loci  verba  melius  in- 
telligenda  hic  solum  addimus,  distinguendum  esse  inter  legem  peren- 
nitatis  Primatus  Petri,  quae  est  ipsius  Christi  lex,  et  conditionem  suc- 
cessionis.  Conditio  implenda,  ut  aliquis  Petro  in  Primatu  succedat, 
est  haec,  ut  ei  succedat  in  Episcopatu  Romano.  Quaeritur,  utrum 
etiam  haec  successionis  conditio  a  Christo ,  an  a  solo  Petro  ortum 
ducat.  Yerbis,  de  quibus  agimus,  „quicunque  in  hac  [Romana]  Cathe- 
dra  succedit,  is  secundum  Christi  ipsius  institutionem  Primatum  Petri 
obtinet",  non  indicatur,  conditionem  illam  ipsius  Christi  institutione 
positam  esse.  Etenim ,  etiamsi  sola  lex  successionis  divina  est,  con- 
ditio   autem    successionis   humanae  originis ,   is ,    qui    conditionem  im- 


1  Relatio  etc.     C.  V.  276  a. 

plevit,  lege  seu  institutione  divina  seu  iure  divino  Petro  succedere 
recte  dicitur,  id  quod  Palraieri  *  hoc  exemplo  illustrat:  „Fac  ferri 
legem,  quod  qui  in  studiis  magis  profecerit,  munere  quodam  done- 
tur.  Titius  ceteris  antecellit  munusque  obtinet.  Quo  iure?  lure  legis. 
At  lex  Titium  non  respicit,  sed  in  genere  digniorem.  Profecto :  sed 
posita  conditione,  quae  in  solo  Titio  reperitur,  illud  ius,  quod  lex 
digniori  concedebat,  totum  penes  Titium  eumque  solum  exsistit.  lam 
vero  lata  est  lex  divina :  Petro  in  Primatu  succedere  quis  semper  de- 
bet,  sive  aliquis  semper  Primatum  collatum  primo  B.  Petro  gerere 
debet;  quis  vero  ex  tot,  qui  possent,  actu  succedat,  determinatum  est 
facto  originali  Petri;  conditioni  proinde  satisfacit  solus  Romanus  Epi- 
scopus :  illud  ergo  divinum  ius  successionis  in  Romano  Episcopo  eoque 
solo  reperitur." 

Alia  verba  loci  supra  ex  capite  altero  Constitutionis  citati,  qui- 
bus  exprimi  videri  possit,  connexionem  Primatus  cum  Pomana  sede 
insolubilem  esse  et  ad  divinam  legem  referendam,  sunt  haec:  „qui 
[Petrus]  ad  hoc  usque  tempus  et  semper  in  suis  successoribus,  Episcopis 
sandae  Romanae  sedis  ab  ipso  fundatae  eiusque  consecratae  sanguine, 
vivit  et  praesidet  et  iudicium  exercet".  Dixerit  enim  quispiam,  prop- 
terea  solum  sedis  Romanae  Episcopos  dici  posse  semper  fore  succes- 
sores  Petri  in  Primatu,  quia  connexio  Primatus  cum  sede  Pomana 
perpetuo  insolubilis  agnoscatur  et  a  Christo  Domino  ipso  facta. 

Sed  ut  alia,  quae  moneri  possent,  omittamus,  illud  ^semper" 
negamus  licere  ita  premere,  ut  Concilium  Yaticanum  enuntiasse  dica- 
tur ,  coniunctionem  Primatus  cum  sede  Romana  ad  finem  saeculorum 
usque  permansuram  esse.  Habet  enim  illa  vox  etiam  latiorem  sen- 
sum,  ut  sententia  illa  explicari  possit  ita :  Petrus  in  suis  successori- 
bus ,  Romanis  Episcopis ,  ad  hoc  usque  tempus  vixit  et  nunc  etiam 
vivere  pergit,  ut  „semper"  fere  idem  sit  ac  „continenter"  vel  „perse- 
veranter".  Quam  explicationem  ut  sequamur,  iam  movemur  tempore 
praesentis,  quo  usurpantur  verba  „vivit  et  praesidet  et  iudicium  exer- 
cet".  Accedit,  quod  sententia  in  pristino  schemate,  ex  quo  desumpta 
est,  ita  conformata  est,  ut  vox  „semper"  aliter  explicari  nequeat. 
Eam  sententiam  statim  referemus.  Tandem.  profecto  Concilium,  si 
voluisset  definire,  connexionem  Primatus  cum  sede  Romana  ad  con- 
summationem  saeculorum  permansuram  esse ,  id  claris  et  apertis  ver- 
bis  enuntiasset ,  quemadmodum  prima  sententia  capitis  enuntiavit, 
Primatum  in  Ecclesia,  „quae  fundata  supra  petram  ad  Jinem  saecido- 
riim  iisque  firma  stabit,  iugiter  durare". 

Ipsis  igitur  capitis  verbis  non  enuntiatur,  Primatum  cum  Romana 
sede    ab   ipso   Christo    immutabiliter    connexum    esse.     Patres   autem 


*  Tractatus  de  Roraano  Pontifice  p.  334. 

Concilii  Yaticani  de  ea  re  nihil  in  Constitutionem  recipere  voluisse, 
praeclarissime  eius  historia  probatur,  quam  accurate  iam  persequamur. 

In  capite  undecimo  pristini  schematis  de  Ecclesia  doctrina,  quae 
in  capite  altero  Constitutionis  proponitur,  hisce  enuntiatur :  „.  .  .  B.  Pe- 
trus  suscepta  Ecclesiae  gubernacula  non  reliquit.  Semper  enim  in 
suis  successoribus,  Episcopis  sanctae  E,omanae  sedis,  ab  ipso  primum 
fundatae,  eiusque  consecratae  sanguine,  vivit  et  praesidet  et  iudicium 
exercet,  ita  ut,  quicunque  in  hac  Cathedra  Petro  succedit,  is  iuxta 
Christi  ipsius  institutionem  Primatum  Petri  in  universam  Ecclesiam 
obtineat."  ^  Ad  hanc  sententiam,  quae  fere  tota  in  Constitutionem 
conciliariter  approbatam  recepta  est,  theologi  haec  adnotant:  „His 
continetur  successionis  in  Petri  Primatu  conditio;  licet  enim  Petrus 
sui  Primatus  successores  habeat  iure  divino  pendente  a  voluntate 
Christi  institutoris ,  qui  perpetuae  successionis  legem  tulit,  attamen 
ipsos  successores  esse  Pomanos  nominatim  Episcopos,  pendet  a  Prima- 
tus  cum  Romano  Episcopatu  coniunctione  facta  per  Petrum,  quo  facto 
continetur  successionis  perpetuae  conditio."-  Licet  igitur,  qui  schema 
composuerunt,  dicant,  eum,  qui  in  Cathedra  Romana  Petro  succedat, 
iuxta  Christi  ipsius  institutionem  Primatum  in  universam  Ecclesiam  ob- 
tinere,  tamen  dicere  nolunt,  ipsam  Primatus  cum  Pomana  sede  con- 
iunctionem  ipsius  Christi  opus  seu  iuris  divini  esse,  imo  eam  ad  Pe- 
trum  referunt.  Illa  verba  Patres  deputati  in  schemate,  quod  Congre- 
gationi  generali  proponunt,  retinent.  Itaque  ne  in  hoc  quidem  sche- 
mate  sententia  continetur,  connexionem  Primatus  cum  Romana  sede 
iuris  divini  esse.  Locus  huius  schematis,  de  quo  agitur,  est  hic:  „. . .  bea- 
tissimus  Petrus  .  .  .,  qui  a  Domino  nostro  .  .  .  claves  regni  accepit, 
ad  hoc  usque  tempus  et  semper  in  suis  successoribus,  Episcopis  s.  Ro- 
manae  sedis  ab  ipso  fundatae  eiusque  consecratae  sanguine,  vivit  et 
praesidet  et  iudicium  exercet:  ita  ut,  quicunque  in  hac  Cathedra  Petro 
succedit,  is  iuxta  Christi  institutionem  Primatum  Petri  in  universam 
Ecclesiam  obtineat."  ^     Sed  redeamus  ad  pristinum  illud  schema. 

Canon  XV.  hic  erat:  „Si  quis  dixerit,  non  esse  ex  ipsius  Christi 
Domini  institutione ,  ut  B.  Petrus  in  Primatu  super  universam  Eccle- 
siam  habeat  perpetuos  successores ;  aut  Romamim  Pontificem,  7ion  esse 
iure  divino  Petri  in  eodem  Primatu  successorem.,  anathema  sit."^ 

Quum  theologi ,  ut  modo  ex  adnotatione  theologorum  capiti  un- 
decimo  addita  intelleximus ,  doctrinam  in  schema  recipere  nollent, 
connexionem  Primatus  cum  Pomana  sede  iuris  divini  esse ,  eam  doc- 
trinam  ne  hoc  quidem  canone  expressam  esse  dicamus  oportet.  Atque 
revera  Romanus  Pontifex  iure  divino  Primatum  Petri  obtinere ,  ut 
supra  explicavimus,   dici  potest,   etiamsi  connexio  Primatus   cum  Ro- 


1  Schenia  ete.     C.  V.  571  c.  ^  Ibid.     C.  V.  613  c. 

3  Schema  etc.     C.  Y.  270  d  sq.  '^  Schema  etc.     C.  Y.  578  d. 

mana  sede  iuris  humani  est,  propterea  sc. ,  quia  ipsa  perpetuitas  Pri- 
matus  divini  iuris  est.  Hic  tamen  canon,  si  mutatus  non  esset,  fa- 
cile  ita  explicari  potuisset,  ut  divinum  ius  connexionis  illius  asserere 
diceretur.  Quum  enim  priori  eius  parte  iam  sermo  esset  de  perpetui- 
tate  Primatus  a  Christo  instituta ,  altera  praeterea  dicitur  Romanus 
Pontifex  hunc  Primatum  iure  divino  obtinere.  Instantibus  igitur  Pa- 
tribus  mutatus  est  canon,  atque  haec  ipsa  mutatio  iam  argumento  est, 
Patres  ius  divinum  connexionis  illius  asserere  noluisse. 

Atque  inter  ipsas  observationes,  quas  Patres  de  pristino  schemate 
scriptas  tradiderunt,  aliquae  circa  canonem  XY.  et  locum  responden- 
tem  capitis  undecimi,  quem  supra  citavimus,  versantur,  quibus  cavere 
volunt,  ne  ius  divinum  connexionis  Primatus  cum  Romana  sede  vide- 
atur  enuntiari  ^.  Deputati  tamen  Patres,  quum  schema  reformarent, 
verba  capitis  et  canonem  retinuerunt^  iisque  divinum  illius  connexionis 
ius  exprimi  negarunt.  Quid  Patribus  in  relatione  cum  schemate  re- 
formato   iis  tradita  responderint,   vidimus    supra  ^.     Clarius  respondet 


*  Duodeviginti  animadvertunt  ad  caput  XI.:  „Non  satis  apparet,  utrum 
de  iure  divino  Primatus  ita  adnexus  sit  Romanae  sedi,  ut  in  nullius  pote- 
state  sit,  eum  in  aliam  sedem  transferendi.  Hinc  melius:  ,Ita,  ut  Roma- 
nus  Pontifex  Petro  in  Episcopatu  succedens  Petri  ipsius  Primatum  in  uni- 
versam  Ecclesiam  Romae  divina  ordinatione  constitutum  consequatur  et  in 
suos  successores  transmittat'."  (Synopsis  analytica  observationum  n.  12.) 
In  canonem  XY.  haec  observantur:  „Certum  est,  illum,  qui  Romae  sedet, 
esse  successorem  Petri  in  Primatu,  et  quidem  iure  divino;  sed  non  ita  cer- 
tum  est,  verum  successorem  Petri  in  iure  divino,  perpetuo  sedem  Romae 
habiturum ;  de  quo  nulla  exstat  divina  promissio.  Quare  hanc  partem  ita 
emendandam  proponit:  ,Si  quis  dixerit,  Romanum  Pontificem,  qui  successor 
est  sedis  Petri,  non  esse  iure  divino  Petri  in  eodem  Primatu  successorem, 
a.  s,'  Ubi  fit  distinctio  inter  sedem  Petri  et  sedem  Roraanam.  Priori  ex 
iure  divino,  alteri  ex  facto  tribuitur  Primatus."  (Synopsis  n.  72.)  —  Alius 
proponit  canonem  hac  forma :  „S.  q.  d. ,  non  esse  .  .  .  perpetuos  suc- 
cessores,  aut  Romanum  Pontificem,  utpote  Petri  in  eodem  Primatu  succes- 
sorem ,  eisdem  ac  Petrum  Primatus  praerogativis  super  universam  Eccle- 
siam  iure  divino  non  gaudere,  a.  s."  (Synopsis  n.  73.)  —  «Alii  Rmo 
Patri  in  canone  XY.  pars  altera  immutanda  videtur  et  alterutra  ex  se- 
quentibus  formuhs  substituenda:  ,aut  Romanum  Pontificem  B.  Petro  in  Ro- 
mano  Episcopatu  succedentem  eidem  iure  divino  in  eodem  Primatu  non 
succedere',  vel:  ,aut  Romanum  Pontificem  non  esse  legitiraum  B.  Petri  suc- 
oessorem ,  ideoque  iure  divino  non  habere  Primatum  in  Ecclesia'.  Huius 
vero  additionis  ratio  est,  quia  duo  concurrere  debuerunt,  ut  Romanus  Pon- 
tifex  sit  B.  Petri  successor  in  Primatu  ,  primo  voluntas  Christi  conferentis 
Primatura  B.  Petro,  secundo  factum  B.  Petri,  quo  elegit  sibi  Roraanam  se- 
dem.  Ex  hi-s  duobus  primum  constituit  vere  ius  divinum ,  secundum  vero 
non  ita,  sed  fuit  condiiio  perpetuae  successionis.'^  (Synopsis  n.  87.) 
»  Schema  etc.     C.  Y.  270  d  sq.  273  d  sq.  ^  P.   140. 

Rmus  Pie,  Episc.  Pictaviensis,  in  relatione,  quam  nomine  deputationis 
de  toto  schemate  ante  discussionem  generalem  habuit.  „In  successo- 
ribus  B.  Petri ,  qui  sunt  Romani  Pontifices,"  inquit,  „ubique  duo  di- 
stingui  debent.  Ex  iure  divino,  sc.  ex  institutione  Christi,  pendet 
perpetuae  successionis  lex,  qua  ratum  divinitus  est,  ut  Petrus  semper 
debeat  habere  successores.  Ex  facto  autem  Petri ,  qui  sedem  ac  ca- 
thedram  suam  apostolicam,  mirabili  Christi  dispensatione,  ut  ait  Gre- 
lasius  Papa,  et  disponente  Domino,  ut  ait  Lateranense  II.,  ex  facto 
Petri,  inquam,  qui  sedem  ac  Cathedram  suam  apostolicam  in  Urbe 
locavit  et  suo  sanguine  consecravit,  pendet,  quod  illa  successio  in  sede 
Eomana  locum  habeat,  ita  ut  successor  B.  Petri  nominatim ,  vel,  ut 
aiunt,  reduplicative ,  sit  Romanus  Episcopus;  et  hoc  quidem  exsistit 
ex  iure  illo  humano,  quod  melius  tamen  et  verius  ius  ecclesiastico- 
apostolicum  nominatur.  —  Attamen  non  tantum  textus  capitis ,  sed 
ipsiusmet  canonis  visus  est  servandus  prout  iacebat.  E  duabus  enim 
propositionibus  fide  definitis  procedit,  scilicet  ex  prima  illa  proposi- 
tione  fide  certa,  nempe,  Primatum  S.  Petri  in  aliquo  suo  successore 
et  haerede  continuari :  et  ex  secunda  illa  propositione,  ,ipsum  Ponti- 
ficem  Romanum  successorem  esse  B.  Petri,  principis  Apostolorum', 
quae  verbotenus,  et  non  per  incisum,  sed  directe  a  Concilio  Floren- 
tino  decreta  ac  definita  est :  et  hoc  quidem  inteUic/itur  de  Romano  Pon- 
tifice  ut  historice,  et  de  facto  liabetur  in  Ecclesia  absque  ulla  interrup- 
tione  ab  initio  temporis,  relictis  quaestionibus  et  hypothesihiis  in  schola 
■pliis  minusve  lihere  agitatis ,  quoad  perpetuitatem  urhis  Romae  et  coniunc- 
tionem  Primatus  cum^  sede  Romana.'^  ^. 

Itaque  verba  capitis  et  canonis  retenta  sunt.  Sed  Patres  non  ac- 
quieverunt.  Unus  ex  iis  in  discussione  speciali  hanc  proposuit  emen- 
dationem  alterius  partis  canonis :  „aut  Romanum  Pontificem  Petri 
successorem  eius  Primatum  in  Ecclesia  non  tenere,  a.  s."  ^.  Yoluit 
igitur  illud  „iure  divino"  omitti.  Respondet  RiSus  Zinelli,  Episc,  Tar- 
visinus,  deputationis  relator:  „Quamvis  dubitari  non  possit,  quod  Pe- 
trus  ex  revelatione  divina  ab  Antiochia  fuerit  translatus  ad  Urbem, 
ut  ait  Innocentius  III.  in  Hbro  II.  ^,  et  in  Urbe  sedem  suam  fixerit, 
in  qua  Dominus,  ut  ait  idem  Innocentius  III.,  praeviderat  martyrio 
coronandum;  attamen  deputatio,  cum  canonem  proposuit,  non  intelli- 
gebat  propositionem  supradicto  asserto  oppositam  [Petrum  ipsum  sua 
sponte  Romam  elegisse]  hic  et  nunc  configere;  sed  tantum  illos,  qui 
posito  facto  Petri,  ex  quo  Episcopi  Romani  sunt  successores  Petri,  non 
iure  divino  ut  tales  esse  ipsius  etiam  in  Primatu  successores  assere- 
rent.  Sicut  autem ,  si  relinquantur  verba  ,iure  divino',  ut  stant  nunc 
in  textu,   posset  aliquid  ambigui  subesse,  et  hic  posset  videri  configi 

assertum  eorum,  qui  factum  Petri  tantum  humanum  fuisse  dicunt  (et 
haec  non  erat  intentio  deputationis) ;  sic  acceptat  emendationem  iuxta 
modum ,  ut  phrasis  ,divino  iure'  deleatur  in  secunda  parte  et  ad- 
datur  primae,  nempe  post  verba  ,ipsiu8  lesu  Christi  Domini  institu- 
tione'  addatur  ,seu  iure  divino';  et  iuxta  hunc  modum  deputatio  de 
fide  emendationem  acceptat."  ^  Emendatione  unanimiter  admissa^  ca- 
non  ea  forma  conceptus  est  ^ ,  qua  exstat  in  Constitutione  conciliariter 
tandem  approbata;  eius  forma  ipsa  talis  est,  ut  pateat,  Patres  noluisse 
dicere,  coniunctionem  Primatus  cum  Romana  sede  iuris  divini  esse, 
quum  priori  parte  expresse  enuntietur,  B.  Petrum  iure  divino  in  Pri- 
matu  successores  habere,  deinde  altera  simpliciter  addatur,  Romanos 
Episcopos  eius  esse  successores. 

Sed  mutato  canone,  unus  ex  Patribus  etiam  mutari  voluit  verba 
capitis:  „Unde,  quicunque  in  hac  Cathedra  Petro  succedit,  is  iuxta 
Christi  ipsius  institutionem  Primatum  Petri  in  universam  Ecclesiam 
obtinet."  Id  proponebat,  quum  de  tota  Constitutione  suffragia  fer- 
rentur.  „Praedictis  verbis",  inquit*,  „videtur  prorsus  definiri  quaestio, 
quo  iure  Romanus  Pontifex  succedat  in  Primatu,  quam  consulto  statu- 
tum  est  intactam  relinquere;  et  quidem  definiretur  adoptando  unam 
ex  illis  ,  quae  ea  de  re  exstant  sententiae.  Sat  quidem  notum  est, 
sententias  illas  ad  tres  recenseri.  Prima  tenet,  Petrum  ex  iussione 
Christi  iunxisse  Primatum  sedi  Romanae ;  proinde  Romanum  Ponti- 
ficem  succedere  Petro  in  Primatu  iure  divino:  atque  adeo  rite  con- 
cludit,  nec  ipsum  Romanum  Pontificem  posse  seiungere  Primatum  ab 
Episcopatu  Romano.  Haec  sententia  est  Melchioris  Cani,  Grregorii  de 
Valentia,  aliorumque  gravissimorum  theologorum.  Secimda  tenet,  Pri- 
matum  adnexum  esse  sedi  Romanae  iure  ecclesiastico :  quare  cohae- 
renter  concludit,  unum  ab  altera  iustis  de  causis  separari  posse  a 
Summo  Pontifice,  qui  eodem  quo  Petrus  uniendi  vel  segregandi  gaudet 
potestate.  Hanc  sequuntur  Soto,  Banez,  aliique.  Tertia  denique  est 
eorum,  qui  tenent,  Romanum  Pontificem  succedere  Petro,  quoad  Ro- 
manam  Cathedram,  ex  iure  ecclesiastico ;  et  quoad  Primatum,  ex  iure 
divino.  Posteriorem  propositionis  partem  ita  exponunt,  nempe:  quo- 
niam  Petrus  ipse  Primatum  divinitus  ei  coUatum  ac  successoribus 
transmittendum,  ad  unitatem  Ecclesiae  perpetuo  servandam,  cum  Ro- 
mano  Episcopatu  simul  gessit,  quasi  unum  alteri  ita  inseruit,  atque 
inoculavit,  ut  unus  idemque  esset  et  Episcopus  Romanus  et  universae 
Ecclesiae  Primas,  et  ipsa  Ecclesiae  unitas  in  Romano  Episcopo  quasi 
personificaretur ,  ideoque  Episcopatum  Romanum  habendum  esse  so- 
lum  uti  conditionem  ad  successionem  in  Primatu:  ita  ut  hoc  ipso, 
quod  quis   in  Episcopatu  Petro   succedit,    et  in  Primatu  simul  divino 

iure  succedat  ^.  Ex  hoc  facto  Petri  inferunt,  Primatum  et  Episcopa- 
tum  Romanum  inseparabiles  omnino  evasisse.  Hanc  sententiam  ex 
aliis  theologis  collegit  exponitque  cl.  Perronius,  De  liarum  senten- 
tiarum  merito  non  est  hic  disserendi  locus;  quamvis  illarum  prima 
mihi  magis  arrideat,  utpote  quae  firmior  et  magis  sibi  cohaerens  est; 
attamen  nec  ista  nec  alia  uti  doctrina  catholica  definiri  valet.  Omnes 
theologorum  sententiae  sunt,  et  ex  istis  nullam  seligere  statutum  est. 
„Sed  e  contra  factum  esse  videtur ,  cum  in  schemate  reformato 
praedicta  tertia  sententia,  quoad  ipsa  quoque  verba,  praecise  retenta 
sit.  Quod  apprime  patebit  ex  sequenti  collatione  textus  huius  capitis 
et  adnotationis  31.  -pviovis  schema,tis  De  Ecdesia^  (cui  Riui  deputationis 
Patres  in  relatione  de  schemate  informato  p.  7.  se  remittunt^)  cum  ex- 
positione  praedictae  tertiae  sententiae ,  facta  a  Perronio  in  Praelec- 
tionibus  theologicis  Prop.  3.  Edit.  Mediol.  1857.  p.  485  sq. : 


Textus  capitis  secundi  schematis. 

,Unde  quicunque  in  hac  Cathe- 
dra  Petro  succedit,  is  iuxta  Christi 
ipsius  institutionem  Primatum  Petri 
in  universam  Ecclesiam  obtinet.' 


Textus  adnotdtionis  31.  prioris 
scJiematis. 

,His  continetur  siiccessionis  in  Pe- 
tri  Primatu  conditio ;  licet  enim 
Petrus  sui  Primatus  successores  ha- 
beat  iure  divino ,  pendente  a  vo- 
luntate  Christi  institutoris,  qui  per- 
petuae  successionis  legem  tulit : 
attamen  ipsos  successores  esse  Ro- 
manos  nominatim  Episcopos ,  pen- 
det  a  Primatus  cum  Romano  Epi- 
scopatu  coniunctione  facta  per  Pe- 
trum  :  quo  facto  continetur  succes- 
sionis  perpetuae  conditio;  idemque 
factum,  utpote  penitissime  cohae- 
rens  cum  iis,  quae  de  Romanorum 
Pontificum  Primatu  catholica  fide 
tenemus,    factum   dogmaticum  est, 


Textus  Perronii. 

,Romani  Pontifices,  Petri  in  Epi- 
scopatu  Romano  successores,  illius 
Primatum  iure  divino  obtinuerunt, 
non  autem  humana,  sive  ecclesia- 
stica  politica  dispositione.' 

Textus  Perronii  loc.  cit.  pagina 
dicta. 

,N.  571.  Uti  ex  ipsa  proposi- 
tionis  enuntiatione  liquet,  apprime 
secerni  debet  in  Romanis  Pontifi- 
cibus  eorum  successio  in  Romanum 
Petri  Episcopatum ,  seu  Romanam 
Petri  sedem  et  Cathedram,  a  suc- 
cessione  in  eius  Primatum.  Suc- 
cessio  enim  in  Petri  Episcopatum 
iuris  ecclesiastici  est,  successio  vero 
in  illius  Primatum  est  iuris  plane 
divini.  Successio  in  Petri  sedem 
uti  conditio  solum  se  tenet  ad  suc- 
cessiouem  in  eius  Primatum,  qui 
cum  ex  Christi  institutione ,  quod 
ostendimus,  perpetuus  in  Ecclesia 
sit,  et  alligatus  personae  Petri,  fit. 


^  Sententia  haec  est:  Christus  Petro  ipsi  reliquit,  in  qua  urbe  sedem  epi- 
scopalem  conderet,  cuius  ipse  esset  Episcopus,  ita  tamen,  ut  vellet,  cum 
hac  sede,  quara  Petrus  electurus  esset,  Primatum  immutabiliter  ad  consum- 
mationem  saeculorum  usque  coniunctum  esse. 

ideoque  certum  non  tantum  certi- 
tudine  simpliciter  liumana  ac  hi- 
storica,  sed  infallibilitatis,' 


ut,  qui  Petro  in  Episcopatu  succe- 
dit,  tioc  ipso  in  eius  Primatum  ex 
Christi  dispositione  succedat.' 


„Haec  conformitas  capitis  secundi  in  schemate  cum  praedicta  tertia 
theologorum  sententia  deprehenditur  etiam  ex  pristino  canone,  qui 
nunc  reformatus  apparet.  Ut  ille  iacebat,  damnabat  veluti  haeresim 
sententiam  negantem ,  Romanum  Pontificem  succedere  Petro  in  Pri- 
matu  iiire  divmo.  At  si  canones  damnant  senteutias  oppositas  doc- 
trinae  catholicae ,  quae  docetur  in  capitibus  praecedentibus ,  sequitur, 
quod  in  verbis :  Unde  quicunque  in  hac  Cathedra  Petro  succedit,  iuxta 
Christi  ipsius  itistitutionem  Primatum  Petri  in  universam  Ecclesiam  ob- 
finet  (quae  in  priori  schemate  legebantur  aeque  ac  in  reformato),  suc- 
cessio  Romani  Pontificis  in  Primatu  ex  iure  divino  et  intendebatur  et 
exprimebatur.  At  canon  reformatus  est,  silendo  de  iure,  quo  Roma- 
nus  Pontifex  succedat  inPrimatu;  congruenter  ergo  aliter  informanda 
est  etiam  praevia  doctrina. 

^Nec  subsumi  valet,  quod  schema  capitis  loquatur  de  facto  ac- 
tuali,  cuius  vi  Romanus  Pontifex  revera  obtinet  Primatum  iiire  divino, 
verba  enim :  qtdcunque  .  .  .  succedit  .  .  .  in  Ccdhedra  .  .  .  obtinet  Pri- 
matum  iuxta  Christi  institutionem ,  non  innuunt  simplex  factum ,  sed 
rationem  potius ,  qua  successor  in  Cathedra  succedat  et  in  Primatu, 
quae  ratio  aperte  dicitur  esse  Christi  institutio,  hoc  est  ius  divinum. 

„Demum  locutio  isthaec  ad  minimum  aequivoca  esset,  et  ideo 
omnino  vitanda :  tum  relate  ad  catholicos,  qui  in  fidei  doctrina  aperte 
docendi  sunt,  tum  relate  ad  heterodoxos,  ne  Concilium  aut  decepto- 
rem  aut  deceptum  fuisse  blasphement. 

„Sequenti  igitur  modo  schema  reformari  optarem:  Pro  verbis  Vnde 
quicunque  etc.  usque  ad  ohtinet,  dicerem:  ,TJtide  quicunque  in  hac  Ca- 
thedra  sedet,  is  tanquam  successor  Petri  i?i  Primatu,  ipsum.  Petri  Prima- 
tum  in  universam  Ecclesiam.  iicre  divino  ohtinet' " 

Respondet  ^  Episcopus  Calvensis,  deputationis  relator:  „Hic  rinus 
proponens  reapse  scrupulis,  et,  ut  videtur,  merito  agitatus  est,  ne  vi- 
deretur  una  ex  tribus  sententiis  catholicis  praeiudicari.  Permittatis 
ergo  rogo,  ut  breviter  statum  quaestionis  exponam.  Igitur  successio  ad 
beatum  Petrum  duo  respicit,  successionem  in  Cathedram  et  successionem 
in  Primatum.  lure  divino  (et  est  dogma  fidei)  statutum  est,  ut,  qui 
succedit  Petro  in  Cathedra,  sit  successor  in  Primatu.  At  constat  ex 
testimoniis  novemdecim  saeculorum,  quod  Petrus  mortuus  sit  Romae; 
et  quoniam  non  succeditur,  nisi  cedenti  de  loco,  ut  perbelle  loquitur 
Bellarminus  ^,  sequitur  per  consequens,  quod  Episcopus  Romanus  suc- 
cedat  in  Primatu. 


^  Relatio  etc.   C.  Y.  4G4dsqq. 

„At  quaerunt  theologi:  Episcopus  Romanus  succedit  Petro  ex 
iure  divino  vel  ex  iure  ecclesiastico  vel  ex  iure  mixto?  Certum  est, 
quod  id  proveniat  ex  facto  Petri.  Igitur  prima  sententia  est  eorum, 
qui  dicunt,  Petrus  Antiochiam  reliquit  et  Romam  venit  ex  expresso 
mandato  lesu  Christi  Domini  nostri,  ac  proinde  ex  iure  divino  Epi- 
scopus  Romanus  succedit  Petro.  Ita  Melchior  Canus  ^  et  quos  ipse 
citat.  Alii  e  contrario  dicunt,  quod  Petrus  ex  suo  arbitrio  Romam 
venit,  ac  proinde  sicuti  pro  suo  arbitrio  Petrus  Romam  venit,  ita  pro 
suo  arbitrio  quilibet  Roraanus  Pontifex,  qui  habet  eandem  auctorita- 
tem  Primatus,  potest  e  Roma  proficisci  ad  aliam  civitatem.  Quare 
dicunt  isti,  et  est  secunda  sententia,  quod  Romanus  Pontifex  succe- 
dat  Petro  ex  iure  ecclesiastico.  Alia  sententia  est,  ut  ita  dicam,  media, 
quae  sententia  dicit,  quod  ex  facto  Petri  evenit,  ut  Romanus  Episco- 
pus  succedat  Petro ;  sed  hoc  factum  erat  conditio  sine  qua  non,  et  ut 
semel  posita  hac  conditione,  nullus  unquam  amplius  Romanorum  Pon- 
tificum  possit  hoc  factum  mutare :  ac  proinde  est  aliquo  sensu  de  iure 
ecclesiastico,  aliquo  sensu  de  iure  divino. 

„His  positis,  nnus  et  doctissimus  emendator  proponens  exceptio- 
nem  observat,  quod  verba  textus  nostri  iam  approbati  potius  videntur 
favere  tertiae  sententiae.  Atqui,  ipse  dicit,  textus  non  debet  favere 
ulli  sententiae.  lam  primum  observo ,  quod  ex  his  tribus  sententiis 
vel  prima  est  admittenda  (et  ipse  rmus  proponens  dicit,  se  primam 
tenere)  vel  tertia;  secunda  enira  iam  hodie  amplius  sustineri  non  po- 
test.  Memineritis  enira ,  quod  professor  in  universitate  Taurinensi 
nomine  Nuytz,  inter  cetera  commenta,  hoc  etiam  dixit,  scilicet  quod 
nihil  vetat,  quod  ex  decreto  Concilii  oecumenici  vel,  quod  raagis  lepi- 
dum  est,  ex  consensu  oranium  populorum  Cathedra  Petri  e  Roma  ad 
aliam  partem  transferatur.  Haec  propositio ,  quae  est  nona  nuraero 
damnata  in  Nuytz,  fuit  daranata  per  Smum  Dominum  Papam  in  sua 
epistola,  quae  incipit  Ad  ApostoUcae  Sedis^,  et  licet  damnaverit  in 
globo,  certe  daranat  omnes  propositiones  sub  gravissimis  censuris,  illas 
dicens  haereticas ,  subversivas  etc. ;  et  est  propositio  XXXY.  in  Syl- 
labo.  Itaque  hodie  sustineri  nullo  pacto  potest  secunda  sententia,  qua 
dicitur,  id  esse  ex  mero  iure  ecclesiastico,  adeo  ut  per  consensum  Con- 
cilii  oecuraenici  possit  Romana  sedes  ab  hac  alma  Urbe  ad  aliam  civi- 
tatem  transferri.  Igitur  cum  textus  aliquid  deberet  dicere,  vel  ad 
primani  vel  ad  tertiam  sententiam  debebat  confugere. 

„Si  dixisset  de  priraa  sententia,  quod  scilicet  iure  divino  Episco- 
pus  Roraanus  succedit,  iara  nihil  novi  dixisset.  Nam  Innocentius  III. 
agens  de  Primatu  Roraanae  sedis  in  sua  epistola  ad  Patriarchara  Con- 
stantinopolitanura,    expressis  verbis  haec   habet^:    ,Qui  (Petrus)    licet 


^  De  locis  theol.  Hb.  VI.  cap.  8.  ad  10.  -  Vid.  acta  Pii  IX.  p.  I. 

vol.  I.  p.  285.  3  Cf.  Migne  P.  L.  CCXIV,  761. 

postmodum  ex  revelatione  divina  ab  Antiochia  fuerit  translatus  ad 
Urbem,  non  tamen  concessum  sibi  Primatum  deseruit';  et  deinceps 
raeminit  illam  antiquissimam  traditionem,  quod  scilicet  Petrus  tem- 
pore  persecutionis  Neronis  cum  e  Roma  excederet,  occurrit  illi  lesus 
Christus  Dominus  noster;  unde  miratus  Petrus  dixit:  Magister,  qiio 
vadis?  et  respondit  lesus  Christus  :  Venio  Romam  iteruni  criicifigi: 
id  quod  fuit  monitorium  pro  S.  Petro ;  unde  reversus  Romam,  ibi  cru- 
cifixus  fuit.  lam,  quaeso,  si  in  capite  nostro  verba  Innocentii  in- 
serta  fuissent,  quaenam  obiectio  iusta  fieri  potuisset?  At  non  dici- 
mus ,  quod  sit  ex  revelatione  divina  et  quod  sit  ex  expresso  monito 
Domini  nostri  lesu  Christi.  Si  igitur,  ut  ipse  supponit,  verba  textus 
potius  favent  tertiae  sententiae,  minus  dicunt,  quam  potuissemus  dicere. 

„Ceterum  monemus  proponentem,  quod  reapse  textus  nulli  ex 
sententiis  neque  favet  neque  nocet,  quia  textus  sic  se  habet:  ,Unde 
quicunque  in  hac  Cathedra  Romana  Petro  succedit,  is  iuxta  Christi 
ipsius  institutionem  Primatum  Petri  in  universam  Ecclesiam  obtinet.' 
Offenditur  illnms  proponens  ex  eo ,  quod  illud  ipsius  institutione  re- 
feratur  tam  ad  successionem  in  Cathedra,  quam  ad  successionem  in 
Primatu.  Sed  attente  legenti  haec  aequivocatio  stare  non  potest;  di- 
citur  enim,  quod  quicunque  succedit,  quomodocunque  succedat,  sive 
de  iure  divino  in  prima  sententia,  sive  de  iure  ecclesiastico  in  se- 
cunda  sententia,  sive  de  iure  mixto  in  ter^ia  sententia,  quomodocunque 
succedat,  is  iuxta  Christi  ipsius  institutionem  Primatum  Petri  iu  uni- 
versam  Ecclesiam  obtinet. 

„Itaque  iure  divino  Romanus  Pontifex  dici  debet  succedere  in 
Petri  Primatu,  id  quod  reapse  definitur  in  canone.  Atque  in  hoc  de- 
putatio  observavit,  quod  reapse  redactio  canonis,  uti  erat  primo,  forsitan 
potuisset  praebere  aliquod  dubium;  sed  iuxta  emendationem  ipsius  Rmi 
Patris  ablatum  fuit  illud  ,iure  divino'.  Cum  itaque  et  ipse  consen- 
serit,  ut  in  canone  nihil  dicatur,  quidquid  dicatur  in  capite,  non  officit 
ulli  sententiae.  Sed  ceterum  ista  sententia:  Qui  succedit  in  Episco- 
patu,  ex  iure  divino  succedit  in  Primatu,  non  est  convertibilis  in  hanc : 
ergo  qui  succedit  iure  divino  in  Primatu,  etiam  succedit  iure  divino 
in  Episcopatu,  in  Cathedra;  ac  proinde  nullus  scrupulus  debet  rema- 
nere  huic  rmo  proponenti." 

Eemansit  igitur  textus,  quem  iam  patet  nulli  ex  tribus  illis  sen- 
tentiis  oppositum  esse. 

Rmo  Episcopo  Calvensi  tamen  in  omnibus,  quae  in  relatione  ex- 
posuit,  assentiri  non  possumus.  Altera  ex  tribus  illis  sententiis  non 
videtur  nobis  in  Syllabo  Pii  IX.  damnata.  Propositio  XXXY.  Syllabi 
haec  est:  „Nihil  vetat,  alicuius  Concilii  generalis  sententia  aut  uni- 
versorum  populorum  facto  Summum  Pontificatum  ab  Romano  Epi- 
scopo  atque  Urbe  ad  alium  Episcopum  aliamque  civitatem  transferri." 
In   hac   propositione  loannis  Nuytz ,    quae  iam    damnata   erat  Literis 

Apostolicis  „Ad  Apostolicae  Sedis",  ex  quibus  ad  verbum  desumpta 
est,  Concilium  generale  intelligitur  Concilium  sine  Papa,  atque  pro- 
positio  nititur  doctrina  Richeri  plane  haeretica,  claves  Primatus  non 
immediate  Petro,  sed  Ecclesiae  traditas  esse,  ita  ut  Ecclesia,  quum 
claves  Petro  et  Romanis  Pontificibus  dederit,  eas  etiam  iis  subtrahere 
et  alii  tradere  possit  ^  Qua  damnata  haeresi  certe  non  damnatur  se- 
cunda  illa  sententia,  ipsum  Summum  Pontificem  vel  Concilium  oecu- 
menicum  cum  Papa  Primatum  ad  aliam  sedem  transferre  posse. 

COMMENTATIO  IV. 

Concilii  Florentini  de  vi  ac  ratione  Primatus   definitio  in  tertium  caput  Oonstitutionis 

primae  de  Ecclesia  recepta. 

Concilii  Florentini  definitio  de  Primatu  recepta  iam  erat  in  pri- 
stinum  schema  de  Ecclesia.  Erat,  ut  aiebant  theologi,  „cur  ad  Floren- 
tinam  definitionem  uominatim  appellaretur ;  nam  praeter  alias  superius 
significatas  rationes  sua  auctoritate  et  exemplo  quingenti  fere  Episcopi 
praeibant,  qui  anno  1867  ex  toto  orbe  terrarum  in  Urbe  collecti  ita  ad 
Smum  D.  N.  locuti  sunt :  ,Firmum  enim  menti  nostrae  est,  alteque  de- 
fixum,  quod  Patres  Florentini  in  decreto  unionis  definierunt:  E,oma- 
num  Pontificem  Christi  Yicarium,  totius  Ecclesiae  caput  et  omnium 
christianorum  patrem  et  doctorem  exsistere'"  ^.  Antea  inter  decreta 
de  Primatus  vi  ac  ratione  exstantia  sibi  maxime  Florentinam  formulam 
commemorandam  esse  dixerant,  „quum  praestet  gravitate  ac  definitio- 
num  amplitudine,  et  Grraecorum  quoque  consensione  fuerit  reeepta"  ^. 

Theologis  autem  placebat,  inciso  „omnium  christianorum  patrem 
et  doctorem"  addere  „et  iudicem  supremum"  ex  Pii  YL  Brevi  „Super 
soliditate"  28.  Nov.  1786,  in  quo  Eybelii  liber  propterea  etiam  dam- 
natur,  quod  „fanaticam  esse  vocem"  dixit,  Romanum  Pontifioem  „vi- 
carium  esse  Christi,  caput  Ecclesiae  visibile,  indicem  supremum  fide- 
lium"' .  Porro  ab  allatis  Florentini  decreti  verbis  excluserunt  haec 
postrema  „quemadmodum  etiam  in  gestis  oecumenicorum  Conciliorum  et  in 
scccris  cctnonibus  continetur" ;  „quoniam  ea",  ut  aiunt,  „cum  prioribus  non 
iunguntur  uti  pars  vel  obiectum  definitionis,  sed  uti  definitionis  praece- 
dentis  motivum,  quod  vocant,  vel  ratio  confirmationis.  Licet  enim, 
ut  notum  est,  gallicanorum  quique  iansenianas  et  regalistarum  opi- 
niones  sectantur,  plures  non  defuerint,  qui  verba  illa  ad  praestitutum 
definitionis  obiectum  trahentes  affirmarent,  iisdem  plenam  Primatus 
potestatem  limitari  atque  sacris  Synodorum  canonibus  obnoxiam  de- 
clarari:  compertum  tamen  omnibus  est,  sententiam  istam,  quae  certis 
rationum   momentis  tum  criticis,    e  latina   originali   lectione  ,quemad- 


*  Cf.  Franzeh'n,  Theses  de  Ecclesia  Christi  p.  215  sqq. 
2  Sehema  etc.     C.  V.  6Ua.  b.  ^  Ibid.     C.  V.  613d. 

modum  etiam'  depromptis,  cum  hermeneuticis,  iisque  partim  gramma- 
ticis,  partim  logicis,  partim  historicis,  et  partim  theologicis,  refellitur, 
reprobatam  semper  fuisse  communi  iudicio  theologorum  atque  inter- 
pretum ,  per  quos  verba  illa  accipienda  sunt  non  de  iuridica  praece- 
dentium  limitatione  sive  de  definitionis  obiecto,  sed  de  historica  prae- 
cedentium  confirmatione  sive  de  definitionis  ratione ,  cuiusmodi  re- 
currit  in  generali  Concilio  Lateranensi  Y.  de  auctoritate  Romani 
Pontificis  super  Concilia.  .  .  Porro  in  schematis  capite  ad  Concilii 
Florentini  definitionem,  ut  par  est,  appellatur,  non  vero  ad  rationem, 
qua  definitio  innititur  vel  confirmatur.  jSfon  erat  ergo  incisum  illud 
afferendum."  ^ 

Fuerunt  autem  inter  Patres ,  qui  definitionem  Plorentini  Concilii 
integram  atque  immutatam  recipiendam  esse  censerent.  Quare  Patres 
deputati,  quum  schema  emendarent  seu  schema  Constitutionis  primae 
de  Ecclesia  elaborarent,  verba  „et  iudicem  supremum"  omiserunt  et 
conclusionem  „quemadmodum  etiam  etc."  addiderunt^.  De  conclu- 
sione  hac  in  ea  relatione,  quani  de  toto  schemate  nomine  deputationis 
habuit,  haec  animadvertit  Rmus  Episc.  Pictaviensis :  „Certe,  si  in  priori 
proposito  schemate  aliqua  ultima  verba  omissa  fuerant,  ideo  erat,  quia 
a  pluribus  in  malam  partem  versa  fuerant.  Et  hac  forsan  ratione 
moti,  quingenti  Episcopi  in  alma  Urbe  ob  solemnia  saecularia  mar- 
tyrii  sanctorum  Apostolorum  tribus  abhinc  annis  congregati  idem  ora- 
culum  Florentinum  in  medium  protulerunt,  quin  clausulae  illius  prae- 
termissione  suspicionem  ac  iniuriam  falsificationis  aut  reprehendendae 
mutilationis  sibi  inurendam  pertimescerent.  Nihilominus,  in  hocce  con- 
ciliari  decreto  libentissime  fateor  nequaquam  subtrahi  debuisse  hanc 
ipsam  clausulam,  eo  magis  quod  iuxta  authenticum  exemplar  a  Vati- 
cano  Concilio  citatum  et  consecratum  nullatenus  de  praecedentium 
limitatione,  sed  imo  iuxta  genuinum  sensum  suum  de  historica  prae- 
cedentium  explicatione  et  confirmatione  cunctis  intelligenda  patebit."  ^ 

In  speciali  discussione  capitis  tertii  tamen  aliqui  Patres  sensum 
formulae  restrictivum  esse  contenderunt.  Unus  id  probari  ait  Concilii 
Florentini  historia  et  verbis  textus  Graeci  „x7.i>'  ov  Tp6-ov".  Quare 
vult  addi:  „salvis  iuribus,  quae  concessione,  consuetudine,  concordati- 
bus  aut  alio  aequo  titulo  quibusdam  dioecesibus  inhaerent"  ^.  Alius 
contra,    ne   verba  perperam   sensu  restrictivo  explicentur,    addi  vult: 


'  Schema  etc.  C.  V.  613 d  sq.  —  Dollinger  contendit,  lectionem  ge- 
nuinaiii  textus  latini  non  esse  „quemadmodum  etiam",  sed  „quemadmodum 
et",  V.  eius  epistolam  C.  Y.  1475  b.c.  Eum  praeclare  refutat  Cecconi. 
Y.  C.  Y.  1480 b  sqq. 

2  Ex  actis  etc.  C.  Y.  1680a.  —  Schema  etc.  C.  Y.  271  b.  —  Eela- 
tio  etc.     C.  Y.  276  b. 

^  Relatio  etc.     C.  Y.  294  d  sq.  '^  Emendationes  etc.     C.  Y.  334  a. 


152     Pars  II.    Conat.  de  Eccl.     Cap.  II.     Commentationes  de  aliquibus  locis. 

„quae  qiiidem  postrema  verba  ita  esse  intelligenda  declaramus,  ut, 
quae  in  hoc  decreto  continentur,  etiam  per  gesta  Conciliorum  oecu- 
menicorum  et  sacros  canones  asserantur"  *.  Tertius  quidam  nihil  pro- 
ponit,  sed  textum  non  quidem  latinum,  sed  graecum  sensu  restrictivo 
accipiendum  esse  probare  studet.  „In  una  praeteritarum  Congregatio- 
num  generalium",  inquit,  „dignissimus  quidam  Praesul  non  brevi  oratione 
conabatur  demonstrare,  verba  illa  esse  confirmatoria  potestatis  Summi 
Pontificis  ex  eo,  quod  ea,  uti  passim  noscuntur,  ita  reperiantur  scripta  in 
exemplari  originali  authentico  latino  textu  exhibito,  Florentiae  asservato. 

„Etsi  libenter  concedatur,  illa  verba  in  decreto  lingua  latina  con- 
cinnato  ita  reperiri,  prouti  assertum  est,  non  tamen  ideo  necessario 
consequi  debet,  verba  illa  eodem  sensu  occurrere  in  textu  graeco  origi- 
nali  aeque  ac  authentico ,  in  quo  passus  ille  exprimitur  verbis :  ,/.a{}' 
ov  TpoTTOV  xal  £V  xorc  TTpaxxaoTc  x<x)V  or/ou[jLsvix«)V  auvoocuv  xat  xot?  tcpoi;  xavosi 
6ia>va;xpavsiai'. 

„Nam  quum  illud  decretum  Unionis  fuerit  conditum  per  pactum 
duarum  partium,  praesertim  quoad  controversa  puncta  potestatis  hier- 
archicae,  Latini  ex  sua  parte  proposuerunt  id,  quod  a  Graecis  de 
Primatu  Summi  Pontificis  agnosci  et  teneri  desiderarent,  et  quum  iuxta 
proverbium  sit  ,optimus  interpres  verborum  quisque  suorum',  pro  La- 
tinis  quoad  sua  postulata  ipsos  esse  optimos  interpretes  sensus  decreti 
secundum  ipsorum  intentionem  de  potestate  Summi  Pontificis  concin- 
nati,  ac  proin  ipsorum  textum  quoad  hanc  partem  decreti  esse  authenti- 
cum  concedi  potest. 

„E  contra  vero  Grraecos  ex  allata  causa  esse  interpretes  inten- 
tionis  suae  decreto  illo  expressae ,  et  ipsorum  textum  esse  authenti- 
cum  quoad  partem  decreti,  quae  illorum  declarationem  et  postulata 
respicit,  quorum  genuinum  sensum  verba  graeca  superius  citata  apprime 
exprimerent,  addubitari  non  posset.  Nam  illi  debent  naturaliter  sup- 
poni  et  scivisse  optime  sua  sensa  et  expressisse  genuine  sua  postu- 
lata.  Haec  videntur  confirmari  etiam  per  ea,  quae  ieguntur  in  actis 
Concilii  Florentini  Romae  anno  1865  editis  p.  265  his  verbis :  ,Re- 
spondit  Imperator,  spatium  velle  sibi  dari  ad  consultandum,  statimque 
post  egressos  Cardinales  nos  consilium  inivimus  decrevimusque ,  ut 
Papa  habeat  sua  privilegia  secundum  canones  et  dicta  Sanctorum, 
Sacramque  Scripturam  et  acta  Synodorum'."^  Est  ergo  ea  mira  sane 
huius  Patris  opinio,  Latinos  et  Gfraecos  sententiam  illam  diverso  sensu 
intellexisse  atque  alios  aliud  definivisse. 

Rmus  Zinelli,  Episc.  Tarvisinus,  qui  de  emendationibus  in  caput 
tertium  a  Patribus  propositis  relationem  habuit,  primo  illi  emendatori 


^  Emendationes  etc.     C.  V.  334 b.  c. 

^  Ibid.   C.  V.  336  a  sqq.  —  Idem  Pater  ordinem  sedium  patriarchalium 
ex  Florentino  decreto  in  Vaticanum  recipi  vult.     Ibid.    C.  Y.  334 d  sqq. 


Comment.  IV.    Florentini  de  vi  ac  ratione  Primatus  definitio  recepta.        153 

respondit,  clausulam  sensu  restrictivo  sumi  non  posse,  quasi  Concilium 
Florentinum  prius  definierit,  esse  traditam  plenam  potestatem  a  Christo 
Petro,  deinde  in  raembro  immediate  sequenti  Concilium  ipsum  nimis 
amplam  suam  declarationem  correxerit  et  remedium  praebuerit,  ne- 
gans,  Petro  Christum  dedisse  plenam  potestatem,  sed  tantum  in  deter- 
rainata  mensura,  eo  raodo  quo  in  gestis  oecumenicorum  Conciliorum 
et  in  sacris  canonibus  continetur.  Evidens  est,  hanc  clausulae  iuter- 
pretationem  repugnare  contextui  et  dignitati  Concilii  oecumenici;  ideo 
nec  historiam  nec  phrasim  graecam  sufFragari  huic  interpretationi  re- 
strictivae,  ut  toties  demonstratum  est  auctoritate  etiam  codicum  authen- 
ticorum,  qui  nuperrime  inspecti  sunt.  Ipsa  versio  armena,  quaravis 
a  graeco  textu  derivata,  non  favet  sensui  restrictivo.  Nulla  igitur 
adest  ratio  eraendationis  propositae,  quae  ceteroquin,  quura  ad  leges 
disciplinares  pertineat,  hic  ubi  agitur  de  constitutione  dogmatica,  locum 
habere  non  potest;  ac  proinde  deputatio  de  fide  emendationem  hanc 
non  admittit."  ^ 

JSFeque  alterius  Patris  emendationera  adraittendara  censuit  depu- 
tatio.  Huic,  ut  ait  relator,  „visura  est,  ex  contextu  totius  capitis  tam 
clare  apparere  sensum  clausulae  .  .  .,  ut  non  necessarium  additamen- 
tum  iudicet^. 

Tertio  Patri  respondit,  non  posse  eius  orationis  rationem  haberi, 
quum  nihil  proponat^. 

In  suffragiis  ferendis  fere  omnes  Patres  tres  has  eraendationes 
reiecerunt  *.  Censuerunt  igitur,  conclusione  praecedentia  non  restringi, 
sed  confirmari. 

Itaque  Concilium  Vaticanum,  licet  formulam  Florentini  non  di- 
recte  interpretetur,  controversiam,  quae  de  eius  sensu  exstitit,  etiara 
authentice  dirirait.  Quaestio  enira,  utrum  illud  „xai"  in  forraula  Flo- 
rentini  vertendum  sit  „et"  an  „etiam",  ad  eandem  formulam ,  ut  est 
in  Vaticano,  transferri  non  potest.  In  hac  formula,  ut  a  Vaticano 
Concilio  sancita  est,  certo  legitur  „quemadraodura  etiam^^  etc. ,  ita  ut 
his  verbis  antecedentia  dici  debeant  confirraari,  non  restringi.  Sed 
declarat  Vaticanum,  quod  hac  formula  contineatur,  id  vi  definitionis 
Concilii  Florentini  credendura  esse  oranibus  fidelibus.  Ergo  docet 
etiam,  verba  illa,  ut  sunt  in  Florentino,  tanquam  confirraantia  intelli- 
genda  esse,  neque  restrictionem ,  qualem  aliqui  illis  exprimi  volunt, 
admitti  posse. 

Ceterum  sensum  eorum  non  esse  restrictivum,  bene  etiam  ex  con- 
textu  ostendit  Tarvisinus.  Florentinum  enim ,  postquam  definivit, 
Sumrao  Pontifici  plenara  potestatera  traditara  esse,  certe,  quod  dixit, 
non  statira  correxit  „negans,  Petro  Christura  dedisse  plenara  potesta- 


>  Relafcio  efcc.     C.  V.  348  c.  d.  ^  ^bid.     C.  V.  349  b.  c. 

3  Ibid.     C.  Y.  349  d.  *  Ibid.    C.  V.  867  d. 

tem ,    sed    tantum    in    determinata   mensura,    eo  modo,    quo  in  gestis 
oecumenicorum  Conciliorum  et  in  sacris  canonibus  continetur"  *. 

Multo  magis  similis  explicatio  a  Concilio  Vaticano  excluditur,  quod 
in  canone  condemnat  sententiam,  Romanum  Pontificem  „habere  tan- 
tum  potiores  partes ,  non  vero  totam  plenitudinem  .  .  .  supremae 
potestatis"  iurisdictionis  in  universam  Ecclesiam. 

COMMENTATIO  V. 

Quo  iure  et  quo  sensu  Summi  Pontificis  potestas  dicatur  episcopalis. 

In  capite  tertio  Constitutionis  primae  de  Ecclesia,  quo  de  vi  et 
ratione  Primatus  agitur,  Summi  Pontificis  potestas  dicitur  „vere  episco- 
palis"  esse. 

Ea  vox  in  pristino  schemate  deerat^.  In  adnotationibus  tamen, 
quae  eius  capiti  undecimo  et  canoni  quinto  decimo  adiectae  sunt, 
doctrina  dicitur  proponi  propter  errores,  quibus  potestas  Summi  Pon- 
tificis  vere  episcopalis  esse  negetur,  Febronii  sc,  Tamburinii  ^,  M.  A.  de 
Dominis,  qui  doceant,  „potestatem  Primatus  absolvi  munere  sive  officio 
merae  impecUonis  ybI  directionis^  ,•  eam  „non  esse  plenam  neque  supre- 
mam  potestatera  pastoralis  sive  episcopalis  iurisdicfionis  in  universam 
Ecclesiam";  eam  non  esse  ordinariam,  „quum  sit  pro  casibus  tantum 
extraordinariis,  ut  aiunt,  non  ad  greges  pascendos,  sed  ad  ordinis 
turbati  tutelam ;  alii  vero  ordinariam  eam  esse  concedentes  ac  inter 
pastores  exercendam,  negant,  illara  immediatam  esse  in  singulos  greges 
et  fideles  ad  eosdem  sc.  docendos  ac  pascendos,  quum  Primatus  po- 
testas  episcopalis  non  sit"  *. 

lam,  quum  schema  a  Patribus  deputationis  pro  rebus  fidei  refor- 
maretur,  quaerebatur,  utrum  potestas  pontificia  etiam  in  ipso  schemate 
designanda  esset  episcopalis.  Primo  dissensio  orta  est,  ita  quidem,  ut 
tredecim  deputati  hanc  vocem  recipiendam  esse  negarent,  sex  eam 
recipi  vellent.  Audito  autem  theologo  ac  suffragiis  denuo  latis  vox 
recepta  est^  „Potestas,"  aiunt  deputati  in  relatione  cum  schemate 
tradita'',  „quae  a  Christo  Domino  collata  beato  Petro  fuit  apud  loan- 
nem  (21,  15  sqq.) ,  est  potestas  pascendi  agnos  et  oves;  et  talis  po- 
testas  dicitur  et  est  episcopalis.  Porro  .  .  .  eadem  potestas  directe 
immediateque  ita  collata  Petro  fuit,  ut  eam  haberet  vi  impositi  officii 
pastoralis  in  universum  gregem,  qui  totus  ipsi  citra  aliud  medium  fuit 

1  Relatio  etc.     C.  V.  348  c.     Cf.  369  b.  ^  C.  V.  571  c. 

^  Petrus  Tamburirji  (natus  1757;  mortuus  1827).  Eius  loco  aliqui 
falso  huc  retulerunt  Thomam  Tamburini  S.  I.,  moralistara  (f  1675). 

*  Schema  etc.     C.  V.  635  b  sqq.     Cf.  614  b.  c. 

5  Ex  actis  etc.  C.  V.  1681  b.  —  Ex  diurnis  etc.  C.  V.  1699 b.  — 
Schema  etc.     C.  V.  271  b. 

«  C.  V.  276  b.  c. 

comniissum.  Est  ergo  potestas  universalis  et  ordinaria  et  immediata 
in  totum  gregem,  lioc  est,  in  omnes  agnos  et  oves,  seu  in  omnes  parti- 
cularium  ecclesiarum  pastores  et  fideles.  Hinc  liquet ,  potestatem 
supremam  pascendi  universum  Christi  gregem  in  Romano  Pontitice 
vere  esse  episcopalem,  non  autem  primatialem ;  quo  enim  liaec  phrasis 
spectet,  exponitur  in  adnotatione  ad  hunc  locum  in  schemate  de  Ec- 
clesia  Christi."  ^  „Yeniam  dent  unus  aut  alter  RiTii  Patres,"  inquit 
Rmus  Pie  in  relatione  de  toto  schemate  habita  ^,  „si  vox  illa  potestas 
iurisdictionis  episcopalis,  quae  Pontifici  Romano  asserta  in  adnotationi- 
bus  praecedentis  schematis  minus  placuerat,  in  textum  ipsum  sche- 
matis  revisi  fuerit  inducta.  Ratio  est,  tum  quia  postularunt  illud  plu- 
rimi  alii  Patres,  de  statu  actuali  controversiae  in  suis  respectivis  pro- 
vinciis  solide  ac  presse  disserentes,  tum  quia  auctoritatem  Summi 
Pontificis  ac  Yicarii  Christi  in  omnem  Ecclesiam  non  dumtaxat  indo- 
lem  Primatus  metropolitici  divinitus  instituti,  sed  naturam  pastoralis 
et  ideo  episcopalis  iurisdictionis  prae  se  ferre,  sive  ex  ipsismet  verbis 
Christi  sive  e  traditione  et  historia  certissima  doctrina  evincitur.  Quod 
quidem  pleno  ore  asseri  ac  proclamari  gavisi  sumus  a  non  uno  etiam 
ex  Rmis  Patribus,  qui  aliis  huiusce  propositae  Constitutionis  partibus 
non  ita  faveruut.  Et  reapse  vox  illa  etiam  apud  nostrates,  v.  g.  apud 
Gersonium  ,  hoc  etiam  sensu  iam  diu  fuit  usurpata."  Aliqui  autem 
Patres  in  discussione  speciali  capitis  vocem  tolli  volebant^.  Unus  ex 
iis  breviter:  ,,Yox  episcopalis^^ ,  inquit,  „utpote  inaudita,  pravis  et 
periculosis  interpretationibus  favens,  omnino  eradatur."  *  Eam  tamen 
retinendam  esse  censuit  deputatio  ^.  ^  In  relatione  eius  nomine  habita 
RtTius  Episc.  Tarvisinus  de  illis  emendationibus  haec  disserit'' :  „Quae- 
ritur  igitur,  quae  sit  iurisdictio  episcopalis.  Episcopi  est  pascere  gre- 
gem :  nulla  enim  magis  familiaris  idea  regiminis  episcopalis  in  sacris 
Literis,  in  Patrum  operibus,  in  usu  omnium  christianorum,  quam  re- 
praesentare  Episcopum  veluti  pastorem ,  qui  pascit  gregem.  Pascit 
autem  Episcopus  tam  exercitio  potestatis  ordinis  quam  iurisdictionis. 
Nam  exercitium  potestatis  ordinis  nonnisi  in  subditos  potest  licite  ha- 
bere  locum.  Episcopi  igitur  iurisdictio  ad  ea  peragenda  se  extendit, 
quae  necessaria  sunt ,  ut  fideles  vitara  aeternam  consequantur ;  ac 
proinde  debet  Episcopus:  1.  administrare  sacramenta;  2.  leges  ferre 
ad  bonum  fidelium ;  3.  executioni  ipsarura  invigilare  sive  per  seipsum 
sive  per  delegatos ;  4.  et  proinde  visitare  dioecesim ;  5.  praedicare ; 
6.  iudicare  controversias ;  7.  punire  sontes  etc.  Haec  et  similia  com- 
prehenduntur  in  verbo  pascere.  At  haec  Episcopus  non  potest  facere 
nisi  sub  dependentia  Pontificis  Summi.  Haec  autem  dependentia  non 
est  nisi  limitatio  iurisdictionis  episcopalis. 


'  Y.  supra  p.  154.      -  C.  V.  295  b.  c.     ^  Emendationes  etc.  C.  Y,  337  c  sqq. 
^*  Emend.   15.  1.  c.       ^  Ex  actis  etc.    C.  Y.  1690  a.        "  C.  Y.  351  a  sqq. 

„Consideremus  autem,  quaenam  ledus  Christus  attribuit  Apostolo 
Petro  et  eius  successoribus.  Nonne  in  praemium  triplicis  declarationis 
amoris  dedit  illi  munus  pascendi  gregem,  scilicet  agnos  et  oves?  Cum 
hoc  discrimine,  quod  Episcopis  datum  est  tantum  pascere,  qui  in  eis 
est,  gregem,  scilicet  determinatas  partes  gregis  illis  commissas;  Petro 
autem  et  successoribus  eius  datum  est  pascere  omnem  gregem,  agnos 
et  oves ,  simplices  fideles  nempe  et  Episcopos ,  in  suo  regimine  in- 
dependenter  ab  aliis;  dum  contra  Episcopi  pascunt  semper,  ut  dixi- 
mus,  dependenter  a  Petro  et  Petri  successore.  En  igitur  successor 
Petri  potest  in  toto  orbe  christiano  omnia  peragere  quae  superius 
enunciavimus,  et  proinde  administrare  sacramenta,  leges  ferre,  invigi- 
lare  etc,  praedicare,  iudicare  controversias,  punire  sontes  etc.  Quaero 
igitur,  potestne  haec  omnia  peragere  vere  in  toto  orbe  catholico?  Qui 
contradiceret,  innumeris  obrueretur  antiquitatis  exemplis. 

„Nec  dicat  aliquis,  haec  peregisse  Pontificem  summum  qua  Pa- 
triarcham  occidentalem.  Nam  praeter  exempla  innumera  huius  iuris- 
dictionis  exercitii  in  Oriente,  notum  est,  privilegia  Patriarcharum,  Pri- 
matum  et  Metropolitanorum  esse  positiva ,  et  ex  concessione  Ponti- 
ficis  Summi.  Si  igitur  aliis  Patriarchis  provenit  a  concessione  Summi 
Pontificis,  consequitur,  in  ipso  privilegium  esse  ex  institutione  divina. 
Eadem  igitur  quoad  speciem  est  episcopalis  potestas  Episcoporum  in 
singulis  suis  dioecesibus  et  in  Pontifice  Summo  quoad  omnes  dioeceses, 
cum  hoc  discrimine,  quod  in  Pontifice  Summo  est  in  sua  plenitudine, 
in  aliis  restricta;  in  Summo  Pontifice  independens,  in  Episcopis  de- 
pendens;  in  Episcopis  coarctata  ad  suas  dioeceses,  in  Pontifice  Summo 
sine  ulla  limitatione  loci ,  sed  ad  terminos  terrae.  Cum  igitur  con- 
venire  nos  necesse  sit,  realiter  potestatem  Summi  Pontificis  esse  ean- 
dem  specie  ac  potestatem  Episcoporum,  quid  vetat,  quominus  utamur 
eodem  vocabulo  ad  qualitatem  enuntiandam  iurisdictionis,  quae  exer- 
cetur  per  Pontifices  et  Episcopos,  et  dicamus,  episcopalem  potestatem 
in  Episcopis,  et  summam  supremam  potestatem  episcopalem  esse  in 
Summo  Pontifice?"  Negat  relator,  vocabulum  novum  esse.  Imprimis 
potestatem  episcopalem  idem  esse  cum  pontificali;  hanc  in  Episcopo 
dici  pontificalem ,  in  Summo  Pontifice  summam  potestatem  pontifica- 
lem.  Porro  Summum  Pontificem  se  dicere  catholicae  Ecclesiae  Epi- 
scopum.  Negat  etiam,  rationem  nominis  illius  usurpandi  deesse.  „No- 
tum  est,"  inquit,  „imo  usitatissimum  in  Ecclesia,  ut  nova  dogmatica 
vocabula  adhibeantur  novis  erroribus  insurgentibus.  Nostris  tempori- 
bus  reapse  valde  periculosa  sententia  apud  aliquos  invaluit,  quae  sus- 
tinet,  Summum  Pontificem  non  posse  in  aliis  dioecesibus  a  Romana 
diversis  ea  peragere,  quae  Episcopus  quilibet  in  sua  propria,  eo  prae- 
textu,  quod  alias  illorum  iurisdictionem  laederet :  perniciosus  error  a 
Vaticano  Concilio  est  configendus;  et  hoc  optime  faciet,  si  sanciat  sua 
auctoritate,  potestatem  Summi  Pontificis  exercendam  in  qualibet  dioe- 

cesi  esse  proprie  episcopalem."  Affert  relator  etiam  locum  ex  Con- 
cilio  provinciali  Coloniensi  anni  1860  (cap.  25.):  „Romano  Pontifici 
ut  Ecclesiae  capiti  et  fundamento  visibili ,  Episcoporum  principi  et 
pastori  supremo  vera  iurisdictio  episcopalis  competit  in  universam 
Ecclesiam."  ^ 

Sententia  deputationis  longe  maiori  parte  suffragiorum  Patrum 
approbata  est^.  Aliqui  postea,  quum  de  tota  Constitutione  ferrentur 
suffragia,  suo  suffragio  „Placet"  conditionem  adiecerunt,  ut  vox  „epi- 
scopalis"  deleretur  ^.     Sed,  quod  decisum  erat,  retentum  est  *. 

COMMENTATIO  YI. 

De  inciso  canonis  capitis  tertii :   „aut  eum  [Papam]  habere  tantum  potiores  partes ,  non 
vero  totam  plenitudinem  huius  supremae  potestatis". 

Canon  capiti  tertio  adiectus  est  hic:  „Si  quis  itaque  dixerit,  Ro- 
manum  Pontificem  habere  tantummodo  officium  inspectionis  vel  di- 
rectionis,  non  autem  plenam  et  supremam  potestatem  iurisdictionis  in 
universam  Ecclesiam,  non  solum  in  rebus,  quae  ad  fidem  et  mores,  sed 
etiam  in  iis,  quae  ad  disciplinam  et  regimen  Ecclesiae  per  totum  orbem 
diffusae  pertinent ;  aut  eum  hahere  tantum  potiores  partes,  non  vero  totam 
plenitudinem  huius  supremae  potestatis;  aut  lianc  eius  potestatem  non 
esse  ordinariam  et  immediatam  sive  in  omnes  ac  singulas  ecclesias 
sive  in  omnes  et  singulos  pastores  et  fideles;  anathema  sit." 

Incisum,  quod  literis  insignioribus  notavimus,  non  erat  neque  in 
schemate  pristino  de  Ecclesia  ^  neque  in  schemate,  quod  a  deputatione 
de  rebus  fidei  reformatura  Patribus  traditum  esf^.  Inter  emendationes 
autem,  quae  in  discussione  speciali  tertii  capitis  a  Patribus  propone- 
bantur,  erat  etiam  haec,  ut  canoni  tertii  capitis  substitueretur  haec 
formula:  „Si  quis  dixerit,  Romani  Pontificis  Primatum  esse  tantum 
officium  inspectionis  et  directionis ,  et  supremam  ipsius  potestatem  iu- 
risclictionis  in  universam  Ecclesiam  non  esse  plenam,  sed  tantum  extra- 
ordinariam  etmediatam;  anathema  sit."  ^  Noluit  quidem  deputatio  de 
fide  hanc  canonis  formulam  Patribus  commendare,  quippe  quae  aliqua 
ex  canone  proposito  omisisset;  id  tamen  placuit,  quod  in  ea  formula 
Summi  Pontificis  potestas  non  iam,  ut  in  canone  proposito,  dicebatur 
plena  et  suprema,  sed  potestas  suprema  dicebatur  plena,  et  propterea 
clarius  exprimebatur  conceptus  plenitudinis,  quum  plenitudo  Summo 
Pontifici  attribueretur  non  tantum  potestatis  ecclesiasticae,  sed  supremae 
potestatis  ecclesiasticae  ^.  Quare  deputatio  emendationem  iuxta  mo- 
dum  admisit  atque  addidit  illud  incisum,  de  quo  agimus,  ut  integer  iam 


1  C.  V.  353  c.  -  C.  V,  367  d.  *  Exceptiones  etc.    C.  V.  438d. 

*  Relatio  etc.     C.  V.  469  a.  ^  C.  Y.  377  d.  ^  C.  V.  274  a. 

'  Emendationes  etc.   C.  V.  34.5  d  sq.  »  Relatio  etc.   C.  V.  371  b.  c. 

canon  esset:  „Si  quis  dixerit,  Romanum  Pontificem  liabere  tantum- 
modo  officium  inspectionis  vel  directionis,  uon  autem  plenam  et  supre- 
mam  potestatem  iurisdictionis  in  universam  Ecclesiam,  tum  in  rebus, 
quae  ad  fidem  et  mores ,  tum  quae  ad  diseipliuam  et  regimen  Eccle- 
siae  per  totum  orbem  diffusae  pertinent;  aut  eum  liahere  tantuni  po- 
tiores  partes,  non  rero  totam  pletiitudinem  huius  supremae  p)otestatis;  aut 
lianc  eius  potestatem  non  esse  ordinariam  et  immediatam  sive  in  omnes 
ac  singulas  ecclesias  sive  in  omnes  et  singulos  pastores  et  fideles; 
anathema  sit."  ^  Canonem  igitur  hoc  inciso  auctum  Rmus  Episc.  Zi- 
nelli,  deputationis  in  Congregatione  generali  relator,  Patribus  reci- 
piendum  commendavit^. 

Quum  autem  canon,  ut  de  eo  suffragia  ferrentur,  iterum  esset 
lectus,  Patres  de  mutatione  hac  statim  iudicium  se  ferre  posse  nega- 
runt;  canonem  scriptum  prius  examinandum  esse.  Decreverunt  igitur 
Praesides,  ut  suffragia  ad  proximam  Congregationem  differrentur  et  ca- 
non  antea  typis  iuipressus  inter  Patres  distribueretur  ^.  Distributus  est 
duobus  diebus  post,  d.  7.  lulii''^. 

Deputati  Patres,  quum  d.  8.  lulii  primo  de  re  agerent,  incisum 
omittere  statuerunt  ^.  In  sessione  autem  diei  sequentis  Cardinalis 
Bilio ,  deputationis  praeses ,  iterum  proposuit,  ut  incisum  retineretur. 
Quod  si  retraheretur,  futurum  esse,  ut  magna  animorum  perturbatio  in 
Congregatione  generali  oriretur;  errorem,  qui  inciso  explicite  exclu- 
deretur,  revera  doceri,  neque  verum  esse,  quaestionem  nou  iam  fuisse 
in  Congregationibus  conciliariter  tractatam ,  quum  damnatio  illius  er- 
roris  diserte,  explicite  et  implicite,  postulata  esset,  ex  altera  parte 
ipse  error  in  uumeris  35.  et  36.  emendationum  propoueretur.  Omnes 
ei  assentiebantur ,  et  Rmus  Episc.  Zinelli  rogabatur,  ut  de  inciso  illo 
recipiendo  relationem  haberet  *^. 

Emendationes  35.  et  36.,  de  quibus  Cardinalis  Bilio  loquitur,  hae 
sunt:  „35.  Paragraphus  tertia,  quae,  expuncta  priori  paragrapho  secunda, 
immediate  definitioni  Concilii  Florentini  subnectenda  esset,  hoc  modo 
redigi  deberet,  nempe:  Haec  est  catholicae  veritatis  doctrina,  a  qua 
deviare  salva  fide  atque  salute  nemo  potest.   Haec  tamen  Summi  Pon- 


1  Ex  actis  etc.     C.  Y.  1690  d  sq.  =  Eelatio  etc.     C.  Y.  366  a. 

^  Haec  est  in  actis  rei  narratio:  ,,Cum  lectus  fuit  huiusmodi  canon, 
fere  omnes  ad  invicem  dicebant,  necesse  esse  eura  sub  oculos  habere, 
nec  convenire  suffragium  ferre  post  simplicem  lectionem.  Rinus  Arcbiep. 
Colocsensis  primum  hoc  adnotavit;  postea  vero  Archiep.  Parisiensis  sur- 
gens  dixit,  novum  esse,  quod  in  canone  proponebatur ,  et  ideo  nova  dis- 
cussione  super  illud  opus  esse.  Tunc  EiTii  Praesides  ad  quamhbet  aequi- 
vocationem  tollendam  decreverunt,  differri  suffragia  quoad  hunc  canonem 
in  proximam  Congregationem,  eumque  typis  impressum  Patribus  distribui.'' 

*  Acta  etc.     C.  Y.  758b.  ^  Ex  actis  etc.     C.  Y.  1693  d. 

6  Ibid.     C.  Y.   1694  d  sq. 

tificis  Romani  inter  Episcopos  Primatus  potestas  non  excludit  aut 
supprimit  potestatem  regiminis  propriam  Episcoporum ,  qui  a  Spiritu 
Sancto  iuxta  Apostolum  positi  sunt  regere  Ecclesiam  Dei,  et  ad  lioc 
in  consecratione  episcopali  Spiritum  Sanctum  obtiuent;  proinde  Epi- 
scopi  cum  Romano  Pontifice  coniuncti  et  ei  qua  totius  gregis  domi- 
nici  principali  pastori  subordinati  non  modo  particulares  suos  greges 
potestate  iuris  divini  regunt  et  gubernant ,  verum  etiam  cum  Summo 
Pontifice  sollicitudinem  totius  Ecclesiae  sustinent,  atque  pro  tota  Ec- 
clesia  cum  Summo  Pontifice  legislatores  et  iudices  sunt,  ita  iit  tota 
■potestas  regwiinis  Ecdesiae  in  Episcopattt  cum  Fontifice  Bomario,  suo  Pri- 
mate,  consistat ,  seu  regimen  Ecclesiae  Christi  sit  Petro-Apostolicum. 
Qua  ratione  etiam  iura  et  privilegia  Patriarcharum  orientalium,  quem- 
admodum  in  definitione  Concilii  Florentini  continetur,  salva  sunt, 

„36.  Loco  tertiae  paragraphi:  Haec  est  cathoUcae  p.  9.  sequens 
proponitur :  ,Illa  tamen  divini  Primatus  potestas  non  est  tota  et  ab- 
soluta  potestas,  quam  Christus  Ecclesiae  suae  tradidit.  Si  quidem 
huius  totius  potestatis  participes  sunt  ipsimet  Episcopi,  Apostolorum 
successores,  quos  quoque  Spiritus  Sanctus  posuit  regere  Ecclesiam  Dei. 
Dictum  est  enim  omnibus  Apostolis  et  Petro  coniunctim,  eorumque 
successoribus :  Data  est  mihi  omnis  j^otestas  in  coelo  et  in  terra:  euntes 
ergo  docete  omnes  gentes  .  .  .  ecce  ego  vobiscum  sum  usque  ad  consumma- 
tionem  saectdi  .  .  .  sicut  misit  me  Pater  et  ego  mitto  vos  .  .  .  Accipite 
Spiritum  Sanctum.  .  .  Tantum  igitur  abest,  ut  Summi  Pontificis  po- 
testas  opponatur  sive  illi  Episcoporum  potestati ,  quam  in  universa 
Ecclesia  omnes  coniunctim  cum  Petri  successore  exercent  ut  legis- 
latores  et  fidei  iudices;  sive  illi  ordinariae  et  immediatae  episco- 
pali  .  .  .  etc'  usque  ad  finem  paragraphi,  cui  addi  potest :  ,Haec  est 
catholicae  veritatis  doctrina,  a  qua  deviare  salva  fide  atque  salute 
nemo  potest.'"  ^ 

lam  coucedi  debet  et  a  E,mo  Episc.  Zinelli,  deputatiouis  relatore, 
plane  conceditur^,  cum  Florentini  (atque  Vaticani)  Concilii  definitione 
conciliari  posse  sententiam  multorum  theologorum,  Summum  Ponti- 
ficem  cum  omnibus  Episcopis  unum  formare  collegium,  quod  sit  su- 
premae  potestatis  ecclesiasticae  subiectum.  Is  tamen,  qui  hoc  docet, 
ne  Concilio  Florentino  (et  Vaticano)  contradicat,  etiam  Summum  Ponti- 
ficem  per  se  solum  supremae  potestatis  ecclesiasticae  subiectum  esse 
fateri  debet,  ita  ut  asserat,  esse  subiecta  duo  supremae  potestatis  iu- 
complete  distiucta.  Emendationes  autem  illae  vix  ita  explicari  pos- 
sunt.  Videntur  potius  insinuare,  esse  unum  tantum  supremae  potestatis 
subiectum,  quod  a  Summo  Pontifice  et  Episcopis  simul  formetur  simili 
modo,   ut   in  republica   aliqua   aristocratico-monarchica   summa   leges 


1  Emendationes  etc.    C.  V.  341  c  sqq.         ^  Relatio  etc.    C.  V.  357  c  sqq. 
Cf.  infra  cap,  III.  adnot.  ad  capitis  tertii  verba  „simul  omnes''. 

ferendi  potestas  penes  regem  et  senatum  nobilium  est,  quorum  neuter 
solus  leges  ferre  possit.  Eam  autem  doctrinam  conciliari  non  posse 
cum  Florentini  definitione,  Romano  Pontifici  „in  beato  Petro  pascendi, 
regendi  ac  gubernandi  universalem  Ecclesiam  a  Domino  nostro  lesu 
Cliristo  plenam  potestatem  traditam  esse",  evidens  est.  Quare  recte 
Cardinalis  Bilio,  ut  doctrina  iam  definita  efficacius  contra  errores  pro- 
tegeretur,  illo  canonis  additamento  definitionem  Florentini  Concilii  cla- 
rius  etiam  proponi  voluit. 

De  modo,  quo  Patres  deputati  additamentum  Congregationi  gene- 
rali  proposuerunt,  multi  Patres  conquesti  sunt,  unde  tamen  concludi 
non  debet,  tot  Patres  clodrinmn  de  plenitudine  potestatis  pontificiae 
in  dubium  vocasse.  Sexaginta  duo  Patres  epistola  d.  9.  lulii  ad  Prae- 
sides  Congregationis  generalis  data  *:  „In  nuperrima  Congregatione 
generali,"  inquiunt,  „cum  votis  subiicerentur  capitis  tertii  de  Ecclesia 
emendationes,  super  istarum  num.  70.,  71.,  72.  rmus  deputationis 
relator  ex  ambone  declaravit,  deputationem  admittere  num.  72.  mxta 
modum  ideoque  de  num.  70.  et  71.  suffragia  non  esse  ferenda,  sed 
dumtaxat  de  num.  72.  modificato. 

„Quibusdam  petentibus  Patribus  canon,  quem  deputatio  propo- 
suit,  typis  mandatus  est,  et  cum  eum  prae  oculis  haberemus,  apparuit, 
ipsum  haud  continere  tenorem  emendationis,  quae  sub  num.  72.  legi- 
tur,  in  quibusdam  mutatum ,  sed  potius  canonem ,  prout  in  schemate 
habetur,  integrum  referre,  non  autem  solum:  nam  inserta  est  additio, 
quam  magni  esse  momenti  nemo  non  videt. 

„Quapropter  declaremus  oportet:  quae  rmus  relator  de  emenda- 
tione  72,  dixerit,  non  concordare  cum  iis,  quae  de  canone  tertio  de- 
putatio  reapse  egit. 

„Praeterea  decretum  ApostoUcis  Literis  n.  XII.  praescribit,  ut  suf- 
fragia  Congregationis  generalis  exquirantur  super  propositis  in  ipsa 
discussione  emendationibus :  itaque  stabilito  res  pertractandi  ordini  ad- 
versatur,  ut  suifragia  exquirantur  super  additamento  satis  gravi  sche- 
mati  post  discussionem  et  proin  absque  discussione  facto.  Postulamus 
ergo,  ut  in  sufPragiis  proxime  ferendis  Patrum  vota  petantur  de  emen- 
datione  72.,  quam  si  reiici  contigerit,  canon  tertius,  prout  in  schemate 
habetur,  proponatur." 

Audiamus  igitur,  quomodo  ipse  deputationis  relator,  Rmus  Episc. 
Zinelli ,  relatione  in  sequenti  Congregatione  generali  habita ,  rem 
exponat : 

„In  postrema  Congregatione  generali",  inquit,  „ego  nomine  de- 
putationis  vestrae  de  fide  emendationem  sub  numero  72.  super  capite 
tertio  partis  primae  Constitutionis  de  Ecclesia  admittendam  proposui 
iuxta   modum.     Modus   autem   erat  sequens,   quod   uempe   in  canone 

tertio  insererentur  haec  verba:  ant  eiim,  habere  iantum  potiores  partes, 
non  vero  totam  plenitudinem  huius  supremae  potestatis.  Antequam  rationes 
enuntiem,  quae  obstaculo  fuerunt,  ne  rogarentur  suffragia,  breviter  et 
stricte  dicam,  quid  significent  illa  verba,  quae  addi  nomine  deputa- 
tionis  proponebam;  deinde  num  conceptum  verum  non  solum,  sed  et 
plane  de  fide  catholica  tenendum  contineant;  an  conceptus  ipse  plene  in 
Congregationibus  generalibus  fuerit  discussus;  demum  num  iuxta  praxim 
huius  Concilii  Yaticani  deputatio,  occasione  arrepta  ab  emendationibus, 
iure  suo  usa  fuerit  proponendo  Patrum  suffragiis  illam  insertionem. 

„Et  primo  quidem  evidens  est,  per  supradicta  verba  errorem  illo- 
rum  damnari,  qui  supremam  potestatem  Summi  Pontificis  non  esse 
plenam  in  sensu  proprio  asserunt,  ac  proinde  involventes  falsam  sen- 
tentiam  verbis  ambiguis  eludunt  satis  perspicuam  definitionem  Concilii 
Plorentini,  aientes,  esse  quidem  in  Pontifice  Summo  plenitudinem  iuris- 
dictionis,  sed  non  totam,  quia  Pontifex  habet  quidem  potiores  partes 
iurisdictionis,  at  non  omnes.  Quid,  quaero,  hoc  est,  quam  reapse  ne- 
gare  plenitudinem  iurisdictionis  Summi  Pontificis  definitam  a  Concilio 
Florentino?  Quid  enira  sibi  vult  haec  distinctio,  quasi  esse  posset 
plenitudo,  quae  non  sit  tota ,  quod  directe  opponitur  conceptui  pleni- 
tudinis?  Plenitudo  enim  essentialiter  significat,  qualitatem  inesse  sub- 
iecto  in  toto  suo  ambitu;  quod  negatur,  quando  dicitur,  plenitudinem 
non  esse  totam,  aut  potiores  tantum  eius  partes  esse  in  subiecto,  Pro- 
posita  igitur  additio  in  id  unum  intendebat,  ut  assereretur,  plenitudi- 
nem  iurisdictionis  inesse  Summo  Pontifici  in  suo  vero  sensu,  cum  ex- 
clusione  sensus  non  solum  falsi,  sed  in  se  ipso  involventis  conceptus, 
qui  se  mutuo  destruunt. 

„Si  igitur  hoc  Concilium  iam  definierat  in  capite  tertio,  praeeunte 
Concilio  Florentino,  iurisdictionem  Summi  Pontificis  esse  plenam,  ac 
proinde  nullam  concipi  posse  partem  ecclesiasticae  iurisdictionis,  quae 
non  comprehenderetur  in  eius  suprema  potestate;  si  hoc  ipsum  in 
prima  parte  canonis  tertii  declarabatur,  consequens  erat,  posse  aequali 
prorsus  modo  admitti  incisum,  quod  substantialiter  nihil  amplius  dicit 
et  tantum  modo  evidentiori  et  maiori  vi  excludit  falsas  interpreta- 
tiones  textus  tum  Concilii  Florentini  tum  ipsius  Vaticani. 

„Parcite,  Emi  ac  Riiu  Patres,  si  cum  de  plenitudine  potestatis 
Summi  Pontificis  loquimur ,  me  cohibere  non  possum ,  quin  recitem 
verba  e  celebri  de  unitate  Ecdesiae  sermone  Bossuetii  decerpta,  habito 
in  conventu  Gallicano  anni  1682.  En  verba :  ,In  potestate,  quae  in 
plures  dividitur,  partitio  suam  secum  ipsa  restrictionem  affert.  Contra 
vero  potestas,  quae  uni  datur  et  super  omnes  et  sine  ulla  exceptione 
datur,  infert  plenitudinem ;  et  sicut  omnis  (notate  verba)  est  expers 
partitionis,  non  alios  habet  limites,  quam  quos  regula  praescribit.' 

„De  plenitudine  potestatis  iurisdictionis  in  Pontifice ,  in  toto  suo 
ambitu  acceptanda,  nulli  ambigendi  igitur  locus;   nec  ulli  scrupulum 

moveat,  quasi  totam  plenitudinem  potestatis  iurisdictionis  tribuentes 
Summo  Pontifici,  ullo  modo  laedamus  dignitatem  Concilii  oecumenici; 
nam  firma  manent  ea,  quae  in  postrema  Congregatione  in  relatione 
enucleavi  de  potestate  plena  et  suprema  Concilii  oecumenici ,  quae 
recte  intellecta  et  firmis  illis  conditionibus  et  declarationibus,  de  qui- 
bus  satis  dixi,  unice  consistere  potest  cum  doctrina  fidei,  quae  totam 
plenitudinem  supremae  potestatis  in  Summo  Pontifice  recognoscit. 

„At  fuitne  sufficienter  discussus  in  Congregationibus  generalibus 
conceptus  plenitudinis  potestatis  in  suo  sensu  proprio?  In  priraa  pa- 
ragrapho  capitis  tertii  a  Concilio  Yaticano  apertissimis  verbis  fuit 
renovatum  decretum  dogmaticum  Concilii  Florentini  oecumenici,  quod 
definit,  plenam  potestatem  traditam  esse  in  Petro  Romano  Pontifici 
pascendi,  regendi ,  gubernandi  universalem  Ecclesiam.  Quis  credat, 
Emi  et  Rmi  Patres,  Concilium  Yaticanura  tanta  solemnitate  verborum 
renovasse  definitionem  Concilii  Florentini,  attamen  sensum  tribuisse 
plenae  potestatis  ab  ipso  definitae  restrictivum,  sensum,  qui  aperte  re- 
pugnat  ideae  plenitudinis,  ac  proinde  absurdum?  Hoc  autem  argumen- 
tum  fuit  in  Congregationibus  generalibus  praecipue  discussum,  nempe 
utrum  definitio  Concilii  Florentini,  quam  renovat  Concilium  Yaticanum, 
posset  ullo  modo  restringi.  Et  quum  in  generalibus  Congregationibus 
nonnulli  id  assererent,  invicti  defensores  iurium  sanctae  Sedis  Apo- 
stolicae  fortiter  propuguarunt  universali  fere  plausu  huius  venerandi 
consessus ,  plenitudinem  iurisdictionis  Summi  Pontificis  esse  in  suo 
proprio  sensu  intelligendam ;  nihil  iurisdictionis  ecclesiasticae  posse  illi 
subtrahi,  nullis  limitibus  ab  huraana  posse  eius  iurisdictionem  auctori- 
tate  coarctari.  Id  clare  patet  etiam  ex  emendationibus  et  e  relatione 
de  illis  vobis  a  me  facta  ^ 

„Yos  scitis,  Emi  et  Riui  Patres,  nomine  deputationis  nie  sine  ulla 
verborum  ambiguitate  declarasse ,  verba  plenani  potestatem  intelligenda 
esse  in  tota  eorum  araplitudine,  perperara  restricto  sensu  interpretari 
nonnuUos  clausulam  qtiemadmodum  etc,  quae  est  in  fine  textus  adducti 
Concilii  Florentini,  et  hoc  patere  evidenter  ex  contextu,  ex  vi  phrasis, 
ex  argumentis  historicis  aliisque  bene  multis.  Et  vos,  Effii  et  Rmi 
Patres ,  quoties  propositae  fuerunt  emendationes  illae ,  quae  restricti- 
vum  sensum  insinuare  volebant,  vestro  sapientissimo  iudicio  acceptantes 
votum  deputationis  vestrae,  sine  ulla  cunctatione  reiecistis. 

„Mirari  igitur  non  desino ,  Emi  et  Rmi  Patres,  qua  ratione  in 
postrema  Congregatione  generali  dubium  suboriri  potuerit,  num  de 
hoc  argumento  hinc  inde  in  Congregationibus  disputatum  non  sit, 
dum  adhuc  in  hac  aula  resonabant  verba,  quibus  ego  occasione  emen- 
dationum  sub  numeris  35.  et  36.  de  illo  disserere,  exponens  ea  quae 
in  disceptatione   a  Patribus  dicta  fuere ,   stricto   quidem   at  non  brevi 

discursu  coactus  fui.  Quis  igitur  sustinere  poterit,  coram  vobis  conceptum 
hunc  plenitudinis  potestatis  Romani  Pontificis  non  fuisse  hic  discussum? 

„At  iurene  poterat  illa  phrasis  proponi  inserenda  in  tertio  ca- 
none?  Sciatis ,  Emi  ac  R.iTii  Patres,  illam  fuisse  intentionem  deputa- 
tionis  iuxta  mentem  plurium,  quae  evidenter  apparebat  a  multis  emen- 
dationibus,  a  26^  aliisque  \  proponendi  insertionem  illius  incisi,  aut 
in  capite  aut  in  canonibus ;  quia  quamvis  non  necessaria  absolute, 
attamen  opportunissima  videbatur  ad  cavillationes  eliminandas:  et  eo 
magis  quod  ex  discussione  ipsa  in  Congregationibus  habita  id  aliquo 
modo  relative  necessarium  poterat  existimari. 

„At  in  formulis,  quae  exhibentur  sub  emendationibus  26.  et  aliis 
supra  enunciatis  non  erant  verba,  quae  satis  clarum  reapse  conceptum 
redderent,  verba,  quae  acceptari  possent  iuxta  modum  a  deputatione, 
et  ianuam  aperirent  ad  inserendum  incisum.  Cum  vero  ventum  esset 
ad  emendationem  72.,  in  qua  certe  deputatio  approbare  non  poterat 
expunctionem  multarura  phrasium,  quae  optime  in  canone  remanere 
debebant,  consideravit  tamen  deputatio,  in  novo  proposito  ab  emen- 
datore  schemate  canonis  tertii,  verba  adhibita  ab  emendatore  clarius 
exprimere  conceptum  deputationis  quoad  plenitudinem  potestatis  ponti- 
ficiae  quam  in  prima  parte  canonis  nostri.  Nam  in  prima  parte  ca- 
nonis  nostri  dicitur,  potestatem  Pontificis  esse  plenam  et  supremam, 
ac  proinde  adiectiva  duo  plena  et  suprema  enunciantur  de  subiecto, 
quod  est  potestas.  At  in  emendatione  72.  dicitur  multo  melius :  Po- 
testas  suprema  est  plena,  scilicet  plenitudo  asseritur  de  subiecto  com- 
plexo,  potestas  suprema,  sc.  de  potestate,  quae  est  suprema;  ac  proinde 
clarius  asseritur,  in  Pontifice  esse  plenitudinem  non  tantum  potestatis 
ecclesiasticae,  sed  supremae  potestatis  ecclesiasticae. 

„Deputatio  igitur  memor :  Omnia  probate,  quod  bonum  est  tenete, 
acceptavit  emendationem  sub  numero  72. ,  quae  alioquin  reiicienda 
fuisset,  iuxta  modum;  et  modus  fuit,  ut  admissa  meliori  formula,  in 
qua  plenitudo  tribuitur  potestati  supremae  qua  supremae,  adderetur 
etiam  adiectivum  tota  plenitudo,  et  sic  locus  tolleretur  omni  cavilla- 
tioni ;  et  hoc  factum  est  per  insertionem  incisi :  aut  eum  habere  partes 
potiores ,  non  vero  totam  plenitudinem  huius  supremae  potestatis.  lure 
igitur  egit  deputatio ;  iure  poterant  Patres  dare  suffragium.  Cur  igitur 
non  sunt  rogati  ?  Unus  ex  Rmis  Patribus  opposuit,  novam,  quae  pro- 
ponebatur  in  canone,  insertionem  non  fuisse  nec  oculis  subiectam  fideli- 
bus  nec  discussam.  De  secunda  obiectione  satis  iam  dictum  est; 
quoad  primam,  cum  ageretur  de  paucis  verbis,  quae  facile  memoria 
poterant  retineri,  et  cum  remedium  facile  in  promptu  esset,  si  ab  am- 
bone  verba  addita  repetita  fuissent,  nulla  ratio  haberi  iure  poterat 
non  rogandi  suffragia. 

„Attamen  Emi  Praesides  pro  moderatione,  in  qua  excedunt,  satis 
faciendum  Reverendissimo  existimarunt.  lam  nudius  tertius  folium 
separatum,  in  quo  modus  apparet,  iuxta  quem  emendatio  72.  a  depu- 
tatione  acceptata  fuerit,  vobis  fuit  distributum.  Dignemini  emenda- 
tionem  iuxta  mentem  deputationis  admittere ,  ac  proinde  insertionem 
incisi  approbare."  * 

Emendatione  perlecta,  suffragia  exquisita  sunt,  et  duplici  experi- 
mento  more  solito  facto,  ipsam  emendationem  longe  maior  Patrum 
pars  admisit;  eamque  acceptatam  fuisse  a  Congregatione  generali  pri- 
mus  Praeses  declaravit  ^. 

Etiam  postea  in  Congregatione  generali  octogesima  quinta  (d. 
13.  lulii),  cum  de  more  suffragia  de  toto  capite  tertio  et  canone  pete- 
rentur,  canon  inciso  illo  auctus  a  longe  maiore  parte  Patrum  recep- 
tus  est  ^.  Quum  autem  in  eadem  Congregatione  suffragia  de  tota 
Constitutione  ferrentur,  complures  ex  iis ,  qui  suo  suffragio  „Placet" 
conditionem  addiderunt,  postularunt  iterum,  ut  incisum  removeretur  *. 
Tanti  autem  momenti  aliqui  id  esse  censebant,  ut  deputatio  eorum 
Patrum,  qui  infallibilitatem  pontificiam  definiri  nolebant,  Summum  Pon- 
tificem  d.  15.  lulii  adiret  atque  praeter  aliud  quoddam  etiam  illud  ab  eo 
peteret,  ut  incisum  illud  tolli  iuberet  ^.  Id  ipsum  unus  ex  deputatis, 
Archiep.  Parisiensis,  sequenti  die  etiam  epistola  ad  Summum  Ponti- 
ficem  data  petiit  ^.  Hic  tamen  eodem  die  per  Subsecretarium  Con- 
cilii  eos  certiores  fecit,  se  totum  negotium  Congregationi  generali  re- 
linquere,  sententia  definitiva  sibi  reservata.  In  Congregatione  generali 
octogesima  octava  (d.  16.  lulii)  Rnms  Zinelli,  cum  de  conditionibus, 
quae  suffragiis  adiectae  erant,  ageret :  Animadvertimus,  inquit  '^,  cano- 
nem  tertium  „non  ab  uno  tantum,  sed  a  pluribus,  qui  dixerunt  Placet 
iiixta  modum,  sic  impugnari,  ut  manifestum  sit,  aliquibus  praeiudiciis 
ab  eius  acceptatione  aliquos  praepediri,  ac  proinde  necessarium  duco 
paucissima  verba  addere,  quibus  praeiudicia  tollantur.  Nullo  modo 
per  definitionem,  qua  asseritur,  totam  plenitudinem  potestatis  supremae 
esse  in  Summo  Pontifice,  laeduntur  sententiae,  quae  libere  in  scholis 
disputantur  de  derivatione  iurisdictionis  episcopalis. 

„Disputant  theologi,  num  potestas  iurisdictionis,  quae  est  in  Epi- 
scopis,  derivetur  immediate  a  Deo  an  immediate  a  Summo  Pontifice. 
Illi  inter  catholicos  theologos,  qui  potestatem  iurisdictionis  immediate 
a  Deo  derivari  asserunt ,  eam  tamen  dicunt,  uti  par  est,  a  Deo  con- 
ferri  cum  vera  et  plena  dependentia  a  Summo  Pontifice.   Hanc  quae- 

stionem,  quam  scimus  tam  agitatam  in  Concilio  Tridentino,  ipse  Sum- 
mus  Pontifex  tuuc  noluit  definire;  nec  nos  certe  voluimus  definire 
per  nostrum  canonem  nec  per  incisura  insertum.  Si  asserimus,  totam 
plenitudinem  potestatis  supremae  esse  in  Summo  Pontifice,  nec  asseri- 
mus  nec  negamus,  potestatem,  quae  est  in  Episcopis,  derivari  a  Deo 
iramediate  aut  a  Suramo  Pontifice. 

„Eodem  modo  nulli  dubium,  quin  Concilium  oecumenicum  sit  in- 
fallibile  in  rebus  fidei  et  morum  definiendis;  nuUi  dubium,  quod  unio 
Episcoporum  cum  Summo  Pontifice  sit  conditio  sine  qua  non  infalli- 
bilitatis  corporis  episcopalis.  At  si  quaeratur,  num  unio  cum  Summo 
Pontifice  non  solum  sit  conditio  sine  qua  non,  uti  dicunt  scholae,  in- 
fallibilitatis  Concilii,  sed  num  reapse  infallibilitas  descendat  a  capite 
in  corpus,  vel  contra  Deus,  qui  immediate  dat  infallibilitatem  capiti 
independenter  a  concursu  Concilii ,  det  etiam  imraediate  hanc  infalli- 
bilitatem  corpori  cum  suo  capite  coniuncto  per  modum  totius;  non 
est  hic  locus  de  hac  re  aliquid  oranino  statuendum  proferre,  sed  tan- 
tura  aperte  est  declarandura,  in  canone  capitis  tertii  nullo  raodo  agi 
de  hac  quaestione,  nec  anathema  dici  illis,  qui  alterutrara  sententiara 
sustinerent.  Post  hanc  tara  apertam  declarationem ,  quae  inhaeret 
sensui  ex  verbis  et  ex  contextu  derivanti,  non  video,  quomodo  scru- 
pulus  suboriri  possit,  qui  rationabiliter  retrahat  a  canonis  acceptatione." 

COMMENTATIO  VII. 

De  tribus  oecumenicorum  Conciliorum  testimoniis,  c[uae  definitioni  infallibilitatis 
Summi  Pontificis  praemittuntur. 

In  capite  quarto  Constitutionis  primae  de  Ecclesia,  quo  infalli- 
bilitas  Summi  Pontificis  definitur,  tria  ad  eam  doctrinam  confirman- 
dam  afferuntur  oecumenicorura  Conciliorum  testimonia,  eorum,  „in 
quibus  Oriens  cum  Occidente  in  fidei  caritatisque  unionem  convenie- 
bat" :  Constantinopolitani  IV.,  Lugdunensis  II.,  Florentini.  In  capite 
addendo  *,  quod  solum  Patribus  primura  traditura  erat,  duorura  prio- 
rum  tantum  testimonia  continebantur.  In  observationibus  Patrum  de 
eo  capite  laudatur,  ut  est  in  relatione  deputationis  ^,  „quod  rei  defi- 
niendae  fundamenta  in  scheraate  allata 

„a)  ex  formulis  fidei,  iisque  receptis  in  oecumenicis  Conciliis,  de- 
prompta  fuerunt;  quod  ea  petita  fuerunt 

„b)  ex  eiusmodi  oecumenicis  Conciliis,  in  quibus  Oriens  et  Occi- 
dens  in  eiusdem  fidei  et  caritatis  unitatem  conveniebant;  quodque  eadem, 

„c)  quemadmodura  quoad  auctoritatera  omni  exceptione  suntmaiora, 
ita  Scripturarum  testimonia  ad  rem  potissima  coraplectuntur,  et  quoad 


^  C.  V.  642  a.b.     Cf.  supra  cap.  I.   Historia  originis  etc.  p.  107. 

^  C.  Y.  278  a  sqq.    Cf.  de  relatione  supra  cap.  I.  Historia  etc.  p.  112. 

vim  probandi  tam  clara  atque  perspicua  exsistunt,  ut  considerata  et 
retenta,  uti  par  est,  verborum  ac  phrasium  proprietate  et  vi ,  infalli- 
bilitas,  de  qua  quaeritur,  iisdem  vel  aequipollenter  efFeratur  vel  vir- 
tualiter  ac  implicite,  ut  aiunt,  contineatur;  quod  propterea 

„d)  ipsa  huius  infallibilitatis  definitio,  si  in  Yaticano  Concilio  fieret, 
non  esset  nisi  expressa  seu  explicita  doctrinae  praecedentium  Concilio- 
rum  declaratio;  atque  ita 

„e)  haec  eadem  Vaticana  definitio  ac  fides  appareret  tanquam  fidei 
praecedentium  Conciliorum  continuatio  atque  explicatio,  qualem  in 
prioribus  Conciliis  circa  alia  fidei  dogmata  similiter  factam  esse  ex 
historia  Conciliorum  et  dogmatum  constat." 

Petitur  in  iisdem  observationibus,  ut  allatis  fidei  formulis  addatur 
caput  definitionis  de  Romano  Pontifice  in  Concilio  Florentino  sanci- 
tum,  quare  postea,  quum  ex  capite  undecimo  schematis  de  Ecclesia 
et  capite  addendo  una  conficeretur  nova  Constitutio,  illis  duobus  testi- 
moniis  accessit  tertium  ex  Concilio  Florentino  ^ 

Sed  Patres  in  animadversionibus,  quas  de  capite  addendo  obtule- 
rant,  contra  duo  priora,  et  in  emendationibus,  quas  in  discussione  spe- 
ciali  de  quarto  capite  tradiderant,  contra  omnia  tria  aliqua  etiam  ob- 
iecerant.  De  obiectionibus  prioribus  agitur  in  relatione,  quas  Patres 
deputati  cum  ipso  schemate  Congregationi  generali  obtulerunt;  de 
aliis  Rmus  Episcopus  Brixinensis  in  relatione  disserit,  quam  nomine 
deputationis  in  Congregatione  generali  de  emendationibus  a  Patribus 
propositis  habuit.  Quae  in  utroque  documento  de  illis  testimoniis 
animadvertuntur ,  ad  priorem  partem  capitis  quarti  explicandam  mul- 
tum  conferunt.     Ea  igitur  hoc  loco  referemus. 

Itaque  in  relatione  simul  cum  schemate  Patribus  tradita  haben- 
tur  haec  ^: 

„1.  Vi  carent  exceptiones  criticae,  quasi  formula,  quae  in  sche- 
mate  ^  adscribitur  Hormisdae, 

„1.  non  huic,  sed  Hadriano  Pontifici  tribuenda  sit.  Instituta  namque 
collatione  inter  formulam  Hormisdae  ab  Orientalibus  subscriptam  et 
formulam  Hadriani  in  VIII.  Concilio  veluti  fidei  regulam  receptam, 
manifesto  apparet,  hanc  ad  priorem  illam  ita  esse  expressam,  ut  prior 
in  secundam  fuerit  a-d  amussim  prope  translata.  Quum  enim  reliqua 
omnia,  quoad  singula  incisa  ac  verba,  in  utraque  formula  plane  iden- 
tica  sint,  tota,  quae  adest,  differentia  huc  redit,  ut 

„a)  paucissima  fuerint  in  formula  Hadriani  declarationis  ergo  ad- 
iecta;  scilicet  post  primam  formulae  Hormisdae  periodum  ab  Hadriano 
(vel  potius   ab  eius   praedecessore  Nicolao)    addita   fuit   brevis   expli- 


*  Ex    actis    etc.     C.  V.  1679  a.    —   Cur    additum    sit,    v.   Relatio    etc. 
'    C.  Y.  278  c. 

2  C.  Y,  279  d  sqq.  *  Sc.  capitis  addendi. 

catio,  cur  distinguantur  ,ficlei  regula'  et  ,constituta  Patrum'  sive  ,con- 
stituta  Dei  et  Patrum' ;  rursum,  post  incisum  ,servata  religio'  formulae 
prioris,  in  altera  ab  VIII.  Concilio  probata  additur:  ,et  sancta  cele- 
brata  doctrina' ;  mutata  tandem  phrasi  ,spe  et  fide'  in  phrasim  ,fide  et 
doctrina',  post  incisum  ,constituta  Patrum'  in  formula  Hormisdae,  in 
altera  adiicitur :  ,et  praecipue  sanctorum  Sedis  Apostolicae  praesulum' ;  ut 

„b)  formula  fidei,  quae  ab  Hormisda  opponebatur  suae  aetatis  hae- 
reticis  atque  schismaticis,  Nestorianis  nimirum,  Eutychianis  atque  Aca- 
cianis,  eadem  ab  Hadriano  opponatur  Iconomachis  atque  Photianis. 
Quibus  reiectis,  Hadriani  formula  in  YIII.  Concilio  approbata  iisdem 
plane  ac  Hormisdae  formula  verbis  absolvitur.  Quare  quum  Hor- 
misdae  formula,  sive  res  sive  verba  respexeris ,  tota  quanta  ab  Ha- 
driano  fuerit  accepta,  nec  nisi  hinc  brevissimis  dumtaxat  declarationi- 
bus  aucta,  inde  pro  temporum  suorum  adiunctis  adaptata ,  merito  in 
schemate  adnotatur,  quod  communi  etiam  usu  receptum  est,  Hormisdae 
formulam  fuisse  in  Concilio  VHI.  ab  Hadriano  propositam  et  ab  eius- 
dem  Concilii  Patribus  subscriptam.  Ceterum,  quod  ad  ipsa  verba  ex 
formula  Hormisdae  in  schemate  allegata  pertinet,  ea  totidem  habentur 
in  formula  ab  Hadriano  in  VIII.  Concilio  proposita,  cum  hoc  solo 
discrimine,  ut  in  posteriori  occurrat  incisum  ,et  sancta  celebrata  doc- 
trina',  quod  in  schemate  quoque  conservatum  est.  Sed  inde  nec  dif- 
ficillimus  quisque  reale  formularum  discrimen  iure  arguet;  et  satis 
provisum  erit,  si  nota  schemati  supposita  ita  concipiatur:  ,Ex  formula 
S.  Hormisdae  Papae,  prout  ab  Hadriano  II.  Concilio  oecumenico  VIII. 
proposita,  et  ab  eiusdem  Concilii  Patribus  subscripta  est.' 

„2.  Vi  etiam  caret  exceptio  altera,  quasi  allegata  in  schemate  for- 
mula  Hormisdae  tribui  debeat  loanni  Constantinopolitano  Patriarchae, 
in  cuius  ,libello  fidei  directo  ad  8.  Hormisdam  Papam'  eadem  formula 
ex  Isidori  collectione  reperitur.  Sed  hisce  confunditur  auctor  libelli 
cum  eo,  qui  eidem  fidei  libello  subscripsit.  Scilicet  *  fidei  formula 
sive  libellus  Hormisdae,  quem  recepere  primum  Episcopi  Epiri  in  syn- 
odo  uniti,  tum  provinciae  Dardaniae ,  Illyrici  et  Thraciae,  missus 
porro  fuit  ad  orientales  Patriarchas,  Constantinopolitanum,  Alexan- 
drinum  et  Antiochenum ;  eidemque  libello  praeter  reliquos  Orientis 
Episcopos  loannes  Constantinopolitanus  cum  ingenti  multitudine  Epi- 
scoporum  et  Archimandritarum  subscripsit,  subscriptumque  libellum 
idem  loannes,  uti  par  erat,  ad  Hormisdam  direxit,  atque  ita  unionem 
sui  patriarchatus  cum  Pomana  catholicae  unitatis  Ecclesia  diu  abrup- 
tam  in  integrum  restituit.  Hinc  certe  Hormisdae  libellus  fidei  in- 
venitur  in  epistola  loannis  Patriarchae  ad  Papam  Hormisdam;  sed  hic 
est  libelli  auctor,  ille  subscriptor. 


*  Uti  est  apud  Labbeum,  Concil.  Coll.  [V,  582  s.  621  s.Mansi]  tom.  YIII. 
coll.  407  sqq. 

„3.  Yi  caret  exceptio,  quasi  idera  libellus  fidei,  iu  schemate  tri- 
butus  Hormisdae ,  fuerit  ab  Hadriano  II,  missus  ad  Grraecos,  et  ab 
eis  non  prius  ac  in  Lugdunensi  Concilio  subscriptus.  Sed  in  his  ap- 
paret  anachronismus,  quo  Lugdunense  II.  cum  VIII,  Concilio  confun- 
ditur ;  non  secus  ac  in  eo,  quod  Anastasius  Bibliothecarius  eidem  Con- 
cilio  dicitur  interfuisse,  Quae  vero  hic  idem  Anastasius  narrat,  a  Papa 
Nicolao  formulam,  qua  usus  deinde  Hadrianus  est,  fuisse  Grraecis  pro- 
positam,  sed  ab  his  non  acceptam,  nihil  aliud  ostendunt,  nisi  hinc  tena- 
citatem  haereseos  et  schismatis,  inde  autem  constantem  ac  immuta- 
bilem  traditionem  ac  doctrinam  apud  Romanae  Sedis  Episcopos. 

„4.  Vi  caret  exceptio,  quasi  verba  ex  Concilio  Lugdunensi  II.  et 
formula  Hormisdae  adducta  *  essent  manca  vel,  ut  aiunt,  truncata. 
Neque  enim  quae  ex  utroque  fidei  documento  allegata  in  schemate 
sunt,  manca  dici  possunt, 

„a)  propterea  quod  neque  tota  confessio  fidei  Lugdunensis  neque 
integra  Hormisdae  formula  translata  in  schema  fuit;  nam  ea  tantum 
afferenda  erant,  quae  ad  rem,  de  qua  quaeritur,  stabiliendam  facerent ; 

„b)  ac  si  pressa  silentio  ea  fuissent,  quibus  omissis  ac  praecisis 
verba  in  schemate  allata  alienam  a  suo  contextu  sententiam  prae  se 
ferrent;  tantum  enim  abest,  ut  in  formula  Hormisdae  habeantur  aliqua, 
quibus  propria  allatorum  verborum  vis  ac  sententia  infringatur,  ut  in 
illa  non  desint,  quibus  eadem  sententia  firmetur;  vel 

„c)  quod  non  omnia,  quae  ad  rem  facere  videntur,  in  schema  re- 
lata  fuerunt;  visum  enim  satis  est  ea  attulisse,  quae  ad  rem  conficien- 
dam  sufficerent.  Ceterum  eiusmodi  defectus  neque  generatim  causae 
schematis  nec  nominatim  officeret  depromptis  ex  utroque  oecumenico 
Concilio  doctrinis;  idemque  facile  tollitur,  si  plurium  Ruiorum  Patrum 
ratio  habeatur,  qui  ex  formula  Hormisdae  haec  verba  schemati  inserta 
vellent:  ,In  omnibus  sequendam  Apostolicam  Sedem  (vel:  consentien- 
dum  Apostolicae  Sedi),  in  qua  est  integra  et  verax  christianae  reli- 
gionis  soliditas.' 

„11.  Vi  carent  exceptiones  historicae:  ac  si  nimirum  adductum  in 
schemate  ex  Lugdunensi  II.  Concilio  fidei  documentum  ipsi  Coucilio 
Lugdunensi  tribui  nequeat,  quia  oblata  a  Michaele  Palaeologo  fidei 
formula  in  Concilio  fuit  quidem  leda,  sed  approhata  non  dicitur  a 
Concilio.  Enimvero  talis  exceptio  iis  aperte  excluditur ,  quae  apud 
Labbeum  ^  de  actis  in  Concilio  Lugdunensi  II.  referuntur.    Mmirum : 

„1.  alteram  convocati  huius  Concilii  causam,  a  Pontifice  in  ipsis 
convocationis  literis  diserte  expositam,  fuisse  Graecorum  unionem; 

„2.  in  quarta  solemni  Concilii  generalis  sessione  hanc  ipsam  unio- 
nem   vi   fidei    formulae   publice    lectae    atque    Pontifici,    ipsius    oecu- 


^  In  capite  addendo,  ut  primo  fuit.     Y.  C.  Y,  642  a,  b. 
^  Concil.  Collect.  tom,  XIY,  coll,  502  sqq. 


Comment.  VII.    De  tribus  Conciliorum  testimoniis  in  capite  IV.  169 

menici  Concilii  Praesidi ,  oblatae  initam  inter  Orientem  et  Occiden- 
tem  fuisse;  et  • 

„3.  ab  universo  Concilio  solemnes  Deo  laudes  habitas  esse  pro 
restituta  cum  Graecis  unione. 

„Unde  manifestum  est,  conciliarem  dici  debere  Graecorum  unio- 
neni,  conciliarem  ipsius  unionis  actum,  et  conciliare  fundamentum  seu 
iustrumentum  symbolicum,  cui  unio  inuitebatur,  et  in  quod  pariter 
cousentiendo  dissitae  prius  partes  conveniebant,  et  quidem  in  pleno 
Concilio ,  tam  Graeci  illud  ofFerentes  quam  Latini  idem  recipientes. 
Atqui  haec  duo  profecto  ut  aequivalentia  haberi  debent,  dicere,  fidei 
formulam  unanimi  consensione  in  Concilio  fuisse  receptam,  ac  illam 
a  Concilio  probatam  fuisse.  Quodsi  vero  in  Concilio  per  specialem 
expressumque  actum  formula  a  Clemente  IV.  pro  unione  Graecis  pro- 
posita  non  fuit  probata ,  ratio  manifesta  haec  est ,  quod  nulla  eius- 
modi  probatio  requirebatur,  quum  a  Romana  fidei  formula,  in  quam 
Orientales  consentiebaut,  Occidentales  nec  prius  dissensissent  nec  tunc 
dissentirent.  Ceterum  et  hoc  animadverti  potest ,  ipso  exercito ,  ut 
aiunt,  consensionis  et  unionis  actu,  virtualiter  certe  vel  aequipollenter 
approbationem  contineri. 

„111.  Vi  etiam  carent  exceptiones  hermeneuticae  et  exegeticae,  qui- 
bus  impetuntur 

„1.  verba  Christi  Domini  apud  Matthaeum  16.:  ,Tu  es  Petrus  etc' 
quasi  illis  hoc  unum  indicaretur,  Ecclesiam,  quae  semper  habebit  Pe- 
trum,  nunquam  posse  errare.     Etenim 

„a)  praeterquam  quod  huiusmodi  interpretatio  directe  opponitur 
obvio  verborum  sensui ,  quibus  siguificatur ,  ideo  nunquam  superatum 
iri  vel  errare  posse  Ecclesiam,  quia  fundata  est  supra  petram,  qui  est 
Petrus;  eadem 

„b)  excluditur  per  verba  sequentia  ex  formula  Hormisdae  Hadria- 
nique  in  schemate  allata;  per  ea  enim  haec  est,  eaque  authentica  dic- 
torum  Christi  interpretatio ,  ut  eorundem  virtide  ,in  Sede  Apostolica 
immaculata  sit  semper  catholica  servata  religio,  et  sancta  celebrata 
doctrina'. 

„Haec  autem  non  tantum  de  simplici  facto,  ut  alii  excipiunt,  sed 
de  constanti  ac  immutabili  quoque  iure  intelligi  debere,  inde  patet, 
quod  allatis  eiusdem  formulae  verbis  conservatio  immaculatae  catho- 
licae  religionis  et  celebratio  sanctae  doctrinae  veluti  effectus  declara- 
tur  necessariae  ac  immutabilis  causae,  dictorum  nimirum  Christi;  ita 
ut  vi  eorundem  Christi  dictorum,  quae  immutabilia  manent,  quousque 
durat  petra,  supra  quam  Christus  suam  fundavit  Ecclesiam,  immuta- 
biliter  in  Sede  Apostolica  divino  iure  immaculata  servetur  catholica 
religio  et  sancta  celebretur  doctrina. 

„Porro  excluditur  et  illa  exceptio,  quam  quidam  ex  variis  Patrum 
sententiis   de   iisdem   Christi   verbis   repetunt;    quum    enim   explicatio 

dictorum  Christi,  quam  formula  Hormisdae  suppeditat,  ipsum  referat 
totius  Ecclesiae  sensum,  contra  hunc  varia  ac  dissona,  si  quae  esset, 
Patrum  interpretatio  nihil  valeret.  Attamen  consuhiisse  iuverit,  praeter 
alios  antiquiores  recentioresque  probatos  auctores,  commentarium  ,De 
unitate  Romana'  ^  de  variis ,  specieque  tenus  oppositis  Patrum  inter- 
pretationibus,  quibus,  praeter  anteriores  Protestantes,  lanseniani,  Fe- 
broniani ,  Tamburiani  aliique  vetustiores  abusi  sunt ,  ac  recentiores 
abutuntur,  etiamsi  iisdem  rite  acceptis  Romanorum  Pontificum  infalli- 
bilitas  confirmetur  potius  quam  evertatur. 

„2.  Neque  validius  impetuntur  verba  Christi  Domiui  apud  Lu- 
cam  22,  32:  ,Ego  autem  rogavi  pro  te  etc.',  quae  non  ad  Romanos 
Pontifices,  sed  ad  solum  Petrum,  et  quidem  pro  tempore  tantum  ten- 
tationis  suae  suique  lapsus  referenda  dicuntur. 

„Etenim  spectare  verba  haec  ad  omnes  quoque  Petri  Apostoli 
successores,  constat  e  communi  huius  loci  in  Ecclesia  Dei  acceptione, 
quae  tum  ex  Romanorum  Pontificum  literis,  etiam  dogmaticis,  iiscjue 
receptis  in  generalihus  quoque  Conciliis ,  tum  ex  vulgatissima  Patrum 
scriptorumque  ecclesiasticorum  interpretatione  colligitur,  uti  videre  est 
apud  probatos  auctores,  cuiusmodi  profecto  haberi  debet  Cardinalis 
Bellarminus  ^,  qui  ex  hoc  Lucae  testimonio,  reiectis  aliorum  oppositis 
interpretationibus,  infallibilitatem  Romani  Pontificis  secundum  Patrum 
explicationem  demonstrat;  cuius  integram  expositionem  afferre  prop- 
terea  opportunum  videtur,  quod  non  deest,  qui  Bellarmini  auctorita- 
tem  pro  opposita  sententia  in  medium  protulerit.  Ille  itaque  hoc 
pacto  disserit: 

„,Hic  locus  tribus  modis  exponi  solet. 

„,Prima  expositio  est  quorundam  Parisiensium  supra  citatorum, 
quod  Dominus  hic  oravit  pro  Ecclesia  universali,  sive  pro  Petro  ut 
totius  Ecclesiae  figuram  gerebat;  et  hoc  impetrasse,  ut  fides  Ecclesiae 
catholicae  nunquam  deficiat.  Quae  expositio  si  ita  intelligeretur ,  ut 
diceres,  immediate  oratum  esse  pro  capite  Ecclesiae,  et  consequenter 
pro  toto  corpore,  quod  per  caput  repraesentatur,  vera  esset.    Sed  non 


1  Lib.  I.  p.   140  sqq.;  lib.  II.  p.   161   sqq. 

'^  De  Romano  Pontifico  1.  IV.  c.  3.  —  Cf.  libellum  De  Romani  Pon- 
tificis  suprema  potestate  docendi  p.  20  sqq.  —  Tria  praesertim  notanda  vi- 
dentur:  1.  Catholicos  orientales  Episcopos,  duce  Sophronio  Patriarcha  et 
ore  Stephani  Dorensis,  hanc  interpretationem  in  Conciho  Lateranensi  a.  649 
profiteri;  2.  Agathonem  Papam  ex  mente  ConciUi  Roniani  eandem  inter- 
pretationem  in  dogmafcica  sua  epistola ,  Concilio  oecumenico  VI.  proposita 
et  ab  eodem  solemniter  probata,  docere;  ex  quo  consequitur,  occidentales 
Episcopos  in  eadem  sententia  convenisse;  3.  orientales  et  occidentales  Epi- 
scopos  in  Florentina  oecumenica  Synodo  in  eadem  interpretatione  conspi- 
rasse,  quemadmodum  paulo  superius  ostendebatur. 

ita  ipsi  intelligunt,  volunt  enim,  pro  sola  Ecclesia  esse  oratum.    Quae 
expositio  falsa  est. 

„,A.ltera  expositio  est  quorundam,  qui  hoc  tempore  vivunt,  qui 
docent,  Dominum  orasse  hoc  loco  pro  perseverantia  solius  Petri  in 
gratia  Dei  usque  ad  finem.  At  contra  .  .  .'  et  quinque  allatis  in 
contrarium  argumentis,  pergit : 

„,Est  igitur  tertia  expositio  vera,  quod  Dominus  duo  privilegia 
Petro  impetravit.  Unum,  ut  ipse  non  posset  unquam  veram  fidem 
amittere,  quantumvis  tentaretur  a  diabolo;  id  quod  est  aliquid  am- 
plius  quam  donum  perseverantiae;  dicitur  enim  perseverare  usque  in 
finem,  qui,  licet  interdum  cadat,  tamen  resurgit  et  in  fine  fidelis  in- 
venitur;  at  Petro  Dominus  impetravit,  ut  non  posset  unquam  cadere, 
quod  ad  fidem  attinet.  Alterum  privilegium  est,  ut  ipse  tanquam 
Pontifex  non  posset  unquam  docere  aliquid  contra  fidem ,  sive  ut  in 
Sede  eius  nunquam  inveniretur,  qui  doceret  contra  veram  fidem.  Ex 
quibus  privilegiis  primum  fortasse  non  manavit  ad  posteros;  at  secun- 
dum  sine  dubio  manavit  ad  posteros  sive  successores.' 

„Atque  utrumque  illico  confirmat  adductis  veterum  Patrum  docu- 
raentis,  quibus  tamen  pro  feliciori  temporum  conditione,  quod  ad  ex- 
plorata  antiquitatis  monumenta  spectat,  alia  facile  Patrum  testimonia 
addi  possunt,  et  addita  reipsa  fuerunt;  ita  ut  hominibus  ecclesiasticam 
sequentibus  Scripturae  interpretationem  nullum  de  vero  huius  testi- 
monii  sensu  dubium  superesse  possit  ac  debeat. 

„IV.  Yi  tandem  carent  exceptiones  dogmaticae ,  ad  rei  ipsius,  de 
qua  quaeritur,  substantiam  spectantes ;  quasi 

„1.  allegata  Conciliorum  documenta  referrentur  tantum  ad  Ro- 
mani  Pontificis  Primatum,  nullatenus  vero  ad  infallibilitatem  eiusdem. 
Enimvero 

„a)  allegata  testimonia  referuntur  pariter  immediate  ac  directe,  ut 
obvius  eorum  sensus  indicat,  ad  certam  in  Ecclesia  catholica  fidei  re- 
gulam  credendique  normam,  quae  apud  Sedis  liomanae  Episcopum 
sita  esse  docetur;  quare 

„b)  si  eadem  testimonia,  quod  merito  dicitur,  ad  Romanae  Sedis 
Primatum  spectant,  profecto  teneri  debet,  cum  Romani  Pontificis 
Primatu  praerogativani  infallibilitatis  divino  iure  esse  coniunctam ; 
adeo  ut 

„c)  Primatus,  quem  beatus  Petrus  a  Ohristo  Domino  accepit,  quem- 
admodum  apertis  verbis  Sanctus  Leo  Magnus  in  sua  epistola  ad  Epi- 
scopos  per  Illyriam  constitutos  docet,  sit  etiam  ^fidei  Primatus';  fuit 
enim  Petrus,  ut  eiusdem  Sancti  Leonis  legati  in  Concilio  Chalcedo- 
nensi  (act.  III.)  dixerunt :  ^irsTpa  xal  v.rjqnXz  zr^q  d-oaroXtxrj^  sxxXr^aiac.  xal 
xrjC  opOooo^rjC  Tria-Eaj?  DcjjisXto?,  petra  et  basis  apostolicae  Ecclesiae  et 
orthodoxae  fidei  fundamentum'.  Porro  Petrus ,  ut  statuit  Synodus 
Aquileiensis ,    cui   aderat   S.  Ambrosius,    ,fidei    columna   et   Ecclesiae 

fundamentum,  per  successores  suos  semper  vivit' ;  et  ,cathedra  Petri', 
ut  ait  S.  Bachiarius  in  Apologia  fidei,  ,hoc  est,  sedes  fidei';  vel,  ut  alia 
plurimorum  Patrum  disertissima  pariter  verba,  quae  apud  theologos  pas- 
sim  recurrunt,  omittantur,  auctore  S.  Augustino  (ep.  105.),  ,doctrinae 
salutaris  cathedra'.  Si  ergo,  ut  verissimum  est,  in  allatis  fidei  formulis 
sermo  de  Pontificis  Romani  Primatu  habetur ,  definiendae  pontificiae 
infallibilitatis  thesis  non  couvellitur,  sed  apprime  stabilitur. 

„2.  Vi  caret  exceptio ,  quasi  per  allegata  ex  fidei  formulis  testi- 
monia  sit  quidem  inerrabilis  Romana  Ecclesia,  non  autem  Romanus 
Pontifex.  Haec  enim  distinctio,  qua  Ecclesiae  vel  Sedi  Romanae  as- 
sererentur  praerogativae,  quae  Romano  Pontifici  denegarentur,  liquido 
excluditur,  quum  in  Lugdunensi  formula  dicatur,  ,Ecclesiam  Romanam 
.  .  .  in  beato  Petro  .  .  .  cuius  Romanus  Pontifex  est  successor,  .  .  . 
recepisse  summum  et  plenum  Primatum  etc.';  in  formula  autem  Hor- 
misdae,  ,immaculatam  servari  religionem  in  Sede  Apostolica',  scilicet  a 
Romanis  in  illa  sedentibus  Pontificibus ,  quum  his  pariter  in  beato 
Petro  dictum  sit :   Tu  es  Petrus  etc. 

„Tum  vero  illa  ipsa  perperam  adhibita  distinctio,  de  qua  Hor- 
misdae  ac  Coucilii  oecumenici  VIII.  et  Lugdunensis  II.  temporibus 
nemo  certe  cogitabat,  in  proposito  schemate  aperte  excluditur,  quum 
in  formula  definitionis  diserte  efferatur ,  ,Romanum  Po:itificem'  esse, 
qui  per  Spiritus  Sancti  assistentiam  ab  errore  immunis  exsistat. 

„3.  Neque  illud  vim  habet ,  quod  opponunt ,  in  allatis  vide- 
licet  Lugdunensis  Concilii  verbis  dici  quidem ,  Pontificem  Romanum 
teneri  ,prae  ceteris  fidei  veritatem  defendere',  sed  non  dici  ,seorsum'. 
Enimvero 

„a)  neque  dicitur  ,una  cum  ceteris' ; 

„b)  est  quidem  verum,  quum  dicitur  ,prae  ceteris',  non  significari 
divisionem ;  atvero  significatur  distinctio,  et  quidem  cum  praecellentia 
seu  praerogativa ,  quae  ,summo  et  pleno  Primatui  et  Principatui'  re- 
spondeat;  quumque  additur,  ,prae  ceteris  teneri  fidei  veritatem  defeu- 
dere',  non  significatur,  istam  praerogativam  in  fidei  defensione  exer- 
ceri  ab  eo,  qui  a  ceteris  exsistit  separatus,  sed  qui  citra  et  siipra  cete- 
ros  in  fidei  causis  agit  et  iudicat.     Id  quod 

„c)  liquido  patet  ex  inciso  sequenti :  ,Sic  et  si  quae  etc.',  quibus 
Romanus  Pontifex  significatur  disti?ictus  a  ceteris,  inter  quos  suboriri 
possint  de  fide  quaestiones ;  et  significatur  iisdem  superior,  quorum  de 
fide  quaestiones  ipse  suo  iudicio  definiat. 

„Quamvis  igitur  per  phrasim  Lugdunensem  non  indicetur,  Roma- 
num  Pontificem  ceu  caput  a  ceteris  ceu  corpore  esse  separatuni  sive 
divisum,  aperte  tamen  indicatur,  eundem  quoad  actus  quosdam,  quod 
certe  capitis  est,  a  ceteris  esse  distinctum,  itemque  iisdem  superiorem, 
ita  ut  ceteri  eiusmodi  actus  aut  nullatenus  habeant,  aut  obnoxie  tan- 
tum  et  dependenter  a  Romano  Pontifice  exerceant." 

In  altera  relatione  ^  Rmus  Episc.  Brixinensis  aliqua  affert  ad  ea 
refutanda,  quae  in  Congregationibus  generalibus  ad  elevandam  vim 
testimoniorum  Conciliorum  illorum  obiecta  erant. 

Animadversum  erat,  locum  Concilii  Constantinopolitani  IV.  seu 
formulam  Hormisdae  „nihil  continere  nisi  fiduciam ,  nunquam  futu- 
rum  esse,  ut  cathedrae  S.  Petri  accidat,  quod  de  tot  sedibus  aposto- 
licis  actum  esse  dolemus ;  sed  successores  Principis  apostolorum  fidem 
tuendi  et  fratres  confirmandi  munere  usque  ad  finem  mundi  func- 
turos  esse". 

Episcopus  igitur  Brixinensis  eam  interpretationem  dicit  nec  literae 
convenire  nec  sensui  historico  documenti.  Quod  prius  simplici  for- 
mulae  lectione  ostendit.  Deinde  pergit :  „Quod  ad  sensum  attinet, 
sensus  manifestus  horum  verborum  utique  hic  est:  Ut  Oriens  divulsus 
a  Sede  Apostolica  iterum  communionem  cum  ipsa  Sede  Apostolica  et 
cum  Ecclesia  catholica  reciperet,  solemnem  professionem  fidei  Epi- 
scopi  circa  praerogativam  Sedis  Apostolicae  emittere  debebant,  sc, 
hoc  esse  rectao  fidei  regulam  custodire ,  si  spe  et  fide  firmiter  tene- 
mus,  Domini  nostri  lesu  Christi  promissionem  Petro  factam  non  posse 
praetermitti ,  sicut  reapse  eventu  comprobata  est ,  scilicet  in  eo  quod 
immaculata  semper  servata  est  in  Sede  Apostolica  vera  religio. 

„Contra  testimonium  ex  Concilio  Lugdunensi  allatum  dictum  fuit, 
illud  nec  a  Concilio  adhibitum  neque  confirmatum  fuisse.  Ne  repe- 
tam  ea,  quae  iam  hac  de  re  relator  capitis  tertii  dixit,  solummodo  de 
uno  paucissima  proferam ,  sc.  ad  demonstrandum ,  quod  formula  ista 
fidei  a  Concilio  Lugdunensi  non  fuerit  adhibita,  obiicitur,  illam  for- 
mulam  in  Concilio  non  fuisse  discussam.  Hoc  utique  verum  est,  sed 
exinde  nihil  probatur  contra  auctoritatem  huius  documenti;  e  con- 
trario  firmatur  magis  auctoritas  illius.  Nam  causa  huius  rei  nulla 
alia  est ,  quod  sc.  in  Concilio  Lugdunensi  non  fuerit  discussa  haec 
professio  fidei,  causa  huius  rei  nulla  alia  est,  quam  quod  agebatur  de 
re  non  nova,  non  de  re  nondum  eliquata,  sed  de  re,  in  quantum  re- 
ferebatur  ad  Romani  Pontificis  Primatum,  iam  dudum  per  universam 
Ecclesiam  temporePapae  Hormisdae  in  Concilio  ConstantinopolitanoIY. 
approbata,   et  de  qua  inter  Latinos  nulla  fuit  dubitatio. 

„Hanc  fuisse  causam  omissae  discussionis,  patet  ex  epistola,  quam 
Papa  Clemens  lY.  ad  Imperatorem  Michaelem  Palaeologum  dederat, 
et  cum  ipsa  formulam  eandem,  quae  postea  in  Concilio  Lugdunensi  II. 
praelecta  fuit,  transmiserat.  Cum  enim  Imperator  Clementi  IV,  con- 
silium  suum  communicasset  in  Oriente  convocandi  Concilii,  ut  de  hac 
forma  disceptaretur ,  Papa  respondit  his  verbis:  ,Porro  perscriptam 
purissimam,  certissimam  et  solidissimam  orthodoxae  fidei  veritatem  et 
evangelicae    doctrinae   consonam ,    a   sanctis   Patribus    et  Romanorum 

'  C.  V.  394b  sqq. 

Pontificum  in  suis  synodis  definitione  firmatam,  sicut  nec  decet,  sic 
nec  volumus  novae  discussioni  ac  definitioni  subiacere,  ipsam  quasi 
per  hoc  quomodolibet  contra  fas  et  licitum  in  dubium  revocando. 
Ideoque  licet  in  praefata  scriptura  (sc.  in  epistola  Imperatoris)  de  con- 
vocatione  Concilii  ageretur;  licet  tu  (Imperator)  per  tuas  praefatas 
literas  Concilium  in  terra  tua  convocari  petieris ;  Nos  tamen  nullo 
modo  proponimus,  Concilium  ad  discussionem  seu  definitionem  huius- 
modi  convocare;  non  quod  cuiusquam  faciem  vereamur,  vel  eandem 
sacrosanctam  Romanam  Ecclesiam  Graecorum  superari  prudentia  timea- 
mus;  sed  quia  prorsus  indecens  foret,  imo  nec  licet  nec  expedit,  in 
dubium  revocari  praemissam  verae  fidei  puritatem,  tot  sacrae  paginae 
auctoritatibus ,  tot  sanctorum  roboratam  sententiis ,  tot  Romanorum 
Pontificum  stabili  definitione  firmatam ;  pro  cuius  defensione ,  si  ne- 
cesse  foret,  parati  essemus  subire  martyrium  et  morti  etiam  exponere 
corpus  nostrum.'  ^  Ita  Clemens.  Itaque  mirum  non  est,  quod  etiam 
Gregorius  X.  in  Concilio  Lugdunensi  discussionem  huius  formulae 
non  permisit. 

„Tertium  documentum  desumptum  est  ex  Concilio  Florentino. 
De  iis,  quae  in  schemate  nostro  afferuntur  ex  Concilio  Florentino, 
dictum  est,  nihil  in  iis  contineri,  quod  sobrius  interpres  ad  stabilien- 
dam  doctrinam  infallibilitatis  adhibere  possit.  Ast  mentem  Patrum 
Florentinorum  longe  aliam  fuisse ,  patet  ex  illo  commentario ,  quem 
fr.  loannes  coram  Papa  Eugenio  IV.  et  coram  Imperatore  loanne 
Palaeologo,  ut  Imperator  resciret,  quisnam  sit  sensus  formulae ,  quae 
de  Romano  Pontifice  agebat,  de  iis  instituit.  Itaque  incisa  per  sin- 
gula  declarans ,  incisum  illud :  Romanum  Pontificem  Ecdesiae  caput, 
omnium  christianorum  patrem  et  doctorem  exsistere ,  explicans ,  in  haec 
verba  desiit:  ,Cum  omnes  christiani  in  fide  conveniant  et  convenire 
debeant,  ipse  (Romanus  Pontifex)  ponitur  doctor  imraaculatae  fidei 
propter  privilegium  concessum  Petro.'  Explicans  incisum  illud :  Eidem 
Sedi  et  Romano  Pontifici  in  h.  Principe  Apostolorum  pascendi,  regendi  et 
guhernandi  universalem,  Ecclesiam  plenariam  [traditam}  esse  potestatem, 
adduxit  fr.  loannes  epistolam  S.  Agathonis  Papae  ad  Imperatorem 
Constantinum,  respective  ad  Concilium  Constantinopolitanum  III.,  et 
exinde  sequentem  conclusionem  deduxit:  ,In  hac  auctoritate  (Aga- 
thonis  scilicet)  tria  haec  manifeste  asseruntur.  Primo,  quod  pascere 
omnes  ovea  sit  commissum  Petro  et  successoribus  suis.  Secundo,  quod 
Sedes  Apostolica  nunquam  in  aliqua  erroris  parte  depressa  est,  sed 
semper  mansit  immaculata  in  fide.  Tertio,  quod  tanta  est  eius  auctori- 
tas ,  quod  universalis  Ecclesia  et  universae  synodi  semper  fideliter 
secutae  sunt,  et  patres  catholici  semper  susceperunt  eius  apostolicam 


*  Cozza,  Hist.  polera.  de  Graecor.  schismate  t.  II,  part.  IV,  cap.  XXVIII, 
n.  1218. 

doctrinam ,  et  quod  illa  verba  (ut  non  deficiat  fides  tua)  intelliguntur 
de  Sede  Apostolica,  et  quod  sit  immunis  ab  haeresi,  atque  confirma- 
tionem  omnium  fratrum  titubautium  in  fide  ad  ipsam  sedem  et  Ro- 
manum  Pontificem  pertinere.' ^  Sic  ergo  res  explicata  fuit  in  ipso 
Concilio  Florentino,  et  hic  sensus  utique  tanquam  authenticus  haben- 
dus  est,  cum  ex  industria,  Romano  Pontifice  iubente,  ut  Imperator 
sensum  formulae  resciret,  fuerit  propositus. 

„Ex  his  dictis  manifestissime  apparet,  quod  cum  definitionem  Flo- 
rentinam  ad  stabiliendam  Romani  Pontificis  infallibilitatem  adduxi- 
mus,  verbis  sensum  alienum  nullo  modo  supponimus,  sed  revera  illa 
ex  mente  Patrum  Florentinorum  interpretamur,  et  quod  particula  hinc, 
quae  partem  primam  cum  secunda  connectit  per  conclusionem,  et 
quae  a  pluribus  oratoribus  impugnata  fuit,  locum  suum  iure  occupat." 

COMMENTATIO  YIII. 

Romani  Pontificis  infallibilitas  num  dicenda  sit  vel  quo  sensu  dici  possit  personalis, 
separata,  absoluta,  eius  solius  propria. 

Ante  ipsum  Concilium  inchoatum  in  controversiis  de  infallibili- 
tate  pontificia  excitatis  multum  contra  eam,  utpote  infallibilitatem  per- 
sonalem  atque  separatam  et  absolutam^,  disputatum  est.  Quum  etiam 
Patres  quidam  in  animadversionibus  de  capite  addendo  oblatis  ^  eas- 
dem  voces  usurpassent  atque  inde  difficultates  contra  doctrinam  pro- 
positam  excitassent,  etiam  deputatio  de  fide  in  ea  relatione,  quam  cum 
novo  Constitutionis  schemate  Patribus  tradidit,  de  ea  re  agit. 

Imprimis  vocem  „personaUs  infallibilitatis"  in  schemate  occurrere 
negat.  „Si  vero  de  re  per  vocem  significata  sermo  sit,"  inquit,  „in- 
fallibilitas  eodem  verissimo  sensu  personalis  dicitur,  et  dicta  etiam 
fuit,  quo  tota  Primatus  potestas  ad  excludendam  Richerianorum  hae- 
resim  ^  personalis  esse  dicitur,  quatenus  scilicet  praerogativa  infalli- 
bilitatis  ipsi  personae  Apostoli  Petri  clirecte  ac  immediate  collata  fuit  a 
Christo  Domino  dicente:  ,Tu  es  Petrus  etc.',  quemadmodum  in  Hor- 
misdae  formula  fidei  prius  exposita  declaratum  est. 

„Quum  vero  illa  praerogativa  personae  beati  Petri  Apostoli  et 
in  Petro  unicuique  personae  ex  suis  in  Romana  Sede  successoribus 
eatenus  collata  sit,    quatenus  Petrus   esset  a  Christo  Domino  petra  ac 


1  Labbe,  Collect.  Concil.  t.  XVIII,  col.  1154  sqq.,  edit.  Yenet.  Coleti. 

2  Cf.  Rmi  Decharaps  ad  Rmum  Dupanloup  literas  C.  Y.  288  d  sqq.  — 
Eiusdem  epistolam  ad  sacerdotem  Gratry  C.  Y.  1381  b.  —  Relatio  etc. 
C.  Y.  300  a. 

^  Cf.  supra  cap.  I.  Historia  originis  etc.  p.  107. 

*  De  ea  doctrina  v.  schema  pristinum  de  Ecclesia,  adnot.  23.  C.  Y. 
612  b.  c.  Cf.  infra  cap.  III.  adnot.  ad  verba  „immediate  et  directe"  iu 
primo  capite  Constitutionis. 

fundamentum  universalis  Ecclesiae  constitutus,  vel  quatenus  aposto- 
lico  munere  universalis  doctoris  ac  pastoris  totius  Ecclesiae  insignire- 
tur,  propterea  Romanorum  Pontificum  infallibilitas  eo  sensu  ,per30- 
nalis'  communiter  non  dicitur,  ac  si  infallibilitas  illis  conveuiret  uti 
personis  mere  privatis.  Hinc  in  schematis  formula  diserte  dicitur: 
,Romanus  Pontifex  .  .  .  cum  supremi  doctoris  munere  fungens  etc.'"  ^ 

Postea  agitur  in  relatione  etiam  de  voce  separatae  infallibilitatis. 

Neque  tamen  in  Congregationibus  generalibus,  ut  ait  Brixinensis 
in  relatione  nomine  deputationis  de  emendationibus  Patrum  habita  ^, 
voculae  istae  „infallibilitas  personalis,  separata  et  ahsoluta"",  „quae  iam 
toties  ex  hac  aula  exulare  iussae  sunt",  exularunt.  Itaque  explicat, 
quo  sensu  infallibilitas  pontificia  dici  possit  personalis.  „Dicenda  est 
personalis,  ut  sic  excludatur  distinctio  inter  Romanum  Pontificem  et 
Romanam  Ecclesiam.  Porro  infallibilitas  dicitur  personalis,  ut  sic  ex- 
cludatur  distinctio  inter  sedem  et  sedentem.  Cum  haec  distinctio  in 
Congregationibus  generalibus  nullos  nacta  fuerit  patronos,  etiam  de 
iis  aliquid  addendo  supersedeo  ^.  Reiecta  ergo  distinctione  inter  Ec- 
clesiam  Romanara  et  Romanum  Pontificem,  inter  sedem  et  sedentem, 
id  est  inter  seriem  universam  et  inter  singulos  Romanos  Pontifices  in 
hac  serie  sibi  succedentes ,  defendimus  personalem  Romani  Pontificis 
infallibilitatem  eatenus,  quatenus  haec  praerogativa  omnibus  et  sin- 
gulis  legitimis  Petri  in  cathedra  eius  successoribus  ex  Christi  pro- 
miasione  competit. 

„His  dictis,  notio  infallibilitatis  pontificiae  nondum  sufficienter  est 
definita.  Infallibilitas  personalis  Papae  in  se  ipsa  debet  accuratius 
definiri,  quod  nempe  non  competit  Romano  Pontifici,  quatenus  est 
persona  privata,  neque  etiam  quatenus  est  doctor  privatus ;  nam  qua 
talis  par  est  aliis  doctoribus  privatis,  et  par  in  parem,  ut  scite  anim- 
advertit  Caietanus,  non  habet  imperium,  quale  tamen  Romanus  Pon- 
tifex  exercet  in  universam  Ecclesiam.  Hinc  non  loquimur  de  infalli- 
bilitate  personali,  quamvis  personae  Romani  Pontificis  eam  vindice- 
mus,  sed  non  quatenus  est  persona  singularis,  sed  quatenus  est  persona 
Romani  Pontificis,  seu  persona  publica,  id  est  caput  Ecclesiae  in  sua 
relatione  ad  Ecclesiam  universalem.  Neque  etiam  dicendus  est  Pon- 
tifex  infallibilis  simpliciter  ex  auctoritate  Papatus,  sed  ut  subest  di- 
vinae  assistentiae  dirigenti  in  hoc  certo  et  indubie.     Nam  auctoritate 


^  Relatio  etc.     0.  Y.  285  a.  ^  Relatio  de  emendationibus  cap.  IV. 

C.  V.  398d  sqq. 

^  In  observationibus  Patrum  de  capite  addito  animadversum  erat,  se- 
cundum  fidei  formulas  in  capite  allegatas  esse  quidera  inerrabilem  Roma- 
nam  Ecclesiam ,  sed  non  Romanum  Pontifieem.  Id  in  deputationis  rela- 
tione  cum  schemate  tradita  negatur  (C.  V.  283  a.  b).  V.  supra  com- 
ment.  VII.  p.  172. 

Papatus  Pontifex  est  semper  supremus  iudex  in  rebus  fidei  et  morum, 
et  omnium  christianorum  pater  et  doctor;  sed  assistentia  divina  ipsi 
promissa,  qua  fit,  ut  errare  non  possit,  solummodo  tunc  gaudet,  quum 
munere  supremi  iudicis  in  controversiis  fidei  et  universalis  Ecclesiae 
doctoris  reipsa  et  actu  fungitur.  Hinc  sententia:  Romanus  Poutifex 
est  infallibilis ,  non  quidem  ut  falsa  debet  traduci,  cum  Christus  per- 
sonae  Petri  et  personae  successoris  eius  illam  promiserit;  sed  est  so- 
lummodo  incompleta ,  cum  Papa  solummodo  sit  infallibilis ,  quando 
solemni  iudicio  pro  universa  Ecclesia  res  fidei  et  morum  definit." 

Porro  deputati  in  relatione  de  Patrum  observationibus ,  de  voce 
infallibilitatis  separatae  agentes  *,  doctrina  de  infallibilitate  pontificia 
Romanum  Pontificem  uti  caput  ab  Episcopis  ceu  corpore  dividi  ne- 
gant.  „Nam  .  .  .  considerari  debet,"  inquiunt,  „aliud  esse,  Romanum 
Pontificem  per  se,  citra  Episcopos  tam  dispersos  quam  in  Concilio  sive 
generali  sive  partiali  unitos,  habere  praerogativam  infallibiliter  omnes 
fideles  docendi  et  pascendi;  et  aliud,  eum  sive  habitu  sive  actu  un- 
quam  segregari  vel  separari  ab  obnoxiis  sibi  sive  agnis  sive  ovibus; 
imo  quum  Romanus  Pontifex  veluti  capiit  docendo  regendoque  in 
totum  corpus  influit,  coniunctionis  vincula  inter  ipsum  et  universum 
gregem  attrahuntur  et  confirmantur.  Tota  igitur  quaestio  ad  hoc  re- 
vocatur,  utrum  Romano  Pontifici  per  se  reapse  eiusmodi  actus  capitis 
ac  supremi  doctoris  conveniat,  quo  citra  reliqua  membra  vel  citra 
reliquos  doctores  simul  concurrentes  totum  corpus  vel  totum  gregem 
docere  et  pascere  possit.  Atqui  hoc  sensu  Romano  Pontifici  infalli- 
biliter  docendi  auctoritatem  divinitus  collatam  fuisse ,  in  schemate 
proponitur. 

„Ast,  inquiunt,  in  illa  hypothesi  inutilia  fierent  Concilia,  et  Epi- 
scopi  cessarent  esse  iudices. 

„Yerum  ad  p)riorem  exceptionem  iam  respondit  Cardinalis  Bellar- 
minus  2.  ,Respondeo,'  inquit,  ,id  non  sequi.  Nam  etsi  in  Pontifice 
sit  infallibilitas ,  tamen  non  debet  ipse  contemnere  media  humana  et 
ordinaria,  quibus  deveniri  potest  ad  veram  rei  cognitionem,  de  qua 
agitur.  Medium  autem  ordinarium  est  Concilium  maius  aut  minus 
pro  magnitudine  vel  parvitate  rei ,  de  qua  agitur.  Id  quod  patet 
primo  exemplo  Apostolorum.  Nam  certe  tam  Petrus  quam  Pauhis 
poterant  etiam  soli  quaralibet  controversiam  infalHbiliter  definire ;  et 
tamen  Concilium  convocaverunt :  Actor.  15.  .  .  .'  Et  alio  loco  ^  etiam 
luculentius  statuit,  ,generalium  Conciliorum  convocationes  utilissimas 
et  suo  quodam  modo  necessarias,  non  tamen  absolute  et  simpliciter  ne- 
cessarias  esse.  .  .'  ,Etsi  vero  Summus  Pontifex  iudex  est,  vice  Christi, 
omnium    controversiarum ,    eique    obtemperare    debet  fraternitas   uni- 


*  Relatio  de  observationibus  etc.     C.  V.  286  a  sqq. 

2  De  Rom.  Pontif.  1.  IV.  c.  7.  ^  De  Conciliis  I.  I.  c.  10  sq. 

versa,  ut  Cypriauus  loquitur  1.  I.  ep.  3.,  et  nos  in  libris  de  Pontifice 
multis  argumentorum  generibus  demonstravimus ,  tamen  non  debet 
Pontifex  in  controversiis  fidei  diiudicandis  aut  soli  suo  iudicio  fidere, 
aut  exspectare  divinam  revelationem,  sed  adhibere  diligentiam,  quan- 
tam  res  tanta  postulat,  et  ordinaria  media;  et  tum  demum  exspectare 
assistentiam  Spiritus  Sancti  et  directionem  divinam.  Porro  medium  or- 
dinarium  ac  proinde  necessarium  esse  Concilium  magnum  aut  parvum, 
unum  vel  plura,  prout  ipse  iudicaverit,  facile  probari  potest.'  Infalli- 
bilitas  igitur  Romani  Pontificis  nullatenus  evertit  aut  inutilia  reddit 
Concilia  sive  generalia  sive  particularia. 

„Sed  neque  efficit  Romani  Pontificis  infallibilitas,  ut  Episcopi  ces- 
sent  esse  veri  proprieque  dicti  in  causis  fidei  iudices,  tum  quia  veri  sunt 
et  remanent  iudices  proximi  in  suis  dioecesibus,  in  Synodis  dioece- 
sanis  et  provincialibus ;  tum  quia  ex  eo,  quod  Pontifex  infallibilis  est, 
nullatenus  sequitur,  eura  omnia  per  se  et  citra  iudicium  aliorum  Epi- 
scoporum  definire  velle  aut  definire  debere;  tum  denique,  quia  ex 
theologorum  doctrina  Romanorum  Pontificum  non  minus  ac  ipsorum 
Conciliorum  irreformabilia  decreta  subiici  possunt  Episcoporum  exa- 
mini  ac  iudicio,  non  quidem  dissensionis  vel  reiectionis,  sed  quod  in- 
structionis,  assensionis  atque  approbationis  appellant,  quodque  ad  ple- 
nam  causae  cognitionem  pertinet;  cuiusmodi  examen  in  Concilio  Chal- 
cedonensi  instituebatur  circa  dogmaticam  Sancti  Leonis  Magni  epistolam. 
De  qua  re  praeter  alios  graves  auctores  consulatur  Ballerini :  De  vi 
ac  ratione  Primatus  c.  13." 

Quum  utrumque  hoc  in  Congregationibus  generalibus  saepius  ob- 
iiceretur  atque  ipsa  divina  Ecclesiae  constitutio  infallibilitatis  ponti- 
ficiae  definitione  in  periculum  vocari  diceretur,  Episcopus  Brixinensis 
in  relatione  nomine  deputationis  habita^  de  ea  re  accuratius  disserit: 

„Dictum  est:  Concilia  generalia  in  posterum  iam  non  erunt  ne- 
cessaria.  Respondeo:  Erunt  in  posterum  necessaria,  sicut  erant  tem- 
poribus  anteactis  necessaria;  absolute  necessaria  nunquam  erant,  si 
agebatur  solummodo  de  veritate  certe  cognoscenda  ab  iis  Christi  fide- 
libus,  qui  erant  bonae  voluntatis.  Poterant  enim  veritatem  cognoscere 
per  ordinarium  magisterium  Ecclesiae,  id  est,  Episcoporum  commu- 
nionem  cum  sacra  Apostolica  Sede  habentium :  ubi  enim  Ecclesia,  ibi 
est  Spiritus  Dei,  et  ubi  Spiritus  Dei,  ibi  veritas  est;  omnis  gratia 
Spiritus,  Spiritus  autem  est  veritas,  dicit  S.  Irenaeus.  Poteraut  veri- 
tatem  cognoscere  ex  solemnibus  dogmaticis  definitionibus  Romanorum 
Pontificum:  ,Quid  adhuc  quaeris  examen,'  dicit  Augustinus  ad  lulia- 
num^,  ,quod  iam  factum  est  apud  Sedem  Apostolicam  ?'  His  verbis 
clare  indigitans,  prolato  iudicio  Sedis  Apostolicae,-  de  veritate  iam  cer- 


^  C.   Y.    397  a  sqq.  ^  Coutra   lulian.    lib.   II.    n.    103.    [Migne   P. 

L.  XLV.  1183.] 

tum  et  irrefragabile  adesse  testimonium ,  dummodo  adsit  bona  volun- 
tas  illi  sese  submittendi.  Ergo  non  pro  veritate  cognoscenda  erant 
necessariae  Synodi  generales,  sed  ad  errores  reprimendos.  Cum  enim 
errores  ita  invalescerent,  ut  respublica  cliristiana  quodammodo  pericli- 
taretur,  Ecclesia  catholica  solemnissimum  iudicium  per  Concilium  ge- 
nerale  iis  obiecit.  Sed  solemnissimum  iudicium  Ecclesiae  de  rebus 
fidei  et  morura  est  ac  semper  erit  iudicium  Concilii  oecumenici,  in 
quo  Papa  iudicat  simul  assidentibus  et  coniudicantibus  orbis  catlio- 
lici  Episcopis. 

„Sed  instant  et  dicunt:  Concilia  generalia  in  posterum  non  erunt 
libera;  Episcopi  non  amplius  erunt  veri  iudices.  Respondeo ,  erunt 
libera,  sicut  libera  fuerunt  temporibus  anteactis.  Nam  Concilia  etiam 
in  posterum  ita  habebuntur,  ut  de  rebus  in  Concilio  pertractandis  aut 
nulla  praecedat  definitio  dogmatica  Romaui  Pontificis,  vel  ut  talis  re- 
vera  praecedat,  In  priori  casu,  .si  Papa  propositiones  integras  integre 
Concilio  pertractandas  relinquit,  Concilium  plena  sua  libertate  in  Do- 
mino  uti  poterit;  in  posteriori  casu  Concilium  omnino  id  aget,  quod 
in  simili  casu  egerunt  Concilia  generalia. 

„Exemplum  sit  Constantinopolitanum  III.  in  sua  agendi  ratione 
eum  epistola  dogmatica  Papae  Agathonis.  Priores  septem  actiones 
huius  Concilii  occupabant  quaedam  praeambula,  id  est,  lectio  documen- 
torum,  quae  Concilium  concernebant.  Ad  finem  actionis  septimae  le- 
gati  Romani  Pontificis  postularunt,  ut  Patres  Concilii  declararent, 
utrum  consentiant  suggestioni  seu  epistolae  Agathonis.  Haec  decla- 
ratio  promissa  fuit  pro  actione  sequenti.  In  actione  itaque  octava 
Patres  Concilii  declararunt:  ,Ita,  Domine  (ad  imperatorem  conversi), 
profiteor,  et  sic  credo,  quemadmodum  habent  suggestiones  sanctissimi 
Papae  antiquae  Romae  Agathonis.'  ^  Haec  ergo  declaratio  certe  nihil 
aliud  fuit  nisi  iudicium  verae  et  fidelis  adhaesionis.  Cum  vero  Ma- 
carius  Antiochenus,  qui  postmodum  etiam  definitionibus  Concilii  per- 
tinaciter  contradixit,  his  non  acquiesceret,  Patres  Concilii,  ut  omnibus 
dubitationibus  satisfacerent,  ipsi  et  asseclis  suis  permiserunt,  ut  allatis 
testimoniis  Patrum  opinionem  suam  defenderent.  Haec  testimonia 
examini  et  iudicio  subiecta  inventa  sunt  partim  spuria  partim  muti- 
lata,  et  proinde  a  Concilio  fuerunt  reiecta.  His  opposita  sunt  testi- 
monia  S.  Scripturae  et  Patrum,  quae  epistolae  Papae  Agathonis  ad- 
iecta  erant;  haec  quoque  examine  instituto  cum  omnibus  optimis 
codicibus  coUata  fuerunt.  Cum  iam  luce  clarius  apparerent  illa  in- 
tegra ,  authentica  et  probantia  ,  Concilium  devenit  ad  definitionem 
synodalem  de  duplici  in  Christo  voluntate  et  operatione;  et  iu  hac 
definitione ,  ut  expressis  verbis  dicit  sacra  Synodus,  epistohim  Papae 
Agathonis   iterum    veluti   normam  vivam  ante  oculos    positam  habuit. 


*  Labb.  Collect.  tom.  VII.  col.  758,  edit.  Venet.  Coleti. 

12^ 


180     Pars  II.     Const.  de  Eccl.     Cap.  II.    Commentationes  de  aliquibus  locis. 

Sic  ergo  sacra  Synodus  solemni  iudicio  obedientiam  Romano  Ponti- 
fici  debitam  cum  sua  libertate  conciliavit,  ,ut  vere  (sunt  verba  S.  Leonis 
de  Concilio  Clialcedonensi)  a  se  prodiisse  ostenderet ,  quod  prius  a 
prima  omnium  sede  formatum ,  totius  christiani  orbis  iudicium  rece- 
pisset :  ut  in  hoc  quoque  capiti  membra  concordent'  ^.  In  hac  con- 
cordia  membrorum  cum  capite  resplendet  clarissime  assistentia  Spiri- 
tus  Sancti  Ecclesiae  promissa.  Sic  egit  sacra  Synodus  YL,  et  sic  omnes 
aliae  egerunt." 

De  alia  autem  quaestione,  quo  sensu  infallibilitas  Summi  Ponti- 
ficis  dici  possit  separata^  Episc.  Brixinensis  in  eadem  relatione  ^  haec 
disserit:  „Dici  potest  separata  seu  potius  distincta,  quia  fundata  est 
in  speciali  promissione  Christi,  et  proinde  etiam  in  speciali  assistentia 
Spiritus  Sancti,  quae  non  est  una  eademque  cum  illa,  qua  gaudet  to- 
tum  corpus  Ecclesiae  docentis  iunctum  cum  suo  capite.  Ifam  cum 
Petrus  eiusque  successor  sit  centrum  unitatis  ecclesiasticae,  cuius  est 
Ecclesiam  in  unitate  fidei  et  charitatis  conservare ,  et  turbatam  repa- 
rare ,  conditio  eius  et  relatio  eius  ad  Ecclesiam  est  prorsus  specialis ; 
et  huic  conditioni  speciali  et  distinctae  respondet  privilegium  speciale 
et  distinctum.  In  hoc  ergo  sensu  competit  Romano  Pontifici  infalh- 
bilitas  separata.  Sed  ideo  non  separamus  Pontificem  ab  ordinatissima 
coniunctione  cum  Ecclesia.  Papa  enim  solummodo  tunc  est  infalli- 
bilis,  quando  omnium  christianorum  doctoris  munere  fungens,  ergo 
universalem  Ecclesiam  repraesentans,  iudicat  et  definit,  quid  ab  omni- 
bus  credendum  vel  reiiciendum.  Ab  Ecclesia  universali  tam  separari 
non  potest,  quam  fundamentum  ab  aedificio,  cui  portando  destinatum 
est.  Non  separamus  porro  Papam  infallibiliter  definientem  a  coope- 
ratione  et  concursu  Ecclesiae,  saltem  id  est  in  eo  sensu,  quod  hanc 
cooperationem  et  hunc  concursum  Ecclesiae  non  excludimus.  Hoc 
patet  ex  fine  huius  praerogativae  divinitus  concessae. 

„Finis  eiusdem  est  conservatio  veritatis  in  Ecclesia.  Talis  defini- 
tionis  ergo  tunc  est  vel  maxime  locus,  cum  alicubi  in  Ecclesia  scan- 
dala  circa  fidem,  dissensiones  et  haereses  exoriantur,  quibus  reprimen- 
dis  Antistites  ecclesiarum  singillatim  vel  etiam  in  Concilio  provinciali 
congregati  impares  sunt,  ita  ut  ad  sanctam  Sedem  Apostolicam  hac 
de  causa  referre  cogantur ;  vel  si  ipsi  Antistites  tristi  erroris  labe  in- 
fecti  fuerint.  Hanc  cooperationem  Ecclesiae  tum  ideo  non  excludimus, 
quia  infallibilitas  Pontificis  Romani  non  per  modum  inspirationis  vel 
revelationis,  sed  per  modum  divinae  assistentiae  ipsi  obvenit.  Hinc 
Papa  pro  officio  suo  et  rei  gravitate  tenetur  media  apta  adhibere  ad 
veritatem  rite   indagandam    et  apte    enuntiandam;    et  eiusmodi  media 


*  Inter  opp.  S.  Leonis  tora.  I.    epist.  120.    ad  Theodoret.    episc.    Cyri, 
p.  1219,  edit.  Baller. 
2  C.  V.  399 e  sqq. 

sunt  Concilia  vel  etiam  consilia  Episcoporum,  Cardinalium,  theologo- 
rum  etc.  Haec  niedia  pro  diversitate  rerum  utique  sunt  diversa,  et 
pie  debemus  credere,  quod  in  divina  assistentia  Petro  et  successoribus 
eius  a  Christo  Domino  facta  simul  etiam  contineatur  promissio  me- 
diorum,  quae  necessaria  aptaque  sunt  ad  affirmandum  infallibile  Pon- 
tificis  iudiciura. 

„Demum  Papam  non  separamus,  et  vel  minime  separamus  a  con- 
sensu  Ecclesiae,  dummodo  cousensus  iste  non  ponatur  ceu  conditio, 
sive  sit  consensus  antecedens  sive  sit  consequens.  Non  possumus  se- 
parare  Papam  a  consensu  Ecclesiae,  quia  hic  consensus  nunquam  ipsi 
deesse  potest.  Cum  enim  credimus,  Papam  per  assistentiam  divinam 
esse  infallibilem ,  eo  ipso  etiam  credimus,  iis  definitionibus  assensum 
Ecclesiae  non  esse  defuturum;  cum  fieri  non  possit,  quod  corpus  Epi- 
scoporum  separetur  a  suo  capite,  et  cum  Ecclesia  universa  deficere 
non  possit.  Impossibile  enim  est,  generalem  obscurationem  spargi,  ut 
Synodus  Pistoriensis  aiebat ,  super  veritates  gravioris  momenti  spec- 
tantes  ad  religionem." 

Quaerit  tandem  Episc.  Brixinensis  in  eadem  relatione  \  ^quo 
sensu  infallibilitas  Pontificis  Romani  sit  absohita"'.  „Respondeo  et  in- 
genue  fateor",  inquit,  „nullo  in  sensu  infallibilitas  pontificia  est  ab- 
soluta;  nam  infallibilitas  absoluta  competit  soli  Deo,  primae  et  essen- 
tiali  veritati,  qui  nullibi  et  nunquam  fallere  et  falli  potest,  Omnis 
alia  infallibilitas  utpote  communicata  ad  certum  finem  habet  suos 
limites  et  suas  conditiones,  sub  quibus  adesse  censetur.  Idem  etiam 
valet  de  infallibilitate  Romani  Pontificis.  Etiam  haec  certis  limitibus 
et  conditionibus  est  adstricta ;  quaenam  vero  sint  eae  conditiones,  non 
a  priori,  sed  es  ipsa  promissione  sive  manifestatione  voluntatis  Christi 
debet  deduci.  Quid  iam  ex  Christi  promissione  Petro  et  successori 
eiusdem  facta  quoad  has  conditiones  consequitur  ?  Promisit  Petro 
donum  inerrantiae  iu  ipsius  relatione  ad  Ecclesiam  universalem :  Tu 
es  Petrus,  et  siiper  hafic  Petrani  aedijicaho  Ecclesiam  meam;  et  portae  in- 
feri  non  praevalebunt  adversus  eam  ^.  .  .  Pasce  oves  meas,  pasce  agnos 
meos^.  Petrus  extra  hanc  relationem  ad  Ecclesiam  universalem  posi- 
tus  in  suis  successoribus  hoc  veritatis  charismate  ex  certa  illa  promis- 
sione  Christi  non  gaudet.  Proinde  reapse  infallibilitas  Romani  Pon- 
tificis  restricta  est  ratione  subiecti,  quando  Papa  loquitur  tanquam 
doctor  universalis  et  iudex  supremus  in  Cathedra  Petri,  id  est  in  centro, 
constitutus;  restricta  est  ratione  obiecti,  quando  agitur  de  rebus  fidei 
et  morum;  et  ratione  actus ,  quando  definit,  quid  sit  credendum  vel 
reiiciendum  ab  omnibus  Christi  fidelibus." 

Erant  autem  inter  Patres,  qui  Summum  Pontificem  in  definienda 
aliqua   doctrina   ita    a   consilio    Episcoporum    vel    consensu  Ecclesiae 


1  C.  Y.  400  d  sqq.  ^  Matth.  16,  18.  ^  loann.  21,  15  sqq. 

dependere  putarent,  ut  eum ,  nisi  liunc  consuleret,  infallibiliter  quae- 
stionera  decidere  posse  negarent.  Alii  saltem  sive  in  ipso  decreto 
sive  adiecta  Constitutione  praescribi  volebant,  ut  Summus  Pontifex, 
quum  de  definienda  quaestione  ageretur,  prius  Bpiscopos  in  consilium 
adhiberet. 

Unus  V.  g.  volebat ,  ipsum  Summum  Pontificem  per  Apostolicam 
Constitutionem  definitioni  „subiungendam  modum  concursus  sive  coope- 
rationis  Episcoporum  statuere  semper  servandum,  quo  videlicet  a)  in 
casibus,  ubi  apostolica  iudicia  contra  exortos  errores  ferenda  fuerint, 
praevie  in  consilium  adsciscerentur  Episcopi  illius  provinciae  vel  illa- 
rum  provinciarum,  in  quibus  novi  errores  emerserint  vel  adoleverint ; 
b)  in  locutionibus  autem  sive  decisionibus  vel  doctrinis  de  fide  ex 
Cathedra  emittendis  praevie  in  consilium  adsciscerentur  Episcopi  ec- 
clesiarum,  vel  eorum  requireretur  de  deposito  fidei  testimonium,  prout 
mos  ille  iamdudum  invaluisse  constat."  ^ 

Alius  rogat,  ut  formula  definitionis  reformetur  et  dicatur:  „Ro- 
manum  Pontificem  .  .  .  vi  assistentiae  divinae  ipsi  promissae  errare 
non  posse,  quum  unitus  cum  Episcopis,  sive  in  Concilio  congregatis ,  sive 
per  orhem  dispersis ,  supremi  omnium  christianorum  doctoris  munere 
fungens  etc,  definit" ;  —  vel  ut  eodem  loco  ad  mentem  S.  Antonini  [?] 
verba  sequentia  inserantur:  „quum  consilio  Episcoporum  et  auxilio  Ec- 
clesiae  ute^is^  etc;  —  vel  etiam  ad  mentem  Bellarmini  [?]  insertis 
verbis  sequentibus:  „audito  consilio  aliorum  Pastorum"  •  vel  adhibita 
alia  simili  formula. 

„In  omnibus  his  formulis",  inquit  emendator, 

„1.  declaratur,  Summum  Pontificem  non  solum  in  Concilio  oecu- 
menico,  sed  etiam  extra  Concilium  infallibili  auctoritate  rem  aliquam 
decernere  posse ,  quod  nondum  definitum  et  certe  res  maximi  mo- 
menti  est,  ut  depositum  fidei  intemerate  custodiatur; 

„2.  variae  sententiae  eorum  admittuntur,  qui  omnes  docent,  Sum- 
mum  Pontificem  ,  quum  ex  Cathedra  loquitur,  nunquam  solum,  sed 
semper  coniunctum  cum  Episcopis  loqui,  quin  resolvantur  difficillimae 
quaestiones,  an  et  quo  modo  haec  coniunctio  cum  Episcopis  se  mani- 
festare  debeat ; 

„3.  altera  quaestio,  an  Pontifex,  etiamsi  solus  rem  aliquam  defi- 
niat,  infallibilis  sit,  in  eo  relinquitur  statu,  quem  antea  occupavit  tan- 
quam  sententia  probabilis,  sed  non  certa,  prout  dicit  Bellarminus." 
[?  Y.  infra  187  sq.]  2 

De  his  aliisque  similibus^  emendationibus  a  Patribus  propositis 
acturus    Episc.    Brixinensis ,    postquam    animadvertit ,    infallibilitatem 


^  Emendationes  etc.     C.  V.  377  c.  d.  ~  Ibid.     C.  Y.  378  b.c. 

^  Emend.  36  sqq.     C.  Y.  377  c  sqq.     Cf.  etiam  Relatio    de  observatio- 
nibus  etc.     C.  Y.  283  b.  c. 

Summi  Pontificis  restrictam  esse  ratione  subiecti,  obiecti,  actus,  ita 
pergit':  „Nonnulli  ex  Rmis  Patribus,  his  non  contenti,  ulterius  pro- 
grediuntur  et  volunt  etiam  in  hanc  Constitutionem  dogmaticam  in- 
ducere  conditiones,  quae  in  tractatibus  theologicis  diversae  in  diversis 
inveniuntur,  et  quae  bonam  fidem  et  diligentiam  Pontificis  in  veritate 
indaganda  et  enuntianda  concernuut;  quae  proinde,  quum  non  rela- 
tionem  Pontificis,  sed  conscientiam  ipsius  ligent,  ordini  potius  morali 
quam  dogmatico  accensendae  sunt.  Piissime  enim  Dominus  noster 
lesus  Christus  charisma  veritatis  non  a  conscientia  Pontificis,  quae  est 
uniuscuiusque  res  privata,  imo  privatissima,  soli  Deo  cognita,  sed  a 
relatione  Pontificis  publica  ad  universalem  Ecclesiam  dependens  vo- 
luit;  quia  alias  hoc  infallibilitatis  donum  medium  efficax  ad  unitatem 
Ecclesiae  conservandam  et  reparandam  non  esset.  Sed  ideo  nil  timen- 
dum ,  ac  si  per  malam  fidem  et  negligentiam  Pontiticis  universalis 
Ecclesia  in  errorem  circa  fidem  induci  posset.  Nam  tutela  Christi  et 
assistentia  divina  Petri  successoribus  promissa  est  causa  ita  efficax, 
ut  iudicium  Summi  Pontificis,  si  esset  erroneum  et  Ecclesiae  destruc- 
tivura,  impediretur;  aut,  si  reapse  Pontifex  ad  definitionem  deveniat, 
illa  infallibiliter  vera  exsistat. 

„Ast  instant  et  dicunt:  Manet  ergo  officium  Pontificis,  et  quidem 
in  suo  genere  gravissimum,  media  illa  apta  ad  veritatem  indagandam 
adhibendi ,  et  quamvis  haec  res  non  sit  stricte  dogmatica ,  est  tamen 
dogmati  intime  connexa.  Definimus  enim :  ludicia  dogmatica  K.omani 
Pontificis  sunt  infallibilia.  Ergo  definiamus  etiam  formam  in  tali  iu- 
dicio  a  Pontifice  servandam.  Haec,  ut  mihi  videtur,  erat  mens  quo- 
rundam  Rmorum  Patrum,  quos  ex  hoc  ambone  loquentes  audivi.  Ast, 
Emi  ac  Rmi  Patres,  hoc  fieri  nullo  modo  potest;  nam  non  agitur  de 
re  nova.  lam  millena  et  millena  iudicia  dogmatica  a  Sede  Aposto- 
lica  emanarunt;  ubi  vero  est  canon,  qui  formam  in  eiusmodi  iudiciis 
servandam  praescripserit  ? 

„Dicat  forsan  aliquis:  Si  non  habemus  canonem,  faciamus  cano- 
nem.  Ast  absit  hoc  a  nobis,  ne  impingaraus  in  canonera  illum  dara- 
natum,  quod  Concilium  sit  supra  Papam.  Insuper  ad  quid  valeret 
eiusmodi  canon  ?  Annon  prorsus  inutilis  esset ,  cum  nunquam  possit 
verificari  a  fidelibus  et  Episcopis  in  orbe  dispersis  ?  imo  res  esset 
valde  periculosa,  cum  innumeris  cavillationibus  et  anxietatibus  ansara 
praeberet.  Ergo  cingat  Petrus  seraetipsura  iuxta  verbura  Doraini 
nostri  lesu  Christi,  cura  Petrus  senescente  mundo  non  senescat,  sed 
sicut  aquilae  renovetur  virtus  eius. 

„Sed  adhuc  instant  et  dicunt:  Quidquid  sit  de  illis  mediis  hu- 
raanis,  auxilium  Ecclesiae,  assensus  Ecclesiae,  id  est  testimoniura  et 
consilium  Episcoporura ,    non  solumraodo  non  potest  excludi  a  defini- 

tione  infallibilitatis,  sed  debet  inter  conditiones,  quae  sunt  de  fide,  in 
ipsa  definitione  poni.  Ergo  haec  conditio  dicitur  esse  de  fide,  et  quo- 
modo  hoc  probatur  ?  An  continetur  in  promissione  Christi  ?  Mihi 
videtur,  quod  in  illa  non  solummodo  non  contineatur,  sed  quod  in 
illa  contrarium  potius  contineatur.  Nam  negari  quidem  non  potest, 
quod  in  relatione  Petri  ad  Ecclesiam,  cui  Christus  voluit  infallibili- 
tatem  Petri  adnexam,  contineatur  specialis  relatio  Petri  ad  Apostolos 
et  proinde  etiam  ad  Episcopos,  cum  Christus  ad  Petrum  dixerit  ^ :  Ego 
rogavi  pro  te,  itt  non  deficiat  fides  tua,  et  tu  aliquando  conversus  confirma 
fratres  tuos.  Haec  esv  ergo  relatio  Pontificis  ad  Episcopos,  quae  in- 
est  promissioni  Christi;  ex  his  vero  verbis  Christi  necessitate  cogente, 
ut  mihi  videtur,  debet  concludi,  quod  fratres  quidem,  id  est  Episcopi, 
ut  sint  firmi  in  fide,  indigeant  auxilio  et  consilio  Petri  et  successo- 
rum  eius,  non  autem  viceversa.  Unde  fit,  quod  huius  sententiae  pa- 
troni  non  tam  provocent  ad  loca  Sacrae  Scripturae  quam  ad  certa 
quaedam  axiomata ,  quae  ipsis  prorsus  concludentia  videntur.  Quae- 
nam  sunt  haec  axiomata? 

„Primum  axioma:  Membra  debent  esse  coniuncta  capiti  et  caput 
membris.  Ex  hoc  axiomate  deducunt  necessitatem  pro  Papa ,  ut  in 
definiendis  fidei  dogmatibus  nihil  agat  sine  consilio  et  concursu  fra- 
trum  suorum.  Antequam  ad  hanc  obiectionem  respondeam,  meminisse 
iuvat,  agi  hic  in  sententia  adversariorum  de  stricta  et  absoluta  neces- 
sitate  consilii  et  auxilii  Episcoporum  in  quovis  infallibili  iudicio  dogma- 
tico  E,omani  Pontificis,  ita  ut  in  ipsa  definitione  nostrae  dogmaticae 
Constitutionis  suum  locum  occupare  debeat.  In  hac  stricta  et  abso- 
luta  necessitate  consistit  tota  differentia,  quae  inter  nos  versatur,  et 
non  in  opportunitate  aut  aliqua  relativa  necessitate,  quae  iudicio  Ro- 
mani  Pontificis  rerum  circumstantias  ponderantis  prorsus  remittenda 
est.  Haec  proinde  in  definitione  Constitutionis  dogmaticae  locum  ha- 
bere  non  potest. 

„His  praemissis  ad  axioma  de  capite  et  membris  me  converto, 
et  respondeo:  Oratio  figurativa  non  est  argumentativa ,  seu,  uti  com- 
muniter  dicitur,  omnis  similitudo  claudicat.  Et  quod  haec  similitudo 
sic  applicata  revera  claudicet,  sequenti  ratione  ostendi  potest.  JS^onne 
etiam  laici ,  inter  quos  sunt  plurimi ,  qui  et  scientia  et  pietate  prae- 
stant,  et  multo  magis  sacerdotes,  qui  munere  docendi  parochianos 
funguntur,  pertinent  ad  membra  Ecclesiae  ?  Quis  dubitat  ?  Anne  ergo 
etiam  isti  consilio  et  auxilio  suo  debent  iuvare  Papam  in  ferendis  iu- 
diciis  dogmaticis?  Nequaquam.  Et  cur?  Nonne,  quia  non  pertinent 
ad  Ecclesiam  docentem  ?  Bene ,  sed  simul  patet,  quod  similitudo  de 
membris  et  capite  claudicet.  Sed  iam  quaeritur ,  utrum  non  etiam 
Episcopi,    quamvis   sint   constituti  a  Deo   testes ,    doctores   et   iudices 

^  Luc.  22,  32. 

fidei  christianae ,  se  habeant  ad  Papam  pro  universa  Eccle.sia  defi- 
nientem  et  doctoris  universalis  munere  fungentem  ut  discipuli  ad  ma- 
gistrum?  Ita  est.  Hoc  enim  innuunt  verba  Christi  ad  Petrum ,  et 
nomina  iudicis  supremi ,  doctoris  universalis ,  pastoris  totius  ovilis 
Christi.  Proinde  etiam  hac  ex  parte  claudicat  similitudo  adducta ;  et 
consequentia  de  necessitate  consilii  Episcoporum  concidit. 

„.  .  .  Sed  denuo  instant  et  dicunt:  Hoc  verum  est  post  factam  a 
Papa  definitionem  solemnem;  tunc  utique  non  solummodo  laici,  sed 
etiam  sacerdotes  et  Episcopi  tenentur  se  submittere  auctoritati  infalli- 
biliPapae;  sed  hoc  non  valet  ante  factam  definitionem;  ad  talem  de- 
finitionem  faciendam  debent  concurrere  Episcopi.  jS^am  (et  hoc  est 
axioma  secundum) ,  sicuti  Episcopi  nihil  possunt  in  dogmatibus  con- 
dendis  sine  Papa,  ita  nec  Papa  sine  Episcopis.  Inspiciamus  rem  ex 
utraque  parte.  Episcopi  in  dogmatibus  fidei  condendis  nihil  possunt  sine 
Papa.  Hoc  verum  est;  nam  decreta  de  fide  etiam  a  Concilio  generali 
edita  infallibilia  et  firma  non  sunt,  nisi  fuerint  confirmata  a  Papa. 

„Causa  huius  rei  non  ea  est,  quae  ex  hoc  ambone  aliquoties,  do- 
lens  dico,  indicata  fuit,  scilicet,  ac  si  omnis  infallibilitas  Ecclesiae 
sit  sita  in  solo  Papa  et  a  Papa  derivetur  in  Ecclesiam  et  illi  com- 
municetur.  Hoc  quidem  iuxta  celeberrimum  quoddam  systema  theo- 
logicum  potest  dici  de  iurisdictione ;  nam  natura  iurisdictionis  ea  est, 
ut  possit,  imo  debeat  aliis  cornmunicari.  Quomodo  vero  infallibili- 
tas  potest  communicari?  Hoc  non  intelligo  ^.  Yera  ratio,  cur  Episcopi 
etiam  in  Concilio  generali  congregati  sine  Papa  in  rebus  fidei  et  mo- 
rum  non  sint  infallibiles ,  ex  eo  repetenda  est,  quod  Christus  hanc 
infallibilitatem  toti  Ecclesiae  magisterio,  id  est  Apostolis  simul  cum 
Petro,  promiserit  dicens  ^ :  Ego  vobiscum  stim  usque  ad  consummationem 
saeculi ;  ideo  Episcopi  nihil  possunt  sine  Papa.  An  autem  iudicio  in- 
verso  Papa  nihil  possit  sine  Episcopis?  Haec  inversio  nihil  est,  cum 
Christus  soli  Petro  dixerit :  Tit  es  Petrus  ^.  .  .  Oravi  pro  te ,  ut  non 
defidat  jides  tua  "*. 

„Sed  denuo  instant  et  dicunt  (et  hoc  est  tertium  axioma) :  Con- 
sensio  ecclesiarum  est  regula  fidei,  quam  etiam  Papa  sequi  debet;  et 
proinde  debet  ante  definitionem  consulere  rectores  ecclesiarum ,  ut 
certus  sit  de  consensione  ecclesiarum.  Respondeo :  Res  iam  ad  triarios 
devenit,  et  accurate  distinguendum  est  inter  verum  et  falsum,  ne  pa- 
tiamur  naufragium  in  portu.  Yerum  est,  quod  Papa  in  suis  defini- 
tionibus  ex  Cathedra  eosdem  habet  fontes,  quales  habet  Ecclesia,  Scrip- 
turam  et  traditionem.  Yerum  est,  quod  consensio  praedicationis  prae- 
sentis  totius  magisterii  Ecclesiae  unitae  cum  capite  sit  regula  fidei 
etiam  pro  definitionibus  Pontificis.   Ast  exinde  nullo  modo  potest  de- 


1  Sed  cf.  infra  p.  189  sq.  ^  Matth.  28,  20.  ^  Matth.  16,  18. 

*  Luc.  22,  32. 

duci  stricta  et  absoluta  necessitas  illam  exquirendi  a  rectoribus  eccle- 
siarum  seu  ab  Episcopis.  Nam  liaec  consensio  potest  saepissime  de- 
duci  ex  claris  et  manifestis  testimoniis  Sacrae  Scripturae,  ex  consen- 
sione  antiquitatis,  id  est,  sanctorum  Patrum,  ex  sententia  doctorum  vel 
aliis  modis  privatis ,    quae  omnia  ad  plenam  informationem  sufficiunt. 

„Demum  nunquam  praetermittendum  est,  quod  Papae  praesto  sit 
illa  traditio  ecclesiae  Romanae,  id  est  illius  ecclesiae,  ad  quam  per- 
fidia  non  liabet  accessum,  et  ad  quam  propter  potentiorem  illius  prin- 
cipalitatem  omnem  oportet  convenire  ecclesiam.  Proinde  stricta  illa 
necessitas,  qualis  requiritur  ad  constitutionem  dogmaticam,  nullo  modo 
potest  demonstrari.  Potest  accidere  casus  aliquis  ita  difficilis,  ut  Papa 
necessarium  putet  pro  sua  informatione,  sicut  id  factum  est,  cum  age- 
retur  de  dogmate  immaculatae  Conceptionis,  quaerere  ex  Episcopis, 
tanquam  medio  ordinario,  quid  sentiant  ecclesiae;  sed  talis  casus  non 
potest  statui  pro  regula. 

„Insuper,  quod  bene  notandum  est,  omnes  sciunt,  regulam  illam 
de  consensione  ecclesiarum  in  praedicatione  praesente  valere  solum- 
modo  in  sensu  positivo ,  nullatenus  vero  in  sensu  negativo ;  id  est, 
omne  quod  universalis  Ecclesia  consentiens  praedicatione  praesente 
tanquam  revelatum  suscipit  et  veneratur,  certe  est  verum  et  catholi- 
cum.  Ast  quid  fiet,  si  dissensio  inter  ecclesias  particulares  exoritur, 
si  controversiae  de  fide  insequuntur  ?  Tunc  iuxta  Lirinensem  recur- 
rendum  est  ad  consensionem  antiquitatis ,  id  est  ad  Scripturam  et 
sanctos  Patres;  et  ex  consensione  antiquitatis  dissensio  praedicationis 
praesentis  est  resolvenda. 

„Iam  notum  est,  quod  iudicia  dogmatica  Pontificis  Romani  vel 
maxime  versentur  circa  controversias  fidei,  in  quibus  fit  recursus  ad 
Sacram  Sedem;  Pontifex  Romanus  ergo  illas  definire  debet,  vel  ma- 
xime  ex  Scriptura,  sanctis  Patribus,  doctoribus  Ecclesiae,  et  vel  ma- 
xime  ex  traditione  ecclesiae  Romanae,  quae ,  quod  Petrus  tradidit, 
fideliter  et  sancte  custodivit.  Quicunque  ergo  contendit,  quod  Papa 
sive  ad  informationem  sive  ad  infallibile  de  fide  et  moribus  iudicium 
omnino  dependeat  a  manifesta  consensione  Episcoporum  vel  eorum 
auxilio,  illi  niliil  reliquum  est  nisi  statuere  falsum  illud  principium, 
omnia  iudicia  dogmatica  Romani  Pontificis  in  se  et  ex  se  esse  infirma 
et  reformabiiia,  nisi  accedat  consensus  Ecclesiae. 

„Sed  hoc  systema  aut  est  prorsus  arbitrarium  aut  totius  infalli- 
bilitatis  pontificiae  eversivum.  Est  arbitrarium,  si  requireretur  maioris 
vel  minoris  partis  Episcoporum  assensus,  Nam  quis  statuet  illorum 
numerum?  Quis  faciet  delectum,  cum  Episcopi  inter  se  sub  lioc  re- 
spectu  sint  omnino  pares,  et  assensus  quorundam  assensui  et  iudicio 
aliorum  non  possit  praeiudicare  ?  Ex  arbitrario  hoc  systemate,  prae- 
cipue  cum  agatur  de  assensu  subsequente  sive  tacito  sive  expresso, 
quot  fluant  anxietates,  turbae  et  scandala,  historia  testis  est;    sed  fa- 

vete  linguis.  Hoc  systema  est  totius  infallibilitatis  pontificiae  eversi- 
vum,  si  assensus  totius  Ecclesiae  requireretur.  Nam  tunc  reapse  una 
sola  datur  infallibilitas,  quae  nonnisi  in  toto  corpore  Ecclesiae  docen- 
tis  residet.  Sed  lioc  in  casu  decreta  Romani  Pontificis  possunt  et 
debent  reformari  per  Concilium  generale ,  quatenus  interim  assensus 
Ecclesiae  non  ita  sit  manifestus,  ut  negari  nequeat;  Papa  non  est  in- 
fallibilis  nisi  cum  Concilio  generali.  Et  ne  iterum  in  infallibilitatem 
Pontificis  ex  se  solo  decernentis  recidamus,  Papa  non  poterit  confir- 
mare  nisi  illa  decreta  Concilii,  quae  placuerunt  maiori  parti  Episco- 
porum  vel  potius  unanimitati  eorum.  Quid  vero ,  si  Episcopi  non 
consentiant?  Actum  erit  de  iudicio  Ecclesiae ,  conclamatum  erit  de 
Ecclesia ,  quae,  teste  xipostolO;  debet  esse  columna  et  firmamentum 
veritatis. 

„Antequam  huic  relationi  generali  valedicam,  debeo  adhuc[dum] 
respondere  ad  illam  gravissimam  obiectionem,  qua  dictum  est  ex  am- 
bone,  nos  velle  opinionem  extremam  certae  cuiusdam  scholae  ad  dogma 
fidei  catholicae  evehere.  Sane  gravissima  liaec  est  obiectio;  et  cum 
eam  ex  ore  egregii  et  etiam  aestimatissimi  oratoris  audirem ,  tristis 
caput  demisi  et  oratio  mea  in  sinu  meo  convertebatur.  Bone  Deus! 
anne  confudisti  mentes ,  linguas  nostras ,  ut  nos  traducamur  tanquam 
promotores  opinionis  extremae  cuiusdam  scholae  ad  dignitatem  dog- 
matis,  et  Bellarminus  inducatur  tanquam  auctor  quartae  propositionis 
declarationis  cleri  gallicani  ?  Nam ,  ut  ab  ultimo  exordiar,  qualis  est 
differentia  inter  assertionem,  quam  rmus  orator  Bellarmino  tribuit: 
Pontifex  non  potest  aliquid  infallihiliter  definire  citra  reliquos  E])iscopos 
et  sine  cooperatione  Ecclesiae,  et  inter  notissimum  articulum  quartum : 
in  fidei  quaestionibus  Summi  Pontificis  non  irreforniabile  esse  iudicium, 
nisi  Ecclesiae  consensus  accedat?  Reapse  vix  ulla  inveniri  poterit  diffe- 
rentia,  nisi  quis  etiam  dissensionem  Episcoporum  cooperationem  Ec- 
clesiae  vocare  velit,  et  quidem  ita,  ut  definitio  dogmatica,  etiam  dis- 
sentientibus  Episcopis,  sit  infallibilis,  dummodo  illos  antea  consuluerit. 
Haec  de  sententia  Bellarmini. 

„Quoad  vero  doctrinam  in  schemate  expositam  deputatio  iniuste 
traducitur,  ac  si  voluisset  extremam  opinionem ,  scilicet  illam  Alberti 
Pighii,  ad  dignitatem  dogmatis  evehere.  Nam  opinio  Alberti  Pighii, 
quam  Bellarminus  vocat  piam  quidem  et  probabilem,  erat,  quod  Papa 
qua  persona  singularis  seu  doctor  privatus  ex  ignorantia  quadam  possit 
errare,  sed  nequaquam  in  haeresim  incidere  vel  haeresim  docere.  Hoc, 
ut  reliqua  omnia  missa  faciam,  apparet  ex  ipsis  verbis  Bellarmini, 
tum  in  loco  a  rmo  oratore  citato,  tum  etiam  ex  ipso  Bellarmino,  qui 
lib.  IV.  cap.  6.  sententiam  Pighii  sequentibus  verbis  enuntiat :  ,Pro- 
babile  est  pieque  credi  potest,  Summum  Pontificem  non  solum  uti 
Pontificem  errare  non  posse,  sed  etiam  ut  particularem  personam  hae- 
reticum  esse  non  posse,  falsum  aliquid  contra  fidem  pertinaciter  cre- 

dendo.'  Ex  his  apparet,  doctrinam,  quae  liabetur  in  schemate,  non  esse 
illam  Alberti  Pighii,  seu  extremam  cuiusdam  scholae,  sed  illam  unam 
eandemque,  quam  Bellarminus  in  loco  a  rmo  oratore  citato  docet, 
quarto  loco  adducit ,  et  quam  vocat  certissimam  et  asserendam ,  vel 
potius  semetipsum  retractando,  sententiam  eommunissimam  et  certam." 

Rmus  Episcopus  Brixinensis  igitur,  quum  ordine  emendationum  ad 
illas  pervenisset,  quibus  de  Episcoporum  vel  Ecclesiae  consensu  ante  de- 
finitionem  consulendo  agebatur,  deputationem  iuxta  principia  a  se  ex- 
posita  eas  emendationes  excludere  dixit ,  „idque  eo  magis  .  .  .  quia 
[conditiones  in  iis  pro  valida  definitione  statutae]  saepissime  sunt  valde 
indefinitae,  ita  quidem,  ut  tali  ratione  solummodo  quibusdam  cavilla- 
tionibus  potius  ansam  dare  possint,  quam  reipsa  verificari.  Hoc  etiam 
valet  de  illa  conditione,  quae  habetur  in  formula  sic  dicta  Antoniniana; 
nam  etiam  haec  formula  pro  definitione  Concilii,  non  dico  pro  trac- 
tatu  theologico,  nimis  vaga  et  indefinita  esset"  \  Quum  illae  emen- 
dationes  Patrum  suffragiis  proponerentur ,  reiectae  sunt  a  Patribus 
fere  omnibus  ^. 

Sed  quum  postea  (d.  13.  lulii)  de  more  tota  Constitutio  suffra- 
giis  subiiceretur,  aliqui  suo  „Placet"  hanc  conditionem  adiecerunt,  ut 
in  definitione  mentio  fieret  consensus  Ecclesiae  vel  Episcoporum  a 
Summo  Pontifice  pro  definitione  ex  Cathedra  exquirendi  ^.  Neque 
tamen  in  Congr.  d.  16.  lulii,  quum  de  exceptionibus  ageretur,  de  hac 
re  iterum  tractatum  est.  Spectabat  enim  ad  res,  de  quibus  abundanter 
tractatum  et  Congregationis  generalis  sententia  iam  lata  erat. 

Eorum,  qui  definitioni  infalUbilitatis  pontificiae  adversabantur,  tan- 
tum  intererat,  ut  illa  de  ecclesiarum  testimonio  additio  in  definitionem 
reciperetur,  ut  eorum  deputati  vespere  pridie,  quam  de  exceptionibus 
in  Congregatione  generali  ageretur,  Summum  Pontificem  adirent  pro- 
missuri,  fore  ut  suffragium  „Placet"  darent,  si  duo  in  Constitutione 
mutarentur,  ex  quibus  alterum  erat,  ut  reciperentur  verba  „innixus 
testimonio  ecclesiarum"  '^.  Idem  Rmus  Archiep.  Parisiensis  sequenti 
die  literis  ad  Summum  Pontificem  datis  promisit^.  Is  per  Subsecre- 
tarium  Concilii  respondit,  se  omnia  Congregationi  generali  commissu- 
rum,  iudicio  definitivo  sibi  reservato  ^     Verba  recepta  non  sunt. 

In  documentis,  quae  attulimus,  quaestio  commemorata  saltem  est, 
utrum  duo  in  Ecdesia  exstent  siihiecta  infalUhilitatis ,  Summus  Pontifex 
et  universitas  Episcoporum  cum  Summo  Pontifice  unitorum,  an  imum 


1  Eelatio  etc.     C.  V.  411  d  sqq.  ^  C.  Y.  421  c. 

^  Exceptiones  etc.     C.  V.  444  b.  c.  452  d  sq. 

^*  Ex   diurnis    commentariis   etc.     C.  V.  1702  d.     Cf.  supra  cap.  I.  Hi- 
storia  originis  etc.  p.  123. 

^  Epistola  Archiepiscopi  Paris.  etc.     C.  V.  992  b  sq. 
®  Ex  diurnis  etc.     Ibid. 

solum,  sc.  Summus  Pontifex,  cuius  ipsius  infallibilitas  cum  universitate 
Episcoporum  vel  cum  Concilio  oecumenico  communicetur  ^  Haec 
altera  opinio  clare  continetur  in  emendatione  quadam  in  tricesima 
nona  sessione  deputationis  de  fide  proposita:  „Quae  [infallibilitas  Ec- 
clesiae] ,  sicut  in  ipsa  nonnisi  ob  coniunctionem  cum  suo  capite ,  Ro- 
mano  Pontifice,  exsistit,  ita  in  ipsam  a  Romani  Pontificis  magisterio 
infunditur  atque  unicum  eiusdem  constituit  infallibilitatis  donum."  ^ 
Huc  referri  potest  etiam  emendatio  septuagesima  secunda  in  Congre- 
gatione  generali  proposita :  „Quoniam  vero  infallibilitas  eadem  est 
quoad  suhiectum,  sive  spectetur  in  Romano  Pontifice  tanquam  capite 
Ecclesiae  sive  in  reUquis  Ecclesiae  pastorihus  cum  capite  unitis  et  docenti- 
hus,  eademque  quoad  obiectum:  insuper  definimus,  hanc  infallibilitatem 
[Summi  Pontificis]  esse  unam  eandemque  cuni  infallihilitate  Ecclesiae."'  ^ 
Aliquis  e  Patribus,  qui  hanc  doctrinam  reiiciendam  putabat,  timebat, 
ne  deduceretur  e  Constitutionis  verbis:  „Romanum  Pontificem,  cum 
ex  Cathedra  loquitur  .  .  .  ea  infallibilitate  pollere,  qua  divinus  Re- 
demptor  Ecclesiam  suam  .  .  .  instructam  esse  voluit"  *.  Quare,  quum 
de  toto  schemate  sufFragia  ferrentur,  eam  suo  „Placet"  conditionem 
adiecit,  ut  ille  locus  mutaretur.  Sententiam  illam,  addit,  non  posse 
subsistere.  ^Nam  in  definitionibus  ex  Cathedra  subiectum  infallibili- 
tatis  est  Summus  Pontifex  tantum ;  in  definitionibus  Conciliorum  oecu- 
menicorum  subiectum  infallibilitatis  per  modum  imius  est  Pontifex 
cum  Episcopis  ipsi  adhaerentibus.  Etenim  si  Episcopi  in  Concilio 
oecumenico  (quod  nemo  negat)  sunt  coniudices,  sunt  etiam  comparti- 
cipes  in  solidum  eiusdem  praerogativae  iudicandi  infallibiliter ,  id  est, 
sunt  in  eorum  complexu,  seu,  uti  dicunt,  in  corpore,  coinfallibiles 
cum  Summo  Pontifice;  ergo  in  Concilio  oecumenico  et  in  decretis  ex 
Cathedra  non  unum  idemque,  sed  diversum  est  infallibilitatis  subiec- 
tum."  ^  Etiam  Episcopum  Brixinensem  illam  sententiam,  qua  imum 
subiectum  infallibilitatis  esse  dicitur,  reiicere  vidimus.  lurisdictionem 
dicit  cum  alio  communicari  posse,  infallibilitatem  non  posse  ^. 

Atque  id  quidem  verissimum  est,  ipsam  infallibilitatem  in  se  cum 
alio  communicari  non  posse.  Neque  enim  ea  potestas  quaedam  seu 
qualitas  personae  inhaerens  ac  transferibilis  est ,  sed  speciali  quadam 
continetur  Dei  circa  eum,  cui  immunitas  ab  errore  promissa  est,  vigi- 
lantia  et  assistentia,  qua  fit,  ut  is  ab  errore  immunis  servetur '.   Quo- 


1  V.  supra  p.  185.  ^  Ex  actis  etc.    C.  Y.  1682  d. 

3  Emendationes  etc.     C  V.  383  b. 

*  Ea  sententia  solum   infallibilitatis  ohiectum  indicari ,  videbimus  com- 
mentatione  IX. 

*  Exceptiones  etc.    C.  Y.  456  d  sq.  ^  Supra  p.  185. 

■^  Propterea  etiam  vox  „subiectum  infallibilitatis"  minus  apta  est,  quum 
infallibilitas  non  inhaereat  personae  veluti  subiecto  inhaesionis. 

modo  autem  is  efficere  possit,  ut  Deus  etiam  alteri  speciali  illa  assi- 
stentia  succurrat  ? 

Yerum  etiamsi  infallibilitas  ipsa  in  se  transferri  nequit,  non  re- 
pugnat  tamen ,  eam  transferri  ratione  alterius ,  sc,  ratione  supremae 
iurisdictionis  et  potestatis  docendi.  Ut  infra  notabimus  ^,  controverti- 
tur,  utrum  duo  sint  subiecta  supremae  potestatis  Ecclesiae,  Summus 
Pontifex  et  totum  coUegium  Episcoporum  cum  Summo  Pontifice  con- 
iunctorum,  an  unum  solum,  Summus  Pontifex.  Quodsi  unum  solum  sub- 
iectum  est,  Summus  Pontifex:  in  hac  suppositione  hic,  cum  Concilium 
ad  supremam  potestatem  secum  exercendam  convocat,  Bpiscopos  convo- 
catos  participes  facit  non  solum  supremae  potestatis,  ita  ut  omnes  v.  g. 
in  doctrina  definienda  vere  in  solidum  ultimam  et  definitivam  senten- 
tiam  cum  Summo  Pontifice  tanquam  veri  iudices  ferant ,  sed  etiam 
participes  infallibilitatis.  Hic  enim  ipse  sententiae  ferendae  actus  ser- 
vandus  est  ab  errore  immunis.  Hunc  autem  actum  non  solus  Sum- 
mus  Pontifex,  sed  omnes  Episcopi  cum  eo  tanquam  capite  uniti  in 
solidum  exercent.  Qui  igitur  sententiam  sequuntur,  exstare  unum 
solum  subiectum  supremae  potestatis ,  affirment  etiam  necesse  est, 
unum  solum  habere  privilegium  infallibilitatis,  quod  non  ipsum  in  se, 
sed  ratione  supremae  potestatis  cum  alio  communicetur. 

COMMENTATIO  IX. 

Quid  a  Concilio  Vaticano  de  obiecto  infallibilitatis  pontificiae  doceatur. 

Theologos  constat  docere,  Ecclesiae  magisterium  non  solum  in 
iis  veritatibus  proponendis  infallibile  esse,  quae  a  Deo  in  se  revelatae 
et  propterea  fide  divina  credendae  sunt,  sed  in  iis  etiam,  quae,  licet 
ipsae  nec  explicite  nec  implicite  formaliter  revelatae  sint,  e  veritatibus 
revelatis  tamen  ratiocinatione  deducuntur  seu  ad  eas  et  conservandas  et 
explicandas  et  defendendas  ab  ecclesiastico  magisterio  proponi  debent. 
Quum  V.  g.  revelatum  sit,  animam  humanam  spiritualem  esse,  eo  ipso 
Ecclesia  censenda  est  infallibilis  in  iis  opinionibus  damnandis,  quas 
iudicat  cum  illa  veritate  conciliari  non  posse,  v.  g.  animam  humanam 
generatione  produci.  Porro,  quum  Ecclesia  doctrinam  revelatam  verbis 
enuntiatam  proponere  atque  errores  oppositos  verbis  expressos  pro- 
scribere  debeat,  infallibilis  censenda  est,  ut  aiunt,  „in  diiudicandis 
textibus  dogmaticis"  seu  „factis  dogmaticis",  sc.  infallibilis  est,  quum 
iudicium  fert,  certam  quandam  sententiam  dogma  aliquod  recte  enun- 
tiare,  seu  errorem  vere  continere,  v.  g.  lansenii  librum,  qui  inscribi- 
tur  Augustinus,  sensu  ab  auctore  intento,  id  est  naturali  verborum  sensu, 
qui  iuridice  sensus  ab  auctore  intentus  habetur,  quinque  illos  errores 
continere ,  quos  Ecclesia  in  eo  contentos  condemnavit.     Animadverti- 


^  In  adnotationibus  ad  cap.  III.  Coustitutionis. 

mus  autem ,  aliquos  theologos  etiam  omnia  illa ,  quae  cum  deposito 
fidei  eo,  quo  diximus,  modo  cohaerent',  voeare  facta  dogmatica,  ita 
ut  breviter  dicant,  Ecclesiam  non  soluni  in  veritatibus  revelatis,  sed 
etiam  in  factis  dogmaticis  infallibilem  esse.  Id  animadvertimus,  quum 
illa  vox  etiam  iu  documentis  atque  ab  auctoribus  nobis  citandis  eo 
sensu  aliquoties  usurpata  sit. 

lam  Vaticanum  Concilium,  quum  Romanum  Pontificem  infallibi- 
lem  esse  definiret ,  eum  eadem  infallibilitate  poUere  definivit ,  qua 
polleat  Ecclesia.  Quuni  igitur  de  fide  sit,  Ecclesiam  in  definiendis 
veritatibus  in  se  revelatis  infallibilem  esse,  vi  definitionis  Yaticani 
Concilii  de  fide  etiam  est,  Romanum  Pontificem  saltem  in  illis  veri- 
tatibus  definiendis  infallibilem  esse.  Porro,  quum  theologice  certum 
sit,  Ecclesiae  infallibilitatem  etiam  ad  alias  illas  veritates  se  exten- 
dere,  quae  cum  revelatis  counexae  sunt,  vi  Yaticanae  definitionis  theo- 
logice  certum  etiam  est,  Romani  Pontificis  infallibilitatem  ad  alias 
illas  veritates  se  extendere. 

Sed  quaeritur,  num  Yaticanum  Concilium,  quod  hac  via  indirecte 
tanquam  theologice  certum  cognoscamus,  etiam  directe  docuerit  vel 
definiverit,  sc.  num  etiam  directe  docuerit,  infallibilitatem  Summi 
Pontificis  se  extendere  non  solum  ad  veritates  in  se  revelatas,  sed 
etiam  ad  alias,  quae  cum  iis  eo,  quo  diximus,  modo  connectuntur. 
Sunt,  qui  id  affirment. 

Ea  capitis  quarti  Constitutionis  primae  de  Ecclesia  pars,  qua  de 
obiecto  infallibilitatis  agitur,  haec  est:  „.  .  .  definimus,  Romanum 
Pontificem,  cum  .  .  .  doctrinam  de  fide  vel  morihus  ab  universa  Ec- 
clesia  tenendam  definit  .  .  ,  ea  infallibilitate  pollere,  qiia  divmus  Be- 
demptor  Ecdesiam  suam  in  definienda  doctrina  de  fide  vel  morihus  in- 
strtictam^  esse  voluit.^^  Hoc  loco  directe  doceri,  Romani  Pontificis  in- 
fallibilitatem  se  extendere  etiam  ad  „facta  dogmatica",  putat  loannes 
B.  Andries^.  In  verbis  definitionis  „doctrinam  de  fide  vel  moribus" 
fidem  intelligit  ohiectivam,  id  est  id,  quod  fide  creditur,  seu  veritateni  re- 
velatam,  non  suhiectivam,  id  est  actura  seu  virtutem  fidei,  qua  credimus. 
„Doctrinam  de  fide'^  igitur  intelligit  doctrinam,  quae  fidem  ohiectivam 
seu  veritatem  revekctam  respicit.  Ea  autem  doctrina  veritatem  revelatam 
respicit,  quae  ad  revelatam  veritatem  conservandam ,  defendendam, 
explicandam  necessario  proponenda  est.  Ergo  etiam  in  ea  defiuienda 
Summus  Pontifex  vi  decreti  infallibilis  esse  dicendus  est.  Eo  sensu 
verba  decreti  intelligenda  esse,  etiam  inde  patere  putat  Andries,  quod 
Concilium  dicat :  „quum  doctrinam  de  fide  vel  moribus  ab  uuiversa 
Ecclesia  tenendam  definit".  Si  euim  Concilium  de  solis  veritatibus  re- 
velatis  fide  credendis  loqui  voluisset ,  futurum  fuisse  dicit ,  ut  loco 
,,tenendam"  posuisset  „credendam"  seu  ,ficle  divina  tenendam".   Usu  theo- 


*  Cathedra  Romana  oder  Der  apostolische  Lehrprimat,  p.  202  sqq. 

logorum  adhiberi  vocem  tenendi,  quam  Concilium  sapienter  sane  ele- 
gerit,  ad  significandam  fidem  tam  ecclesiasticam  quam  divinam.  Con- 
cludendum  igitur  esse,  Concilium  Summo  Pontifici  infallibilitatem  adscri- 
bere  non  solum,  quum  is  veritates  revelatas  seu  fide  divina  credendas, 
sed  etiam,  quum  veritates  fide  ecclesiastica  admittendas  definitiva  sen- 
tentia  proponat.  Hac  autem  fide,  id  est  saltem  hac  fide,  communi  theo- 
logorum  consensu  admittendas  esse  eas  veritates,  quae  ipsae  revelatae 
non  sint,  sed  cum  revelatis  connexae  atque  ab  ecclesiastico  magisterio 
propositae. 

Eo  magis  Andries  decretum  ita  explicandum  esse  putat,  quod 
Concilium  Yaticanum  in  Constitutione  de  fide  magisterio  ecclesiastico 
ius  et  officium  tribuat  „falsi  nominis  scientiam  proscribendi"  ^.  Sen- 
tentiam  ab  Ecclesia  de  falsa  scientia  latam  esse  sententiam  de  facto 
dogmatico  seu  de  doctrina  depositum  fidei  respiciente  ^. 

Sed  certum  est,  Concilium  noluisse  definire,  Summum  Pontificem 
infallibilem  esse  in  iis  veritatibus  proponendis ,  quae  revelatae  non 
sunt,  sed  depositum  fidei  solura  respiciunt;  id  quod  iam  ex  ipsis  ver- 
bis  decreti,  multo  magis  autem  et  plane  evidenter  ex  eius  historia 
patet.  In  nulla  parte  decreti  formanda  plus  laboris  positum  est  quam 
in  ea,  qua  de  obiecto  infallibilitatis  agitur.  Quae  de  hac  parte  dispu- 
tata  sunt,  accuratius  persequemur^. 

In  primo  schemate  de  infallibilitate  pontificia,  sc.  in  capite,  quod 
capiti  undecimo  schematis  de  Ecclesia  addendum  Patribus  propone- 
batur  *,  verba  definitionis  erant  haec  :  „.  .  .  definimus,  per  divinam 
assistentiam  fieri,  ut  Romanus  Pontifex,  cui  in  persona  beati  Petri 
dictum  est  ab  eodem  Domino  Nostro  lesu  Christo :  ,Ego  pro  te  ro- 
gavi,  ut  non  deficiat  fides  tua',  cum  supremi  omnium  christianorum 
doctoris  munere  fungens  pro  auctoritate  definit,  quid  in  rebus,  fidei  et 
morum  ab  universa  Ecclesia  tenendum  sit,  errare  non  possit;  et  hanc 
Romani  Pontificis  inerrantiae  seu  infallibilitatis  praerogativam  ad  idem 
obiectum  porrigi,  ad  quod  infallibilitas  Ecclesiae  extenditur."  ^ 

In  observationibus  a  Patribus  de  hoc  capite  scriptura  traditis  ^ 
animadvertebatur ,  descriptionem  obiecti  infallibilitatis  indefinitam  et 
vagam  esse.  Respondent  Patres  deputationis  de  fide:  „Quum  in  sche- 
mate  expresse  dicatur,  obiectum  illud  esse  eiusdem  omnino  exten- 
sionis,  cuius  est  ambitus  infallibilitatis  Ecdesiae,  per  hanc  declaratio- 
nem  generalis   propositio,   ,quid   in  rebus  fidei  et   morum  .  .  .  tenen- 


1  V.  supra  p.  91.  ^  ^    c.  p.  205. 

^  Cf.  nostram  de  ea  re  commentationem:  Der  Umfang  der  papstlichen 
Unfehlbarkeit  nach  dem  Lehrdecrete  des  Yaticanischen  Concils.  Stimmen 
aus  Maria-Laach  XXXYIII,  p.  49  sqq.  162  sqq. 

*  Cf.  supra  cap.  I.  Historia  etc.  p.  107.  ^  C.  Y.  641  a.  b. 

^  Cf.  supra  cap.  I.  Historia  etc.  p.  107. 

dum  sit',  definita  plane  ac  determinata  evadit."  *  Quum  postea  ex 
capite  undecimo  schematis  de  Ecclesia  et  hoc  capite  de  infallibilitate 
addendo  novum  Constitutionis  schema  conflaretur  ^,  locus,  de  quo  nos 
agimus,  quatenus  circa  obiectum  infallibilitatis  versatur,  primo  muta- 
tus  non  est  ^,  nec  profecto  quidquam  in  eo  desideratur,  si  in  Concilio 
de  solo  subiecto ,  non  autem  de  obiecto  infallibilitatis  agendum  erat. 
Sed  postea,  quum  schema  novae  Constitutionis  a  deputatione  de  rebus 
ad  fidem  pertinentibus  discuteretur ,  haec  eius  pars  mutata  est,  quae 
mutatio  permultarum  disputationum  causa  fuit. 

Deputatio  de  fide  de  novo  schemate  in  sessione  tricesima  septima 
die  2.  Maii  agere  coepit.  In  sessione  tricesima  nona  die  5.  Maii  dis- 
ceptabatur  de  sententia,  qua  de  obiecto  infallibilitatis  sermo  est  *. 

Schema  capitis  quarti,  ut  alio  loco  ^  ex  diurnis  commentariis  unius 
e  Patribus  pro  rebus  fidei  deputatis  narravimus,  „ab  Emo  Bilio  composi- 
tum  et  a  S.  Patre  Pio  IX.  probatum  erat.  Quapropter  inopinatum  omni- 
bus  accidit,  quod  idem  Cardinalis  in  sessione  deputationis  [eo]  die  5.  Maii 
fer.  Y.  [mane],  quum  nemo  Patrum  adversus  schema  loqueretur,  ipse 
contra  illud  argumentari  coepit:  non  plus  posse  definiri  de  infallibili- 
tate  Papae ,  quam  definitum  sit  de  infallibilitate  Ecclesiae ;  de  Ec- 
clesia  autem  hoc  tantum  definitum  esse,  eam  esse  infallibilem  in  defini- 
tionibus  dogmaticis  stricte  dictis ;  ergo  quaeritur,  inquit,  num  proposito 
schemate  infallibilitas  Papae  non  nimis  extendatur.  Non  negavit 
Cardinalis ,  imo  tanquam  certissimum  asseruit ,  Papam  infallibilem 
quoque  esse  in  factis  dogmaticis,  in  canonizatione  Sanctorum  aliisque 
paris  momenti  rebus,  sicuti  Ecclesia  in  his  infallibilis  est.  Addidit, 
se  vehementissime  cupere ,  ut  in  hoc  Concilio  Yaticano  definiretur, 
Ecclesiam  infallibilem  esse,  non  solum  in  definitionibus  dogmaticis 
stricte  sumptis,  sed  etiam  in  factis  dogmaticis,  in  canonizatione  Sanc- 
torum,  in  approbatione  Ordinum.  Sed  quum  nunc  de  infallibilitate 
Papae  definienda  ageretur,  antequam  actum  esset  de  infallibilitate 
Ecclesiae,  illud  incommodi  habere  schema,  quod  plus  diceretur,  quam 
oporteret.  Ad  haec  respondebatur ,  neque  infallibilitatem  Ecclesiae 
hucusque  ullo  modo  definitam  esse,  constare  autem  apertissime,  in- 
fallibilitatem  Ecclesiae  dogma  esse  et  dogma  fundamentale ,  quum 
quilibet  catholicus  actum  fidei  enuntiando  hoc  profiteatur:  ,Credo, 
quod  Deus  revelavit  et  Ecclesia  catholica  credendum  proponit.'  Quum 
igitur  fide  constet,  Ecclesiam  esse  infallibilem,  idem  de  Papa  de- 
finiatur". 

Alii  aliud  suadebant.  Unus  animadvertit,  in  definitionem  nihil 
novi   de  ambitu   obiecti  infallibilitatis  recipiendum   esse  ^.     Complures 


^  Kelatio  etc.   C.  Y.  286  d.         ^  Cf.  supra  cap.  I.  Historia  etc.  p.  110  sq. 

3  Schema  etc.     C.  Y.  1642  b.  *  Ex  actis  etc.     C.  Y.  1681  d. 

^  Ex  diurnis  etc.     C.  Y.  1699  sqq.  «  Ex  actis  etc.     C.  Y.  1683  b. 

tameii  formulas  proponebant,  in  quibus  diserte  veritates  in  se  ipsae 
revelatae  obiectum  infallibilitatis  pontificiae  dicebantur;  de  aliis  tace- 
batur.  Quod  quidem  studium,  infallibilitatis  obiectum,  quantum  in- 
columi  dogmate  fieri  potuit,  coartandi,  maxime  sequenti  hac  formula, 
quae  in  ea  sessione  proposita  est,  apparet:  „.  .  .  per  divinam  assi- 
stentiam  fieri,  ut  Romanus  Pontifex,  .  .  .  cura  supremi  omnium  chri- 
stianorum  doctoris  munere  fungens,  de  quaestionibus  fidei  et  morum 
iudicans,  de  iis  definit,  quid  ab  universali  Ecclesia  sub  haeresis  censura 
credenduni  vel  reiiciendum  sit,  errare  non  possit".  Is,  qui  hanc  formu- 
lam  proposuit,  in  fine  definitionis,  ubi  Summi  Pontificis  infallibilitas 
se  ad  idem  obiectum  extendere  dicitur,  ad  quod  ipsius  Ecclesiae,  addi 
vult  „nempe  ad  depositum  fidei,  hoc  est,  Dei  verbum  scriptum  vel  tra- 
ditum"  ^.  Qua  quidem  formula  non  negatur,  obiectum  infallibilitatis 
praeter  revelatas  veritates  etiam  alias,  quae  revelatae  non  sunt,  com- 
plecti;  sed  quum  in  ea  de  solo  deposito  fidei  et  de  iis  solum  veritati- 
bus,  quas  negare  haereticum  est ,  tanquam  obiecto  infallibilitatis  et 
Summi  Pontificis  et  Ecclesiae  sermo  sit,  periculum  erat,  ne  haec  vel 
similis  formula  a  Concilio  recepta  aliquando  faveret  errori  diflfun- 
deudo,  Ecclesiam  et  Summum  Pontificem  iu  his  solis  veritatibus  defi- 
niendis  infallibilem  esse. 

Quum  in  fine  sessionis  quaereretur ,  quae  formula  maxime  pla- 
ceret,  ea,  quam  Rinus  Martin ,  Episc.  Paderbornensis,  proposuerat, 
omissis  quidem  suffragiis^  receptaest:  „Declaramus,  Romanum  Ponti- 
ficem,  .  .  .  cum  .  .  .  definit,  quid  in  rebus  fidei  et  morum  ab  uui- 
versa  Ecclesia  fide  catliolica  credendum  sit,  ...  errare  non  posse, 
taliaque  eius  fidei  decreta  seu  iudicia  per  se  irreformabilia  a  quovis 
christiano,  .  .  .  pleno  fidei  obsequio  excipienda  et  tenenda  esse." 
Etiam  in  hac  formula  de  solis  veritatibus  revelatis  tanquam  obiecto 
infallibilitatis  pontificiae  sermo  est.  Sed  additur  in  fine :  „Et  hoc  qui- 
dem  Romani  Pontificis  infallibile  raagisterium  ad  eadem  pertinere 
doceraus,  ad  quae  infallibile  universae  Ecclesiae  magisterium  .  .  .  sese 
extendere  dignoscitur."  ^ 

In  sequenti  sessione  (erat  haec  ordine  quadragesima),  quae  eodem 
die  vespere  habita  est,  lectura  est  a  theologo  caput  quartura  secun- 
dum  formulara  Episc.  Paderbornensis  emendatura.  In  eo  locus,  quo 
de  obiecto  infallibilitatis  serrao  est,  erat  hic:  „.  .  .  Roraanum  Ponti- 
ficera  .  .  .  habere  Spiritus  Sancti  assistentiara ,  qua  fit,  ut,  cura  .  .  . 
definit,  quid  in  rebus  fidei  et  raorura  ab  universa  Ecclesia  fide  divina 
credendum  tenendurave  vel  reiiciendum  sit,  errare  non  possit;  et  hanc 
E.omani  Pontificis  infallibilitatis  praerogativam  ad  idem  obiectum  por- 
rigi,  ad  quod  infallibilitas  Ecclesiae  extenditur."  ^ 


^  Ex  actis  etc.     C.  V.  1683  d  sq.  ^  ^x  diurnis  etc.    C.  Y.  ITOOa. 

3  Ex  actis  etc.     C.  Y.  1683  c.  d.  ^"  Ex  actis  etc.     C.  Y.  1684  b. 

In  eadem  sessione  Cardinalis  Praeses  contra  pristinum  schema 
eadem  urgere  pergebat,  quae  mane  obiecerat.  ^Dixit,  praecipuos 
theologos  tum  ante  ortum  lansenismum,  tum  eo  durante,  tum  recen- 
tiore  tempore  infallibilitatem  Papae  duntaxat  in  definiendis  dogmatibus 
defendisse.  Qua  argumentatione  plures  Patres  deputatiouis  decepti 
sunt,  quum  non  animadverterent,  illos  theologos  infallibilitatem  Papae 
in  definiendis  dogmatibus  tanquam  veritatem  de  fide  certam  vel  fidei 
proximam  defendisse,  et  praeterea  tanquara  theologice  certum  proba- 
visse,  Papam  etiam  in  factis  dogmaticis  et  in  censuris  haeresi  minori- 
bus  esse  infallibilem,  idque  eodem  modo,  quo  Ecclesiam  infallibilem 
esse  constat.  Archiepiscopi  Dechamps,  Spalding,  Steins  et  Episc. 
Martin,  adversarios  conciliandi  studio  ducti,  argumentationi  Cardinalis 
Bilio  favebant,  alii  fortiter  resistebant.  Sic  hinc  atque  hinc  disputa- 
tum  est  ad  horam  usque  nonam. 

„Postero  die  (6.  Maii)  mane  Eiuus  Praeses  ad  sessionem  vocaverat 
duos  theologos.  Post  brevem  utriusque  orationem  de  quaestione,  utrum 
et  quid  definiri  posset,  mox  inopinato  a  Cardinali  prolata  est  nova 
formula,  quara  ante  sessionera  ei  Paderbornensis  tradiderat  ^.  Hanc 
ab  uno  e  theologis  praelectara  alius  theologus  coraraendavit  uti  sol- 
vendis  difficultatibus  aptam.  Rogatis  sententiis,  alii  sibi  formulara 
placere,  alii  ,iuxta  modura'  placere  dicebant;  unus  nec  contradicere 
nec  „Placet"  dicere  voluit ;  duo  forraulara  plane  reiecerunt  ^.  Con- 
clusit  paulum  festinanter  Cardinalis  Bilio :  ,Ergo  formula  proposita', 
inquit,  ,omnibus  Patribus  placet,  duobus  tantum  contradicentibus.'  Eam 
sine  mora  typis  mandari  iussit. 

„In  sessione  quadragesima  altera  d.  7.  Maii  redierunt  Patres  ad  no- 
vam  formulara  capitis  quarti,  ac  duo  illi,  qui  eam  reiecerant,  rationes 
exposuerunt,  cur  reiiciendam  putarent.  Praecipua  ratio  haec  fuit,  quod 
in  capite  iara  rautato  tantummodo  doceatur,  Romanum  Pontificem  errare 
non  posse,  quum  definiat,  quid  expresse  fide  divina  credendum  sit.  Inde 
enira  timendum  esse,  ne  fideles,  quum  plenam  expositionem  doctrinae 
de  Romani  Pontificis  infallibilitate  illo  capite  contineri  putent,  hanc 
ad  illas  solas  definitiones  referant,  quibus  fides  divina  praescribitur, 
adversarii  autera  infallibilitatis  huiusraodi  exclusivam  interpretationera 
pervulgent.     Postquam  illi  duo  dicendi  finem  fecerunt,    unus  e  theo- 


*  Locus  huc  spectans  est  hic:  „.  .  .  quum  .  .  .  definit,  quid  in  rebus 
fidei  et  morum  ab  universa  Ecclesia  fide  divina  (emend. :  de  fide)  tenendiim 
vel  tanquam  fidei  contfarium  reiiciendum  sit.  .  .  Porro ,  quura  una  eadem- 
que  sit  Ecclesiae  infallibilitas ,  sive  spectetur  in  capite  Ecclesiae  sive  in 
universa  Ecclesia  docente  cum  capite  unita  .  .  .,  hanc  infalfibilitatem 
etiam  ad  unum  idemque  obiectum  sese  extendere  docemus ,  nempe  ad 
fidei  depositum  custodiendum  intemerateque  exponendum".  Ex  actis  etc. 
C.  V.  1684 d  sq. 

2  Cf.  ibid.     C.  V.  1685  a. 

logis,  quid  de  nova  formula  sentiret,  exposuit;  concessit  ille  quidem, 
difficultates  non  abesse  et  rationes  propositas  vi  non  carere ,  putabat 
tamen ,  iis  facile  occurri  posse ,  si  pauca  mutarentur.  Quod  quum 
maiori  Patrum  numero  placeret,   continuo  id   operis  susceptura  est."  * 

Itaque  schema  Constitutionis  primae  de  Ecclesia  iam  emendatum 
typis  imprimebatur  atque  d.  9.  Maii  inter  Patres  Concilii  distribueba- 
tur^.  Ipsa  definitio  infallibilitatis  pontificiae  his  contenta  erat :  „Ro- 
manum  Pontificem  .  .  .  errare  non  posse,  quum  .  .  .  definit,  quid  in 
rebus  fidei  ac  morum  ab  universa  Ecclesia  tanqnam  de  Jide  tenendum 
vel  tanquam  fidei  contrarimn  reiiciendum.  sit,  et  eiusmodi  decreta  sive 
iudicia  per  se  irreformabilia  a  quovis  christiano ,  ut  primum  ei  inno- 
tuerint ,  pleno  fidei  ohsequio  excipienda  et  tenenda  esse.  Quoniam  vero 
infallibilitas  eadem  est,  sive  spectetur  in  Romano  Pontifice  tanquam 
capite  Ecclesiae,  sive  in  universa  Ecclesia  docei?te  cum  capite  unita, 
insuper  definimus,  hatic  infaUibilitatem  etiam  ad  unum  idemque  obiectmn 
sese  extendere.^  ^ 

Permultis  autem  Patribus  formula  mutata  plane  displicuit  iisque 
pristinum  sehema  praeferendum  esse  videbatur.  „Itaque  complures 
habiti  sunt  conventus  privati  apud  Archiepiscopum  Bituricensem  et 
Episcopum  Carcassonensem,  quibus  adesse  solebant  AYestmonasteriensis, 
Corisopitensis,  Hebronensis,  Ascalonensis,  Cenomanensis,  Ratisbonensis, 
et  Yicarii  generales  d'Alzon  et  Chesnel,  ut  deliberarent  de  emendatione 
formulae.  Placuit  omnibus,  ut,  quoad  fieri  posset,  nova  reiecta  for- 
mula,  antiquum  schema  restitueretur,  et  ut  de  obiecto  infallibilitatis 
Romani  Pontificis  non  plus  definiretur,  quam  idem  esse  cum  obiecto 
infallibilitatis  Ecclesiae.  Complures  emendationes  propositae."  ''•  Cur 
mutata  formula  tantopere  displicuerit,  cognoscimus  ex  iis,  quae  unus 
ex  Patribus  emendationi  a  se  propositae  praemisit. 

^Formula,"  inquit,  „quatenus  obiectum  infallibilis  magisterii  tangit, 
debet  esse  huiusmodi,  ut  nullum  prorsus  dubium  sit,  Romani  Pon- 
tificis  infallibilitatem  se  eo  usque  extendere,  quousque  se  extendit 
ipsius  Ecclesiae  infallibilitas.  Id  autem  non  obtinetur  nova  illa  for- 
mula,  sive  ea  m  se  spectetur,  sive  relate  ad  circumstajitias  praesentes, 
sive  relate  ad  id,  quod  idtimo  additur  de  infallibilitatis  obiecto. 

„1.  Yerba  in  nova  formula  usurpata,  si  m  se  ipsis  spectantur, 
continent  restrictionem.  Nam  dum  theologi,  si  totum  infallibilitatis 
obiectum  paucis  exprimere  volunt,  dicere  solent,  Ecclesiam  vel  Roma- 
num  Pontificem  infallibilem  esse  in  rebus  seu  quaestionibus  fidei  et 
morum,  sive  ad  fidem  et  mores  spectantibus,  nova  haec  formula  dicit. 


'  Ex  diurnis  etc.    C.  Y.  1700  a  sqq.  -  Ex  actis  etc.    C.  Y.  1685  a. 

3  Schema  etc.     C.  Y.  273  b. 

*  Ex  diurnis  etc.     C.  Y.  1700  d.  —  Aliquas  ex  emendationibus  propo- 
sitis  habes  C.  Y.  1704  a  sqq. 

infallibilem  esse  Pontificem,  dum  definit,  quid  in  rebus  fidei  et  mo- 
rum  ab  universa  Ecclesia  tanqnam  de  fide  tenendum,  vel  tanquam  fidei 
contrarium  reiiciendum  sit,  His  autem  verbis  theologi  significare  so- 
lent  id,  quod  est  formaliter  revelatum,  adeoque  fide  divina  credendum, 
et  id,  quod  ei  oppositum  est,  videlicet  haeresim.  Distinguunt  enim 
id,  quod  est  revelatum,  ab  illo,  quod  cum  veritate  revelata  quomodo- 
cunque  connexum  est.  Dum  porro  docent  omnes,  illud,  quod  est  reve- 
latum,  assensu  fidei  divinae  credendum  esse,  et  quidem  fidei  divinae 
catholicae,  si  ab  Ecclesia  proponitur,  non  omnes  docent,  illud,  quod 
tanquam  cum  veritate  revelata  quomodocunque  connexum  ab  Ecclesia 
proponitur,  esse  obiectum  fidei  divinae,  seu  fidei  stricte  sumptae,  sed 
alium  assensum  admittunt.  Hinc  patet,  illis  novae  formulae  verbis, 
si  sensu  obvio  et  communius  accepto  sumuntur,  non  contineri  illa,  ad 
quae  ceteroquin  infallibile  magisterium  Ecclesiae  se  extendit.  ^  .  .  . 

„11.  Reponi  fortasse  potest,  propositionem  formulae  esse  affirma- 
tivam,  non  exclusivam,  hinc  nullam  adesse  restrictionem;  quum  asse- 
ratur,  Romanum  Pontificem  infallibilem  esse  in  rebus  de  fide  tenendis, 
uon  asseri ,  in  aliis  non  esse  iufallibilem.  Sine  dubio  haec  fuit  mens 
deputationis.  Sed  valde  timendum  est,  ne,  quod  optima  intentione 
scriptum  est,  propter  circumstantias  praesentes  alia  mente  explicetur,  et 
vera  restrictio  supponatur ;  unde  gravissima  sequerentur  mala.  Etenim, 
quum  formula  recedat  ab  illo  loquendi  modo,  quo  uti  solent  theologi, 
dum  infallibilis  magisterii  obiectum  unica  sententia  exprimere  volunt, 
dictitabunt  non  pauci,  Concilium  ab  illo  recessisse  considto,  hinc  ob- 
iectum  restringere  voluisse. 

„Patres  deputatos  restrictionem  inducere  voluisse,  tanto  pronius 
coniicient  multi,  quum  constet,  saeculo  praeterito  et  hoc  etiam  saeculo 
exstitisse  quosdam,  qui  infallibile  Ecclesiae  magisterium  ad  illa  sola 
restringerent  declaranda,  quae  formaliter  revelata  essent,  et  illa  sol? 
reiicienda,  quae  illis  adversarentur.  Nota  est  illa  Regula  fidei  a  Chris- 
man  conscripta,  quod  opus,  quum  primum  exigui  fieret,  postea  a  qui- 
busdam  viris  doctis  commendatum,  denuo  excusum  et  sparsum,  ipsi 
Curstci  theologico  a  D.  Migne  edito  insertum  est.  Congregatio  autem 
Indicis  ante  aliquot  annos  illud  proscribendum  duxit.  Theoriam  in 
hoc  opere  expositam  adoptantes  asserunt  alii,  Ecclesiam  non.  esse  in- 
fallibilem  in  notis  haeresi  inferioribus  infligendis;  alii ,  non  esse  in- 
fallibilem  in  systemate  aliquo  philosophico  condemnando ;  alii,  non  esse 
infallibilem  in  doctrinis,  quae  vitam  socialem  spectant,  diiudicandis.  .  . 

„Omnibus  .  .  .  periculis  occasio  praescinderetur ,  si  pro  verbis, 
quae  unam  obiecti  partem  determinate  exhibent,  alia  eligereutur,  quae 
illud  indeterminate  tantum  exhiberent^. 


^  Fasciculus  emendationum  etc.     C.  V.  1704  a.b. 
2  Ibid.    C.  Y.   1705b  sqq. 

„111.  Denique  restrictio,  quae  formulae  verbis  inest,  non  satis 
tollitur  illo  addito :  ,Insuper  definimus,  hauc  sive  in  Romano  Ponti- 
fice  sive  in  universa  Ecclesia  docente  spectatam  infallibilitatem  etiam 
ad  unum  idemque  obiectum  sese  extendere.'  Etenim  tunc  soluni  tol- 
leretur,  si  diceretur,  Ecclesiae  infallibilitatem  sese  ad  plura  extendere 
quam  ad  sola  dogmata  declaranda  et  haereses  condemnandas.  Id  autem 
non  dicitur,  sed  obiectum  infallibilitatis  Ecclesiae  prorsus  indetermi- 
nate  exprimitur.  Propterea  autem  oritur  ex  hisce  novae  formulae 
verbis  grave  incommodum,  quod  non  adesset,  si  obiectum  magisterii 
infallibilis  competentis  Romano  Pontifici  pariter  indeterrainate  tantum 
exhiberetur.  Nova  formula,  postquam  obiectum  infallibilitatis  Romani 
Pontificis  determinavit,  obiectum  infallibilitatis  Ecclesiae  exhibet  in- 
determinate,  et  dicit,  pro  Romano  Pontifice  et  pro  Ecclesia  obiectum 
esse  idem.  Hinc  praebetur  ansa  obiectum  infallibilitatis  Ecclesiae 
determinandi  per  obiectum  [infallibilitatis]  Romani  Pontificis  et  con- 
cludendi,  Ecclesiam  non  esse  infallibilem  nisi  quoad  dogmata  et  hae- 
reses,  sicut  Romanus  Pontifex  non  est  infallibilis  declaratus  nisi  quoad 
dogmata  et  haereses.  —  Et  vero,  si  duo,  quorum  alterum  est  deter- 
minatum,  alterum  indeterminatum,  inter  se  convenire  dicuntur,  id,  quod 
est  indeterminatum,  exponi  solet  per  id,  quod  est  magis  determinatum, 
quum  minus  notuni  explicari  debeat  per  id,  quod  est  magis  notum.  .  . 

„Dici  fortasse  potest,  ambiguitatem,  quae  ex  obiecto  Ecclesiae 
et  Romani  Pontificis  aequiparando  oritur,  sublatum  iri,  quum  postea 
infallibilitatis  Ecclesiae  obiectum  accuratius  exprimendum  sit.  Sup- 
ponendo,  id  locum  esse  habiturum,  et  obiectum  infallibilitatis  Ecclesiae 
ad  plura  esse  extendendum,  nihilominus  praestare  videtur,  illa  for- 
mulae  verba  eligere,  quae  etiam  hic  ambiguitati  non  praebeant  ansam. 

„Praeterea,  quum  hic  obiectum  infallibilitatis  Romani  Pontificis 
sit  restrictum,  si  postea  extendetur,  nonne  dicent,  Concilium  non  sin- 
cere  egisse,  primo  obiectum  restringendo,  postea  extendendo?  Huius 
calumniae  praescinderetur  occasio,  si  obiectum  relinqueretur  indeter- 
minatum.  —  Sed  abstrahendo  etiam  a  calumniandi  occasione,  disse- 
rendi  legibus  minus  videtur  congruere,  ut  obiectum  primo  cum  deter- 
minata  restrictione  efferatur,  postea  indeterminate  exponatur.  Plerumque 
enim  via  contraria  procedi  solet,  ut  videlicet,  quod  primo  indetermi- 
nate  sive  conceptum  sive  expressum  est,  postea  determinetur. 

„Patet  igitur,  nova  hac  formula  non  videri  illud  obtineri ,  quod 
maxime  curandum  est,  ut  videlicet  omnibus  apertissime  constet,  ob- 
iectum  infallibilitatis  pontificiae  eo  usque  extendi ,  quousque  exten- 
ditur  ipsius  Ecclesiae  infallibilitas ;  sed  ansam  praeberi  existimandi, 
Romani  Pontificis  infallibilitatem  restringi,  aut  iusto  nimis  restringi 
ipsius  Ecclesiae  infallibilitatem."  ^ 


Fasciculus  emendationum  ete.     C.  Y.  1706  a  sqq. 

Suam  tandem  formulam  propositurus  animadvertit:  „Praemittimu3, 
nostra  sententia  cavendum  quidem  esse ,  ne  formula  definitionis  illi 
errori  favere  videatur,  qui  nimis  iam  sparsus  est ,  iudicia  videlicet 
S.  Sedis  et  ipsius  Ecclesiae  non  esse  infallibilia,  nisi  versentur  in  iis, 
quae  sunt  proprio  et  restricto  sensu  fide  divina  credenda;  non  tamen 
a  nobis  petl,  iit  hic  error  hoc  loco  tanquam  haeresis  damnetur,  dor/ma  de 
infcdlibilitate  sic  proponendo,  ut  per  se  ipstcm  ad  facta  dogmatica  et  cdia 
obiecta  magisterii  ecclesiastici  extendatur.  Satis  esse  credimus,  si  definia- 
tur ,  Romanum  Pontificem  esse  infallibilem ,  ut  est  infallibilis  Ec- 
clesia.  Itaque  formulam,  quae  habetur  in  schemate,  sic  proponiraus 
reformandam : 

„  ,Hinc  sacro  approbaute  Concilio  docemus  et  dogma  fidei  esse 
declaramus:  Romanum  Pontificem,  cui  in  persona  b.  Petri  praeter 
alia  a  Christo  Domino  Nostro  dictum  est:  Ego  pro  te  rogavi  etc.  — 
quum  pro  plena  potestate  docendi  universam  Ecclesiam  quaestiones 
de  fide  et  moribus  suo  iudicio  definit,  per  Spiritus  Sancti  assistentiam 
ab  errore  immunem  servari;  et  has  eius  definitiones  sive  decreta,  per 
se  irreformabilia,  a  quovis  christiano,  ut  primum  ei  innotuerint,  pleno 
mentis  assensu  et  obsequio  excipienda  et  tenenda  esse.  Definimus 
insuper,  hanc  Romani  Pontificis  infallibilitatem  ad  idem  obiectum  por- 
rigi,  ad  quod  infallibilitas  Ecclesiae  extenditur'  etc."i 

His  patet,  qualis  fuerit  dissensio  inter  eos,  qui  formulam  Con- 
gregationi  generali  traditam  respuebant,  et  coraplures  illos  Patres  de- 
putationis  de  fide,  qui  eam  formulam  composuerant.  Utrisque  con- 
stabat,  Sumraura  Pontificem  non  solum  in  rebus  in  se  revelatis  in- 
fallibilem  esse,  sed  etiara  in  iis,  quae  cum  revelatis  cohaerent;  porro 
utrique  a  definienda  hac  veritate  abstinendum  esse  censebant.  Dissen- 
tiebant  de  sola  definitionis  forma.  Hli  volebant,  obiectum  infallibili- 
tatis  omnino  non  accurate  exhiberi,  sed  generatim  definiri,  Summum 
Pontificem  in  rebus  fidei  et  morum  infallibilem  esse,  ita,  ut  adderetur, 
obiectum  infallibilitatis  pontificiae  idem  esse  cum  obiecto  infallibilitatis 
Ecclesiae.  Hi  censebant,  definiendum  esse  ,  Summum  Pontificem  in 
rebus  fide  divina  credendis  infallibilem  esse ,  addito  quidem  etiam 
altero,  arabitum  obiecti  infallibilitatis  pontificiae  tani  late  patere  quara 
obiectum  infallibilitatis  Ecclesiae.  Quibus  utrique  ducebantur  rationi- 
bus,  exposuiraus. 

Dura  in  Congregationibus  generalibus  discussio  de  toto  schemate 
et  discussiones  speciales  de  singulis  capitibus  habebantur,  Patres  illi, 
qui  proposita  definitionis  infallibilitatis  pontificiae  formula  contenti 
non  erant,  in  congressibus  privatis  de  ea  emendanda  deliberare  perge- 
bant.  Quae  ab  iis  contra  formulara  afFerebantur ,  negligi  non  pot- 
erant  ab  iis,  qui  forraulae  auctores  exstiterunt. 


^  Fasciculus  emendationum  etc.     C.  V,  1706  d  sq. 

In  sessione  quadragesiraa  quarta  deputationis  die  22.  Maii  Cardi- 
nalis  Bilio,  postquam  animadvertit ,  permultos  Patres  nova  formula 
capitis  quarti  offendi,  atque  ob  rationes  non  leves  oflfendi,  eam  mu- 
tandam  esse  dixit  idque  eisdem  fere  rationibus  probavit,  quae  die 
7.  Maii  contra  ipsum  a  duobus  deputatis  allatae  erant.  Praeter  Archi- 
episcopos  Dechamps,  Spalding,  Steins  et  Episc.  Martin  ei  prope  omnes 
assentiebantur.  Novam  formulam  proposuit,  quae  quoad  substantiam 
in  pristinam,  quam  deputatio  perperam  mutaverat,  rediit.  Fere  omnes 
autem  deputati  censebant,  non  iam  aliam  formulam  a  deputatione 
adoptandam  et  proponendam  esse ,  sed  e  formulis ,  quas  Patres  in 
Congregationibus  generalibus  proposituri  essent,  eam  esse  eligendam, 
quae  videretur  optima  ^ 

lis  tamen  non  acquievit  Cardinalis.  Die  8.  lunii  novum  schema 
capitis  quarti  proposuit  atque  commendavit,  in  quo  ipsa  definitionis 
verba  sunt  haec:  „.  .  .  sacro  approbante  Concilio  docemus  et  divinitus 
revelatum  dogma  esse  declaramus:  Romanum  Pontificem,  .  .  .  cum 
supremi  doctoris  munere  fungens  quaestiones  de  fide  et  moribus  suo 
iudicio  definit,  per  Spiritus  Sancti  assistentiam  ab  errore  immunem 
servari,  et  has  eius  definitiones  sive  decreta,  per  se  irreformabilia,  a 
quovis  christiano,  ut  primum  ei  innotuerint,  pleno  mentis  assensu  et 
fidei  obsequio  excipienda  et  tenenda  esse.  Definimus  insuper,  hanc 
Eomani  Pontificis  infallibilitatem  ad  idem  obiectum  porrigi,  ad  quod 
infallibilitas  Ecclesiae  extenditur."  ^  Pormulae  aliqua  adnotata  sunt. 
De  hoc  eius  loco  animadvertuntur  haec:  „.  .  .  sensus  formulae,  quae 
nunc  proponitur,  eatenus  indeterminatus  est,  quatenus  quaeri  potest, 
quaenam  sit  definitio  quaestionis  fidei,  num  ea  tantum ,  qua  aliquid 
fide  divina  credendum  proponitur ,  an  eae  quoque ,  quibus  de  facto 
dogmatico  decernitur,  aut  censura  minor  infra  haeresim  infligitur  etc. 
Sed  huic  dubitationi  per  ea,  quae  de  obiecto  infallibilitatis  addita 
sunt,  quantum  hic  satis  est,  respondetur.  8i  enim  in  alia  Constitu- 
tione  obiectum  infallibilitatis  Ecclesiae  determinabitur ,  eo  ipso  etiam 
obiectum  infallibilitatis  Pomani  Pontificis  declarabitur.  Sin  vero  nulla 
talis  definitio  fiet ,  de  ohiecto  vi  huius  decreti  iudicandum  erit  secundum 
ea,  quae  nunc  iam  de  Ecclesiae  iiifallibilitate  communiter  tenentur:  nempe 
dogma  fidei  esse,  Romanum  Pontificem  non  2^osse  errare,  quum  divina 
fide  credenda  proponit,  et  theologice  certmn  esse,  eum  etiam  in  aliis  rebus 
declarandis  ah  errore  immunem  esse.  Unde  patet,  per  hanc  formulam 
nec  plus  nec  minus  definiri,  quam  in  prius  proposita  definiretur;  sed 
per  hanc  formulam  genericam  vitari  videntur  incommoda  quaedam  in 
priori  a  nonnullis  inventa."  ^ 


1  Ex  actis  etc.     C.  V.  1686  a.  —  Ex  diurnis  etc.    C.  V.  1701  a. 
^  Formulae  tres  pro  emendatione  capitis  quarti  etc.     C.  Y.  1644 a. 
'  tbid.     C.  Y.  1644  c. 

Illa  igitur  formula  nihil  novi  de  ol)iecto  infallibilitatis  definitur; 
agitur  de  solo  eius  subiecto.  Quae  de  obiecto  infallibilitatis  Ecclesiae 
aliunde  cognita  sunt,  ad  infallibilitateni  Summi  Pontificis  transferun- 
tur.  Formula,  licet  compluribus  placuerit,  post  diuturnam  de  ea  dis- 
cussionem  repudiata  est  ^. 

Tertiam  formulam^  Cardinalis  Bilio  in  quinquagesima  sessione  die 
24.  lunii  deputationi  tradidit,  in  qua  nulla  est  accuratior  descriptio 
obiecti  infallibilitatis.     De  ea  tamen  deliberatio  habita  non  est  ^. 

lam  antea,  iu  Congregatione  generali  septuagesima  altera  die 
15.  lunii,  discussio  specialis  de  quarto  capite  Constitutionis  inceperat. 
Die  18.  lunii  Cardinalis  Cullen,  Archiep.  Dublinensis,  eius  paragraphi, 
qua  definitio  continetur,  emendationem*  proposuerat,  quam  Cardinalis 
Bilio  sequenti  die  in  sessione  quadragesima  octava  deputationi  com- 
mendaverat  ^.  In  sessione  quinquagesima  prima  ad  eam  rediit  et  de- 
putatos  rogavit,  placeretne,  eam  formulam  Congregationi  generali  com- 
mendari.  Deputatis  videbatur  exspectandum  esse ,  donec  proposita 
Patrum  scripto  tradita  essent^.  Etiam  ab  aliis  Patribus  et  in  depu- 
tationis  sessionibus  et  in  privatis  conventibus  novae  formulae  propo- 
nebantur  vel  commendabantur,  in  quibus  illud  „tanquam  de  fide  tenen- 
dum"  omittitur  ^.  Ipse  Episcopus  Paderbornensis  in  Congregatione 
generali  iam  novam  formulam  proponit,  cui  haec  verba,  quae  antea 
addiderat,  desunt^. 


1  Ex   actis   etc.     C.  V.  1686  b  sqq.  —  Ex   diurnis   etc.     C.  Y.  1701  a. 

^  „Hinc  sacro  approbante  Concilio  doceraus  et  fidei  dogma  esse  decla- 
ramus,  Eomanum  Pontificem,  quando  ex  Cathedra  loquitur,  id  est,  quando 
supremi  pastoris  et  doctoris  munere  fungens  res  fidei  eb  morum  ad  aedi- 
ficationem  doctrinae  christianae  pertinentium  definit,  per  assistentiam  divi- 
nam  Petro  proraissam  aeque  esse  infallibilem  ,  ae  si  easdem  una  cum  Epi- 
scopis  in  generali  Concilio  congregatis  definiret ,  atque  liuiusmodi  iudicia 
RomaniPontifieis  esse  ex  seseirreformabilia."  Formulae  tres  etc.  C.  Y.  16^:4:  d. 

3  Ex  actis  etc.     C.  Y.  1690  d.  —  Ex  diurnis  etc.    C.  Y.  1701  b. 

*  „.  .  .  sacro  approbante  Concilio  docemus  et  divinitus  revelatum  dogma 
esse  definimus:  Romanum  Pontificem,  .  .  .  quum  doctrinam  de  fide  vel  mo- 
ribus  sua  in  universam  Ecclesiam  auctoritate  definit,  per  assistentiam  Spi- 
ritus  Sancti  ea  infallibilitate  pollere,  qua  divinus  Rederaptor  Ecclesiam 
suam  instructam  esse  voluit;  ideoque  haec  Romani  Pontificis  decreta  ex 
sese  irreformabilia  esse."  Formulae  tres  etc.  C.  Y.  1645  c.d.  Cf.  Emenda- 
tiones  etc.     C.  Y.  382  d.     Est  emendatio  sexagesima  octava. 

5  Ex  actis  etc.     C.  Y.  1689  d.  —  Ex  diurnis  etc.     C.  Y.  1701  b. 

«  Ex  actis  etc.     C.  Y.  1691  a.  —  Ex  diurnis  etc.     C.  Y.  1701  b.  c. 

'  Ex  actis  etc.    C.  Y.  1692  a.  —  Ex  diurnis  etc.     C.  Y..  1701c. 

^  Ex  diurnis  commentariis  etc.  C.  Y.  1701  c.  Formula  est  haec: 
„.  .  .  sacro  approbante  Concilio  docemus  et  tanquam  dogma  fidei  declara- 
mus:  Romanum  Pontificem  .  .  .,  quum  pro  suprema  sua  apostolica  aucto- 
ritate  universam  Ecclesiam  docet ,    in    definiendis    rehus  fidei   et   morimi    ad 

Discussione  speciali  de  qiiarto  capite  die  4.  lulii  conclusa  emen- 
dationes  a  Patribus  propositae  deputationi  pro  rebus  ad  fidem  spec- 
tantibus  tradebantur.  Tn  nonnuUis  ex  formulis  propositis  verba  illa 
„tanquam  de  fide"  retenta  ^,  in  aliis  deleta  sunt  ^,  in  aliis  etiam  ad- 
notatum  est,  verba  tollenda  esse,  ne  obiectum  infallibilitatis  coartetur  ^. 
Inter  canones,  qui  proponebantur,  unus  est*,  in  quem  recepta  sunt, 
in  omnibus  aliis  desunt  ^.  Unus  ex  Patribus  poscit,  ut  diserte  dicatur, 
Summo  Pontifici  obedientiam  deberi  proponenti  etiam  ea,  quae  in  se 
revelata  non  sunt  ^.  Alius,  ut  definiatur,  Papam  in  factis  dogmaticis 
definiendis  infallibilem  esse  ^. 

Deputatio  tribus  diebus  continuis  (7.  8.  9,  lulii)  diuturnas  et  la- 
boris  plenas  sessiones  habuit,  ut  omnes  emendationes  in  trutinam  re- 
vocaret.  Quum  ad  eas  perventum  esset,  quibus  de  ipsa  definitionis 
formula  agebatur,  examine  emendationum  interrupto  Emus  Praeses 
monuit,  necessarium  esse,  ut  Patres,  antequam  ipsam  definitionis  for- 
mulam  discuterent,  de  duobus  convenirent,  primo  de  re  definienda, 
secundo  de  formula  definitionis.  Quoad  primam  quaestionem  omnes 
consentiebant,  id  Romano  Pontifici  solemniter  definienti  tribuendum 
esse,  quod  ei  una  cum  Episcopis  unito  seu  Concilio  oecumenico  com- 
petit,  nec  plus,  nec  minus.  Quoad  formulam,  omnes,  uno  excepto, 
in  hac  convenerunt:  „Romanum  Pontificem,  quum  ex  Cathedra  loqui- 
tur,  id  est,  quum  supremi  omnium  christianorum  pastoris  et  doctoris 
munere  fungens  doctrinam  de  fide  et  moribus  ab  universa  Ecclesia 
tenendam  definit ,  per  assistentiam  divinam  ipsi  in  b.  Petro  promis- 
sam,  infallibilem  esse  ad  eum  modum,  quo  per  eandem  Spiritus  Sancti 
assistentiam  in  doctrina  de  fide  et  moribus  definienda  infallibilia  sunt 
sanctae  Ecclesiae  oeeumenica  Concilia."  ® 

Neque  tamen  hanc  ipsam  formulam  deputati  Congregationi  pro- 
poni  et  commendari  volebant.  In  ea  comprobanda  id  solura  agebant, 
ut  quoad  illam  quaestionem,  de  qua  tantopere  disputatum  erat,  sc.  de 
modo,  quo  obiectum  infallibilitatis  commemoraretur,  convenirent.  Se- 
quenti  die  alius  formulae  ab  illa  multum  diversae  mentio  fit ',  atque 
tandem  die  9.  lulii  ea  formula  proponitur,  quae  ab  omnibus  deputatis 
comprobata  ^^  in  Congregatione  generali  a  deputationis  relatore  com- 
mendabatur.    Haec  formula  ab  illa,  quam  a  Cardinali  Cullen  in  Con- 


aedificationem    docfcrinae   christianae   pertinientium    .  .  .   errare   non   posse, 
ideoque"  etc.    C.  V.  1713  b. 

1  Emendatio  33.  36.  37.  45.  47.  52.     C.  V.  376  d  sqq. 

2  Emendatio  25.  31.  54.  66.  67.  68.     C.  Y.  375  d. 

3  Emendatio  56.  57.  65.  C.  Y.  380 d  sqq.       +  Emendatio  95.  C.  Y.386d. 
'"  Emendationes  85 — 93.     C.  Y.  385  d  sqq. 

6  Eraendatio  70.     C.  Y.  383  a.  '  Emendatio  71.     C.  Y.  383  a. 

8  Ex  actis  etc.     C.  Y.  1692  c.  d. 

3  Ex  actis  etc.     C.  Y.  1693  c.  '°  Ibid.     C.  Y.  1694  c.  d. 

gregatione  generali  propositam  supra  attulimus  \  non  multum  differt. 
Ea  typis  impressa  inter  Patrej  distribuitur  ^.  Relator  deputationis 
constituitur  Episc.  Brixinenis. 

Is  in  Congregatione  generali  octogesima  quarta  (d.  11.  lulii),  in 
qua  de  emendationibus  Patrum  suffragia  ferenda  erant,  primo  gene- 
ratim  de  capite  quarto  ^,  deinde  de  singulis  primis  viginti  emendationi- 
bus  "*,  atque  suffragiis  de  his  latis,  de  reliquis  emendationibus  disse- 
ruit^  Quum  ad  illas  pervenisset,  quae  ad  obiectum  infallibilitatis 
referuntur,  primo  eam  formulam  praelegit,  quam  deputatio  unanimi 
consensu  comprobavit;  est  autem  haec:  „.  .  .  sacro  approbante  Con- 
cilio  docemus  et  divinitus  revelatum  dogma  esse  definimus:  Romanum 
Pontincera,  quum  ex  Cathedra  loquitur,  id  est  quum  omnium  christia- 
norum  pastoris  et  doctoris  munere  fungens  pro  suprema  sua  aposto- 
lica  auctoritate  doctrinam  de  fide  vel  moribus  ab  universa  Ecclesia 
tenendam  definit ,  per  assistentiam  divinam  ipsi  in  b.  Petro  promis- 
sam  ea  infallibilitate  pollere,  qua  divinus  Redemptor  Ecclesiara  suam 
in  definienda  doctrina  de  fide  vel  moribus  instructam  esse  voluit, 
ideoque  eiusmodi  Romani  Pontificis  definitiones  esse  ex  sese  irrefor- 
mabiles."  ^  Rmus  relator  dicit,  raultis  habitis  deliberationibus  depu- 
tationera  constituisse,  hanc  formulam,  quae  fere  eadem  sit  cum  for- 
mula  in  eraendatione  sexagesiraa  octava  proposita ,  Congregationi 
generali  coraraendare.  Deinde  eara  explicaturus  ostendit,  in  ea  ser- 
monem  esse  de  subiecto  infallibilitatis ,  deinde  de  conditionibus  actus 
infallibilis  definitionis ,  tum  de  infallibilitatis  causa  efficienti ,  tandem 
de  eius  obiecto.  Quae  de  obiecto  disseruit,  ad  nos  maxirae  spectant 
atque  controversiam  oranera  dirimunt,  quare  ea  integra  referemus. 

„Infallibi]itas",  inquit,  „promissa  est  ad  custodiendum  et  evolven- 
dum  integrum  depositum  fidei.  Hinc  universira  quidera  facile  patet, 
obiectum  infallibilitatis  esse  doctrinam  de  fide  et  moribus.  At  non 
omnes  veritates,  quae  ad  doctrinam  de  fide  et  raoribus  christianis  per- 
tinent,  sunt  unius  modi ;  nec  oranes  in  uno  eoderaque  gradu  ad  custo- 
diam  integritatis  depositi  necessariae  sunt.  Unde  etiam  consequitur, 
errores  contrarios  diversis  gradibus  adversari  deposito  custodiendo, 
prout  veritates  ipsae,  quibus  adversantur,  raagis  vel  rainus  ad  ipsura 
depositum  pertinent.  Qui  quidera  errorum  gradus  diversi  diversis  cen- 
surarum  notis  distinguuntur. 


1  P.  201*.  2  Acta  Congregationum  etc.  C.  V.  758  b.  —  Relatio  etc. 
C.  Y.  388  b. 

3  Relatio  etc,   C.  V.  388  c  sqq,  —  Acta  Congregationum  etc,    C.  Y.  758b. 

*  Relatio  etc.  C.  Y,  406  a  sqq.  —  Acta  Congregationum  etc.  C.  Y.  758  b.  c. 

^  Relatio  etc.  C.  Y.  410  a  sqq.  —  Acta  Congregationum  etc.    C.  Y.  758  c. 

«  Relatio  etc.  C.  Y.  413  d  sq.  Cf.  388  b.  Cf.  Ex  actis  etc.  C.  Y. 
1694  c.  d. 

„Iam  hic  1.  certum  est,  infallibilitatem  a  Deo  promissam,  sive  in 
tota  Ecclesia  docente,  quum  in  Conciliis  veritates  definit,  sive  in  ipso 
Summo  Pontifice  per  se  spectetur,  ad  eundem  omnino  ambitum  veri- 
tatum  extendi;  cum  idem  sit  finis  infallibilitatis,  utrovis  modo  ea  con- 
sideretur. 

„2.  In  eo  ipso  verbo  Dei,  quo  infallibilitas  ad  custodiam  depo- 
siti  sive  Pontifici  per  se  spectato  sive  Ecclesiae  docenti  promissa 
est,  continetur  etiam  indubitanter,  banc  infallibilitatem  extendi  saltem 
ad  ea,  quae  per  se  depositum  fidei  constituunt,  ad  dogmata  nimi- 
rum  fidei  definienda  et,  quod  eodem  redit,  ad  haereses  condemnandas. 
Hinc  sane  de  fide  creditur  et  credendura  est  ab  omnibus  filiis  sanctae 
matris  Ecclesiae,  Ecclesiam  in  proponendis  ac  definiendis  dogmatibus 
fidei  infallibilem  esse.  Eodem  autem  modo  infallibilitas  capitis  Eccle- 
siao  revelata  esse  et  definiri  non  poterit,  quin  eo  ipso  revelatum  sit 
ac  definiatur,  Pontificem  esse  infallibilem  in  definiendis  fidei  dogmatibus. 

„At  vero  3.  cum  dogmatibus  revelatis,  ut  paulo  ante  dixi,  veri- 
tates  aliae  magis  vel  miuus  stricte  cohaerent,  quae  licet  in  se  reve- 
latae  non  sint,  requiruntur  tamen  ad  ipsum  depositum  revelationis 
integre  custodiendum ,  rite  explicandum  et  efficaciter  definiendum ; 
huiusmodi  igitur  veritates,  ad  quas  utique  etiam  per  se  pertinent  facta 
dogmatica,  quatenus  sine  his  depositum  fidei  custodiri  et  exponi  non 
posset,  huiusmodi,  inquam,  veritates  non  quidem  per  se  ad  depositum 
fidei,  sed  tamen  ad  custodiam  depositi  fidei  spectant.  Hinc  omnes 
omnino  catholici  theologi  consentiunt,  Ecclesiam  in  huiusmodi  verita- 
tum  authentica  propositione  ac  definitione  esse  infallibilem ,  ita  ut 
hanc  infallibilitatem  negare  gravissimus  esset  error.  Sed  opinionum 
diversitas  versatur  unice  circa  gradum  certitudinis,  utrum  sc.  infalli- 
bilitas  in  hisce  veritatibus  proponendis,  ac  proinde  in  erroribus  per 
censuras  nota  haereseos  inferiores  proscribendis  debeat  censeri  dogma 
fidei,  ut  hanc  infallibilitatem  Ecclesiae  negans  esset  haereticus;  an 
solum  sit  veritas  in  se  non  revelata,  sed  ex  revelato  dogmate  deducta, 
ac  proinde  solum  theologice  certa. 

„Iam  vero  quum  de  infallibilitate  Sammi  Pontificis  in  definiendis 
veritatibus  idem  omnino  dicendum  sit,  quod  de  infallibilitate  definientis 
Ecclesiae,  eadem  oritur  quaestio  de  extensione  infallibilitatis  ponti- 
ficiae  ad  huiusmodi  veritates  in  se  non  revelatas,  pertinentes  tamen 
ad  custodiam  depositi :  quaestio  ,  inquam,  oritur,  utrum  infallibilitas 
pontificia  in  his  veritatibus  definiendis  non  solum  sit  theologice  certa, 
sed  sit  fidei  dogma,  eodem  prorsus  modo,  sicut  dictum  est  de  infalli- 
bilitate  Ecclesiae.  Quum  autem  Patribus  deputationis  unanimi  con- 
sensione  visum  sit,  hanc  quaestionem  nunc  saltem  non  definiendam, 
sed  relinquendam  esse  in  eo  statu,  in  quo  est,  necessario  consequitur, 
ex  eorundem  deputatorum  sententia  decretum  fidei  de  infallibilitate 
Romani  Poutificis  ita  esse  concipiendum,  ut  definiatur,  de  obiecto  in- 

fallibilitatis  in  definitionibus  Romani  Pontificis  oranino  idem  creden- 
dum  esse ,  quod  creditur  de  obiecto  infallibilitatis  in  definitionibus 
Ecclesiae. 

yiHinc  praese?is  definitio  de  ohiedo  infallihilitatis  diias  continet  partes 
inter  se  intime  nexas.  Pars  prior  ohiectum  infallihilitatis  solum  (jenerice 
enuntiat,  illud  nempe  esse  doctrinam  de  fide  et  morihus ;  pars  vero  altera 
hoc  obiectum  non  quidem  per  singula  distincte  declarat ,  sed  illud  circum- 
scrihit  ac  determinat  per  comparationem  cum  infaUihilitate  in  definitioni- 
hus  Ecclesiae,  adeo  ut  omnino  idem  profitendum  sit  de  ohiecto  infallibili- 
tatis  in  definitionibus  editis  a  Pontifice ,  quod  profitendum  est  de  obiecto 
infallibilitatis  in  definitionihus  Ecclesiae.  Hae  duae  partes  semper  de- 
bent  inter  se  coniungi,  si  sensus  nostrae  definitionis  verus  velit  ha- 
beri.  Ergo  non  solummodo  dicendura  est,  Papam  esse  infallibilem  in 
rebus  fidei  et  morum,  quando  definit  doctrinas  de  fide  et  moribus,  sed 
hanc  infallibilitatem  esse  eara  infallibilitatem ,  qua  gaudet  Ecclesia; 
proinde  etiara  nunquara  sibi  omnino  sensum  definitionis  nostrae  quis 
assequeretur,  si  simpliciter  annuntiaret,  Romanum  Pontificera  esse  in- 
fallibilem,  quando  aliquid  definit  de  fide  vel  moribus;  sicut  etiara  ille 
sensum  nostrae  formulae  non  assequeretur,  qui  simpliciter  diceret, 
Romanura  Pontificera  esse  infallibilera ,  quando  aliquid  definit  ab  Ec- 
clesia  simpliciter  tenendura ;  sed  liae  duae  res  semper  sunt  inter  se 
connectendae ,  ut  sensus  nostrae  formulae  sanus  et  verus  babeatur. 
Hoc  autem  utrumque  aptissime  exprimi  videtur  hac  formula:  Roma- 
num  Pontificem,  quum  doctrinam  de  fide  et  moribus  ab  universa  Ec- 
clesia  tenendam  definit,  ea  infallibilitate  poUere ,  qua  divinus  Re- 
deraptor  Ecclesiara  suara  in  doctrina  de  fide  vel  raoribus  instructam 
esse  voluit. 

„Proinde  in  tota  hac  definitione  tria  sequentia  continentur:  1.  Ro- 
manura  Pontificem  per  proraissam  sibi  divinam  assistentiam  esse  in- 
fallibilera,  quura  pro  suprema  sua  auctoritate  doctrinam  ab  universa 
Ecclesia  tenendam  definit  seu,  ut  plures  theologi  loquuntur,  definitiva 
ac  terrainativa  sententia  proponit;  2.  obiectum  harura  infallibilium  de- 
finitionum  esse  doctrinam  de  fide  vel  moribus;  3.  in  hoc  obiecto  ita 
generice  enuntiato  infallibilitatem  Pontificis  nec  rainus  nec  magis  late 
patere,  quam  pateat  infallibilitas  Ecclesiae  in  suis  definitionibus  doc- 
trinae  de  fide  et  raoribus.  Unde  sicut  nemine  diffitente  haereticum 
est,  Ecclesiae  infallibilitatem  in  definiendis  fidei  dogmatibus  negare, 
ita  in  huius  decreti  Yaticani  vim  non  minus  haereticura  erit  negare 
Surami  Pontificis  per  se  spectati  infallibilitatera  in  definitionibus  dog- 
matura  fidei.  In  illis  autem,  in  quibus  theologice  quidem  certum,  non 
tamen  hactenus  certum  de  fide  est,  Ecclesiam  esse  infallibilem,  etiam 
infallibilitas  Pontificis  hoc  decreto  sacri  Concilii  non  definitur  tan- 
quam  de  fide  credenda.  Qua  vero  certitudine  theologica  constat,  haec 
alia  obiecta  praeter  dogmata  fidei  comprehendi  inter  ambitura  infalli- 

bilitatis,  qua  pollet  Ecclesia  in  suis  definitionibus ,  eadem  certitudine 
tenendum  est  ac  erit,  ad  haec  etiam  obiecta  extendi  infallibilitatem  in 
definitionibus  editis  a  Romano  Pontifice."  ^ 

Addidit  Episc.  Brixinensis,  si  formula,  quara  nomine  deputationis 
proposuerit,  a  Congregatione  generali  reciperetur,  opus  non  iam  esse, 
ut  de  omnibus  illis  singulis,  quae  in  emendationibus  de  obiecto  in- 
fallibilitatis  proposita  essent,  suffragia  ferrentur.  Propterea  suffragia 
de  illa  formula  prius  rogatum  iri  quam  de  aliis  emendationibus ,  qui- 
bus  ageretur  de  obiecto  infallibilitatis  ^. 

Deinde  relatione  de  his  emendationibus  finita,  suffragia  rogaban- 
tur  primo  de  emendatione  vigesiraa  prima  et  sequentibus.  Quum  ad 
eas  perventum  esset,  quibus  de  obiecto  infallibilitatis  agitur,  primo  de 
ea  formula  suffragia  ferebantur,  quam  Episc.  Brixinensis  nomine  de- 
putationis  proposuit  et  coramendavit.  Eam  fere  omnes  admiserunt  ^. 
De  toto  capite  quarto  a  deputatione  secundum  emendationes  a  Con- 
gregatione  generali  receptas  emendato  suffragia  ferebantur  in  octo- 
gesima  quinta  Congregatione  generali.  Pars  longe  maior  Patrum  illud 
suffragiis  approbavit ''^.  Deinde  in  eadem  Congregatione  de  tota  Con- 
stitutione  suffragia  rogantur.  Suffragia  dederunt  Patres  601.  Ex  his 
451  suffragium  „Placet",  alii  88  „Non  placet",  alii  62  „Placet  iuxta 
modum".  Hi,  qui  suffragium  „Placet  iuxta  modum"  dederunt,  quae 
mutari  desiderabant,  scripto  Praesidibus  obtulerunt^.  Eorum  excep- 
tiones  deputatio  in  sessione  quinquagesima  septima  et  octava  exami- 
navit  ^.  Relator  de  exceptionibus  in  caput  quartum  constitutus  est 
Episc.  Brixinensis.  Aliquae  ex  iis  iterum  de  obiecto  infallibilitatis 
agebant  neque  quidquam  continebant ,  de  quo  suffragia  non  iam 
lata  erant  ^. 

De  his  Episc.  Brixinensis  in  relatione,  quam  in  Congregatione 
generali  octogesima  sexta  die  16.  lulii  habuit :  „Hac  de  re  [de  obiecto 
infallibilitatis]",  inquit^,  „nuper  diffusissime  locutus  sura,  et  nihilominus, 
ut  exceptiones  ipsae  manifestum  reddunt,  plures  ex  Rmis  Patribus 
adhucdum  incerti  haerere  videntur  de  sensu  eorum  verborura:  hinc 
plures  novas  formulas  circa  obiectum  infallibilitatis  proponunt.  Et 
quidem  istae  formulae  pleruraque  duabus  propositionibus  constant, 
quarum  prior  plerumque  est  prorsus  indeterminata,  ita  ut  se  referat 
ad  omnia  decreta  pontificia  sine  omni  discrimiue ;  in  secunda  vero 
propositione  aliquo  modo  ista  propositio  deterrainatur  et  coartatur. 
Talem  rem  enuntiandi  modum  deputatio  de  fide  non  potest  approbare; 


^  Relatio  etc.     C.  Y.  413  d  sqq.  ^  Hjjjj,     c_  y.  417  a  sqq. 

^  Ibid.     C.  V.  421  b.  *  Acta  Congregationum  etc.     C,  Y.  759  d. 

^  Y.  Exceptiones  etc.     C.  Y.  432  a  sqq. 

6  Ex   actis   etc.     C.  Y.  1695  a  sqq.  --  Ex   diurnis    etc.     C.  Y.  1702  c. 

'  Exceptiones  etc.     C.  Y.  453  d  sqq,         ^  Eelatio  etc.    C.  Y.  475  a  sqq. 


Comment.  IX.     Concilii  definitio  de  obiecto  infallibilitatis  pontificiae.        207 

sed  potius  loiige  praefert  formulam  suam  a  Congregatione  generali 
iam  admissam;  quae  sub  unica  propositione  totum  de  obieeto  infalli- 
bilitatis  enuntiat,  ita  ut  tamen  sub  duplici  notione,  scilicet  sub  notione 
generica  et  sub  notione  specifica,  hoc  enuntietur. 

„Ex  notione  generica  scilicet^  quum  Romanus  Pontifex  munere 
summi  pastoris  et  doctoris  fungens  doctrinam,  quae  est  de  fide  et  mori- 
bus,  ab  universa  Ecclesia  tenendam  definit,  [eum]  infallibilitate  gaudere; 
ex  hac  notione  generica  discimus,  Romanum  Pontificem  ex  Cathedra 
loquentem  esse  infallibilem ,  quum  de  rebus  fidei  et  morum  aliquid 
definit.  Sed  ex  simul  adiecta  notione  specifica  addiscimus,  in  exten- 
sione  huius  infallibilitatis,  in  applicatione  huius  infallibilitatis  ad  sin- 
gula  Romani  Pontificis  decreta  discrimen  esse  ponendum ;  ita  quidem 
ut  alia  (sicuti  idem  etiam  valet  de  definitionibus  dogmaticis  Concilio- 
rum)  sint  certa  de  fide ;  ita  quidem  ut  qui  negaret,  Pontificem  in  tali 
decreto  edendo  fuisse  infallibilem,  iam  eo  ipso,  utrum  doctrinam  ipsam 
neget  vel  affirmet,  fieret  haereticus;  alia  vero  decreta  Romani  Pouti- 
ficis  sunt  quidem  quoad  infallibilitatem  etiam  certa,  sed  certitudo  haec 
non  est  eadem,  sicut  etiam  in  aliis  definitionibus  et  decretis  Concilio- 
rum  non  eadem  adest  certitudo  circa  infallibilitatem  Concilii ;  ita  qui- 
dem  ut  haec  certitudo  solummodo  sit  certitudo  theologica  eo  in  sensu, 
ut  is,  qui  negaret,  Ecclesiam  vel  ex  pari  etiam  Pontificem  in  tali  de- 
creto  edendo  non  fore  infallibilem,  ut  talis  quidem  non  esset  aperte 
haereticus,  attamen  errorem  gravissimum  et  peccatum  gravissimum  sic 
errando  committeret.  Proinde  nos  in  nostra  formula  totum  obiectum 
enuntiamus  simul  sub  una  propositione,  attamen  sub  duplici  notione 
generica  et  specifica;  ita  quidem  ut  ex  generica  solummodo  pateat 
obiectum  infallibilitatis  generale,  et  ex  notione  specifica  deinde  appa- 
reat  certitudo  huius  infallibilitatis ,  utrum  sit  de  fide  an  vero  solum- 
modo  certitudo  theologica  etc." 

Nullam  ex  illis,  quae  de  obiecto  infallibilitatis  agebant,  excep- 
tionibus  Episc.  Brixinensis  sufFragiis  proposuit  atque  formula  defini- 
tionis,  quae  ab  eo  commendata  in  Congregatione  octogesima  quarta 
et  quinta  Patrum  suffragia  tulit,  quatenus  de  obiecto  iufallibilitatis 
agit,  retenta  et  in  Sessione  solemni  cum  tota  Constitutioue  a  Con- 
cilio  recepta  et  a  Summo  Pontifice  approbata  est. 

Itaque  historia  capitis  quarti  clare  constat,  quid  de  obiecto  in- 
fallibilitatis  Summi  Pontificis  definitum  sit:  id  unum,  obiectum  esse 
idem  atque  obiectum  infallibilitatis  Ecclesiae  generatim.  Quid  autem 
censendum  sit  de  obiecto  infallibilitatis  Ecclesiae,  a  Concilio  non  do- 
cetur.  Id  definiendum  erat  in  altera  de  Ecclesia  Constitutione,  quae 
propter  suspensum  Concilium  proponi  non  potuit.  Scimus  autem 
aliunde  —  atque  ea  est  veritas  de  fide  catholica  credenda,  quara  ne- 
gare  haereticum  est  — ,  Ecclesiam  in  definieudis  veritatibus  revelatis 
infallibilem  esse.   Id  igitur  vi  Constitutionis  Yaticani  etiam  de  Summo 


208     Pars  II.    Const.  de  Eccl.    Cap.  II.    Commentationes  de  aliquibus  locis. 

Pontifice  profitendum  est,  atque  id  negare  haereticum  est.  Porro 
scimus  aliunde,  Ecclesiam  infallibilem  etiam  esse  in  iis  proponendis, 
quae,  licet  revelata  non  sint,  tamen  ad  doctrinam  revelatam  tuendam, 
explicandam,  evolvendam  exponi  debent;  quod  quidera,  licet  non  sit 
veritas,  quae  certitudine  aequet  veritates  suprema  auctoritate  ecclesia- 
stica  definitas  ac  fide  catholica  credendas ,  quas  negare  haereticum 
est,  inter  veritates  tamen  certissimas  referri  debet,  de  quibus  inter 
theologos  nulla  exstat  controversia.  Eadem  autem  certitudine,  qua 
hanc  veritatem  admittimus,  vi  Constitutionis  Yaticani  admittere  etiam 
debemus,  Summum  Pontificem  in  aliis  illis  veritatibus  proponendis, 
quae  revelatae  non  sunt,  infalKbilem  esse.  Id  negare  haereticum 
non  est;  sed  affirmare,  Ecclesiam  in  iis  proponendis  infallibilem  esse, 
non  item  Summum  Pontificem ,  id  sane  crimen  haeresis  constitueret. 
Ex  iis,  quae  exposuimus,  patet,  Concilium  Yaticanum  nihil  novi 
de  ohiecto  infallibilitatis  docuisse ,  sed  de  solo  eius  suhiedo  egisse  et 
docuisse,  infallibilitatem ,  quam  Ecclesiae  magisterio  tribuamus,  ean- 
dem  etiam  Summo  Pontifici  tribuendam  esse.  Quare  non  recte  lo- 
annes  B.  Andries,  ostensurus,  Summi  Pontificis  infallibilitatem  etiam 
ad  ea  extendi,  quae  ipsa  revelata  non  sunt,  ex  decreto  Concilii  Yati- 
cani  argumenta  petit  K  Yidimus  historice,  Concilium  id  enuntiare  no- 
luisse.  Neque  id  enuntiavit.  In  formula  „doctrina  de  fide  vel  mori- 
bus"  vox  fidei  non  fidem  obiectivam,  sc.  doctrinam  revelatam,  ut  An- 
dries  putat,  significare  videtur,  sed  fidem  subiectivam,  habitum  sc.  et 
actum.  Sed  id  persequi  nokimus,  quum  haec  quaestio  argumentum 
non  tangat.  Doctrina  de  fide  et  moribus  sine  dubio  illa  doctrina  est, 
qua  christianorum  fides  ac  mores  reguntur,  atque  „definire  doctrinam 
de  fide  et  moribus"  est  „definire,  quid  in  rebus  fidei  et  morum  ab 
universa  Ecclesia  tenendum  sit"  ^.  lam  his  verbis  non  satis  declara- 
tur,  utrum  de  sola  doctrina  revelata  agatur  an  etiam  de  doctrina  cum 
hac  connexa.  Neque  sensus  determinatur  addita  voce  „tenendam" ,  quae 
ad  utriusque  generis  doctrinam  referri  potest.  Putavit  quidem  An- 
dries,  Concilium,  quum  voci  credendi  praetulerit  vocem  tenendi,  quae 
universaliorem  sensum  habet,  docere  vokiisse,  Summum  Pontificem  in 
utriusque  generis  doctrina  definienda  infalHbilem  esse.  Id  verum  non 
est.  Praetukt  enim,  ut  vidimus,  hanc  vocem,  ne,  si  vocem  credendi 
usurparet,  akquando  definivisse  videretur,  Summum  Pontificem  in  sola 
doctrina  revelata  infakibilem  esse.  Nolle  autem  definire ,  eum  in  sola 
doctrina  revelata  infakibilem  esse,  non  idem  est  ac  velle  definire,  eum 
etiam  in  rebus,  quae  revelatae  non  sunt,  infakibilem  esse.  Ab  hac 
quaestione  dirimenda  plane  abstinere  voluit,  atque  ea  ipsa  fuit  ratio, 
cur  verbis  non  determinatis  uteretur.  Ea,  quantum  spectato  eius  pro- 
posito  requirebatur ,    determinat,    quum  addat,   infakibiktatem  Summi 


^  Supra  p.  191  sq.  -  Cf.  schema  pristinum  supra  p.   192. 

Pontificis  eandem  esse  atque  Ecclesiae ;  his  enim,  quae  de  huius  infalli- 
bilitate  cognovimus,  de  infallibilitate  pontificia  admittenda  esse  discimus. 

Inde  tandem,  quod  in  Constitutione  de  fide  magisterio  ecclesia- 
stico  ius  et  officium  tribuitur ,  „falsi  nominis  scientiam  proscribendi", 
non  sequitur,  in  Constitutione  prima  de  Ecclesia  Summo  Pontifici  in- 
fallibilitatem  ascribi  in  definienda  doctrina,  quae  revelata  non  est,  sed 
cum  revelata  doctrina  connexa  ^  Ostendimus  enim  supra^,  ^falsi 
nominis  scientiam"  intelligi  doctrinam  ipsi  veritati  revelatae  formaliter 
oppositam.  Sed  etiamsi  magisterio  ecclesiastico  ius  et  officium  attri- 
bueretur  proscribendi  eos  errores,  quibus  veritates  cum  revelata  doctrina 
connexae  negantur,  ei  remote  tantum,  sc.  eatenus  solum  attribueretur 
infallibilitas  in  proponendis  hisce  veritatibus,  quatenus  ex  hac  doctrina 
a  Concilio  statuta  posset  theologica  conclusione  deduci,  in  tuendis  hisce 
veritatibus  Ecclesiae  infallibilitatem  ascribendam  esse. 

Ut,  quae  de  sensu  definitionis  infallibilitatis  pontificiae  ostendi- 
mus,  clarius  ob  oculos  ponamus,  tres  primarias  formulas  ad  eam  de- 
finiendam  propositas  inter  se  comparemus.  Primo  loco  habetur  for- 
mula  ea,  quae  tanquam  caput  undecimo  capiti  schematis  de  Ecclesia 
addendum  Patribus  Concilii  tradebatur  ^.  Altera  est  formula  illa  a 
deputatione  de  fide  mutata,  quae  tanquam  pars  capitis  quarti  schematis 
Constitutionis  primae  de  Ecclesia  in  Congregatione  generali  primo 
discutiebatur  1  Tertia  ea  formula  est,  quae  a  Cardinali  Cullen  in 
Congregatione  generali  proposita  et  a  deputatione  reformata  atque 
commendata  tanquam  definitio  infallibilitatis  pontificiae  a  Concilio  re- 
cepta  et  comprobata  est^  Quae  verba  primae  formulae  a  deputa- 
tione  addita  ac  postea  iterum  omissa  sunt,  quaeque  tot  discussionum 
erant  causa,  insignioribus  literis  indicamus : 


Hinc  sacro  appro- 
bante  Concilio  doce- 
mus  et  tanquam  fidei 
dogma  definimus,  [I.] 
per  divinam  assisten- 
tiam  fieri,  utEomanus 
Pontifex  .  .  .  cum  su- 
premi  omnium  Chri- 
stianorum  doctoris 
munere  fungens  pro 
auctoritate  definit, 
quid  in  rebus  fidei  et 
morum  ab  universa 
Ecclesia  tenendum  sit, 
errare  non  possit;  et 
[II.JhancRomaniPon- 


Hinc  sacro  approbante  Con- 
cilio  [I,]  docemus  et  tanquam 
dogma  fidei  declaramus,  Roma- 
num  Pontificem  .  .  .  vi  assisten- 
tiae  divinae  ipsi  promissae  er- 
rare  non  posse,  quum  supremi 
omnium  Christianorum  doctoris 
munere  fungens  pro  apostofica 
sua  auctoritate  definit,  quid  in 
rebus  fidei  ac  morum  ab  uni- 
versa  Ecclesia  tanquam  de  fide 
tenendum  vel  tanquam  fidei  con- 
trarium  reiiciendum  sit;  et  eius- 
modi  decreta  sive  iudicia,  per 
se  irreformabilia,  a  quovis  Chri- 
stiano,  ut  primum  ei  innotuerint, 


Itaquenos  . ..  sacro 
approbante  Concilio 
docemus  et  divinitus 
revelatum  dogmaesse 
definimus,  Romanum 
Pontificem ,  cum  ex 
Cathedra  loquitur,  id 
est  cum  omnium  Chri- 
stianorum  pastoris  et 
doctoris  munere  fun- 
gens ,  pro  suprema 
sua  apostolica  auc- 
toritate  doctrinam  de 
fide  vel  moribus  ab 
universa  Ecclesia  te- 
nendam    definit ,   per 


*  Cf.  supra  p.  192. 

*  V.  p.  196.  5  Y. 

Granderath,  Constit.  dogmat. 


2    P.     91 

.  203. 


Y.  supra  p.  192. 

tificis  inerrantiae  seu 
infallibilitatis  praero- 
gativam  ad  idem  ob- 
iectum  porrigi ,  ad 
quod  infallibilitas  Ec- 
lesiae  extenditur. 


pleno  fidei  obsequio  excipienda  et 
tenenda  esse.  Quoniam  vero  in- 
fallibilitas  eadem  est,  sive  spec- 
tetur  in  Romano  Pontifice  tan- 
quam  eapite  Ecclesiae,  sive  in 
universa  Ecclesia  docente  cum 
capite  unita ,  insuper  [II.]  de- 
finimus ,  hanc  infallibilitatem 
etiam  ad  unum  idemque  obiec- 
tum  sese  extendere. 


assistentiam  divinam, 
ipsi  in  beato  Petro 
promissam,  ea  infalli- 
bilitate  pollere ,  qua 
divinus  Redemptor 
Ecclesiam  suam  in  de- 
finienda  doctrina  de 
fide  vel  moribus  in- 
structam  esse  voluit. 


Unum  iuverit  addidisse :  in  duabus  primis  formulis  duo,  in  ultima 
definiri  unum.  In  illis  enim  definitur  [I.],  Summum  Pontificem  in  de- 
finiendis  rebus  fidei  et  morum  (vel,  ut  in  altera  est,  in  rebus  fide  di- 
vina  credendis)  infallibilem  esse,  et  [II.],  eius  infallibilitatis  obiectum 
tam  late  patere  quam  obiectum  infallibilitatis  Ecclesiae.  In  tertia 
autem  formula  unum  hoc  definitur,  Summum  Pontificem  in  rebus  fidei 
et  morum  eadem  iufallibilitate  pollere,  qua  Ecclesia  in  rebus  fidei  et 
morum  iustructa  est ,  ita  ut ,  si  es  hac  definitione  eruere  volumus, 
quousque  infallibilitas  Summi  Pontificis  se  extendat ,  id  prius  quae- 
rere  debeamus,  quousque  se  extendat  Ecclesiae  infallibilitas. 


CAPUT  TERTIUM. 

Ipsa  Coustitntio  dogmatica  priina^  de  Ecclesia  Christi  aduotatiouibus 

subiectis  explicata. 


Pius  Episcopus  Servus  Servorum  Dei,  sacro  approbante  Concilio, 
ad  perpetuam  rei  memoriaml 

Pastor  aeternus  et  episcopus  animarum  nostrarum  ^,  ut  salutiferum 
redemptionis  opus  perenne  redderet,  sanctam  aedificare  Ecclesiam  de- 
crevit,   in  qua  veluti  in  domo  Dei  viventis   fideles   omnes  unius  fidei 


^  V.  supra  cap.  I.  Historia  etc.  p.  110. 

^  Cf.  adnotationem  ad  initium  Constitutionis  de  fide,  supra  p.  70. 

^  In  hoc  prooemium  quadrat,  quod  theologi  initio  capitis  undecimi 
pristini  schematis  de  Ecclesia  adiecerant:  „. . .  prooemium  integrum  fere  con- 
stat  ss.  Literarum  incisis  ac  plirasibus,  quibus  indicatur  atque  describitur 
tum  illius  [Primatus]  auctor  seu  institutor,  Dominus  noster  lesus  Christus, 
et  quidem  pro  eo  munere,  quod  institutum  Christus  voluit  in  ipso  Petro 
veluti  sui  vicario ;  tum  institutionis  ratio  ac  causa  finalis,  tum  eius  perpe- 
tuitas,  propria  vis  ac  natura."     (Schema  etc.     C.  V.  611  c.  d.) 

6t  charitatis  vinculo  continerentur.  Quapropter  *,  priusquam  clarifica- 
retur,  rogavit  Patrem  non  pro  Apostolis  tantum,  sed  et  pro  eis,  qui 
credituri  erant  per  verbum  eorum  in  ipsum ,  ut  omnes  unum  essent, 
sicut  ipse  Pilius  et  Pater  unum  sunt.  Quemadmodum  igitur  Apo- 
stolos,  quos  sibi  de  mundo  elegerat,  misit,  sicut  ipse  missus  erat  a 
Patre:  ita  in  Ecclesia  sua  Pastores  et  Doctores  usque  ad  consumma- 
tionem  saeculi  esse  voluit.  Ut  vero  episcopatus  ipse  unus  et  indivisus 
esset,  et  per  cohaerentes  sibi  invicem  sacerdotes  credentium  multitudo 
universa  in  fidei  et  communionis  unitate  conservaretur ,  beatum  Pe- 
trum  caeteris  Apostolis  praeponens  ^  in  ipso  instituit  perpetuum 
utriusque  unitatis   principium   ac  visibile   fundamentum  ^,    super  cuius 


*  Animadverterat  unus  e  Patribus  in  Congregatione  generali,  sententia 
hac  non  exprimi  „nec  solum,  nec  etiam  praecipuum  motivum  orationis  Do- 
mini".  Christum  rogasse,  „ut  unum  sint,  ut  credat  munclus"' .  (Emendatio- 
nes  etc.  C.  V.  303  a.)  Eespondit  Rmus  Leahy,  Archiepiscopus  CasseHensis, 
deputationis  relator :  „Verba  schematis  nostri  neque  expresse  neque  per 
implicationem  significant,  quisnam  fuerit  vel  praecipuus  vel  solus  finis  ora- 
tionis  dominicae  .  .  .  et  proinde  non  excludit  [schema]  illum  alium  remo- 
tum  ulteriorem  finem,  quem  Christus  habuit  in  orando,  nempe:  ut  mundiis 
credat ,  quia  tu  me  misisti.  —  Revera  Christus  in  hoc  loco  oravit  pro  duo- 
bus;  oravit  pro  uno  immediate,  oravit  pro  alio  remote.  Immediate  oravit 
pro  unitate  discipulorum,  qui  in  eum  credituri  essent;  oravit  etiam  remote 
pro  alio  fine,  pro  eo  scilicet,  ut  haec  unitas  discipulorum  eius  esset  nota, 
quasi  nota  vel  character,  unde  mundus  agnosceret  eius  divinam  missionem  et 
divinitatem  eius  Evangelii.  .  .  Sed  neque  textus  Scripturae  neque  verba  sche- 
matis  nostri  directe  vel  indirecte  significant,  quisnam  fuerit  finis  orationis 
dominicae  vel  praecipuus  vel  solus ;  proinde  vere  dici  non  potest,  ut  dicitur  in 
emendatione,  quod  schema  nostrum  excludit  finem,  propter  quem  Christus  ora- 
vit,  scilicet:  ut  mundus  credat,  quia  tu  me  misisti."'  (Relatio  etc.  C.  V.  305  c  sqq.) 

2  Inter  conditiones,  quae  suffragiis  „Placet"  adiecta  sunt,  continetur 
etiam  haec,  ut  voci  „praeponens"  substituatur  „eligens",  quae  vox  Evan- 
gelio  magis  esset  consentanea.  (Exceptiones  etc.  C.  Y.  433  b.)  Respondet 
Rmus  d'Avanzo  ,  Episc.  Calvensis:  „Triplici  vice  in  Evangelio  sermo  insti- 
tuitur  de  electione  Apostolorum,  scilicet  apud  Matthaeum,  apud  Marcum 
et  apud  Lucam;  neque  Matthaeus  neque  Marcus  adhibent  verbum  elegit; 
tantummodo  Lucas  dicit,  quod  lesus  Christus  Dominus  noster  ex  omnibus 
discipulis  elegit  duodecim,  quos  et  Apostolos  nominavit.  lam  vero  cum  di- 
cimus,  ex  discipulis  elegit  duodecim,  quos  Apostolos  nominavit,  iam  patet, 
quinam  sit  scopus  electionis.  At  si  diceretur,  ut  proponit  Rmus:  b.  Petrum 
inter  ceteros  Apostolos  eligens,  eligens  ad  quid?  eligens  ad  Primatum ,  eli- 
gens  ,  ut  sit  Primas.  Et  quid  est  praeponere  nisi  eligere,  ut  sit  Priraas? 
Quare  ad  quid  ista  cireumlocutio  ?  Numquid  (id  nemo  potest  suspicari), 
numquid  et  de  Primatu  vellet  aliquod  dubium  ingerere?  Id  impossibile 
«st,  ne  quidem  suspicari.  Itaque  nulla  unquam  ratio  potest  rationabiliter 
admitti  pro  huiusmodi  exceptione."     (Relatio  etc.     C.  V.  461  c.  d.) 

^  Cur  Petrus   recte   dicatur   unitatis  principium,   nec    substituenda  sit 

fortitudinem  aeternum  exstrueretur  templum,  et  Ecclesiae  coelo  infe- 
renda  sublimitas  in  huius  fidei  firmitate  consurgeret  a).  Et  quoniam 
portae  inferi  ad  evertendam,  si  fieri  posset,  Ecclesiam  contra  eius 
fundamentum   divinitus  positum   maiori  ^   in  dies  odio  undique   insur- 

a)  S.  Leo  M.  serm,  lY.  (al.  III.)  cap.  2.  in  diem  Natalis  sui.  [Migne 
P.  L.  LIV,  150.] 

vox  ceniri,  item  cur  recte  dicatur  visihile  fundamentum ,  v.  supra  cap.  11. 
comment.  I.  p.  125  sqq. 

^  Unus  ex  Patribus  in  Congregatione  generali  loco  „maiori"  dici  vo- 
luit  „constanti".  (Emendationes  etc.  C.  Y.  303  d.)  „Auctor  istius  emen- 
dationis",  inquit  Archiep.  Leahy,  relator  deputationis  (Relatio  etc.  C.  Y. 
308  d  sqq.),  „negat  historicam  veritatem  assertionis  in  scliemate,  nempe 
huius  assertionis,  quod  portae  inferi  maiori  in  dies  odio  insurgunt  adversus 
fundamentum  Ecclesiae  et  adversus  ipsam  Ecclesiam,  tum  quoad  haereticos 
tum  quoad  catholicos.  Haeretici  et  schismatici  nunquam  erant  mitiores 
quam  nunc;  catliolici  nunquam  magis  devoti  erga  Sanctam  Sedem;  et  si 
qui  catholici  insurrexerunt  et  insurgunt  contra  temporalem  potestatem  Pon- 
tificis,  horum  conatus  sunt  mere  politici.     Ita  dicit  rmus  emendator. 

„Sed  pace  rmi  emendatoris  assertio  in  schemate  et  historice  vera  est^ 
et  eheu!  nimis  vera.  Quoad  haereticos  et  schismaticos,  quamvis  mitiorum 
temporum  spiritui  cedentes  non  sint  tam  violenti  quam  temporibus  anti- 
quis,  tamen  odium  antiquum,  si  non  maius,  certe  non  minus  adhuc  mani- 
festant;  et  manifestatio  odii  horum,  si  careat  priori  violentia,  abundat  et 
superabundat  in  subdolis  artibus  antiqui  serpentis.  Secundo,  si  quando 
portae  inferi  videntur  ad  tempus  praevalere  adversus  fundamentum  Eccle- 
siae,  nonne  statim  haeretici  triumphant,  nonne  statim  manibus  plaudunt, 
nonne  statim  clamitant:  Cecidit,  cecidit,  magna  illa  Babylon,  nempeRoma? 
Quidquid  dicat  rmus  emendator ,  haeresis  est  semper  haeresis ,  spiritus 
haeresis  est  semper  idem,  et  spiritus  haeresis  est  spiritus  hostifitatis  ad- 
versus  Summum  Pontificem  et  adversus  Ecclesiam  catholicam.  Haeresis 
deponet  odium ,  quando  leopardus  deponet  maculas ;  haeresis  mutabitur, 
quando  Aethiops  mutabit  pellem,  et  ex  nigro  fiet  albus. 

„Et  quoad  cathoHcos,  nunquam  erant  Sanctae  Sedi  magis  devincti  quam 
in  praesentiarum,  nunquam  maiorem  amorem,  maiorem  filialem  reverentiam 
exhibuerunt  erga  Sanctissimum  Patrem :  hoc  est  verissimum,  et  Deo  gratias, 
quod  sit  verissimum.  Sed  auctores  schematis  hoc  non  negant,  non  omnino. 
Et  quoad  cathoficos,  qui  insurgunt  et  insurrexerunt  contra  temporalem  po- 
testatem  Summi  Pontificis ,  omnino  errat  rmus  emendator  dicendo ,  quod 
eorum  conatus  sunt  pure  politici.  Quis  enim  est,  qui  nesciat,  quod  omnes 
conatus,  qui  designantur  adversus  temporalem  potestatem  Summi  Ponti- 
ficis ,  etiam  propter  arctum ,  arctissimum  nexum  inter  potestatem  tempo- 
ralem  et  spiritualem  Pontificis ,  quis  est,  qui  nesciat,  quod  propter  hunc 
arctissimum  nexum  omnes  conatus,  qui  diriguntur  adversus  potestatem  tem- 
poralem,  etiam  adversus  spiritualem  necessario  diriguntur? 

„Et  quoniam  haec  est  res  gravissima,  mihi  parcatis,  si  aliquatenus  im- 
morer   in   hac   re.     In   his   diebus  nostris   sunt   quaedam    pecufiaria  rerum 

gunt;   Nos  ad  catholici  gregis  custodia-m,  incolumitatem,  augmentum, 
necessarium  esse  iudicamus,  sacro  approbante  ^  Concilio,  doctrinam  de 


adiuncta,  quae  magnopere  adaugent,  et  simul  probant  adauctum  esse,  odium 
adversum  Summum  Pontificem  et  Ecclesiam,  quaedam  peculiaria  rerum  ad- 
iuncta ,  quae  omnibus  obvia  sunt.  In  ipso  sinu  Ecclesiae  sunt  liberales 
catbolici,  qui  revera  sunt  calamitas  sanctae  religionis  nostrae,  neque  nu- 
mero  neque  auctoritate  carentes,  neque  intra  hanc  vel  illam  regionem  terrae 
circumscripti;  et  hi  liberales  cathoHci  opprimerent  Pontificem  et  Ecclesiam, 
si  possent  et  in  quantum  possent ,  negando  ,  coarctando  iura  Pontificis  et 
iura  Ecclesiae.  En  novum  odium  adversus  Pontificem  et  Ecclesiam,  novum 
odiura  adhuc  in  Ecclesia  inauditum.  Temporibus  anteactis  reges  erant  nu- 
tricii  Ecclesiae  et  reginae  nutrices;  diebus  vero  nostris  fere  omnia  gubernia 
etiam  catholica  antiquas  amicas  relationes  cum  Sancta  Sede  interruperunt ; 
en  novum  odium.  His  diebus  nostris  praeterea  per  totum  orbem  millies 
et  millies  aucta  est  potestas,  quam  ephemerides,  quam  irrehgiosa  hteratura 
exercent  super  mentes  millionum  hominum,  et  quis  nescit,  has  ephemerides, 
hane  irreligiosam  Kteraturam  venenum  foetidum,  principium  irreligiositatis, 
infidelitatis ,  spuere  in  caput  Ecclesiae  et  in  ipsam  Ecclesiam  ?  En  odium 
iam  antea  certe  aHquatenus  exsistens,    sed  nunc  millies  et  milhes  auctum. 

„Est  et  illud  magnum  schismaticum  imperium  Russicum,  quod  tot  po- 
pulos  etiam  catholicos  giganteo  pede  conterit,  et  umbram  suam  frigidam 
longe  ultra  fines  proprios  protendit,  et  in  dies  ultra  protendere  conatur. 
Omnes  norunt,  hoc  magnum  sehismaticum  imperium  et  illud  esse  infensissi- 
mum  adversus  Pontificem  et  Ecclesiam  catholicam.  Et  quid  dicam  de  se- 
cretis  societatibus,  quae  quoniam  bene  noverunt,  eo  citius  et  certius  sub- 
verti  posse  reHgionem ,  si  subverteretur  Sancta  Sedes ,  ideo  collatas  vires, 
secreta  consiHa,  apertos  conatus  per  totum  orbem  dirigunt  adversus  Ponti- 
ficem  et  adversus  Ecclesiam?  En  odium,  quod  si  non  est  omnino  novum, 
est  tamen  magnopere  adauctum. 

„Denique  revolutio  extoHit  caput,  revolutio  erigit  sua  signa  adversus 
omne  gubernium,  adversus  omnem  potestatem,  adversus  omnia  iura  divina 
et  humana.  Et  quis  est  magnus  hostis  istius  revolutionis ,  quis  est  eius 
magnus  hostis?  Summus  Pontifex,  qui  solus  vel  fere  solus  stetit  et  stat 
et,  Deo  adiuvante,  stabit  firmus  pro  principiis  aeternae  iustitiae  adversus 
hanc  impiissimam  modernam  revolutionem :  et  ideo,  ideo  haec  revolutio 
odit  Pontificem  odio  summo,  odio  intensissimo.  Igitur  omnino  aberrat  a 
veritate  historica  ipse  rmus  auctor  huiusce  emendationis ,  quando  negat, 
assertionem  in  schemate  nostro  esse  historice  et  HteraHter  veram ,  sciHcet 
quod  odium  adversus  Ecclesiam  et  fundamentum  Ecclesiae  sit  in  hisce  die- 
bus  nostris  magnopere  adauctum ,  et  quod  in  dies  etiam  augeatur.  Igitur 
haec  emendatio  non  potuit  acceptari." 

^  De  ea  formula  nihil  in  discussione  speciaH  animadvertebatur.  Sed, 
quum  de  tota  Constitutione  in  Congregatione  generaH  octogesima  quinta 
suffragia  ferrentur,  unus  e  Patribus  sufi^ragio  „Placet"  conditionem  addidit, 
ut  vox  mutaretur.  Scripto  has  attulit  rationes :  „Sicut  aHas  ipse  Pontifex 
indulsit ,  ut  in  prooemio   primae   Constitutionis   De  fide  catholica   adhibe- 


214      Pars  II.    Const.  de  Eccl.     Cap.  III.   Ipsa  Constitutio  cum  adnotationibus. 

mstitutione,  perpetuitate,  ac  natura  sacri  Apostolici  primatus,  in  quo 
totius  Ecclesiae  vis  ac  soliditas  consistit,  cunctis  fidelibus  credendam 
et  tenendam,  secundum  antiquam  atque  constantem  universalis  Eccle- 
siae  fidem,  proponere,  atque  contrarios,  dominico  gregi  adeo  perni- 
ciosos  errores  proscribere  et  condemnare. 


rentur  verba  sedentihus  etc,  ita  et  in  hac  prima  Constitutione  De  Ecclesia 
Christi,  retenta  phrasi  sacro  approbante  Concilio  in  fronte  ConstitutioniSy 
illius  loco  vel  in  prooemio,  vel  in  quarto  capite,  vel  potius  in  utroque  sinat 
inscribi  periphrasim  decernente  Nobiscum  sancta  Sijnodo,  quae  habetur  in 
cap.  Scelus  caus.  2.  quaest.  1.,  vel  aliam  idem  explicite  sonantem,  utpote 
quae  rei,  loco  ac  tempori  magis  convenire  videtur. 

„]Srec  obstat,  quod,  cum  phrases  praedictae  theologiae  ac  iuris  vere 
peritis  unum  eundemque  sensum  reddant,  nec  rite  nec  recte  ad  significan- 
dum  idipsum  variae  adhibeantur  formulae.  Quid  ni?  Nec  logicae  profecto 
leges  id  vetant  neque  Ecclesiae  usus :  scimus  enim,  ad  ipsissimam  hanc,  de 
qua  agitur,  rem  significandam  alias  atque  alias  adhibitas  esse  formulas  in 
plerisque  Conciliis,  quibus  Summi  Pontifices  personaliter  item  praefuerunt; 
easque  collegit  lacobatius  (De  Concil.  1.  5.  art.  14.  apud  Roccaberti ,  Bi- 
blioth.  maxima  Pontif.  t.  IX  9.  p.  612  sq.),  et  passim  videre  est  in  Cor- 
pore  luris. 

„Pro  rei  autem  merito,  illius  phrasis  permutandae  haec  mihi ,  haud 
levis  momenti,  ratio  occurrit;  quod  indocti  nempe,  ac  malignantes,  quorum 
indeficiens,  et  hac  praesertim  aetate  maximus  est  numerus,  vel  solo  verbo- 
rum  sono  ansam  arripere  possent  et  Romanum  Pontificem  et  Concilium 
ulterius  calumniandi ,  quasi  ille ,  ad  potiora  sibi  iura  quaerenda  ,  ex  uni- 
verso  undique  orbe  dominici  gregis  pastores  in  suam  ditionem  acciverit 
atque  hospitatus  sit;  isti  vero,  vel  urbanitate  illecti,  vel  reverentia  perculsi^ 
cum  intemeratae  fidei  iactura,  et  contra  animi  sententiam,  exoptatis  prae- 
rogativis  illum  cumulaverint. 

„ISronne  et  auribus  nostris  audivimus  foeda  couvicia,  quibus  epheme- 
rides  quaedam  vulgari  animo  ac  sermone  iniquissime  visae  sunt  insectari 
Episcopos,  blaterantes,  heic  fuisse  coactos  ad  proferendum  Placet,  et  respon- 
dendum  Amen?  Nescirem  equidem,  quisnam  probris  illis  magis  impetatur, 
Concilii  Patresne,  an  Pater  Patrum  potius,  ac  Supremus  Ecclesiae  Pontifex  l 

„Utrorumque  igitur  decori,  ac  pusillorum  insuper  bono  consulere- 
tur,  si  praedicta  formula  verteretur  uti  supra."  (Exceptiones  etc.  C.  V. 
434  a.  b.) 

Respondit  in  Congregatione  generali  octogesima  sexta  Episcopus  Cal- 
vensis,  deputationis  relator:  „Haec  quaestio  iam  praeiudicata  est;  siquidem 
in  primo  schemate  in  exordio  iam  disputatum  fuit  de  formula  adoptanda, 
et  statutum  fuit  a  Congregatione  generali ,  quod  in  prooemio  generali  di- 
ceretur:  sedentibus  et  iudicantibus  Nobiscum  Episcopis,  deinde  in  ceteris  ad- 
hibeatur  formula,  quae  adhibita  fuit  constanter  in  Concilio  Lugdunensi  11. 
et  Lateranensi  Y.,  scilicet  sacro  approbante  Concilio."'  (Cf.  supra  73  ^  — 
Eelatio  etc.     C.  V.  462  c.) 

CAPUT  I. 

De  Apostolici  primatus  in  beato  Petro  institutione  *. 

[1.]  Docemus  itaque  et  declaramus,  iuxta  Evangelii  testimonia  pri- 
matum  iurisdictionis   in   universam  Dei  Ecclesiam  ^   immediate   et   di- 


^  Proponitur  doctrina  duobus  vel  tribus  erroribus  opposita,  ut  animad- 
\rertitur  a  Rmo  Pie  in  relatione  generali  de  schemate  (C.  V.  292  b)  et  a 
theologis  in  adnotationibus  ad  schema  pristinum  de  Ecclesia  (C.  V.  611  d  sqq.). 
Opponitur,  ut  aiunt  hi  theologi,  erroribus  „1.  novatorum  maxime  protestan- 
tium  ,  qui,  ut  exploratum  est,  negant  simpliciter  divinam  Primatus  iuris- 
dictionis  institutionem.  Quo  etiam  spectat  auctor  operis  inscripti  ,Traite  de 
l'autorite  du  Pape'  a  la  Haye  1720.  1.  I.  c.  6.  statuens,  Romani  Episcopi 
Primatum  nonnisi  iuris  ecclesiastici  esse, 

„2.  Schismaticorum  negantium,  soli  Petro  Primatum  in  universalem 
Ecclesiam  tributum  fuisse ;  affirmantium  contra ,  eum  Apostolorum  col- 
legio  esse  collatum :  ita  Macarius  Yinnicens.  Theol.  dogm.  orth.  t.  II. 
p.  3.  sec.  2.  c.  1.  docet  I.,,  caput  Ecclesiae  esse  Dominum  nostrum  le- 
sum  Christum;  nara  1.  c.  §  176.  scribit:  ,Le  chef  de  TEglise  c'est  notre 
Seigneur  Jesus.  Cependant ,  apres  avoir  commis  l'administration  visible 
de  son  Eglise  aux  eveques,  qui,  par  le  pouvoir  dont  ils  sont  revetus, 
reunissent  tous  les  croyants  en  une  seule  societe  exterieure,  le  Seigneur 
Jesiis  la  gouverne  lui-meme  invisiblement ,    comme  son  veritable  chef,    et, 

Continuatur  in  pagina  sequenti. 

^  „Qui  quidem  casus  accusativus",  ut  exponit  Rmus  Pie  in  relatione 
de  toto  schemate  (C.  V.  292  c),  „«w  universam  Ecclesiam  in  priori  schemate 
ex  parte  aliquorum  Rmorum  Patrum  causa  accusationis  fuit. 

„Ast  ita  iam  pronuntiaverat  ConciliumLugdunense  11.  declarans,  ,Sanc- 
tam  Romanam  Ecclesiam  in  b.  Petro  Apostolorum  principe  sive  vertice, 
cuius  Romanus  Pontifex  est  successor,  summum  et  plenum  Principatum  et 
Primatum  siipra  universam  Ecclesiam  catholicam  obtinere'.  Pariter  et  FIo- 
rentinum  definivit ,  ,Sanctam  Apostolicam  Sedem  et  Romanum  Pontificem 
in  universum  orbem  tenere  Principatum,  et  ipsi  in  b.  Petro  pascendi,  regendi 
ac  guhernandi  universalem  Ecclesiam  a  Domino  nostro  lesu  Christo  plenam 
potestaiem  traditam  esse^ 

„Verum  prorsus  est  id,  quod  allegatur,  non  semel  alias,  et  quidem  in 
Concilio  Tridentino  ,  dictum  fuisse  in  universa  Ecclesia.  Ab  hoc  autem  di- 
cendi  modo  nunc  abstinendum  duximus  propter  illam  ipsam  aequivocatio- 
nem  seu  sinistram  interpretationem,  quam  inde  usurparunt  Richeriani,  Fe- 
broniani  et  alii  ab  Ecclesia  merito  damnati.  Etenira  omnes  Episcopi ,  qui 
pascunt  greges  particulares,  principatura  habere  in  Ecclesia  aliquo  certis- 
simo  sensu  dici  possunt  et  debent,  quatenus  scilicet  principem  ordinis  gra- 
dum  tenent,  et  ad  greges  pascendos  in  Ecclesia  ordinantur.  At  vero  nulla- 
tenus  dici  possunt  Primatum  habere  iurisdictionis ,  neque  si  omnes  fuerint 
simul  congregati ,  habere  Primatum  iurisdictionis  in  universam  Ecclesiam, 
quod  soli  Petro  et  successoribus  eius  divinitus  datum  est,  ut  constat  ex 
auctoritatibus  iam  allatis,  aliisque  pene  infinitis  in  decursu  huius  diseus- 
sionis  certe  afferendis." 

recte  ^  beato  Petro  Apostolo  promissum  atque  collatum  a  Christo  Do- 
mino   fuisse.     TJnum   euim   Simonem ,    cui  iam   pridem    dixerat :    Tu 


en  la  viyifiant  par  la  seule  efc  meme  grace  du  S.  Esprit,  11  reunit  tous  ses  mem- 
bres  par  un  lien  interieur';  docet  II.,  ab  eodem  Domino  omnibus  una  Apo- 
stolis  potestatem  in  universalem  Ecclesiam  fuisse  collatam ;  adeoque  Apo- 
stolos  et  eorum  successores,  Episcopos ,  potestatem  babere  perfecte  aequa- 
lem,  1.  c.  §  175 :  „Si  dans  la  hierarcbie  ecclesiastique  il  n'y  a  pas  d'ordre 
plus  eleve  qiie  celui  de  Teveque;  si  les  eveques  sont  tous  egalement  suc- 
cesseurs  des  Apotres,  et  si,  comrae  les  Apotres  avaient  tous  vequ  du 
Seigneur  et  possede  le  meme  bonneur  et  le  meme  pouvoir,  ainsi  leurs  suc- 
cesseurs  ont  une  egale  dignite,  qu'ils  resident  a  Rome,  a  Constantinople, 
a  Alexandrie,  ou  autre  part,  il  s'ensuit  evidemment  qu'une  reunion  d'eve- 
ques  peut  seule  avoir  autorite  sur  un  eveque';  —  docet  III.,  totius  Ecclesiae 
centrum  esse  Concilium  oecumenicum ,  quemadmodum  provinciae  ecclesia- 
sticae  centrum  est  Synodus  provincialis,  I.  c.  sequitur:  ,Si  chaque  Eglise 
particuliere  n'est  soumise  qu'a  son  eveque,  plusieurs  Eglises  particulieres 
ne  peuvent  suivre  d'autres  dispositions  que  celles  de  tous  leurs  eveques 
reunis  ou  d'un  concile  provincial.  .  .  Si  chaque  Eglise  en  particulier  est 
confiee  a  son  eveque,  l'Eglise  de  Jesus-Christ  en  general,  renfermant  toutes 
les  Eglises  particulieres ,  cette  Eglise  comme  universelle  est  incontestable- 
ment  confiee  a  tous  les  eveques  en  general ,  comme  le  dit  S.  Jean  Da- 
mascene  dans  sa  quatrieme  lettre  aux  Africains;  et  par  consequent  le 
centre  de  l'autorite  spirituelle  pour  l'Eglise  oecumenique  se  trouve  dans 
les  Conciles  oecumeniques.' 

„3.  Richerianorum,  qui  negant,  eundem  Primatum  immediate  et  directe 
fuisse  uni  Petro  collatum;  contendunt  vero,  immediate  et  essentialiter  illum 
ipsi  Ecclesiae  datum  fuisse:  ita  Richer.  De  eccles.  ac  polit.  potest.  prop.  I. 
statuit,  ,Christum  suam  fundando  Ecclesiam  prius,  immediatius  et  essen- 
tialius  claves  seu  iurisdictionem  toti  dedisse  Ecclesiae  quam  Petro  et  aliis 
Apostolis'.  De  hac  propositione  ipse  Richerius  in  sua,  quam  cecinit,  palin- 
odia  asserit,  adversari  eam  ,doctrinae  Ecclesiae  catholicae,  a  sanctis  .  .  . 
Patribus  fideliter  expositae'.  Docent  namque,  ,Christum  claves  iurisdictionis 
ecclesiasticae  primo,  immediate  et  essentialiter,  non  per  aceidens  Petro  de- 
disse:  deinde  per  .  .  .  Petrum  Ecclesiae  praelatis  contulisse'.  Quod  duplici 
probat  testimonio ,  Optati  nimirum  et  Thomae,  quorum  ille  1.  VII.  ait: 
,Bono  unitatis  beatus  Petrus,  cui  satis  erat ,  si,  postquam  negavit,  solam 
veniam  consequeretur,  et  praeferri  omnibus  Apostolis  meruit,  et  claves 
regni  coelorum  eommunicandas  ceteris  solus  accepit.'  Et  Thomas  in  4. 
dist.  24.  q.  3.  a.  2. :  ,Quamvis  omnibus  Apostolis  data  sit  communiter  pote- 
stas  ligandi  et  solvendi,  tamen,  ut  in  hac  potestate  aliquis  ordo  significare- 
tur,  primo  soli  Petro  data  est,  ut  ostendatur,  quod  ab  eo  in  alios  debeat 
ista  potestas  descendere';  id  porro  b,  Thomas  probat  ex  Luc.  22,  32;  loan. 
21,  17  et  ex  S.  Chrysostomo."  —  De  Richerianis  cf.  etiam  infra  adnotationem 
ad  verba  „immediate  et  directe"  et  adnotationes  theologorum  ad  schema 
de  Ecclesia  C.  V.  607  c. 

^  Haec  verba,  quae  etiam  infra  usurpantur,  propter  Richerianos 
recepta   sunt,    „qui  Petro    eiusque   successoribus   potestatem  dumtaxat  mi- 

vocaberis  Cephas  a) ,  postquam  ille  suam-  edidit  confessionem  inquiens : 
Tu  es  Christus,  Filius  Dei  vivi,  solemnibus  his  verbis  allocutus  est 
Dominus :  Beatus  es  Simon  Bar-Iona:  quia  caro,  et  sanguis  non  reve- 
lavit  tibi,  sed  Pater  meus,  qui  in  coelis  est:  et  ego  dico  tibi,  quia  tu  es 
Petrus,  et  super  hanc  petram  aedificabo  Ecclesiam  meam,  et  portae  in- 
feri  non  praevalebunt  adversus  eam:  et  tibi  dabo  claves  regni  coelo- 
rum :  et  quodcumque  ligaveris  super  terram,  erit  ligatum  et  in  coelis : 
et  quodcumque  solveris  super  terram,  erit  solutum  et  in  coelis  b).  Atque 
uni  Simoni  Petro  contulit  lesus  post  suam  resurrectionem  summi  pa- 
storis  et  rectoris  iurisdictionem  in  totum  suum  ovile,  dicens:  Pasce 
agnos  meos:  Pasce  oves  measc)i.  Huic  tam  manifestae  sacrarum 
Scripturarum  doctrinae,  ut  ab  Ecclesia  catholica  semper  intellecta  est, 
aperte  opponuntur  pravae  eorum  sententiae,  qui  constitutam  a  Christo 


a)  loan.  1,  42.  b)  Matth.  16,  16—19.  c)  loan.  21,  15—17. 

nisterialem  ascribunt,  itemque  dicunt,  institutum  divinitus  Primatum  neque 
fuisse  Petro  immediate  tributum  neque  ad  eura  directum,  sed  ad  Eccle- 
siam  uti  ad  proprium  subiectum,  cuius  nomine  Petrus  illum  accepit.  Ita 
Eicherius  propositione  Y. :  ,Petrus  claves  iurisdictionis  accepit  a  Christo 
Domino  non  pro  se,  sed  pro  Ecclesia  et  nomine  totius  Ecclesiae,  non  ut 
pastor  oecumenicus  et  princeps,  sed  ut  minister  tantum  et  exsecutor  decre- 
torum  Ecclesiae.'  Sed  de  hac  pariter  ac  de  superiori  propositione  Riche- 
rius  in  retractatione,  quam  1630  conscripsit,  ita  habet:  ,Cum  mihi  perlatum 
fuerit,  me  non  omnibus  satisfecisse  .  .  .  in  ea,  quam  anno  superiore  cecini 
palinodia,  nunc  operae  pretium  duxi,  ex  libello  a  me  conscripto  septem 
dumtaxat  propositiones  in  Sanctam  Sedem  Apostolicam  contumehosiores 
excerpere,  quo  paulo  fusius  exsecrer  ea,  quae  ^svixw?  abieci.  .  .  Nam  si 
ante  hoc  oestro  percitus  schismaticis  favi,  orthodoxam  doctrinara  pro  virili 
in  posterum  me  tueri  ac  protegere  velle  testificor,  ut  cum  fratribus  meis 
iuxta  Apostoli  consilium  (1  Cor.  1,  10)  iv  tco  auxtp  vot  xal  Iv  rTj  auxT]'  yviofxrj 
vivam  et  moriar.'  Attamen  Richerii  errores  a  Launoio  ,  Du  Piu  aliisque 
innovatos  esse  patet  ex  adnot.  20.  (V.  Adnotationes  theologorum  schemati 
de  Ecclesia  adiectas  C.  Y.  605  c  sqq.)  Itaque  in  capite  schematis  creden- 
dum  decernitur,  immediate  et  directe  Primatum  uni  Petro  collatum  fuisse. 
Quo  spectant  ex  propositionibus  Synodi  Pistoriensis  a  Pio  YI.  damnatis 
28.  Aug.  1794  in  Constitutione  ,Auctorem  fidei'  II.:  ,Propositio,  quae  sta- 
tuit  potestatem  a  Deo  datam  Ecclesiae,  ut  communicaretur  pastoribus,  qui 
sunt  eius  ministri  pro  salute  animarum ;  sic  intellecta ,  ut  a  communitate 
fidelium  in  pastores  derivetur  ecclesiastici  ministerii  et  regiminis  potestas: 
haeretica';  et  III.:  ,Insuper,  quae  statuit,  Romanum  Pontificem  esse  caput 
ministeriale ;  sic  explicata,  ut  Romanus  Pontifex  non  a  Christo  in  persona 
Petri,  sed  ab  Ecclesia  potestatem  ministerii  accipiat,  qua  velut  Petri  suc- 
cessor,  verus  Christi  vicarius  ac  totius  Ecclesiae  caput  pollet  in  universa 
Ecclesia:  haeretica.'"     (Schema  etc.     C.  Y.  612  d  sq.) 

^  De  his  textibus  et  de  ipsa  doetrina  v.  supra  cap.  II.  comment.  II. 
p.  129  sqq. 

Domino  in  sua  Ecclesia  regiminis  formam  pervertentes  ^  negant,  so- 
lum  Petrum  prae  caeteris  Apostolis,  sive  seorsum  singulis  sive  omni- 
bus  simul^,  vero  proprioque  iurisdictionis^  primatu  fuisse  a  Christo 
instructum;  aut  qui  affirmant,  eundem  primatum  nSn  immediate,  di- 
recteque ''■  ipsi  beato  Petro,  sed  Ecclesiae,  et  per  hanc  illi  ut  ipsius 
Ecclesiae  ministro  delatum  fuisse. 

[2.]  Si  quis  igitur  dixerit,  beatum  Petrum  Apostolum  non  esse  a 
Christo  Domino  constitutum  Apostolorum  omnium  principem  et  totius. 
Ecclesiae  militantis  visibile  caput  ^,  vel  eundem  honoris  tantura,  non 
autem  verae  propriaeque  iurisdictionis  primatum  '^  ab  eodem  Domino 
nostro  lesu  Christo  directe  et  immediate  '  accepisse;  anathema  sit. 


^  „Regiminis  forma  pendet  a  subieeto  supremae  in  societate  potestatis; 
illam  ergo  pervertit,  qui  hanc  vel  ex  integro  vel  ex  parte  subiecto  denegat, 
cui  eadem  per  supremum  societatis  auctorem  competit."  (Adnotationes  theo- 
logorum  ad  schema  de  Ecclesia.     C.  Y.  612  c.  d.) 

^  V.  supra  cap.  II.  comment.  II.  p.  129  sqq.     Cf.  infra  223  ^ 

^  A  Patribus  proponebatur,  ut  adderetur  „et  magisterii".  Eius  emen- 
dationis  ratio  habita  non  est.  Etenim  „potestas  magisterii  ecclesiastici, 
cuiusmodi  est  potestas  docendi,  tum  in  Episcopis  omnibus  tura  in  Episcopo 
Episcoporum,  ad  potestatem  iurisdictionis  pariter  spectat".  (Relatio  etc. 
C.  V.  275  d.)  *  V.  supra  p.  216.  adnot.  1. 

^  Theologi  hunc  canonem  forraantes  ob  oculos  habebant  errores  quos- 
dara  MarsiHi  Patavini  et  loannis  de  landuno  anno  1327  a  loanne  XXII. 
damnatos:  „Quod  b.  Petrus  Apostolus  non  plus  auctoritatis  habuit,  quam 
ahi  Apostoli  habuerunt,  nec  aHorum  Apostolorum  fuit  caput.  Item  quod 
Christus  nullum  caput  dimisit  Ecclesiae,  nec  aliquem  vicariura  suura  fecit"  ; 
et  art.  7.  inter  articulos  loannis  Huss  in  Conciho  Constantiensi  et  a  Mar- 
tino  Y.  damnatos:  „Petrus  non  est  nec  fuit  caput  Ecclesiae  sanctae  eatho- 
hcae."     (Cf.  Adnotationes  ad  schema  de  Ecclesia.     C.  Y.  634  b.) 

^  Respieiuntur  ahqua,  quae  occurrunt  inter  articulos  39,  de  quibus, 
qui  errorum  WiclefF  et  Huss  suspecti  erant,  ex  mandato  Martini  Papae  Y. 
in  Bulla  „Inter  cunctas"  interrogandi  erant,  ut  art.  23.:  „Item,  utrum  cre- 
dat,  quod  b.  Petrus  fuerit  vicarius  Christi  habens  potestatera.  ligandi  et 
solvendi  super  terram",  et  propositio  damnata  ab  Innocentio  X.  decreto 
Sanctae  Congregationis  Inquisitionis  1647  d.  29.  lanuarii:  „Omnimoda  aequa- 
litas  inter  S.  Petrum  et  S.  Paulum  sine  subordinatione  et  subieetione  S.  Pauli 
ad  S.  Petrum  in  potestate  supreraa  et  regiraine  universalis  Ecclesiae  velut 
haeretica."'  Eodem  referuntur  censurae  de  propositionibus  M.  A.  de  Do- 
minis  latae  a  faeultate  Parisiensi  apud  Duval:  De  Romani  Pontifieis  po- 
testate  p.  I.  q.  2:  „Propositio:  Sicut  Apostoli  simul  et  in  solidum  aristo- 
cratice  curam  gerebant  Eeelesiae  cum  potestate  aequali  et  universali,  ita 
Episeopi  omnes  simul  et  in  solidum  eandem  regunt  Eeelesiam,  singuli  cum 
plena  potestate:  haec  propositio  est  haeretica;  et  schismatica  quoad  ultima 
verba:  singuli  cura  plena  potestate.  Tum  ista  propositio:  In  potestate  uni- 
versali  suceedunt  Episcopi  non  raodo  universi,  sed  etiam  singuli,  haeretica 
est  et  sehismatica."     (Cf.  C.  Y.  634 b.  c.)  '  Y.  p.  216  adnot  1. 


Eiu3  cap.  I.    De  Primatus  instit.  —  Cap.  II.    De  Primatus  perpetuitate.      219 

CAPUT  II. 

De  perpetuitate  Primatus  beati  Petri  in  Romanis  Pontificibus. 

[1.]  Quod  autem  in  beato  Apostolo  Petro  princeps  pastorum  et  pa- 
stor  magnus  ovium  *  Dominus  Christus  lesus  in  perpetuam  salutem  ac 
perenne  bonum  Ecclesiae  instituit,  id  eodem  auctore  in  Ecclesia,  quae 
fundata  super  petram  ^  ad  finem  saeculorum  usque  firma  stabit,  iugiter 
durare  necesse  est.  Nulli  sane  dubium ,  imo  saeculis  omnibus  notum 
est^,  quod  sanctus  beatissimusque  Petrus,  Apostolorum  princeps  et 
caput,  fideique  columna  et  Ecclesiae  catholicae  fundamentum,  a  Do- 
mino  nostro  lesu  Christo,  Salvatore  humani  generis  ac  E,edemptore, 
claves  regni  accepit:  qui  ad  hoc  usque  tempus  et  semper  in  suis  suc- 
cessoribus,  episcopis  sanctae  Romanae  Sedis,  ab  ipso  fundatae,  eiusque 
consecratae  sanguine,  vivit  et  praesidet  et  iudicium  exerceta),  Unde 
quicumque  in  hac  Cathedra  Petro  succedit,  is  secundum  Christi  ipsius 


a)  Cf.  Ephesini  Concilii  Act.  III.     [Hard.  C.  C.  I,  1478.] 

*  „Per  has  descriptiones  e  ss.  Literis  desumptas  indicatur  rursum, 
quod  ab  initio  circa  prooemium  diximus,  scilicet  participatione  b.  Petrum 
factum  fuisse,  quod  a  se  est  Dominus  lesus,  ipse  auctor,  fons,  exemplar 
Petri  constituti  capitis  atque  fundamenti  Ecclesiae  iuxta  illud  M.  Leonis 
1.  c.  [Sermo  III.  (al.  II.)  n.  3.]:  ,ut,  quahs  ipsi  (b.  Petro)  cum  Christo  esset 
societas,  per  ipsa  appellationum  eius  mysteria  nosceremus';  simul  indicatui* 
ratio  et  indoles  impositi  Petro  officii,  quod  est  summi  pastoris,  a  quo  omnes 
pascendi,  quousque  in  Ecclesia  sunt  oves  et  agni,  et  inde  perpetua  exsistit 
Eeclesiae  salus."  (Adnotatio  28.  theologorum  ad  schema  de  Ecclesia. 
C.  Y.  613  b.) 

^  „Fit  allusio  ad  parabolam  [Matth.  7,  24  sq.],  per  quam  ipse  Domi- 
nus  declaravit ,  firmitatem  domus  a  fundamento  pendere;  hinc  per  illam 
interpretes  catholici  firmitatem  domus,  quam  Christus  ipse  supra  petram 
aedificavit,  semper  enarrarunt."  (Adnotatio  29.  theologorum  ad  schema 
de  Ecclesia.     C.  V.  613  b.) 

^  Ea  verba,  ex  oratione  Philippi,  Apostolicae  Sedis  in  Conciho  Ephe- 
sino  legati,  desumpta,  unus  e  Patribus  mutanda  esse  censebat ,  quum  lite- 
raliter  accepta  verum  sensum  non  prae  se  ferrent,  neque  omnia,  quae  ora- 
torio  modo  dicerentur  a  S.  Sedis  Legatis  in  Conciliis,  censenda  essent 
approbata  a  Patribus.  (Emendationes  etc.  C.  V.  314  c.)  —  Respondit  de- 
putationis  relator,  verba  notissima  et  vulgo  in  scholis  usurpata  v^,sse  nec 
dicta  oratorio  modo.  Praemisisse  Phihppum  unam  aut  alteram  phrasim, 
ut  daret  formalem  causam,  ob  quam  ipse  nomine  Romani  Pontificis  prae- 
sidere  et  Concihum  confirmare  deberet.  Yerba  in  primis  Concihis  et  usu 
scholarum  retenta,  etiam  in  ConciUo  Yaticano  retinenda  esse.  (Relatio  etc. 
C.  Y.  328  c.)  —  Id  ab  omnibus  fere  Patribus  approbatum  est  (Relatio  etc. 
C.  Y.  330  b).  Quare,  cum  Verborum  mutatio  postea  iterum  proponeretur 
(Exceptiones  etc.  C.  Y.  435  b),  ea  propositio  suffragiis  ?ubiecta  iam  non 
est.    (Relatio  etc.     C.  Y.  463  e.  d.) 

institutionem  primatum  Petri  in  universam  Ecclesiam  obtinet  ^  Manet 
ergo  dispositio  veritatis^,  et  beatus  Petrus  in  accepta  fortitudine  petrae 
perseverans  suscepta  Ecclesiae  gubernacula  non  reliquita).  Hac  de 
causa  ad  Romanam  Ecclesiam  propter  potentiorem  principalitatem  ne- 
cesse  semper  fuit  omnem  convenire  Ecclesiam,  hoc  est,  eos,  qui  sunt 
undique  fideles,  ut  in  ea  Sede,  e  qua  venerandae  comraunionis  ^  iura 
in  omnes  dimanant,  tamquam  membra  in  capite  consociata,  in  unam 
corporis  compagem  coalescerentb). 

[2.]  Si  quis  ergo  dixerit,  non  esse  ex  ipsius  Cliristi  Domini  institu- 
tione  seu  iure  divino  *,  ut  beatus  Petrus  in  primatu  super  universam 
Ecclesiam  habeat  perpetuos  successores;  aut  Romanum  Pontificem  non 
esse  beati  Petri  in  eodem  primatu  successorem  ^;  anathema  sit. 

CAPUT  IIL 

De  vi  et  ratione  primatus  Romani  PontiMs. 

[1.]  Quapropter  apertis  innixi  sacrarum  litterarum  testimoniis,  et 
inhaerentes  tum  Praedecessorum  Nostrorum,  Romanorum  Pontificum, 
tum  Conciliorum  generalium  disertis,  perspicuisque  decretis,  innova- 
mus  oecumenici  Concilii  Florentini  definitionem  *",  qua  credendum  ab 
omnibus  Christi  fidelibus  est,  sanctam  Apostolicam  Sedem,  et  Roma- 
num  Pontificem  in  universum  orbem  tenere  primatum,  et  ipsum  Pon- 
tificem  Romanum  successorem  esse  beati  Petri  principis  Apostolorum, 
et  verum  Christi  Yicarium,  totiusque  Ecclesiae  caput,  et  omnium  Chri- 
stianorum   patrem   ac   doctorem   existere ;    et   ipsi   in  beato  Petro  pa- 


a)  S.  Leo  M.  Serm.  III.  (al.  11.)  cap.  3.     [Migne  P.  L.  LIV,  146.] 

b)  S.  Iren.  Adv.  haer.  1.  III.  c.  3  et  Conc.  Aquilei.  a.  381  inter  epp. 
S.  Ambros.  ep.  XL     [Migne  P.  G.  VII,  849;  P.  L.  XVI,  946.] 

^  V.  cap.  IL  comment.  IIL  p.  140  sqq.,  num  connexio  Primatus  cum 
Sede  Eomana  dicatur  esse  iuris  divini. 

2  „Dispositio  veritatis  secundum  Leonem  M.  est  constitutio  vel  ,quod 
in  Petro  Christus  instituit'  apud  Matth.  16,  16  sqq.  Eatenus  ergo  Petrus 
manet  et  vivit  etc,  quatenus  in  suis  successoribus  manet  constituta  in  ipso 
vis  ac  fortitudo  petrae."  (Adnotatio  30.  theologorum  schemati  de  Ecclesia 
adiecta.     C.  V.  613  b.  c.) 

^  „Communionis",  non  autem  ^commonitionis",  ut  est  apud  Sirmon- 
dum  et  in  Collectione  Concihorum  Labbe-Coleti  (t.  11.  col.  1185).  (V. 
Emendationes  etc.     C.  V.  437  c.  d.  —  Relatio  etc.     C.  V.  466  d  sqq.) 

^  V.  cap.  II.  comment.  III.  p.  140.  142  sqq. ,  num  connexio  Primatus 
cum  Sede  Romana  dicatur  esse  iuris  divini. 

^  ludicia  Ecclesiae,  quibus  iidem  errores  iam  antea  damnati  erant,  v. 
in   adnotatione  65.  theologorum   ad   schema   de  Ecclesia.     C.  V.  634  c  sqq. 

*  De  hac  ConciUi  Florentini  definitione  a  Vaticano  recepta ,  praeser- 
tim  de  eius  conclusione,  v.  supra  caput  II.  comment.  IV.  p.  150  sqq. 

scendi,  regendi  ac  gubernandi  universalem  Ecclesiam  a  Domino  nostro 
lesu  Christo  plenam  potestatem  traditam  esse;  quemadmodum  etiam 
in  gestis  oecumenicorum  Conciliorum  et  in  sacris  canonibus  continetur. 
[2.]  Docemus  proinde  et  declaramus  *,  Ecclesiam  Romanam  dispo- 
nente  Domino  super  omnes  alias  ordinariae  ^  potestatis  obtinere  principa- 

1  Quae  Florentini  definitione  continentur,  evolvuntur  et  explicantur. 
Ea  autem  adduntur,  ut  theologi  ad  locum  respondentem  pristini  scheraatis 
adnotant,  „propter  eorum  doctrinas,  qui  sequentes  Febronium,  Tamburinium, 
Pistorienses,  modo  affirmant  I.  ,Romani  Pontificis  potestatem  esse  inspec- 
tionis  tantum  et  directionis :  ^Non  aliam  b.  Petro  collatam  fuisse  potesta- 
tem',  inquit  Febronius  De  stat.  Eccles.  et  legit.  potest.  Rom.  Pont.  t.  II. 
c.  1,  ,quam  inspectionis  et  directionis';  modo  autem  II.,  eam  esse  extraordi- 
nariam  tantum,  non  vero  ordinariam  iurisdictionis  potestatem  in  oranes  et 
singulas  ecclesias:  ita  Eybel.  in  lib.  ,Quid  est  Papa?'  ,Una',  inquit,  ,hac 
praerogativa,  supplendi  scilicet  aliorum  negligentiae,  totam  Primatus  eccle- 
siastici  vim  contineri ,  hortationibus  et  exemplis  unitati  conservandae  con- 
sulendi';  et  ,Pontifices  nil  posse  in  aliena  dioecesi  praeterquam  extraordinario 
casu' ;  et  modo  III.,  eandem  potestatem  tantum  mediatam,  nullatenus  vero 
immediatam  esse  in  omnes  particularium  pastorum  greges  ac  fideles  episco- 
palem  iurisdictionis  potestafem:  ita  Pet.  Tamburinius  in  op.  ,Vera  idea  d. 
S.  Sede,  P.  II.  c.  2.  §  5 :  ,La  spirituale  autorita  e  giurisdizione  della  pri- 
mazia  della  S.  Sede  non  si  deve  confondere  coll'  autorita  episcopale ;  ma 
che  questa  e  la  primazia  sono  due  oggetti  distinti.  .  .  Se  la  primazia  fosse 
una  cosa  stessa  coll'  autorita  episcopale,  osservammo,  che  per  legitima  con- 
seguenza  ne  seguirebbe  essere  il  Papa  il  vescovo  universale  ed  unico, 
poiche  Tautorita  del  Primato  si  estende  a  tutta  la  chiesa';  et  P.  I.  c.  4. 
§  16 :  ,La  primazia  non  e  la  giurisdizione  episeopale  ed  immediata  in 
ciascheduna  diocesi.  .  .'  §  19:  ,non  e  altra  cosa  (la  primazia)  che  un  di- 
ritto  d'  ispezione  e  di  vigilanza  in  tutta  1'  estensione  della  chiesa.'"  (Schema  etc. 
C.  V.  614  b.  c.  —  Cf.  quae  infra  ad  canonem  adnotantur.) 

Hanc  alteram  paragraphum  aliqui  Patres  omitti  (Y.  supra  cap.  I.  Hi- 
storia  etc.  p.  117.),  alii  volebant  augeri  addita  sententia,  qua  declararetur, 
antiquis  sedibus  patriarchalibus  privilegia  integra  servari. 

^  „Dividitur  potestas  in  ordinariam  et  delegatam.  Omnes  dicunt  po- 
testatem  ordinariam,  quae  alicui  competit  ratione  muneris,  delegatam,  quae 
.  .  .  nomine  alterius  exercetur,  in  quo  est  ordinaria."  (Ita  Episc.  Tarvisi- 
nus  in  relatione  nomine  deputationis  habita.  C.  Y.  352  c.)  —  Sed  etiam 
alio  sensu  Summi  Pontificis  potestas  dicitur  ordinaria,  sc.  quia  non  solum 
in  casu  extraordinario ,  sed  semper  exerceri  potest.  Id  iam  patet  ex  doc- 
trina  adversariorum,  cui,  ut  est  in  antecedenti  animadversione ,  vera  de 
Primatu  doctrina  hac  paragrapho  opponitur.  Sed  etiam  ipse  ille  relator 
deputationis  ad  probandam  ordinariam  Summi  Pontificis  potestatem  hunc 
affert  locum  Natalis  de  Alexandro  (Hist.  eccl.  diss.  lY.  in  saec.  I.  et  lY. 
schol.  3.):  „Romanus  Pontifex  summam  habet  eamque  ordinariam  in  Ec- 
clesia  universa  potestatem  et  auctoritatem,  quam  non  extraordinariis  dum- 
taxat  in  casibus  (nec  ideo  pro  supplenda  tantummodo  praelatorum  negligentia) 
et  Ecclesiae  periculis,   sed  semper  exercere  potest  et  in  fideles  universos. 

tum,  et  hanc  Romani  Pontificis  iurisdictionis  potestatem,  quae  vere  epi- 
scopalis  ^  est,  immediatam  ^  esse :  erga  quam  cuiuscumque  ritus  et  digni- 


et  in  ipsos  Ecclesiae  totius  Episcopos ,  quia  pastoncni  oninium  unus  est 
pastor."-     (C.  V.  353 b.  c.) 

^  Episcopalis  potestas  Summi  Pontificis  intelligitur  vera  iurisdictionis, 
non  inspectionis  tantum  et  directionis  potestas,  eaque  ordinaria,  quae  et 
vi  muneris  nec  solum  in  casibus  extraordinariis,  v.  g.  ad  supplendos  Ordi- 
nariorum  defectus,  exercetur,  atque  immediata,  quae  non  solum  ad  Epi- 
scopos,  sed  immediate  etiam  ad  eorum  greges  se  extendit.  (V.  caput.  II. 
eomment.  V.  p.  154  sqq.)  Itaque  voce  „episcopalis"  nihil  enuntiatur,  quod  aliis 
illis  vocibus,  quibus  in  capite  Summi  Pontificis  potestas  describitur ,  non 
iam  contineatur;  bene  autem  additur,  quia  Summi  Pontificis  potestas  ea 
omnia  in  singuHs  dioecesibus  agendi ,  quae  ipsi  dioecesium  Episcopi  agere 
possunt,  hoc  ipso  nomine  appellata  ab  adversariis  negata  est.  Praeter  ea, 
quae  supra  p,  221.  adnot.  1.  allata  sunt,  cf.  quae  in  adnotationibus  ad  pristinum 
schema  de  Ecclesia  (C.  V.  615 d  sq.)  citantur  ex  libro,  cui  titulus:  „Causa 
di  S.  E.  Rma  il  Card.  Girol.  d'Andrea"  (p.  310):  „La  sollecitudine  del 
Pontefice  sopra  tutte  le  chiese  lungi  dal  potersi  confondere  colla  provi- 
denza  episcopale  di  quelle,  deve  riputarsi  una  sollecitudine  ed  una  cura 
primaziale  solamente  intesa  a  supplirne  le  deficienze,  ad  impedirne  le  pre- 
varicazioni,  a  mantenere  la  concordia,  ed  a  dirigere  per  modo  le  funzioni, 
che  tutte  consentano  a  formare  il  bene  supremo  dell'  unita  cattolica."  Et 
(p.  322) :  „  Al  Pontefice  compete  la  giuridica  prerogativa  di  ordinario  degli 
ordinarii  per  diritto  primaziale,  ed  in  niuna  guisa  per  diritto  episcopale  .  .  . 
le  sue  funzioni  nelle  altrui  diocesi  non  sono  ne  possono  essere  le  communi 
dell'  episcopato,  bensi  le  proprie  del  primato." 

^  „Immediata  est  ea  potestas,"  inquit  Tarvisinus  Episcopus ,  „quae 
exereeri  potest  sine  adhibito  medio  necessario,  scilicet  medio,  ad  quod  ad- 
hibendum  tenemur.  —  At  Papa  potestne  omnia  episcopalia,  quae  enuntia- 
vimus  supra,  exercere  per  se  in  omnibus  dioecesibus,  quin  obligetur  uti 
medio  Episcopi  particularis  ecclesiae?  aut  ipse  necessario  debet  licentiam 
petere  ab  Episcopo,  ut  ex.  gr.  Sacramentum  Confirmationis  impertiatur  aut 
confessionem  excipiat  a  fidelibus?  Quoties  ab  aliquo  rmo  oratore  petitum 
fuit,  num  Papa  indigeat  hac  licentia,  risus  in  hoc  consessu  est  excitatus, 
credo  etiam  illorum,  qui  eliminationem  vocis  immediatae  poposcerunt.  Alia 
eloquentiori  refutatione  emendationis  non  indigemus."  (Relatio  etc.  C.  V. 
352  d.)  —  Deputati  in  relatione  cum  schemate  Patribus  tradita  (C.  Y. 
276  c  sqq.):  Liquet,  inquiunt,  „supremam  Romani  Pontificis  potestatem  pa- 
storalem  .  .  .  esse  .  .  .  immediatam,  et  quidem  non  eo  sensu,  etsi  verissimo, 
quo  Petrus,  uti  cap.  I.  huius  Constitutionis  pariter  declaratum  est,  a  Christo 
Domino  immediate  potestatem  accepit;  verum  hoc  sensu,  quod  eam  exer- 
eendam  immediate  in  gregem  universum  accepit".  Aiferunt ,  quod  habet 
Pius  VI.  in  responsione  data  ad  Metropolitanos  Moguntinum,  Trevirensem, 
Coloniensem  et  Salisburgensem  (sect.  II.  c.  8.):  „Haec  auctoritas  pascendi 
cum  clavium  potestate  coniuncta,  Petro  peculiarem  in  modum  attributa, 
sicut  auctoritatem  prae  se  fert  in  omnes  fideles  ordinariam  atqiie  immedia- 
tam,  ita  eandem  prae  se  fert  auctoritatem  ordinariam  afque  immediatam  in 

tatis  pastores  atque  fideles,  tam  seorsum  singuli  quam  simul  omnes  *, 
officio  hierarchicae  subordinationis,  veraeque  obedientiae  obstringuntur, 

omnes  pasfcores,  qui,  quacunque  demum  praefulgeant  dignitate,  non  solum 

non  sunt  Pontifici  pares,  sed  ita  eius  auctoritati  subduntur,  ut  qui  pastores 

appellantur  et  sunt,    si  populos  respicias,  ii,  si  Pontificem  spectes,  nonnisi 

ovium   numero   habeantur  .  .  .  Petro    imperatum    est ,    ait   Bossuetius ,    ut 

amore  ceteros  Apostolos  antecelleret,  mox  ut  cuncta  gubernaret,  et  pasceret 

omnes  agnos  et  oves ,  filios  et  matres  et  ipsos  quoque  pastores.     Pastores, 

inquam,  si  populi  respiciantur,  oves,  si  Petro  comparentur.   Unde  recte  est 

illud  a  Gersone  animadversum,  quod  quemadmodum  Episcopi  in  totius  dioe- 

«esis   parochiis    suam   iurisdictionem    exercent ,    ita   praestare   idem   possit 

Summus  Pontifex  in  tota,  qua  late  patet,  Ecclesia,  et  in  omnibus  dioecesi- 

bus  Episcoporum.     Quod   divina  verba  patefecerunt ,    quodque  concors  Pa- 

trum   sententia  prodiderat,    id  a  Conciliis  quoque  luculentissime  definitum 

«st;  ea  quippe  summum  agnoverunt  et  coluerunt  in  Eomano  Pontifice  Pri- 

matum  seu  Principatum  super  universam  Ecclesiam,  cumulum  scihcet  pote- 

statis  et   ordinariae   iurisdictionis   super   omnes  et   singulas    cathohci  orbis 

dioeceses   ad  causas   etiam  definiendas,   quae   aut   fidem   respiciant  aut  ne- 

gotia    spectent    ad   ecclesiasticum    forum    pertinentia."      (Cf.    Bossuetii    et 

S.  Bernardi  locos  ahos  in  relatione  Episcopi  Pictaviensis  C.  V.  296  d  sqq.) 

^  Oppositam  sententiam,  ut  est  in  adnot.  ad  schema  pristinum  (C.  V. 

616  a.b),   docuit  Tamburinius  (Vera   idea    de  S.  Sede   P.  II.    c.  2.    §  17.): 

„Convien    dunque   ritornare   al  nostro  principio ,    che  il  Papa  in  quahta  di 

vescovo  ha.la  stessa  autorita,  che  hanno  gli  altri  vescovi  in  particolare,  e 

quindi   e  subordinato    alla   chiesa  universale;    e   in  quahta  di  primate  egh 

ha  una  superiorita  sopra  tutti  i  vescovi  in  particolare,  ma  non  sopra  tutto 

il  corpo   de'  pastori,   poiche  la  primazia  non  da  al  Papa,  se  non  il  diritto 

di  rappresentarlo,  cioe  di  agire  in  nome  della  chiesa,  secondo  le  sue  istru- 

zioni,  e  secondo  il  suo  spirito  e  colla  sua  autorita,  e  quindi  e  sempre  sub- 

ordinato  e  responsabile  al  tribunale  di  lei."    (§  22):  „E  forza  dunque  con- 

chiudere,  che  quei  santi  Papi  erano  intimamente  convinti,  che  la  primazia 

dava  loro  il  primo   luogo  inter  pares,    ed   un'  autorita   sopra  i  vescovi   in 

particolare,  ma  non  sopra  il  corpo,  ossia  sopra  la  chiesa  universale,  in  cui 

€ssi  riconoscano  tutta  la  forza  legislativa,  e  tutta  la  pienezza  della  potesta 

spirituale."  —  Animadvertendum   autem   est,   Summi  Pontificis   potestatem 

dici   solum  positive   supremam  Ecclesiae   potestatem,    cui   omnes  alii  etiam 

simul  sumpti  subiiciantur ,   non   autem  negari  supremam   potestatem  etiam 

inesse  omnibus  ahis  simtd   cum  Summo  Pontifice   sumptis    tanquam  uni  col- 

legio.     Sunt,    qui   duohus   subiectis   supremam   Ecclesiae   potestatem  iuesse 

dicant:  eam  integram  inesse  Summo  Pontifici  atque  integram  etiam  collegio 

omnium    Episcoporum   cum   Summo  Pontifice   coniunctorum ,    sive    sunt   in 

Concilium  congregati  sive   per   orbem    dispersi.     Quam    sententiam  in  Con- 

stitutione   non   negari,    uberius   ab    Episc.    Tarvisino    in    relatione    (C.    Y. 

357csqq.)  exponitur:  „Concedimus  lubenter  et  nos,  in  Conciho  oecumenico 

sive  in  Episcopis    coniunctim    cum   suo  capite   supremam   inesse  et  plenam 

ecclesiasticam  potestatem  in  fideles  omnes  .  .  .  Igitur  Episcopi    congregati 

cum  capite  in  Concilio  oeeumenico,  quo  iu  casu  totam  Ecclesiam  repraesen- 

non  solum  in  rebus,  quae  ad  fidem  et  mores,  sed  etiam  in  iis,  quae 
ad  disciplinara  et  regimen  *  Ecclesiae  per  totum  orbem  diffusae  per- 
tinent;  ita  ut  custodita  cum  E.omano  Pontifice  tam  communionis,  quam 
eiusdem  fidei  professionis  unitate ,  Ecclesia  Christi  sit  unus  grex  sub 
uno  summo  pastore.  Haec  est  catholicae  veritatis  doctrina,  a  qua  de- 
viare  salva  fide  atque  salute  nemo  potest. 

[3.]  Tantum  autem  abest  ^,  ut  haec  Summi  Pontificis  potestas  officiat 
ordinariae  ac  immediatae  ^  illi  episcopalis  iurisdictionis  potestati,    qua 

tant,  aut  dispersi  sed  cum  suo  capite,  quo  casu  sunt  ipsa  Ecclesia,  vere 
plenam  potestatem  habent.  At  verba  Christi  omnia  consistere  debent.  Si 
ex  eo,  quod  cum  Apostolis,  cum  Petro  et  successoribus,  futurum  se  esse 
promisit,  aliaque  concessit,  apparet,  hanc  vere  plenam  et  supremam  pote- 
statem  esse  in  Ecclesia  cum  suo  capite  coniuncta,  eadem  prorsus  ratione,  ex 
eo,  quod  similes  promissiones  factae  sunt  Petro  soH  et  eius  successoribus,  con- 
cludendum  est,  vere  plenam  et  supremam  potestatem  traditam  esse  Petro  et  eius 
successoribus,  etiam  independenter  ab  actione  communi  cum  aUis  Episcopis. 

„Quae  duo  amice  consistere  possunt,  quin  duahsmus,  qui  confusionem 
parit,  introducatur  in  Ecclesiam,  Hoc  postremum  incommodum  obtineret, 
si  duae  ab  invicem  distinctae  et  separatae  vere  plenae  et  supremae  pote- 
states  admitterentur ;  at  separare  caput  a  membris  est  proprium  illorum, 
qui  subiiciunt  Papam  Episcopis  collective  sumptis ,  aut  repraesentatis  a 
ConciHo  generaU;  tunc  enim  sequitur,  posse  ex  una  parte  stare  ahquando 
Pontificem,  etiam  in  sua  quahtate  Pontificis  Summi,  et  ex  aha  parte  Episcopos. 
E  contrario  nos  admittimus,  vere  plenam  et  supremam  potestatem  existere 
in  Summo  Pontifice  veluti  capite ,  et  eandem  vere  plenam  et  supremam 
potestatem  esse  etiam  in  capite  cum  membris  coniuncto ,  scihcet  in  Ponti- 
fice  cum  Episcopis,  salvo  semper  et  inconcusso  quod  prius  admonuimus. 
Hoc  modo  nunquam  potest  evenire  casus,  ut  Episcopi  separentur  et  divel- 
lantur  a  capite.  Nam  si  exercet  Summus  Pontifex  suam  potestatem  vere 
plenam  et  supremam,  veluti  caput  et  etiam  independenter  a  concursu  aho- 
rum,  omnia  membra  statim  debent  non  iudicium  sibi  arrogare  de  exercitio 
potestatis  huiusmodi ,  sed  cum  suo  capite  concordare.  Nam  ahter  in  eo 
non  recognoscerent  vere  plenam  et  supremam  potestatem.  Si  contra  Sum- 
mus  Pontifex  una  cum  Episcopis,  vel  dispersis  vel  congregatis,  vere  ple- 
nam  et  supremam  potestatem  in  sohdum  exercet,  nuha  possibihs  cohisio. 
J^Tam  cum  vere  plena  et  suprema  potestas  non  sit  in  corpore  separato  a 
capite ,  Episcopi  singulares,  quotquot  essent ,  dum  abest  Papa,  nuUo  modo 
sine  capite  vere  plenam  et  supremam  potestatem  exercere  possent;  dum, 
ut  diximus,  Summus  Pontifex  ut  caput  etiam  independentcr  a  concursu 
Episcoporum  supremam  suam  auctoritatem  exercere  potest." 

^  Id  additur,  quia  erant,  qui  unionem  cum  Summo  Pontifice  habendam 
et  fovendam  ad  solam  fidem  restringerent ,  seu  unionem  solam  dogmaticam 
necessariam  esse  dicerent.     (Cf.  Schema  de  Ecclesia,     C.  Y.  614  d  sq.) 

^  Cf.  de  hac  paragrapho  supra  cap.  I.  Historia  etc.  p.  117  sq. 

^  Non  est  sermo  de  origine  potestatis  Episcoporum,  sc.  utrum  singuh 
immediate  a  Deo  an  a  Summo  Pontifice  eam  accipiant,  sed  de  potestatis 
exercitio.   (V.  Emendationes  etc.   C.  V.  342  a.  —  Relatio  etc.    C.  Y.  359  a.) 

Episcopi,  qui  positi  a  Spiritu  Sancto  in  Apostolorum  locum  successe- 
runt,  taraquam  veri  pastores  assignatos  sibi  greges,  singuli  singulos, 
pascunt  et  regunt,  ut  eadem  a  supremo  et  universali  Pastore  assera- 
tur,  roboretur  ac  vindicetur  ■*,  secundum  illud  sancti  rxregorii  Magni: 
Meus  honor  est  honor  universalis  Ecclesiae.  Meus  honor  est  fratrum 
meorum  solidus  vigor.  Tum  ego  vere  honoratus  sum ,  cum  singulis 
quibusque  honor  debitus  non  negatura). 

[4.]  Porro  ex  suprema  illa  Romani  Pontificis  potestate  gubernandi 
universam  Ecclesiam  ius  eidem  esse  consequitur,  in  huius  sui  muneris 
exercitio  libere  communicandi  cum  pastoribus  et  gregibus  totius  Ec- 
clesiae,  ut  iidem  ab  ipso  in  via  salutis  doceri  ac  regi  possint.  Quare 
damnamus  ac  reprobamus  illorum  sententias,  qui  hanc  supremi  capitis 
cum  pastoribus  et  gregibus  communicationem  licite  impediri  posse.di- 
cunt,  aut  eandem  reddunt  saeculari  potestati  obnoxiam,  ita  ut  con- 
tendant,  quae  ab  Apostolica  Sede  vel  eius  auctoritate  ad  regimen 
Ecclesiae  constituuntur ,  vim  ac  valorem  non  habere ,  nisi  potestatis 
saecularis  placito  confirmentur  ^. 


a)  Ep.adEulog.Alexandrin.l.YIII.  ep.XXX.  [MigneP.L.LXXVII,933.] 

^  Animadvertit  Rmus  Pie  in  relatione  (C.  V.  295  d  sq.):  „]Sreque  dica- 
tur,  inde  duos  nasci  eiusdem  Ecclesiae  Episcopos:  ,Inconveniens  est,'  ait 
b.  Thomas  (in  4.  Dist.  17.  q.  8.  a.  8.  q.  5.  ad  3),  ,si  duo  aequaliter  super 
eandem  plebem  constituantur ;  si  autem  inaequaliter,  non  est  inconveniens; 
et  secundum  hoc  super  eandem  plebem  immediate  sunt  et  sacerdos  paro- 
chialis,  et  Episcopus,  et  Papa.'  Ratio  est,  quia  quando  duae  causae,  etiam 
totales,  non  sunt  eiusdem  ordinis,  sed  una  alteri  subordinatur,  et  sunt  in- 
vicem  connexae,  non  se  mutuo  excludunt  nec  confusionem  pariunt:  sicuti 
actio  Dei  in  eo,  quem  adhibet,  concursu  non  excludit  nec  perturbat  actio- 
nem  causarum  secundarum.  Papa  igitur,  utpote  supremus  et  universalis 
pastor  et  Ecclesiae  Episcopus,  nullo  prorsus  modo  officit,  quin  proprius 
Ecclesiae  particularis  ordinarius,  eiusdem  Ecclesiae  nominetur  et  sit  verus 
sponsus  et  Episcopus ;  sicut  et  sacerdotis  parochiahs  titulus  ordinarius, 
superiori  et  universaliori  auctoritati  antistitis  in  totam  suam  dioecesim  nihil 
detrahit:  etsi  bonus  ordo  postulet,  respectivas  singulorum  attributiones  non 
sihe  causa  et  discretione  turbari  et  intermisceri,  quod  ab  omnibus  admitti- 
tur.^'  (AHa  ad  paragraphum  spectantia  v.  supra  cap.  I.  Historia  etc.  p.  117  sq.) 

^  Summi  Pontificis  hbere  cum  toto  grege  communicandi  ius  a  Febro- 
nianis,  regalistis  eorumque  sequacibus  negatur,  ut  loco  respondenti  sche- 
matis  pristini  adnotant  theologi  (C.  V.  618  a  sqq.),  qui  allato  ioco  ex  perio- 
dico  „11  Mediatore"  (1862  n.  28.  p.  968.)  haec  addunt:  „Quibus  1.  diserte 
negatur  Romani  Pontificis  ius  cum  Episcopis  in  variis  terrarum  locis  vel 
regnis  exsistentibus  libere  communicandi;  tum  2.  negatur  diserte  officium 
Episcoporum  respondendi  iuris  illius  exercitio,  quotiescunque  pastori  supremo 
cum  ipsis  communicare  placuerit;  et  e  contrario  3.  diserte  asseritur  pote- 
stati  saeculari  ius  et  officium  in  Pontificis  Romani  cum  Ecclesiae  Epi- 
scopis  communicationem  invigilandi,  eandemque,  prout  e  rationibus  status, 

[5.]  Et  quoniam  divino  Apostolici  primatus  iure  Romanus  Pontifex 
universae  Ecclesiae  praeest,  docemus  etiam  et  declaramus ,  eum  esse 
iudicem  supremum  fidelium  a),  et  in  omnibus  causis  ad  exanten  eccle- 
siasticum  spectantibus  ad  ipsius  posse  iudicium  recurrib)  ^;    Sedis  vero 


a)  Pii  PP.  VI.  Breve,  Super  soliditate  d.  28.  Nov.  1786. 

b)  Concil.  Oecum.  Lugdun.  II.     [Hard.  C.  C  VII,  698.] 

ut  aiunt,  visum  fuerit  expedire,  aut  permittendi  aut  impediendi.  lamvero 
quod  a  scriptore  ,Mediatoris'  de  (illa)  una  communicationis  specie  dicitur, 
idipsum  a  Febronianis,  regalistis  eorumque  sequacibus  extenditur  ad  totum 
genus  omnemve  modum,  quo  Romani  Pontifices  cum  pastoribus  et  fidelibus 
totius  orbis  communicant.  Et  ita  ius  esse  principum  contendunt  videndi 
ac  inspiciendi  decreta  ac  constitutiones,  quae  a  Romanis  Pontificibus  pro 
ecclesiarura  regimine  animarumque  salute  edita  ad  pastores  atque  fideles 
mittuntur:  adeo  ut  decreta  vel  constitutiones  eiusmodi  vi  ac  valore  desti- 
tuantur,  nisi  beneplacito  saecularis  regiminis  probata  ac  confirmata  fuerint. 
Ad  tale  autem  principum  ius  asserendum  non  desunt,  qui  praeter  rationes 
superius  a  ,Mediatore'  allatas  hanc  quoque  proferunt,  quod  Romanus  Pon- 
tifex  in  aliorum  principum  ditione  tanquam  in  territorio  alieno  nibil  potest. 
Quae  sententia ,  quemadmodum  opponitur  definitioni  Florentinae,  qua  dici- 
tur  Romanus  Pontifex  ,in  universum  orbem  tenere  primatum':  ita  decreto 
Cong.  S.  Ofi".  1644.,  approbato  ab  Innocentio  X.  et  Clemente  XI.  Constitut. 
,Accepimus'  11.  lun.  1715.,  declarata  uti  haeretica  fuit  his  verbis:  ,Propo- 
sitio,  Summos  Pontifices,  cura  suas  constitutiones  in  ea  loca  mittunt,  quae 
temporali  aliorum  principum  ditioni  subiecta  sunt,  in  territorio  alieno  legem 
ferre :  schismatica  et  haeretica  declaratur.' " 

^  Tres  Patres  hunc  locum  tanquam  Concilii  Lugdunensis  II.  citari 
noluerunt  (Emendationes  etc.  C.  V.  344  b.  c.)  His  respondet  Rmus  Zinelli 
in  relatione  nomine  deputationis  habita  (C.  V.  362  a  sqq.) :  „Haec  verba 
cum  sint  decerpta  a  documento  solemni  in  Concilio  Lugdunensi  II.  lecto, 
congruura  erat,  ut  id  in  fine  paginae  adnotaretur.  Nullo  modo  dicitur  in 
schemate,  Concilium  Lugdunense  definivisse  aliquid  super  dictis  verbis, 
multo  minus,  graecos  antistites  formulam  integrara,  a  qua  ea  vei'ba  decerpta 
sunt,  aut  legisse  aut  iuramento  firmasse.  Etiamsi  igitur  verura  esset,  quod 
supponunt  emendatores ,  non  posse  praedicta  verba  et  formulam ,  cuius 
pars  sunt,  haberi  veluti  formaliter  sancita  a  Concilio  Lugdunensi  II.,  ci- 
tatio  sub  paginae  finem  constare  posset  et  deberet.  At  res  sese  aliter 
habet.  .  . 

„Historia  authentica  Concilii  Lugdunensis,  quamvis  acta  desint,  satis 
superque  demonstrat,  fidei  professionem  illam,  ex  qua  verba  superenuntiata 
decerpta  sunt,  auctoritate  Concilii  Lugdunensis  II.  fulciri.  Cura  agitaretur 
negotium  cessationis  schismatis  orientalis,  Clemens  IV.  Constantinopolim 
misit  per  suos  legatos  formulam  subscribendam ,  si  graeci  Episcopi  recipi 
vellent  in  sinu  catholicae  Ecclesiae.  Difficultates  obortae  tam  optatam  con- 
cordiam  retardaruut ,  usque  dum  indictum  fuit  a  Gregorio  X.  Concilium 
Lugdunense  II.,  cuius  praecipuum  scopura  enuntiabatur  fore  unionera  Grae- 
corum   cura   Ecclesia   catholica.     Pro   fundamentali  principio   unionis   Gre- 

Apostolicae ,  cuius  auctoritate  maior  non  est,  iudicium  a  nemine  fore 
retractandum,  neque  cuiquam  de  eius  licere  iudicare  iudicio  a).  Quare 
a  recto  veritatis  traraite  aberrant,  qui  affirmant,  licere  ab  iudiciis  Ro- 
manorum  Pontificum  ad  oecumenicum  Concilium  tamquam  ad  auctori- 
tatem  Romano  Pontifice  superiorem  appellare  \ 


a)  Ep.  Nicolai  I.  ad  Michaelem  Imperatorem.    [Migne  P.  L.  CXIX,  954.] 

gorius  X.  statuit,  se  nullo  modo  passurum,  ut  in  disceptationem  venirent 
sententiae  fidei  ab  Ecclesia  Romana  admissae  et  Primatus  Romani  Ponti- 
ficis;  et  proinde  Graecos  debere  professionem  fidei  eniittere,  quae  ad  eos 
missa  fuerat  a  Clemente  IV.  Congregato  Concilio  Lugduni  in  sessione  lY. 
adfuit  nomine  Imperatoris  Logotheta  Gregorius,  qui  professionem  emisit 
praescriptam  a  Gregorio  Papa,  iam  signatam  sua  manu  ab  Imperatore,  et 
iuramento  confirmavit.  Adfuerunt  repraesentantes  Episcopos  graecos,  qui 
et  ipsi  iuramento  confirmaverunt  professionem  fidei,  prout  (notentur  verba) 
23lene  est  lecta,  declarans  unusquisque,  se  kabere  ab  Episcopis  sufficiens  man- 
datum;  et  baec  erant  conformia  literis  ab  Episcopis  graecis  missis  et  in 
Concilio  lectis. 

„Observandum  erat,  haec  ad  amussim  convenire  cum  iis,  quae  in  ses- 
sione  solemni  praecesserant.  Nam  quum  Lugdunum  pervenerunt  nuntii 
Oraecorum,  Gregorius  X.  circumdatus  Cardinalibus  magnoque  Episcoporura 
numero  eos  excepit,  eisque  faciem  osculandam  dedit ;  ipsi  tunc  literas  Im- 
peratoris  Papae  exhibuerunt ,  pluresque  alias  literas  Episcoporum  graeco- 
rum.  Publice  fiterae  Graecorum  declarabant,  se  venisse  Lugdunum ,  ut 
obedientiam  praestarent  Summo  Pontifici,  et  ad  recognoscendum  Primatum 
successoris  b.  Petri,  necnon  (notate  verba)  ius  recipiendi  appellationes.  His 
similibusque  peractis,  in  sessione  habita  die  6.  lulii  unio  immediate  facta 
fuit.     Nam  Pontifex  ipse  incepit  cantum  hymni  Ambrosiani. 

„Quaero  igitur ,  fidei  formula,  sub  qua  ad  finem  perducta  fuit  uuio 
Graecorum  cum  Ecclesia  latina ,  formula  in  sessione  solemni  Concilii  Lug- 
dunensis  praelecta,  formula,  quae  erat  pars  maxima  Concilii  Lugdunensis, 
nam  ontnes  sciebant,  eam  a  Clemente  IV.  missam  esse  Constantinopolim,  ut 
esset  fundamentum  unionis,  nonne  dici  debet  formula  Concilii  Lugdunensis  ? 
Nonfuit  discussa.  Quid  interest?  EcclesiaRomana  fundamentum  fidei  ad  dis- 
cussionem  non  adraisit  nec  adraittere  poterat.  At  Episcopi  graeci,  qui  non 
intervenerunt  Concilio,  subscribere,  etiam  duobus  transactis  annis,  formu- 
lam  noluerunt.  Quid  ad  nos?  Ipsi  videre  debebant;  nam  de  eorum  ortho- 
doxia  agebatur.  Essetne  minus  generale  Conciliura  Lugdunense ,  quia  illi 
graeci  Episcopi  non  adhaeserunt?  Maneat  igitur  citatio  Concilii  Lugdu- 
nensis.  Quaravis  hic  laudandus  sit  quara  maxime  scopus  emendatoris,  qui 
est ,  ne  in  posterura  Ecclesiae  catholicae  aliquid  in  Concilio  oecuraenico 
minus  ad  historiae  leges  consonura  exprobretur;  attamen  hanc  emendatio- 
nera  deputatio  de  fide  admittere  non  potest." 

^  In  adnotatione  pristino  schemati  adiecta  (C.  V.  616  b  sqq.)  theologi 
afferunt  oppositam  doctrinam  Tamburinii  (Vera  idea  de  S.  Sede  P.  11.  c.  2. 
§§  15.  18,  19.),  cui  haec  addunt:  „E  quibus  raanifestura  est,  a  Tamburinio, 
cui  .  .  .  Gallicani  plane  consentiunt,  contendi,  fas  esse  ac  licere  a  iudiciis 

[6.]  Si  quis  itaque  dixerit,  E,omanum  Pontificem  habere  tantummodo 
officium  inspectionis  vel  directionis,   non  autem  plenam  et  supremam 


Romanorum  Pontificum  acl  oecumenicum  futurum  Concilium  tanquam  ad 
auctoritatem  Sede  Romana  superiorem  appellare,  huiusque  opinionis  suae 
hoc  afferri  fundamentum ,  quod  plenitudo  potestatis  non  sit  penes  Roma- 
uum  Pontificem,  sed  penes  Episcopos  in  unum  collectos,  quodque  Romanus 
Pontifex  sit  quidem  superior  Episcopis  singulis*seorsum ,  sed  non  omnibus 
una  et  simul.  Quum  igitur  fundamentum  hoc  pro  utraque  sua  parte  fuerit 
superius  damnatum,  reprobanda  iure  videbatur  sententia  circa  appellationes 
ad  Concilium,  quas  cum  detestationis  nota  confixit  in  Synodo  Mantuana  1459 
Pius  II.  Bulla  ,Execrabilis',  quae  iunovata  a  Sixto  IV.  et  lulio  11.  et  re- 
cepta  quoque  in  Bullam  coenae  art.  2.  ita  habet:  ,Execrabilis  et  pristinis 
temporibus  inauditus  tempestate  nostra  inolevit  abusus,  ut  a  Romano  Pon- 
tifice ,  lesu  Christi  vicario ,  cui  dictum  est  in  persona  beati  Petri :  Pasce 
oves  meas,  et:  Quodcunque  ligaveris  .  .  .  nonnulli  spiritu  rebellionis  im- 
buti,  non  sanioris  cupiditate  iudicii ,  sed  commissi  evasione  peccati,  ad  fu- 
turum  Concilium  provocare  praesumant.  .  .  Yolentes  igitur  hoc  pestiferum 
virus  a  Christi  Ecclesia  procul  pellere  et  ovium  nobis  commissarum  saluti 
consulere,  omnemque  materiam  scandali  ab  ovili  nostri  Salvatoris  arcere, 
de  venerabilium  fratrum  nostrorum  S.  R.  E.  Cardinalium  cunctorumque 
praelatorum  ac  divini  et  humani  iuris  interpretum  curiam  sequentium  con- 
silio  et  assensu  et  certa  [Nostra]  scientia  huiusraodi  provocationes  damna- 
mus  et  tanquam  erroneas  ac  detestabiles  reprobamus.'  Et  tamen  Fleury 
,Nouv.  opusc'  (Paris  1807)  disserens  de  libertatibus  Ecclesiae  gallicanae: 
,Nous  croyons',  inquit,  ,qu'il  est  permis  d'appeler  du  Pape  au  futur  Con- 
cile ,  nonobstant  les  Bulles  de  Pie  II.  et  de  lules  II.  qui  l'ont  defendu.' 
Ad  perniciosam  eiusmodi  appellationis  doctrinam,  quae  serpere  non  ces- 
savit,  exstinguendam  proscribitur  in  schemate  diserte  una  cum  fundamento, 
cui  innititur,  ipsa  sententia  dicentium,  ,licere  ab  iudiciis  Romanorum  Ponti- 
ficum  ad  futurum  generale  Concilium  tanquam  ad  auctoritatem  Romano 
Pontifice  superiorem  appellare' :  quibus  simul  vel  multo  etiam  magis  di- 
cenda  videtur  proscripta  appellatio  a  iudiciis  Romanorum  Pontificum  ad 
sententiam  Episcoporum  dispersorum.  Ceterum  in  reprobandis  appellationi- 
bus  praeiverat  Nicolaus  I.  ep.  ad  Michaelem  Imperatorem  ann.  865  scribens  : 
,Ista  igitur  privilegia  huius  sanctae  Ecclesiae  a  Christo  donata,  a  Synodis 
non  donata,  sed  iam  solummodo  celebrata  et  venerata';  tum  pergit :  ,Quo- 
niam,  cum  secundum  canones ,  ubi  est  maior  auctoritas,  iudicium  inferio- 
rum  sit  deferendum ,  ad  dissolvendum  scilicet  vel  ad  roborandum :  patet 
profecto  ,  Sedis  Apostolicae,  cuius  auctoritate  maior  non  est,  iudicium  a 
nemine  fore  retractandum  ,  neque  cuiquam  de  eius  liceat  iudicare  iudicio. 
Siquidem  ad  illam  de  qualibet  raundi  parte  canones  appellari  voluerunt; 
ab  illa  autem  nemo  sit  appellare  permissus.'  Hinc  Leo  IX.  Michaelem  Ce- 
rularium  et  Leonem  Acridanum  ep.  c,  11.  redarguens:  ,Praeiudicium',  in- 
quit,  ,faciendo  Summae  Sedi,  de  qua  nec  iudicium  licet  facere  cuiquam  ho- 
minum ,  anathema  accepistis  ab  universis  Patribus  omnium  venerabilium 
Conciliorum';  et  c.  32.:  ,Sicut  cardo  immobilis  permanens  ducit  et  reducit 
ostium ,    sic  Petrus  et  sui  successores  liberum  de  omni  Ecclesia  habent  iu- 

potestatem  iurisdictionis  in  universam  Ecclesiam,  non  solum  in  rebus, 
quae  ad  fidem  et  mores,  sed  etiam  in  iis,  quae  ad  disciplinam  et  re- 
gimen  1  Ecclesiae  per  totum  orbem  diffusae  pertinent;  aut  eum  habere 
tantum  potiores  partes,  non  vero  totam  plenitudinem  ^  huius  supremae 


dicium ,  cum  uemo  debeat  eorum  dimovere  statum,  quia  Summa  Sedes  a 
nemine  iudicatur.'  Sed  ex  his  constat  tum  contra  ,appellantium'  sententiam 
de  mente  ac  doctrina  antiqua  universalis  Ecclesiae,  tum  de  fundamento,  cui 
appellationis  condemnatio  innititur.  lam  vero  una  cum  appellatione  ad  fu- 
turum  Ooncilium  condemnatur  quoque  appellantium  ratio  contendentium, 
Concilium  generale  esse  auctoritatem  Sede  Romana  maiorera.  Nam  doc- 
trina  liaec  opponitur  pariter  allatis  superius  Romanorum  Pontificum  iu- 
diciis:  opponitur  virtute  generalium  Conciliorum  Lugdunensis  II.  et  Flo- 
rentini  definitionibus,  quibus  Romano  Pontifici  plenitudo  potestatis  in  uni- 
versara  Ecclesiam  asseritur;  et  opponitur  diserte  Bullae  ,Pastor  aeternus' 
Leonis  X.  in  Coneilio  generali  Lateranensi  V.  editae  14.  Cal.  lan.  1516, 
qua  damnatur  pragmatica  sanctio  Gallorum,  et  haec  habentur:  ,Soluin  Bo- 
manum  Pontificem  pro  tempore  exsistentem ,  tanquam  auctoritatem  super 
omnia  Concilia  habentem-,  tam  Conciliorum  indicendorum ,  transferendorum 
ac  dissolvendorum  plenum  ius  ac  potestatem  hahere,  nedum  ex  Sacrae  Scrip- 
turae  testimonio ,  dictis  sanctorum  Patrum  ac  aliorum  Romanorum  Ponti- 
ficum  etiam  praedecessorum  nostrorum  sacrorumque  canonum  decretis,  sed 
propria  etiam  eorundem  Conciliorum  confessione  manifeste  constat.'  Quare 
condemnationis  formula  iure  eomprehenditur  incisum  ,tanquam  acl  auctori- 
tatem  Eoniano  Pontifice  maiorem'.  Adiectum  in  alia  schematis  forma  erat: 
,vel,  quod  etiam  cletestahilius  est,  ad  ipsas  saeculares  pofestates  appellare' ;  quod 
tamen  omissum  fuit ,  eo  quod  eiusmodi  appellatio  locum  habere  amplius 
non  videatur.'' 

Aniraadversum  est  ab  uno  ex  Patribus ,  constitutiones  pontificias  pro- 
hibere  appellationes  ad  futurum  Concilium,  non  ad  Concilium  actu  congre- 
gatum  (Emend.  ete.  C.  V.  344 a).  Respondit  Tarvisinus  (Relatio  etc.  C.  V. 
36 Ib):  „Pontifices  .  .  .  condemnarunt  errorem  appellantiura  suorum  tem- 
porum,  qui  ad  futurum  Concilium  appellabant,  quia  actu  Concilium  oecu- 
menicum  non  erat  congregatum.  At  damnatio  erroris  huius  aequaliter 
feriebat  appellantes  ad  Concilium  etiam  actu  congregatum,  quia  ratio  fun- 
damentalis  erroris  appellantium  a  falsa  dependebat  sententia  de  superiori- 
tate  Concilii  supra  Papam." 

1  V.  supra  p.  224.  n.  1. 

^  Hoc  ineiso,  ut  ait  Episc.  Tarvisinus  in  relatione  (C.  V.  369  b),  dam- 
natur  error  eorum,  „qui  supremam  potestatem  Summi  Pontificis  non  esse 
plenam  in  sensu  proprio  asserunt  ac  proinde  involventes  falsam  sententiam 
verbis  ambiguis  eludunt  satis  perspicuam  definitionem  Concilii  Florentini, 
aientes ,  esse  quidem  in  Pontifice  Summo  plenitudinem  iurisdictionis ,  sed 
non  totam,  quia  Pontifex  habet  quidem  potiores  partes  iurisdictionis,  at 
non  omnes.  Quid,  quaero,  hoc  est,  quam  reapse  negare  plenitudinera  iuris- 
dictionis  Summi  Pontificis  definitam  a  Concilio  Florentino  ?  Quid  enim  sibi 
vult  haec  distinctio  ,  quasi  esse  posset  plenitudo,  quae  non  sit  tota?"  — 
Haec   non  tangunt  quaestionem ,    sitne   etiara   in  Concilio    oecumenico  tota 

potestatis ;  aut  hanc  eius  potestatera  non  esse  ordinariam  et  immedia- 
tam  *  sive  in  omnes  ac  singulas  ecclesias,  sive  in  omnes  et  singulos 
pastores  efc  fideles ;  anathema  sit. 

CAPUT  lY. 

De  Romani  Pontificis  infallibili  magisterio  ^. 

[1.]  Ipso  autem  Apostolico  primatu,  quem  Romanus  Pontifex  tam- 
quam  Petri  principis  Apostolorum  successor  in  universam  Ecclesiam  ob- 
tinet,  supremam  quoque  magisterii  potestatem  comprehendi^,  haec  Sancta 
Sedes   semper    tenuit ,    perpetuus  Ecclesiae   usus   comprobat,    ipsaque 


plenitudo  potestatis.  (Ibid.  C.  V.  370  a.  472  d.  Cf.  supra  p.  223  ^)  :N"eque 
his  deciditur  quaestio  de  fonte  iurisdictionis  Episcoporuni ,  „num  potestas 
iurisdictionis,  quae  est  in  Episcopis,  derivetur  imraediate  a  Deo,  an  imme- 
diate  a  Summo  Pontifice.  Illi  inter  catholicos  theologos ,  qui  potestatem 
iurisdictionis  immediate  a  Deo  derivari  asserunt,  eam  tamen  dicunt,  uti 
par  est ,  a  Deo  conferri  cum  vera  et  plena  dependentia  a  Summo  Ponti- 
fice".  (Relatio  etc.  C.  Y.  472 c.  Cf.  Relatio  etc.  C.  Y.  357 d.  359 a.  b.  —  De 
huius  incisi  historia  agitur  accurate  supra  cap,  II.  comment.  VI.  p.  157  sqq.) 

^  Y.  adnotationem  ad  schema  pristinum:  „Papam  mediate  tantutn  prae- 
esse  dominico  gregi",  ait  ZaUinger  Instit.  iur.  Eccles.  \.  1.  tit.  30.  §  508., 
„nec  posse  nisi  supplere  defectum  pastorum  inferiorum,  apertissimus  error 
est  ex  damnatis  haustus  auctoribus,  nempe  Marc.  Ant.  de  Domin.,  Richer,, 
Febron,,  Eybeh;  error  est  manifeste  repugnans  verbis  et  sententiis  Christi 
Primatum  instituentis  in  potestate  S,  Petro  concessa;  error  repugnans  tra- 
ditioni  et  usui  perpetuo;  repugnans  ConciKo  oecumenico  Lateransi  IV,  ,  ,  . 
,Nihil  in  verbis  Christi  distinguitur,  nihil  excipitur,  Petro  imperatum  est,' 
inquit  Bossuet.  Serm.  de  unit.  Eccles.,  ,ut  cuncta  gubernaret,  et  pasceret 
omnes,  agnos  et  oves,  filios  et  matres,  et  ipsos  quoque  pastores,  [pastores,] 
inquam,  si  popuK  respiciantur ,  oves,  si  Petro  conferantur.'  .  .  .  Quaero, 
quid  Episcopi  prius,  quid  immediatius ,  quid  propius  acceperint."  (C,  Y. 
635  c  sq.  —  Y.  ibid.  decreta  pontificia,  quibus  sententia  canone  reiecta  iam 
antea  proscribebatur.) 

2  In  schemate  Patribus  proposito  inscriptio  fuerat:  „De  Romani  Pon- 
tificis  infallibilitate",  qui  titulus  multis  Patribus  minus  placuit.  (Emenda- 
tiones  etc.  C.  Y.  372  c  sqq.)  —  Itaque  mutatus  est,  „quod",  ut  ait  Brixi- 
nensis  Episc,  „inscriptio  De  Romani  Pontifids  infallihiUtate  versa  in  alias 
hnguas  nonnunquam  sensum  non  genuinum  exhiberet;  sic  v,  g,  in  lingua 
germanica  facile  haec  vox  posset  confundi  cum  impeceabilitate",  (Rela- 
tio  etc,     C.  Y.  406  c.) 

^  Proposita  erat  mutatio  huius  sententiae,  ne,  si  iufallibilitas  Summi 
Pontificis  ex  eius  Primatu  probaretur ,  circulus  adesse  videretur.  (Emen- 
dationes  etc.  C.  Y.  374  d.)  Id  reprobat  deputationis  rehator:  ^Nam  nos 
deducimus",  inquit,  „ex  Primatu  supremam  potestatem  docendi,  tanquam 
speciem  a  suo  genere,  et  ex  suprema  potestate  docendi,  respectu  habito  ad 
finem  ilhus,  qui  est  conservatio  unitatis  in  fide,  et  ad  promissiones  Christi, 
deducimus  infanibiHtatem."     (C.  Y.  409  a,) 

oecumenica  Concilia,  ea  imprimis,  in-  quibus  Oriens  cum  Occidente  in 
fidei  charitatisque  unionem  conveniebat,  declaraverunt  ^  Patres  enim 
Concilii  Constantinopolitani  quarti  ^,  maiorum  vestigiis  inhaerentes, 
hanc  solemnem  ediderunt  professionem :  Prima  salus  est,  rectae  fidei 
regulam  custodire.  Et  quia  non  potest  Domini  nostri  lesu  Christi 
praetermitti  sententia  dicentis:  Tu  es  Petrus,  et  super  hanc  petram 
aedificabo  Ecclesiam  meam^,  haec,  quae  dicta  sunt,  rerum  probantur 
effectibus,  quia  in  Sede  ApostoHca  immaculata  est  semper  catholica 
reservata  religio,  et  sancta  celebrata  doctrina.  Ab  huius  ergo  fide  et 
doctrina  separari  minime  cupientes,  speramus,  ut  in  una  communione, 
quam  Sedes  Apostolica  praedicat,  esse  mereamur,  in  qua  est  integra 
et  vera  Christianae  religionis  soliditas  a).  Approbante  vero  Lugdu- 
nensi  Concilio  secundo  *,  Graeci  professi  sunt :  Sanctam  Romanam  Ec- 
clesiam  summum  et  plenum  primatum  et  principatum  super  univer- 
sam  Ecclesiam  catholicam  obtinere,  quem  se  ab  ipso  Domino  in  beato 
Petro  Apostolorum  principe  sive  vertice,  cuius  Romanus  Pontifex  est 
successor,  cum  potestatis  plenitudine  recepisse  veraciter  et  humiliter 
recognoscit;  et  sicut  prae  caeteris^  tenetur  fidei  veritatem  defendere, 
sic  et,  si  quae  de  fide  subortae  fuerint  quaestiones,  suo  debent  iudicio 
definiri.  Florentinum  denique  Concilium  definivit:  Pontificem  Roma- 
num,  verum  Christi  Yicarium,  totiusque  Ecclesiae  caput  et  omnium 
Christianorum  patrem  ac  doctorem  existere;  et  ipsi  in  beato  Petro 
pascendi ,  regendi  ac  gubernandi  universalem  Ecclesiam  a  Domino 
nostro  lesu  Christo  plenam  potestatem  traditam  esse  ^. 

[2.]  Huic  pastorali  muneri  ut  satisfacerent  ^,  Praedecessores  Nostri 
indefessam  semper  operam  dederunt,  ut  salutaris  Christi  doctrina  apud 


a)  Ex  formula  S.  Hormisdae  Papae,  prout  ab  Hadriano  II.  Patribus 
Concilii  Oecumemci  YIII. ,  Constantinopolitani  lY. ,  proposita  et  ab  iisdem 
subscripta  est.     [Hard.  C.  C.  Y,  773  sq.] 

*  De  tribus  hisce  ConciUorum  testimoniis  v.  supra  cap.  II.  comment.  YII. 
p.  165  sqq.  Utrum  de  solo  Primatu  an  etiam  de  infalUbilitate  Romaui 
Pontificis  agant,  v.  ibid.  p.  171  sq.  Utrum  de  infallibilitate  Romanae  Ec- 
elesiae  an  Romani  Pontificis,  v.  ibid.  p.  172. 

^  De  ratione,  quae  inter  Hormisdae  formulam  et  Hadriani  II.  in  Cou- 
cilio  Constantinopolitano  lY.  oblatam  intercedat  et  cui  tribuenda  sit  for- 
mula,  V.  ibid.  p.  166  sq.     De  eius  sensu  v.  ibid.  p.  169  sq.  173. 

^  De  sensu  liuius  loci  cf.  ibid.  p.  169  sq.  Cf.  supra  cap.  II.  com- 
ment.  II.  p.  131.  133  sqq. 

*  Num  formula  haec  a  Concilio  fuerit  approbata,  v.  supra  cap.  II.  com- 
ment.  VII.  p.  168  sq.  173  sq.  "  Cf.  ibid.  p.  172. 

^  Num  haec  valeant  ad  doctrinara  infallibilitatis  probandara ,  v.  ibid. 
p.   174  sq. 

'  De  his  tribus  paragraphis  postea  ex  voto  Patrum  additis  v.  supra 
cap.  I.  Historia  etc.  p.  120. 

omnes  terrae  populos  propagaretur,  parique  cura  vigilarunt,  ut,  ubi 
recepta  esset,  sincera  et  pura  conservaretur.  Quocirca  totius  orbis 
Antistites  nunc  singuli,  nunc  in  Synodis  congregati,  longam  ecclesia- 
rum  consuetudinem  et  antiquae  regulae  formam  sequentes ,  ea  prae- 
sertim  pericula,  quae  in  negotiis  fidei  emergebant,  ad  hanc  Sedem 
Apostolicam  retulerunt,  ut  ibi  potissimum  resarcirentur  damua  fidei, 
ubi  fides  non  potest  sentire  defectuma).  Romani  autem  Pontifices, 
prout  temporum  et  rerum  conditio  suadebat ,  nunc  convocatis  oecu- 
menicis  Conciliis  aut  explorata  Ecclesiae  per  orbem  dispersae  sen- 
tentia,  nunc  per  Synodos  particulares,  nunc  aliis,  quae  divina  suppe- 
ditabat  providentia ,  adhibitis  auxiliis,  ea  tenenda  definiverunt ,  quae 
sacris  Scripturis  et  apostolicis  Traditionibus  consentanea  Deo  adiutore 
cognoverant,  Neque  enim  Petri  successoribus  Spiritus  Sanctus  pro- 
missus  est,  ut  eo  revelante  novam  doctrinam  patefacerent,  sed  ut  eo 
assistente  traditam  per  Apostolos  revelationem  seu  fidei  depositum 
sancte  custodirent  et  fideliter  exponerent.  Quorum  quidem  apostoli- 
cam  doctrinam  omnes  venerabiles  Patres  amplexi  et  sancti  Doctores 
orthodoxi  venerati  atque  secuti  sunt;  plenissime  scientes,  hanc  sancti 
Petri  Sedem  ab  omni  semper  errore  illibatam  permanere,  secundum 
Domini  Salvatoris  nostri  divinam  pollicitationem  discipulorum  suorum 
principi  factam :  Ego  rogavi  pro  te,  ut  non  deficiat  fides  tua,  et  tu 
aliquando  conversus  confirma  fratres  tuos  ^. 

[3.]  Hoc  igitur  veritatis  et  fidei  numquam  deficientis  cliarisma  Petro 
eiusque  in  hac  Cathedra  successoribus  divinitus  collatum  est,  ut  ex- 
celso  suo  munere  in  omnium  salutem  fungerentur,  ut  universus  Christi 
grex  per  eos  ab  erroris  venenosa  esca  aversus,  coelestis  doctrinae 
pabulo  nutriretur,  ut  sublata  schismatis  occasione  Ecclesia  tota  una 
conservaretur ,  atque  suo  fundamento  innixa  firma  adversus  inferi 
portas  consisteret. 

[4.]  Atvero  cum  hac  ipsa  aetate,  qua  salutifera  Apostolici  muneris 
efficacia  vel  maxime  requiritur,  non  pauci  inveniantur,  qui  illius  auc- 
toritati  obtrectant;  necessarium  omnino  esse  censemus,  praerogativam, 
quam  unigenitus  Dei  Filius  cum  summo  pastorali  officio  coniungere 
dignatus  est,  solemniter  asserere. 


a)  Cf.  S.  Bern.  Epist.  CXC.     [Migne  P.  L.  CLXXXII,  1053.] 

1  De  loci  sensu  v.  supra  cap.  II.  comment.  VII.  p.  170  sq.  Cf.  Eelatio  etc. 
C.  Y.  278  d  sq.  —  Poscebat  unus  ex  Patribus,  ut  loco  evaugelio  Lucae 
desumpto  adderentur  haec:  „Quae  verba  iuxta  universalem  et  perpetuam 
Ecclesiae  traditionem  intelligenda  sunt  de  infallibili  magisterio  Petri  et  eius 
successorum."  (Emendationes  etc.  C.  V.  376  a.)  Respondet  Episc.  Brixi- 
nensis:  „IIuiusmodi  authentica  declaratio  nou  potuit  intendi,  et  si  intenta 
fuisset,  utique  etiam  disceptatio  hac  de  re  in  Concilio  agenda  fuisset." 
(Relatio  etc.     C.  Y.  410  c.) 

[5,]  Itaque  ^  Nos  traditioni  a  fidei  Christianae  exordio  perceptae 
fideliter  inhaerendo,  ad  Dei  Salvatoris  nostri  gloriam,  religionis  Catho- 
licae  exaltationera  et  Christianorum  populorum  salutem,  sacro  appro- 
bante  Concilio,  docemus  et  divinitus  revelatum  dogma  esse  definimus: 
Romanum  Pontificem^,  cum  ex  Cathedra  loquitur^,  id  est,  cum  om- 
nium  Christianorum  Pastoris  et  Doctoris  munere  fungens,  pro  suprema 
sua  Apostolica  auctoritate  ^  doctrinam  de  fide  vel  moribus  ab  universa 

*  „In  ista  definitione  agitur  1.  de  subiecto  infallibilitatis  .  .  .;  2.  con- 
tinetur  actus  seu  qualitas  et  conditio  actus  infallibilis  pontificiae  defini- 
tionis  ...  3.  .  .  .  Principium  seu  causa  efficax  infallibilitatis  est  tutela 
Christi  et  assistentia  Spiritus  Sancti.  4.  Continetur  .  .  .  obiectum  infalli- 
bibtatis."     (Relatio  etc.     C.  V.  414 b  sqq.) 

^  Haec  Summi  Pontificis  infallibilitas  dici  potest  personalis,  quatenus 
Petro  et  eius  successoribus  directe  et  immediate  promissa  est,  porro,  qua- 
tenus  Pontifici,  non  Eomanae  Ecclesiae,  et  sedenti,  non  sedi  competit.  Vi- 
tatur  autem  baec  vox,  ne  infallibilitas  videatur  personae  privatae  Pontifieis 
tribui.  (V.  supra  comment.  VIII.  p.  175  sqq.)  —  Separata  dici  potest, 
quatenus  in  speciali  promissione  Cbristi  fundatur,  non  quasi  papam  ab  Ec- 
clesia  separet.  (Ibid.  p.  180  sq.)  —  Ahsolida  dici  nequit,  neque  tamen 
ad  certam  definitionis  formam  servandara  Summus  Pontifex  tenetur  (ibid. 
p.  181  sqq.)  neque  ad  testimonium  et  consilium  Episcoporum  ante  defini- 
tionem  exquirendum.     (Ibid.) 

^  Postulantibus  Patribus  addita  est  baec  formula,  utpote  in  scbola 
recepta.   (Emend.  etc.    C.  V.  376  b  sqq.  —  Relatio  etc.   C.  V.  411a.  414  b.) 

^*  Requiritur,  ut  Summus  Pontifex  non  solum  tanquam  supremus  om- 
nium  Cbristianorum  pastor  et  doctor  agat,  sed  etiam ,  ut  suprema  summi 
pastoris  auctoritate  plena  utatur  et  rem  ita  definitive  et  ultimo  definiat,  ut 
hanc  nunquam  iam  in  dubium  vocare  liceat.  Ut  igitur  cognoscatur ,  num 
adsit  vera  infallibilis  definitio,  videndum  est,  „utrum  decretum  Romani  Pon- 
tificis  ita  conceptum  sit,  ut  appareat,  a  Romano  Pontifice  factam  esse 
verara  ac  propriam  definitionem,  seu  peremptorimn  latam  sententlam,  non 
vero  oeconomicam  tantum  aliquam  responsionem  vel  dispositionem".  (Re- 
latio  de  observationibus  etc.  C.  V.  288  c.)  „Non  sufficit  quivis  modus 
proponendi  doctrinam ,  etiam  dum  Pontifex  fungitur  munere  supremi  pa- 
storis  et  doctoris,  sed  requiritur  intentio  manifestata  definiendi  doctrinam, 
seu  fiuctuationi  fi,nem  imponendi  circa  doctrinara  quandam  seu  rem  definien- 
dam,  dando  definitivam  sententiam  et  doctrinam  illam  proponendo  tenendam 
ab  Ecclesia  universali."  (Relatio  de  emendationibus  etc.  C.  V.  414  c.  Cf. 
ibid.  399  b.  d.  401  a.)  —  Posset  abquando  Summus  Pontifex  velle,  ex  duabus 
doctrinis  contradictoriis  alteram  relinqui,  alteram  tutiorem  tradi,  ita  tamen, 
ut  non  decideret  sententia  ultimo  definitiva,  utra  vera  esset  atque  ser- 
vanda.  Quod  si  accidat ,  non  exstat  infallibilis  defiuitio.  Animadversum 
est,  constare  non  posse,  y,qitando  Romanus  Pontifex  supremi  doctoris  mu- 
nere  fungens  pro  auctoritate  definiat".  Sed  „bumanae  linguae  non  desunt 
necessaria  et  apta  signa  ad  exprimendam  supremi  doctoris  et  apostolici 
muneris  functionem.  .  .  Ceterum  si  quando  dubitaretur,  utrum  documentum 
aliquod  pontificium  sit  rea-pse  aVonti&ce  fiungente  apostolico  suo  munere  editum, 

Ecclesia  tenendam  definit  *,  per  assistentiam  ^  divinam ,  ipsi  in  beato 
Petro  promissam,  ea^  infallibilitate  poUere,  qua  divinus  Redemptor 
Ecclesiam  suam  in  definienda  doctrina  de  fide  vel  moribus  instructam 
esse  voluit;  ideoque  eiusmodi  Romani  Pontificis  definitiones  ex  sese, 
non  autem  ex  consensu  Ecclesiae  "^  irreforraabiles  esse. 

[6.]  Si  quis  autem  huic  Nostrae  definitioni  contradicere,  quod  Deus 
avertat,  praesumpserit ;   anathema  sit. 

Datum  Romae  in  publica  Sessione  in  Vaticana  Basilica  solemniter 
celebrata  anno  Incarnationis  Dominicae  millesimo  octingentesimo  septua- 
gesimo,  die  decima  octava  lulii. 

Pontificatus  Nostri  anno  vigesimo  quinto. 

Ita  est. 

losephus, 

Episcopus  S.  Hippolijti, 
Secreiarius  Concilii   Vaticani. 


profecto  non  maior  esset  difficultas  ac  nascitur,  si  quando  dubitatur,  Con- 
cilium  aliquod  fuerit  necne  vere  legitimum  et  oecumenicum,  vel  quidnam  in 
Concilio  revera  ut  fidei  dogma  definitum,  quidve  tantum  ad  doctrinae  explica- 
tionera  vel  probationem  adiectum  fuerit".    (Relatio  de  observ.   C.  V.  285  b.) 

^  Non  tamen  necesse  est,  ut  antecesserit  quaestio,  cui  Summus  Pontifex 
finem  imponat,  „sed  vox  definit  significat,  quod  Papa  suam  sententiam  circa 
doctrinam ,  quae  est  de  rebus  fidei  et  morum ,  directe  et  terminative  pro- 
ferat".    (Relatio  etc.   C.  Y.  474  d  sq.    Cf.  Exceptiones  etc.    C.  V.  455  sqq.) 

^  jSTon  per  inspirationem  vel  revelationem.  (V.  alteram  paragraphum 
huius  capitis.  Cf.  pristinum  schema  de  Ecclesia  C.  Y.  570 b.)  —  „Hinc  Papa 
pro  officio  suo  et  rei  gravitate  tenetur  media  apta  adhibere  ad  veritatem  rite 
indagandara  et  apte  enuntiandam;  et  eiusmodi  media  sunt  Concilia  vel  etiara 
consiliaEpiscoporum,  Cardinalium,  theologorum  etc.  Haec  media  pro  diversi- 
tate  rerura  utique  sunt  diversa,  et  pie  debemus  credere,  quod  in  divina  assi- 
stentia  Petro  et  successoribus  eius  a  Christo  Domino  facta  simul  etiam  con- 
tineatur  promissio  mediorum,  quae  necessaria  aptaque  sunt  ad  affirmandum 
infaUibile  Pontificis  iudicium."  (Relatio  etc.  C.  Y.  400 b.  Cf.  Relatio  etc. 
C.  Y.  286  b.  c.)  Ligatur  Sumrai  Pontificis  conscientia  officio  recte  in  rera 
inquirendi  ac  mediis  oblatis  recte  utendi.  „Sed  ideo  nihil  timendum,  ac  si 
per  malam  fidem  et  negligentiam  Pontificis  universafis  Ecclesia  in  errorem 
circa  fidem  induci  posset.  Nam  tutela  Christi  et  assistentia  divina  Petri  suc- 
cessoribus  promissa  est  causa  ita  efficax,  ut  iudicium  Summi  Pontificis,  si 
esset  erroneum  et  Ecclesiae  destructivum,  impediretur;  aut,  si  reapse  Ponti- 
fex  ad  definitionem  deveniat,  illa  infalUbiliter  vera  exsistat."  (Ibid.  C.  Y. 
401  b.  c.    Cf.  Relationera  de  observationibus  Patrum  C.  Y.  285  d  sq.) 

^  Non  indicatur,  unum  esse  suhiectnm  infallibilitatis  in  Ecclesia  (cf. 
comment.  YIII.  p,  188  sqq.),  sed  idera  esse  obiection  infallibilitatis  pontificiae 
atque  Ecclesiae.     (Y.  comment.  IX.  p.  207.) 

"*  Cf.  supra  cap.  I.  Historia  etc.  p.   122  sq. 

jLcta  Congregationwn  gener.,  cuius  mo- 

menti  sint  ad  Constit.  explicandas  9. 
Acta  s.  Sedis  v.  Pontificis  Romani. 
Alematnj,  los.  Sadoc,  Archiep.  S.  Fran- 

cisci,  unus  e  deput.  fidei  2. 
Alexander  Nat.  de  ordinaria  potestate 

Papae  in  totam  Ecclesiam  221 '^ 
Anathemata ,   sintne   a  Concilio  usur- 

panda  13  sq.  18.  74. 
Andries,  I.  B.,    de  ambitu  doctrinae, 

circa  quam  infall.  Eccl.  magisterium 

versatur  91  ^.  191  sq.  208  sq. 
Angelis   (de),   Card.,   primus   Praeses 

Congr.   gen.    propositionem   infalli- 

bilitatis  pontif.  differendam    censet 

107.  110. 
Anglicanorum  quorundam  doctrina  de 

variis  Ecclesiae   partibus   in  unam 

veram  coalescentibus  31  ^ 
Antoninus  S.  Formula  definitionis  in- 

fallibilitatis  pont. ,    quae   dicebatur 

Antoniniana  182.  188. 
Aristoteles,  num  cognoverit  Deum,  ut 

principium  et  finem  omniura  rerum 

43,  44  sqq. 
Atheismus  nostra   aetate   vulgatus  72 

—  condemnatur  v.  Deus. 
Avanzo  (d'),  Barthol.,  Episc.  Calvens. 

et  Theanens.,  unus  e  deput.  fidei  2 

—  confert  studium  ad  schema  de 
Romano  Pont.  formandum  109  — 
refert  de  emendationibus  in  duo 
priora  cap.  Constit.  de  Eccl.  pro- 
positis  113  sqq.  116.  130  sqq.  219  ^ 

—  de  exceptionibus  in  prooem,  et 
duo  priora  c.  123. 147  sqq.  21 1  ^.  213  K 

JBaltimorensis  v.  Spalding. 

Bautainius  de  exsistentia  Dei  natura- 
liter  cognoscenda36  ^  Propositio  ab 
eo  (8.  Sept.  1848)  subscripta  40  K  83  \ 

Bellarminus  de  loco  Luc.  22,  32 :  „Ego 
rogavi  pro  te  etc."  170  sq.  —  de  mo- 


rali  necessitate  Conciliorum  oecum. 

177  sq.  —  de  quaestione,  num  Papa, 
persona  privata,  se  haeresi  addicere 
possit  187. 

Bilio,  Card. ,  praeses  deput.  fidei  2. 
Quaestionem  de  infall.  pontif.  dif- 
ferre  studet  107.  109  —  incisum  ca- 
nonis  tertii  Const  de  Eccl.  de  ple- 
nitudine  supremaepotestatis  Prima- 
tus  retineri  vult  158.  160  —  caput 
de  infallib.  pontif.  ipse  composuit 
193  —  postea  mutat  193.  Dispu- 
tationes  inde  de  exhibendo  obiecto 
infallibilitatis  ortae    193  sqq. 

Bonnettius  propositionem  traditiona- 
lisrao    adversantem   subscribit  40  ^. 

Bostrensis  v.  Steins. 

Brixlnensis  v.  Gasser. 

Calvensis  v.  Avanzo. 

Cnnon ,  quid  primo  significet  et  quid 
olim  significaverit  52  —  librorum 
sacrorura,  qui  sit  47.  80.  Cauoni- 
cus  liber,  quid  sit  et  quoraodo  dif- 
ferat  ab  inspirato  51  sqq.  81. 

Canones  conciliares,  nura  condendi 
13  sq.  18.  74  —  num  primo  capiti  Con- 
stitutionis  de  fide  adiiciendi  14.  96. 

Ca/pita  Constitutionmn ,  num  eatenus 
tantum  definitiones  contineant,  qua- 
tenus  subiectis  canonibus  respon- 
deant  74. 

Cardoni,  los. ,  Archiep.  Edessenus, 
unus  e  deput.  fidei  2. 

Casseliensis  v.  Leahy. 

Chrisman  de  obiecto  infallibilitatis 
Ecclesiae  197. 

Christi  nomen,  quid  significet  133  sq. 

Commissiones  theologorum  ad  paranda 
schemata  rerum  proponendarum  1. 

Concilia  oecumenica  non  sunt  super- 
vacanea,  si  Papa  infallibilis  est  177. 

178  sq.  —  et   manent   libera   179. 

Eoriim  infallibilitas,  num  derivetur 
a  Summo  Pontifice  165.  185.  188  sqq. 
In  iis  Episcopi  sunt  yeri  iudices 
178.  cf.  73'.  Formulae  huc  spec- 
tautes  a  Vaticauo  Concilio  usur- 
patae  73.  213. 

Condusio  Constitutionis  de  fide  v.  Mo- 
nita  Const.  de  fide  addita. 

Conclitiones  suffragio  acliectae  v.  Emen- 
dationes. 

Congregatio  generalis  Concilii  Vat., 
quid  sit  1 ,  quomodo  res  ei  pro- 
positae  2  sq.  —  in  ea  discussae  3. 
Quomodo    suffragia   lata  3  sqq. 

Congregatio  Patrum,  cuius  est,  res 
proponendas  exaniinare  3,  Eius 
praeses  Card.  Patrizi  106.  Appro- 
bat  postulata  proponendi  quaestio- 
uem  infallibilitatis  107. 

Constantinopolitanilll.  Concilii  ad  epi- 
stolam  Agathonis  Papae  ratio  179. 

ConstantinojKjIifanilV.  testimonium  de 
infallibilitate  S.  Pontiticis  165  sqq. 
231  —  quomodo  differat  a  formula 
Hormisdae  166  sq.  —  a  quo  scrip- 
tum  sit  167  —  a  quo  subscriptum  168 
—  num  in  cap,  de  infallibilitate 
addendo  fuerit  truncatum  168  — 
num  vere  enuntiet  infallibilitatem 
Pontificis  169.  173. 

Constitutio  cle  ficle  70  sqq.  —  unde  de- 
rivetur  11.  15.  Eius  enarratur  hi- 
storia  15  sqq.  Est  prior  pars  sche- 
matis  reformati  de  doctrina  cath. 
11.  15.  V.  Schema  etc.  Discutitur 
a  deputatis  16  —  proponitur  Con- 
gregationi  generali  17  sqq.  Discussio 
generah's  19  —  specialis  prooemii 
19  sq.  —  capitis  primi  eiusque  ca- 
nonum  21.  29  sqq.  —  secundi  eiusque 
canonum  21  sq.  —  tertii  eiusque 
canonum  22  sqq.  —  quarti  eiusque 
canonum  24  —  monitorum  in  fine 
additorum  24  sqq.  Tota  Constitutio 
suff^ragiis  subiicitur  27.  Agitur  de 
exceptionibus  propositis27sq.  Con- 
stitutio  approbatur  et  confirmatur 
in  Sessione  publica  tertia  29. 

Gonstitutio  xnnma  cle  Ecclesia  210  sqq. 
Eius  historia  103  sqq.  Caput  de 
infallibilitate  additum  v.  Infallibili- 
tas  S.Pontificis.  Constitutio  deEom. 
Pontif.  (ex  cap.  undecimo  et  cap. 
addito)  deputationi  proponitur  et 
discutitur  1 10  sqq.  nomen  accipit  pri- 
mae  de  Eccl.  110  —  reformata  cum 


relatione  traditur  Patribus  112.  Cur 
de  ea  statim  agendum  sit  107  sq. 
112.  113.  Rationes  oppositae  113. 
Refutantur  113  sqq.  Relatio  de 
Const.  in  Congr.  gener.  habita  aRmo 
Pie  112  sq.  Discussio  generalis  113, 
quomodo  conclusa  113  —  specialis 
prooemii  115.  cf.  126  sqq.  —  capitis 
primi  et  secundi  115  sq.  —  tertii 
et  trium  canonum  priorum  116  — 
incisi  canonis  tertii  116 ,  de  quo 
disseritur  157  sqq.  Discussio  defini- 
tionis  Plorentini  de  Primatu  117.  cf. 
150  sqq.  -  vocis  episcopalis  potesta- 
tis  S.  Pontificis  117  cf.  154  sqq.  — 
quarti  capitis  119.  200 sqq.  —  canonis 
121  sq.  Ultima  discussio  totius  Con- 
stitutionis  et  suff^ragia  122  sq.  206. 
Aliqui  petunt  a  Summo  Pontifice, 
ut  tria  mutari  iubeat  123.  164. 
Rmus  Dupanloup,  ut  approbationem 
Constitutionis  diff^erat  123.  Multi 
Patres  discedendi  venia  generaliter 
concessa  ante  habitam  Sessionem  IV. 
Romam  relinquunt  124,  Eorum  epi- 
stolae  ad  S.  Pontificem  vel  Praesides 
Concilii  datae  124.  Constitutio  in 
Sess.  solemni  quarta  approbatur  et 
confirmatur  124.  —  Praeterea  v. 
Infallibilitas  S.  Pontificis. 

Corpus  hmnanum.  Num  in  quaestione 
de  immediata  vel  mediata  eius  per 
Deum  creatione  Patrum  Scripturae 
explicatio  norma  interpretationis  ha- 
benda  sit  60. 

Creationis  proprie  dictae  possibilitas, 
num  sola  ratione  cognosci  possit  et 
a  Vaticano  cognosci  posse  dicatur 
42  sqq. 

Criteria  revelationis  v.  Revelatio. 

Cugini,  Pranc.  Aem.,  Archiep.  Muti- 
nens.,  unus  e  deput.  fidei  2. 

Cullen,  Card. ,  Archiep.  Dublinens., 
formulam  definitionis  infallibilitatis 
pontif.  proponit  201.  202  sq. 

Darhoy,  Georg. ,  Archiep.  Parisiens. 
Eius  epistola  ad  Pium  IX.  ante 
Sess.  IV.  123.  164.  188. 

Dechamps,  Victor,  Archiep.  Mechli- 
niens.,  unus  e  deput.  fidei  2  —  ad 
reforniandum  scheraa  de  doctr.  cath. 
electus  15  —  petit,  ut  infaUib.  pon- 
tif.  definiatur  105  sq.  Eius  opinio 
de  obiecto  infallibilitatis  exhibendo 
195.  200. 


Conclusio  Const.  de  flde  —  Episcopi. 

Dejncfationes  quatuor  Patrum ,  quid 
sint  1  —  ad  quid  institutae  1  — 
quoraodo  constitutae  1.  Quid  iis 
agendum  3  sq.  G.  Deputationis  de 
fide  membra  2  —  relationes  scripto 
traditae  4.  9  —  in  Congr.  gen.  ha- 
bitae  6.  10.    V.  Relationes. 

Deiis.  Definitur,  Deum  ununi,  a  mundo 
distinctum ,  infinitum  exsistere  74. 
96.  Eum  libere  ad  suam  gloriam 
omnia,  quae  praeter  ipsum  sunt, 
creasse  76.  97  —  aique  providum 
gubernare  76.  Eius  scientiara  ad 
orania  pertingere,  etiam  ad  futura 
libera  76.  Num  definiatur,  eum 
orania  eodera  tempore  creasse  7.5  sq. 
Definitur,  eum  certo  cognosci  posse 
naturali  rationis  lumine  33  sqq.  77. 
97  —  etiam  in  statu  naturae  lap- ' 
sae  33  —  sine  supernaturali  re- 1 
velatione  seu  alio  adiuraento  super- 
nat.  33  sq.  Nura  excludatur  ne- 
cessitas  institutionis  36  sq.  —  in- 
tuitionis  Dei  38  sq.  —  ideae  innatae 
s.  alius  naturalis  adiumenti  sive 
subiectivi  sive  obiectivi  39  sqq.  Num 
definiatur ,  Deum  naturaliter  co- 
gnosci  posse  creatorem  stricto  huius 
vocis  sensu  42  sqq.  V.  Creatio.  Tra- 
ditionalisraus.     Ontologismus. 

Dias  Larangeira,  Sebast.,  Episc.  S.  Petri 
Fluminis  Grrandensis  Australis,  unus 
e  deput.  fidei  2. 

Diluviiim.  Nura  in  quaestione  de  eius 
universalitate  Patrum  Scripturae  ex- 
plicatio  norma  habenda  sit  60. 

Discedendi  venia  d.  16.  lulii  1870  ge- 
neraliter  concessa  124. 

Discussio  rerum  in  Congr.  gen.  3  sqq. 

Dof/matum  sensus ,  num  progressu 
scientiae  mutetur  94.  100.  Qualis 
progressus  in  dogmatum  intelli- 
gentia  admittendus  ibid.  Cf.  Ec- 
clesia. 

Dominis  (de) ,  M,  A.  Eius  error  de 
Primatu  notatus  a  facultate  Pari- 
siensi  218«.  Cf.  230*. 

Dupanloup ,  Ant.  Felix,  Episc.  Aure- 
lianens.  Eius  epistola  ad  Summura 
Pontificera  ante  Sess.  lY.  123. 

JEcclesia  veritatura  revelatarum  custos 
atque  magistra  et  ipsa  raotivum  cre- 
dibilitatis  87.  Gratiae  auxilio  catho- 
lici ,  ut  in  catholica  fide  perseve- 
rent,  iuvantur  88.   Eorura  conditio 


diversa  ab  aliorum ,    nec   iusta    iis 

'  causa  esse  potest  mutandi  fidem  seu 
de  ea  dubitandi  61  sqq.  88.  99. 
Num  a  Concilio  definiatur,  hominis 
catholici  defectionem  semper  for- 
male  peccatura  esse  61  sqq.  Ra- 
tiones  id  asserendi  62.  66  sqq.  Sed 
negandum  est  62  sqq.  Doctrina 
Hermesii  62  sq.  —  sirailis  aliorum 
63  sq.  —  Vigilii  66  —  reiicitur  a 
Conc.  64  sqq.  Ecclesia  proscribere 
potest  ac  debet  falsi  nominis  scien- 
tiam  fidei  contrariam  91.  93  ^  100, 
etiamsi  fidei  non  formaliter,  ut  hae- 
retica,  opponitur,  quod  tamen  in 
Const.  de  fide  non  definitur  91.  Mo- 
nitum  vitandi  errores  ab  Ecclesia 
proscriptos ,  etiamsi  haereses  non 
sunt  101.  Ecclesia  artiura  et  disci- 
plinarura  culturam  magni  aestimat 
et  fovet  93.  Dogmatum  ab  Eccl.  pro- 
positorum  sensus progressu  scientiae 
non  rautatur  94.  100,  Verus  et  fal- 
sus  in  dogmatis  intelligentia  pro- 
gressus  ibid.  Ecclesia  non  in  solis 
veritatibus  revelatis  proponendis  in- 
fallibilis  est,  sed  etiam  in  aliis  cum 
his  connexis  190.  193.  197.  204  sqq. 
207  sq.  Eius  docendi  potestas  ad 
iurisdictionem  spectat  218  ^.  Odium, 
quo  portae  inferi  Ecclesiam  aggre- 
diuntur  112  sq.  Quorundara,  prae- 
sertim  Anglicanorum  opinio,  Eccle- 
siara  constare  compluribus  Eccl. 
particularibus  inter  se  independenti- 
bus  31  ^  Praet.  v.  Episcopi.  Pri- 
matus. 

E^nendationes  (obiectiones,  animadver- 
siones)  a  Patribus  factae,  quid  sint 
3  sq.  —  quid  valeant  ad  Constitu- 
tiones  explicandas  9  —  si  in  suf- 
■  fragiis  de  tota  Constit.  ferendis  pro- 
ponuntur,  vocantur  etiam  excep- 
tiones  s.  conditiones  suflfragio  ad- 
iectae  6.  27.  122. 

Episcopalis  potesias ,  quid  sit  117. 
154  sqq.     V.  Primatus. 

Episcopi  sunt  institutionis  divinae  et 
ad  essentialem  Ecclesiae  constitu- 
tionera  pertinent  132  sq.  Utrum  a 
Papa  an  immediate  a  Christo  acci- 
piant  iurisdictionem,  nou  tangitur 
a  Concilio  Vaticano  194  sq.  229^. 
Sunt  veri  iudices  fidei  178,  cf.  73  K 
Episcopalis  S.  Pontificis  potestas 
eorum   potestati   non    officit    117'. 

224  sq.  Singuli  et  simul  omnes 
S.  Poiitifici  subiecti  sunt  222  sq. 
Utrum  solus  S.  Pontifex  an  etiam 
omnium  Episcoporum  cum  S.  Pon- 
tif.  collegium  liabeat  supremam  po- 
testatem  223  *  et  infallibilitatis  prae- 
rogativam  165.  185.  188  sqq.  V. 
etiam  Concilium.  Ecclesia.  Infalli- 
bilitas  S.  Pontificis.    Primatus. 

Exceptiones  v.  Emendationes. 

Eyhel  de  Primatu  150.  221  ^  154. 

Fehronius  de  Primatu  221  *  —  de  com- 
raunicatione  Pontificis  cum  totius 
orbis  grege  226  ^. 

Ficles,  quid  sit  82.  98.  Dei  fidem  ex- 
igendi  ius  81.  98.  Fidei  possibilitas 
83.  98  —  supernaturalitas  84  sq. 
99  —  libertas  85.  99  —  necessitas 
87  —  obiectum  86.  Dubium  de 
fide  et  defectio  61  sqq.  Fides  et 
ratio  90  sqq.  V.  etiam  Ecclesia. 
Mysteria.     Revelatio. 

Fleury  de  appellatione  a  Papa  ad 
Conc.  227  ^ 

Florentinum  Concilium  de  inspiratione 
49.  Eius  definitio  de  Primatu  a  Ya- 
ticano  recepta  220  —  cur?  150.  De 
ultimisverbis  „quemadmodum  etiam 
etc."  150  sqq.  Ipsius  Yaticanieorum 
explicatio  153.  Quo  sensu  plena 
iurisdictionis  potestas  a  Florentino 
tribuatur  S.  Pontifici  161  sq.  Eius 
testim.  pro  infallib.  pontif.  174.  231. 

Franzelin  S.  I.  de  schemate  de  doctr. 
cath.  disserit  15.  76  —  de  verbis 
„simul  ab  initio  temporis"  ex  Conc. 
Lat.  lY.  receptis  75  ^  —  de  Prima- 
tus  cum  Romana  sede  connexione 
138.  150  ^ 

Frohschammer  de  libertate  scient.  93  ^ 

Fuldensis  conventus  Episc.  (1869)  105. 

(jralilei  doctrina  de  motu  terrae,  num 
ad  tribunal  Ecclesiae   spectarit  59. 

Galliae  quidam  Episcopi ,  ne  novae 
definitiones  fidei  edantur ,  deside- 
rant  105. 

Gallicani  de  appellatione  a  Papa  ad 
Concilium  oecum.  227  ^ 

Garcia  Gil,  Emman.,  Archiep.  Caesar- 
august.,  unus  e  deput.  fidei  2. 

Gasser,  Yinc,  Episc.  Brixinens.,  unus  e 
deput.  fidei  2  —  disserit  de  canonibus 
condendis  14  *  —  refert  de  emen- 
dationibus  propositis  in  caput  pri- 


mum  Constitutionis  de  fide  21.  (in 
adnot. :)  74  sqq.  96  —  in  eiusdem 
caput  alterum  22.  30.  33  sqq.  36  sq. 
38  sq.  40.  47.  50  sq.  (in  adnot. :) 
77  sqq,  81  —  de  exceptionibus  in 
totam  Constitutionem  propositis 
27  sq.  32.  44  sqq.  51  sq.  55  sq.  (iu 
adnot.:)  72.  74.  77.  81  —  de  emen- 
dationibus  in  cap.  quartum  Const. 
primae  de  Eccl.  propositis  120  sq. 
173  sqq.  178.  180  sqq.  203  sqq.  (in 
adnot.:)232  sqq.  —  de  canone  cap. 
quarti  121  sq.  —  de  except.  in  quar- 
tum  caput  123.  188.  206  sq. 

Germaniae  quidam  Episcopi  deside- 
rant,  ne  infallibilitas  pontificia  de- 
finiatur  105. 

Gnesnensis  v.  Ledochowski. 

Gilntheriana  doctrina  de  Dei  libertate 
creandi  atque  creationis  fine  reiici- 
tur  97. 

JEEassun,  Ant.  P.,  Patriarcha  Ciliciae 
Armen.,  unus  e  deput.  fidei  2,  pe- 
titionem,  ut  definiatur  infallib.  pon- 
tif.,  tradit  106. 

Hermesii  doctrina  exponitur  seu  a  Con- 
cilio  respici  dicitur  23  —  doctrina 
de  fine  creationis  reiicitur  97  — 
doctrina  de  fide  82  ^  85  *  —  de  dubii 
liceitate  62  sq. 

Hormisdae  Papae  formula  v.  Constan- 
tinopolitani  lY.  testim. 

Hiiss,  I.  Eius  error  de  Primatu  218  \ 
218^5. 

Indifferentismus  religiosus  63  sq.  Cf. 
Pontifex  Romanus. 

Infallihilitas  Ecclesiae  v.  Ecclesia. 

Infallibilitas  Summi  Pontificis.  Historia 
definitionis  eius  104  sqq.  Quomodo 
factum  sit,  ut  Concilio  proponeretur 
104  sqq.  Quid  de  ea  re  censuerint 
Cardinales  in  Curia  residentes  104 

—  Episcopi  latini  de  rebus  Concilio 
proponendis  consulti  104  ■ —  theo- 
logi  commissionis  dogmaticae  104  sq. 

—  variianteConciliumPatres  105  sq. 
Animorum  de  ea  re  commotio  106. 
Patrum  ab  initio  Concilii  opinio- 
nura  varietas  106.  Petitur  fere  a 
quingentis,  ut  infallibilitas  propona- 
tur  106  sq.  Patres  136  petunt,  ut 
ab  ea  proponenda  abstineatur  107. 
Quae  Praesidum  Concilii  opinio  107. 
Congregatio    examinaudis    proposi- 

tionibus  rem  proponendam  censet 
107.  Assentitur  S.  Pontifex  107. 
Schema  capitis  de  infallibilitate  ca- 
piti  undecimo  Constitutionis  de  Ec- 
clesia  additur  107  —  Patribus  pro- 
ponitur  107.  Horum  diversa  de  or- 
dine  rerum  proponendarum  studia 
107  sqq.  Constitutio  de  Rom.  Pon- 
tifico,  ex  cap.  undecimo  et  cap.  ad- 
dito  composita,  cum  Patrum  emen- 
dationibus  deputationi  proponitur  et 
discutitur  110  sqq.  —  nomen  sor- 
titur  primae  de  Ecclesia  110  —  tra- 
ditur  Congregationi  gener.  cum  re- 
latione  112.  Aliorum  gratiarum  ac- 
tiones,  aliorum  querelae  112.  Cur 
prius  de  Constitutione  prima  de 
Eccl.  quam  de  aliis  scbematis  agen- 
dum  sit  107  sq.  112.  113.  Rationes, 
cur  alius  ordo  praeferendus  113. 
Refutantur  113  sqq.  Cf.  Constit. 
prima  de  Ecclesia. 

Testimonia  trium  Conciliorum  pro 
infallib.  S.Pontificis  magisterio  231. 
165  sqq.  V.  Constantinopol.  lY.  — 
Lugdun.  II.  —  Florentinum  Con- 
cilium.  Ea  referuntur  non  ad  so- 
lum  Primatum,  sed  etiam  ad  infal- 
libilitatem  171  sq.  —  non  solius 
Romanae  sedis  vel  Ecclesiae,  sed 
Pontificis  172  —  eiusque  a  ceteris, 
non  quidera  separati ,  at  distincti 
eorumque  superioris  172.  Verba: 
„Confirmafratres  tuos"  170sqq.  232. 

Num  S.  Pontificis  infallibilitas  sit 
personalis  175  sq.  —  separata  177. 
180  —  absoluta  181.  182  —  eius 
solius  propria  188  sqq.  cf.  165.  185. 
Num  Pontifex,  antequam  definiat, 
consilium  Episcoporum  exquirere 
vel  Ecclesiam  consulere  debeat 
182  sqq.  Num  ei  forma  praeseribi 
possit,  qua  definitionem  edat  182. 
183.  Quis  sit  finis  iufallibilitatis 
pontif.  180.  Num  ipse  tanquam  per- 
sona  privata  se  haeresi  addicere  pds- 
sit  187.  Infallibilis  est,  quando  ex 
cathedra  loquitur  233,  quid  hoc  sit 

233 ,  num  id  constare  possit  233. 
Obiectum  infallibilitatis  idem  est  at- 
que  obiectum  infallib.  Eccl.  190  sqq. 

234.  Disputationes  de  obiecto  in 
definitione  exhibendo  193  sqq.  In 
qua  praecise  re  fuerit  dissensio 
199.  Res  componitur  200  sqq.  Ex- 
plicatio   doctrinae    de    obiecto    in- 


fallibilitatis  203  sq.     Quod   sit  ob- 

-  iectuminfallib.207sq.  SummusPon- 
tif.  non  per  inspirationem,  sed  per 
assistentiam  Spiritus  s.  infallibilis 
est  232.  234  —  ac  media  huraana 
ad  veritatem  inveniendam  adhibere 
debet  183.  232.  234. 

Inscriptio  ConstituUonum ,  quae  sit  et 
cur  usurpata  70. 

Inspiratio,  quid  sit  47  sqq.  80.  Quae 
fuerit  Lessii  de  inspiratione  opinio 
49  sqq.  Liber  inspiratus,  quomodo 
differat  a  canonico  51  sqq.  81.  Quid 
sit  res  propter  aliud  inspirata  57. 
Y.  Scriptura  sacra. 

Interpretatio  Scripturae  normam  sequi 
debet  sensum  Ecclesiae  53  sqq.  81. 
—  „in  rebus  fidei  et  morum",  quid 
sibi  velit  54  sqq. 

ludices.  Episcopos  in  Concilio  cum 
Summo  Pontifice  veros  esse  iudiees 
73  sq.     Y.  Concilium.    Episcopi. 

Ketteler  (de),  G.  Emman.,  Episc.  Mo- 

gunt.,  de  ordine  in  rebus  tract.  114. 

Eius    ante    Sess.    lY.    epistola    ad 

Summum  Pontif.  124. 
Kleutgen   S.    I.    de    culpa   defectionis 

hominis  catholici  61  ^ 

Lamennaeus  de  naturali  Dei  cogni- 
tione  361. 

Leahy  ,  Patric. ,  Archiep.  Casseliens., 
unus  e  deput.  fidei  2.  Eius  schema- 
tis  de  Romano  Pontifice  formandi 
studium  109  —  relatio  de  emenda- 
tionibus  in  eius  prooemium  pro- 
positis  115.  127.  129.  (in  adnot. :) 
211  sq. 

Ledochoicsky ,  Miecislaus ,  Archiep. 
Gnesnens.  et  Posnaniens. ,  unus  e 
deput.  fidei  2  —  petitionem ,  ut 
infallib.  pontif.  definiatur ,  tradit 
106  —  ad  schema  de  Rom.  Pon- 
tifice  formandum  confert  studium 
109. 

Lessii  de  inspiratione  doctrina  50  sq. 
Num  in  condendo  decreto  de  S. 
Scriptura  a  Concilio  eius  ratio  ha- 
bita  sit  49  sqq. 

Lugdunense  II.  Conc.  de  recursu  ad 
s.  Sedem  226  ^  Eius  testim.  de  in- 
fallibilitate  S.  Pontif.  165  sqq.  231, 
num  in  cap.  addendo  truncatum  168, 
num  vere  ipsi  Concilio  tribuendum 
sit  168  sq.   173. 

JMacarii  Yinnicensis  de  Primatu  doc- 
trina  215*. 

Mannincj,  Ed.,  Archiep.  Westmonaste- 
riens.,  unus  e  deput.  fidei  2.  Ope- 
ram  confert  ad  schema  de  Romano 
Pont.  formandum  109. 

3Iartin,  Conr. ,  Episc.  Paderbornens., 
unus  e  deput.  fidei  2  —  ad  refor- 
mandum  scliema  de  doctr.  cath. 
cum  duobus  electus  id  operis  solus 
subit  15  —  schematis  reforraati 
priorem  partem  deputationi  exhibet 
atque  operis  rationem  reddit  15  sq. 
Eius  in  schemate  discutiendo  pars 
16  sq.  Tradit  alteram  schematis 
reformati  partem  17.  Refert  de 
emendationibus  in  caput  tertium 
Constitutionis  de  fide  propositis  22. 
65.  67.  (in  adnot. :)  86.  87.  98. 
Eius  schematis  de  Rom.  Pontifice 
formandi  studium  109  —  formulae 
definitionis  infallibilitatis  pontif.  ob- 
iectum  vario  modo  exhibentes 
194  sqq.  200.  201. 

Materialisnms  post  desertam  religio- 
nem  christianam  vulgatus  72. 

Melchers,  Paulus,  Archiep.  Coloniens. 
Eius  ad  S.  Pontif.  ante  Sess.  IV. 
epist.  124. 

Miracula  v.  Revelatio. 

Moguntinus  v.  Ketteler. 

Monescillo ,  Aut. ,  Episc.  Giennens., 
unus  e  deput.  fidei  2. 

Monita  Constitutioni  de  fide  addita 
101.   Eorum  historia  24  sqq.  27  sq. 

Motiva  credibilitatis  v.  Revelatio. 

„  Mtiltiplices inter",  Literae  Apostolicae, 
V.  Ordo. 

Mysteria  exstare  et  quid  sint89  sq.  99. 
Quid  ratio  circa  ea  praestare  possit 
90.  ISTum  inter  ea  et  rationem  pos- 
sit  esse  pugna  91. 

Naturalismiis  reiecto  Ecclesiae  magi- 

sterio  vulgatus  71. 
Neapolitani  Episcopi  de  tractanda  pon- 

tificia  docendi  potestate  105. 
Niiytz    de    possibilitate    transferendi 

Primatum  ad  aliam  sedem  148.  149. 

Ontologismus,  num  a  Concilio  damna- 
tus  sit  38.  75  ^  Postulatum  de  eo 
38  *.  S.  Inquisitionis  de  eo  de- 
creta  39  ^. 

Oratio  Christi  pro  unitate  discipulo- 
rum  211  *, 


Orationes  in  Congr.  gen.,  quo  ordine 
habitae  3  sq. 

Ordo  Concilii  Vaticani  in  decretis  con- 
dendis  servatus  1  sqq.  —  Literis 
Apostolicis  „Multiplices  inter"  con- 
stitutus  2  sq.  —  decreto  20.  Februa- 
rii  accuratius  determinatus  3  sqq. 
Cur  hoc  decretum  editum  sit  2. 

Paderhornensis  v.  Martin. 

Palmieri  S.  I.  de  connexione  Prima- 
tus  cum  Romana  sede  139.  141. 

Pantheismiis  reiecta  religione  chri- 
stiana  vulgatus  72.     Cf.  Deus. 

Pecci,  Cardinalis,  Episc.  Perusinus,  ut 
aliqua  ontologismi  forma  condem- 
netur,  petit  38 ''^. 

Pictaviensis  v.  Pie. 

Pie,  Lud.  Franc,  Episc.  Pictaviens., 
unus  e  deput.  fidei  2  —  ad  re- 
formandum  schema  de  doctr.  cath. 
electus  15  —  refert  de  emendationi- 
j  bus  propositis  in  caput  quartum 
i  Constitutionis  de  fide  24.  (in  ad- 
not. :)  92.  99  —  in  eiusd.  conclusio- 
nem  25  sqq.  —  de  Const.  prima  de 
Eccl.  112  sq.  144.  151.  154.  (in  ad- 
not.:)  225. 

Pighius,  Alb. ,  de  quaestione,  num 
Papa,  homo  privatus ,  se  haeresi 
addicere  possit  187. 

Placetuni  regium  reiicitur  225. 

Plato,  num  cognoverit  Deum  tanquam 
omnium  rerum  finem  43.  45. 

Pontificis  i?oman«  Constitutiones  et  de- 
creta,  quibus  pravae  opiniones  dam- 
nantur ,  servanda  sunt  101.  Eius 
praesertim  nostrae  aetatis  acta, 
quibus  reprobantur  errores  de  in- 
dififerentismo :  „MuItipIices  inter" 
(22.  Aug.  1851)  66.  Syllabus  (prop. 
XV.)  64,  65  ^  —  de  revelatione  et 
motivis  credibilitatis :  propositio 
(XXI.)  ab  Innoc.  XI.  damnata  83  \ 
(Cf .  propositiones  a  Bautainio  et  Bon- 
netti  subscriptas  40  ^  83  ^)  Literae 
Apost.  (9.Xov.  1846)  „Qui  pluribus" 
83  *  —  de  ratione  scientiam  inter  et 
fidem:  „Gravissimas  inter"  (ll.Dec. 
1862)  ad  Archiep.  Monach.  79  \  90  \ 
99*.  „Tuas  libenter"  (21.  Dec.  1863) 
ad  eundem  90  ^  „Jximiam  tuam" 
(15.  lan.  1857)  ad  Archiep.  Colon. 
95  ^  1001    Allocutio  Pii  IX.  (9.  lun. 

•  1862)  100  2.  Syllabus  (prop.  X.  XL 
XIV.)  92  2.  (prop.  VIII.)  941  —  de 

Primatu:  „Acl  Apostolicae  Sedis" 
(22.  Aug.  1851)  148,  „Auctorem 
fidei"  (28.  Aug.  1794)  2U>\  „Ac- 
cepimus"  (11.  lun.  1715)  225  ^.  De- 
creta  Inquis.  (1647)  218«^.  (1044) 
2252.  Syllabus  (prop.  XXXV.)  148. 
149.  „Super  soliditate"  (28.  Nov. 
1786)  150.  Articuli  loannis  Huss 
a  Martino  V.  damnati  (art.  7.)  218  ^ 
Marsilii  Patavini  et  loannis  de  lan- 
duno  errores  a  loanne  XXII.  dam- 
nati  218^.     Alia  v.  Primatus. 

Preux  (de),  Petr.  los.,  Episc.  Sedu- 
nens.,  unus  e  deput.  fidei  2  —  stu- 
dium  confert  ad  schema  de  Romano 
Pontifice  formandum  109. 

Primaliis  iurisdictionis  in  univ.  Ec- 
clesiam  a  Christo  in  Petro  institu- 
tus  est215.  218.  Varii  errores215^ 
Immediate  et  directe  in  Petro  in- 
stitutus  est  216  sq.  218,  qui  recte 
dicitur  unitatis  principium  ac  visi- 
bile  fundamentum  125  sqq.  211., 
Apostolorum  et  Ecclesiae  caput  218. 
Explicantur  testimonia  S.  Scriptu- 
rae  130  sqq.  Yerborum  „Tu  es  Pe- 
trus"  Patrum  explicatio  170.  Num 
etiam  ceteri  Apostoli  acceperint  po- 
testatem  solvendi  et  ligandi  129. 
131.  134  —  ac  fundamentum  sint 
Ecclesiae  129.  135  sqq.  Petri  ratio 
ad  Apostolos  132  sq.  Ceteris  non 
solum  singulis,  sed  omnibus  simul 
praefertur  218. 

Perpetuitas  Primatus  219.  220, 
in  Romana  sede  219.  220.  Quae- 
runt  theologi,  num  connexio  Prima- 
tus  cum  Romana  sede  sit  iuris  di- 
vini  atque  indissol.  138  sqq.  145  sqq. 
148.  Num  quid  de  hac  re  a  Conc. 
Vat.  declaratum  sit  137  sqq. 

Vis  ac  ratio  Primatus  220  sqq., 
primatialis  iurisdictio  est  ordinaria, 
i.  e.  nec  nomine  alterius  nec  in 
casibus  solum  extraordinariis  exer- 
cenda  221.  229  —  immediata,  i.  e. 
quae  directe  in  omnes  christianos 
ab  ipso  Primate  exercetur  222,  230 
—  episcopalis  222,  quo  iure  et  quo 
sensu  154  sqq.  —  in  pastores  et 
fideles  tam  ^jorsum  singuios  quam 
simul  omnes  223.  Utrum  solus  Pon- 
tifex,  an  etiam  Concilium  cum  ipso 
habeat  supremam  potestatem  162. 
223  ^  Eius  episcopalis  potestas  non 
officit  ordinariae  et  immediataeEpi- 

Granderath,  Gonstit.  dogmat. 


scoporum  potestati  117^  224.  225*. 
lus  Summi  Pontificis  libere  cum 
toto  totius  orbis  gi'ege  communi- 
candi  225.  Placetum  regium  reiici- 
tur  225.  Pontifex  iudex  cst  supre- 
mus,  ad  quem  ab  omni  tribunali 
eccles.,  a  quo  ad  nullum ,  neque 
ad  Concilium  oecum.  recurri  potest 
226  sq.  Habet  totam  plenitudinem 
supremae  potestatis  161.  229  — 
etiam  in  rebus  ad  disciplinam  et 
regimen  totius  Ecclesiae  spect.anti- 
bus  224.  229.  De  inciso  canonis 
tertii  Const.  de  Eccl.,  quo  tota  ple- 
nitudo  supremae  potestatis  Suramo 
Pontifici  attribuitur  157  sqq.  In 
Primatu  continetur  supremum  ma- 
gisterium  230. 

Concilii  Constantin.  IV=,  Lugdu- 
nensis  II. ,  Plorentini  testimonium 
165  sqq.  231.  V.  Constantinop.IV.  — , 
Lugdun.  II.  — ,  Florent.  Concilium. 
Praeterea  v.  Infallibilitas  Summi 
Pontificis.    Pontifex  Romanus. 

Prophetia  v.  Revelatio. 

Propositio  rerum  a  Concilio  tractan- 
darum,  ad  quos  spectet  2  —  quae 
eius  modus  3. 

Pusey ,  quid  doceat  de  variis  unius 
verae  Ecclesiae  quasi  ramis  31  \ 

Qaitensis  ConcilH  Episcopi  desiderant, 
ut  infallibilitas  pontificia  definia- 
tur  105. 

Jiatio  deputatorum  Patrum  de  modo, 
quo  schema  de  doctr,  cath.  refor- 
matum  sit  17  sq.  33  sq.  42.  53  sq.  89  -, 

Rationalismus  reieeto  Ecclesiae  raagi- 
sterio  vulgatus  71.  Rationalista- 
rum  et  semirationalistarum  doctrina 
de  fide  82  K 

Ratisbonensis  v,  Senestrey, 

Rauscher,  los.  Othmar,  Card.,  Archiep. 
Vindobonens.,  postulationem  propo- 
nendae  infallibilitatis  doctrinae  ap- 
probandam  negat  107. 

Regalistae  de  S,  Pontificis  communi- 
catione  cum  grege  225  ^, 

Regnier,  Ren,  Pranc,  Archiep,  Came- 
racens,,  unus  e  deput.  fidei  2, 

Relationes  deputatis  de  fide  scripto 
tradendae  4.  9  —  in  Congr.  gen. 
habendae  6  —  quanti  momenti  sint 
ad  Constit.  explicandas  10. 

Relatio  de  schemate  Constitutionis 
16 

Index  personarum  ac  rerura. 


de  fide  17  sq.  (in  adnot.:)  71.  75.  9G 

—  de  emendationibus  pi'opositis  in 
prooemium  19.  (in  adnot. :)  7B.  74  - 
in  caput  primum  21.  (in  adnot. :) 
75.  76.  96  —  alterum  22.  30.  33  sqq. 
36  sq.  40.  47.  50  sq.  51.  (in  adnot. : ) 
78  sq.  81  —  tertium  22.  65.  67.  (in  ad- 
not.:)  81.  86  sq.  98  —  quartura  24. 
(in  adnot.:)  92.  99  —  conclusionem 
25  sqq.  —  de  conditionibus  suffra- 
^iis  „Placet"  adiectis,  quum  tota 
C^onstitutio  suffragiis  subiiceretur 
27  sq.  44  sqq.  51  sq.  55  sq.  (in  ad- 
not.:)  72.  74.  77.  81. 

Relatio  de  Constitut.  prima  de 
Eccl.  seripta  110  sqq.  125.  140.  154. 
175.  177.  (in  adnot.:)  222.  233  sq. 
Relatio  in  Congr.  gen.  de  eadem  Con- 
stit.  habita  112^sq.  126.  144.  151.  155. 
225  ^  —  de  emendationibus  propo- 
sitis  in  prooemium  115.  127.  129. 
(in  adnot. :)  211  sq.  —  in  caput  pri- 
mum  et  alterum  113  sqq.  116.  130. 
219^  —  tertium  et  tres  priores  Con- 
stitutionis  canones  116  sqq.  144. 
152.  155.  157.  158.  159.  160  sqq. 
(in  adnot.:)  221  sqq.  226.  229  — 
in  quartum  120  sq.  173  sqq.  178. 
180  sqq.  203  sqq.  (in  adnot. :)  232  sqq. 

—  de  eius  canone  121  sq.  Relationes 
tres  de  exceptionibus,  quum  tota 
Constitutio  suffragiis  subiiceretur, 
propositis  118  ^  123.  128.  147  sqq. 
164.  188.  206  sq.  211  ^. 

Revelatio.  Eius  possibilitas  et  utilitas 
97  —  exsistentia  77  —  necessitas 
moralis  ad  cognoscendas  veritates 
religiosas  naturales  78  —  absoluta 
in  statu  naturae  elevatae  79.  Mo- 
ralis  et  absolutae  necessitatis  expli- 
catio  78  ^  79  ^  Revelatio  contine- 
tur  in  Scriptura  et  Traditione  80. 
V.  Scriptura.  Revelationis  cognosci- 
bilitas  83.  98  —  criteria  praeser- 
tim  sunt  externa  facta  divina  83. 
Falsae  de  ea  re  doctrinae  83  ^  98  ^ 
Miraculorum  et  prophetiarum  pos- 
sibilitas  et  veritas  83.  99.  Ecclesia 
veritatis  revelatae  custos  etmagistra 
atque  ipsa  perpetuum  motivum  cre- 
dibilitatis  87.    Y.  Deus.  Ecclesia. 

Riarius  Sforza ,  Cardinalis,  Archiep. 
Neapol.,  petit,  ut  quaedam  Ontolo- 
gismi  species  condemnetur  38*. 

Riclierianorum  de  Primatu  errores  150. 
216.  217. 


Schae^miaii,  Andr.  Ign.,  Archiep.  Ul- 
traiectens. ,   unus    e    deput.  fidei  2. 

Sclianz,  professorTiibingensis,  de  certa 
naturali  Dei  cognitione  a  Yaticano 
definita  40  -'. 

Scliema  de  doctrina  cath.,  quanti  mo- 
menti  sit  ad  Constit.  explicandas  8. 
Eius  partes  ac  capita  11  sq.  Ex 
eo  derivatur  Constit.  de  fide  11. 
Patrum  de  eo  diseeptatio  13.  De- 
putationis  iudicium  13  sqq.  De  sche- 
mate  disserit  Franzelin  15.  Eius 
pars  prior  recipitur  tanquam  Con- 
stitutio  de  fide  15  sqq.  Altera  pars 
s.  Constitutio  de  praecipuis  myste- 
riis  fidei  non  perficitur  17. 

Scliema  de  Ecclesia ,  quanti  momenti 
sit  ad  Const.  explicandas  8.  Eius 
capita  103*.  Traditur  Patribus  103. 
Eorum  aniraadversiones  in  decem 
priora  capita  scripto  tradendae  104. 
Ea  pars  Const.  relicta  104.  E  capite 
undecirao  et  capite  de  infallib.  S. 
Pontificis  addito  oritur  Constitu- 
tio  I.  de  Eccl.  107  sqq.  Y.  Infal- 
libilitas  S.  Pontificis. 

Sclimid,  Aloys.,  de  peccato  defectionis 
hominis  catholici  a  fide  61  ^ 

Schwarzeiiherg ,  Card. ,  Archiep.  Pra- 
gens.,  iam  ante  Conc,  neinfallibilitas 
pontif.  definiretur,  petiit  105  —  pe- 
titionem  136  Patrum  tradit  107. 

Schwetz,  theol.,  secretarius  deputatio- 
nis  fidei  2. 

Scientiae  ratio  ad  Ecclesiam  v.  Ecclesia. 

Scriptura  Sacra  continetur  omnibus 
libris  Yulgatae  eorumque  partibus 
80.  98.  Num  Yulgata  plane  idera 
sit  ac  Clementis  VIII.  editio  47. 
Inspiratio  Scripturae,  quid  sit  47  sqq. 

80.  Quae  fuerit  Lessii  de  inspira- 
tione  opinio ,  num  ea  in  decretis 
notetur  49  sqq.  Quomodo  liber  in- 
spiratus  differat  a  canonico  51  sqq. 

81.  Regula  interpretationisS.Scrip- 
turae  53  sqq.  81.  Quid  sibi  velit 
restrictio  „in  rebus  fidei  et  morum 
etc."  54  sqq. 

Sedunensis  v.  Preux. 

Semirationalistae  de  fide  82  ^  —  de  li- 
bertate  scientiae  93  ^ 

Senestreij  (de) ,  Episc.  Ratisbonens., 
unus  e  deput.  fidei  2.  Confert  stu- 
dium  ad  formandum  schema  de  Rom. 
Pontifice  109  —  ad  obiectum  in- 
fallibilitatis  recte  exhibendum  196. 


Revelatio 


Zinelli. 


243 


Sessio  puhlica  s.  solemnis  Concilii  Vat., 
quid  sit  1  —  quomodo  liabeatur  7. 

Simor,  loannes,  Archiep.  Strigoniens., 
unus  e  deput.  fidei  2  —  refert  de 
scliemateConstitutionis  defidelTsq. 
(in  adnot.:)71.  75.  96.  —  de  emen- 
dationibus  propositis  in  eius  pro- 
oemium   19  sq.  (in    adnot. :)  71.  74. 

Spcdding,  Archiep,  Baltimorens.,  unus 
e  deput.  fidei  2.  Eius  schema  de- 
finitionis  infallibilitatis  pont.  107  — 

—  opinio  de  obiecto  infallib.  exhi- 
beudo  195.  200. 

Steins,  Archiep.  Bostrens.,  unus  e  de- 
put.  fidei  2.  Eius  studium  forraandi 
schematis  de  Rom.  Pontifice  109  — 
opinio  de  obiecto  infallibilitatis  ex- 
hibendo  195.  200. 

Stilus  conciliaris  Constit.,  qualis  esse 
debeat  18. 

Slrigoniensis  v.  Simor. 

Suffragia  in  Congreg.  gen.  de  emen- 
dationibus  propositis  et  schematum 
partibus  actu  surgendi  et  sedendi 
lata  3  sqq.  —  de  integris  Constit. 
verbis  „Placet",  „Non  placet",  „Pla- 
cet  iuxta  modum"  6  —  in  Sess. 
publicis  7. 

Tanihnrinitis ,  Petrus  (f  1827,  distin- 
guendus  a  Thoma  Tamburinio  mo- 
ralista  mortuo  1675,  154^).  Eius 
doctrina  de  Primatu  154,  221  K  223  ^ 

—  de  appellatione  a  Papa  ad  Con- 
cilium  227  ^ 

Tarvisinns  v.  Zinelli. 


Traditio  cst  fons  revelationis  80. 

Troditionaiismus  crudior  exponitur  34 
—  a  Concilio  daranatur  35  —  mi- 
tior,  quatenus  tangatur  35  sqq. 

Trideniinuni  Concilinm ,  quos  tulerit 
fructus  70  sq.  Renovantur  et  ex- 
plicantur  eius  decreta  de  S.  Scrip- 
turae  ambitu  47.  80  —  inspiratioiie 
ibid.  —  interpretatione  53.  81. 

Tlhaghs,  professoris  Lovaniensis,  doc- 
trina  ontologistica  cum  definitione 
Vaticani  conciliari  nequit  39. 

Valdivieso ,    Raph.  Valent. ,    Archiep. 

S.  lacobi  de  Chile ,    unus  e  deput. 

fidei  2. 
Viqilii,  Franc,  doctrina  de  defectione 

a  fide  66. 

Wltelan,  Rich.,  Episc,  Wheelingensis, 
emendationes  in  prooem.  Const.  de 
fide  retractat  20, 

Wicleffii  error  de  Primatu  218^. 

Zinelli,  Frid.,  Episc.  Tarvisinus,  unus 
e  deput.  fidei  2.  Operam  confert 
ad  formandum  scheraa  de  Rom. 
Pont.  109.  Eius  relatio  de  huius 
schematis  emendationibus  in  cap. 
tertium  et  tres  canones  propositis 
116.  117.  144.  152.  155.  157.  158. 
159.  160  sqq.  (in  adnot.:)  221  sqq. 
226.  229  —  de  exceptionibus  in  ca- 
put  tertium  118  *.  123.  164. 

